
Romanas dedikuojamas trims 
nuostabiausioms tvirtos dvasios damoms: 


Anei, Lenei ir Sarlotei 


PROLOGAS 


Medžių viršūnėmis nuvilnijo dar vienas šūvio aidas. 

Varovų šūksniai girdėjosi vis aiškiau. Ritmingas pulsas gaudė 
mano ausyse, smūgiuodamas per ausų būgnelius. Drėgnas oras be 
atvangos ir skausmingai skverbėsi į mano plaučius. 

Bėk, bėk, nesukniubk. Jei sukniubsiu, nebepakiliu. Visas šitas 
reikalas visiškai sumautas. Kodėl negaliu išlaisvinti rankų? Nagi, 
bėk, bėk... tyliau, ššš. Jie negali manęs išgirsti. Ar jie mane girdi? Ar 
man galas? Ar tokia ir bus mano baigtis? 

Šakos plakėsi į veidą, palikdamos jame kruvinus rėžius. Krau- 
jas sumišo su prakaitu. 

Iš visų pusių sklido aiškūs vyrų šūksniai. Šią akimirką mane 
surietė mirties baimė. Nuaidėjo daugiau šūvių. Visai netoliese 
vėsų orą perskrodė skardus trenksmas. Iš netikėtumo apsipyliau 
prakaitu. Buvau toks šlapias, jog atrodė, tarsi po mano rūbais 
būtų užvyniotas šaltas kompresas. 

Po minutės ar dviejų jie mane sučiups. Kodėl man nepavyksta iš- 


laisvinti už nugaros užlaužtų rankų? Nejau lipni juosta tokia stipri“ 

Staiga nuo medžių viršūnių pakilo pabaidyti paukščiai ir spar- 
nais plakdami orą nuskriejo šalin. Už tankios eglių eilės šokčio- 
jantys šešėliai vis labiau ryškėjo. Tikriausiai jie vos už šimto jardų. 
Dabar viskas atrodo kur kas aiškiau. Balsai. Medžiotojų kraujo 
troškimas. 

Kaip jie ketina tai padaryti? Vienas šūvis, viena strėlė — ir viskas 
bus baigta? Ar toks bus galas? Ne, ne, kam jiems tuo pasitenkin- 
ti? Tie šunsnukiai nėra tokie gailestingi. Jie tikrai taip nepasielgs. 
Kam jiems visi tie šautuvai ir krauju sutepti peiliai? Jie jau turėjo 
progą pademonstruoti savo arbaletų veiksmingumą. 

Kur galėčiau pasislėpti? Ar čia yra tokia vieta? Ar galiu atsitraukti 
atgal? Ar galiu? 

Į visas puses nužvelgiau miško paklotę. Tačiau lipnia juosta 
beveik aklinai užklijuotomis akimis ir paknopstomis lekiant tai 
padaryti buvo nelengva. 

Dabar pajutau savo kailiu, ką reiškia pakliūti į jų spąstus. Jie ne- 
pasigailės manęs. Štai kaip gausiu atsakomąjį smūgį. Taip jie užbaigs 
visą šį sumautą reikalą. 


Mano širdis plakė taip smarkiai, kad net skaudėjo. 


1 SKYRIUS 


Kai ji galiausiai išdrįso žengti Pėsčiųjų gatve, tai prilygo balan- 
savimui ant peilio ašmenų. Veidą pridengusi purvina žalia skara 
sliūkino pro ryškiai apšviestas parduotuvių vitrinas, budriomis 
akimis atidžiai tyrinėdama gatvę. Buvo gyvybiškai svarbu pažinti 
žmones pačiai liekant neatpažintai. Gyventi taikiai su savo demo- 
nais ir palikti likusius tiems, kurie skubėjo pro ją. Palikti kitus 
tiems prakeiktiems šunsnukiams, kurie norėjo jai pakenkti, tiems, 
kurių akylų žvilgsnių ji vengė. 

Kimė žvilgterėjo į virš galvos spiginančius gatvės žibintus, nuo 
kurių sklido ledinė ryški šviesa, krentanti ant Vakarų gatvės. Ji iš- 
pūtė šnerves. Netrukus naktys atšals. Ji turi pasiruošti sau žiemos 
irštvą. 

Kimė stovėjo šalia sankryžos, apsupta būrio sužvarbusių žmo- 
nių, išėjusių iš Tivolio sodų. Žvelgdama į centrinę traukinių stotį 
Kimė šalia pastebėjo tvido švarką vilkinčią moterį. Ji šnairomis 
dėbtelėjo į Kimę, suraukė nosį ir atsitraukė žingsnį į šalį. Moteris 
pasitraukė vos per kelis colius, tačiau ir jų Kimei pasirodė per 


daug. 

Ramiai, Kime, ramiai, — užplūdus pykčio bangai rvardė save 
Kimė. Akimis nuslydo moters kūnu, galiausiai žvilgsnis užkliuvo 
už jos kojų. Moters pėdkelnės žvilgėjo, o kulkšnys dėl aukštakul- 
nių batų, kuriuos ji avėjo, atrodė įsitempusios. Kimė vyptelėjo 
klastinga šypsena, vos įžvelgiama jos lūpų kampučiuose. Užtektų 
stipraus spyrio ir ji nesunkiai suknežintų tas pakulnes. Toji iš- 
puikusi moterėlė nudribtų aukštielninka, o Kimė turėtų puikią 
progą paspoksoti, kaip susilietusi su šlapiu grindiniu išsipurvina 
Christian Lacroix suknia. Tai pamaivai būtų pamoka nesikišti ne 
į savo reikalus. 

Kimė įsmeigė žvilgsnį į moters veidą. Akys buvo ryškiai apve- 
džiotos kosmetiniu pieštuku, nosis papudruota, plaukai skrupu- 
lingai pakirpti, po sruogą sudėliota šukuosena. Moteris atrodė la- 
bai tvarkinga ir pasitempusi. Taip, Kimė pažinojo tokias personas 
kur kas geriau, nei kiti žmonės. Ji pati kadaise tokia buvo. Aro- 
gantiška aristokratė snobė, be galo lėkšta savo vidumi. Tuomečiai 
jos draugai irgi buvo lėkšti pliuškiai, kaip ir jos pamotė. 

Jautė pasišlykštėjimą jais visais. 

Nagi, daryk ką nors, - šnabždėjo jos vidinis balsas. — Neleisk jai 
nueiti kaip niekur nieko. Parodyk jai, kas esi. Nagi! 

Kimė įsistebeilijo į kitoje gatvės pusėje stoviniuojančių juo- 
daodžių vaikinų grupelę. Jei ne jų klaidžiojantys žvilgsniai, Kimė 
parblokštų moterį po prašvilpiančiu pro šalį 47 maršruto autobu- 
su. Kimė savo vaizduotėje aiškiai regėjo, kaip tolstantis autobusas 
paskui save palieka nuostabią kraujo dėmę. Kokį šoką patirtų mi- 
nia, išvydusi sutraiškytą pasipūtėlės kūną. O Kimė galėtų mėgau- 
tis triumfavusiu teisingumu. 

Bet Kimė nepastūmė moters. Visoje toje žmonių masėje būti- 
nai atsirastų akyla akis. Be to, kažkas jos viduje neleido pasielgti 


piktavališkai. Gąsdinantys tolimos praeities atgarsiai. Kimė kilste- 

lėjo rankovę prie veido ir giliai įkvėpė. Toji ją suerzinusi moteriškė 
neklydo: Kimės drabužiai siaubingai dvokė. 

Užsidegus žaliai šviesoforo šviesai Kimė žengė žingsnį per 
perėją, paskui save nusitempdama ant suklypusių ratukų dardantį 
lagaminą. Ši jo kelionė bus paskutinė, jau laikas atsikratyti senų 
skarmalų. 

Atėjo metas išsinerti iš senos odos. 

Centrinėje traukinių stoties dalyje, priešais spaudos kioską, 
ištemptame plakate buvo išvedžiotos aktualiausios dienraščio an- 
traštės, dar labiau apkartinančios pro šalį skubančių ir aklųjų gy- 
venimus. Klaidžiodama po miestą Kimė jau kelis kartus matė šį 
plakatą, kuris kėlė jai pasišlykštėjimą. 

— Kiaulė, - sumurmėjo ji, eidama pro plakatą ir atkakliai žvelg- 
dama į priekį. Tačiau Kimei pasukus galvą prieš akis sušmėžavo 
veidas iš Berlingske Tidende plakato. 

Vien nuo to vyro vaizdo jos kūnas nuėjo pagaugais. 

Po reklamine nuotrauka švietė užrašas: „Ditlevas Pramas perka 
privačias Lenkijos ligonines už 12 milijardų kronų.“ Kimė nu- 
sispjovė ant plytelėmis išklotų grindų, stabtelėjo ir palaukė, kol 
nurims jos kūnas. Ji nekentė Ditlevo Pramo. Jo ir Torsteno bei 
Ulriko. Vieną dieną jie gaus, ko nusipelnę. Vieną dieną ji tuo 
pasirūpins. Nepaliks jų ramybėje. 

Kimė garsiai nusikvatojo, sukeldama praeivio šypseną. Dar 
vienas naivus idiotas, manantis, jog žino, kas dedasi kitų žmonių 
galvose. 

Staiga Kimė sustojo. 

Jos įprastoje vietoje, visai netoliese, stovėjo žmogysta pravar- 
de Tinė, Žiurkė. Pasilenkusi į priekį ji vos pastebimai siūbavo, 
į žemę įsmeigusi nuo suvytusių vokų apsunkusias akis ir atkišu- 


si purvinus delnus. Ji viltingai laukė, gal šiame krebždančiame 

skruzdėlyne atsiras bent vienas žmogus, kuris įbruks jai dešimties 
kronų monetą. Tik narkomanai gali taip stypsoti ištisas valandas. 
Apgailėtini vargšai. 

Kimė bandė prasmukti pro ją, patraukdama tiesiai link laiptų, 
vedančių į Reventliovo garvę, bet Tinė Žiurkė ją pastebėjo. 

— Ei, Kime. Ei, palauk, po galais, - sušnypštė Tinė proto nu- 
švitimo akimirką. Bet Kimė jai nieko neatsakė. Atvirose erdvėse 
Žiurkė būdavo apgailėtina. Jos smegenys sugebėdavo tinkamai 
funkcionuoti tik tada, kai ji įsitaisydavo ant savo suolo. 

Kad ir kaip būtų, Žiurkė buvo vienintelis žmogus, kurį Kimė 
galėjo pakęsti. 

Tądien gatves skrodė nepaaiškinamai žvarbus vėjas, todėl žmo- 
nės troško kuo greičiau parsigauti namo. Dėl tos priežasties prie 
įėjimo į traukinių stotį iš Rytų garvės pusės taksi automobiliams 
skirtoje aikštelėje keleivių lūkuriavo penki juodi Mercedes. Kimė 
pagalvojo, kad ras bent vieną, kai prireiks automobilio. Tai Kimei 
tą akimirką atrodė labai svarbu. 

Ji nutempė savo lagaminą prie kitoje garvės pusėje pusrūsyje 
įsikūrusios tailandiečių parduotuvės ir pastatė jį šalia vitrinos. Ki- 
mės lagaminas buvo pavogtas vos vieną kartą, kai jį paliko būtent 
toje vietoje. Ji buvo įsitikinusi, kad tokiu oru, kai netgi vagys ne- 
kiša nosies iš šiltų vietelių, jo niekas nenugvelbs. Kita vertus, tai 
ne taip ir svarbu. Vis tiek lagamine nebuvo nieko vertingo. 

Kimė vos dešimt minučių pamindžikavo šalia pagrindinio įėji- 
mo į stotį, kol pastebėjo lengvą grobį. Nepaprastai daili, audinių 
kailinius vilkinti moteris. Jos kūnas buvo liaunas. Akivaizdu, kad 
moteris vilkėjo ne didesnius kaip 8 dydžio drabužius. Išlipusi iš 
taksi automobilio moteris paskui save nusitempė lagaminą tvirtais 


guminiais ratukais. Anksčiau Kimė visada dairydavosi į 10 dydžio 

drabužius vilkinčias moteris, tačiau tai buvo prieš daugybę metų. 
Gyvenimas gatvėje niekam neprideda papildomų kilogramų. 

Kol moteris savo dėmesį buvo sutelkusi į bilietų automatą, 
įrengtą priešais įėjimą į stotį, Kimė pavogė jos lagaminą. Tada 
skubiai pasileido kitapus stoties esančio išėjimo link ir akimirks- 
niu atsidūrė tarp Reventliovo gatvėje stovinčių taksi automobi- 
lių. 

Patirtis duoda puikių rezultatų. 

Ji įbruko pavogrą lagaminą į eilės priešakyje stovinčio taksi 
automobilio bagažinę ir pareiškė vairuotojui norinti trumpai pa- 
sivažinėti. 

Iš savo palto kišenės Kimė išsitraukė stambų pluoštą šimto 
kronų kupiūrų. 

— Sumokėsiu keliais šimtais daugiau, jei padarysi, kaip pagei- 
dauju, — pareiškė ji vairuotojui, nekreipdama dėmesio į jo įtarų 
žvilgsnį ir surauktą nosį. Maždaug po valandos jie grįš atgal ir 
paims jos senąjį lagaminą. Tada Kimė vilkės naujus drabužius, o 
nuo jos sklis kitos moters kvapas. 

Be jokios abejonės, tada taksi vairuotojo šnervės virpės dėl vi- 


sai kitų priežasčių. 

Ditlevas Pramas buvo išvaizdus vyras ir jis tai gerai žinojo. Kai 
lėktuve skrisdavo verslo klasės salone, moterys nelikdavo abejin- 
gos jo kalboms apie Lamborghini, apie tai, kaip greitai jis gali šiuo 
prabangiu automobiliu atsidurti madingame Rungstedo prie- 
miestyje esančiuose savo prašmatniuose namuose. 

Šįkart jo dėmesį patraukė moteris, savo purius plaukus susi- 
ėmusi į uodegą, dailiai krentančią ant sprando. Dėl storų akinių 
juodais rėmeliais ji atrodė neprieinama. 

Tai sužadino dar didesnį Ditlevo susidomėjimą. 

Jis pabandė prašnekinti moterį, tačiau nesėkmingai. Pasiūlė jai 
savaitraštį Zbe Economist, ant kurio viršelio puikavosi iš užnuga- 
rio apšviesto branduolinio reaktoriaus nuotrauka, tačiau sulaukė 
abejingos reakcijos. Ditlevas užsakė moteriai gėrimą, kurio ji nė 
nepalietė. 

Kai iš Ščesino skrendantis lėktuvas nusileido Kastrupo oro 
uoste, paaiškėjo, kad tos neįkainojamos devyniasdešimt minučių 
skrydžio nuėjo šuniui ant uodegos. 


Ditlevas Pramas ne juokais įširdo. 

Jis nužingsniavo stikliniais trečiojo terminalo koridoriais. 
Priėjęs prie nuolat judančio tako Pramas pamatė auką. Sunkiai 
krypuodamas ta pačia kryptimi judėjo kažkoks vyras. Ditlevas 
paspartino žingsnį ir prie tako atsidūrė kaip tik tą akimirką, kai 
senyvas vyras kėlė ant jo koją. Ditlevas mintyse piešė makabrišką 
paveikslą: kaip jis nemačiomis kyšteli koją tam kaulėtam žmo- 
gystai, o šis visa jėga trenkiasi į organinį stiklą. Akiniai nulekia, 
vargšelis veidu nuslysta stiklu žemyn, desperatiškai bandydamas 
atsistoti ant kojų. 

Ditlevas mielai būtų įgyvendinęs savo fantazijas. Tiesiog jis 
buvo toks žmogus. Jis ir visi kiti iš šutvės buvo įpratę prie panašių 
veiksmų, kurie jiems neatrodė nei keisti, nei gėdingi. Jei Ditlevas 
būtų įgyvendinęs savo ketinimus, dėl to būtų kalta toji kalė. Jai 
tereikėjo nuvažiuoti kartu su Ditlevu į jo namus. Per valandą jie 
būtų spėję sukristi į Pramo lovą ir kaip reikiant pasismaginti. 

Tai ji dėl visko kalta. 

Kai suskambo mobilusis telefonas, galinio vaizdo veidrodėlyje 
Ditlevas matė užnugaryje likusią Strandmo/le užeigą. Priešakyje 
išniro ir jį apakino jūra. 

— Taip, — žvelgdamas į telefono ekraną ištarė jis. Skambino 
Ulrikas. 

— Suradau žmogų, kuris prieš kelias dienas matė ją, — tokie 
buvo Ulriko žodžiai. - Prie pėsčiųjų perėjos šalia centrinės trauki- 
nių stoties Bernstofų gatvės pusėje. 

Ditlevas išjungė savo MP3 grotuvą. 

— Ok. Kada tiksliai? 

— Praėjusį pirmadienį. Rugsėjo 10 dieną. Apie 9 valandą va- 
karo. 

— Ką nors nuveikei šiuo klausimu? 


— Mudu su Torstenu tenai pasižvalgėme. Bet jos neradome. 

— Torstenas buvo su tavimi? 

— Taip. Bet pats žinai, koks jis. Iš jo jokios naudos. 

— Kam pavedei užduotį? 

— Albekui. 

— Gerai. Kaip ji atrodė? 

— Ji buvo apsirengusi pakenčiamai, bent jau taip pasakojo. Lie- 
sesnė nei anksčiau. Ir ji dvokė. 

— Dvokė? 

— Taip. Prakaitu ir myžalais. 

Ditlevas pakraipė galvą. Tai buvo blogiausia, ką jis galėjo iš- 
girsti apie Kimę. Nuostabą kėlė ne tik tai, kad ji galėdavo dingti 
mėnesiams ar metams. Stebėtina ir tai, kad iš tiesų apie ją buvo 
žinoma labai mažai. Ji sugebėdavo likti nematoma, o staiga tap- 
davo neįtikėtinai regima. Kimė buvo tas žmogus, kuris jiems kėlė 
didžiausią pavojų. Vienintelis žmogus, keliantis jiems pagrįstą 
grėsmę. 

— Šįkart turime ją pričiupti, girdi mane, Ulrikai? 


— Kaip manai, kokio velnio tau paskambinau? 


3 SKYRIUS 


Tik atsidūręs prie aklinoje tamsoje skendinčių „O“ skyriaus 
kabinetų, kurie buvo įsikūrę policijos komisariato rūsyje, Karlas 
Mjorkas pagaliau suvokė, kad jo atostogos ir vasara baigėsi. Jis 
spustelėjo šviesos mygtuką ir nužvelgė savo darbo stalą, ant kurio 
pūpsojo didžiulė krūva bylų. Karlas jautė nenumaldomą norą už- 
daryti duris ir nešti kudašių lauk. Deja, planas pasprukti žlugo, 
nes Asadas paruošė netikėtą staigmeną - didžiulę kardelių puokš- 
tę. Puokštė pasirodė tokia milžiniška, kad būtų galėjusi sutrikdyti 
eismą kokioje nors šalutinėje gatvėje. 

— Sveikas sugrįžęs, bose! - pasigirdo balsas Karlui už nugaros. 

Jis pasisuko ir pažvelgė į energingas rudas Asado akis. Jo ploni, 
juodi plaukai styrojo nerūpestingai išsidraikę visomis kryptimis. 
Asadas atrodė pasirengęs atidaryti naują sunkaus darbo sezoną ir 
pakartoti pasiaukojimo ant policijos komisariato altoriaus ritualą. 
Kur gi ne. 

— Ką gi! - šūktelėjo Asadas, pagavęs buką boso žvilgsnį. — Nie- 
kas nebūtų sužinojęs, kad sugrįžote iš atostogų, Karlai. 

Karlas papurtė galvą. 

— Nejau aš išties grįžau? 

Trečiajame aukšte vėl viskas buvo pertvarkyta. Prakeikta po- 
licijos reforma. Netrukus, norint rasti kelią į žmogžudysčių sky- 
riaus viršininko kabinetą, Karlui prireiks GPS. Jo nebuvo vos tris 
sumautas savaites, o per tą laiką komisariate pradėjo dirbti penki 
nauji žmonės, kurie dabar spoksojo į Karlą lyg į kokį ateivį. 

Kas, po velnių, jie tokie? 

— Turiu gerų naujienų, Karlai, — pranešė žmogžudysčių sky- 
riaus viršininkas Markusas Jakobsenas, kai Karlas nužiūrinėjo savo 
naujo kabineto sienas. Blyškiai žali paviršiai priminė jam opera- 
cinės ir krizių valdymo centro Leno Deitono trileryje hibridą. Iš 
visų kampų į jį spoksojo lavonai išblyškusiomis, pasimetusiomis 
akimis. Žemėlapiai, diagramos ir darbuotojų darbo grafikai buvo 
išmarginti įvairiaspalviais žymenimis. Visa tai atrodė žlugdančiai 
efektyviai. 

— Sakai, gerų naujienų. Ber kažkodėl neskamba gerai, - burbte- 
lėjo Karlas, klestelėdamas priešais viršininką ant minkštos kėdės. 

— Ką gi, Karlai, netrukus tave aplankys svečiai iš Norvegijos. 

Karlas pažvelgė pavargusiomis akimis į viršininką. 

— Man pranešė, kad iš Oslo policijos komisariato atvyks pen- 
kių žmonių delegacija pasižvalgyti po „O“ skyrių. Kitą penkta- 
dienį 10 valandą ryto. Pameni, tiesa? — išsiviepė mirkteldamas akį 
Markusas. - Manęs paprašė, kad informuočiau tave, jie nekantriai 
laukia susitikimo su tavimi. 

O kad jie žinotų, kaip jo nelaukia Karlas. 

— Dėl šio vizito į tavo komandą įtraukiau naują narę. Jos var- 
das Rouzė. 

Išgirdęs apie Rouzę, Karlas iš nuostabos net ištiesė nugarą. 

Netrukus, niekaip negalėdamas atsitokėti iš nuostabos, jis sto- 


vėjo prie žmogžudysčių skyriaus viršininko kabineto durų. Sa- 

koma, kad blogos naujienos po vieną nevaikšto. Po velnių, tai 
absoliuti tiesa. Karlas darbe praleido vos penkias minutes, o jau 
spėjo sužinoti apie primestą naujosios darbuotojos prižiūrėtojo 
vaidmenį. Jau nekalbant apie tai, kad jam tarsi kokiai auklei teks 
sekioti paskui kiekvieną šios beždžionių bandos, kurią jis, laimei, 
buvo pamiršęs, atstovą. 

— Kur ta naujoji mergina, kuri turėtų dirbti su manimi? — pa- 
klausė jis priimamajame sėdinčios ponios Sorensen. 

Toji ragana nesiteikė pakelti akių nuo kompiuterio klaviatū- 
ros. 

Karlas bergždžiai pabarbeno į jos stalą. 

Tada pajuto tapšnojimą per petį. 

- Štai ir jis, Rouze, visu gražumu, - pasigirdo kažkieno žodžiai 
jam už nugaros. - Leisk supažindinti tave su Karlu Mjorku. 

Atsigręžęs Mjorkas pamatė du stebėtinai panašius veidus. Tas, 
kuris išrado juodus plaukų dažus, dirbo ne veltui. Tokia buvo pir- 
ma mintis, šovusi Karlui į galvą. Priešais jį stovėjo dvi moterys 
sušiauštais, anglies juodumo ir labai trumpai kirptrais plaukais. 
Jiedvi žvelgė į Karlą juodomis kaip degutas akimis. Abi vilkėjo 
vienodų tamsių tonų drabužius. Jų abiejų panašumas buvo šiur- 
pinantis. 

— Negali būti! Liza, kas tau atsitiko? 

Gerbiamiausia skyriaus sekretorė nusišypsojo Karlui ir per- 
braukė ranka sau per plaukus. Jų dailaus šviesumo nebuvo likę 
nė pėdsako. 

— Nagi, ar negražu? 

Jis lėtai linktelėjo. 

Karlo dėmesį patraukė kita moteris. Ji avėjo batus su neregėto 
aukščio pakulne. Nepažįstamoji nusišypsojo jam šypsena, galėju- 


sia nokautuoti bet kurį pasaulio vyrą. Karlas dar kartą pažvelgė į 

Lizą. Jis atkreipė dėmesį į stulbinantį abiejų moterų panašumą. 
Įdomu, kuri kurią pamėgdžiojo, Liza Rouzę ar atvirkščiai. 

— Tai Rouzė. Ji čia jau dirba kelias savaites. Mes, sekretorės, 
mėgaujamės jos užkrečiančiu humoru. Dabar patikiu ją tau. Rū- 
pinkis ja, Karlai. 

Karlas su trenksmu įlėkė į Markuso kabinetą, pasirengęs api- 
berti viršininką savo argumentais, tačiau praėjus dvidešimčiai 
minučių suvokė, kad kovoja su vėjo malūnais. Jam pavyko tik 
susitarti, kad viršininkas palauks dar savaitę, o tada Karlas galės 
pakviesti merginą į „O“ skyrių. Šalia Karlo kabineto buvo pagal- 
binės patalpos, kuriose buvo laikomi spygliai, statomi ant gatvės 
automobilių padangoms pradurti, ir įvairi įranga, naudojama ati- 
tverti nusikaltimo vietą. Markusas Jakobsenas paaiškino, kabine- 
tas ištuštintas ir apstatytas baldais. Rouzė Knudsen bus jo naujoji 
kolegė „O“ skyriuje. Taškas. 

Kad ir kokie buvo žmogžudysčių skyriaus viršininko motyvai, 
Karlo jie neįtikino. 

— Mokydamasi policijos akademijoje ji buvo vertinama tik 
aukščiausiais balais, bet neišlaikė egzamino vairuotojo pažymė- 
jimui gauti. O tai reiškia karjeros pabaigą, net jei būtum be galo 
talentingas, — dėstė Jakobsenas, gal penkioliktą kartą sukdamas 
savo išsipūtusį cigarečių pakelį. — Gal ji ir pernelyg skystablauz- 
dė policijos darbui, bet labai veržėsi papildyti mūsų gretas, todėl 
išmoko dirbti sekretore. Pastaruosius metus ji praleido centrinėje 
miesto nuovadoje. Tada pastarąsias kelias savaites buvo pakeitusi 
ponią Sorensen, kuri šiuo metu jau grįžusi iš atostogų. 

— Atleiskite už nekuklų klausimą, bet kodėl neišsiuntėte jos 
atgal į centrinę miesto nuovadą? 

— Kodėl? Na, kilo šioks toks kipišas. Bet tai neturi nieko ben- 


dro su mumis. 

— Aišku, — žodis kipišas nuskambėjo gan grėsmingai. 
— Kad ir kaip būtų, nuo šiol turi savo sekretorę. Ir ji tikrai 
gera. 


Taip jis kalba beveik apie visus. 


Elias 


— Na, ji pasirodė labai, tikrai miela, bent aš taip manau, — sto- 
vėdamas po liuminescencinėmis „O“ skyriaus lempomis numykė 
Asadas, stengdamasis padėti Karlui pasijusti geriau. 

— Ji užvirė Aipisą centrinėje nuovadoje. Noriu, kad žinotum. 
Tai nelabai gražu. 

— Kipi...? Pakartok dar kartą, Karlai. 

— Pamiršk, Asadai. 

Jo asistentas linktelėjo. Tada gurkštelėjo kažkokio mėtomis 
kvepiančio skysčio, kurio buvo įsipylęs į savo puodelį. 

— Paklausyk, Karlai. Kalbant apie tą svarbią bylą, kurią perda- 
vei man prieš išeidamas atostogų. Noriu informuoti, kad ne kažin 
kiek pasistūmėjau. Todėl, kad ji dingo. Ieškojau vienur ir kitur, 
net pačiose netikėčiausiose vietose, tačiau visi su ja susiję doku- 
mentai prapuolė, kai mes čia viską pertvarkėme. 

Karlas pažvelgė nustebęs. Dingo? Koks čia šūdas? Na, tiek to, 
bent kažkas gero šiandien įvyko. 

— Taip, visiškai išnyko. Bet pasikuitęs bylų šūsnyje radau štai 
ką. Labai įdomu. 

Asadas ištiesė Karlui bylą blyškiai žaliu viršeliu ir nustatęs vil- 
tingą miną atsistojo kaip įbestas. 

— Ar ketini čia stypsoti, kol skaitysiu? 

— Taip, — patvirtino Asadas, pastatydamas puodelį ant Karlo 
stalo. 

Atvertęs bylą Karlas išpūtė žandus ir iš lėto iškvėpė orą. 

Byla buvo ganėtinai sena. Jei tiksliau, ji buvo užvesta 1987 metų 
vasarą. Tais pačiais metais Karlas su savo draugu važiavo traukiniu 
į Kopenhagos karnavalą. Ten sutiko raudonplaukę merginą, kuri 
visą kelionės laiką dailiai krutino klubus. Toji mergina išmokė 
Karlą šokti sambą. Visos tos pamokos baigėsi vakaru ant apkloto, 
patiesto už krūmo Rosenborgo pilies soduose. Dieviška patirtis. 
Tada jam buvo dvidešimt su trupučiu. Po tos vasaros neliko drau- 
džiamų dalykų. 

1987 metų vasara buvo išties šauni. Tą vasarą jis buvo perkeltas 
iš Veilės į Antoni policijos nuovadą. 

Po karnavalo buvo įvykdytos aštuonios ar dešimt žmogžu- 
dysčių. Maždaug tuo pat metu, kai raudonplaukė sambos šokėja 
nusprendė atsiduoti kitam stuobriui. Taip, būtent tas laikas, kai 
Karlas važiuodavo į savo pirmuosius naktinius reidus po siauras 
Kopenhagos gatves. Tiesą sakant, atrodė keista, kad Karlas negalė- 
jo prisiminti nieko susijusio su byla. Išties keista. Viename vasar- 
namyje, kuris stovėjo netoli Diubės, Rorvigo vietovėse, buvo rasti 
kraupiai sumaitoti septyniolikmetės sesers ir jos aštuoniolikmečio 
brolio kūnai. Merginos kūnas buvo gausiai nusėtas kraujosruvų. 
Jai ginantis nuo užpuoliko liko gilios žaizdos, iš kurių galima 
spręsti, kad mušama mergina kentė siaubingus skausmus. 

Karlas akimis perbėgo per bylos tekstą. Jokios seksualinės prie- 
vartos, niekas nepavogta. 

Jis dar kartą perskaitė skrodimo ataskaitą ir pervertė laikraščių 
iškarpas. Jų buvo vos kelios, tačiau antraštės buvo milžiniškos. 

— Mirtinai sumušti, - skelbė dienraštis Berlingske Tidende. Buvo 
detaliai aprašyti kūnai, kas atrodė kiek neįprasta šiam senam, in- 
telektualiai publikai skirtam leidiniui. 

Lavonai buvo rasti svetainėje, šalia židinio. Merginos kūną 


dengė bikinis, o jos brolis buvo nuogas, rankoje jis laikė pusiau 

nugertą konjako butelį. Vaikinas buvo nužudytas vieninteliu 
smūgiu į pakaušį. Jam buvo suduota buku daiktu. Kaip paaiškėjo 
vėliau, tas bukas daiktas pasirodė esąs plaktukas skeltu galu vi- 
nims traukti. Įrankis buvo rastas šilinių viržių kupste kažkur tarp 
Flynderso ir Diubės. 

Nužudymo motyvas liko nežinomas. Bet įtarimai greitai krito 
ant grupelės jaunuolių iš uždaros mokyklos, kurie buvo apsistoję 
prabangiame vieno iš tėvų vasarnamyje netoli Flynderso. Kompa- 
nija ne vieną kartą buvo įsivėlusi į susirėmimus vietiniame nakti- 
niame klube Ciklas, keli vietiniai buvo rimtai sužaloti. 

— Ar jau priėjai iki tos vietos, kur rašoma, kas buvo įtariamie- 
ji? 

Nepakeldamas galvos Karlas žvilgtelėjo į Asadą. Tokio neby- 
laus atsakymo kitam žmogui visiškai pakaktų, bet tik ne Asadui. 

— Taip, žinoma, priėjai. Ten rašoma, kad visų tų jaunuolių tė- 
veliai buvo turtingi. Juk tokių turčių daug pridygo tais auksiniais 
devintojo dešimtmečio laikais, ar kaip ten jis buvo vadinamas. 

Karlas linktelėjo. Jis kaip tik skaitė tą ataskaitos dalį. 

Taip, Asadas buvo teisus. Visų tėvai gerai žinomi, net šian- 
dien. 

Karlas kelis kartus perskaitė jaunuolių vardus. Informacija pasi- 
rodė stulbinanti, ir ne tik dėl įtariamų jaunuolių tėvų, kurie valdė 
milžiniškus pinigus ir buvo tapę įžymybėmis. Paaiškėjo, kad kelių 
turtingų tėvelių vaikučiai taip pat tapo garsūs. Gimę turtingose 
šeimose ir nuo kūdikystės nepažinę vargo, užaugę šie jaunuoliai 
toliau sėkmingai žengė tėvelių pramintais takais. Tarp tokių suau- 
gusių garsių vaikučių buvo Ditlevas Pramas, ne vienos prestižinės 
privačios ligoninės steigėjas, Torstenas Florinas, tarptautinio garso 
dizaineris, ir vertybinių popierių rinkos analitikas Ulrikas Dybo- 


las Jensenas. Visi jie karaliavo sėkmingiausių Danijos verslininkų 

viršūnėje, kaip kadaise aukštumose buvęs dabar jau negyvas laivi- 
ninkystės magnatas Kristianas Volfas. Kiti du minėtos jaunuolių 
grupelės nariai gyveno visai kitokį gyvenimą. Kirsten-Mary Lasen 
taip pat priklausė šiai palaimintųjų kastai, tačiau niekas nežinojo, 
kur ji šiandien. Bjarnė Thogersenas, kuriam vieninteliam buvo 
suversta visa kaltė nužudžius brolį ir seserį ir kuris šiuo metu sė- 
dėjo kalėjime, buvo kilęs iš kur kas kuklesnės šeimos. 

Perskaitęs bylą Karlas švystelėjo ją ant stalo. 

— Taigi. Nesuprantu, kaip ši byla atsidūrė pas mus, — pareiškė 
Asadas. Paprastai panašiais atvejais jis nusišypsotų, bet ne šįkart. 

Karlas papurtė galvą. 

— Ir aš nesuprantu. Žmogus sėdi kalėjime už įvykdytą nusikal- 
timą. Jis pats pripažino savo kaltę, buvo nuteistas iki gyvos galvos 
ir šiuo metu sėdi už grotų. Tiesą sakant, jis pats atėjo į policiją, 
taigi apie kokias abejones gali būti kalba? Byla baigta! — garsiai 
pliaukšrelėdamas jis užvertė bylą. 

— Išskyrus... — Asadas prikando lūpą. - Jis prisipažino tik po 
devynerių metų. 

— Ir kas? Jis prisipažino. Nužudymų metu jam buvo viso labo 
aštuoniolika metų. Galbūt subrendęs suvokė, kad sąžinės grauža- 
tis niekada nenurims. 

— Nenurims? 

Karlas atsiduso. 

— Taip, nenurims, nesiliaus ėdusi. Iki pat mirties. Laikui bė- 
gant sąžinės graužatis niekada nenurimsta, Asadai. Priešingai, tik 
stiprėja. 

Asadas akivaizdžiai jautėsi dėl kažko sutrikęs. 

— Niukiobingo ir Holbeko policijos nuovados išvien dirbo prie 
šios bylos. Ir Mobilioji tyrimų grupė. Ber nepamenu, kas šią bylą 


atsiuntė mums. Gal tu pameni? 

Karlas nudelbęs akis pažvelgė į bylos viršelį. 

— Nematau jokio užrašo. Labai keista. — Jei nė viena nuovada 
ir grupė neatsiuntė jiems bylos, kas tai padarė? Ir jei byla baigėsi 
kaltinamuoju nuosprendžiu, kokio velnio ją pradėti nagrinėti iš 
naujo? 

— Ar tai negalėtų būti priežastis pradėti viską iš naujo? — pa- 
klausė Asadas. Jis pervertė bylą, kol galiausiai rado Mokesčių ir 
muitinės departamento raštą, kurį padavė Karlui. Jo viršuje buvo 
parašyta „Metinė ataskaita“. Raštas buvo adresuotas Bjarnei Tho- 
gersenui, kalinčiam Albertslundo apygardos Vridleselilio regiono 
kalėjime. Vyrui, kuris nužudė tuos du jaunuolius. 

— Pažvelk! — Asadas parodė į stulbinančius skaičius toje doku- 
mento eilutėje, kurioje buvo rašoma apie pajamas iš vertybinių 
popierių. — Ką manai? 

— Manau, kad jis kilęs iš turtingos šeimos. Ir dabar turi užtekti- 
nai laiko žaisti su savo pinigais. Akivaizdu, kad jam puikiai sekasi. 
Kur ketini kreiptis su šiuo dokumentu? 

— Noriu, kad žinotum, Karlai, jog jis nėra kilęs iš turtingos 
šeimos. Jis buvo vienintelis uždaros mokyklos šutvės narys, kuris 
gaudavo stipendiją. Akivaizdu, kad jis gerokai skyrėsi nuo kitų. 
Pažvelk. - Asadas atvertė puslapius atgal. 

Karlas viena ranka pasirėmė galvą. 

Atostogos turi vieną bruožą. 


Jos baigiasi. 

Nors visi šeši iš šurvės buvo labai skirtingi, tačiau tuos penktos 
klasės paauglius kai kas siejo. Pasibaigus pamokoms jie susitikda- 
vo miške arba ant pievose pramintų takų ir net pliaupiant kaip iš 
kibiro rūkydavo hašišą. Savo daiktus jie laikydavo medžio drevėje. 
Cecil cigaretėmis, degtukais, aliuminio tolija ir geriausiais kvaiša- 
lais, kokius už pinigus galima nupirkti Nestvedo aikštėje, pasirū- 
pindavo Bjarnė. Sustoję ratu jie kelis kartus greitomis įtraukdavo 
į plaučius svaiginančių dūmų, sumišusių su gaiviu oru. Su oru 
sumišę kvaišalų dūmai ne taip smarkiai slopino, todėl būdavo kur 
kas mažesnė grėsmė, kad išsiplėtę vyzdžiai juos išduos. 

Apsvaigti jiems nebuvo svarbiausia. Kur kas labiau rūpėjo lais- 
vė ir kuo didesnis autoritetų nepaisymas. Ir rūkyti hašišą visai ša- 
lia uždarosios mokyklos buvo blogiausia, ką galėjai iškrėsti. 

Leisdami hašišo suktinę per rankas jie pašiepdavo mokytojus. 
Visi nėrėsi iš kailio, stengdamiesi kuo įspūdingiau perteikti savo 


idėjas, kaip pasitaikius progai susidorotų su jais. 

Taip šutvė leido beveik visas rudens dienas, kol galiausiai 
Kristiano ir Torsteno vos nesučiupo rūkant kvaišalus. Jiems iš 
burnos sklido hašišo tvaikas, kurio nenuslopino net dešimt skil- 
telių česnako. Po to jie nusprendė hašišą valgyti, nes taip varto- 
jant nesijaučia jokio kvapo. 

Netrukus įvykiai įgavo kitą pagreitį. 

Kompanija buvo pričiupta su įkalčiais šalia medžių tankmės, 
visai netoli upelio. Visi buvo gerokai apsvaigę ir elgėsi kaip ti- 
kri bepročiai. Nuo medžių lapų jiems ant galvų dribo tirpstantis 
šerkšnas. 

Staiga iš už krūmų išniro kažkoks jaunesnis vaikinukas ir atsi- 
dūrė tiesiai prieš juos. Tai buvo sumautas šviesiaplaukis mažvaikis, 
iki kaulų smegenų erzinantis stropuolis ir doruolis, kuris atklydo 
ieškodamas vabalo biologijos pamokai. 

Tačiau jis surado ne ieškotą vabalą, o Kristianą, paskubomis 
grūdantį įkalčius atgal į medžio drevę. Torstenas, Ulrikas ir Bjarnė 
kikeno kaip paskutiniai idiotai, o Ditlevas grabaliojo Kimei po 

jie sutraukė patį geriausią mėšlą, kokį jiems kada nors buvo tekę 
rūkyti. 

— Viską papasakosiu mokyklos direktoriui! — jų adresu rikte- 
lėjo vaikinukas. Šurvė akimirksniu nuščiuvo. Atklydęs žvitruolis 
turėjo įprotį gelti kitiems. Žinant, kokie visi buvo apsvaigę, tas 
vaikiščias galėjo nesunkiai išnešti sveiką kailį. Bet tankmė buvo 
pernelyg didelė, o pavojus, kurį vaikinukas sukėlė šutvei, pasirodė 
gerokai per didelis, todėl nė vienas nenorėjo visko palikti kaip 
niekur nieko. 

Jei būtų išspirtas iš mokyklos, Bjarnė prarastų daugiausia. To- 
dėl sučiupęs tą mažą netikšą Kristianas jį pirmiausia stumtelėjo 


link Bjarnės. Tas pirmasis ir trenkė mažvaikiui. 

— Ar žinai, kad mano tėvas, jei tik panorės, gali sužlugdyti tavo 
tėvo verslą? — grasino vaikinukas. — Taigi atšok, Bjarne, tu šūdo 
krūva! Kitaip bus tik blogiau. Paleisk mane, idiote. 

Jie suabejojo, ar vertėtų paleisti šį mažą akiplėšą. Vaikinukas 
gerokai apkartino ne vieno savo bendraklasio gyvenimą. Jo tė- 
vas, dėdė ir vyresnioji sesuo savo laiku lankė tą pačią mokyklą. 
Jų indėlis į mokyklos biudžetą visada buvo labai ženklus. Dėl tų 
piniginių įnašų Bjarnė galėjo mokytis šioje mokykloje net ir ne- 
turėdamas turtingų tėvų. 

Tada į priekį žengtelėjo Kristianas. Jis neturėjo bėdų su pini- 
gais. 

— Ką gi, duodu tau dvidešimt tūkstančių kronų, kad užčiaup- 
tum savo srėbtuvę, - toks buvo kuo rimčiausias jo pasiūlymas. 

— Dvidešimt tūkstančių kronų! — pašaipiai suprunkštė vaiki- 
nukas. — Man pakaktų paskambinti tėvui ir jis atsiųstų man dvi- 
gubai tiek. — Tada spjovė Kristianui į veidą. 

— Užsikrušk, tu, mažas šūde, - riktelėjo Kristianas, stipriai vož- 
damas kumščiu. — Jei kam nors prasitarsi, mes tave nudėsim. — 
Vaikinukas nuo smūgio atatupstas trenkėsi į medžio kamieną. 
Pasigirdo šaižus lūžtančių šonkaulių garsas. 

Akimirką jis gulėjo vaitodamas iš skausmo. Tačiau jo žvilgsnis 
išliko įžūlus. Tada link jo žengė Ditlevas. 

— Galime, kad ir dabar, uždusinti tave. Arba panardinti po 
vandeniu upelyje, kad negalėtum įkvėpti. Arba galime paleisti 
tave ir duoti dvidešimt tūkstančių kronų, kad tylėtum. Jei grįžęs 
pasakysi, kad pargriuvai, visi tavimi patikės. Ką pasakysi, mažasis 
mėšlo gabale? 

Vaikinukas nieko neatsakė. 

Ditlevas nužingsniavo prie jo ir atsistojęs šalia smalsiai nužvel- 


gė. Mažojo šunsnukio reakcija padarė jam įspūdį. Staigiu judesiu 

Ditlevas pakėlė ranką, tarsi užsimodamas smūgiui, bet vis tiek ne- 
išprovokavo vaikino reakcijos. Todėl galingu smūgiu trenkė jam 
per galvą. Iš išgąsčio vaikinukas susigūžė. Šypsodamasis Ditlevas 
vožė dar kartą. Jį užliejo pakilus jausmas. 

Vėliau jis kitiems pasakojo, kad šis smūgis buvo pirmasis jo 
gyvenime, sukėlęs nepakartojamų jausmų antplūdį. 

— Dabar mano eilė, - išsiviepė Ulrikas, nušlepsėdamas prie su- 
krėsto vaikinuko. Ulrikas buvo stambiausias iš visų. Jis savo su- 
gniaužtu kumščiu subjaurojo vaikinuko skruostą. 

Kimė bandė protestuoti, bet jos menkas pastangas nustelbė 
juoko priepuolis. Triukšmas pabaidė ant medžių šakų tupėjusius 
paukščius. 

Jie nutempė vaikinuką į mokyklą ir stebėjo, kaip arvykę greito- 
sios medicinos pagalbos automobiliu jį išsivežė medikai. Dalis šu- 
tvės baiminosi, kad mažvaikis išplepės apie juos, bet jis to niekada 
nepadarė. Tiesą sakant, tas vaikiščias niekada negrįžo į mokyklą. 
Sklido gandai, kad jo tėvas parsivežė sūnų į Honkongą, bet tai 
nebūtinai buvo tiesa. 

Po kelių dienų šurvė miške užpuolė šunį ir mirtinai jį primušė. 


Nuo tada jie išlaisvino savo nežabojamas fantazijas. 


5 SKYRIUS 

Ant sienos, virš trijų panoraminių langų, buvo užrašytas žodis 
„Karakasas“. Dvaras buvo pastatytas už pinigus, gautus iš preky- 
bos kava. 

Ditlevas Pramas akimirksniu įžvelgė pastato potencialą. Pas- 
tato fasadą puošė kolonos bei labai aukštos šalto, žalio stiklo sie- 
nos. Tiesiomis linijomis suformuoti baseinai, kuriuose sruveno 
vanduo, ir išpuoselėtos vejos bei ant jų sustatytos futuristinės 
skulptūros, išsirikiavusios iki pat Eresundo sąsiaurio. Visa tai pui- 
kiausiai tiko naujai Rungstedo pakrantėje steigiamai privačiai li- 
goninei. Joje būtų teikiamos specializuotos dantų protezavimo ir 
plastinės chirurgijos paslaugos. Idėja čia steigti ligoninę nebuvo 
kažkas stebuklingo, tačiau Ditlevui ir jo samdomiems gydytojams 
iš Indijos ir Rytų Europos šis sprendimas turėjo garantuoti neįti- 
kėtiną pelną. 

Kai jo vyresnis brolis bei dvi jaunesnės seserys paveldėjo milži- 
niškus turtus, kuriuos devintajame dešimtmetyje jų tėvas sukau- 
pė spekuliuodamas vertybiniais popieriais ir perpardavinėdamas 


kontrolinių akcijų paketus, Ditlevas išmoko sumaniai elgtis su 

savo pinigais. Dabar jo imperiją sudarė šešiolika ligoninių, o pla- 
nuose buvo dar keturios naujos. Ditlevo planai buvo išties ambi- 
cingi: jis siekė, kad jo ligoninėse būtų atliekama penkiolika pro- 
centų visų Šiaurės Europos regione atliekamų krūtų implantų ir 
veido korekcijos operacijų. Ir šiuo klausimu jis darė išties didžiulę 
pažangą. Buvo sunku rasti bent vieną pasiturinčią moterį į šiaurę 
nuo Švarcvaldo, kuri nebūtų pasitobulinusi kūno ant Ditlevo Pra- 
mo plieninių ligoninių stalų. 

Trumpai tariant, jam sekėsi. 

Vienintelis jo galvos skausmas buvo Kimė. Jau vienuolika 
metų ji nedavė jam ramybės, užvaldžiusi visas jo mintis. 

Ditlevas ištiesino šiek tiek pakrypusį Mont Blanc firmos pra- 
bangų parkerį, kuris stovėjo specialiame stove ant jo darbo stalo, 
ir vėl pažvelgė į savo Breitling rankinį laikrodį. 

Turėjo marias laiko. Albekas atvažiuos per dvidešimt minučių. 
Dar po penkių minučių turėtų prisijungti ir Ulrikas. Gal ir Tors- 
tenas, bet kas žino? 

Ditlevas atsistojo ir nužingsniavo juodmedžiu iškaltais kori- 
doriais pro palatas ir operacines. Jis pritariamai palinksėdavo vi- 
siems, kurie žinojo jį esant neginčijamai laimingiausiu savo srities 
žmogumi. Atidaręs varstomas duris jis įžengė į žemutiniame pas- 
tato aukšte esančią virtuvę, iš kurios atsivėrė nuostabus vaizdas į 
melsvą, virš Eresundo sąsiaurio plytintį dangų. 

Pramas paspaudė virtuvės šefui ranką ir tiek jį išgyrė, jog varg- 
šas net išraudo, patapšnojo savo asistentui per petį ir galiausiai 
įsmuko į skalbyklą. 

Atlikęs išsamius skaičiavimus jis žinojo, kad Berendsen Texti- 
le kompanija galėtų kur kas greičiau ir pigiau išskalbti paklodes. 
Bet priežastys, dėl kurių jis pageidavo ligoninėje įsteigti nuosavą 


skalbyklą, buvo visai kitos. Žinoma, turėti tokią skalbyklą labai 

paranku, bet kur kas svarbiau jam buvo turėti galimybę bet kada 
panorėjus aplankyti šešias samdytas filipinietes merginas. Argi to- 
kiu atveju verta sukti galvą dėl pinigų? 

Ditlevas pastebėjo, kad kaskart, vos tik jis užsukdavo į skalby- 
klą, pamačiusios jį tamsiaodės moterys atsitraukdavo į šalį. Tai jį 
visada pralinksmindavo. Šįkart jis pagriebė arčiausiai stovėjusią 
merginą ir nutempė ją į skalbinių spintą. Mergina atrodė išsigan- 
dusi, bet toks Ditlevo elgesys jai buvo ne naujiena. Jos klubai buvo 
siauriausi, o krūtys mažiausios, tačiau ji buvo labiausiai patyrusi. 
Manilos viešnamiuose ji buvo įgijusi solidžią patirtį, o tai, kaip su 
ja išsidirbinėjo Ditlevas, palyginus buvo vienas juokas. 

Mergina nutraukė jo kelnes žemyn ir be paliepimo įsisiurbė į 
varpą. Viena ranka ji glamonėjo Ditlevo pilvą, o kita smaukė jo 
varpą, kurią buvo įsikišusi sau į burną. Ditlevas visą laiką kumš- 
čiavo jai per pečius ir rankas. 

Paprasto oralinio sekso jam neužtekdavo. Orgazmą jis pasiek- 
davo kitu būdu. Skaudžiai kumščiuodamas moterį jis paspartin- 
davo adrenalino išsiskyrimą. Ir šį kartą jo varpa pritvinko vos per 
kelias minutes. 

Jis atsitraukė, pakėlė merginą už plaukų ir įgrūdo liežuvį giliai 
jai į burną, trukteldamas jos apatinius žemyn, ir smarkiai sugrūdo 
porą pirštų jai į vaginą. Pasitenkinęs nustūmė ją ant grindų. 

Tada pasitaisė rūbus, įbruko tūkstančio kronų čekį jai į bur- 
ną ir išsinešdino iš skalbyklos, draugiškai linktelėdamas visoms 
samdinėms. Šiandien merginos galėjo lengviau atsikvėpti, tačiau 
neilgam. Ditlevas ketino „Karakaso“ klinikoje praleisti visą atei- 
nančią savaitę. Merginos neturės kito pasirinkimo, teks sužinoti, 
kas yra tikrasis bosas. 

Privatusis detektyvas tąryt atrodė išties sumautai, absoliuti 


priešingybė šviesiam Ditlevo biurui. Buvo akivaizdu, kad šis liesas 

vyras visą naktį praleido Kopenhagos gatvėse. Bet juk jam už tai 
buvo mokama. 

— Ką papasakosi mums, Albekai? — suniurnėjo šalia Ditlevo 
įsitaisęs Ulrikas, po posėdžių stalu per visą ilgį ištiesdamas ko- 
jas. — Ar yra kokių nors naujienų dingusiosios Kirsten-Mary La- 
sen byloje? — Ditlevas pagalvojo, kad Ulrikas visada tokiu pačiu 
principu pradeda visus savo pokalbius su Albeku. Susierzinęs Di- 
tlevas žvelgė į tamsiai pilkas, už panoraminių langų vilnijančias 
bangas. 

Jis visa esybe troško, kad viskas kuo greičiau baigtųsi, idant be 
paliovos nekankintų mintys apie Kimę. Vos tik ją sučiups, atsi- 
kratys jos visam laikui. Ditlevas buvo įsitikinęs, anksčiau ar vėliau 
jiems tai pavyks. 

Privatusis detektyvas ištempė kaklą ir sulaikė žiovulį. 

— Spynų meistras, dirbantis centrinėje traukinių stotyje, ke- 
lis kartus matė Kimę. Ji bastėsi po stotį, paskui save tempdama 
lagaminą. Kai jis paskutinį kartą matė Kimę, ji segėjo languorą 
sijoną. Lygiai taip pat ji buvo apsirengusi, kai mūsų siųsta moteris 
ją pastebėjo netoli Tivolio sodų. Bet, kiek man yra žinoma, Kimė 
traukinių stotyje nebūna nuolat. Tiesą sakant, nėra informacijos 
apie pastovią jos buvimo vietą. Apklausiau visus stotyje. Apsaugos 
darbuotojus, policininkus, benamius, krautuvininkus. Keli žmo- 
nės pažįsta ją iš matymo, bet jie neturi supratimo, kur ji gyvena 
arba netgi kas ji tokia yra. 

— Teks nusiųsti visą komandą, kad dieną naktį stebėtų stotį, 
kol Kimė galiausiai vėl pasirodys. - Ulrikas pakilo nuo savo kė- 
dės. Jis buvo stambus, bet kalbai pakrypus apie Kimę atrodė kur 
kas smulkesnis. Galbūt jis buvo vienintelis iš visos šutvės, rimtai 


įsimylėjęs Kimę. Kokį tūkstantąjį kartą Ditlevas pagalvojo, kad 

Ulrikas tikriausiai jaučia skaudulį, jog vienintelis taip niekada ir 
neišdulkino Kimės, ir nusijuokė pats sau. 

— Sekimas ištisą parą? Tai jums kainuos milžiniškus pinigus, — 
pareiškė Albekas. Jis jau ketino išsitraukti skaičiuotuvą iš savo 
kvailos rankinės, tačiau nespėjo. 

— Gal baigsi? — užriko Ditlevas. Jis norėjo švystelėti į Albeką 
pirmą po ranka pasitaikiusį daiktą, tada atsilošė kėdėje. — Ne- 
taukšk apie pinigus, tarsi ką nors apie juos nusimanytum, aišku? 
Apie ką mes čia kalbame, Albekai? Kelis šimtus tūkstančių kronų? 
Kaip manai, kiek pinigų nubyrėjo į mūsų sąskaitas, kol su Ulriku 
ir Torstenu aptarinėjome tavo apgailėtiną valandinį uždarbį? — 
Tada jis čiupo savo rašalinį parkerį ir sviedė į Albeką. Ditlevas 
taikėsi į akis, bet prametė. 

Kai sudžiūvėlis Albekas uždarė paskui save duris, Ulrikas pakė- 
lė Mont Blanc parkerį ir įsidėjo sau į kišenę. 

— Radybos, - nusišiepė jis. 

Ditlevas nieko neištarė. Ulrikas verčiau nekartotų tokių nesą- 
monių dar kartą. 

— Ar šiandien kalbėjaisi su Torstenu? — paklausė jis. 

Ulriko veidas persimainė. 

— Taip, jis šįryt išvyko į savo sodybą Gribskovo miške. 

— Ar jis nė kiek nesuka galvos dėl to, kas čia vyksta? 

Ulrikas gūžtelėjo pečiais, kurie šįkart atrodė kur kas stambesni 
nei visada. Taip jau nutinka, kai tavo virtuvėje dirba šefas, meis- 
triškai ruošiantis žąsų kepenėlių paštetą. O jis juk riebus. 

— Šiuo metu jam sekasi nekaip, Ditlevai. 

— Supratau. Patys turėsime viskuo pasirūpinti, taip? —- Ditlevas 
sukando dantis. Jie turėjo numatyti, kad vieną dieną Torstenas ga- 


lutinai palūš. Ir taps lygiai tokia pačia didele grėsme kaip Kimė. 

Ditlevas pajuto, kad Ulrikas įdėmiai jį stebi. 

— Tu nieko nedarysi Torstenui, Ditlevai, tiesa? 

— Žinoma, kad ne, drauguži. Tik ne Torstenui. 

Akimirką jiedu vienas į kitą gręžė žvilgsniu tarsi grobuonys 
savo auką, panarinę galvas ir akylais žvilgsniais. Kad ir koks at- 
kaklus būtų, Ditlevas žinojo, kad niekada nepranoks Ulriko Dy- 
bolo Jenseno. Jo tėvas įsteigė šeimos verslą — vertybinių popierių 
rinkos tyrimų kompaniją, o Ulrikas sugebėjo padidinti jos įtaką. 
Atkakliai judėdamas link tikslo jis visada jį pasiekia. Net jei einant 
tektų perlipti per visų, pasitaikiusių kelyje, galvas. 

— Ką gi, Ulrikai, — perskrodė tylą Ditlevo žodžiai, — leiskime 
Albekui dirbti savo darbą, o tada pažiūrėsim kas bus. 

Ulriko veido išraiška pasikeitė. 

— Ar fazanų medžiokle jau pasirūpinta? — paklausė jis, nekan- 
traudamas lyg vaikas. 

— Taip. Bentas Krumas subūrė visą komandą. Ketvirtadienį, 
šeštą ryto, mes renkamės prie Tranekaer užeigos. Turime pasi- 
kviesti vietinius mulkius, bet tai bus paskutinis kartas. 

Ulrikas nusikvatojo. 

— Įsivaizduoju, kad esi sukurpęs medžioklės planą. 

Ditlevas linktelėjo. 

— Taip, esu parengęs staigmenėlę. 

Ulrikas patampė žandikaulio raumenis. Akivaizdu, kad idėja jį 
sudomino. Jis lengvai pasiduodavo jauduliui, nekantri prigimtis 
imdavo viršų. 

— Ulrikai, gal norėtum kartu su manimi nusileisti į skalbyklą ir 
aplankyti kekšes filipinietes? 

Ulrikas pakėlė galvą. Primerkė akis. Kartais tokia jo išraiška 
reikšdavo pritarimą, o kartais prieštaravimą — neįmanoma supras- 


ti. Tas žmogus buvo tikrų tikriausias prieštaravimų kratinys. 

— Liza, gal žinai, kokiu būdu ši byla atsirado ant mano stalo? 

Perbraukdama sau per naują, madingą šukuoseną ji metė ne- 
rūpestingą žvilgsnį į Karlo bylą. Iš jos surauktų antakių buvo ga- 
lima suprasti, kad nežino. 

Karlas padavė bylą poniai Sorensen. 

— Gal jūs žinote? 

Moteriškė net penkias sekundes žvilgsniu skenavo bylos vir- 
šelį. 

— Bijau, kad ne, — atsiliepė ji, o akyse sužvilgo pergalingos 
ugnelės. Jai labai patiko stebėti, kaip Karlas nerimsta savo kailyje. 
Tokios akimirkos jai būdavo nuostabiausios. 

Žmogžudysčių skyriaus viršininko pavaduotojas Larsas Bornas 
taip pat nieko apie tai nežinojo. Apskritai, nežinojo nė vienas ty- 
rėjas. Matyt, byla pati atgulė ant Karlo stalo. 

— Aš skambinau į Holbeko nuovadą! — šūktelėjo Asadas iš savo 
mažyčio kaip batų dėžė kabineto. -— Jų žiniomis, byla turi būti jų 


archyve, nes ten ir yra jos vieta. Kai turės laiko, jie patikrins. 

Karlas pakėlė savo 45-ojo dydžio kojas ir užkeberiojo jas per 
stalo vidurį. 

— O ką sako Niukiobingo nuovados vyrai? 

— Sekundėlę, tuoj jiems paskambinsiu. - Bemaigydamas tele- 
fono mygtukus Asadas švilpaudamas atkartojo kelias liūdnos savo 
gimtosios šalies dainos natas. Tačiau jam sekėsi išties nekaip. 

Karlas nuosekliai susipažino su ant sienos kabančioje skelbi- 
mų lentoje pristatoma informacija. Keturiose laikraščių antraš- 
tėse buvo kalbama apie vieną ir tą patį dalyką: Meretės Liungor 
byla ištirta labai profesionaliai. „O“ skyriuje, kuris buvo neseniai 
įsteigtas ypatingoms byloms tirti ir kuriam vadovauja vyresniojo 
inspektoriaus pavaduotojas detektyvas Karlas Mjorkas, dirba be 
galo kompetentinga komanda. 

Jis pažvelgė į savo pavargusias rankas. Karlas neturėjo nė 
menkiausio akstino judinti šios sudėtingos, colio storumo bylos. 
Žodis „sėkmė“ nepažadino jo iš abejingumo būsenos. Karlas at- 
siduso ir toliau skaitė bylą. Žvėriškai nužudyti du jauni žmonės. 
Įtariami keli iš garsių šeimų kilę jaunuoliai. Praėjus devyneriems 
metams vienas iš šių vaikinų staiga prisipažįsta ir prisiima kaltę. 
Jis buvo vienintelis iš visos šurvės, kilęs iš paprastos šeimos. Po 
mažiau kaip trejų metų šis vaikinas, pavarde Thogersenas, bus 
paleistas į laisvę. Iš kalėjimo jis išeis būdamas velniškai turtingas. 
Iurtus Ihogersenas susikrovė kalėdamas, juos uždirbo iš ope- 
racijų vertybinių popierių biržoje. Nejaugi kaliniams leidžiama 
užsiimti tokiomis investicijomis? Vien nuo tokios minties darėsi 
nejauku. 

Jis nuodugniai perskaitė apklausų ataskaitas ir tada trečią kar- 
tą akimis permetė bylos prieš Bjarnę Thogerseną dokumentus. 
Akivaizdu, kad žudikas pažinojo savo aukas. Net jei nuteistasis 


ir prisipažino, kad su nužudytaisiais buvo susitikęs kelis kartus, 

jokių svarių įrodymų apie tai nėra. Tiesą sakant, iš ataskaitų aiš- 
kėjo visai kas kita. 

Karlas dar kartą žvilgterėjo į bylos viršelį. Ant jo buvo užrašy- 
ta „Holbeko nuovada“. Kodėl ne Niukiobingo nuovada? Kodėl 
prie šios bylos kartu su Niukiobingo nuovada nedirbo Mobilioji 
tyrimų grupė? Ar Niukiobingo nuovados pareigūnai galėjo būti 
šališki tirdami šią bylą? Ar tai gali būti atsakymas į klausimus? O 
gal jie buvo tiesiog nekompetentingi? 

— Asadai! — riktelėjo Karlas per visą ryškiai apšviestą korido- 
rių. - Paskambink į Niukiobingo nuovadą ir paklausk, ar kas nors 
iš jų pažinojo aukas. 

Iš ankšto Asado kabineto nepasigirdo jokio atsakymo, tik jo 
murmesys kalbant telefonu. Karlas atsistojo ir perėjo korido- 
rių. 

— Asadai, paklausk, ar kas nors nuovadoje... — Asadas rankos 
mostu parodė, kad Karlas parylėtų. Jis buvo kaip reikiant įsigili- 
nęs į pokalbį. 

— Taip, taip, taip, — kartojo be paliovos. 

Karlas sunkiai atsiduso ir nužvelgė patalpą. Ant lentynos Asa- 
do kabinete atsirado daugiau įrėmintų fotografijų. Greta šeimos 
nuotraukų stovėjo dvi vyresnio amžiaus moterų fotografijos. Vie- 
nos moters panosėje kyšojo neryškūs ūsiukai, kitos kresnos moters 
plaukai buvo tokie tankūs, jog panešėjo į motociklininko šalmą. 
Nebuvo sunku susiprotėti, kad tai Asado tetos. 

Kai Asadas baigė pokalbį, Karlas parodė į nuotraukas. 

— Mano tetos iš Hamos. Ta, kuri su tankiais plaukais, jau mi- 
rusi. 

Karlas palingavo galvą. Sprendžiant iš moters išvaizdos, kito 
atsakymo ir nereikėjo tikėtis. 


— Ką kalba vyrai iš Niukiobingo nuovados? 


38 


Pr FAZANŲ ŽUDIKAI Lok 


— Jie nepersiuntė mums bylos, Karlai. Tiesą sakant, jie fiziškai 
negalėtų to padaryti, nes niekada jos nėra turėję. 

— Supratau. Keista, nes iš bylos dokumentų sužinojau, kad ti- 
riant bylą bendradarbiavo Niukiobingo ir Holbeko nuovados bei 
Mobilioji tyrimų grupė. 

— Ne. Jie teigia, kad tyrimą vykdė Niukiobingo nuovada, bet 
byla buvo perduota kitiems. 

— Tikrai? Man tai atrodo labai keistai. Gal žinai, ar kas nors iš 
Niukiobingo nuovados asmeniškai pažinojo aukas? 

— Ir taip, ir ne. 

— Kaip suprasti? 

— Abi aukos buvo vieno pareigūno vaikai. — Jis parodė į užra- 
šus. Tai buvo ką tik sužinotos informacijos santrauka. — Jo vardas 
buvo Heningas P Jorgensenas. 

Karlui mintyse iškilo žiauriai sumuštos merginos paveikslas. 
Kiekvieno policininko didžiausias košmaras — žinia, kad jo vaikai 
buvo nužudyti. 

— Baisu. Bet tikriausiai tai paaiškina, kodėl byla buvo perduota 
kitai nuovadai. Lažinuosi, kad už viso to slypi asmeniniai moty- 
vai. Bet tu sakei „ir taip, ir ne“. Kodėl? 

Asadas atsilošė kėdėje. 

— Todėl, kad nuovadoje neliko jokio žmogaus, kuris būtų kaip 
nors susijęs su tais vaikais. Vos tik buvo rasti nužudyti jaunuoliai, 
jų tėvas sugrįžo į Niukiobingo Zelandijos nuovadą, kaip niekur 
nieko pasisveikino su pareigūnu priimamajame, nuėjo į ginklų sau- 
gyklą ir prisidėjęs revolverį prie galvos nuspaudė gaiduką. — Asadas 
sau prie smilkinio priglaudė du savo trumpus, storus pirštus. 

Danijos policijos reformos davė daug keistų rezultatų. Rajo- 
nai buvo pervadinti, pavadinimai pakeisti ir archyvai perkelti. 


Apskritai, visoje šioje sumaištyje buvo sunku susigaudyti daugeliui 

policijos darbuotojų. Dauguma pasinaudoję galimybe iššoko iš 
visos šios karuselės, anksčiau laiko išeidami į atsargą. 

Seniau išėję į pensiją policijos pareigūnai ilgai nesimėgauda- 
vo užsitarnauta ramybe. Dažnas po tokios sekinančios karjeros 
neištempdavo ir dešimties metų. Dar liūdnesnės reporterių pers- 
pektyvos, bet vėlgi, dažnas šios profesijos atstovas atsipalaiduoja 
gerdamas. Šiaip ar taip, visi nuo ko nors miršta. 

Karlas pažinojo pareigūnų, kurie neišgyveno net penkerių 
metų išėję į pensiją, palikdami visą atsakomybę ką tik apsiplunks- 
navusiems viščiukams. Bet, laimei, viskas keitėsi. Net policijos 
pareigūnai norėjo pamatyti pasaulį, kaip jų vaikaičiai užauga ir 
tampa gerbiamais žmonėmis. Dėl šios priežasties ne vienas po- 
licininkas metė darbą policijos struktūroje. Pavyzdžiui, Klesas 
"Ihomasenas, su kuriuo juodu dabar kalbėjosi. Anksčiau šis, nuo 
ramaus gyvenimo gerokai nutukęs, vyrukas dirbo Niukiobingo 
nuovadoje Zelandijos saloje. Kaip jis yra sakęs, trisdešimt penke- 
rių metų policijoje jam buvo per akis. Išėjus iš policijos pasitaisė 
jųdviejų su žmona santykiai. Kleso samprotavimai apie pagerėju- 
sius santykius su žmona vertė susimąstyti Karlą, nes jis pats savo 
kailiu buvo patyręs atšalusių santykių gėlą. Žinoma, formaliai jis 
vis dar turėjo žmoną, tačiau praėjo visa amžinybė nuo tos dienos, 
kai ji išsikraustė. Be to, jam nekilo abejonių, kad nesuskaičiuoja- 
ma galybė stilingųjų jo žmonos meilužių kaip reikiant užprotes- 
tuotų, jei Karlas sumanytų susigrąžinti ją. 

Karlas nė neketino to daryti. 


— Gražu čia pas jus, — pastebėjo Asadas. Sužavėtas jis žvalgėsi 
pro dvivėrius langus į laukus, kurie driekėsi aplink Kleso Thoma- 


seno puikiai išpuoselėtą sodą ir šalia esantį Stenliosės miestelį. 

— Ačiū, kad radote laiko mūsų susitikimui, Thomasenai, - pa- 
dėkojo Karlas. - Nedaug belikę pareigūnų, kurie pažinojo Henin- 
gą P. Jorgenseną. 

Šypsena nuo Kleso veido akimirksniu dingo. 

— Jums bet kas patvirtintų, kad jis buvo geriausias mano drau- 
gas ir kolega. Mudu gyvenome kaimynystėje. Tai viena iš prie- 
žasčių, kodėl buvome tokie artimi. Po visko, kas įvyko, jo našlė 
žmona neteko proto, todėl tapo nepakeliama gyventi šalia jos. 
Pernelyg daug blogų prisiminimų. 

— Suprantu, kad Heningas P Jorgensenas nebuvo informuotas 
apie tai, kokie žmonės buvo nužudyti tame vasarnamyje? 

Ihomasenas papurtė galvą. 

— Mums paskambino kaimynas. Jis sustojo prie vasarnamio ir 
rado negyvus vaikus. Buvau tas, kuris atsiliepė į skambutį. Jor- 
gensenas tą dieną nedirbo. Bet atvažiavęs pasiimti vaikų pamatė 
daugybę policijos automobilių. Jo vaikai kitą dieną turėjo pradėti 
paskutinius mokslo metus mokykloje. 

— Ar buvote tenai, kai jis atvažiavo? 

— Taip, kartu su nusikaltimo vietas apžiūrinčiais ir įkalčius su- 
renkančiais specialistais bei tyrimo viršila. — Jis vėl papurtė gal- 
vą. — Jis dabar jau miręs. Žuvo per automobilio avariją! 

Asadas išsitraukė bloknotą ir kažką užsirašė. Jau greit ateis lai- 
kas, kai Karlo asistentas galės dirbti visiškai savarankiškai. Karlas 
žinojo, kad tokia diena anksčiau ar vėliau tikrai išauš. 

— Ką pamatėte tame vasarnamyje? - paklausė Asadas. — Nerei- 
kia labai smulkiai atpasakoti. 

— Durys ir langai buvo plačiai atverti. Matėsi keli batų at- 
spaudai. Mes niekada neradome batų, bet aptikome smėlį, pagal 
kurį vėliau atsekėme iki vieno įtariamojo tėvų namo terasos. Įėję 


į svetainę ant grindų radome kūnus. — Jis klestelėjo ant sofos, 

stovinčios šalia kavos staliuko, rankos mostu pakviesdamas sve- 
čius prisėsti. 

— Nužudyta mergaitė atrodė taip, kad verčiau jau būčiau to 
vaizdo nematęs, jei suprantate, ką turiu omenyje, — pratarė jis. — 
Be to, aš ją pažinojau. — Kleso žmona įpylė kavos. Asadas norėjo 
atsisakyti, bet moteris nekreipė į tai dėmesio. - Dar niekada nesu 
regėjęs taip žiauriai sumušto žmogaus, — tęsė jis. - Mergaitė buvo 
smulkutė. Nesuprantu, kaip jai pavyko taip ilgai ištverti. 

— Ką turite galvoje? 

— Skrodimas parodė, kad užpuolikams išėjus apie valandą ji dar 
buvo gyva. Jos kepenys kraujavo, o kraujas kaupėsi pilvo ertmėje. 
Galiausiai ji neteko tiek daug kraujo, kad organizmas pasidavė. 

— Žudikai smarkiai rizikavo. 

— Ne visai. Jei ji ir būtų išgyvenusi, mergaitės smegenys būtų 
smarkiai pažeistos, ji niekaip nebūtų galėjusi pagelbėti nusikalti- 
mo tyrėjams. Tas buvo akivaizdu. — Susimąstęs Thomasenas pa- 
žvelgė pro langą į laukus. Karlas žinojo, ką Thomasenas jaučia. 
Būna tokių vaizdinių mintyse, kuriuos norisi stumti kuo toliau 
nuo savęs. 

— Žudikai žinojo? 

— Taip. Kaktos viduryje žiojėjo atviras kaukolės lūžis. Tai ne- 
turėjo sukelti jiems jokios abejonės. Šis atvejis buvo išskirtinis. Ir 
kvailas galėjo suprasti. 

— O kaip vaikinas? 

— Na, jis gulėjo šalia sesers. Jo veide buvo įsirėžusi ramybės ir 
nuostabos kupina mina. Jis buvo geras vaikis. Ne kartą bendravau 
su juo namuose ir nuovadoje. Jis norėjo tapti pareigūnu kaip ir jo 
tėvas. — Kleso akys nukrypo į Karlą. Retai kada galima pamatyti 
policijos veteraną, kurio akyse tiek daug sielvarto. 


— Tada atvyko tėvas ir viską pamatė? 

— Deja, taip. — Jis papurtė galvą. — Tėvas norėjo iš karto išsivež- 
ti savo vaikų kūnus. Žmogus buvo tokios būsenos, kad sukdamas 
ratus aplink nusikaltimo vietą, ko gero, sunaikino visus įkalčius. 
Turėjome jėga ištempti jį iš namo. Tiesą pasakius, dabar dėl to 
apgailestauju. 

— Tada perdavėte bylą tirti Holbeko policijos nuovadai? 

— Ne, ją perėmė iš mūsų. - Jis linktelėjo savo žmonai. Ant sta- 
lo buvo pridėta visokių vaišių. — Gal sausainių? — pasiūlė Klesas. 
Tačiau, tiesą pasakius, atrodė, jog jis norėjo, kad Karlas ir Asadas 
atsisakytų ir paprasčiausiai išeitų. 

— Taigi, byla pas mus atsirado jūsų dėka? 

— Ne, netiesa. - Ihomasenas gurkštelėjo kavos ir žvilgterėjo į 
Asado užrašus. — Bet džiaugiuosi, kad byla dabar iš naujo atvers- 
ta. Kaskart matydamas per televizorių tuos šunsnukius — Ditlevą 
Pramą, Torsteną Floriną ir tą vertybinių popierių maklerį, — liku- 
sią dienos dalį jaučiuosi be galo sumautai. 

— Marau, kad turite savo nuomonę apie tai, kas yra tikrieji 
nusikaltėliai. 

— Po velnių, esate absoliučiai teisus. 

— O kaip dėl to vyruko, kuris buvo apkaltintas? Bjarnės Tho- 
gerseno? 

Senasis faras ant parketo po kavos staliuku suko ratus koja, 
tačiau jo veidas atrodė ramutėlis. 

— Prakeikta turtingų avinų banda, jie visi buvo tenai, patikė- 
kite manimi. Ditlevas Pramas, Torstenas Florinas, vertybinių po- 
pierių makleris ir ta mergiotė, kuri trainiodavosi kartu su jais. Tas 
šūdžius Bjarnė Thogersenas tikriausiai taip pat valkiojosi su jais. 
Esu įsitikinęs, kad jie visi prisidirbę. Ir Kristianas Volfas, šeštas 
iš šutvės. Jis nemirė nuo širdies smūgio, kaip teigiama oficialiai. 


Manau, kad kiti šunpalaikiai pašalino jį, nes Volfas tapo pernelyg 

nepatikimas ir galėjo visus išduoti, ar kažkas panašaus. Tai irgi 
žmogžudystė. 

— Kiek man žinoma, - įsiterpė Karlas, - Kristianas Volfas žuvo 
per nelaimingą atsitikimą medžioklėje, ar ne? Ataskaitoje rašoma, 
kad jis netyčia persišovė šlaunį ir mirtinai nukraujavo. Netoliese 
neatsirado nė vieno medžiotojo. 

— Skiedalai. Tai buvo nužudymas. 

— O kuo grindžiate savo teoriją? — Asadas pasilenkė virš kavos 
staliuko ir pagriebė sausainį, visą laiką nenuleisdamas akių nuo 
Ihomaseno. 

Klesas gūžtelėjo pečiais. Tiesiog faro intuicija. Tikriausiai Kle- 
sas manė, kad Asadas yra visiškas pienburnis ir ne jam tokius da- 
lykus suprasti. 

— Ką gi, - tęsė Asadas, - gal žinote ką nors susijusio su Rorvigo 
žmogžudystėmis, ką mums būtų verta žinoti? Ką nors, ko nerasi- 
me kitur? 

Klesas Ihomasenas stumtelėjo link Asado lėkštę su sausai- 
niais. 

— Nemanau. 

— Tuomet gal yra kas nors, kas galėtų su mumis pasidalyti savo 
žiniomis? — Asadas atstūmė lėkštę atgal. - Kas galėtų mums pa- 
dėti imantis šio reikalo? Jei mums nepavyks nieko atkapstyti, bylą 
vėl teks padėti į krūvą kartu su daugybe kitų bylų. 

Stebėtinai nešališkas pastebėjimas. 

— Aš imčiausi Heningo žmonos Martos Jorgensen. Mėnesių 
mėnesius po vaikų žūties ir vyro savižudybės ta moteris nedavė 


ramybės tyrėjams. Taip, pradėkite nuo Martos. 


7 SKYRIUS 


Migloje virš geležinkelio bėgių sklido pilka šviesa. Kitoje pu- 
sėje, už nusidriekusios virš galvos laidų raizgalynės, valandų va- 
landas dūzgė geltoni pašto furgonai. Žmonės skubėjo į darbus, o 
Kopenhagos priemiestiniai traukiniai, drebinantys laikinus Kimės 
namus, buvo sausakimši keleivių. Diena prasidėjo kaip daugelis 
kitų dienų, tik Kimės viduje gyvenantys demonai visa jėga veržėsi 
lauk. Jie reiškėsi karštligiškomis haliucinacijomis - grėsmingi, ne- 
suvaldomi ir nepageidaujami. 

Akimirką ji susmuko ant kelių ir pasimeldė, kad vidiniai bal- 
sai duotų jai ramybę. Bet aukštesnės jėgos, kaip įprasta, tądien 
poilsiavo. Ji paėmė šalia laikino guolio stovėjusį viskio butelį ir 
gurkštelėjo. 

Kai pusė butelio deginančio skysčio nugarmėjo į skrandį, 
Kimė nusprendė nebesitampyti lagamino. Ir be jo turi ką vilkti. 
Neapykantą, pasibjaurėjimą, pyktį. 

Pirmasis — Torstenas Florinas. Jo eilė po Kristiano Volfo mir- 
ties. 


Ji dažnai susimąstydavo apie tai. 


45 


JUSSI ADLER-OLSEN 


Kimė gudrų Torsteno snukutį buvo mačiusi ant garsenybių 
žurnalo viršelio. Jis išdidžiai pozavo priešais savo renovuotus ir 
apdovanojimus pelniusius stiklo rūmus, kuriuose buvo įrengti 
mados namai, stovintys Indiakaj rajone, apleisto uosto vietoje. 
Šioje vietelėje Kimė mielai supažindins savo seną bičiulį su rea- 
lybe. 

Ji išsirangė iš aptriušusio guolio skaudančia nugara, pauostė 
pažastis. Kol kas kvapas nebuvo pasibjaurėtinas, todėl maudynes 
visuomeniniame DG/ plaukimo centre galima atidėti. Kimė pa- 
trynė kelius, ranką kyštelėjo po guoliu, iš ten išsitraukė nedidelę 
dėžutę ir ją atidarė. 

— Ar gerai miegojai, mano mažas mielas žmoguti? — paklausė 
Kimė, pirštu paglostydama smulkutę galvelę. 

Kasdien jos galvoje sukdavosi mintis: „Plaukai minkštutėliai, 
blakstienos tokios ilgos.“ 

Nusišypsojusi savo brangenybei Kimė atsargiai uždarė dėželę 
ir pastūmė atgal. Kaip ir visada, tai buvo geriausia kasdienos aki- 
mirka. 

Pasikuitusi drabužių krūvoje ji susirado šilčiausias pėdkelnes. 
Po ruberoidu įsimetęs pelėsis nežadėjo nieko gero. Rudeniškas 
oras buvo nenuspėjamas. 

Apsirengusi ji atsargiai atidarė plytų namo duris ir pažvelgė tie- 
siai į bėgius. Vos už dviejų jardų nuo Kimės riedėjo priemiestiniai 
traukiniai. Pro šalį vagonai dundėjo praktiškai ištisą dieną. 

Niekas jos nematė. 

Ji išsliuogė lauk, užrakino duris ir užsisagstė paltą. Už dvide- 
šimties žingsnių pasuko link plieno spalvos transformatoriaus, į 
kurį geležinkelio inžinieriai užsukdavo labai retai, po to asfaltuo- 
tu taku nužingsniavo prie kaldintų vartų, kurie vedė į Ingerselvo 


gatvę, ir atsirakino juos. 

Anksčiau į savo laikinus namus ji galėjo patekti žingsniuodama 
skalda palei tvorą nuo pat Diubelio stoties. Tai daryti tekdavo nak- 
timis, priešingu atveju kas nors galėjo ją sučiupti. Gauti raktą nuo 
šių vartų buvo didžiausia Kimės svajonė. Jai tekdavo pasitenkinti 
trimis keturiomis valandomis miego, tada nešdintis iš nedidelio 
apvalaus namelio, kol niekas jos nepamatė. Jei bent kartą kas nors 
būtų ją užtikęs, Kimė neabejotinai būtų išmesta lauk be jokios 
galimybės grįžti atgal. Taigi, ji buvo priversta naktis leisti beveik 
nesudėdama bluosto. Bet taip buvo iki to ryto, kai ant minėtų 
vartų pamatė ženklą „LIOSTRUPO TVORA“. Kimė paskambi- 
no į gamyklą ir prisistatė kaip Lili Karstensen, Danijos valstybinio 
geležinkelio pirkimų skyriaus vadovė. Ji susitarė susitikti su spy- 
nų meistru prie vartų. Ta proga apsivilko naują mėlynos spalvos 
kelnių kostiumą. Tąkart Kimė atrodė kaip valstybinių institucijų 
tarnautoja. Nieko neįtardamas meistras jai įteikė du raktus, išrašė 
sąskaitą, kurią ji apmokėjo grynaisiais. Nuo tos akimirkos Kimė 
į savo laikinus namus galėdavo patekti be jokių trukdžių. Jei tik 
Kimė visą laiką elgsis atsargiai, o vidiniai demonai paliks ją ramy- 
bėje, jos gyvenimas ir toliau judės tokia pačia vaga. 

Važiuodama į Osterportą riedančiame autobuse Kimė be pa- 
liovos murmėjo sau po nosimi, į save atkreipdama aplinkinių dė- 
mesį. 

Liaukis, Kime, - ragino ji save mintyse. Bet lūpos jos neklau- 
sė. 

Kartais Kimė klausydavosi savęs taip, tarsi su ja kalbėtųsi ki- 
tas žmogus. Lygiai taip pat buvo ir tąkart. Ji nusišypsojo mažai 
mergaitei, kuri jai atsakė nedraugiška grimasa. Ką gi, tikriausiai 
Kimės išvaizda tikrai nekokia. 

Nepakeldama galybės į ją įsmeigtų akių žvilgsnio, Kimė iš au- 


tobuso išsinešdino keliomis storelėmis anksčiau. Ji pažadėjo sau, 

kad daugiau niekada nevažiuos autobusu. Žmonės pernelyg arti. 
Kur kas geresnis pasirinkimas buvo traukinys. 

— Kur kas geresnis, — riktelėjo ji, žingsniuodama Didžiojo 
Karaliaus garve. Gatvėje buvo labai mažai žmonių. Beveik nė 
vieno automobilio. Vos keli balsai jos galvoje. 

Kimė pasiekė Indiakaj (Švelniosios Indijos) rajone stovintį 
pastatą kaip tik po pietų pertraukos. Šalia Brand Nation pamatė 
stebėtinai tuščią automobilių stovėjimo aikštelę, kuri, kaip liu- 
dijo emale dengtas ženklas, priklausė Torstenui Florinui. 

Kimė atsegė rankinę ir žvilgterėjo vidun. Ją Kimė pavogė Pa- 
lace Cinema tojė iš merginos, kuri buvo taip susidomėjusi savimi 
ir mėgavosi savo atvaizdu veidrodyje, kad net nepastebėjo šio 
akibrokšto. Rankinėje Kimė rado tos mergšės sveikatos drau- 
dimo kortelę, iš kurios sužinojo jos tikrąjį vardą — Liza Maja 
Peterson. 

Tikriausiai dar viena numerologijos auka, - pagalvojo Kimė, 
pastumdama į šoną rankinę granatą ir išsitraukdama vieną Lizos 
Majos beprotiškai gero skonio Peter Jackson cigaretę. Ant pakuo- 
tės švietė užrašas „Rūkymas sukelia širdies ir kraujagyslių ligas“. 
Užsidegdama cigaretę Kimė garsiai nusikvatojo, tada įtraukė į 
plaučius dūmų. Ji rūkė nuo to laiko, kai buvo išspirta iš uždaro- 
sios mokyklos. Nepaisant to, jos širdis plakė be jokių trikdžių. Ji 
žinojo, kad niekada nemirs nuo širdies smūgio. 

Po poros valandų baigė tuštinti pakelį, nusėdama grindinį 
nuorūkomis. Tada Kimė nurvėrė vieną iš jaunų moterų, grakš- 
čiai šmirinėjančių pro Brand Nation duris. 

— Gal žinai, kada sugrįš Torstenas Florinas? — paklausė ji, ta- 
čiau nesulaukė jokio atsakymo, tik nepalankaus žvilgsnio. — Ar 
žinai? — paklausė ji dar kartą, labiau pabrėžtai, ir truktelėjo mer- 


ginai už rankos. 

— Paleisk! — suriko mergina, abiem rankom suimdama Kimės 
žastą. 

Kimė prisimerkė. Ji nekentė, kai kas nors ją liečia, negalėjo 
pakęsti, kai žmonės neatsakydavo į užduotus klausimus, ir labai 
nemėgo įkyrių žvilgsnių. Kimė laisvąja ranka vienu grakščiu jude- 
siu tvojo merginai per skruostą. 

Jaunoji moteris išsitiesė tarsi skudurinė lėlė. Kimę vienu metu 
užliejo palaimingas ir išgąstingas jausmas. Ji žinojo, kad žmonėms 
nevalia taip elgtis. 

— Pasakyk man, — prabilo ji, pasilenkdama virš apstulbusios 
moters, — ar žinai, kada grįžta Torstenas Florinas? 

Kai moteris trečią kartą mikčiodama išlemeno nežinanti, Kimė 
apsisuko ir nužingsniavo šalin. Ji aiškiai jautė, kad kurį laiką ver- 


čiau čia nesirodyti. 


Aptrupėjusio betono kampe prie Jakobs Full House Skelbeko 
gatvėje ji susitiko Tinę Žiurkę. Pastaroji stovėjo po ženklu SEZO- 
NINIAI GRYBAI, rankoje laikydama plastiko maišelį. Jos veidą 
dengė seno kaip gyvenimas makiažo likučiai. Pirmieji jos kavalie- 
riai, kuriems Žiurkė smaukė skersgarviuose, galėjo pasidžiaugti 
ryškiai apvestomis akimis ir parausvintais skruostais, vėlesniems 
klientams teko pasitenkinti tik to grožio trupiniais. Lūpdažiu 
buvo išterliotas visas veidas. Buvo akivaizdu, kad vargšė sau nuo 
veido rankovėmis nusišluostė spermą. Tinės Žiurkės klientai nesi- 
naudojo prezervatyvais. Jau praėjo ne vieneri metai nuo tų laikų, 
kai Tinė galėjo to pareikalauti. Kai apskritai galėjo ko nors reika- 
lauti. 

— Labas, Kime! Labas, širdele! Eik tu šikt, kaip malonu tave 


matyti, — sušniurkštė ji, tipendama prie Kimės savo plonytėmis, 

tarsi ilgakojo uodo, kojomis. — Ieškojau tavęs, širdele, — pareiškė 
ji, mosuodama ką tik pridegta cigarete. — Ar žinojai, kad žmonės 
centrinėje stotyje klausinėja apie tave? 

Ji sugriebė Kimę už rankos ir palydėjo prie kitoje gatvės pusėje 
šalia kavinės Cafe Yrsa stovinčių suolų. 

— Kur buvai? Aš sumautai tavęs pasiilgau, — ėmė atvirauti Žiur- 
kė, iš savo plastikinio maišo bandydama ištraukti porą butelių 
alaus. 

Kai Žiurkė atidarė butelius, Kimė žvilgrerėjo į Fisketorv preky- 
bos centro pusę. 

— Kas klausinėjo apie mane? — pasiteiravo ji, atstumdama bu- 
telį link Tinės. Alus buvo proletariato gėrimas. Ji augo žinodama 
tai. 

— Ai, keli tipeliai. — Tinė pastatė Kimės grąžintą butelį po suo- 
lu. Tinė Žiurkė mėgavosi. Kimė žinojo, kad panašiomis akimir- 
komis Žiurkė jaučiasi devintame danguje: vienoje rankoje alus, 
kišenėje pinigai ir pageltusiais pirštais maigoma naujai pridegta 
cigaretė. 

— Papasakok man viską, Tine. 

— Ak, Kime, menkai ką pamenu, juk pažįsti mane. Galbūt dėl 
heroino, kaip manai? Bet jie ne ant tos wžsirovė. — Ji pliaukštelėjo 
sau per galvą. — Aš nieko nekalbėjau. Tik pasakiau, kad ničnieko 
nežinau apie tave. — Ji nusišypsojo, papurtydama galvą. — Jie pa- 
rodė man tavo nuotrauką, Kime. Dievulėliau, tu kadaise buvai 
tikra gražutė. Ak, Kime, meilute, — Žiurkė giliai įkvėpė cigaretės 
dūmų, - kadaise ir aš buvau graži. Kažkas yra sakęs man tai vieną 
kartą. Jis buvo vardu... — Moteris įsistebeilijo į niekur. Bet taip ir 
neprisiminė. 

Kimė linktelėjo. 

— Ar dar kas nors klausinėjo apie mane? 

Tinė Žiurkė linktelėjo ir išmaukė dar vieną gurkšnį alaus. 

— Buvo atėję du tipai, bet skirtingu metu. Vienas atėjo naktį, 
prieš pat uždarant stotį. O gal apie ketvirtą valandą ryte. Kime, 
kaip manai, ar tikrai galėjo ateiti tokiu laiku? 

Kimė gūžtelėjo pečiais. Dabar, kai žino, kad jos ieško dviese, 
tai nebuvo taip svarbu. 

— Kiek? — pasigirdo vyro, stovinčio priešais Kimę, balsas, bet ji 
nekreipė dėmesio. Tai buvo Tinės reikalai. 

— Kiek imi už pačiulpimą? — pakartojo jis. 

Kimė pajuto Tinės niuksą alkūne į šoną. 

— Kime, jis klausia tavęs, - paragino Žiurkė taip, tarsi mintimis 
būtų ne šiame pasaulyje. Ji jau buvo spėjusi užsidirbti visą dienos 
uždarbį. 

Kimė pakėlė galvą ir pamatė eilinį vyruką, rankas susikišusį 
sau į palto kišenes ir nustačiusį graudulingą miną. 

— Nešdinkis iš čia, - pasiuntė jį, nužvelgdama žudikišku žvilgs- 
niu. - Nešdinkis, kol neužvožiau. 
grasinimas jam keltų pasitenkinimą. 

— Penki šimtai. Penki šimtai už tai, jei pirma išsiplausi burną. 
Nenoriu, kad ant mano daikto patektų tavo gleivių. Girdi? 

Jis išsitraukė iš kišenės pinigus ir pamojavo banknotais Kimei 
prieš nosį. 

Balsai Kimės galvoje ėmė spygauti dar garsiau. Nagi, — šnabž- 
dėjo vienas. — Jis gi pats prašosi, — įtikinėjo kitas. Kimė pagriebė 
alaus butelį iš po suolo ir įsikišo kaklelį į burną. Vyras nesiliovė 
nužiūrinėjęs ją. 

Atlošusi galvą Kimė išspjovė alų vyrui į akis. Iš netikėtumo šis 
loštelėjo atgal. Įrūžęs pažvelgė į savo paltą, tada - į Kimę. Mote- 


ris žinojo, kad dabar atsidūrė pavojuje. Skelbeko gatvėje niekada 

nebuvo saugu. Neatrodė, kad prie gretimo kampo nemokamus 
laikraščius dalinantis Tamilis būtų pasirengęs įsiterpti. 

Kimė atsistojo ir sutrupino butelį tipeliui į makaulę. Stiklo šu- 
kės pažiro per visą gatvę iki netoliese stovinčios pašto dėžės. Nuo 
vyro ausies iki palto apykaklės nutįso kraujo srovė. Matydamas 
nuskeltą ir į jį nutaikytą butelį vyras ne juokais sunerimo. Kaip 
jis visa tai paaiškins žmonai, vaikams, kolegoms? Vyras pasileido 
bėgti link centrinės stoties. Jam reikėtų apsilankyti pas gydytoją ir 
nusipirkti naują paltą, kad vėl atrodytų normaliai. 

— Esu mačiusį šitą čiulpiką anksčiau, — sušniurkštė Tinė Kimei. 
Ji nenuleido akių nuo ant šaligatvio plintančio alaus klano. — Pra- 
keikimas, Kime. Dabar man reikės eiti į Aldi kito butelio. Gaila 
sumauto alaus. Ir reikėjo tam idiotui atsibastyti čia kaip tik tuo 
metu, kai mudvi susėdome ir smagiai leidome laiką. 

Kai vyras dingo iš akiračio, Kimė atsipalaidavo, nebesižvalgė 
lyg erelis į šalis, rankoje nespaudė butelio. Tada įsikišo pirštus į 
kelnes, išsitraukė zomšinę ant kaklo kabinamą piniginę ir atidarė 
ją. Joje buvo laikomos naujausios iškarpos iš laikraščių. Kai tik 
pasitaikydavo proga, Kimė pasirūpindavo naujomis iškarpomis, 
kad visada žinotų, kaip atrodo buvę jos draugai. Ji išvyniojo iškar- 
pas ir atkišo Tinei priešais akis. 

— Ar šis žmogus buvo vienas tų, kurie klausinėjo apie mane? — 
ji uždėjo pirštą ant nuotraukos laikraštyje. Po ja buvo užrašas: 
„Ulrikas Dybolas Jensenas, vertybinių popierių rinkos tyrimų 
kompanijos UD/ direktorius, atsisako bendradarbiauti su konser- 
vatyviais idėjų kalvės atstovais.“ 

Ulrikas palaipsniui tapo dideliu žmogumi tiek tiesiogine, tiek 
perkeltine prasme. Žvelgdama pro pilkšvą cigarečių dūmų debesį 
Tinė įdėmiai apžiūrėjo iškarpą ir papurtė galvą. 


— Jie nebuvo tokie stori. 

— O kaip dėl šito? — toji iškarpa buvo iš moterims skirto 
žurnalo, kurį Kimė rado šiukšliadėžėje Rytų Farimagso gatvėje. 
Dėl savo ilgų plaukų ir skaisčios odos Torstenas Florinas atrodė 
kaip žydras, tačiau iš tiesų toks nebuvo. Kimė galėtų prisiekti 
dėl to. 

— Esu jį mačiusi anksčiau per Danijos televiziją ar kažkur. Jis 
veikia kažką mados srityje, tiesa? 

— Ar ten buvo jis, Tine? 

Žiurkė sukikeno, tarsi visa tai tebūtų žaidimas. Vadinasi, ten 
buvo ne Torstenas. Kai Tinė taip pat paneigė ir Ditlevo Pramo 
apsilankymą, Kimė supakavo visas iškarpas ir susigrūdo atgal į 
kelnes. 

— Ką tie vyrai kalbėjo apie mane? 

— Jie sakė, kad ieško tavęs, širdele. 

— Jei mudvi kada nors susidurtume su jais, ar tu atpažintum 
juos? 

Žiurkė patraukė pečiais. 

— Kime, jie nesilanko stotyje kasdien. 

Kimė prikando lūpą. Nuo šiol ji turės būti itin atsargi. Jie per- 
nelyg priartėjo. 

— Pasakysi man, jei kada nors juos pamatysi, supratai? Gerai 
įsidėmėk, kaip jie atrodo. Užsirašyk, kad galėtum prisiminti. — 
Kimė padėjo ranką ant Tinės Žiurkės kelio. Šis iš po nutrintų 
džinsų kyšojo tarsi peilio briauna. — Jei turėsi informacijos, su- 
rašyk ją ir įkišk po šiuo geltonu ženklu. - Ji parodė į ženklą, ant 
kurio buvo užrašyta: AUTOMOBILIŲ NUOMA - NUOLAI- 
DOS. 

Žiurkė kostelėjo, tuo par metu kinkuodama galvą. 

— Kaskart, gavusi iš tavęs rimtą informaciją, sumokėsiu tau 


tūkstantį kronų, kurias galėsi skirti savo žiurkei. Ką pasakysi apie 

tai, Tine, žiurkių karaliene? Galėsi nupirkti jai naują narvą. Juk 
tavo žiurkė iki šiol gyvena po tavo guoliu, tiesa? 

Kimė pastoviniavo penkias minutes šalia automobilių stovė- 
jimo aikštelės ženklo prie posūkio į C. E. Bast Tallow Refinery. 
Galiausiai įsitikinusi, kad Tinė Žiurkė į ją nežiūri, nužingsnia- 
vo savo keliais. 

Niekas nežinojo, kur ji gyvena. Kimė norėjo, kad niekas ir 
toliau nežinotų. 

Kirsdama gatvę ir pasukdama link plieno vartų ji pajuto 
prasidedantį galvos skausmą, kurį lydėjo kažkoks nemalonus 
duriantis pojūtis kažkur po oda. Vienu metu apėmė nusivy- 
limas ir pyktis. Jos viduje tūnantys demonai nekentė tokios 
būsenos. 

Kai blausios šviesos apšviestame kambaryje Kimė įsitaisė ant 
savo siauros lovos, rankoje laikydama viskio butelį, ją užliejo 
ramybė. Čia buvo jos realus pasaulis. Vieta, kurioje ji jautėsi 
saugi, vieta, kurioje galėjo rasti viską, ko jai reikėjo. Po suo- 
lu stovėjo dėžė su didžiausia jos brangenybe, ant vidinės durų 
pusės kabėjo prikaltas plakatas, vaizduojantis žaidžiančius vai- 
kus, mažos mergaitės nuotrauka, laikraščiai, kuriuos ji prikli- 
javo prie sienų, norėdama sukurti garso izoliaciją. Rūbų krūva, 
kibiras gamtiniams reikalams, stovintis ant grindų, laikraščių 
krūva kambario gale, dvi nuo baterijų degančios liuminescen- 
cinės lempos ir antra pora batų ant lentynos. Pasinaudodama 
visais šiais daiktais ji galėjo tenkinti visus savo norus ir porei- 
kius, o panorėjusi ko nors naujo, turėdama daugybę pinigų, 
galėjo įsigyti. 

Pajutusi viskio poveikį, Kimė nusijuokė ir ėmė tikrinti slėp- 
tuves sienoje, kurias dengė trys neįmūrytos plytos. Šias ertmes 

ji tikrindavo beveik kaskart grįžusi į savo prieglobstį. Pirmiau- 
sia patikrindavo tą, kurioje laikė paslėpusi kreditines korteles ir 
naujausius banko pinigų automato čekius, tada pereidavo prie 
tos, kurioje laikė grynuosius. 

Kasdien Kimė suskaičiuodavo, kiek jai liko pinigų. Jau 
vienuolika metų ji gyveno gatvėje, bet iki šiol buvo likę 
1 344 000 kronų. Jei ir toliau gyvens taip, kaip iki šiol, ji nie- 
kada neišleis visų pinigų. Kasdieniai Kimės poreikiai, įskaitant 
aprangą, daugiau mažiau buvo tenkinami vagiliaujant. Ji valgė 
nedaug, o dėl tam tikrų vyriausybės sprendimų alkoholis šalyje 
kainavo grašius. Kiekvienas žmogus panorėjęs galėtų mirtinai 
nusigerti. Ir tik už pusę kainos. Danijos visuomenė tapo tie- 
siog pasibaisėtina. Kimė sušnirpštė, iš krepšio išsitraukė ranki- 
nę granatą ir padėjo ją į trečią slėptuvę prie kitų. Tada atsargiai 
įstatė plytą taip, kad beveik nesimatė tarpo. 

Šįkart nerimas užplūdo netikėtai, o tai buvo neįprasta. Pa- 
prastai ją perspėdavo vidiniai vaizdiniai. Smūgiuoti pasiren- 
gusios rankos, kartais kraujas ir suluošinti kūnai. Kartais jai 
šmėstelėdavo akimirkos iš labai senų laikų. Nušvisdavo viltis, 
kuri vėliau būdavo paminama. Tačiau šį kartą intuicija jos ne- 
perspėjo. | 

Kimė pradėjo tirtėti. Spazmai dubens srityje rodės sutraiš- 
kys vidaus organus. Ašaros, pykinimas ir šleikštulys buvo ne- 
išvengiami šalutiniai padariniai. Anksčiau ji bandydavo savo 
sielvartą numalšinti alkoholiu, tačiau tai tik dar labiau pablo- 
gindavo jos būseną. 

Tokiomis akimirkomis belikdavo palaukti keletą valandų, 
kol galiausiai sutemdavo. Kai protas būdavo blaivus, Kimė 


pakildavo iš guolio ir nužingsniuodavo į Diubelio stotį. Liftu 

nusileisdavo į trečią platformą ir atsistojusi pačiame jos gale 
laukdavo, kol pro šalį praūš bent vienas traukinys. Atsistojusi 
ant platformos krašto ir ištiesusi į šonus rankas jį ne sykį yra 
šaukusi: 

— Jums, šunpalaikiai, nepavyks išsisukti. 

"Tada įsiklausydavo į savo vidų ir leisdavosi vedama vidinių bal- 


sų. 


8 SKYRIUS 


Karlas vargais negalais patogiai įsitaisė savo darbo kabinete. 
Kai pagaliau galėjo pasidžiaugti ramybe, jo dėmesį patraukė ant 
darbo stalo gulintis permatomas plastikinis aplankas. 

Koks čia velnias, - pagalvojo jis ir pakvietė Asadą. 

Kai Asadas atsistojo prie kabineto durų, Karlas bedė pirštu į 
aplanką. 

— Gal žinai, iš kur atsirado šitas? 

Asadas papurtė galvą. 

— Neliesk jo, gerai? Gali būti pirštų atspaudų. 

Jiedu įsistebeilijo į viršutinį lapą. Ant jo lazeriniu spausdintuvu 
buvo užrašyta „Uždarosios mokyklos šurvės išpuoliai“. Apačioje 
pateiktas smurtinių nusikaltimų sąrašas, nurodytas jų laikas, vieta 
ir aukų vardai. Išpuoliai buvo vykdyti ilgą laiką — iki 1992 metų. 
Netoli Niuborgo esančiame paplūdimyje nužudytas jaunas vyras. 
Futbolo aikštelėje dienos metu nužudyti broliai dvyniai. Lange- 
lando saloje nužudyti vyras ir žmona. Buvo užfiksuota mažiausiai 
dvidešimt nusikaltimų. Karlas pagalvojo, kad devintajame dešim- 


tmetyje mokyklą lankyti iki dvidešimties metų nebuvo neįprasta. 

Tačiau paskutiniai išpuoliai, tikėtina, buvo įvykdyti užpuolikams 
jau baigus mokyklą. 

— Turime rasti tą žmogų, kuris vis atneša čionai šias bylas. Asa- 
dai, pakviesk nusikaltimo vietas apžiūrinčius ir įkalčius surenkan- 
čius specialistus. Jei jas čia atneša kas nors iš dirbančių mūsų ko- 
misariate, tada bus nesunku palyginti rastus pirštų atspaudus. 

— Jie neturi mano pirštų atspaudų pavyzdžių. - Asadas atrodė 
beveik nusivylęs. 

Karlas palingavo galvą. Kodėl jie to nepadarė? Tai dar vienas iš 
daugelio su Asado įdarbinimu susijusių nesklandumų. 

— Asadai, rask Rorvige nužudytų jaunuolių motinos adresą. 
Per pastaruosius kelerius metus ji kelis kartus persikraustė iš vie- 
nos vietos į kitą. Ji tikrai negyvena tuo adresu, kuris nurodytas 
Tisvildės civilinės registracijos sistemoje. Pasitelk savo kūrybinį 
potencialą, Asadai. Gerai? Paskambink jos seniesiems kaimy- 
nams. Telefonų numerius rasi byloje. Tikriausiai jie ką nors 
žino. — Karlas parodė į netvarkingą krūvą raštelių, kuriuos ką 
tik išsitraukė iš kišenės. Tada paėmė bloknotą ir surašė viską, ką 
reikia padaryti. 

Vidinis balsas Karlui sakė, kad bręsta nauja byla. 

— Būsiu sąžiningas, Karlai, verčiau negaišk laiko bylai, kurioje 
jau buvo priimtas kaltinamasis nuosprendis. 

Žmogžudysčių skyriaus viršininkas Markusas Jakobsenas ne- 
pritardamas pavaldinio pasirinkimui naršė po Karlo užrašus, gu- 
linčius ant stalo. Per pastarąsias aštuonias dienas skyriuje pradėtos 
nagrinėti keturios naujos, siaubingos bylos. Negana to, buvo pa- 
teikti trys atostogų prašymai, du pareigūnai paskambino ir prane- 
šė, kad serga, iš kurių vienas, panašu, apskritai neplanuoja grįžti. 
Karlui buvo gerai žinoma, kas tuo metu sukosi žmogžudysčių sky- 


riaus viršininko galvoje: tikėtina, jis mąstė, kaip galėtų paskirstyti 

darbus ir nuo kurios bylos atitraukti ją tiriančius žmones. Ačiū 
Dievui, tai ne Karlo rūpestis. 

— Verčiau visas savo mintis sutelktum į svečius iš Norvegijos. 
Visi tenykščiai žino, kaip puikiai pasidarbavai prie Meretės Liungor 
bylos. Jie nori išgirsti, kaip suformuluoji ir paskirstai pagal svarbą 
savo užduotis. Manau, jie turės pluoštą bylų, kurias norėtų išna- 
grinėti. Verčiau susirvarkytum darbo kabinetą ir pasirengtum per- 
teikti norvegams savo sukauptas žinias apie Danijos kolegų patirtį 
ir darbą. Jei pasistengsi, apsilankę pas teisingumo ministrę mūsų 
svečiai turės progą pasidalyti su ja puikiomis žiniomis apie mus. 

Karlas panarino galvą. Nejaugi svečiai po vizito jų komisariate 
ketina popietės arbatėlės užsukti pas pagyrūnę teisingumo minis- 
trę ir aptarti Karlo skyriaus darbą? Tokia perspektyva neatrodė 
džiuginanti. 

— Turiu išsiaiškinti, kas visą laiką man ant stalo pakiša bylas, 
Markusai. Tada pamatysim, kas bus toliau. 

— Gerai, Karlai. Tavo valia. Bet jei atversi Rorvigo bylą, turėsi 
ją nagrinėti vienas, be niekieno pagalbos. Mums ir taip mirtinai 
trūksta rankų. 

— Atsipalaiduok, — atsistodamas nuramino Karlas. 

Markusas pasilenkė prie stacionaraus telefono. 

— Liza, užsuk trumpam į mano kabinetą, gerai? Nerandu savo 
darbo kalendoriaus. 

Karlas akimis ėmė klaidžioti po grindis. Ant jų gulėjo žmogžu- 
dysčių skyriaus viršininko darbo kalendorius. Jis, žinoma, ten nu- 
krito nuo stalo. Kojos piršto galu Karlas stumtelėjo kalendorių po 
stalčiais. Gal ir jo susitikimas su norvegais išnyks panašiu būdu. 

Karlas meiliai pažvelgė į pro šalį pralinguojančią Lizą. Jam kur 
kas labiau patiko Lizos išvaizda prieš metamortozę, tačiau juk tai 


vis dar buvo ta pati Liza. 

Prie savo darbo sėdėjo ir draugiškai šypsojosi Rouzė Knudsen. 
Jos veidą puošė žaismingos ir gilios, tarsi Marianų įduba, skruos- 
tų duobutės. Atrodė, lyg ji sakytų: Mielai prisijungsiu prie jūsų 
komandos „O“ skyriuje.“ 

Karlas neatsakė Rouzei šypsena. Ner jei būtų išsiviepęs, to- 
kių žavių duobučių jis nepademonstruotų, nes paprasčiausi jų 
neturi. 

Pastato pusrūsyje, apsivilkęs per didelę neperpučiamą striukę, 
laukė Asadas. Po popietinės maldos jis buvo pasirengęs imtis dar- 
bo. Po pažastimi buvo pasikišęs nedidelį odinį portfelį. 

— Nužudytų brolio ir sesers motina kartu su sena drauge gyvena 
Roskildėje, — atskleidė savo turimą informaciją Asadas. Jo žinio- 
mis, paspaudus greičio pedalą iki vietos galima nusigauti greičiau 
nei per pusvalandį. - Sulaukėme skambučio iš Hornbeko, Karlai. 
Nelabai džiugios žinios. 

Karlo vaizduotėje iškilo Hardžio paveikslas. Dviejų metrų luo- 
šas mėsos kalnas, veidu atsigręžęs į Eresundo sąsiaurį ir stebintis, 
kaip paskutinį kartą tą sezoną į jūrą išplaukia kateriai. 

— Kas atsitiko? — paklausė jis. Karlas jautėsi siaubingai. Praėjo 
jau daugiau kaip mėnuo nuo tos dienos, kai Karlas aplankė savo 
senąjį kolegą. 

— Kalbama, kad jis labai dažnai verkia, - atsakė Asadas. — Nors 


jam duoda daug vaistų ir visa kita, jis vis tiek nesiliauja verkęs. 


Namas Fazanų gatvės gale niekuo neišsiskyrė iš kitų tos gatvės 
pastatų. Ant žalvario lentelės buvo išgraviruoti Jenso Arnoldo ir 


Ivetės Larsen vardai, o žemiau, ant kartoninės iškabos didelėmis 


raidėmis užrašyta: MARTA JORGENSEN. 

Prie durų juos pasitiko trapi, lyg drugelio sparnas, jau pensinio 
amžiaus sulaukusi moteris. Tai buvo patraukli moteris, kurią pa- 
matęs Karlas nusišypsojo. 

— Taip, Marta gyvena su manimi. Nuo tada, kai mirė mano 
vyras. Žinote, šiandien ji jaučiasi nekaip, - sušnabždėjo ji korido- 
riuje stoviniuojantiems svečiams. — Gydytojas sako, kad jos būklė 
sparčiai blogėja. 

Vyrai išgirdo, kaip namo gilumoje kosčioja namo šeimininkės 
draugė. Jiems įžengus į oranžeriją, moteris į atvykėlius įsmeigė 
giliai akiduobėse paskendusias akis. Priešais ją stovėjo įvairiausi 
vaistų buteliukai. 

— Kas jūs? — paklausė ji, drebančia ranka nukrėsdama cigarilės 
pelenus. 

Asadas patogiai įsitaisė ant išblukusios vilnos užtiesalais ap- 
dengtos kėdės, apibirusios sudžiūvusiais augalų lapais. Nė kiek 
nesivaržydamas jis paėmė Martos Jorgensen ranką. 

— Žinote, Marta, tai, ką dabar jaučiate, išgyveno ir mano mo- 
tina. Jai buvo išties nelengva. 

Jei kas nors taip paimtų Karlo motinos ranką, moteris aki- 
mirksniu ją atitrauktų. Tačiau Marta Jorgensen to nepadarė. 

Iš kur Asadas žino teisingą ėjimą? — susimąstė Karlas. Jis svarstė, 
kaip visoje šioje situacijoje pasielgus jam pačiam. 

— Kol neatvyko socialinis darbuotojas, turime laiko arbatos 
puodeliui, — šypsodamasi primygtinai pasiūlė Ivetė Larsen. Kai 
Asadas paaiškino vizito priežastį, Marta tyliai pravirko. 

Jie gėrė arbatą ir valgė pyragą, kol Marta sukaupė valią ir pra- 
bilo: 

— Mano vyras buvo policininkas. 

— Taip, žinome, ponia Jorgensen. — Tai buvo pirmieji Karlo 


žodžiai Martai. 

— Vienas senas mano vyro kolega atnešė man bylos dokumen- 
tų kopijas. 

— Supratau. Ar tai buvo Klesas Thomasenas? 

— Ne, ne jis. - Ji atsikrenkštė ir, giliai įtraukusi cigarilės dūmų, 
numalšino kylantį kosulio priepuolį. - Kitas. Jo vardas buvo Arne. 
Bet jis jau miręs. Arne viską sudėjo į vieną aplanką. 

— Ar galime pamatyti jį, ponia Jorgensen? 

Ji pakėlė sau prie galvos kone permatomą ranką. Moters lūpos 
virpėjo. 

— Apgailestauju, tačiau tai neįmanoma. Nebeturiu to aplan- 
ko. — Ji primerkė akis. Moteriai akivaizdžiai skaudėjo galvą. — 
Nežinau, kam paskutiniam jį paskolinau. Ne vienas žmogus yra 
vartęs tuos popierius. 

— Ar tai jis? — Karlas ištiesė jai blankiai žalios spalvos aplanką. 

Moteris papurtė galvą. 

— Ne, jis buvo pilkas. Ir kur kas didesnis. Tą aplanką buvo 
sunkoka išlaikyti viena ranka. 

— Ar yra daugiau kokios nors medžiagos? Kas nors, ką mums 
vertėtų turėti? 

Ji pažvelgė į savo draugę. 

— Ar galime jiems pasakyti, Ivete? 

— Tikrai nežinau, Marta. Manai, kad turėtume? 

Pasiligojusi moteris įsmeigė savo gilias mėlynas akis į dviejų 
jaunuolių portretą, stovintį ant palangės tarp surūdijusio laisty- 
tuvo ir nedidelės iš smiltainio iškaltos šventojo Pranciškaus Asy- 
žiečio figūrėlės. 

— Pažvelk į juos, Ivete. Argi jie kada nors padarė ką nors blo- 
go? — moters akys sudrėko nuo ašarų. - Mano mažieji. Gal dėl 


mano vaikų vertėtų šiems vyrams papasakoti apie tai? 

Ivetė pastatė ant stalo dėžutę šokoladinių mėtų skonio saldai- 
nių After Eight. 

— Manau, kad galima, - atsiduso ji ir nužingsniavo link kam- 
po, kuriame buvo sudėti seni, susiglamžę popieriaus lakštai ka- 
lėdinėms dovanoms vynioti ir pakartotiniam naudojimui skirtos 
kartono dėžės — tai buvo senų laikų ir nepritekliaus dienų mau- 
zoliejus. — Šrai, — ištarė ji, ištraukdama iki pat viršaus aplankalų 
prikimštą dėžę su Peter Hahn hrmos prekiniu ženklu. 

— Per pastaruosius dešimt metų mes su Marta kaupėme lai- 
kraščių iškarpas, kurias segėme į aplankalus. Mirus mano vyrui 
likome tik mudvi. 

Asadas paėmė dėžę ir ją atidarė. 

— Čia rasite informacijos apie neišaiškintas išpuolių bylas, — 
tęsė Ivetė. — Ir fazanų žudikus. 

— Fazanų žudikus? — perklausė Karlas. 

— Taip. Kaip dar būtų galima pavadinti tokius žmones? — Ivetė 
pasirausė dėžėje ir iš jos ištraukė tinkamą pavyzdį. 

Taip, fazanų žudikai buvo labai tinkamas apibūdinimas. Vie- 
noje kažkokio savaitraščio iškarpoje matėsi du karališkosios šei- 
mos nariai, keli visuomenės atmatos ir Ulrikas Dybolas Jensenas, 
Ditlevas Pramas bei Torstenas Florinas. Visi jie laikė pusiau at- 
lenktus šratinius šautuvus. Šalia, jiems po kojomis, gulėjo daugy- 
bė negyvų fazanų ir kurapkų. 

— Oho, — šūktelėjo Asadas. Šiuo arveju nelabai buvo ką pri- 
durti. 

Jiedu pastebėjo kažkokį užsidegimą Martos Jorgensen elgseno- 
je, tačiau nelabai suprato jos motyvų. 

— Nesitaikstysiu su visu tuo! — netikėtai riktelėjo ji. — Jie turi 
gauti, ko nusipelnę, visi iki vieno. Jie mirtinai sumušė mano vai- 


kus ir nužudė mano vyrą. Tegul jie keliauja pragaran. 

Ji bandė atsistoti, bet praradusi pusiausvyrą pasviro į priekį, 
kakta trenkdamasi į stalo kraštą. Atrodė, lyg būtų nepastebėjusi 
priešais save stovėjusio stalo. 

— Jie irgi turi mirti, - sušnypštė Marta, skruostu prisiplojusi 
prie staltiesės. Tada ėmė mosuoti rankomis, žarstydama į šalis ar- 
batos puodelius. 

— Nurimk, Marta, — ramino draugę Iveta, sodindama žiopčio- 
jančią moterį ant pagalvių stirtos. 

Kai Marta atgavo kvapą ir užtraukdama cigarilės dūmų vėl 
paniro į pasyvią būseną, Ivetė nusivedė abu vyrus į greta esantį 
valgomąjį. Moteris atsiprašė už savo draugės elgseną, paaiškinda- 
ma, jog Martos galvoje augantis navikas taip stipriai išsikerojo, 
kad niekada negalėdavai nuspėti, kokios moters reakcijos galima 
tikėtis. Ji ne visada buvo tokia. 

Lyg jie būtų nusipelnę atsiprašymo. 

— Kartą mus aplankė vienas vyras, kuris pasakė, kad pažino- 
jo Lisbetą. — Iveta nežymiai kilstelėjo savo vos matomą antakį. — 
Lisbera buvo Martos dukra, jos sūnaus vardas buvo Sorenas. Jūs 
žinote, tiesa? — Asadas ir Karlas linktelėjo. — Gal Lisbetos draugas 
vis dar turi tą aplanką, nežinau. - Ji žvilgterėjo į oranžeriją. - Ma- 
tyt, tas vyras tvirtai prižadėjo Martai, kad grąžins aplanką. — Ivetė 
pažvelgė į abu vyrus tokiu liūdnu žvilgsniu, jog norėjosi pačiupti 
ją į glėbį. - Bijau, kad kai grąžins, bus per vėlu. 

— Ar galite prisiminti, kuo vardu tas vyras, paėmęs jūsų mini- 
mą aplanką, Ivete? - paklausė Asadas. 

— Bijau, kad ne. Manęs nebuvo, kai Marta jam atidavė tą ap- 
lanką. Martos atmintis nebe tokia gera, kokia būdavo anksčiau. — 
Moteris patapšnojo sau galvą. — Auglys, juk suprantat. 

— Gal žinote, ar jis buvo policininkas? — pasiteiravo Karlas. 


— Nemanau, bet galbūt. Nežinau. 

— Kodėl jis nepasiėmė šitos? — paklausė Asadas, rodydamas į 
Peter Hahn prekiniu ženklu pažymėtą dėžę, kurią laikė pasikišęs 
po pažastimi. 

— Ai, jūs apie ją. Tai tik Martos surinkta medžiaga. Juk kažkas 
prisipažino įvykdęs žmogžudystes, tiesa? Aš padėjau jai rinkti lai- 
kraščių iškarpas, nes tai ją ramino. Tas žmogus, kuris pasiskolino 
aplanką su bylos dokumentų kopijomis, tikriausiai nemanė, kad 
tos iškarpos būtų labai svarbios. Ir tikriausiai jos išties nėra svar- 
bios. 

Karlas ir Asadas paprašė Ivetos rakto nuo Martos vasarnamio 
durų, apie kurį ji papasakojo abiem vyrams. Taip pat jiedu klau- 
sinėjo apie tai, kas įvyko kelios dienos iki žmogžudystės. Bet Ivetė 
daugiau nieko nepapasakojo. Jos žodžiais, viskas įvyko prieš dvi- 
dešimt metų. Be to, tai įvykis, apie kurį nesinori nei galvoti, nei 
jo prisiminti. 


Atvykus socialiniam darbuotojui vyrai atsisveikino ir išėjo. 


Hardžio sūnaus nuotrauka stovėjo ant stalelio šalia jo lovos. 
Tai buvo vienintelė užuomina, kad šis leisgyvis žmogus susivė- 
lusiais, riebaluorais plaukais ir vamzdeliais, išvestais iš jo šlapimo 
takų, kažkada gyveno kitokį gyvenimą. Gyvenimą be kvėpavimo 
aparato, nuolat įjungto televizoriaus ir šalia besisukiojančių me- 
dicinos slaugytojų. 

— Pagaliau radai laiko atnešti savo sumautą pasturgalį pas 
mane, — pašaipiai tarė Hardis, akis įsmeigęs į tašką, kybantį kaž- 
kur aukštybėse virš Hornbeke įsikūrusios Nugaros smegenų trau- 
mų klinikos. Tokiose aukštybėse, iš kur matė viską 360 laipsnių 
kampu, bet iš kurių nukritęs neliktų gyvas nė vienas žmogus. 

Karlas įrempė smegenis, stengdamasis sukurpti tinkamą atsi- 
prašymą, tačiau nieko protingo neišgalvojo. Jis paėmė įrėmintą 
nuotrauką, tardamas: 

— Girdėjau, kad Madsas pradėjo studijuoti universitete? 

— Kas tau sakė? Gal dulkini mano žmoną? — paklausė nė ne- 
mirktelėdamas ligonis. 

— Ne, Hardi. Kodėl, po velnių, taip kalbi? Žinau, nes... nes... 
Ai, po galais, neatsimenu, kas iš komisariato man papasakojo. 

— Kur tavo mažasis siras? Gal išspyrėte jį į gimtąsias smėlio 
kopas? 

Karlas gerai pažinojo Hardį. Tai tebuvo tušti plepalai. 

— Papasakok, kas tave neramina, Hardi. Esu su tavimi, gerai? — 
Jis giliai įkvėpė. — Ateityje tave lankysiu dažniau, senasis bičiuli. 
Aš atostogavau, neabejoju, kad mane supranti. 

— Matai tas žirkles ant stalo? 

— Taip, žinoma. 

— Jos visada ten padėtos. Ligoninės personalas naudoja jas 
marlei kirpti. Ir lipniajai juostai, kuria pritvirtina mano zondus ir 
švirkštus. Jos atrodo aštrios, tiesa? 

Karlas pažvelgė į žirkles. 

— Na, taip. 

— Gal galėtum jas paimti ir įsmeigti man į miego arteriją, Kar- 
lai? Padarytum mane laimingą. - Jis trumpai nusijuokė, tada stai- 
ga liovėsi. - Mano ranka trūkčioja, Karlai, man atrodo tuoj pat 
po peties raumeniu. 

Karlas suraukė antakius. Vargšas Hardis, jis jaučia kažkokį 
trūkčiojimą. Jei tik būtų tiesa. 

— Ar nori, kad pakasyčiau tą vietą, Hardi? — Šiek tiek į šoną 
patraukdamas apklotą Karlas svarstė, gal truktelėjus marškinius, 


o gal užtektų pakasyti per medžiagą. 

— Eik tu šikt, sumautas šunsnuki. Klausyk, ką tau sakau. Ji 
trūkčioja. Matai? 

Karlas patraukė marškinius. Hardis visada mokėjo atrodyti ža- 
viai. Gerai rengėsi ir būdavo įdegęs. Dabar jo oda tapo balta kaip 
kopūstinio baltuko lerva. Plonos, šviesiai mėlynos venos tokiame 
baltume atrodė itin ryškios. Karlas palietė Hardžio ranką. Visi 
raumenys sunykę. Jie labiau priminė muštą jautienos gabalą. Be 
to, Karlas nepastebėjo jokio trūkčiojimo. 

— Pasitikiu tavimi, Karlai. Paimk žirkles ir durk man, bet ne 
per greitai. Pasakysiu, kai pataikysi ten, kur reikia. 

Vargšas žmogus. Paralyžiuotas nuo galvos iki kojų. Tik silpnas 
jautrumas vieno peties srityje. Visa kita tik beviltiškoje padėtyje 
atsidūrusio žmogaus viltis. 

Bet Karlas padarė taip, kaip prašė Hardis. Iš lėto braukdamas 
nuo alkūnės žemyn, tada aukštyn kartojo kelis kartus. Kai Karlas 
priartėjo prie Hardžio pažasties iš nugaros pusės, Hardis aiktelė- 
jo. 

— Čia, Karlai. Pažymėk šią vietą tušinuku. 

Karlas padarė, kaip buvo prašomas. Juk draugas lieka draugu. 

— Pakartok. Pabandyk apgauti mane. Pasakysiu, kai pataikysi į 
tą pačią vietą. Užsimerkiu. 

Kai Karlas vėl priartėjo prie pažymėto taško, Hardis išsišiepė, 
o gal tik padarė išraiškingą grimasą. 

— Čia! — suriko jis. Prakeikimas, tai neįtikėtina. Karlą nupurtė 
šiurpas. 

— Nesakyk seselei, Karlai. 

Karlas suraukė antakį. 

— Ką? Kodėl nesakyti, Hardi? Tai nuostabi naujiena. Galbūt, 
nepaisant visko, sužibo viltis. Ligoninės personalas turės atspirties 


tašką ir galės iš lėto pastatyti tave ant kojų. 

— Noriu padidinti jautrią zoną. Noriu, kad bent viena mano 
ranka vėl judėtų, girdi mane? — Tik tada Hardis pirmą kartą iš 
tiesų pažvelgė į savo kolegą. — Niekam neturėtų rūpėti, kokiais 
tikslais ketinu pasinaudoti savo ranka, supratai? 

Karlas linktelėjo. Jam nesvarbu, jei tik Hardis nuo to laimin- 
gesnis. Panašu, kad Hardis gyveno svajone apie tai, kaip pats pai- 
ma žirkles ir susmeigia sau į gerklę. Kažin ar iš tiesų egzistavo tas 
stebuklingasis jautrusis taškas ir kaip ilgai jis egzistavo, jei apskri- 
tai egzistavo. Bet verčiau leisti Hardžiui meluoti. Bet kokiu atve- 
ju, koks skirtumas. 

Karlas pataisė Hardžio marškinius ir užtraukė apklotą iki sma- 
kro. 

— Ar vis dar mataisi su ta psichologe, Hardi? — Karlo vaizduo- 
tėje išniro patrauklus Monos Ibsen kūnas. Jo sielą tarsi balzamas 
suvilgantis vaizdas. 

— Taip. 

— Ir? Apie ką jūs kalbatės? — paklausė Karlas, vildamasis, kad 
atsakyme į klausimą pasigirs jo vardas. 

— Ji nuolat užsuka pas mane ir šniukštinėja apie susišaudymą 
Amageryje, nors nežinau, kam visa tai. Bet kaskart apsilankiusi, ji 
labiausiai klausinėja apie tą sumautą vinių šaudyklės bylą. 

— Taip, nenuostabu. 

- Žinai, Karlai? 

— Na? 

— Ji skatina mane galvoti, nors ir nesinori. Kokia iš viso to su- 
mauta nauda? Be to, man galvoje vis sukasi vienas klausimas. 

— Koks klausimas, Hardi? 

Jis pažvelgė tiesiai Karlui į akis. Panašiai policijoje vykdomos 
kryžminės įtariamojo apklausos. Jokio kaltinimo, jokio gražbylia- 


vimo, tik gebėjimas priversti žmogų sunerimti. 

— Tu, aš ir Ankeris maždaug po dešimties dienų nuo to vyro 
nužudymo nuvykome į tą pašiūrę, taip? 

— Taip. 

— Nusikaltėliai turėjo marias laiko pašalinti visus galimus pėd- 
sakus. Marias. Kodėl jie to nepadarė? Kodėl laukė? Jie galėjo sude- 
ginti tą suknistą pastatą. Išnešti kūną ir sudeginti pašiūrę. 

— Suprantu, kad tave tai stebina. Ir mane stebina. 

— Ir kodėl jie grįžo į tą pastatą kaip tik tada, kai mes ten bu- 
vome? 

— Taip, nesistebiu, kad ir tai tau atrodo keista. 

— Keista? Žinai ką, Karlai? Man tai neatrodo labai keista. Jau 
neatrodo. — Hardis bandė atsikrenkšti, bet nesėkmingai. — Gal- 
būt Ankeris galėtų mums papasakoti kur kas daugiau, jei būtų 
gyvas, - tęsė Hardis. 

— Ką turi omenyje? — Karlas ištisas savaites negalvojo apie An- 
kerį. Vos prieš aštuonis mėnesius jų akivaizdoje tame supuvusia- 
me name buvo nušautas geriausias kolega, o Karlas jau spėjo jį 
išmesti iš galvos. Tai privertė Karlą susimąstyti, ar žmonės ilgai 
prisimintų jį, jei kas nors panašaus atsitiktų. 

— Kažkas mūsų tykojo tame pastate, Karlai. Neturiu kito paaiš- 
kinimo. Turiu omenyje, kad tai nebuvo įprastas tyrimas. Į tai buvo 


įsipainiojęs vienas iš mūsų, bet ne aš. Ar tai buvai tu, Karlai? 


9 SKYRIUS 


Ditlevas iškišo galvą pro keleivio langą ir davė garsinį signalą 
šešių visureigių, stovinčių priešais Tranekaer užeigos geltonai da- 
žytą fasadą, vairuotojams sekti jam iš paskos. 

Kai jie privažiavo mišką ir varovai pradingo už medžioklės 
plotą skiriančios tvoros, saulė jau skleidė pirmuosius savo spin- 
dulius. Vairuotojai gerai žinojo bendrą tvarką. Jie po kelių minu- 
čių stovėjo šalia Ditlevo, užsisagstę paltus ir rankose laikydami 
šautuvus atlenktais vamzdžiais. Keliems vyrams prie šonų tryp- 
čiojo šunys. 

Kaip visada, paskutinis į priekį žengė Torstenas Florinas. 
Languotos kelnės iki kelių ir pagal užsakymą siūtas, gražiai pri- 
glundantis medžiotojo švarkas buvo nepakartojamas tos dienos 
derinukas. Su tokia apranga būtų galėjęs užsukti net į oficialų va- 
karėlį. 

Ditlevas apdairiai įvertino paukštšunį, kuris paskutinę akimir- 
ką iššoko iš vieno visureigio galo, tada nužvelgė susirinkusių vei- 
dus. Tarp jų buvo vienas žmogus, kurio jis tikrai nekvietė. 


Jis pasilenkė Bentui Krumui prie ausies. 

— Kas ją pakvietė, Krumai? — sušnabždėjo jis. Bentas Krumas 
ne tik dirbo Ditlevo Pramo, Torsteno Florino ir Ulriko Dybolo 
Jenseno advokatu, bet dar buvo atsakingas už jų medžioklės or- 
ganizavimą. Jis buvo suktas žmogus, ilgus metus rūpinęsis, kad 
visi trys išneštų sveiką kailį iš visų susiklosčiusių situacijų ir buvo 
visiškai lojalus jiems. Nieko keisto, nes Krumas kas mėnesį savo 
banko sąskaitoje rasdavo apvalią pinigų sumą. 

— Tavo žmona ją pakvietė, Ditlevai, — atsakė jis ramiai. — Ji už- 
siminė, kad Lisana Hjort ir jos vyras yra maloniai laukiami. Žinai, 
ji kur kas geresnė šaulė už savo vyrą. 

Geresnė šaulė? Prakeikimas, koks skirtumas. Buvo begalė prie- 
žasčių, kodėl Ditlevas neleisdavo savo medžioklėse dalyvauti mo- 
terims. Tarsi Krumas nežinotų. Ta kalė Telma. 

Ditlevas uždėjo ranką ant Lisanos vyro peties. 

— Atsiprašau, bičiuli, bet tavo žmona negali šiandien dalyvauti 
su mumis medžioklėje, - pareiškė jis. Nors Ditlevas numanė, kad 
jo reikalavimas sukels problemų, visgi paprašė, kad Hjortas per- 
duotų automobilio raktus žmonai. — Ji gali nuvažiuoti iki užeigos. 
Paskambinsiu į užeigą ir paprašysiu, kad jie atidarytų. Ir tegul pa- 
siima tavo nepaklusnų šunį. Tai nepaprasta medžioklė su varovais, 
Hjortai. Iurėtum žinoti. 

Keli vyrai bandė įsiterpti į jųdviejų pokalbį. Tarsi kas nors 
būtų jų prašęs. Nors jie buvo seni kvaili turčiai, tačiau tikroji sė- 
kmė juos buvo aplenkusi. Bet gal jie paprasčiausiai nežino, koks 
padaras buvo tas sumautas paukštšunis. Ditlevas bedė savo bato 
galu į žemę ir pakartojo: 

— Jokių moterų. Viso gero, Lisana. - Ditlevas ėmė dalyti oran- 
žines kaklajuostes ir praleidęs Lisaną Hjort nė nepažvelgė jai į 


akis. — Nepamiršk su savimi pasiimti to padaro, —- pridūrė jis. 

Ditlevas neketino leisti jiems užsiropšti ant sprando ir pakeisti 
žaidimo taisyklių. Ši medžioklė bus kitokia — ir taškas. 

— Jei mano žmona negali dalyvauti kartu su mumis, Ditlevai, 
aš irgi neisiu, — bandė ginčytis Hjortas. Jis buvo menkas mažas 
žmogelis, vilkintis apgailėtiną, nudėvėtą Moorland švarką. Nejau 
jam niekada anksčiau nėra tekę patirti Ditlevo įtūžio, kai bandė 
prieštarauti? Nejau jis nežino, kaip svarbu dėl verslo palaikyti ge- 
rus santykius su Ditlevu? Ar jis pamiršo, kad vos nebankrutavo, 
kai Ditlevas nusprendė granitą pirkti Kinijoje? Nejau Hjortas iš 
tiesų nori, kad Ditlevas ir vėl jį nubaustų? Be abejonės, Ditlevas 
galėtų tai padaryti. 

— Tavo valia, — jis atgręžė nugarą Hjortams ir pažvelgė į ki- 
tus. — Kiekvienas žinote taisykles. Tai, ką patiriate šiandien, yra 
niekieno kito reikalas, girdite? — Jie palinksėjo, kaip Ditlevas ir 
tikėjosi. — Mes į laisvę paleidome du šimtus fazanų ir kurapkų 
patinų ir patelių. Visiems užteks. — Jis išsiviepė. — Gal šiek tiek 
ankstoka medžioti pateles, bet kam tai rūpi? - Jis pasisuko į vyrus 
iš vietinio medžiotojų klubo. Jie tikrai nepravers burnų. Visi čia 
susirinkusieji vienaip ar kitaip dirbo Ditlevui. - Ar negana aušin- 
ti burnas apie paukštieną? Kad ir kaip būtų, kiekvienas šiandien 
turėsite galimybę nušauti ne po vieną paukštį. Kur kas įdomesnis 
yra kitas žaidimas, kurį šiandien noriu jums pasiūlyti. Daugiau 
nepasakosiu. Patys pamatysite savo akimis. 

Visi susidomėjusiais žvilgsniais sekė Ditlevo judesius, kaip jis 
pasisuka ir paima iš Ulriko lazdelių ryšulį. 

— Dauguma žinote tvarką. Du iš jūsų ištrauks trumpesnes nei 
kitų lazdeles. Šie laimės kūdikiai turės sudėti savo atsineštus šra- 
tinius ir galės paimti graižtvinius šautuvus. Jiems neteks šaudyti į 
paukščius. Bet jie turės galimybę namo parsivežti dienos laimikį. 


Ar mes pasirengę? 

Keli vyrai švystelėjo ant žemės savo cigarus ir užgesino juos 
primindami. Kiekvienas turėjo savitus pasirengimo medžioklei 
ritualus. 

Didlevas nusišypsojo. Štai ji, valdančioji klasė: dažniausiai ne- 
gailestinga ir savanaudė. 

— Taip, paprastai du išrinktieji šauliai dalinasi laimikiu, — tęsė 
Ditlevas, — bet dėl to sprendžia tas, kuris nudobia gyvūną. Jei 
tai bus Ulriko laimikis, mes visi žinome, kas atsitiks. — Visi nu- 
sijuokė, išskyrus patį Ulriką. Nesvarbu, apie ką pakryptų kalba, 
akcijas, moteris ar šernus, Ulrikas nė vienu iš jų su niekuo nesida- 
lydavo. Visi tai žinojo. 

Ditlevas pasilenkė ir pakėlė du dėklus su graižtviniais šautu- 
vais. 

— Pažvelkite, — tarė jis, į dienos šviesą ištrraukdamas šautuvus, — 
į mūsų medžiotojų namelį vėl atsivežiau senuosius Sauer Classics. 
Taigi, galėsime išbandyti šiuos du mažus stebuklus. - Jis iškėlė sau 
virš galvos vieną Sauer Elegance šautuvą. — Jie tarsi prajodinėtas 
arklys, todėl juos malonu laikyti rankose. Galėsite išbandyti, jei 
tik bus noro! 

Jis atkišo susirinkusiems lazdelių ryšulį, į burtų traukimą 
įtraukdamas ir Hjortą, nors tai sukėlė jo žmonos nepasitenkini- 
mą. Tada padavė dviem laimingiesiems jų šautuvus. 

Vienas iš jų buvo Torstenas. Jis atrodė susijaudinęs, bet Ditle- 
vas žinojo, kad tai nesusiję su medžiokle. Pasibaigus medžioklei 
juodu būtinai turės aptarti reikalus. 

— Torstenas dar yra tai daręs anksčiau, bet Sachenholras ne, 
taigi pasveikinkime jį. — Ditlevas linktelėjo jaunuoliui ir jo garbei 
pakėlė savo gertuvę. Jam pavymui tą patį padarė ir kiti. Dėl savo 
kaklaskarės ir geliu suteptų plaukų Sachenholtas buvo panašus 


į vaikėzą iš prestižinės mokyklos. Tikėtina, kad tokia jo povyza 

išliks iki gyvenimo galo. — Judu esate vieninteliai, galintys šaudy- 
ti šiandienos ypatingo žaidimo metu. Taigi, esate atsakingi, kad 
viskas vyktų sklandžiai. Nepamirškite, kad turite šaudyti tol, kol 
gyvūnas visiškai liausis judėjęs. Taip pat atminkite, kad nušovęs 
gyvūną gauna prizą... 

Jis atsitraukė žingsnį atgal ir iš palto vidinės kišenės išsitraukė 
voką. 

— Nedidelio keturių kambarių buto Berlyne nuosavybės do- 
kumentai. Pro jo langus atsiveria vaizdas į Tempelhoto oro uosto 
nusileidimo takus. Nesijaudinkite, oro uosto greitu metu neliks, 
o jo vietoje tiesiai jums po langais atsivers vaizdas į prieplauką. — 
Kai vyrai pradėjo ploti, jis nusišypsojo. Ditlevo žmona ištisus mė- 
nesius neatstojo nuo jo zyzdama, kad vyras nupirktų tą sumautą 
butą, tačiau nė sykio nesiteikė ten apsilankyti. Netgi su savo šuns- 
nukiu meilužiu. Dabar proga jo atsikratyti. 

— Mano žmona išvažiuoja, Ditlevai, bet šunį vesiuos kartu, — 
pasigirdo balsas Ditlevo užnugaryje. Ditlevas pasisuko ir pažvelgė 
tiesiai į užsispyrusį Hjorto veidą. Akivaizdu, kad vyrukas bandė 
derėtis, siekdamas išsaugoti savigarbą. 

Ditlevas žvilgterėjo sau per petį, trumpam mesteldamas žvilgs- 
nį į Torsteną. Visi privalo paklusti Ditlevui Pramui. Jei žmogui 
pasakyta, kad negalima vestis šuns, tačiau jis vis tiek nesusipranta, 
tam žmogui teks pajusti, ką reiškia prieštarauti. 

— Primygtinai reikalauji, kad leisčiau vestis šunį, Hjortai? Ką 
gi, gerai, — ištarė Ditlevas, nekreipdamas dėmesio į spoksančią 
Hjorto žmoną. Jam nė kiek nesinorėjo leistis į ginčus su ta kale. 
Kitas reikalas yra Telma, su ja pasidraskyti galima. 

Kai jie pasiekė proskyną, esančią kalvos viršuje, nuo miške au- 
gančių krūmų ir menkaverčių medžių sklindantis puvėsių tvaikas 


susilpnėjo. Apačioje, už penkiasdešimties jardų, augo nedidelis 

rūko apgaubtas miškelis, o už jo driekėsi tankmė, prieš juos atsi- 
vėrusi tarsi plati jūra. Didingas vaizdas. 

— Visi šiek tiek išsisklaidykite, — liepė Ditlevas. Kai susirinku- 
sieji atsistojo septynių ar aštuonių jardų atstumu vienas nuo kito, 
Ditlevas galvos linktelėjimu parodė, kad toks išsiskirstymas yra 
tinkamas. 

Kol kas iš miškelio silpnai girdėjosi varovų skleidžiamas triukš- 
mas. Vos keli į laisvę paleisti fazanai pakilo į orą, bet tuojau palen- 
gva nusileido į atžalyną. Šalia Ditlevo tykantys medžiotojai nu- 
ščiuvo. Kai kurie vyrai buvo tikrų tikriausi medžioklės entuziastai, 
todėl rytinis rūkas jiems pasirodė įprastas dalykas. Jie mėgavosi 
galimybe nuspausti šautuvo gaiduką. Tie vyrai buvo milijonieriai, 
bet tik galėdami žudyti jautė, kad gyvena. 

Jaunasis Sachenholras, išbalęs nuo susijaudinimo, tipeno greta 
Ditlevo. Jo tėvas, kai dar nuolat dalyvaudavo medžioklėse, elgda- 
vosi lygiai taip pat. Sūnus žingsniavo atsargiai, žvilgsnį įsmeigęs 
į miškelį. Jam už nugaros pasiliko tankmė, o priešakyje, už kelių 
šimtų jardų, dunksojo miškas. Jaunuolis tvirtai žinojo, kad taikliu 
šūviu galėtų laimėti sau jaukią meilės gūžtą, į kurią tėvai negalėtų 
nė nosies įkišti. 

Ditlevas iškėlė ranką — visi sustojo. Hjorto paukštšunis, kaip ir 
buvo galima tikėtis, suinkštė ir iš pasitenkinimo ėmė sukti ratus, 
o jo stuobrys šeimininkas vis bandė nutildyti augintinį. Staiga 
iš miškelio pakilo pirmi paukščiai. Jiems pavymui pasipylė šūvių 
salvė, po kurios žemėn bumbtelėjo sparnuoti negyvėliai. Hjortas 
neįstengė nulaikyti savo šuns. Kai šalia stovėjęs vyras paragino 
savo šunį atnešti laimikį, Hjorto šuo pakluso svetimai komandai 
ir iškišęs liežuvį nuskuodė į priekį. Tą akimirką vienu metu pakilo 
šimtai paukščių ir medžiotojų būrys pasileido bėgti strimgalviais. 


Sūviai ir jų tankmėje sukeltas aidas kurtino. 

Visa ši scena kėlė nenumaldomą Ditlevo pasitenkinimą: ne- 
paliaujami šūviai, nenutrūkstamas žudymas, sparnų plakimas 
danguje, kurį nutraukia kulkos užbaigdamos šią spalvingą orgiją. 
Palengva iš dangaus krenta negyvi paukščiai. Nevaldomas vyrų 
noras vėl ir vėl užtaisyti ginklus. Ditlevas pastebėjo, kad, nega- 
lėdamas šaudyti kartu su kitais, Sachenholtas jautėsi nusivylęs. 
Vaikinas žvilgsnį nukreipė nuo giraitės į miško pakraštį, tada nu- 
žvelgė lygią, tankme apaugusią teritoriją. Nagi, iš kur pasirodys jo 
grobis? Jis to nežinojo. Kuo labiau medžiotojai troško kraujo, tuo 
tvirčiau Sachenholtas laikė savo šautuvą. 

Staiga Hjorto šuo įsikibo į gerklę kitam šuniui, šis paleido 
savo grobį ir inkšdamas atsitraukė. Visi tai pastebėjo, išskyrus patį 
Hjortrą. Neprarasdamas medžioklės azarto jis be paliovos užtaisi- 
nėjo savo ginklą ir šaudė. 

Kai Hjorto skalikas sugrįžo, nasruose nešdamasis trečią paukš- 
tį, ir grybštelėjo dantimis kitam šuniui, Ditlevas davė komandą 
visą situaciją iš šalies stebinčiam Torstenui. Raumenų jėga, ins- 
tinktai ir negailestingos treniruotės bet kurį medžioklinį šunį pa- 
verčia negailestingu žvėrimi. 

Viskas įvyko būtent taip, kaip buvo numatęs Ditlevas. Išgirdę 
komandą kiti šunys užpuolė Hjorto skaliką, neleisdami jam išne- 
šioti proskynoje sukritusių paukščių. Vargšas šuo buvo priverstas 
sprukti į tankymę, kur galėjo netrukdomas pasiduoti savo ins- 
tinktams. 

— Dabar būkite budrūs, - šūktelėjo Ditlevas abiem šauliams. — 
Nepamirškite, kad sėkmingai pasirodę galėsite laimėti puikiai 
įrengtą butą Berlyne. — Juokdamasis jis paleido salvę į dar vieną 
pulką paukščių, kuris pakilo iš krūmų. — Geriausiu šūviu galite 
laimėti didįjį prizą. 

Kaip tik tą akimirką iš tamsios menkaverčių medžių ir krūmų 
tankmės, nasruose nešdamasis dar vieną paukštį, išlindo Hjorto 
šuo. Nė nespėjęs pasiekti atviros laukymės, pašautas vienintelio 
Torsteno šūvio, šuo susmuko. Panašu, kad tai, kas įvyko, matė tik 
Ditlevas ir Torstenas. Visiems kitiems situacija atrodė visai kitaip. 
Iš nuostabos Sachenholras neteko žado, o jam pavymui visi vyrai 
ėmė kvatoti choru. Ne ką mažiau juokėsi ir pats Hjortas, kaip ir 
kiti medžiotojai manydamas, kad šaulys prašovė pro šalį. 

Tačiau po kelių akimirkų Hjortas išvydo savo šunį kulkos 
perverta kaukole. Juokas akimirksniu liovėsi. Tikėtina, Hjortas 
pasimokė. Jei Ditlevas Pramas pasakė, kad medžioklėje ne vieta 
netikusiems šunims, jo paliepimo turi būti laikomasi. 

Ditlevas pastebėjo Krumą purtant galvą. Tai nutiko kaip tik tą 
akimirką, kai iš tankmės, kuri augo už miškelio, pasigirdo nauji 
garsai. Tikriausiai Krumas pastebėjo, kaip Torstenas tyčia nudėjo 
tą šunpalaikį. 

— Nešaukite tol, kol aiškiai nepamatysite taikinio, supratote? — 
tyliai tarė jis šalia stovintiems vyrams. — Varovai išsirikiavo už miš- 
kelio, todėl manau, kad gyvūnai išbėgs štai ten. — Jis parodė į sty- 
rančius kadagius. — Taikykitės nuo žemės maždaug jardą, tiesiai į 
taikinio centrą. Tokiu būdu netaiklus šūvis susmigs į žemę. 

— Kas ten? — sušnabždėjo Sachenholtas, galvos mostu parody- 
damas į nedidelį aukštų medžių telkinį, kuris netikėtai ėmė judė- 
ti. Girdėjosi lūžtančių šakelių garsas, iš pradžių vos girdimas, tada 
stipresnis. Varovų šūksniai atbėgančio padaro užnugaryje darėsi 
vis aršesni. 

Ir staiga jis iššoko. 

Sachenholtas ir Torstenas, lyg susitarę, iššovė vienu metu. 
Tamsus siluetas iš pradžių mažumėlę metėsi į vieną šoną, tada 
nerangiai šoko pirmyn. Susirinkusieji įsižiūrėjo į gyvį, tik kai jis 

pasirodė laukymėje. Sachenholtas ir Iorstenas iš naujo nusitaikė, 
vyrams raginant ir plojant. 

— Stop! — sušuko Ditlevas, kai praradęs orientaciją strutis lyg 
įbestas sustingo vietoje ir ėmė dairytis aplink. Jis stovėjo maždaug 
šimto jardų atstumu. — Šį kartą šaukite jam į galvą, - liepė Ditle- 
vas. — Vienu šūviu. Tu pirmas, Sachenholrai. 

Vyrai sustingo savo vietose ir stebėjo, kaip sulaikęs kvėpavimą 
vaikinas pakėlė šautuvą ir iššovė. Kulka pataikė šiek tiek žemiau 
galvos ir iš karto sutraiškė gyvūno kaklą. Stručio galva nulinko at- 
gal. Pasigirdo pritariantys medžiotojų šūksniai, nuo jų neatsiliko 
ir Torstenas. Šiaip ar taip, kam jam reikalingas keturių kambarių 
butas Berlyne? 

Ditlevas nusišypsojo. Jis manė, kad pašautas gyvūnas bemat 
kris ant žemės, bet strutis dar kelias sekundes palakstė, kol galiau- 
siai dėl nelygaus žemės paviršiaus dribo ant šono. Kurį laiką jo 
kūną tampė konvulsijos, bet galiausiai gyvūno galva susmuko ant 
žemės. Bendrai įvertinus, medžioklės rezultatas buvo puikus. 

— Prakeikimas! — suaikčiojo jaunuolis, kai kiti medžiotojai 
iššovė kelis šūvius į paskutinius fazanus. — Strutis! Aš nušoviau 
sušiktą strutį! Šįvakar Viktoro bare pakabinsiu kokią pupytę. Ir 


netgi gerai žinau kurią. 


Visi trys susitiko užeigoje, kur Ditlevas vaišino juos gėrimais. 
Torstenui labai reikėjo išgerti ko nors stipresnio, kad nuramintų 
viduje įsikerojusią įtampą. 

— Kas atsitiko, Torstenai? Atrodai sumautai, — paklausė Ulri- 
kas, vienu mauku išlenkdamas taurelę Jagermaister likerio. — Ar 
pyksti, kad pralaimėjai? Dėl Dievo, juk anksčiau esi nušovęs ne 


vieną strutį. 

Torstenas kelis kartus pasukiojo savo taurelę. 

— Tai dėl Kimės. Viskas labai rimta. — Tada jis išgėrė. 

Ulrikas dar kartą visiems įpylė gėrimo ir pats pakėlęs taurelę 
išgėrė į visų sveikatą. 

— Albekas viskuo pasirūpins. Greitai ją sučiupsime. Atsipalai- 
duok, Torstenai. 

Torstenas Florinas iš kišenės išsitraukė degtukų dėžutę ir užde- 
gė ant stalo stovinčią žvakę. Kaip ne kartą buvo sakęs, nėra pasau- 
lyje liūdnesnio reginio už nedegančią žvakę. 

— Tikiuosi, nemanai, kad Kimė yra paika mergiotė, vilkinti 
senais skarmalais ir tik laukianti, kol ją ras tavo idiotas privatus 
detektyvas? Ji to nepadarys, Ulrikai. Dėl Dievo meilės, juk kalba- 
me apie Kimę. Pažįsti ją. Jie neras jos ir tai yra rimta problema. 
Ar supranti? 

Ditlevas nuleido savo taurelę ir, užvertęs galvą, nužvelgė užei- 
gos sijas. 

— Ką turi omeny? — jis nekentė, kai Torstenas būdavo tokios 
būsenos. 

— Vakar priešais mūsų modelių namus ji užpuolė vieną mūsų 
merginą. Kimė lūkuriavo ištisas valandas. Ant šaligatvio voliojosi 
aštuoniolika cigarečių nuorūkų. Kaip manai, ko ji laukė? 

— Ką turi galvoje sakydamas „užpuolė“? — Ulrikas atrodė su- 
nerimęs. 

Torstenas papurtė galvą. 

— Ramiai, Ulrikai. Viskas nebuvo taip blogai, ji tik kumštelėjo. 
Niekas neiškvietė policijos. Merginą išleidau savaitei atostogų ir 
nupirkau porą bilietų kelionei į Krokuvą. 

— Esi įsitikinęs, kad tai buvo ji? 

— Taip. Parodžiau nukentėjusiai merginai seną Kimės nuotrauką. 


— Jokių abejonių? 


79 


JUSSI ADLER-OLSEN Či ai S as 


— Jokių, — Torstenas atrodė susierzinęs. 

— Turime veikti taip, kad Kimė nieko nesuuostų, — įsiterpė 
Ulrikas. 

— Tu visiškai teisus, mes tikrai turime veikti atsargiai. Turime 
užtikrinti, kad ji pernelyg neprisiartintų prie mūsų. Ji gali pada- 
ryti bet ką, nė kiek tuo neabejoju. 

— Kaip manote, ji vis dar turi pinigus? - paklausė Ulrikas. Kaip 
tik tuo momentu prie jų priėjo padavėjas, norėdamas pasidomėti, 
ar jiems ko nors reikia. 

Ditlevas linktelėjo padavėjui. Jis jautėsi mieguistas. 

— Turime visko, ko reikia, ačiū. 

Kai mandagiai nusilenkęs padavėjas pasišalino, vyrai vėl tęsė 
savo pokalbį. 

— Nagi, dėl Dievo meilės, Ulrikai. Kiek ji tada iš mūsų nu- 
džiovė? Beveik du milijonus. Kaip manai, kiek pinigų ji išleidžia 
gyvendama gatvėje? Nė kiek. Tai reiškia, jog ji turi tiek pinigų, 
kad užtektų įsigyti bet ką, ko panorės. Netgi ginklų. Jeigu ji lan- 
kosi miesto centre, ten gali rasti daug visokių ginklų. Patikėkit, 
aš žinau. 

Kresnas kaip kalnas Ulrikas sunerimo. 

— Gal Albekui reikėtų daugiau parankinių? 


10 SKYRIUS 


— Su kuo, sakėte, norite pasikalbėti? Detektyvo pavaduotoju 
el-Asadu? Taip sakėte? — Karlas žvilgterėjo į telefono ragelį. De- 
tektyvo pavaduotojas el-Asadas?! Štai ką reiškia, kai žmones pa- 
aukština. 

Jis perjungė skambutį ir po akimirkos suskambo ant Asado 
darbo stalo stovintis telefonas. 

— Taip? — atsiliepė Asadas. Detektyvo pavaduotojas el-Asadas. 
Kaip jis drįso? 

— Skambino iš Holbeko policijos nuovados. Jie pranešė, kad 
visą rytą ieškojo Rorvigo žmogžudystės bylos. — Asadas stovėjo 
Karlo kabineto tarpduryje ir kasėsi kelių dienų šeriais apaugusį 
smakrą. Jiedu dvi dienas kruopščiai analizavo bylas, todėl Asadas 
atrodė gerokai nusikamavęs. - Žinai ką? Jie nebeturi jos. Byla din- 
go kaip į vandenį. 

Karlas atsiduso. 

— Ką gi, manykime, kad ją kažkas pasiėmė, taip? Įdomu, ar 
tik nebus jos paėmęs Arne, tas pats, kuris įdavė Martai Jorgensen 


pilką segtuvą su ataskaitomis apie žmogžudystes. Ar paklausei tų, 

kurie skambino, kokios spalvos buvo segtuvas? Gal jis buvo pil- 
kas? 

Asadas papurtė galvą. 

— Na ką, tai vis tiek nesvarbu. Pasak Martos, žmogus, paėmęs 
segtuvą, yra miręs, taigi su juo vis tiek negalime pasikalbėti. — 
Karlas primerkė akis. — Yra dar šis tas, ką norėčiau sužinoti, Asa- 
dai. Ar gali papasakoti man, kada tave paaukštino iki detektyvo 
pavaduotojo? Turėtum būti be galo atsargus, bandydamas apsi- 
mesti policijos pareigūnu. Baudžiamasis kodeksas griežtai vertina 
šį reikalą. 131 skyrius, jei konkrečiau. Gali būti įkištas pusmečiui 
į kalėjimą. 

Asadas mažumėlę atlošė galvą. 

— Detektyvo pavaduotojas? - paklausė jis, akimirkai sulaikyda- 
mas kvėpavimą. Abi rankas priglaudė prie krūtinės, tarsi bandy- 
damas įrodyti savo nekaltumą. Paskutinis Karlo matytas panašaus 
pasipiktinimo atvejis buvo tada, kai premjeras nepalankiai sure- 
agavo į pareiškimą, kad Danijos kariai yra netiesiogiai dalyvavę 
Afganistane surengtuose kankinimuose. - Man taip niekada neat- 
sitiks, — nukirto Asadas. - Priešingai. Esu prisistatęs viso labo kaip 
detektyvo padėjėjas. Karlai, žmonės nemoka įdėmiai klausytis. — 
Jis nuleido rankas prie šonų. — Ar dėl to esu kaltas? 

Detektyvo padėjėjas! Šventas Dieve! Visas šis reikalas toks pai- 
nus, kad galėtų išprovokuoti skrandžio opą. 

— Manau, kad būtų kur kas tiksliau, jei save vadintumei vyres- 
niojo inspektoriaus pavaduotojo detektyvo padėjėju arba, dar ge- 
riau, policijos padėjėju. Bet man netrukdys, jei prisistatinėsi kaip 
detektyvo padėjėjas. Tik būtinai tiksliai nurodyk savo pareigų pa- 
vadinimą, supratai? Dabar eik į automobilių stovėjimo aikštelę ir 


atvaryk arčiau tą seną kledarą. Vykstame į Rorvigą. 


82 


FAZANŲ ŽUDIKAI auk aa S 


Vasarnamį supo keletas pušų. Bėgant metams pastatas beveik 
visai nugrimzdo į smėlį. Pagal langus buvo galima spręsti, kad 
nuo žmogžudysčių čia niekas ir nebuvo apsistojęs. Tarp pūvančių 
sijų plytėjo nešvarūs paviršiai. Slegianti vieta. Jie paieškojo padan- 
gų pėdsakų, vedančių į kitus vasarnamius. Dabar, vėlyvą rugsėjį, 
toje vietovėje dideliu atstumu aplink nebuvo nė gyvos dvasios. 

Asadas ranka prisidengė akis ir bergždžiai stengėsi ką nors įžiū- 
rėti pro didžiausią langą. 

— Nagi, Asadai, - paragino Karlas, -— raktas turėtų kabėti kaž- 
kur čia. 

Jis pažvelgė po namo užpakalinėje pusėje esančia pakraige. 
Dvidešimt metų raktas kabėjo ten, kur jį galėjo matyti visi — ant 
surūdijusios vinies virš virtuvės lango. Tiksliai toje vietoje, kurioje 
buvo nurodžiusi ieškoti Martos Jorgensen draugė Ivetė. Kita ver- 
tus, kam galėtų jo prireikti? Kas panorėtų brautis į namą? Vagys, 
kiekvienais metais ne sezono metu nusiaubiantys šiuos vasarna- 
mius, turėtų būti akli, idant nepastebėtų, jog čia nėra ką vogti. 
Vien pamačius vasarnamį buvo galima suprasti, kad nėra reikalo 
kišti į jį nosį. Karlas ištiesė ranką link rakto ir paėmęs jį atrakino 
duris. Jis nustebo, kad senoji spyna taip lengvai atsirakino. 

Karlas kyštelėjo galvą į vidų ir atpažino smarvę, būdingą toms 
vietoms, kuriose ilgai nesilankė nė vienas žmogus: pelėsis, priplė- 
kęs tvaikas. Tai buvo kvapas, kurį galima užuosti ssnų Žmonių 
miegamuosiuose. 

Įžengęs į mažą prieškambarį Karlas ėmė rankomis ieškoti jun- 
giklio. Tačiau elektra buvo atjungta. 

— Štai, — tarė Asadas, halogeno žibintu mosuodamas priešais 


Karlo veidą. 

— Gali padėti jį į šalį, Asadai. Mums jo nereikia. 

Tačiau Asadas jau buvo įžengęs į praeities paslapčių kupiną 
kambarį ir šviesos srautu tyrinėjo aplinką. Buvo galima įžiūrėti 
medines, senamadiškomis spalvomis nudažytas lovas ir tradici- 
nius, mėlyna emale dengtus virtuvės reikmenis. Vasarnamis ne- 
skendėjo aklinoje tamsoje. Pro apdulkėjusius langus skverbėsi 
silpni saulės spinduliai. Jų apšviestas kambarys priminė nespal- 
voto filmo sceną. Didelis, iš akmenų sumūrytas, židinys. Ant 
medinių grindų buvo patiestas kryžminiais raštais išmargintas 
švediškas kilimėlis. Čia pat ant grindų tebegulėjo žaidimas Tri- 
vial Pursuit. 

— Viskas atrodo taip, kaip aprašyta ataskaitoje, — pratarė Asa- 
das, barbendamas per Trivia! Pursuit dėžutę. Kadaise dėžutė buvo 
tamsiai mėlyna, bet dabar ji pajuodavo. Žaidimo lenta nebuvo 
labai purvina, bet nebuvo ir švari, kaip ir du dirbtinio pyrago 
gabaliukai, kurie gulėjo ant jos. Tuo metu, kai nužudytoji mergi- 
na grūmėsi su užpuolikais, pyrago gabaliukai buvo nustumti nuo 
kvadratų, ant kurių jie stovėjo, bet nelabai žymiai. Rausvas pyra- 
gas buvo suskirstytas į keturis gabalėlius, o rudas pyragas nebuvo 
padalytas. Karlas padarė prielaidą, kad rausvasis pyragas priklausė 
merginai. Jei taip, tuomet galima daryti išvadą, kad tądien ji buvo 
kur kas gudresnė už savo brolį. Tikriausiai jis išgėrė per daug kon- 
jako. Apie tai buvo rašoma skrodimo ataskaitoje. 

— Jis čia guli nuo 1987 metų. Ar žaidimas iš tiesų toks senas, 
Karlai? Negaliu tuo patikėti. 

— Gal po kelerių metų jis pasirodė ir Sirijoje. Beje, ar Sirijoje 
galima jį nusipirkti? 

Karlas pastebėjo, kad Asadas neįprastai tylus. Tada žvilgterėjo 
į dvi dėžes, pilnas kortelių su klausimais. Priešais kiekvieną dėžę 


gulėjo po vieną kortelę. Paskutiniai klausimai, į kuriuos dar spėjo 

atsakyti nužudytieji brolis ir sesuo. Nuo tokių pamąstymų apniko 
slogi nuotaika. 

Karlas akimis nužvelgė grindis. 

Vis dar matėsi akivaizdūs nužudymo pėdsakai. Toje vietoje, 
kurioje buvo rasta mergina, plytėjo tamsios dėmės. Nekilo abe- 
jonių, kad ten buvo kraujo dėmės. Tokios pačios dėmelės matėsi 
ant žaidimo lentos. Keliose vietose jis pastebėjo nusikaltimo vietas 
apžiūrinčių ir įkalčius surenkančių specialistų paliktus apskriti- 
mus, kuriais buvo apibrėžti pirštų atspaudai, nors skaičiai, kuriais 
buvo pažymėtas kiekvienas apskritimas, jau išbluko. Karlas sun- 
kiai įžiūrėjo miltelius, kuriuos naudojo teismo ekspertai, tačiau 
tai buvo suprantama. 

— Jie nieko nerado, - sumurmėjo Karlas. 

— Ką? 

— Jie nerado svetimų pirštų atspaudų, tik nužudytųjų brolio ir 
sesers bei jų tėvų. — Jis vėl dėbtelėjo į lentą. — Keista, kad žaidimas 
tebėra čia. Maniau, kad nusikaltimo vietas apžiūrintys ir įkalčius 
surenkantys pareigūnai bus jį išsinešę tyrimui. 

— Taip. — Linktelėjo Asadas, patapšnodamas sau kaktą. — Ge- 
rai pastebėjai, Karlai. Dabar prisimenu. Žaidimas iš tikrųjų buvo 
naudojamas Bjarnės Thogerseno apkaltoje, todėl tyrėjai jį buvo 
pasiėmę su savimi. 

Jiedu įsmeigė akis į žaidimą. 

Ką tuomet jis čia veikia? 

Karlas suraukė antakius. Tada iš kišenės išsitraukė mobilųjį te- 
lefoną ir paskambino į komisariatą. 

Iš Lizos balso buvo galima suprasti, kad ji nelabai apsidžiau- 
gė. 

— Mums buvo aiškiai pasakyta, kad nesame tau pavaldūs, Kar- 


lai. Ar žinai, kad mes užsiėmę? Ar girdėjai apie policijos reformas? 

Gal reikėtų padėti tau prasirausti atmintyje? O dabar dar vagi 
Rouzę iš mūsų. 

Tą mergužėlę jie tikrai galėtų pasilaikyti sau, jei tik iš jos būtų 
kokios naudos. 

— Ei, paklausyk, lukterk minutėlę. Tai aš, Karlas! Nusiramink, 
gerai? 

— Nuo šiol turi sau pavaldžią vergę, kodėl tau nepasikalbėjus su 
ja? Lukterk sekundę... 

Sutrikęs Karlas pažvelgė į savo mobilųjį telefoną ir tol neglau- 
dė jo prie ausies, kol kitame laido gale neišgirdo nesunkiai atpa- 
žįstamą balsą. 

— Kuo galiu jums padėti, bose? 

Karlas vėl suraukė antakius. 

— Hm, kas čia? Rouzė Knudsen? 

Jos kimus juokas būtų privertęs bet ką susirūpinti dėl ateities. 

Karlas paprašė, kad Rouzė išsiaiškintų, ar mėlynos spalvos 7ri- 
vial Pursuit žaidimą vis dar galima rasti tarp daiktų, kurie buvo 
paimti iš nužudymo vietos Rorvige. Žinoma, jis nė neįsivaizduo- 
ja, kaip Rouzė galėtų tai sužinoti. Kita vertus, variantų ne vienas. 
Ko galėtų paklausti pirmo? Rouzė tai turėsianti išsiaiškinti pati, 
juk būdama jauna ir guvi ji netruks tai padaryti. 

— Su kuo kalbėjaisi, Karlai? — pasidomėjo Asadas. 

— Su tavo konkurente, Asadai. Būk atsargus, kad dėl jos tau 
netektų grįžti į tuos laikus, kai tekdavo mūvėti žalios gumos pirš- 
tines ir šveisti grindis. 

Ber Asadas nebesiklausė. Jis buvo pasilenkęs ir tyrinėjo ant žai- 
dimo lentos plytinčią kraujo dėmę. 

— Ar tau neatrodo keista, kad ant lentos nėra daugiau kraujo, 
Karlai? Juk ji buvo mirtinai sumušta būtent šioje vietoje, — jis 


parodė į dėmę ant kilimėlio, kuris gulėjo greta. 

Karlas prisiminė nužudytųjų kūnus, kuriuos matė nusikaltimo 
vietas apžiūrinčių ir įkalčius surenkančių specialistų nuotraukose, 
kabančiose komisariato patalpose. 

— Taip, — tarė jis ir linktelėjo. — Tu visiškai teisus. 

Merginai buvo trenkta daugybę kartų ir ji neteko labai daug 
kraujo, tačiau ant žaidimo lentos užtiško labai nedaug. Varge, kaip 
gaila, kad jie neatsinešė su savimi bylos aplanko. Juk būtų galėję 
palyginti ten esančias nuotraukas su realia nusikaltimo vieta. 

— Kiek pamenu, ant nuotraukoje esančios žaidimo lentos buvo 
daug kraujo, — pridūrė Asadas, stumtelėdamas žaidimo lentos 
centre esantį šešiakampį žymeklį. 

Karlas priklaupė šalia jo, atsargiai pakišo pirštą po lenta ir ją 
pakėlė. Paaiškėjo, kad ji buvo truputį pastumta iš vietos. Tai, ką 
Karlas pamatė, nepakluso jokiems gamtos dėsniams: po žaidimo 
lenta, maždaug colio skersmens plote, matėsi kiti kraujo telki- 
niai. 

— Tai ne tas pats žaidimas, Asadai. 

— Ir aš manau, kad žaidimas ne tas. 

Karlas atsargiai padėjo lentą atgal ant grindų ir pažvelgė į dėžę 
bei šviesų pirštų atspaudų miltelių kontūrą. Prieš dvidešimt metų 
ši dėžė blizgėjo. Vietoje pirštų atspaudų miltelių galėjo būti pa- 
naudota bet kas, net ir eiliniai miltai, švino baltasis pigmentas. 

— Įdomu, kas jį čia padėjo, — svarstė Asadas. — Ar žinai, koks 
tai žaidimas, Karlai? 

Karlas nieko neatsakė. 

Jis apžiūrinėjo ant kambario sienų kabančias lentynas. Ant jų 
sustatyti iš nikelio pagaminti Eifelio bokštai ir Bavarijos alaus bo- 
kalai, dengti alaviniais dangteliais, priminė tuos laikus, kai keliau- 
tojai į namus lauktuvių parsiveždavo suvenyrų. Pagal maždaug 


šimtą suvenyrų buvo galima spręsti apie šeimos pomėgį keliauti 

nameliu ant ratų. Matėsi, kad jos nariai ne kartą aplankė Brene- 
rio perėją bei laukinius Harzeno miškus. Karlas prisiminė savo 
tėvą, kuris, matydamas tokius suvenyrus, neabejotinai nugrimztų 
į nostalgiškus jausmus. 

— Ko tu ieškai, Karlai? 

— Nežinau. - Jis papurtė galvą. - Bet nujaučiu, kad turėtume 
atidžiai apsidairyti. Gal gali atidaryti langus? Mums reikia dau- 
giau šviesos. 

Ranka apgraibomis susirado cigarečių pakelį, įkištą į viršutinę ki- 
šenę. Tuo tarpu Asadas rankos smūgiu išmušė lango rėmą. 

Išskyrus tą faktą, kad nužudytųjų kūnai buvo išnešti ir kažkas 
lietė žaidimą, buvo akivaizdu, kad visa kita liko taip pat kaip prieš 
dvidešimt metų. 

Vos tik Karlas prisidegė cigaretę, suskambo jo mobilusis tele- 
fonas. Rouzė. 

Ji informavo, kad žaidimas yra Holbeko nuovados archyve. 
Pati byla dingo, bet žaidimas tebėra vietoje. Taigi, galima daryti 
išvadą, kad Rouzė nėra tokia beviltiška. 

— Paskambink jiems dar kartą, — liepė Karlas, giliai įtraukdamas 
cigaretės dūmų. — Paklausk jų apie „pyragus“ ir jų „gabalėlius“. 

— Gabalėlius? 

— Na taip, tuos, kaip jie ten vadinami, „trikampėlius“, kuriuos 
žaidėjai gauna teisingai atsakę į klausimą. Jie kišami į „pyragus“. 
Tiesiog paklausk, kokiame „pyrage“ yra kokie „gabalėliai“. Įsidė- 
mėk, kad reikia paklausti būtent apie „pyragus“. 

— Pyragus? 

— Taip, po galais. Dar juos vadina „ratais“. Ratai arba pyragai 
yra vienas ir tas pats daiktas. Apvalūs daikčiukai, į kuriuos kišami 


nedideli trikampiai. Nejau nežinai žaidimo Trivia/ Pursuit? 

Rouzė dar kartą nusijuokė savo grėsmingu juoku. 

— Trivial PursuiP Šiandien Danijoje jis vadinamas Bezzerwiz- 
zer, Gramps! — Tada ji baigė pokalbį. 

Jie niekada netaps geriausiais draugais. 

Kad galėtų sulėtinti pernelyg įsismarkavusį kraujo spaudimą, 
Karlas dar kartą įtraukė cigaretės dūmų. Gal jam pavyktų Rouzę 
sukeisti su Liza? Tikriausiai Liza neprieštarautų dirbti tokiu tem- 
pu, koks yra įprastas Karlui. Trumpa kaip panko šukuosena ar 
tvarkingai kirpti plaukai. Kad ir kaip Liza besikirptų ir besireng- 
tų, ji visada būtų estetiška komisariato rūsio puošmena. Na, nepa- 
mirštant to fakto, kad rūsį jau puošia Asado tetulių nuotraukos. 

Netikėtai pasigirdo lūžtančio medžio ir dūžtančio stiklo garsai, 
po kurių pasigirdo kelios arabiškos Asado ištartos frazės. Jos akivaiz- 
džiai neturėjo nieko bendro su popiečio maldomis. Sudužus langui 
vidun įsiveržė stulbinantis šviesos srautas, kuris užliejo kiekvieną 
vasarnamio kampelį ir plyšelį. Saulė apšvietė galybę voratinklių. 
Buvo akivaizdu, kad vorai šiame name gyveno karališką gyvenimą. 
Voratinkliai kabėjo tarsi girliandos, nutįsusios žemyn nuo lubų. 
Ant ilgų lentynų sustatyti suvenyrai skendėjo dulkėse. Dulkių buvo 
tiek daug, jog nesimatė jokių kitų spalvų, tik pilkuma. 

Karlas su Asadu ėmė atgaminti įvykių, apie kuriuos skaitė aras- 
kaitose, seką. 

Ankstyvą popietę kažkas pro atviras virtuvės duris įėjo į namą 
ir vienu plaktuko smūgiu nužudė vaikiną, kuris vėliau buvo rastas 
už kelių šimtų jardų. Tikriausiai vaikinas nieko nepajuto. Tiek 
koronerio ataskaitoje, tiek skrodimo išvadose buvo rašoma, kad 
jis mirė iš karto. Apie tai liudijo faktas, kad nužudyto vaikino 
ranka buvo tvirtai suspaudusi konjako butelį. 

Mergina, be abejonės, bandė pabėgti, bet užpuolikai ją sučiu- 


po. Tada, būtent toje vietoje, kur ant kilimėlio matėsi tamsios 

dėmės, ją mirtinai sumušė. Toje pačioje vietoje tyrėjai rado aukos 
smegenų masės likučių, seilių, šlapimo ir kraujo. 

Tyrėjai padarė prielaidą, kad žudikai numovė nužudyto vaiki- 
no glaudes siekdami jį pažeminti. Glaudžių nerado, tačiau prie- 
laida, kad brolis ir sesuo žaidė Trivia! Pursuit žaidimą vilkėdami 
tik maudymosi drabužius — bikinį ir glaudes, — niekada nebuvo 
įtikinama. Kraujomaiša kvepiantys santykiai tarp jųdviejų buvo 
absoliučiai neįsivaizduojami. Juodu turėjo partnerius ir gyveno 
harmoningą gyvenimą. 

Tame pačiame vasarnamyje naktį prieš nužudymą nakvojo 
brolio ir sesers širdies draugai, bet ryte jie išvažiavo į Holbeką, kur 
lankė mokyklą. Nei vaikinas, nei mergina niekada nebuvo laiko- 
mi įtariamaisiais. Jie turėjo alibi. Be to, žinia apie žmogžudystes 
juos visiškai pribloškė. 

Karlo mobilusis telefonas dar kartą suskambo. Jis pažvelgė į 
numerį ekrane ir dar kartą giliai įtraukė cigaretės dūmų. 

— Klausau, Rouze. 

— Jų manymu, tavo klausimai apie „pyragus“ ir „gabalus“ kaž- 
kokie keisti. 

— Ir? 

— Na, pats supranti, kad jie turėjo patikrinti. 

— Ir? 

— Rausvas „pyragas“ turėjo keturis gabalėlius. Geltoną, rausvą, 
žalią ir mėlyną. 

Karlas pažvelgė žemyn į pyragą. Jis buvo toks pats kaip ir esan- 
tis Holbeko nuovadoje. 

— Mėlyni, geltoni, žali ir oranžiniai pyragai nebuvo naudojami. 
Jie gulėjo dėžėje kartu su kitais gabalėliais, jie buvo tušti. 

— Gerai. O kaip rudas pyragas? 


— Rudame pyrage buvo rudas ir rausvas gabalai. Tikrini mane? 

Karlas nieko neatsakė. Jis pažvelgė į tuščią rudą pyragą, kuris 
stovėjo ant lentos. Situacija pasirodė išties keista. 

— Ačiū, Rouze, - padėkojo Karlas. - Gerai padirbėjai. 

— Kas naujo, Karlai? —- paklausė Asadas. — Ką ji pasakė? 

— Rudame „pyrage“ turi būti rudas ir rausvas „gabalai“, ar kaip 
ten juos vadina. Bet jis tuščias. 

Abu įsistebeilijo į padalytą į šešias dalis skrituliuką. 

— Kaip manai, gal vertėtų paieškoti tų dviejų neaiškių mažų 
daikčiukų, kurių trūksta? — pasiūlė Asadas. Jis pasilenkė ir pažvel- 
gė po ąžuoliniu suolu, kuris buvo pristumtas prie sienos. 

Karlas dar kartą įtraukė dūmų giliai į plaučius. Kodėl kažkas 
pakeitė originalų Trivia! Pursuit žaidimą šiuo pakaitalu? Buvo aki- 
vaizdu, kad čia kažkas ne taip. Ir kodėl po daugybės metų virtuvės 
durys taip lengvai atsidarė? Ir pagaliau, kodėl ši byla atsidūrė ant 
jo darbo stalo rūsyje? Kas už viso to slypi? 

— Kartą jie vasarnamyje šventė Kalėdas, — tarė Asadas. — Tuo 
metu turėjo būti šalta. — Jis truktelėjo ir giliai iš po suolo ištraukė 
širdį, iškirprą iš dovanų popieriaus. 

Karlas linktelėjo. Sunku įsivaizduoti, kokia temperatūra šiame 
name būna žiemą, nes jau dabar viduje buvo pakankamai šalta. 
Visas namas buvo persismelkęs praeities tragedija. Beje, kas iš tų 
laikų dar gyvas? Tik senyva moteris, kuri netrukus mirs dėl sme- 
genų auglio. Vienintelė, kuri bent kažką žinojo apie tą tragediją. 

Karlas visą dėmesį sutelkė į skydines duris, vedančias į mie- 
gamuosius. Mes matome mamytę, vaikelį, tėtuką. Suskaičiuok juos 
greitai penkiais pirštukais. Jis kyštelėjo galvą į kiekvieną kambarį. 
Kaip ir buvo galima tikėtis, juose stovėjo įprastinės pušies lovos 
ir nedideli naktiniai staliukai, kuriuos dengė languotų staltiesių 
likučiai. Merginos kambarį puošė muzikos grupių Duran Duran 


ir Wham! plakatai. Vaikino kambaryje kabėjo apremptus odinius 

drabužius vilkinčios dainininkės Suzi Kvatro plakatas. Šiuose 
miegamuosiuose po apklotais slėpėsi kita realybė, kurios ateitis 
atrodė šviesi ir begalinė. Svetainėje, Karlui už nugaros, slypėjo 
ateitis, kuri buvo brutaliai išplėšta. Karlas stovėjo ant pačios ašies, 
aplink kurią sukosi gyvenimas. 

— Spintose tebestovi buteliai su alkoholiu, Karlai, — iš vir- 
tuvės šūktelėjo Asadas. Akivaizdu, kad vagys į šį namą nebuvo 
užklydę. 

Kai Karlas iš vidaus apžiūrinėjo namą, jį buvo apėmęs keistas 
nerimas. Ši byla priminė bandymą sučiupti gyvsidabrį — nuodin- 
gą liesti ir nenulaikomą. Vienu metu ir skystą, ir kietą. Prabėgo 
daugybė metų. Vienas žmogus prisipažino. O bendramokslių šu- 
tvė dabar siaučia tarp visuomenės elito. 

Nuo ko jiedviem su Asadu pradėti? Kam apskritai vargintis ir 
tęsti tyrimą? Karlui kilo vis naujų klausimų. Jis pasisuko į savo 
partnerį tardamas: 

— Manau, kad reikėtų pamiršti šią bylą, Asadai. Eime. 

Karlas paspyrė smėlyje augančios žolės kuokšrą ir išsitraukė iš 
kišenės mašinos raktus, taip pabrėždamas savo sprendimą. Tačiau 
Asadas niekur nejudėjo. Jis paprasčiausiai stovėjo, žiūrėdamas į 
sumaitotą svetainės langą, tarsi būtų atvėręs kelią į šventą vietą. 

— Nežinau, Karlai. Esame vieninteliai, kurie gali ką nors pada- 
ryti dėl nužudytųjų. Ar supranti? 

Kažką padaryti dėl kažko, ragino Asadas, tarsi jo Viduriniųjų 
Rytų siela turėtų sąsają su praeitimi. 

Karlas linktelėjo. 

— Nemanau, kad mes čia ką nors rasime, tačiau galėtume kiek 
pasivaikščioti šiuo keliu. — Jis prisidegė dar vieną cigaretę. Gry- 
nas oras ir cigaretės dūmai buvo nuostabiausias derinys. Jiedu ke- 


lias minutes žingsniavo prieš vėją, kuris atnešė ankstyvo rudens 

dvelksmą. Galiausiai priėjo vasarnamį, iš kurio sklido garsai. Iš 
jų buvo galima spręsti, kad ten apsistojęs pensininkas dar nespėjo 
išsikraustyti į savo žiemos būstą. 

— Taip, teisingai, mūsų čia dabar yra likę išties nedaug, bet 
žinote, dabar tik penktadienis, — aiškino įraudęs vyras, kurį juodu 
aptiko už vasarnamio. Jis mūvėjo kelnes, kurios buvo užtemptos 
kone iki krūtinės ir suveržtos diržu. —- Grįžkite rytoj. Šeštadieniais 
ir sekmadieniais čia knibžda žmonių. Ir taip bus dar mažiausiai 
mėnesį. 

Pamatęs Asado ženklelį, vyras ėmė berti sakinius vieną po kito. 
Žodžių srautas išsiveržė kaip viena ilga litanija: vagys, paskendę 
vokiečiai, kelių ereliai Vige. 

Karlui susidarė įspūdis, tarsi senasis keistuolis, panašiai kaip 
Robinzonas Kruzas, būtų buvęs įkalintas tyloje, o dabar staiga iš 
jos išsilaisvinęs. 

Asadas sugriebė vyrui už rankos. 

— Gal jūs nužudėte du vaikus tame name, kuris stovi Ved He- 
gneto kelyje? 

Žmogus buvo senas. Nespėjęs pabaigti sakinio, senolis nutilo 
ir nebeprasižiojo. Vyras liovėsi mirksėjęs ir jo akys sublizgo tarsi 
numirėlio, lūpos prasivėrė ir pamėlo. Jis nepajėgė net rankų susi- 
nerti ant krūtinės. Tik ėmė trauktis atatupstas ir suklupo. Karlas 
suskubo jam į pagalbą. 

— Gerasis Dieve visagali! Asadai, ką, po velnių, darai? —- sušuko 
Karlas. Jis atlaisvino senolio diržą ir apykaklę. 

Senolis atsipeikėjo po dešimties minučių. Visą tą laiką, atsku- 
bėjusi iš virtuvės, kur plovė indus, senolio žmona neištarė nė žo- 
džio. Tos dešimt minučių, rodės, truko visą amžinybę. 

— Prašau atleisti mano partneriui, — atsiprašė apstulbusio vyro 


Karlas. — Jis čia atvyko pagal Irako ir Danijos policijos mainų 

programą ir nesupranta visų danų kalbos niuansų. Kartais mūsų 
metodai atrodo neprotingi. 

Asadas tylėjo. Tikriausiai jam nelabai patiko žodis „nepro- 
tingi“. 

— Prisimenu tą bylą, — galiausiai prabilo vyras, tvirtai apka- 
bintas žmonos. Jam prireikė net tris minutes giliai kvėpuoti, kad 
galėtų normaliai šnekėti. - Tai buvo siaubinga. Bet jei norite pa- 
klausinėti apie tai, kreipkitės į Valdemarą Floriną. Jis gyvena čia, 
Flyndersovej kelyje. Už penkiasdešimties jardų nuo čia į dešinę. 
Tikrai neliksite nepastebėję jo valdų. 

— Kodėl sukūrei tą nesąmonę apie Irako policiją, Karlai? — 
sviesdamas į vandenį akmenuką paklausė Asadas. Karlas nekreipė 
į jį dėmesio ir akimis dairėsi, kur yra Valdemaro Florino reziden- 
cija. Ji pūpsojo ant kalvos. Devintajame dešimtmetyje tas vieno 
aukšto namas dažnai atsidurdavo ant savaitinių žurnalų viršelių. 
Šioje vietoje slaptiems susitikimams rinkdavosi turčiai. Čia vyk- 
davo legendiniai partijos vakarėliai. Sklido gandai, kad bandžiu- 
sieji prilygti Florino puotoms visam gyvenimui įgydavo mirtiną 
priešą. Valdemaras Florinas visada buvo kompromisų nepripa- 
Žįstantis žmogus. Jis neretai prasilenkdavo su įstatymais, tačiau 
dėl nepaaiškinamų priežasčių niekada nebuvo suimtas. Taip, jis 
turėjo nemalonumų dėl jam dirbusių jaunų merginų teisių pa- 
žeidimo ir lytinio priekabiavimo, bet tik tiek. Kalbant apie vers- 
lą, Florinas gebėjo veikti visose srityse. Pastatai, ginklai, maisto 
konservų paletės, netikėtos avantiūros Roterdamo naftos rinkoje. 
Jis sugebėdavo padaryti bet ką. Bet šiandien tai jau sena istorija. 
Kai nusižudė jo žmona Betė, Valdemaras Florinas pasikeitė. Lai- 
kui bėgant jo namai Rorvige ir Vedbeke tapo tikrų tikriausiomis 
tvirtovėmis, į kurias niekas nenorėjo kišti nosies. Visi žinojo, kad 


jis itin mėgo labai jaunas paneles, o jo pomėgis privedė žmoną 

prie savižudybės. Netgi tuose sluoksniuose egzistavo tam tikros 
moralės normos — jam niekas neatleido. 

— Kodėl, Karlai? — pakartojo Asadas. — Kodėl pasakei apie Ira- 
ko policiją? 

Karlas pažvelgė į savo nediduką partnerį. Nors jo oda buvo 
ruda, bet matėsi įraudę skruostai. Neaišku, ar jie įraudo iš pasi- 
piktinimo, ar juos nugairino nuo Skansehagės kyšulio pūtęs šaltas 
brizas. 

— Asadai, negali niekam kelti grėsmės, užduodamas tokius 
klausimus. Kodėl apkaltinai tą senį tuo, ko jis tikrai nėra padaręs? 
Ką norėjai pasiekti? 

— Tu pats esi taip elgęsis. 

— Gal tiesiog pamirškim, gerai? 

— O kaip dėl Irako policijos? 

— Gana, Asadai. Aš viską sutvarkiau. — Kai jiedu buvo palydė- 
ti į Valdemaro Florino svetainę, Karlas jautė į sprandą įsmeigtas 


Asado akis — jis nepamirš tos reakcijos. 


Valdemaras Florinas sėdėjo priešais didžiulį langą, pro kurį 
atsivėrė nuostabus vaizdas. Buvo galima pasižvalgyti po Flynder- 
so alėją ir perbėgti akimis Heselo įlanką. Jam už nugaros buvo 
keturios dvivėrės stiklinės durys, vedančios į smiltainio terasą ir 
plaukimo baseiną, kuris plytėjo vidury sodo ir priminė išdžiūvusį, 
išsausėjusį rezervuarą. Kadaise šioje vietoje pramogauti rinkda- 
vosi daugybė įvairių žmonių. Lankėsi netgi karališkosios šeimos 
nariai. 

Florinas ramiai sėdėjo ir skaitė knygą. Kojas jis buvo susikėlęs 
ant specialaus tam skirto stalelio. Židinyje spragsėjo malkos, o ant 


marmurinio stalo stovėjo taurė su šlakeliu konjako. Kambaryje 

buvo įsivyravusi idilė, kurią drumstė tik nedidelė netvarka — ant 
vilnonio kilimo mėtėsi išbarstyti knygos lapai. 

Karlas pora kartų atsikrenkštė, tačiau senasis finansininkas ne- 
siteikė atplėšti akių nuo savo skaitinio. Jis nekreipė dėmesio tol, 
kol nebaigė skaityti puslapio, išplėšė jį ir švystelėjo ant grindų 
šalia anksčiau gulinčių lapų. 

— Šitaip žinau, iki kurios vietos perskaičiau knygą, — paaiškino 
jis. - Su kuo turiu garbės bendrauti? 

Asadas pažvelgė į Karlą. Jo antakiai nevalingai trūkčiojo. Kart- 
kartėmis pasitaikydavo tokių frazių, kurias išgirdęs Asadas ne iš 
karto suprasdavo, ką norima pasakyti. 

Kai Karlas parodė savo ženklelį, Valdemaras Florinas liovėsi 
šypsojęsis. Karlui paaiškinus, kad juodu su Asadu dirba Kopen- 
hagos policijoje, ir nurodžius savo atvykimo priežastį, Florinas 
pasiūlė jiems nešdintis lauk. Jam buvo beveik septyniasdešimt 
penkeri, tačiau Florinas vis dar išliko lieknas, arogantiškas ir suk- 
tas žmogus, kuris mėgdavo kenkti kitiems. Tačiau už jo ryškių 
akių slypėjo užslėptas, lengvai sužadinamas, besiveržiantis lauk 
irzlumas. Pakaktų nedidelės žiežirbos, kad jis įsiliepsnotų. 

— Taip, mes atvykome iš anksto nepranešę, pone Florinai. Jei 
norite, kad išeitume, nedelsdami pasišalinsime. Labai jus gerbiu, 
todėl nedvejodamas patenkinsiu jūsų pageidavimą. Jei jums tin- 
ka, galėčiau sugrįžti rytoj. 

Maloniais žodžiais Karlas palaužė tvirtą Florino pasiprieši- 
nimą. Karlas ką tik padarė tai, kas būtų galėję pamaloninti kie- 
kvieną. Velniop pataikavimą, meilikavimą ir žarstymąsi dova- 
nomis. Vienintelis dalykas, kurio trokšta žmonės, yra pagarba. 
Parodykite savo draugams pagarbą - ir jie džiūgaus. Tokie buvo 
Karlo dėstytojo žodžiai policijos akademijoje. Po galais, jis buvo 


teisus. 

— Manęs nepapirksite komplimentais, - burbtelėjo vyras. Bet 
Karlui visgi pavyko. 

— Ar galime prisėsti, pone Florinai? Tik penkioms minutėms? 

— Kokiu reikalu atėjote pas mane? 

— Kaip manote, ar Bjarnė Ihogersenas veikė vienas, kai 
1987 metais nužudė Jorgensenų vaikus? Yra žmogus, kurio 
prielaidos skiriasi nuo toje nužudymo byloje surašytos infor- 
macijos. Jūsų sūnus nėra įtariamasis, tačiau kai kurie jo bendrai 
gali būti įsivėlę. 

Viena Florino šnervė krustelėjo, tarsi ketintų riebiai nusikeikti. 
Tačiau jis susilaikė, tik švystelėjo savo knygos likučius ant stalo. 

— Helena, — riktelėjo sau per petį, - atnešk man dar viskio. — 
Florinas prisidegė egiptietišką cigaretę, bet svečiams nepasiūlė. 

— Kas? Kas daro kokias prielaidas? — paklausė Florinas, balso 
intonacija demonstruodamas savo ypatingą susidomėjimą. 

— Bijau, kad negaliu jums to atskleisti. Tačiau yra pakankamai 
akivaizdu, kad Bjarnė Ihogersenas veikė ne vienas. 

— Ak, tas nežinomasis. - Jo balse girdėjosi pašaipa, bet jis ne- 
sileido į detales. 

Į kambarį įėjo maždaug dvidešimties metų mergina, ant juo- 
dos uniformos užsijuosusi baltą prijuostę. Ji taip profesionaliai 
įpylė viskio ir vandens, tarsi šį veiksmą atliktų nuolat. Mergina 
nekreipė jokio dėmesio į svečius. 

Kai iš nugaros prisiartino prie Florino, ji švelniai perbraukė 
ranka jo plonus plaukus. Išties gerai išmuštruota. 

— Kalbate pakankamai nuoširdžiai, — gurkštelėjęs viskio pra- 
tarė Florinas. — Norėčiau pasiūlyti jums savo pagalbą, bet viskas 
buvo taip seniai, mano manymu, būtų kur kas geriau palikti bylą 
ramybėje. 


Karlas nesutiko. 

— Ar pažinojote savo sūnaus draugus, pone Florinai? 

Florinas nusišypsojo kreiva šypsena. 

— Esate tokie jauni, bet pasakysiu jums, nors gal jau žinote, 
kad tais laikais buvau labai užimtas žmogus. Tikrai jų nepažino- 
jau. Tai buvo keli jaunuoliai, su kuriais Torstenas susipažino už- 
daroje mokykloje. 

— Ar jūs nustebote, kad visi buvo įtariamieji? Turiu omenyje, 
juk tai mieli jauni žmonės, tiesa? Visi kilę iš turtingų šeimų. 

— Po galais, net nežinau, ar mane nustebino. - Jis pro savo aki- 
nių rėmelį sušnairavo į Karlą. Tos akys yra mačiusios tikrai daug. 
Įskaitant kur kas didesnius iššūkius nei Karlas Mjorkas. 

Florinas pastatė savo taurę. 

— Bet 1987 metais vykdyto tyrimo metu keli iš jų atsiskyrė, kai 
jų atžvilgiu buvo mesti įtarimai, - paaiškino Florinas. 

— Ką turite omenyje? 

— Na, mudu su advokatu turėjome teisę dalyvauti per jaunuo- 
lių apklausas Holbeko policijos nuovadoje. Mano advokatas tyri- 
mo metu atstovavo visiems šešiems. 

— Bentas Krumas, tiesa? 

Asadas uždavė klausimą, bet Valdemaras Florinas tepažvelgė į 
jį tuščiu žvilgsniu. 

Karlas linktelėjo Asadui. Jiedu suprato, kad vyksta kažkas nau- 
jo. 

— Jūs sakėte „atsiskyrė“. Kas, jūsų manymu, priešinosi bylos 
metu? 

— Galbūt jums reikėtų susisiekti su Bentu Krumu ir pasiteirau- 
ti, jei jį pažįstate. Jo atmintis iki šiol yra puiki, prisiekiu. 

— Kalbate rimtai? 

— Jis tebėra mano sūnaus advokatas. Ir Ditlevo Pramo bei Ul- 


riko. 

— Berods, sakėte, kad nepažįstate tų jaunuolių, pone Florinai. 
Tačiau Ditlevą Pramą ir Ulriką Dybolą Jenseną pavadinote taip, 
kad nekyla abejonių, jog iš tiesų juos pažįstate. 

Jis abejingai linktelėjo. 

— Pažinojau jų tėvus. Tai faktas. 

— O kaip dėl Kristiano Volfo bei Kirsten-Mary Lasen? Ar jų 
tėvus irgi pažinojote? 

— Šiek tiek. 

— O Bjarnės Thogerseno tėvą? 

— Nereikšmingas žmogus. Nepažinojau jo. 

— Jam priklausė medienos kompanija šiaurinėje Zelandijos sa- 
los dalyje, — įsiterpė Asadas. 

Karlas linktelėjo. Tiesą sakant, jis ir pats prisiminė. 

— Paklausykite, — kreipėsi Valdemaras Florinas, stebeilydamas 
pro stoglangius į tyrą kaip kristalas dangų. — Kristianas Volfas ne- 
gyvas. Taip? Kimė dingo, jos niekas nematė daugybę metų. Mano 
sūnus sako, kad Kimė klaidžioja Kopenhagos gatvėmis, paskui 
save tempdama lagaminą. Bjarnė Ihogersenas sėdi kalėjime. Apie 
ką, po velnių, mes kalbame? 

— Kimė? Ar jūs turite omeny Kirsten-Mary Lasen? Toks tikra- 
sis jos vardas? 

Jis nieko neatsakė. Paprasčiausiai išgėrė dar vieną gurkšnį vis- 
kio ir paėmė savo knygą. Vizitas pas Floriną buvo baigtas. 

Kai jiedu išėjo iš namo, pro verandos langus pamatė, kaip Flo- 
rinas tėkšteli savo išdraskytą knygą ant stalo ir paima telefoną. Jis 
atrodė piktas. Galbūt perspėjo savo advokatą, kad pas jį gali apsi- 
lankyti žmonės iš policijos. O gal paskambino apsaugos kompa- 
nijai Securitas, norėdamas paklausti, ar galima įsigyti perspėjančią 
sistemą, kuri padėtų atpažinti prie vartų stovinčius nepageidauja- 


mus svečius, tokius kaip Karlas ir Asadas, ir jų neįleisti. 

— Jis viską žinojo, Karlai, — nutarė Asadas. 

— Taip, tikriausiai. Sunku ką nors spręsti apie tokius žmones 
kaip jis. Jie visą gyvenimą mokosi kalbėti apdairiai. Ar žinojai, 
kad Kimė gyvena gatvėje? 

— Ne, apie tai niekur nėra rašoma. 

— Turime ją rasti. 

— Taip. Ber iš pradžių galėtume pasikalbėti su kitais, kaip ma- 
nai? 

— Taip, galbūt. - Karlas pažvelgė tolyn į vandenį. Žinoma, jie 
turėtų pasikalbėti su visais. — Kai tokia moteris kaip Kimė Lasen 
nusigręžia nuo savo turtingos šeimos ir pasirenka gyvenimą gatvė- 
je, tokiam pasirinkimui turi būti rimta priežastis. Tokie žmonės 
gali turėti neišgydomų žaizdų, kurias verta patikrinti. Taigi, turi- 
me ją rasti. 

Kai jiedu nusigavo iki vasarnamio ir priėjo prie palikto auto- 
mobilio, Asadas akimirką susimąstė. 

— Nieko nesuprantu. Neperprantu tos kebeknės su Zrivia/ žai- 
dimu. 

Iškilūs protai mąsto panašiai, - pamanė mintyse Karlas ir tarė: 

— Dar kartą apžiūrėsime vasarnamį. Jau ketinau pasiūlyti. Kad 
ir kas nutiktų, turime parsivežti žaidimą ir ištirti, gal mums pa- 
vyks rasti pirštų atspaudų. 

Šį kartą jie perkratė viską. Pagalbinius pastatus, sodą už namo, 
kuriame buvo išsikerojusios jardo aukštumo piktžolės, sandėliu- 
ką, kuriame stovėjo dujų balionai. 

Nieko nepešę jiedu sugrįžo į namą. 

Asadas dar kartą priklaupė, kad galėtų įdėmiai apžiūrėti, kur 
yra du trūkstami rudo pyrago gabaliukai. Karlas įdėmiai žvalgėsi 
po lentynas, ant kurių stovėjo išdėlioti suvenyrai, ir tikrino visus 


baldus. 

Galiausiai jo dėmesį patraukė „pyragai“ ir žaidimo Trivia! Pur- 
suit lenta. 

Buvo akivaizdu, kad kažkas ne taip, kad reikia dar kartą apžiū- 
rėti ant centrinio šešiakampio sudėtus pyragus. Mažyčiai didelių 
piešinių fragmentai. Viename pyrage buvo sudėta tiek gabalų, 
kiek priklausė tam konkrečiam pyragui, o kitam pyragui trūko 
dviejų gabalų — rausvo ir rudo. 

Galiausiai Karlo galvoje ėmė dėliotis tam tikras paveikslas. 

— Štai dar viena kalėdinė širdis, — sumurmėjo Asadas, ištrauk- 
damas ją iš po kilimėlio kampo. Tačiau Karlas nieko neatsakė. Jis 
iš lėto pasilenkė ir pakėlė korteles, kurios gulėjo priešais kortelių 
dėžes. Dvi kortelės, ant kiekvienos buvo surašyta po šešis klausi- 
mus. Kiekvienas klausimas buvo pažymėtas atitinkamomis gabalų 
spalvomis. 

Tą akimirką jam rūpėjo tik rudi ir rausvi klausimai. 

Jis išsklaidė korteles ir pažvelgė į klausimus. 

Karlą užliejo jausmas, tarsi ką tik būtų atlikęs didžiulį šuolį, 
pareikalavusį didžiulių pastangų ir jėgų. 

— Štai. Kai ką radau, - prabilo Karlas kuo ramiausiu balsu. — 
Pažvelk. 

Rankoje laikydamas kalėdinę širdį Asadas atsistojo ir pažvelgė 
į korteles Karlui per petį. 

— Ką radai? 

— Trūksta rausvo ir rudo gabalo, taip? - Jis padavė vieną kortelę 
Asadui, tada kitą. — Pažiūrėk, kas ant tos kortelės parašyta virš 
rausvo atsakymo ir koks yra rudas atsakymas ant šios kortelės. Kas 
ten parašyta? 

— Ant vienos kortelės parašyta „Arne Jakobsenas“, o ant kitos 
kortelės — „Johanas Jakobsenas“. 

Akimirką jie įsistebeilijo vienas į kitą. 

— Arne? Juk toks yra policijos pareigūno vardas, jis perėmė bylą 
iš Holbeko nuovados ir perdavė ją Martai Jorgensen. Kokia jo 
pavardė? Pameni? 

Asado antakiai šovė aukštyn. Iš viršutinės kišenės jis išsitraukė 
savo užrašinę ir ėmė vartyti lapus. Galiausiai rado pokalbio su 
Marta Jorgensen užrašus. 

"Tada sušnabždėjo kelis nesuprantamus žodžius arabiškai ir pa- 
kėlė akis nuo užrašinės. 

— Ne, pavardės ji neminėjo. 

Jis dar kartą sumurmėjo kelis žodžius arabiškai ir pažvelgė že- 
myn į žaidimą. 

— Jei Arne Jakobsenas yra policininkas, kas tas kitas žmogus? 

Karlas išsitraukė savo mobilųjį telefoną ir paskambino į Hol- 
beko policijos nuovadą. 

— Arne Jakobsenas? — perklausė budintis pareigūnas. Gal apie 
tai pasikalbėti vertėtų su kuo nors iš vyresnių jo kolegų. Po aki- 
mirkos Karlo skambutis buvo perjungtas. 


Karlas pasikalbėjo tris minutes. Ir išjungė mobilųjį telefoną. 

Tai dažnai nutinka, kai vyras sulaukia keturiasdešimtojo gim- 
tadienio. Arba kai uždirba savo pirmąjį milijoną. Ar bent jau kai 
tėvas išeina į pensiją ir apsigyvena pasaulyje, kuriame laikas slenka 
sprendžiant kryžiažodžius. Tądien dauguma vyrų suvokia, ką reiš- 
kia galiausiai išsilaisvinti iš globėjiškų gimdytojo gniaužtų, val- 
dingų pastabų ir kritiško žvilgsnio. 

Tačiau Torsteno Florino gyvenime viskas vyko visai kitaip. 

Jis turėjo daugiau pinigų už tėvą, buvo atitolęs nuo savo ke- 
turių jaunesnių brolių ir seserų, kurie, skirtingai nuo Torsteno, 
gyvenime nepasiekė nieko reikšmingo. Jis netgi dažniau už tėvą 
šmėžuodavo televizijoje, o laikraščiuose buvo atspausdinta kur 
kas daugiau straipsnių apie sūnų nei apie tėvą. Žmonės juo žavė- 
josi, ypač moterys. O jų dėmesio tėvas visada troško. 

Tačiau kaskart telefone išgirdęs tėvo balsą Torstenas pasijusda- 
vo siaubingai. Tarsi sunkaus būdo užguitas ir paniekintas vaikas. 
Pokalbiai visada sukeldavo jam nemalonius pojūčius pilve, kurie 
išnyktų tik nutrenkus telefoną. 

Ber Torstenas niekada nenutrenkdavo telefono. Niekada, kai 


kalbėdavosi su tėvu. 

Ir po kiekvieno tokio pokalbio, net jei būtų trumputis vos ke- 
lių sakinių dialogas, Torstenas jausdavosi siaubingai, jis neįsteng- 
davo suvaldyti pykčio ir nusivylimo. 

— Vyriausio vaiko dalia, — kartą yra pasakęs vienintelis pado- 
rus jo mokyklos mokytojas, dėl tų žodžių Torstenas pajuto jam 
neapykantą. Jei tai tiesa, ar žmogus gali ką nors pakeisti? Šis klau- 
simas nuolatos nedavė jam ramybės. Ulrikas ir Kristianas jautėsi 
lygiai taip pat. 

Ši skausminga neapykanta tėvams juos suvienijo. Kai Torste- 
nas mirtinai pridaužydavo nekaltus žmones, nusukdavo galvas 
mokytojo pašto karveliams arba subrendęs įsistebeilydavo į savo 
išsigandusius konkurentus, jau suvokusius, kad Torstenas sukūrė 
dar vieną naują, neprilygstamą kolekciją, mintyse jis visada pagal- 
vodavo apie savo tėvą. 

— Sumautas šūdžius, — nusikeikė jis, užbaigęs pokalbį su tėvu. — 
Sumautas šūdžius, - pakartojo pasisukęs į savo diplomus ir nesu- 
skaičiuojamus medžioklės trofėjus, sukabintus ant sienų. Jei ne 
dizaineriai, pagrindinis jo pirkėjas ir keturi penktadaliai geriausių 
klientų bei konkurentų, susirinkusių gretimame kambaryje, jis 
būtų išrėkęs savo pyktį. Užuot rėkavęs, pagriebė seną liniuotę, 
kurią gavo dovanų kompanijos penktųjų metinių proga, ir tvojo 
per kalnų ožkos galvą, kybančią ant sienos. 

- Šūdžius, šūdžius, šūdžius! — šnabždėjo jis nirtulingai vanoda- 
mas nedidelę ožkos iškamšą. 

Pajutęs sprandu varvantį prakaitą galiausiai liovėsi ir pabandė 
mąstyti blaiviai. Torsteno galvoje sukosi tėvo balsas ir jo išsakyti 
žodžiai. 

Torstenas pažvelgė aukštyn. Lauke, toje vietoje, kur miškas su- 


siliejo su sodu, skraidė kelios alkanos šarkos. Jos linksmai čirškė, 

snapais kapodamos paukščių, į kuriuos Torstenas jau anksčiau 
nukreipė savo įsiūtį, maitas. 

Sušikti paukščiai, - pagalvojo jis. Torstenas pajuto, kad pamažu 
rimsta. Nuo kablio nusikabinęs lanką, iš strėlinės, kabančios už jo 
darbo stalo, pagriebęs kelias strėles, jis atidarė į terasą vedančias 
duris ir šovė į paukščius. 

Kai linksmas paukščių čirškėjimas nutilo, jo galvoje tvinkčio- 
jęs pyktis galiausiai aprimo. Tai visada suveikdavo. 

Torstenas nužingsniavo per pievą, ištraukė iš paukščių kūnų 
strėles, jų maitą nuspyrė į mišką prie kitų, tada sugrįžo į savo 
darbo kabinetą, išklausė svečių plepalus, pakabino ant kablio savo 
lanką ir įkišo strėles į strėlinę. Tik tada paskambino Ditlevui. 

— Rorvige lankėsi žmonės iš policijos, jie kalbėjosi su mano 
tėvu, — tokie buvo pirmieji Torsteno žodžiai, vos tik Ditlevas atsi- 
liepė į jo skambutį. 

Akimirką kitame laido gale įsivyravo tyla. 

— Aišku, — atsakė Ditlevas, pabrėždamas paskutinį skiemenį. — 
Ko jie norėjo? 

Torstenas giliai kvėpavo. 

— Jiems reikėjo informacijos apie brolį ir seserį iš Diubės. Nie- 
ko ypatingo. Jei senas kvailys teisingai suprato, kažkas paskambi- 
no į policiją ir išsakė abejones dėl Bjarnės kaltės. 

— Kimė? 

— Nežinau, Ditlevai. Kiek pamenu, jie to neminėjo. 

— Įspėk Bjarnę, gerai? Tuojau pat. Kas dar? 

— Tėtis patarė policininkams kreiptis į Krumą. 

Ditlevas, kaip visada, gardžiai nusikvatojo savo lediniu juoku. 

— Krumą? Jie nieko iš jo neišpeš, - nuskambėjo atsakymas. 

— Ne. Bet akivaizdu, kad pradėtas kažkoks tyrimas, o tai tikrai 
nekas. 

— Ar jie buvo iš Holbeko policijos nuovados? — paklausė Di- 
tlevas. 

— Nemanau. Senio manymu, jie buvo iš Kopenhagos žmogžu- 
dysčių skyriaus. 

— Jėzau Kristau. Ar tavo tėvas sužinojo jų vardus? 

— Ne. Kaip paprastai, tas arogantiškas šunsnukis nesiklausė. 
Bet Krumas pričiups juos. 

— Pamiršk. Paskambinsiu Albekui. Jis pažįsta kelis tipus iš vy- 
riausiojo policijos komisariato. 

Pasibaigus pokalbiui Torstenas atsisėdo, buką žvilgsnį įsmeigęs 
į niekur. Jo kvėpavimas įsismarkavo. Torsteno galvoje sukosi siau- 
bo apimtų žmonių paveikslai, jie maldavo pasigailėjimo, šaukėsi 
pagalbos. Kruvini prisiminimai ir šutvės narių juokas. Jų kalbos 
po susidorojimo. Kristiano nuotraukų kolekcija, dėl kurios jie 
nuolat susirinkdavo, iki apsvaigimo rūkydavo arba svaigindavosi 
amfetaminu. Tokiomis akimirkomis jis viską prisimindavo, sma- 
gindavosi ir kartu nekęsdavo savęs už tai, kad taip elgiasi. 

Jis atsimerkė ir sugrįžo į tikrovę. Paprastai jam užtekdavo vos 
kelių minučių, kad atsikratytų įniršio, bet erotinis susijaudinimas 
visada likdavo. 

Ranka palietė savo tarpkojį. Falas buvo kietas. 

Šūdas! Kodėl jis negali kontroliuoti šių pojūčių? Kodėl jie be 
paliovos tęsiasi? 

Jis užrakino į gretimas patalpas vedančias duris, už kurių girdė- 
josi pusės Danijos mados baronų ir baronienių klegesys. 

Giliai įkvėpęs jis atsiklaupė ant kelių. 

Tada sunėrė rankas ir nuleido galvą. Kartais tai atrodydavo tie- 
siog būtina. 

— Tėve mūsų, kuris esi danguje, - sušnabždėjo pora kartų, — 


atleisk man, nes nebegaliu sau padėti. 

Ditlevas Pramas greitai išdėstė Albekui susiklosčiusią situaciją, 
nekreipdamas nė menkiausio dėmesio į pastarojo nusiskundimus 
dėl darbo iki išnaktų ir pagalbininkų trūkumo. Kol gauna atlygį 
iš Ditlevo, jis verčiau savo skundus pasiliktų sau. Tada pasisukiojo 
savo darbo kėdėje ir maloniai linktelėjo patikimiems kolegoms, 
susėdusiems aplink posėdžių stalą. 

— Atsiprašau, — kreipėsi jis angliškai. - Turiu problemų su savo 
sena teta, kuri nuolat išeina iš savo namų ir pasiklysta. Šiuo metų 
laiku mes būtinai turime ją surasti, kol nespėjo užklupti naktis. 

Jie pritariamai nusišypsojo, puikiai suprasdami, ką Ditlevas 
turi omenyje. Šeimos reikalai yra pirmoje vietoje. Toks pats po- 
žiūris priimtas ir jų kraštuose. 

— Dėkoju už trumpą pasitarimą. — Jis plačiai nusišypsojo. — 
Man labai malonu, kad susibūrė ši komanda. Geriausi Šiaurės 
Europos gydytojai vienoje vietoje — argi reikia dar ko nors? — Jis 
pliaukštelėjo delnais į stalo paviršių. — Ar galime pradėti? Klau- 


som jūsų, Stanislavai. 


107 


A iais JUSSI ADLER-OLSEN TU 


Plastikos chirurgas, dirbantis jo klinikoje, linktelėjo ir sprag- 
telėdamas įjungė aukštai virš galvų iškeltą projektorių. Stanislavas 
parodė susirinkusiems žmogaus veidą, kuriame buvo nupieštos 
linijos. 

— Darysime pjūvius čia, čia ir čia, — paaiškino jis. Stanislavas 
jau anksčiau buvo atlikęs tokią pačią procedūrą. Penkis kartus Ru- 
munijoje ir dukart Ukrainoje. Visus kartus, išskyrus vieną, veido 
jautrumas atsistatė stulbinančiai greitai. Jo žodžiais, ši procedūra 
yra visiškai paprasta. Plastinę veido operaciją, teigė Stanislavas, 
šiais laikais galima atlikti padarant vos pusę visų pjūvių, kuriuos 
paprastai daro chirurgai. 

— Pažvelkite čia, - parodė jis, — į tą vietą, kur užsibaigia žande- 
nos. Trikampė dalis pašalinta ir oda patempta aukštyn, ji prika- 
binta vos keliomis siūlėmis. Viskas paprasta. 

Į monologą įsiterpė Ditlevo ligoninės direktorius. 

— Mes perdavėme žurnalistams operacijos aprašus. — Jis ištrau- 
kė vieną amerikietišką ir tris europietiškus žurnalus. Ne prestiži- 
niai žurnalai, bet pakankamai geri. — Ši informacija bus publi- 
kuojama prieš Kalėdas. Mes ją vadiname „Veido korekcija pagal 
Stanislavą“. 

Ditlevas linktelėjo. Iš to galima užsidirbti nemažai pinigų. Visi 
šie žmonės buvo išties protingi. Be galo profesionalūs skalpelio 
meistrai. Kiekvienas uždirbdavo tiek, kiek paprastai gauna dešimt 
gydytojų, dirbančių savo kraštuose. Dėl to jie nesijautė kalti. Visi 
čia susirinkusieji buvo lygūs: Ditlevas, kuris pinigus gaudavo iš 
jų darbo, ir gydytojai, kuriems pinigus mokėdavo visi kiti. Nepa- 
prastai palanki hierarchija, juk Ditlevas buvo jos viršūnėje. Dabar 
jis objektyviai skaičiavo, kad net ir viena — viena iš septynių — 
nepavykusi operacija yra nepateisinama. Ditlevas vengė nereika- 


lingos rizikos. Jis to išmoko dar tais laikais, kai lankė mokyklą. 

Jei esi įpainiotas į nešvarią situaciją, privalai iš jos išlipti sausas. 
Todėl Ditlevas buvo pasirengęs atsisakyti viso projekto ir atleisti 
direktorių už tai, kad be jo palaiminimo perdavė straipsnius žur- 
nalistams. Tačiau už viso to slypėjo tikroji priežastis — Torsteno 
telefono skambutis. 

Jam už nugaros pyptelėjo vidaus telefonas. Ditlevas atsilošė ir 
nuspaudė mygtuką. 

— Klausau, Brigita. 

— Jūsų žmona yra pakeliui į salę. 

Ditlevas pažvelgė į susirinkusius. Planus iškoneveikti direkto- 
rių teks atidėti, o sekretorė turės atšaukti straipsnių publikavimą. 

— Paprašyk, kad Telma palauktų, - liepė jis. — Aš ateinu. Mes 


jau baigėme. 


Stikliniu koridoriumi, iš kurio atsivėrė nuostabus vaizdas, 
buvo galima nužingsniuoti šimtą jardų iš klinikos iki vilos, nesu- 
šlampant kojų, kirsti sodą ir dar spėti pasigrožėti jūros ir pajūrio 
medžių vaizdu. Šią idėją Ditlevas pasiskolino iš Luizianos šiuo- 
laikinio meno muziejaus. Tik jo namų sienų nepuošė joks meno 
kūrinys. 

Telma buvo pasirengusi iškelti sceną. Ditlevas nenorėjo, kad 
kas nors tai pamatytų. Jos akyse žaižaravo neapykanta. 

— Kalbėjausi su Lisana Hjort, — drėbė ji. 

— Hm, tik dabar. Ar neturėtum šiuo metu būti su savo seserimi 
Olborge? 

— Aš nevažiavau į Olborgą, buvau Geteborge, ir ne su savo 
seserimi. Lisana sako, kad tu nušovei jos šunį. 

— Ką turi omenyje sakydama „tu“? Užtikrinu tave, tai buvo 


nelaimingas atsitikimas. Suo buvo visiškai nevaldomas ir lakstė 

ten, kur buvo šaudoma. Perspėjau Hjortą. Beje, ką veikei Gete- 
borge? 

— Torstenas nušovė šunį. 

— Taip, jį nušovė Torstenas ir jis dėl to apgailestauja. Ar mes 
turėtume Lisanai nupirkti naują šuniuką? Ar problema tik tokia? 
Dabar pasakyk, ką veikei Geteborge? 

Telmos veidu nusirito šešėlis. Tik be galo karštas temperamen- 
tas galėdavo išryškinti raukšles po penkių veido patempimo ope- 
racijų absurdiškai įtemptoje moters odoje, bet Telmai pavyko. 

— Tu atidavei mano butą Berlyne tam menkystai Sachenholtui. 
Mano butą, Ditlevai. — Ji atkišo pirštą į Ditlevą. — Tai paskutinė 
tavo medžioklė, girdi mane? 

Jis priėjo prie žmonos. Tai buvo vienintelis būdas priversti ją 
atsitraukti. 

— Tu vis tiek niekada nesinaudojai tuo butu, teisingai? Niekaip 
nepriversdavai savo meilužio vykti kartu su tavimi, ar ne? — Jis 
nusišypsojo. — Gal tampi jam per sena, Telma? 

Ji pakėlė galvą, žaviai atremdama įžeidinėjimus. 

— Tu nesupranti, ką tauški. Tiesa? Nejau šį kartą pamiršai pa- 
siųsti paskui mane Albeką, kad nežinai, kas tas žmogus? Ditlevai, 
negi nieko nepasiuntei, kad nežinai, su kuo laiką leidau Getebor- 
ge? — Tada ji nusijuokė. 

Išgirdęs netikėtą klausimą Ditlevas sustojo lyg įbestas. 

— Šios skyrybos tau brangiai kainuos, Ditlevai. Užsiimi keistais 
dalykais. Kai reikalo imsis advokatai, be didelių išlaidų neapsieisi. 
Tavo iškrypę žaidimai su Ulriku ir kitais. Kaip manai, ar ilgai už 
dyką tylėsiu ir saugosiu paslaptį? 

"Jis nusišypsojo. Telma blefavo. 
— Juk žinau, kas sukasi tavo galvoje, Ditlevai. Tu manai, „ji 


neišdrįs“. Teisingai? „Aš jai naudingas.“ Taip? Ne, Ditlevai, aš atsi- 

skyriau nuo tavęs, tapau savarankiška. Man nusispjaut į tave. Gali 
supūti kalėjime. Ir turėsi išsiversti be savo vergių skalbykloje. Kaip 
manai, pajėgsi, Ditlevai? 

Jis įsistebeilijo į Telmos gerklę. Ditlevas gerai žinojo, kad gali 
smogti labai stipriai. Ir žinojo, į kurią vietą reiktų smogti. Telma, 
tarsi laukinė katė pajutusi grėsmę, atsitraukė. 

Jei Ditlevas ketina smogti, reikia prieiti iš nugaros. Nėra ne- 
mirtingų. 

— Tau su galva negerai, Ditlevai, — pasakė ji. - Visada žinojau, 
kad esi trenktas. Anksčiau buvo įdomu, bet dabar ne. 

— Tada susirask advokatą, Telma. 

Ji nusišypsojo tarsi Salomėja, kuri paprašė Erodo, kad atneštų 
Jono Krikštytojo galvą ant padėklo. 

— Ir susiremti su kitoje barikadų pusėje sėdinčiu Bentu Kru- 
mu? Jokiais būdais, Ditlevai. Turiu kitų planų. Tiesiog laukiu tin- 
kamos progos. 

— Grasini man? 

Telmos plaukai išslydo iš plaukų raiščio. Ji atmetė galvą ir ati- 
dengė nuogą kaklą, parodydama Ditlevui, kad jo nebijo. Ji atvirai 
šaipėsi. 

— Manai, kad grasinu? — Jos akyse žaižaravo ugnelės. — Tikrai 
ne. Kai būsiu pasirengusi, susidėsiu daiktus ir išeisiu. Vyras, su 
kuriuo susipažinau, laukia manęs. Subrendęs vyras. Nežinojai, 
tiesa? Jis vyresnis už tave. Žinau savo apetitą. Jauniklis jo negali 
patenkinti. 

— Supratau. Ir kas gi jis? 

Ji išdidžiai nusišypsojo. 

— Frenkas Helmondas. Staigmena, ar ne? 

Diclevo galvoje užvirė minčių sumaištis. 


Kimė, policija, Telma, o dabar ir Frenkas Helmondas. 


111 


k M JUSSI ADLER-OLSEN a yn 


Saugokis, kad neįkliūtum, — tarė sau mintyse. Akimirką pamąs- 
tė, kuri filipinietė dirba vakarinėje pamainoje. 

Virš jo galvos užslinko naujas pasibjaurėjimo debesis. Frenkas 
Helmondas. Ji taip sakė. Koks degradavimas! Išpampęs vietos po- 
litikierius. Varguolis. Visiškas niekas. 

Krako adresyne Ditlevas susirado Helmondo adresą, nors jį ir 
taip žinojo. Helmondas buvo ne iš tų žmonių, kurie slepiasi nuo 
viešumos. Toks jo būdas, ir visi tai žinojo. Helmondas gyveno vi- 
loje, kuri buvo ne pagal kišenę, o jo kaimynai niekada nebalsuotų 
už bevertę partiją. 

Ditlevas priėjo prie savo knygų lentynos, paėmė storą tomą ir 
atvertė jį. Viduje buvo įdubimas, kuriame tilpo nedideli plastiki- 
niai maišeliai su kokainu. 

Įtraukus pirmą dozę akinantis Telmos blizgesys nublanko. 
Įtraukęs antrą kartą jis ištiesino pečius, pažvelgė į telefoną, pa- 
miršdamas, kad jo žodyne nėra žodžio „rizika“. Jis tiesiog norėjo 
viską sustabdyti. Kodėl to nepadarius tinkamai? Kartu su Ulriku. 
Nakties tamsoje. 

— Ar galime pasižiūrėti filmus pas tave? — išbėrė Ditlevas, vos 
tik Ulrikas atsiliepė į skambutį. Kicame gale Ditlevas išgirdo pa- 
tenkintą atodūsį. 

— Tikrai to nori? — paklausė Ulrikas. 

— Tu vienas? 

— Taip. Po galais, Ditlevai, tu rimtai? - Jis buvo nusiteikęs pa- 
laimingai. 


Nusimato nuostabus vakaras. 


Jie nesuskaičiuojamą galybę kartų matė tą filmą. Be jo gyveni- 
mas būtų visai kitoks. 

jus antriems mokslo metams. Naujasis mokytojas nebuvo susipa- 
žinęs su mokyklos kultūrinės įvairovės kodeksu ir parodė klasei šį 
ir dar vieną filmą, kuris vadinosi Jeigu. Jame buvo vaizduojamas 
maištas Anglijos mokykloje. Mokytojas siekė pademonstruoti 
septintojo dešimtmečio britų kiną, kuris, kaip buvo manoma, 1a- 
bai derėjo mokyklai, kurioje puoselėjamos britiškos tradicijos. Ta- 
čiau svarbu ne tai, kad šie mokytojo pademonstruoti filmai buvo 
be galo įdomūs. Svarbiau tai, kad jie rodė blogą pavyzdį vaikams. 
Tokį sprendimą priėmė mokyklos vadovybė, atlikusi išsamią ana- 
lizę. Dėl šios priežasties naujasis mokytojas šioje mokykloje dirbo 
labai trumpai. 

Bet bloga įtaka jau pasklido. Kimė ir naujausias klasės moki- 
nys Kristianas Volfas godžiai įtraukė į save jo perduotą informa- 
ciją. Jie sužinojo, kokiais būdais galima pribaigti žmogų ir jam 
atkeršyti. 

Kristianas vadovavo visam paradui. Kadangi jis buvo beveik 
dvejais metais vyresnis ir praktiškai nevaldomas, visa klasė lygia- 
vosi į jį. Jis visada su savimi nešiodavosi daug grynųjų, nors tai 
prieštaravo mokyklos tvarkai. Kristianas visada elgdavosi labai ap- 
galvotai, todėl atsargiai sau į kompaniją pasirinko Ditlevą, Bjarnę 
ir Ulriką. Jie buvo labai panašūs visomis prasmėmis. Visi buvo 
autsaideriai, kupini neapykantos mokyklai ir bet kokiai valdžiai. 
Būtent Prisukamas apelsinas juos visus suvienijo. 

Jie susirado filmo įrašą ir daugybę kartų slaptai peržiūrėjo jį Kris- 
tiano ir Ulriko kambaryje. Susižavėję filmu susitarė, kad taps tokia 
pačia šutve, kokia buvo susibūrusi filme. Abejinga aplinkai. Nuolat 
ieškanti pramogų ir būdų nusižengti. Pramuštgalviai. Negailestingi. 

Viskas prasidėjo nuo tada, kai jie sumušė berniuką, kuris už- 


klupo juos rūkančius hašišą. Tik po kurio laiko Torstenas, turintis 

polinkį teatrališkumui, patarė jiems užsimaukšlinti kaukes ir už- 
simauti pirštines. Gerokai apsvaigę nuo kokaino Ditlevas ir Ulri- 
kas pašėlusiu greičiu lėkė iš Fredensborgo. Užsidėję tamsius aki- 
nius nuo saulės, apsivilkę ilgus, pigius lierpalčius. Užsimaukšlinę 
skrybėles, apsimovę pirštines. Apgalvotai. Išlaikydami šaltą protą. 
Visa tai buvo vienkartiniai apdarai smagiam vakarėliui, išsaugant 
anonimiškumą. 

— Ko mes ieškome? — paklausė Ulrikas, kai jie sustojo priešais 
JFK kavinės krokų geltonumo fasadą Hileriodo rotušės aikštėje. 

— Palauk ir pamatysi, — atsakė Ditlevas, atidarydamas duris į tą 
pusę, kurioje penktadienio vakarą būriavosi daugybė triukšmada- 
rių. Kiekvienoje pakampėje stoviniavo daugybė žmonių. Nebloga 
vieta, jei tau patinka džiazas ir naujos pažintys. Ditlevas nekentė 
ir vieno, ir kito. Kitoje pastato pusėje jie pastebėjo Helmondą. 
Linksmai nusiteikęs, apšviestas baro lempų jis stoviniavo greta 
kažkokio vietos politiko ir energingai gestikuliavo rankomis. Vie- 
šoje erdvėje jiedu buvo įsitraukę į savo nedidelę dvikovą. 

Didlevas diskretiškai parodė Ulrikui į jį. 

— Gali užtrukti, kol jis išsivilks, siūlau nusipirkti alaus ir pa- 
laukti, — tarė jis, nužingsniuodamas link vieno iš barų. 

Ulrikas nepasijudino iš vietos ir apžiūrinėjo jųdviejų auką, 
siaubingai išsiplėtusias jo akių lėliukes slėpė tamsinti akiniai. Tai, 
ką Ulrikas matė, kėlė akivaizdų pasitenkinimą. Ulriko žandikau- 
lio raumenys jau virpėjo. 

Ditlevas gerai jį pažinojo. 

Vakaras buvo miglotas ir šiltas, Frenkas Helmondas dar ilgokai 
lauke prie kavinės šnekučiavosi su savo kompanionu. Galiausiai 
jiedu atsisveikino ir pasuko į skirtingas puses. Frenkas nukrypavo 
į Helsingero gatvę, o Ditlevas su Ulriku nusekė jam iš paskos, 


išlaikydami nuo jo penkiolikos jardų atstumą. Jie žinojo, kad 

nuo tos vietos iki vietinės policijos nuovados buvo daugiausia du 
šimtai jardų. Dar viena priežastis, dėl kurios Ulrikas svaigo nuo 
geismo. 

— Palauksim iki skersgatvio, - sušnabždėjo Ulrikas. — Kairėje 
yra dėvėtų drabužių parduotuvė. Tokiu vėlyvu metu niekas ten 
nevaikščios. 

Priekyje rūko gaubiamu taku kulniavo pagyvenusi pora su- 
kumpusiais pečiais. Abu žmonės palengva žingsniavo link gatvės 
galo. Jiems jau seniai metas miegoti. 

Ditlevui praeiviai nė kiek nerūpėjo. Veikė kokainas. Išskyrus 
šią porą gatvėje nesimatė nė gyvos dvasios — idealios sąlygos iš- 
puoliui. Šaligarvis buvo sausas. Parduotuvių fasadus glostė drė- 
gnas brizas. Trys vyrai — kiekvienas šiame skrupulingai surežisuo- 
tame ir nuodugniai parengtame rituale netrukus turėjo atlikti po 
savo vaidmenį. 

Kai jiedu per penkis jardus priartėjo prie Frenko Helmondo, 
Ulrikas padavė Ditlevui kaukę. Galiausiai jiems priėjus prie Hel- 
mondo, abiejų vyrų veidus glotniai dengė lateksas. Jei tuo metu 
vyktų karnavalas, juos matydami žmonės smagiai šypsotųsi. Ulri- 
kas turėjo didžiulę kartoninę dėžę, pilną panašių kaukių. Jis buvo 
sakęs, kad jiems praverstų kaukių kolekcija, iš kurios galėtų rinktis 
pagal pomėgius. Šį kartą jis pasirinko modelius 20027 ir 20048. 
Kaukes buvo galima įsigyti internetu, bet Ulrikas to nedarė. Jis 
kaukes pirko užsienyje. Kaskart buvo naudojamos vienodos kau- 
kės, pažymėtos tais pačiais numeriais. Kad būtų sunkiau susekti. 
Tik du vienodi seni vyrai, gilių raukšlių išvagotais veidais. Be galo 
tikroviški ir gerokai nepanašūs į tuos veidus, kurie slėpėsi po jais. 
Kaip visada pirmas smogė Ditlevas. Jis pargriovė auką, kuri dar 
spėjo suaikčioti iš netikėtumo. Tada Ulrikas pagriebė vyrą ir nu- 


tempė į skersgatvį. Čia Ulrikas pirmą kartą smogė Helmondui. 

Trys kirčiai tiesiai į kaktą ir vienas į gerklę. Jei smūgiai būdavo 
stiprūs, tokiu metu aukos neretai jau būdavo netekusios sąmonės. 
Tačiau šįkart Ulrikas smūgiavo nestipriai. Taip jam buvo nurodęs 
Ditlevas. 

Paėmę už iškleiprų kojų jie nuvilko pusiau paralyžiuoto vyro 
kūną per skersgarvį. Pasiekę už dešimties jardų plytintį pilies ežerą 
vėl tęsė egzekuciją. Pirma smūgiavo silpnai, tada šiurkščiau. Kai 
negalintis pasijudinti vyras suvokė, kad jam kilo mirtinas pavojus, 
iš burnos ėmė sklisti vos girdimi, neaiškūs garsai. Helmondui ne- 
reikėjo prasižioti. Apskritai, jų aukos retai ką nors sakydavo. Už 
aukas kalbėdavo jų akys. 

Tuo metu Ditlevo kūną užliejo šiluma. Būtent to jis ir troško: 
kad jo kūną užlietų malonios šilumos bangos. Kaip būdavo vai- 
kystėje, sėdint saulės atokaitoje tėvų sode dar tais laikais, kai buvo 
toks mažas, jog manė, kad pasaulį sudaro vien tik malonūs daly- 
kai. Kaskart pasiekęs tokią būseną Ditlevas turėdavo susitvardyti, 
kad neatimtų aukos gyvybės. 

Ulriko atveju viskas vykdavo visai kitaip. Mirtis jį mažai domi- 
no. Jam ekstazę suteikdavo vakuumas tarp pajėgumo ir impoten- 
cijos. Dabartinė jų auka kaip tik atsidūrė tame vakuume. Ulrikas 
apžergė nejudantį kūną ir per kaukę įsistebeilijo į aukos akis. Tada 
iš kišenės išsitraukė Sta22/ey peilį, suėmė jį savo didžiule ranka taip, 
kad peilis beveik pasislėpė delne. Akimirką atrodė, tarsi jis tartųsi 
su savimi, ar verta laikytis Ditlevo nurodymų, o gal tiesiog imti ir 
suvaryti peilį giliai iki briaunų. Iš po kaukių žvelgiančios užpuo- 
likų akys susitiko. 

Įdomu, ar aš irgi atrodau toks psichbopatas kaip jis, — pagalvojo 
Ditlevas. 

Ulrikas prikišo peilį užpultajam prie gerklės. Buku peilio kraš- 


tu pradėjo braukti per aukos arterijas. Kai Frenkas Helmondas 

ėmė pašėlusiai kvėpuoti, Ulrikas perbraukė ašmenimis aukai per 
nosį ir virpančius akių vokus. 

Tai nieku gyvu nepriminė katės ir pelės žaidimo, buvo kur kas 
blogiau. Auka nesitikėjo ištrūkti. Ji jau buvo atsidavusi lemčiai į 
rankas. 

Galiausiai Ditlevas lengvu galvos mostu linktelėjo Ulrikui ir 
atkreipė jo dėmesį į vyro kojas. Kol Ulrikas žalojo aukos veidą, 
kojos mėšlungiškai trūkčiojo iš siaubo. Palaimingas reginys. 

Šįkart viskas buvo kitaip. Labiau nei bet kada anksčiau au- 
kos kojos nevalingai trūkčiojo. Toks stebuklingas nepažabojamas 
priepuolis. Niekas daugiau Ditlevo gyvenime negalėdavo suža- 
dinti didesnio pasitenkinimo. 

Ditlevas stebėjo, kaip kraujas varva ant žvyro, tačiau iš Frenko 
Helmondo lūpų nepasigirdo nė garso. Jis puikiai atliko savo vai- 
dmenį. Jei būtų spektaklis, Ditlevas tikrai suteiktų aukos vaidme- 
nį atlikti Helmondui. 

Užpuolikai paliko dejuojančią auką ant ežero kranto. Jiedu ge- 
rai padirbėjo. Gal Frenkas Helmondas ir liko gyvas fizine prasme, 
bet jo vidus suluošintas. Prireiks daugybės metų, kol jis vėl išdrįs 
leistis į pasivaikščiojimus tamsiomis gatvėmis. 

Ponai haidai galėjo grįžti namo, o daktarai džekilai — vėl pasi- 
rodyti. 

Kai jie sugrįžo į namus Rangstede, naktis jau buvo įpusėjusi. 
Ditlevas spėjo gan gerai išsiblaivyti nuo narkotikų. Abu nusiprau- 
sė, sudegino savo skrybėles, pirštines, paltus ir akinius nuo saulės, 
o Stanley peilį paslėpė po akmeniu sode. Tada paskambino Torste- 
nui ir viską jam papasakojo. Torstenas, savaime suprantama, įsiu- 
to. Jo manymu, panašioms nesąmonėms dabar netinkamas metas. 
Ulrikas su Ditlevu žinojo, kad jis teisus. Ber Ditlevui nereikėjo at- 


siprašinėti Torsteno, nereikėjo jo maldauti. Torstenas pats puikiai 

žinojo, kad jie yra neatsiejami bendrininkai. Jei paslys bent vienas, 
į prarają nugarmės visi. Viskas paprasta. Ir jei policija imtų ką nors 
įtarinėti, jiems reikėtų pasakyti iš anksto susigalvotą alibi. 

Dėl šios priežasties Torstenas pritarė Ulriko ir Ditlevo išgal- 
votai istorijai: Ditlevas ir Ulrikas vėlų vakarą susitiko prie /FK 
kavinės, esančios Hileriode, ir išgėrę po bokalą alaus išsiruošė pas 
Torsteną į Ejlstrupą. Jie atkako vienuoliktą valandą vakaro. Toks 
buvo pagrindinis jų alibi. Kitaip tariant, iki išpuolio likus pusva- 
landžiui. Niekas neįrodytų, kad viskas buvo kitaip. Galbūt kas 
nors matė juos bare, bet argi kas nors atsimins, kas kur buvo, 
kada ir kiek laiko? Tada trys seni draugai gėrė konjaką Torsteno 
namuose. Kalbėjosi apie senus laikus. Nieko ypatingo. Tiesiog 
jaukus penktadienio vakaras draugų kompanijoje. Būtent tokią 
istoriją jie planavo visiems pateikti ir nuo jos nenukrypti. 

Įžengęs į namo koridorių Ditlevas net lengviau atsiduso. Vi- 
same name buvo tamsu, o Telma miegojo įsitaisiusi savo guolyje. 
Tada jis atsistojo prie židinio ir vieną po kitos ištuštino tris taures 
Cypriot brendžio, numalšindamas palaimingą virpulį, kuris pasi- 
reiškė dėl neseniai atlikto keršto akto. Brendis padėjo jam palaips- 
niui apsiraminti ir suvaldyti galvoje kirbančias mintis. Kerami- 
nėmis plytelėmis išklotomis virtuvės grindimis jis nužingsniavo 
atidaryti ikrų skardinės. Valgydamas ikrus Ditlevas atkūrė siaubo 
iškreiptą Frenko Helmondo veidą. Šios grindų plytelės buvo tikrų 
tikriausias namų tvarkytojos Achilo kulnas. Apžiūrėjusi išplautas 
grindis Telma niekada nepamiršdavo aprėkti vargšės moters. Ne- 
svarbu, kiek besistengtų moteris, ji niekada neįtikdavo Telmai. 
Tikriausiai šiuo klausimu jai niekas negalėtų įtikti. Todėl pažvel- 
gęs į grindis ir ant jų pamatęs padų atspaudus, Ditlevas suprato, 
kad kažkas čia ne taip. Jie nebuvo dideli, bet ir ne vaikiškų batų. 


Purvo žymės. 

Ditlevas suraukė lūpas. Akimirką pastovėjo įrempęs ausis ir 
akis. Bet nei ką nors išgirdo, nei pamatė. Nei užuodė. Jis priėjo 
prie peilių stovo ir išsirinko didžiausią Misomo kompanijos peilį, 
kuris idealiai tiko pjaustyti sušius. Tam, kuris stos jam skersai ke- 
lio, baigsis liūdnai. Atsargiai pro dvivėres duris jis įžengė į žiemos 
sodą. Nors langai buvo uždaryti, pro juos tvokstelėjo skersvėjis. 
Viename lange jis pastebėjo skylę. Nors ir maža, bet skylė ten 
buvo. 

Jis nužvelgė žiemos sodo grindis. Daugiau padų atspaudų, pri- 
mindžiotų padrikai. Chaotiškai išbarstytos šukės, iš kurių buvo 
galima spręsti apie paprasčiausią įsilaužimą. Kadangi apsaugos 
signalizacija nesuveikė, vadinasi, tai įvyko prieš Telmai atsigulant 
miegoti. 

Staiga jis pajuto, kaip kūną užlieja panikos banga. 

Grįždamas į koridorių Ditlevas iš stovo pačiupo dar vieną peilį. 
Abiejose rankose laikydamas po peilį Ditlevas jautėsi saugus. Jis bi- 
jojo ne paties išpuolio, bet jo netikėtumo, todėl, laikydamas iškel- 
tus peilius, sulig kiekvienu žingsniu Ditlevas žvalgėsi sau per petį. 

Tada užlipo laiptais ir sustojo prie Telmos miegamojo durų. 

Iš apačios skverbėsi siauras šviesos ruožas. 

Ar už jų kas nors tyko? 

Tvirčiau suėmęs peilius jis atsargiai pastūmė duris į miegamo- 
jo pusę. Viduryje lovos sėdėjo Telma. Ji buvo apsivilkusi chalatą 
ir atrodė nė kiek neapsimiegojusi, plačiai atmerktomis akimis ir 
pikta. 

— Gal ir tu atėjai mane nudėti? — paklausė ji, nustačiusi neapy- 
kantos kupiną miną. — Tiesa? 

Tada išsitraukė iš po antklodės pistoletą ir nukreipė jį į Ditlevą. 

Jis sustojo ne dėl ginklo, bet dėl Telmos ledinio balso. Ditlevas 


išmetė peilius. 

Jis gerai pažinojo Telmą. Jei jos vietoje būtų kas nors kitas, susi- 
klosčiusią situaciją būtų galima palaikyti pokštu. Bet Telma nejuo- 
kavo. Ji neturėjo humoro jausmo. Ditlevas stovėjo nejudėdamas. 

— Kas nutiko? — paklausė jis, neišleisdamas iš akių pistoleto. 
Ginklas atrodė tikroviškas, pakankamai didelis, kad nutildytų bet 
kurį žmogų. — Mačiau, kad kažkas įsilaužė į namą, bet dabar čia 
nieko nematau, todėl gali nuleisti ginklą. 

Jis jautė vos juntamą kraujagyslėmis sūkuriuojančio kokaino 
poveikį. Adrenalino ir narkotikų mišinys — stabilus derinys. Šią 
akimirką. 

— Iš kur, po velnių, gavai tą ginklą? Nagi, būk gera mergaitė ir 
nuleisk jį, Telma. Papasakok, kas atsitiko. — Bet Telma nė nesu- 
judėjo. 

Gulėdama lovoje ji atrodė be galo seksuali. Kur kas seksuales- 
nė nei kada nors. 

Ditlevas pabandė prieiti arčiau, tačiau Telma, tvirčiau suspaus- 
dama pistoletą, sustabdė jį. 

— Tu užpuolei Frenką, Ditlevai. Tiesiog negalėjai palikti jo ra- 
mybėje. Tu monstras. 

Iš kur, po galais, ji galėjo žinoti? Ir taip greitai? 

— Ką turi omenyje? — paklausė jis, nenuleisdamas žvilgsnio nuo 
jos akių. 

— Jis išgyvens, juk žinai. Ir tai ne tavo naudai, pats supranti, 
Ditlevai. Nė kiek neabejoju, kad supranti. 

Ditlevas nusuko akis nuo Telmos ir pažvelgė į ant grindų gu- 
linčius peilius. Nereikėjo jų numesti. 

— Nesuprantu, apie ką tu kalbi, — tarė jis. — Šį vakarą leidau pas 
Torsteną. Paskambink jam ir paklausk. 

— Judu su Ulriku šį vakarą buvote pastebėti prie /FK Hileriode. 


Man to užtenka, girdi mane? 

Senais laikais dėl įsijungusio gynybinio mechanizmo jis būtų 
pasirinkęs melą, tačiau šią akimirką nieko nejautė. Telma jį pri- 
čiupo. 

— Taip, - nė nemirkteldamas atsakė jis. — Prieš nuvykdami pas 
Torsteną mes ten buvome. Na ir kas? 

— Nenoriu vargintis klausydama tavęs, Ditlevai. Eikš čia. Pasi- 
rašyk. Priešingu atveju, nudėsiu tave. 

Telma parodė į kelis lovos kojūgalyje gulinčius dokumentus, 
tada paleido kulką, kuri išmušė skylę už Ditlevo esančioje sienoje. 
Jis pasisuko ir įvertino žalos dydį. Sienoje žiojėjo vyriškos plašta- 
kos dydžio skylė. 

Tada mestelėjo žvilgsnį į viršutinį dokumento lapą. Sprangi 
piliulė, jei Ditlevas pasirašys dokumentus, Telmai kasmet turės 
sumokėti po trisdešimt penkis milijonus kronų kaip kompensa- 
ciją už dvylika metų, per kuriuos juodu gainiojo vienas kitą kaip 
ŽVĖrys. 

— Mes neįduosime tavęs, Ditlevai. Jei pasirašysi šiuos doku- 
mentus. Taigi pasirašyk. 

- Jei mane įduosi, nieko negausi, Telma. Ar apie tai pagalvojai? 
Kol būsiu kalėjime, verslas žlugs, bankrutuosim. 

— Pasirašysi. Manai, aš nežinau? — ji paniekinamai nusijuokė. — 
Tu, kaip ir aš, žinai, kad niekas nevyksta taip greitai. Gausiu savo 
grobio dalį tau dar nespėjus sužlugti. Gal ne tiek daug, kiek no- 
rėtųsi, bet pakankamai. Bet pažįstu tave, Ditlevai. Esi praktiškas 
žmogėnas. Kam tau žlugdyti verslą ir sėstis į kalėjimą, juk galima 
tiesiog atsikratyti žmonos. Taigi, tu pasirašysi. O rytoj klinikoje 
priimsi Frenką, supratai? Noriu, kad po mėnesio jis būtų dailus 
lyg naujai iškeptas, netgi dar geresnis. 

Ditlevas papurtė galvą. Ji visada buvo velnio išpera. Kaip jo 


mama mėgdavo sakyti, toks tokį sutiko. 

— Iš kur gavai pistoletą, Telma? — paklausė jis ramiu balsu, pa- 
imdamas dokumentus ir pasirašydamas du viršutinius dokumen- 
tus. — Kas atsitiko? 

Ji įsistebeilijo į dokumentus. Tik laikydama juos savo rankose 
Telma galiausiai atsakė į Ditlevo klausimą. 

— Kaip blogai, kad tavęs šį vakarą čia nebuvo, Ditlevai, nes 
tokiu atveju man net nebūtų prireikę tavo parašo. 

— Rimtai? Kodėl gi? 

— Kažkokia purvina, nevala moteris išdaužė langą ir bandė 
įbauginti mane štai šiuo daiktu. — Telma pamojavo ginklu. - Ji 
klausinėjo apie tave, Ditlevai. — Telma nusijuokė. Jai nuo vieno 
peties nusmuko chalato pernešėlė. — Pasakiau jai, kad kai kitą kar- 
tą eis pro šalį, įleisiu ją vidun. Tada galės darbuotis iš peties, nesi- 
vargindama daužyti lango. 

Ditlevą nupurtė šiurpas. 

Kimė! Po šitiek ilgų metų. 

— Ji padavė man pistoletą ir patapšnojo per skruostą, tarsi bū- 
čiau mažas vaikas. Toji moteris sumurmėjo kažką, o tada išėjo 
pro paradines duris. — Telma vėl nusijuokė. - Neliūdėk, Ditlevai. 
Tavo simpatija aplankys tave kitą dieną. Ji paprašė, kad būtinai 


perduočiau tau šiuos žodžius! 

Žmogžudysčių skyriaus viršininkas Markusas Jakobsenas pasi- 
trynė kaktą. Savaitės pradžia buvo ne iš lengvųjų. Ką tik jam buvo 
įteiktas jau ketvirtas prašymas savo noru išeiti iš darbo per keturias 
dienas. Du jo geriausios tyrimų komandos vyrai serga, o dar tas 
žvėriškas užpuolimas miesto centre. Moteris buvo neatpažįstamai 
sumušta, tada jos kūnas įmestas į šiukšlių konteinerį. Nusikals- 
tamumas augo kaip ant mielių. Suprantama, visi reikalavo, kad 
viskas būtų kuo skubiau ištirta. Laikraščiai, visuomenė, policijos 
vadas. Jei moteris mirs, užvirs pragaras. Šie metai buvo išskirti- 
niai kalbant apie nužudymus. Panaši statistika hiksuota mažiausiai 
prieš dešimt metų. Dėl didelio nusikalstamumo ir todėl, kad labai 
daug žmonių traukėsi iš policijos gretų, vadovybė priversta nuolat 
rengti susirinkimus. 

Vienas rūpestis po kito, o dar Bakas pateikė prašymą dėl išė- 
jimo iš darbo. Kas galėjo pagalvoti, kad būtent Bakas atsistaty- 
dins? 

Senais gerais laikais jiedu su Baku prisidegdavo cigaretes ir 


vaikštinėdami komisariato kieme išspręsdavo savo bylas. Tačiau 

seni geri laikai liko praeityje. Dabar Markusas Jakobsenas buvo 
visiškai bejėgis. Paprasčiau sakant, savo darbuotojams jis negalėjo 
pasiūlyti nieko. Atlyginimas apgailėtinas, darbo valandos neribo- 
tos, reikėjo dirbti ir naktimis, ir savaitgaliais. Pareigūnai, kuriems 
jis vadovavo, jautėsi išsekę, jiems darbą atlikti kokybiškai buvo 
beveik neįmanoma. Situacijos negelbėjo net cigaretės dūmai. Su- 
knista padėtis. 

— Turi paraginti politikus, Markusai, - tokie buvo Markuso Ja- 
kobseno pavaduotojo Larso Bjorno žodžiai, kai įtakingi asmenys 
ėmė reikalauti, kad viskas vyktų organizuotai ir efektyviai, kaip 
buvo numatyta pagal reformą. Bet tai tebuvo priedanga, butafo- 
rija. 

Markusas pakėlė antakius ir pažvelgė į savo pavaduotoją, nusi- 
šypsodamas tokia pačia nuolankia šypsena kaip ir Larsas Bjornas 
paskutinius kelis mėnesius. 

— O kada tu parašysi prašymą dėl išėjimo iš darbo? Juk tu dar 
palyginti jaunas. Nejau nesvajoji apie galimybę dirbti kitą darbą? 
Nejau tavo žmona nenorėtų kur kas dažniau tave matyti? 

— Po velnių, Markusai. Vienintelis darbas, kurį dirbčiau vietoj 
savojo, yra tavo darbas. — Jis tai pasakė taip santūriai ir abejingai, 
kad būtų galėjęs iš kantrybės išvesti bet kurį žmogų. 

Markusas linktelėjo. 

— Ok. Bet tikiuosi, kad turi laiko palaukti, nes aš nesitrauksiu 
tol, kol neateis laikas. Tai ne mano stilius. 

— Tiesiog pasitark su policijos vadove, Markusai. Paprašyk, kad 
ji pasikalbėtų su politikais, mums reikia bent pakenčiamų darbo 
sąlygų. 

Kažkas pabeldė į duris. Markusui nė nespėjus ką nors pasakyti, 
į jo darbo kabinetą įžengė Karlas Mjorkas. Ar šis žmogus bent 
kartą negalėtų laikytis etiketo reikalavimų? 

— Ne dabar, Karlai, — tarė Markusas, gerai žinodamas, kad 
Mijorkas pats sprendžia, ką jam girdėti, o ko ne. 

— Užtruksiu tik akimirką. — Karlas vos pastebimai linktelėjo 
Larsui Bjornui. — Tai susiję su byla, prie kurios dabar dirbu. 

— Rorvigo žmogžudysčių? Jei gali pasakyti, nuo kieno smūgių 
vakar vos nemirė moteris Didžiojo kanono gatvės vidury, tada 
išklausysiu. Priešingu atveju, negalėsiu niekuo padėti. Be to, juk 
žinai, ką manau apie Rorvigo bylą. Kaltinamasis nuosprendis ja 
priimtas. Imkis kitos bylos, kurios kaltininkas tebevaikšto lais- 
vėje. 

— Kažkas šiame komisariate yra susijęs su šia byla. 

Markusas nuolankiai panarino galvą. 

— Supratau. Kas? 

— Detektyvas vardu Arne Jakobsenas prieš dešimt ar penkiolika 
metų iš Holbeko policijos nuovados pasiėmė šią bylą. Jums tai 
nieko nesako? 

— Graži pavardė, bet ji man nieko nesako. 

— Jis asmeniškai buvo susijęs su byla, patikėkit. Jo sūnus susiti- 
kinėjo su nužudytąja mergina. 

— Ir? 

— Dabar jo sūnus dirba čia, komisariate. Noriu jį apklausti. 
Todėl atėjau jus perspėti. 

— Kas jis? 

— Johanas. 

— Johanas? Johanas Jakobsenas, mūsų ūkvedys? Tu turbūt ban- 
dai apmulkinti mane... 

— Palauk, Karlai, - įsiterpė Larsas Bjornas. - Jei ketini apklaus- 
ti vieną iš mūsų civilių kolegų, geriausia būtų, jei šį procesą pava- 
dintum kaip nors kitaip. Jei susimautum, man tektų kalbėtis su 


profsąjunga. 

Markusas pastebėjo beužsimezgantį ginčą. 

— Gana, vyručiai. — Jis pasisuko į Karlą Mjorką. — Ką visa tai 
reiškia? 

— Nori išgirsti ką nors daugiau, ar užteks to, kad buvęs dar- 
buotojas paėmė iš Holbeko policijos nuovados visą bylos me- 
džiagą? — Karlas atsitiesė. - Akivaizdu, kad jo sūnus padėjo bylą 
ant mano darbo stalo. Be to, jis įsilaužė į namą, kuriame buvo 
padarytas nusikaltimas, ir sąmoningai paliko įkalčius, kurie veda 
prie jo. Taip pat manau, kad jis turi daugiau naudingos informa- 
cijos. Markusai, apie šią bylą jis žino daugiau nei bet kas kitas 
gyvas ar miręs. 

— Dėl Dievo, Karlai. Tai bylai jau daugiau kaip dvidešimt 
metų. Nejau negali savo žaidimo tyliai ir ramiai žaisti komisaria- 
to rūsyje? Įsivaizduoju, kad ten yra daugybė lengviau sprendžia- 
mų bylų nei toji, apie kurią kalbame. 

— Tu teisus, tai sena byla. Tai būtent toji byla, su kuria, jūsų 
pageidavimu, penktadienį supažindinsiu bukagalvių komandą iš 
rudojo sūrio šalies. Atsimeni? Taigi, prašau, Markusai, būk toks 
mielas ir pasirūpink, kad Johanas po dešimties minučių pasiro- 
dytų mano darbo kabinete. 

— Negaliu to padaryti. 

— Ką tai turėtų reikšti? 

— Kiek man žinoma, Johanas serga. — Jis pažvelgė į Karlą per 
akinių viršų. Markusas norėjo įsitikinti, ar Karlas suprato, kas 
jam sakoma. — Neleidžiu tau su juo susiekti, kol jis yra namuose, 
supratai? Savaitgalį jį buvo ištikusi emocinė krizė. Nenoriu dėl 
to turėti problemų. 

— Kaip gali būti toks įsitikinęs, kad bylą ant tavo darbo stalo 


padėjo būtent jis? - paklausė Larsas Bjornas. 

— Ar radai jo pirštų atspaudų ant bylos? 

— Ne. Šiandien gavau tyrimo rezultatus, pirštų atspaudų ne- 
buvo rasta. Tiesiog žinau, aišku? Tai Johanas. Jei jis nepasirodys 
komisariate iki popietės, važiuosiu pas jį į namus. Tada galėsite 


kalbėti ką panorėsite. 

Johanas Jakobsenas gyveno kooperatiniame bute Vakarų tilto 
gatvėje priešais Black Horse teatrą bei šiuo metu nebeveikiantį Me- 
chaninės muzikos muziejų. Tiksliau sakant, jis gyveno būtent toje 
vietoje, kur 1990 metais įvyko žiaurios muštynės tarp anarchistų 
skvoterių ir policijos. Karlas labai gerai prisiminė tuos laikus. Dau- 
gybę kartų jam teko vilktis riaušėms malšinti pritaikytą policininko 
aprangą ir mušti savo vienmečius — ir vaikinus, ir merginas. Ne pa- 
tys geriausi senų gerų dienų prisiminimai. 

Jiedu su Asadu turėjo kelis kartus nuspausti čirškiantį durų skam- 
butį, kol Johanas Jakobsenas galiausiai teikėsi juos įleisti vidun. 

— Nesitikėjau, kad pasirodysite taip greitai, — tarė jis maloniu 
balsu, parodydamas, kad svečiai užeitų į svetainę. Iš jos atsivėrė vaiz- 
das į senus čerpėmis dengtus teatro stogus ir gretimą užeigą. 

Kambarys buvo didelis, bet vaizdas rėžė akį. Akivaizdu, kad jo 
senokai nepuoselėjo patyrusi moters ranka ir nenužvelgė budri akis. 
Ant virtuvės darbastalio stovėjo stirtos padažu prikepusių lėkščių, 
Coke buteliai mėtėsi ant grindų. Butas priminė pridulkėjusią, rie- 


baluotą kiaulidę. 


— Atsiprašau dėl betvarkės, — pratarė vyras, nuo sofos ir kavos 
staliuko nukeldamas nešvarius drabužius. - Žmona paliko mane 
maždaug prieš mėnesį. - Jo veidu nusirito nervingas trūkčiojimas. 
Vyrai ne kartą panašų trūkčiojimą Johano Jakobseno veide paste- 
bėjo komisariate. Tarsi į Johano veidą būtų tvokstelėjęs smėlio 
gūsis ir jis būtų bandęs prisidengti, kad smėlis nepatektų į akis. 

Karlas papurtė galvą. Reikalas dėl žmonos labai nemalonus. Jis 
žinojo, koks tai jausmas. 

— Ar žinai, kodėl mes čia? 

Vyriškis linktelėjo. 

— Taigi, prisipažįsti, kad ant mano stalo padėjai Rorvigo bylą, 
taip? 

Jis vėl linktelėjo. 

— Kodėl paprasčiausiai nepadavei mums į rankas? — paklausė 
Asadas, atkišdamas apatinę lūpą. Jei užsimaukšlintų militaristinę 
kepurę, jis taptų panašus į Jasirą Arafatą. 

— Argi būtumėte paėmę? 

Karlas papurtė galvą. Vargu. Dvidešimties metų senumo bylą, 
kurioje priimtas kaltinamasis nuosprendis? Ne, tas vaikis šiuo 
klausimu buvo teisus. 

— Ar būtumėte paklausę, iš kur ją turiu? Ar būtumėte pasitei- 
ravę, kodėl ji mane domina? Ar būtumėte varginęsi, gaišę laiką, 
kad susipažintumėte su medžiaga? Mačiau ne vieną bylų krūvą 
ant tavo darbo stalo, Karlai. 

Karlas linktelėjo. 

— Taigi, kaip nuorodą vasarnamyje palikai kitą žaidimą Trivia! 
Pursuit. Tikriausiai tai padarei visai neseniai, nes virtuvės durų 
spyna labai lengvai atsirakino. Aš teisus? 

Johanas linktelėjo. 


Karlas neapsigavo. 

— Gerai, vadinasi, tu norėjai sužinoti, ar mes užkibsime už 
bylos kabliuko. Suprantu. Bet gerokai rizikavai taip elgdamasis, 
tiesa, Johanai? O jei nebūtume pastebėję žaidimo? Jei nebūtume 
radę ant kortelių surašytų vardų? 

Jis patraukė pečiais. 

— Dabar jūs čia. 

— Nelabai suprantu, — sumurmėjo Asadas atsisėsdamas prie- 
šais vieną iš langų, iš kurių atsiveria vaizdas į Vakarų tilto gatvę. 
Kadangi šviesa sklido jam iš už nugaros, Asado veidas pasidarė 
visiškai tamsus. — Tu nesi patenkintas, kad Bjarnė Ihogersenas 
prisipažino įvykdęs nusikaltimą? 

— Jei skaitant nuosprendį būtumėte sėdėję teismo salėje, jūs 
irgi nebūtumėte patenkinti. Viskas buvo nuspręsta iš anksto. 

— Taip, žinoma, — tarė Asadas. — Keistoka, kai žmogus pats 
prisipažįsta... 

— Kodėl byla tau atrodo keista, Johanai? — įsiterpė Karlas. 

Johanas nepažvelgė Karlui į akis ir nukreipė žvilgsnį pro langą, 
tarsi pilkas dangus galėtų numalšinti jo viduje siautėjančią audrą. 

— Jie visą laiką šypsojosi, — pasakė jis, — visi iki vieno. Ihoger- 
senas, advokatas. Trys arogantiški šunsnukiai, įsitaisę ant teismo 
stebėtojams skirtų suolų. 

— Ar turi omenyje Torsteną Floriną, Ditlevą Pramą ir Ulriką 
Dybolą Jenseną? 

Jis linktelėjo, tvirtai sučiaupdamas virpančias lūpas, kad susi- 
tvardytų. 

— Sakai, kad jie sėdėjo teismo salėje ir šypsojosi? Tai menkas 
argumentas iš naujo atversti bylą, Johanai. 

— Taip, bet dabar žinau kur kas daugiau nei žinojau tada. 

— Tavo tėvas, Arne Jakobsenas, dirbo su byla? — paklausė Kar- 


las. 

— Taip. 

— O kur tuo metu tu buvai? 

— Mokiausi Holbeko technikos koledže. 

— Holbeko? Ar pažinojai aukas? 

— Taip, — ištarė jis vos girdimai. 

— Pažinojai Soreną? 

Jis linktelėjo. 

— Taip, šiek tiek. Bet ne taip gerai, kaip Lisbetą. 

— Paklausyk, - įsiterpė Asadas, — matau iš tavo akių, kad tada 
Lisbeta pasakė tau, jog tavęs nemyli. Ar tiesa, Johanai? Ji nenorėjo 
tavęs? — Asadas suraukė antakius. - Kai negalėjai jos turėti, tu nu- 
žudei ją, o dabar nori, kad mes tuo patikėtume ir tave suimtume, 
tada negalėsi nusižudyti. Teisingai? 

Johanas kelis kartus greitai sumirksėjo, tada jo veidas įsitem- 
pė. 

— Ar jam būtina čia dalyvauti, Karlai? — ramiai pasiteiravo Jo- 
hanas. 

Karlas papurtė galvą. Deja, Asado karštakošiškumas pasireikš- 
davo vis dažniau. 

— Eik į kitą kambarį, Asadai. Vos penkioms minutėms. — Kar- 
las parodė į šonines duris už Johano nugaros. 

Išgirdęs tai, Johanas pašoko lyg įgeltas. Baimę išduoda daug 
požymių, ir Karlas žinojo beveik visus. 

Jis pažvelgė į uždarytas duris. 

— Ne, tik ne ten. Ten pernelyg didelė netvarka, - pareiškė Jo- 
hanas, atsistodamas priešais duris. — Eik į valgomąjį, Asadai. Arba 
atsigerk kavos virtuvėje. Rasi paruoštą. 

Tačiau ir Asadas pastebėjo keistą Johano reakciją. 

— Ne, ačiū, man labiau patinka arbata, — tarė jis, įsispraudė už 


Johano ir pastūmęs jį atidarė duris. 


131 


Dae žus ės JUSSI ADLER-OLSEN 


Už durų buvo dar vienas apverstas kambarys aukštom lubom. 
Prie vienos sienos rikiavosi eilė stalų, nukrautų bylų ir padrikų 
dokumentų stirtomis. Ber labiausiai dėmesį patraukė kažkieno 
portretas, kabantis ant sienos. Jame pavaizduotas žmogus melan- 
choliškomis akimis žvelgė žemyn. Tai buvo jardo aukščio jaunos 
moters nuotraukos kopija. Tai buvo Rorvige nužudyta mergina. 
Lisbeta Jorgensen. Išsidraikę plaukai giedrame fone. Tikroviška 
vasariška momentinė nuotrauka, su giliais šešėliais, krintančiais 
ant veido. Jei ne akys, dėl nuotraukos dydžio ir vietos jis vargu 
ar būtų pažinęs. Bet pažino. Įžengę į kambarį Karlas ir Asadas 
suprato, kad jis buvo paverstas šventykla. Viskas jame buvo skirta 
Lisbetai. Prie vienos sienos buvo pamerktos šviežios gėlės, o šalia 
priklijuotos laikraščio iškarpos apie žmogžudystę. Kita siena buvo 
papuošta merginos nuotraukomis, taip pat keliais laiškais ir atvi- 
rutėmis, netgi palaidine. Vienoje vietoje buvo galima pamatyti 
linksmas ir liūdnas akimirkas menančius daiktus. 

Johanas neištarė nė žodžio. Tiesiog atsistojo priešais fotograf- 
jos kopiją ir tarsi susiliejo su jos akimis. 

— Kodėl nenorėjai, kad pamatytume šį kambarį, Johanai? - pa- 
klausė Karlas. 

Jis gūžtelėjo pečiais — ir Karlas suprato. Tai buvo pernelyg in- 
tymu. Jo siela, jo gyvenimas, jo sudužusios svajonės — viskas buvo 
atvirai išdėliota ant šių sienų. 

— Tą vakarą ji su tavimi išsiskyrė, — vėl tęsėsi Asado kaltini- 
mai. — Tiesiog pasakyk tiesą, Johanai. Taip bus geriausia. 

Johanas pasisuko ir pažvelgė į jį. 

— Galiu pasakyti tik tiek, kad mergina, kurią mylėjau labiau už 
viską pasaulyje, buvo nužudyta tų žmonių, kurie šiuo metu prisi- 
meta visuomenės elitu ir žvelgia į mus visus iš aukšto, juokiasi iš 


mūsų. Faktas, kad tas menkysta Bjarnė Thogersenas vienas moka 

tokią didelę kainą dėl vieno dalyko — dėl pinigų. Judo pinigų, bešir- 
džio pinigų, purvinų pinigų, dėl Dievo meilės. Štai kur slypi tiesa. 

— Ir dabar viskas turi liautis, - tarė Karlas. —- Bet kodėl dabar? 

— Nes aš vėl vienas, negaliu galvoti apie nieką daugiau. Nejau 
nematote? 

Johanui Jakobsenui buvo vos dvidešimt, kai Lisbeta sutiko už 
jo tekėti. Jųdviejų tėvai buvo draugai. Abi šeimos dažnai lankėsi 
viena pas kitą. Johanas, kiek save pamena, visą laiką buvo įsimy- 
lėjęs Lisberą. 

Jis praleido su Lisbeta tą naktį. Tuo pat metu kitame kambary- 
je jos brolis mylėjosi su savo mergina. 

Johanas ir Lisbeta nuoširdžiai pasikalbėjo, o tada atsisveikin- 
dami pasimylėjo. Auštant jis išvyko verkdamas, o vėliau tą pačią 
dieną Lisbeta buvo rasta negyva. Vos per dešimt valandų jam teko 
išgyventi staigų kritimą nuo aukščiausios džiaugsmo viršūnės į gi- 
liausias meilės kančias, o galiausiai į pragarą. Jis taip niekada ir 
neatsigavo po tos nakties ir tos dienos popietės. Jis susirado kitą 
merginą, kurią vedė, jiedu susilaukė dviejų vaikų, tačiau Johanas 
nuolatos galvodavo tik apie Lisberą. Kai gulėdamas mirties patale 
jo tėvas papasakojo, kad pavogė Lisbetos nužudymo bylą ir perda- 
vė ją merginos motinai, Johanas kitą dieną nuvyko jos aplankyti 
ir susigrąžino aplanką. 

Nuo tada šie dokumentai tapo jo labiausiai saugomu turtu. 
Nuo tos dienos Lisbeta darėsi vis didesne jo gyvenimo dalimi. 

Galiausiai tapo per didelė. Ir žmona išėjo. 

— Ką turi omenyje sakydamas „tapo per didelė ? — paklausė 
Asadas. 

— Aš nuolat apie ją kalbėdavau. Kasdien ir kasnakt galvodavau 
apie ją. Apie visas iškarpas iš laikraščių, susijusias su ta byla, visas 


ataskaitas. Aš paprasčiausiai turėdavau visą laiką apie ją skaityti. 

— O dabar tu nori visko atsikratyti? Todėl įpainiojai mus? — 
paklausė Karlas. 

— Taip. 

— Ir ką gali mums pasiūlyti? Visa tai? - Karlas paskleidė ranko- 
mis krūvas dokumentų. 

Jis linktelėjo. 

— Perskaitę visus šiuos dokumentus sužinosite, kad nusikalti- 
mą padarė vienos mokyklos šurvė. 

— Tu mums paruošei kitų išpuolių sąrašą. Mes jį jau matėme. 
Ar tai turi omenyje? 

— Tai tik sąrašo dalis, čia turiu visą. — Jis pasilenkė virš stalo, pa- 
kėlė laikraščių iškarpų krūvą ir iš po jos ištraukė popieriaus lapą. 

— Viskas prasideda štai nuo šito incidento, kuris įvyko prieš 
Rorvigo žmogžudystes. Šis vaikinas lankė tą pačią mokyklą, apie 
tai rašoma straipsnyje. — Jis parodė į 1987 m. birželio 15 d. žur- 
nalo Politiken puslapį. Straipsnio antraštė skelbė: „Tragedija Be/la- 
boj plaukimo komplekse. Devyniolikmetis užsimušė nukritęs nuo 
10 metrų aukščio nardymo tramplyno . 

Karlas perbėgo akimis bylas, kurių daugumą atpažino iš sąra- 
šo, atnešto į „O“ skyrių. Skirtingus įvykius skyrė trys arba keturi 
mėnesiai. Keli baigėsi žmonių mirtimi. 

— Teigiama, kad tai buvo nelaimingi atsitikimai, — pastebėjo 
Asadas. — Ką bendro visi šie atvejai turi su mokiniais iš tos moky- 
klos? Jie nebūtinai yra susiję tarpusavyje. Ar turi įrodymų? 

— Ne, tai jūsų darbas. 

Asadas abejingai pakraipė galvą. 

— Tiesą sakant, manau, kad tai visiškai nesusiję dalykai. Tu tie- 
siog pametei galvą dėl šios bylos. Apgailestauju. Turėtum kreiptis 
į psichologą. Galėtum nueiti pas Moną Ibsen mūsų komisariate. 


Gal tada mums netektų gaudyti vėjo laukuose? 

Grįždami į komisariatą Karlas ir Asadas tylėjo, kiekvienas pa- 
sinėręs į savo mintis. Kunkuliavo įvairiausia su byla susijusi infor- 
macija. 

— Užplikyk mums po puodelį arbatos, Asadai, - paprašė Kar- 
las, įsitaisydamas savo darbo kabinete. Jis nustūmė į kampą plasti- 
kinius pirkinių maišus, kuriuose buvo sudėti iš Johano Jakobseno 
buto parsinešti dokumentai. - Nepadaugink cukraus, gerai? 

Jis užsikėlė kojas ant darbo stalo, įsijungė naujienų kanalą 
Channel 2 ir mėgino pravėdinti smegenis, vildamasis, kad ši diena 
nebedovanos jam jokių staigmenų. 

Tačiau po penkių minučių situacija pasikeitė. 

Karlas atsiliepė į telefono skambutį ir išgirdęs niūrų žmogžu- 
dysčių skyriaus viršininko balsą nukreipė akis į lubas. 

— Kalbėjausi su policijos komisare, Karlai. Ji nemato nė men- 
kiausios priežasties, kodėl turėtum toliau narplioti šią bylą. 

Iš pradžių Karlas bandė vaizduoti, kad protestuoja, tačiau kai 
Markusas Jakobsenas taip pat nepateikė nė vienos svarios priežas- 
ties tai daryti, Karlas pajuto sprandu nusiritančius prakaito lašus. 

— Ar man pakartoti, kodėl turėčiau tai daryti? 

— Na, situacija yra tokia, kad turėtum užduotis vertinti pagal 
jų svarbą ir susitelktum išskirtinai ties tomis bylomis, kuriose dar 
nepriimtas kaltinamasis nuosprendis. Kitas bylas turėtum padėti į 
metalines spintas su stalčiais archyvavimui. 

— Nejau nesu tas žmogus, kuris įvertina užduočių svarbą? 

— Tuo atveju, kai įsiterpia policijos komisarė, tau nebereikia 
vertini užduočių pagal svarbą. 


Taigi, tas pokalbis buvo baigtas. 


— Skani mėtų arbata su trupučiu cukraus, — pasibaigus po- 


kalbiui tarė Asadas, paduodamas Karlui puodelį. Arbata priminė 

sirupą su vertikaliai įsmeigtu arbatos šaukšteliu. Karlas paėmė de- 
ginančiai karštą bei pasibaisėtinai saldų gėralą ir vienu mauku jį 
prarijo. Viešpatie, Karlas sulig kiekviena diena vis palankiau žiū- 
rėjo į šį arbatos marmalą. 

— Neturėtum purkšrauti, Karlai. Kelias savaites palauksim, 
nieko nedarysime dėl bylos, kol Johanas grįš į darbą. Tada pary- 
liukais dieną iš dienos darysime jam spaudimą. Anksčiau ar vėliau 
jis viską prisipažins. Pamatysi. 

Karlas įsistebeilijo į linksmą Asado veidą. Jei Karlas gerai nepa- 
žinotų Asado, būtų linkęs manyti, kad kažkas nupiešė jam naują 
veidą. Vos prieš valandą šios bylos atžvilgiu Asadas buvo nusitei- 
kęs agresyviai, ryžtingai ir net degė raudoniu veide. 

— Ką prisipažins, Asadai? Apie ką, po velnių, tu kalbi? 

— Tąnakt Lisbeta Jorgensen pasakė Johanui, kad nebenori jo 
matyti. Ji tikriausiai pareiškė, kad susipažino su kitu vaikinu. Tai- 
gi jis sugrįžo ryte ir nužudė ją ir brolį. Jei pasirausime giliau, ti- 
kriausiai sužinosime, kad tarp Lisbetos brolio ir Johano įvyko kas 
nors rimto. Galbūt jis visiškai pametė galvą. 

— Pamiršk, Asadai. Byla iš mūsų atimta. Beje, nė kiek netikiu 
tavo siūloma teorija. Ji kažkokia raityta. 

— Raityta? 

— Taip, dėl Dievo. Kalbu labai rimtai. Jei Johanas tai padarė, jis 
senų seniausiai būtų palūžęs. 

— Nebūtinai, jei jis pamišėlis. — Asadas patapšnojo sau per pli- 
kę viršugalvyje. 

— Pamišėliai nepalikinėja tokių užuominų kaip žaidimo Trivia! 
Pursuit kortelės. Juk jis aiškiai parodė mums, koks yra nužudymo 
ginklas. Ber kokiu atveju, nejau negirdėjai, ką sakiau? Iš mūsų 

Asadas abejingai pažvelgė į ant sienos kabantį plokščiaekranį 
televizorių. Buvo rodomas reportažas apie išpuolį Didžiojo kano- 
no gatvėje. 

— Ne, negirdėjau. Nenoriu to girdėti. Kas mus nušalino nuo 
bylos? 

Jiedu užuodė ateinančią Rouzę, jai nė nespėjus pasirodyti. Ji 
netikėtai išdygo, rankose laikydama nemenką krūvą biuro rei- 
kmenų ir kepinių maišelių, papuoštų kalėdinių elfų atvaizdais. Jos 
apsilankymas komisariato rūsyje buvo kiek ankstokas, nes „O“ 
skyriuje ji darbą turėjo pradėti tik po kelių dienų. 

— Tuk, tuk, - tarė ji, du kartus lengvai pabelsdama kakta į durų 
rėmą. — Pas jus atvyko kavalerija, :adam! Nuostabūs pyragėliai 
abiem. 

Karlas ir Asadas įsistebeilijo vienas į kitą. Vieno veide buvo 
skausminga mina, kito akys blizgėjo lyg kalėdinės lemputės. 

— Labas, Rouze, sveika atvykus į „O“ skyrių. Be abejo, viską 
tau paruošiau, — sučiulbo mažasis išdavikas. 

Asado lydima Rouzė nužingsniavo link gretimo kabineto. Ji 
pažvelgė į Karlą tokiu žvilgsniu lyg sakytų: Tau nepavyks manęs 
atsikratyti. Ta mergužėlė moka gražiai sukti uodegą, tačiau jai ne- 
pavyks papirkti Karlo pyragėliais ir sausainiais. 

Karlas pažvelgė į kampe sustatytus plastikinius maišus, kuriuos 
parsinešė iš vasarnamio Rorvige, kur buvo nužudyti brolis ir se- 


suo. Iš stalčiaus išsitraukė popieriaus lapą ir ėmė rašyti: 
ĮTARIAMIEJI: 


Bjarnė Ihogersenas? 

Kas nors dar iš mokyklos šutvės? 
Johanas Jakobsenas? 

Atsitiktinė žmogžudystė? 


Kas nors susijęs su mokyklos šutve? 

Tokia ribota informacija jam varė neviltį. Jei Markusas būtų 
palikęs Karlą ramybėje, jis tikriausiai tuojau pat suplėšytų po- 
pieriaus lapą ir nusispjautų ant bylos. Bet Markusas to nepada- 
rė. Markusas tiesiai šviesiai liepė Karlui padėti bylą į šalį. Dėl to 
Karlas jokiais būdais negalėjo jos atsisakyti. 

Kai Karlas buvo mažas, tėvas auklėjo jį itin griežtai. Jis liep- 
davo Karlui, pavyzdžiui, nerausti pievos, bet Karlas elgdavosi 
atvirkščiai — ją tyčia vagodavo. Tėvas patarė Karlui neiti į ka- 
riuomenę, bet Karlas pasielgė priešingai. Gudrus tėvas savo tri- 
grašį kišdavo netgi tais atvejais, kai reikalai būdavo susiję su 
merginomis. Jis sakydavo, kad to ar ano ūkininko dukra yra 
niekam tikusi, todėl Karlas imdavo domėtis būtent tomis pane- 
lėmis. Tiesiog Karlas buvo toks žmogus, jis visada taip daryda- 
vo. Niekas niekada už jį nespręs, kita vertus, todėl buvo lengva 
juo manipuliuoti. Be abejo, jis tai žinojo. Kyla klausimas, ar 
policijos komisarė irgi žino. Sunku įsivaizduoti. 

Po velnių, kodėl situacija susiklostė būtent taip? Iš kur po- 
licijos komisarė sužinojo, kad Karlas kažkaip susijęs su ta byla? 
Apie tai turėjo informacijos vos keli žmonės. 

Karlas ėmė galvoti, kokie yra galimi variantai: Markusas Ja- 
kobsenas, Larsas Bjornas, Asadas, žmonės iš Holbeko nuovados, 
Valdemaras Florinas, žmogus iš vasarnamio, aukos motina... 

Akimirkai jis įsistebeilijo į niekur. Taip, šie žmonės viską ži- 
nojo. Gerai pagalvojus, galima būtų prisiminti ir daugiau žmo- 
nių. 

Karlo vietoje bet koks kitas žmogus liautųsi kvaršinęs sau 
galvą. Juk turėti reikalų su tokiais žmonėmis kaip Florinas, Dy- 
bolas Jensenas ir Pramas prilygsta vaikščiojimui plonu ledu. 

Karlas papurtė galvą. Jam išties buvo nusispjauti ant žmonių 


titulų ir policijos komisarės palankumo kieno nors atžvilgiu. 

Dabar, kai jiedu su Asadu ėmėsi šio reikalo, niekas jų nesustab- 
dys. 

Jis pažvelgė aukštyn. Iš Rouzės kabineto kitoje koridoriaus 
pusėje sklido kažkokie nauji garsai. Tas gomurinis, savitas juo- 
kas lyg šaižus sprogimas, o dar visa gerkle baubiantis Asadas. Jei 
taip toliau, žmonės pamanys, kad vyksta kažkokios orgijos. 

Karlas iš pakelio išsitraukė cigaretę, pridegė ją ir įsistebeilijo į 


dūmų debesį, apgaubusį popieriaus lapą. Tada ėmė rašyti. 
UŽDUOTYS: 


Tuo pačiu metu užsienyje įvykdytos panašios žmogžudystės? 
Švedijoje? Vokietijoje? 

Kas iš senosios žmogžudysčių tyrimų grupės dar dirba? 
Bjarnė Ihogersenas Vridleselilio regiono kalėjime. 
Nelaimingas atsitikimas Be/lahoj plaukimo komplekse, kai 
žuvo uždarosios mokyklos mokinys. Atsitiktinis sutapimas? 
Su kuo iš mokyklos šutvės galima pasikalbėti? 

Advokatas Bentas Krumas! 

Torstenas Florinas, Ditlevas Pramas ir Ulrikas Dybolas Jen- 
senas. Ar jiems yra iškelta naujų bylų? Ar kas nors iš jiems 
dirbusių žmonių yra ką nors pranešęs apie juos? Psichologinės 
charakteristikos? 

Sužinoti apie Kimę, kurios tikrasis vardas Kirsten-Mary Lasen. 
Ar galėtume pasikalbėti su kuo nors iš jos aplinkos? 

Kristiano Volfo mirties aplinkybės! 

Kelis kartus pieštuku pabaksnojęs popierių galiausiai Karlas 
brūkštelėjo: 

Hardis. 

Iškraustyti Rouzę velniop. 

Pasistengti pakabinti Moną Ibsen. 

Kelis kartus pažvelgė į paskutinę eilutę ir pasijuto tarsi nepa- 
klusnus bręstantis berniūkštis, bandantis ant savo stalo išraižyti 
patikusios mergaitės vardą. Jei tik Mona žinotų, kaip smarkiai 
Karlas susijaudindavo vos ėmęs galvoti apie jos užpakalį ir šokčio- 
jančias krūtis. Jis pora kartų giliai įkvėpė, tada iš stalčiaus išsitrau- 
kė trintuką ir pradėjo trinti dvi paskutines eilutes. 

— Karlai Mjorkai, ar netrukdau? — pasigirdo malonus balsas iš 
tarpdurio. Vos Karlas jį išgirdo, kraujas vienu metu užvirė ir pa- 
virto ledu. Smegenys iškart pasiuntė penkias žinutes: mesk į šalį 
trintuką, uždenk apatinę eilutę, padėk į šoną cigaretę, atsikratyk 
tos paikos veido išraiškos, užčiaupk srėbtuvę! 

— Ar trukdau? - paklausė Mona. Karlas bandė pažvelgti Monai 
į akis. 

Jos tebebuvo rudos. Mona Ibsen grįžo. Karlas ne juokais išsi- 
gando. 

— Ko norėjo Mona? — kvailai šypsodamasi paklausė Rouzė. 
Tarsi tai būtų jos reikalas. 

Ji stovėjo tarpduryje ir be paliovos žiaumojo kremu įdarytą 
pyragėlį. Karlas bandė sugrįžti į realybę. 

— Ko ji norėjo iš tavęs, Karlai? — pasiteiravo pilna burna Asa- 
das. Dar niekada Karlui neteko matyti, kad vos vieno nedidelio 
pyragėlio kremu būtų galima išsitepti tokį didelį seniai skustos 
barzdos šerių plotą. 

— Pasakysiu tau vėliau. — Karlas pasisuko į Rouzę, vildama- 
sis, kad ji nepastebės jo raudoniu tvoskiančių skruostų. Priešingu 
atveju, jis išsiduotų, kad jaudinasi, o jo širdis plaka lyg pašėlusi. — 
Ar jau įsikūrei savo kabinete? 

— Nejau! Tau rimtai rūpi? Jei žmogus nekenčia saulės šviesos 
ir ryškiomis spalvomis dažytų sienų, nemėgsta draugiškų žmonių 


draugijos, tuomet galime teigti, kad man pasiūlei tiesiog idealią 

vietą. — Ji stuktelėjo alkūne Asadui. — Juokauju, Asadai. Tu man 
tinki. 

O varge. Nusimato darbas tiesiog nuostabioje draugijoje. 

Karlas atsistojo ir ant baltos lentos kruopščiai surašė visus gali- 
mus įtariamuosius ir atliktinas užduotis. 

Tada pasisuko į naujai iškeprą jųdviejų su Asadu sekretorę. Jei 
Rouzė mano, kad sugebėjo įkelti koją į jų valdas, jai teks pakeisti 
savo nuomonę. Karlas užvers ją tokia galybe įpareigojimų, kad 
kartoninių dėžių presuotojos darbas margarino fabrike jai atrodys 
lyg rojus. 

— Byla, su kuria šiuo metu dirbame, yra pakankamai kebli, nes 
į ją gali būti įpainioti tam tikri asmenys, — pradėjo jis, žvilgčio- 
damas į pyragaitį, kurį Rouzė tarsi voverė kramsnojo priekiniais 
dantimis. — Asadas netrukus tave apšvies. Norėčiau, kad plasti- 
kiniuose maišuose esančius dokumentus sudėtum chronologiška 
tvarka ir parinktum jiems atitikmenis tarp tų popierių, kurie yra 
sudėti ant darbo stalo. Tada padaryk visų dokumentų kopijas sau 
ir Asadui, išskyrus šį aplanką. Jo kurį laiką neliesk. — Karlas į šoną 
stumtelėjo Johano Jakobseno ir Martos Jorgensen pilkos spalvos 
aplanką. — Kai baigsi, sužinok kiek galima daugiau apie šį reika- 
lą. — Jis parodė į užrašą baltoje lentoje dėl nelaimingo atsitikimo 
Bellabhoj plaukimo komplekse. — Mes šiek tiek užsiėmę, taigi pra- 
dėk ilgai nerempdama gumos. Nelaimingo atsitikimo datą rasi 
tame puslapyje, kuriame surašyta bylos santrauka. Jis yra raudono 
plastikinio maišo viršuje. 1987 metų vasara, prieš Rorvigo žmog- 
žudystes. Kažkada birželį. 

Karlas tikėjosi, kad Rouzė bent šiek tiek suniurnės. Paleis bent 
menkiausią kandžią užuominą, dėl kurios užsitarnautų poros pa- 
pildomų užduočių, bet ji buvo nusiteikusi stebėtinai šaltakraujiš- 


kai. Nė nesujudėjusi pažvelgė nerūpestingu žvilgsniu į savo ranką, 

kurioje laikė pyragaičio likučius, tada įsibruko trupinius į burną. 
Atrodė, lyg Rouzė galėtų praryti bet ką. 

Karlas pasisuko į Asadą. 

— Ar norėtum kelias dienas padirbėti už rūsio ribų? 

— Ar tai kaip nors susiję su Hardžiu? 

— Ne. Noriu, kad surastum Kimę. Turime pradėti piešti šios 
šutvės paveikslą. Aš imsiuosi kitų. 

Asadas, atrodo, bandė įsivaizduoti, kaip Kopenhagos garvėmis 
vaikosi benamę moterį, o Karlas tuo tarpu sėdi kažkur šiltai bei 
jaukiai įsitaisęs su turčiais ir maukia kavą su konjaku. Bent jau 
Karlui taip pasirodė. 

— Nesuprantu, Karlai, - pareiškė jis, - mes tęsiame šį tyrimą? 
Argi mums nebuvo liepta jį pamiršti? 

Karlas suraukė antakius. Galbūt Asadas turėtų laikyti liežuvį 
už dantų. Kas žino, ar Rouzė jų pusėje? Beje, kodėl ji atsibogino 
pas juos į apačią? Jis tikrai neprašė, kad Rouzė atsikraustytų pas 
juos į rūsį. 

— Ką gi, atsakydamas į Asado klausimą, turiu pranešti, kad 
policijos komisarė įjungė raudoną šviesą tirti šią bylą. Ar tai kelia 
tau problemų? - paklausė jis Rouzės. 

Ji gūžtelėjo pečiais. 

— Man nerūpi, tik žinok, kad kitą kartą tu pirksi pyragaičius, — 
tarstelėjo ji, pakeldama plastikinį maišelį. 

Išklausęs nurodymus Asadas išsliūkino lauk. Jam buvo liepra 
du kartus per dieną skambinti Karlui ir pranešti naujienas apie 
Kimę. Karlas įteikė Asadui užduočių sąrašą, kuriame be kita ko 
buvo nurodyta patikrinti Civilinio registro sistemą, pasikalbė- 
ti su stotyje patruliuojančiais policininkais, aplankyti Socialinių 
paslaugų skyrių rotušėje, nuvykti į Raudonojo Kryžiaus prieglau- 
dą Hileriodo garvėje ir kitas vietas. Užtektinai užduočių menką 

patirtį turinčiam vyrukui, ypač turint omenyje, kad vos apčiuo- 
piamą informaciją apie galimą Kimės buvimo vietą jie išpešė iš 
Valdemaro Florino. Pasak jo, Kimė jau daugelį metrų slampinėja 
po Kopenhagos centrą, paskui save tempdama lagaminą. Net pa- 
sikliaujant Florino žodžiais, reali situacija buvo absoliučiai nekon- 
kreti. Abejonių kėlė aplinkybė, ar Kimė apskritai dar gyva, turint 
omenyje ją medžiojančios šutvės reputaciją. 

Karlas atsivertė blyškiai žalią segtuvą ir užsirašė Kirsten-Mary 
Lasen asmens kodą. Tada išėjo į koridorių, kur Rouzė energingai 
kopijavo šūsnis dokumentų. 

— Mums reikia kelių stalų, kad galėčiau išrūšiuoti lapus, — pa- 
reiškė ji nė nepažvelgdama į Karlą. 

— Rimtai? Ar turi šiuo klausimu kokių pasiūlymų? — paklausė 
Karlas, nusišypsodamas kreiva šypsena ir paduodamas Rouzei Ki- 
mės asmens kodą. - Man reikia visos informacijos apie ją. Kur pa- 
skutinį kartą gyveno, ligoninės įrašų, informacijos apie socialinio 
draudimo įmokas, kur mokėsi, kur gyvena tėvai, jeigu jie gyvi. 
Atidėk vėlesniam laikui kopijavimo darbus. Šios informacijos rei- 
kia greitai. Visos. Dėkoju. 

Ji išsitiesė visu ūgiu, stovėjo kojas įsispyrusi į smailiakulnius 
batelius. Rouzė įsmeigė piktoką žvilgsnį Karlui į gerklę. 

— Per dešimt minučių turi išrinkti stalus, — ištarė ji ramiai. — 
Pararčiau pasinaudoti Malling-Beck katalogu. Jie siūlo stalus, ku- 
rių aukštį galima reguliuoti. Stalai kainuoja maždaug penkis šešis 


tūkstančius už vieną. 


Lis B 


Karlas sumetė prekes į krepšelį pusiau sąmoningai, galvoje su- 
kosi vizijos apie Moną Ibsen. Ji nemūvėjo vestuvinio žiedo, tai 


buvo pirmas dalykas, kurį jis pastebėjo. Ir jo gerklė išdžiūvo tarsi 

apimta sausros, kai moteris pažvelgė į jį. Dar vienas ženklas, iš- 
duodantis, kad Karlas jau senokai neglamžė moters. 

Po velnių. 

Jis apsidairė, bandydamas susigaudyti: Kvickly prekybos cen- 
tras gerokai išsiplėtė. Karlas, kaip ir visi kiti pirkėjai, klaidžiojo po 
parduotuvę, ieškodamas tualetinio popieriaus įprastinėje vietoje, 
tačiau čia dabar sudėliotas ne popierius, o kosmetika. Panašios 
situacijos žmogų galėtų išvesti iš proto. 

Pėstiesiems skirtos prekybinės garvės gale stovėjusios tekstilės ir 
įvairių mažmožių parduotuvės beveik neliko nė ženklo. Alerodas 
nebebuvo žavus miestelis, kuriame anksčiau stovėjo mažos, priva- 
tiems savininkams priklausančios parduotuvės. Tačiau Karlui tai 
buvo nė motais. Jei jis negalės pasidulkinti su Mona Ibsen, tuomet 
jam bus nusispjauti net jei kas nors sugalvotų iki pamatų nugriauti 
bažnyčią ir jos vietoje pastatyti dar vieną prekybos centrą. 

— Ką, po galais, mums nupirkai, Karlai? - paklausė jo nuomi- 
ninkas Mortenas Holandas, pamatęs Karlo išpakuotus produktus. 
Morteno diena taip pat buvo ne iš lengvųjų. Dvi valandos polito- 
logijos užsiėmimų universitete, po to trys valandos vaizdajuosčių 
nuomos parduotuvėje. Taip, Karlas suvokė, kad laikai iš tiesų ne 
iš lengvųjų. 

— Pagalvojau, gal norėsi pagaminti troškinį su aitriosiomis pa- 
prikomis, — pasiūlė Karlas, nekreipdamas dėmesio į Morteno žo- 
džius, kad būtų visai šaunu, jei Karlas būtų nupirkęs pupelių ir 
mėsos. Be jų troškinio nepasigaminsi. 

Palikęs virtuvėje makaulę besikasantį Morteną Karlas pakilo į 
antrą aukštą, kur Džespero duris grasino išversti aštuntojo dešim- 
tmečio roko muzika. 

Džesperas buvo pasinėręs į linksmybių orgijas. Jis vienu metu 


klausėsi Led Zeppelin muzikos ir Nintendo žaidime maitojo vir- 

tualius karius. Tuo tarpu zombę primenanti jo mergina sėdėjo 
ant lovos ir išalkusi gyvo bendravimo susirašinėjo su išoriniu 
pasauliu. 

Karlas atsiduso ir susimąstė, kad būdamas jaunas jis pramoga- 
vo kur kas išradingiau už savo posūnį. Jis prisiminė, kaip smagiai 
juodu su Belinda leisdavo laiką jo senajame būste Bronderslevo 
gatvėje. Tegyvuoja elektronika. Bent tol, kol nereikia kvaršinti dėl 
jos galvos. Tada nušlepsėjo į savo kambarį ir įsmeigė buką žvilgsnį 
į savo lovą. Jei Mortenas per dvidešimt minučių nepakvies jo va- 
karienės, visa garbė atiteks lovai. 

Karlas atsigulė, pakišo rankas po galva ir įsistebeilijo į lubas, 
įsivaizduodamas, kaip po antklode rangosi nuoga Mona Ibsen. Jei 
Karlas nesusiims, jo prakeikti kiaušiniai ne juokais susitrauks. Jam 
būtinai reikia Monos Ibsen arba kelis kartus smagiai prasiblaškyti 
pasilinksminimų vietose, kitu atveju, jausis taip pat kaip užsirašęs 
savanoriškai tarnybai Afganistane. Verčiau gauti per kietą kiaušą 
negu turėti du nugeibusius glaudėse. 

Anapus sienos esančiame Džespero kambaryje sklido baugi- 
nantys repo garsai, sumišę su triukšmu, primenančiu ištisą griū- 
vančių metalinių namų kvartalą. Gal vertėtų nueiti ir iškoneveikti 
posūnį, o gal pakaks užsikimšti ausis? 

Karlas liko gulėti kaip gulėjęs, ant galvos užsivožęs pagalvę. 
Netikėtai jo mintys nukrypo prie Hardžio. 

Hardžio, kuris negalėjo judėti. Hardžio, kuris negebėjo net 
savo niežinčios kaktos pasikasyti. Hardžio, kuris galėjo tik galvoti 
ir nieko daugiau. Jei Karlas atsidurtų jo vietoje, jau senų seniau- 
siai būtų netekęs sveiko proto. 

Karlas pažvelgė į pakabintą ant sienos nuotrauką. Joje buvo 
užfiksuoti Hardis, Ankeris ir jis. Visi trys buvo apsikabinę per 


pečius. Trys prakeikti puikūs policininkai, — vokios mintys sukosi 

Karlo galvoje. Kodėl Hardis manė kitaip, kai Karlas paskutinį 
kartą lankėsi pas jį? Ką jis turėjo omenyje sakydamas, jog kažkas 
jų tykojo toje pašiūrėje Amageryje? 

Karlas įsižiūrėjo į Ankerio veidą. Nors buvo žemiausias iš visų 
trijų, tačiau jo žvilgsnis atrodė tvirčiausias. Jau buvo praėję beveik 
aštuoni mėnesiai nuo jo mirties, bet Karlas aiškiai regėjo jo akis. 
Nejau Hardis iš tiesų mano, kad jis arba Ankeris buvo kažkaip 
susiję su tais žmonėmis, kurie jį nužudė? 

Karlas papurtė galvą. Neįtikėtina. Tada akimis perbėgo įrė- 
mintą nuotrauką, kurioje buvo užfiksuotas jis ir Viga. Tai buvo 
dar tais laikais, kai jai patikdavo panardinti savo pirštus Karlui į 
bambą. Tada pažvelgė į fermos nuotrauką, galiausiai į savo nuo- 
trauką, kurią Viga padarė tądien, kai jis grįžo vilkėdamas savo 
pirmąją tikrąją paradinę uniformą. 

Karlas sušnairavo akimis. Kampe, kuriame kabėjo nuotrau- 
ka, buvo tamsu, bet jis vis tiek galėjo prisiekti, kad čia kažkas ne 
taip. 

Jis numetė pagalvę ir atsistojo. Tą pačią akimirką iš Džespe- 
ro kambario ėmė sklisti dar viena siaubingų garsų orgijos tirada. 
Karlas iš lėto priėjo prie nuotraukos. Iš pradžių jis pagalvojo, kad 
mato ne dėmes, o šešėlius, bet prisikišęs arčiau įsitikino, kas yra 
iš tikrųjų. 

Šviežios kraujo dėmės, dėl to nekilo jokių abejonių. Tik dabar 
Karlas pamatė, kad kraujas siaurais ruoželiais teka žemyn. Kaip, 
po galais, jis to nematė anksčiau? Ir iš kur, po velnių, tas kraujas 
atsirado? 

Karlas šūktelėjo Mortenui, tada nuėjo ir atsistojęs priešais 
plokščiaekranį televizorių riktelėjo Džesperui. Kai juodu atėjo, 
Karlas jiems parodė kraujo dėmes. Abu vaikinai pažvelgė pasi- 


šlykštėjimo ir pasipiktinimo kupinais žvilgsniais. 

Ne, Mortenas neturėjo nieko bendro su tuo pasibjaurėtinu rei- 
kalu. 

Ir Džesperas, po velnių, taip pat neturėjo su tuo nieko bendro. 
Nieko bendro su tuo neturėjo ir jo mergina, jei Karlui visgi šautų 
tokia mintis į galvą. Gal jam pasimaišė protas? 

Karlas dar kartą pažvelgė į kraują ir linktelėjo. 

Naudojant atitinkamą įrangą užtektų trijų minučių įsilaužti 
į namą, susirasti daiktą, kuris visą laiką būna Karlui prieš akis, 
ištepti jį nedideliu kiekiu gyvūno kraujo ir sprukti lauk. Juk ne- 
būtų sunku rasti tinkamą laiką įsibrauti, turint omenyje, kad Ma- 
gnolijų gatvėje, o gal net ir visame Roneholto parko rajone nuo 
aštuntos valandos ryto iki ketvirtos valandos po pietų tuščia lyg 
iššluota. 

Jei kas nors mano, jog tokie paiki juokai atgrasys jį nuo tyri- 
mo, tuomet tas žmogus ar žmonės yra neįtikėtinai kvaili. 


"Tas šunsnukis ar šunsnukiai turi būti nubausti. 


15 SKYRIUS 


Gerus sapnus sapnuoti ji galėdavo tik gerokai apsvaigusi. Tai 
buvo viena iš priežasčių, kodėl ji gėrė. 

Jei neišgerdavo bent dviejų galingų gurkšnių iš viskio butelio, 
tuomet pasekmės būdavo aiškios iš anksto. Po kelių snaudulio va- 
landų, galvoje girdint šnabždančius balsus, jos žvilgsnis nukryp- 
davo nuo kabančio ant durų plakato, kuriame vaizduojami žai- 
džiantys vaikai, ir ji nusklęsdavo į tamsius košmarus. Tie prakeikti 
vaizdiniai visada išnirdavo vos tik ji imdavo snūduriuoti. Prisi- 
minimai apie minkštus motinos plaukus ir sustingusį lyg akmuo 
veidą, apie mažą mergaitę, besistengiančią likti nematoma šeimos 
namų užkampiuose ir plyšiuose. Siaubingos akimirkos. Trumpai 
sušmėžuojantys ją palikusios motinos žvilgsniai. Lediniai užklys- 
davusių moterų apkabinimai. 

Kai Kimė pabusdavo išpilta prakaito, tirtanti nuo šalčio, ji su- 
grįždavo iš sapnų, kuriuose regėdavo tokį savo gyvenimo tarpsnį, 
kuriame nusigręžė nuo nepasotinamų elito lūkesčių ir apsimesti- 
nio mandagumo. Ji norėjo visa tai pamiršti. Ištrinti iš atminties tą 


tarpsnį ir laiką, buvusį po to. 

Iš vakaro ji gerokai prisigėrė, todėl rytas buvo palyginti nesudė- 
tingas. Ji galėjo nesunkiai ištverti šaltkrėtį, kosulį ir stiprų galvos 
skausmą. Visa tai buvo pakenčiama, svarbu, kad galvoje nesisuko 
ramybės neduodančios mintys ir nesigirdėjo vidinių balsų. 

Ji pasirąžė, pakišo ranką po lova ir ištraukė kartoninę dėžę. Tai 
buvo tarsi jos maisto sandėliukas, kuriame šeimininkauti buvo 
labai paprasta. Dešinėje dėžės pusėje buvo laikomas maistas, kurį 
ji visada suvartodavo pirmiausia. Kai toji pusė būdavo ištuština- 
ma, ji apsukdavo dėžę 180 laipsnių kampu ir valgydavo tai, kas 
buvo dešinėje. Tada kairiąją pusę užpildydavo maistu iš prekybos 
centro A/di. Visada ta pati tvarka, niekada neužtrunkant ilgiau 
nei dvi tris dienas, priešingu atveju, maistas sugestų, ypač saulei 
kaitinant laikinų namų stogą. 

Kimė be jokio malonumo prarijo jogurtą. Seniai buvo tie lai- 
kai, kai maistas jai ką nors reikšdavo. 

Ji pastūmė dėžę atgal po lova, apgraibomis susirado skrynutę, 
kelias akimirkas ją glostė, o tada sušnabždėjo: 

— Mamytė turi eiti į miestą, brangioji. Greitai grįšiu. 

Tada pauostė savo pažastis ir nusprendė, kad laikas išsimaudy- 
ti. Anksčiau ji kartais prausdavosi centrinėje traukinių stotyje, bet 
daugiau to nedaro. Tinė Žiurkė perspėjo ją, kad kažkokie žmonės 
jos ten ieško. Jei nuspręstų grįžti stotį, Kimė turėtų būti labai 
atsargi. Ji nulaižė šaukštą ir švystelėjo plastikinį puodelį į šiukšlių 
maišą po gultu, mintyse svarstydama, ką veiks toliau. 

Vakar vakare ji lankėsi Ditlevo namuose. Valandą pralaukė lau- 
ke Pakrantės gatvėje, žvilgčiodama į mozaikinius didžiulius namų 
langus, kol galiausiai vidiniai balsai jai patarė, kad laikas veikti. 
Tai buvo elegantiškas namas, tačiau šaltas ir bejausmis, kaip ir 
pats Ditlevas. Ko būtų galima iš jo tikėtis? Ji išmalė stiklą, apsi- 


dairė po namus, bet jai sutrukdė netikėtai pasirodžiusi moteris, 

vilkėjusi chalarą. Ji nerimastingai stebeilijo į pistoletą atstačiusią 
Kimę, tačiau galiausiai aprimo, supratusi, kad taikinys yra ne ji, 
o jos vyras. 

Todėl Kimė atidavė moteriai pistoletą ir pareiškė, kad ši galinti 
su juo daryti ką tik panorėjusi. Moteris akimirką spoksojo į gin- 
klą. Pasvėrusi jį rankoje nusišypsojo. Buvo akivaizdu, jog ponia 
žino, kam panaudos ginklą. Kaip ir buvo išpranašavę balsai. 

Kimė pasišokčiodama pasileido link miesto, įsitikinusi, kad jos 
perduota žinia nuo šiol bus aiški visiems. Ji paspendė spąstus. Nė 
vienas negalėjo jaustis saugus, kad ir kur būtų. Jie visada bus jos 
taikiklyje. 

Jei Kimė neklysta, jos draugužiai pasiųs į gatves daugiau žmo- 
nių, kad ją persekiotų. Ši mintis jai kėlė juoką. Kuo daugiau jie 
vaikysis Kimę, tuo akivaizdesnė bus jų baimė ir budrumas. Ji pri- 
vers juos elgtis taip akylai, kad nesugebės daugiau apie nieką pa- 
galvoti. 

Kai tekdavo maudytis viešoje vietoje, Kimę labiausiai trikdė ne 
kitų moterų žvilgsniai, ne mažų mergaičių smalsūs dirsčiojimai į 
ilgą randą Kimei ant nugaros ir pilvo, ne akivaizdus švelnumas, 
kuriuo motinos apdovanodavo savo vaikus, leisdamos laiką kartu, 
netgi ne nerūpestingi šūksniai ir juokas, sklindantys iš baseino. 

Ją trikdė kupini gyvybės moterų kūnai. Tai buvo blogiausia. 
Auksiniai žiedai, užmauti ant pirštų, kuriais jos glamonėja savo 
mylimuosius. Išpuoselėtos krūtys. Pilvai, tokie sveiki, kad juose 
galėtų sėkmingai užaugti kūdikis. Šie vaizdai maitino Kimės gal- 
voje apsigyvenusius demonus. 

Kimė, nė nepažvelgdama į aplinkinius, paskubomis nusiplėšė 
drabužius ir sukrovė juos ant rakinamų spintelių viršaus. Plas- 
tikiniai maišai su naujais rūbais liko gulėti ant grindų. Visą šią 
procedūrą ji visada stengdavosi atlikti kuo skubiau, kad spėtų išsi- 

nešdinti nepradėjusi akimis klajoti aplink. Spėtų išsinešdinti, kol 
dar kontroliuoja situaciją. 

Taigi po dvidešimties minučių ji stovėjo ant Tyliojo tilto, vilkė- 
dama pagal užsakymą siūtą paltą, tvarkingai sušukuotais plaukais, 
nuo kūno dvelkiant išskirtiniams kvepalams ir stebeilijo į gele- 
žinkelio bėgius, pradingstančius centrinėje stotyje. Jau senokai ji 
buvo apsivilkusi ką nors panašaus — jai tokia apranga nelabai pa- 
tiko. Šią akimirką jautėsi esanti viena iš tokių žmogystų, kurioms 
priešinosi visa esybe. Bet tai buvo nesvarbu. Ji ketino lėtai pereiti 
platformą, pakilti liftu aukštyn, tada kirsti centrinę salę, niekam 
nesukeldama įtarimo, tarsi būtų viena iš daugelio moterų. Jei per 
pirmą tokį pasivaikščiojimą nepastebės nieko įtartino, prisės trau- 
kinių stoties greitojo maisto restorano kampe išgerti kavos, kad 
galėtų retsykiais dirsčioti į laikrodį. Ji niekuo nesiskirs nuo kitų, 
kurie kur nors vyksta. Niekuo neišsiskirianti, elegantiškai nubrėž- 
tais ir iš po akinių nuo saulės kyšančiais antakiais. 

Ji bus viena iš daugelio moterų, žinančių, ko nori iš gyvenimo. 

Po valandos, praleistos sėdint prie greitojo maisto restorano, 
Kimė pamatė pro šalį krypuojančią Tinę Žiurkę, kuri kraipė galvą 
į šonus ir buku žvilgsniu spoksojo kažkur į tuštumą, plytinčią 
pusė jardo priešais ją. Toji nualinta moteris šypsojosi bedvase šyp- 
sena viskam, kas ją supo, nors iš tiesų nesišypsojo niekam. Aki- 
vaizdu, kad ji neseniai gavo dozę. Susileido heroino. Dar niekada 
Tinė neatrodė labiau pažeidžiama, bet Kimė nesijudino iš vietos. 
Paprasčiausiai stebėjo ją, kol toji galiausiai dingo už McDonalds 
restorano. 

Ilgai ir dėmesingai dairydamasi pastebėjo prie sienos stovintį 
liesą vyrą. Jis kalbėjosi su dviem kitais, šviesius paltus vilkinčiais 
vyrais. Jos dėmesį patraukė ne trys kartu besibūriuojantys vyrai. 


Jos dėmesį patraukė tai, kad kalbėdami jie nežiūrėjo vienas kitam 

į akis, o vogčiomis žvalgėsi po salę. Taip pat Kimė atkreipė dėme- 
sį, jog visi vyrai vilkėjo beveik identiškus drabužius. Tai privertė 
ją sunerimti. 

Ji iš lėto atsistojo, pasitaisė akinius ir plačiai statydama smai- 
liais aukštakulniais apautą koją nužingsniavo tiesiai link vyrų. Pri- 
ėjusi arčiau pamatė, kad jiems maždaug po keturiasdešimt metų. 
Gilios raukšlės lūpų kampučiuose liudijo, kad jie gyvena nesaldų 
gyvenimą. Jie nebuvo panašūs į verslininkus, dienas leidžiančius 
akinančių lempų šviesoje ir nuo anksčiausio ryto mirkstančius 
tarp krūvos dokumentų, išdėliotų ant darbo stalo. Ne, jie buvo 
kur kas panašesni į nualintus samdinius, kuriems buvo pavesta 
atlikti nesibaigiančias, nuobodžias užduotis. Šie žmonės buvo pa- 
samdyti laukti ir stebėti. Vos tik Kimė per kelis jardus priartėjo 
prie jų, visų vyrų žvilgsniai vienu metu įsmigo į ją. Ji nusišypsojo, 
neparodydama dantų. Tada pražingsniavo visai šalia jų, jausdama 
tarp jų įsivyravusią tylą. Kai Kimė nutolo, vyrai vėl ėmė kalbėtis 
tarpusavyje. Ji sustojo ir ėmė raustis piniginėje. Vienas iš vyrų, 
kaip ji išgirdo, buvo vardu Kimas. Vardas iš K raidės. Vyrai šne- 
kėjosi apie jiems aktualius dalykus ir nė kiek nesidomėjo Kime. 
Ji galėjo nesivaržydama rūpintis savo reikalais. Moteris, kuria ap- 
simetė, nė kiek nebuvo panaši į tą, kurios jie ieškojo. Be jokios 
abejonės. 

Ji nužingsniavo per salę, visą laiką girdėdama šnabždančius 
balsus, kitame gale esančiame kioske nusipirko moterims skirtą 
žurnalą ir grįžo ten, iš kur atėjo. Buvo likęs tik vienas vyras. Jis 
rėmėsi į plytų sieną, akivaizdžiai pasirengęs ilgam laukimui. Jo ju- 
desiai buvo lėti, tik akys be paliovos dairėsi į šalis. Tokio tipo žmo- 
nės galėjo būti iš Torsteno, Ulriko ir Ditlevo aplinkos. Pakalikai. 
Beširdžiai nelabieji. Žmonės, galintys dėl pinigų padaryti bet ką. 


Atlikti tokius darbus, apie kuriuos niekur oficialiai neskelbiama. 

Kuo ilgiau Kimė žiūrėjo į tą vyrą, tuo arčiau jautėsi esanti 
prie šunsnukių, kuriuos norėjo sunaikinti. Ją apėmė jaudulys. 
Galvoje dūzgė vieni kitiems prieštaraujantys vidiniai balsai. 

— Liaukitės, - sušnabždėjo ji, nuleisdama akis žemyn. Kimė 
pastebėjo, kaip prie gretimo staliuko sėdintis vyras pakėlė akis 
nuo savo lėkštės, bandydamas įvertinti, į ką nukreiptas moters 
pyktis. 

Jo bėdos. 

Stop, - pagalvojo ji, pastebėdama bulvarinio laikraščio antraš- 
tę: didelėmis raidėmis buvo užrašyta KAD JŪSŲ SANTUOKAI 
NESTIGTŲ GRAŽIŲ AKIMIRKŲ. Bet Kimė pastebėjo tik K 
raidę. 

Didelę raidę K, užrašytą išlenktu šriftu. Dar viena K. 


r: 


— 


Šeštos klasės mokiniai jį vadindavo tiesiog „K“, nors jo var- 
das buvo Koris. Jis laimėdavo beveik visus penktos klasės bal- 
savimus, sprendžiant, kuris mokinys taps seniūnu. Jis buvo tas, 
kuris panėšėjo į Dievą, tas, apie kurį savo lovose šnabždėdavosi 
mergaitės. Bet būtent Kimei pavyko jį palenkti į savo pusę. Per 
vieną šokių vakarą, pasibaigus trims dainoms, Koris pakvietė 
Kimę šokiui. Koris pajuto Kimės pirštus ten, kur niekas nelietė, 
nes Kimė perprato ir savo, ir berniukų kūnus. Kristianas tuo 
pasirūpino. 

Kimė tvirtai laikė Korį savo glėbyje, tarsi sugautą spaustuvu. 

Žmonės ėmė kalbėti, kad nuo tos dienos populiaraus moki- 
nio vidurkis ėmė ristis žemyn. Jie stebėjosi, kad toks protingas 
ir susikaupęs mokinys staiga pasikeitė į blogąją pusę. O Kimė 
mėgavosi tuo. Visa tai nutiko dėl jos, ji savo kūnu supurtė šio 


geručiuko berniuko įvaizdį. Tik ji savo kūnu. 

Viskas Koriui buvo paruošta iš anksto. Jo tėvai seniausiai su- 
planavo sūnaus ateitį. Gimdytojai niekada nesuprato, koks iš tiesų 
buvo Koris. Jiems tik rūpėjo, kad sūnus eitų, jų manymu, teisingu 
keliu. Svarbiausia, kad pelnytų garbę jų nepriekaištingai giminei. 

Jei žmogus sugeba padaryti savo šeimą laimingą ir pelnyti sė- 
kmę, tas žmogus gali teigti supratęs gyvenimo prasmę. Tikslui pa- 
siekti priimtinos visos priemonės. 

Ar kažkas panašaus. 

Dėl tos priežasties Koris tapo Kimės taikiniu. Viskas, kuo tikė- 
jo Koris, Kimei kėlė šleikštulį. Visi tie apdovanojimai už stropu- 
mą. Taikliausias šaulys ir greičiausias bėgikas. Puikus oratorius per 
įvairias iškilmingas progas. Plaukai pakirpti už kitų lygiau, kelnės 
išlygintos glotniau. Kimė norėjo, kad viso to neliktų. Ji norėjo 
nulupti jį, kad galėtų pamaryti, kas slypi viduje. 

Kai su juo buvo baigta, ėmė dairytis įdomesnės, didesnių pa- 
stangų reikalaujančios aukos. Tokių buvo galybė. Ji nieko nebi- 
jojo. 

Kimė tik retsykiais pažvelgdavo pro žurnalo viršų. Jei prie sie- 
nos įsitaisęs vyras išeitų, ji pajustų nė nepakėlusi akių. Per dau- 
giau kaip vienuolika gatvėje praleistų metų jos instinktai tapo 
labai aštrūs. 

Šie instinktai pabudo, kai po valandos Kimė pastebėjo dar vie- 
ną, akivaizdžiai be tikslo po salę slampinėjantį vyrą. Atrodė, tarsi 
jo kojos būtų valdomos autopiloto, bet akys dėmesingai žvalgėsi 
aplink. Jis nebuvo kišenvagis, atidžiai ieškantis viliojančios ranki- 
nės arba atsagstyto palto. Nebuvo jis ir kišenvagio padėjėjas, atkišta 
ranka maldaujantis smulkių pinigų, kol sėbrai dirba juodą darbą. 
Ne, Kimė buvo labai gerai perpratusi tokius tipelius. Jis ne toks. 

Tai buvo neaukštas žmogelis, vilkintis apdriskusius drabužius. 


Storas paltas didelėmis kišenėmis, apsivijęs jo kūną tarsi gyvatės 

oda. Tas vyras buvo panašus į benamį. Ber jis atrodė kažkaip ne 
taip. Net šiuo atveju Kimė žinojo kur kas daugiau. Žmonės, kurie 
vilki atstumtųjų drabužius, žmonės, kurie niekam nereikalingi, 
nesižvalgo į kitus. Jų žvilgsniai įsmeigti į šiukšlių dėžes, į žemę 
priešais save, į kampus, kur gali rasti tuščių butelių. Gal net į atsi- 
tiktinį parduotuvės langą arba informaciją apie savaitės pasiūlymą 
Sunset greitojo maisto restorane. Tokie žmonės niekada įdėmiai 
nenužiūrinėja veidų ir nesielgia taip, kaip elgėsi šis vyras tankiais 
antakiais. Be to, jo oda buvo gan tamsi, kaip turko ar iraniečio. 
Ar kas nors yra matęs taip nusigyvenusį turką arba iranietį, kuris 
būtų priverstas klaidžioti kaip benamis Kopenhagos gatvėmis? 

Kimė stebėjo jį tol, kol jis praėjo pro sienas ramstantį vyruką, 
tikėdamasi, kad jiedu vienaip ar kitaip pažins vienas kitą. Tačiau 
jie neužmezgė jokio kontakto. 

Ji ir toliau sėdėjo nejudėdama ir vogčiomis dairydamasi pro 
žurnalo viršų bei melsdama, kad balsai jos galvoje nutiltų. Tuo 
tarpu mažasis vyras grįžo ten, iš kur pradėjo savo nerūpestingą 
pasivaikščiojimą. Ir šį kartą abu vyrai nerodė jokio susidomėjimo 
vienas kitu, neišsidavė pažįstantys vienas kitą. 

Kimė tyliai pakilo, atsargiai pastūmė po stalu kėdę ir nusekė 
žemaūgiui iš paskos, išlaikydama gan didelį atstumą. 

Jis ėjo lėtai. Kelis kartus išėjo iš salės, įdėmiai nužvelgė Rytų 
gatvę, bet nė sykio nenutolo nuo Kimės taip toli, kad ji negalėtų 
jo matyti, žvelgdama nuo laiptų šalia geležinkelio stoties staty- 
bvietės. Nekilo abejonių, kad jis kažko ieško. Tas kažkas galėjo 
būti ji. Todėl Kimė liko stovėti priedangoje už kampų ir ženklų. 

Kai jis dešimtą kartą apsukęs ratą stoviniavo šalia geležinke- 
lio stoties pašto, dairydamasis aplink, staiga pasisuko ir įsmeigė 
akis tiesiai į Kimę. Tam ji nebuvo pasirengusi, todėl apsisuko ant 


aukštakulnio ir nužingsniavo prie taksi eilės. Ji ketino susistabdyrti 

vieną iš taksi automobilių ir nešti kudašių. Tas vyras jos nesustab- 
dys. 

Dar vienas dalykas, kuriam ji nebuvo pasirengusi, tai Tinė, 
kuri stovėjo tiesiai Kimei už nugaros. 

— Sveika, Kime! — šūktelėjo ji šaižiai, pažvelgdama negyvomis 
akimis. — Taip ir maniau, kad tai tu. Meilute, šiandien atrodai 
nuostabiai. Kokia proga? 

Žiurkė atkišo rankas į Kimę, tarsi norėdama pačiupinėti ir įsi- 
tikinti, kad Kimė tikra, bet ši išsisuko iš narkomanės glėbio, pa- 
likdama ją stovėti į viršų iškeltomis rankomis. 

Už nugaros Kimė girdėjo, kaip link jos artėja nepažįstamas vy- 


ras. 


16 SKYRIUS 


Naktį telefonas skambėjo tris kartus, bet kaskart Karlui atsilie- 
pus nesigirdėdavo nė menkiausio garso. 

Prie pusryčių stalo jis paklausė Džespero ir Morteno, gal jie name 
pastebėjo ką nors neįprasto, bet tesulaukė mieguistų žvilgsnių. 

— Galbūt vakar pamiršote uždaryti langus arba duris? - paklausė 
dar bandydamas ką nors išpešti. Juk turi būti koks nors būdas pra- 
sibrauti į jųdviejų mieguistas makaules. 

Džesperas gūžtelėjo pečiais. Norint šiuo paros metu ką nors iš jo 
išpešti, pirmiausia reikėtų surikti „Utopijos“ lošimo laimėtojo nu- 
merį. Mortenas bent jau šiokį tokį atsakymą sugebėjo suniurnėti. 

Papusryčiavęs Karlas apėjo namą, tačiau nepastebėjo nieko neį- 
prasto. Ant paradinių durų spynos nebuvo jokių įbrėžimų. Langai 
irgi savo vietose. Įsilaužimą tikriausiai įvykdė žmogus arba žmonės, 
kurie žinojo, ką daro. 

Po dešimties minučių apžiūros Karlas įsitaisė savo tarnybiniame 
automobilyje, stovėjusiame tarp pilko betono pastatų. Automobi- 


lyje trenkė benzinu. 

— Po velnių! - užriko Karlas. Akimirksniu atlapojo savo Peugeot 
duris ir nedelsdamas iššoko, tada kūlversčiais nusirito į priedan- 
gą už netoliese stovėjusio furgono. Buvo įsitikinęs, kad netrukus 
Magnolijų garvę sudrebins galingas sprogimas, nuo kurio pažirs 
langų stiklai. 

— Kas atsitiko, Karlai? — išgirdo jis kažkieno ramų balsą. Pasi- 
sukęs pamatė savo bičiulį Keną, su kuriuo kartu kepdavo kepsnius 
ant žarijų. Nepaisant ryto vėsos, vyriškis vilkėjo lengvus vasarinius 
marškinėlius ir atrodė mielas bei šiltas. 

— Nejudėk, Kenai, — liepė Karlas, įsmeigęs akis į Roneholto 
parko garvę. Aplink nebuvo nė menkiausio judesio, judėjo tik 
gyvastingi Keno antakiai. Galbūt sprogmenį kažkas nematomas 
aktyvuos nuotolinio valdymo pulteliu, kai Karlas priartės prie au- 
tomobilio. Pakaktų nedidelės žiežirbos, kad Peugeot išlėktų į orą. 

— Kažkas kišo nagus prie mano automobilio, - paaiškino jis, 
galiausiai atitrraukdamas akis nuo stogų ir šimtų aplink stovinčių 
pastatų langų. 

Akimirką svarstė, gal vertėtų išsikviesti nusikaltimo vietas ap- 
žiūrinčius ir įkalčius surenkančius specialistus, bet galiausiai atsi- 
sakė šios minties. Tas, kas bandė jį įbauginti, nebus palikęs pirštų 
atspaudų ar kitų panašių užuominų. Jam vertėtų susitaikyti su tuo 
ir į darbą vykti traukiniu. 

Medžiotojas ar auka? Šią akimirką viskas atrodė reliatyvu. 

Atvykęs į darbą jis net nenusivilkęs palto įsitaisė prie savo dar- 
bo stalo. Rouzė atsistojo kabineto tarpduryje. Jos antakiai buvo 
išlenkti, o blakstienos paryškintos dulsvai pilku tušu. 

— Policijos mechanikai nuvyko į Alerodą ir teigia, kad tavo au- 
tomobiliui nenutiko nieko ypatingo. Tiesiog atsipalaidavo kuro 


padavimo į variklį žarnelė. Įdomu, tiesa? 

Ji iš lėto užmerkė akis, pademonstruodama pašaipą, bet Karlas 
į tai nekreipė dėmesio. Verčiau dabar patylėti nei visiškai sumauti 
savo autoritetą. 

— Esi man pavedęs daug užduočių, Karlai. Ar planuojame jas 
aptarti, o gal palauksime, kol iš tavo varpinės išsigaruos benzino 
tvaikas? 

Jis prisidegė cigaretę ir įsitaisė savo kėdėje. 

— Viskas ten gerai, — atkirto jis, vildamasis, kad mechanikams 
užteks proto atgabenti jo automobilį iki policijos komisariato. 

— Pradėkime nuo nelaimingo atsitikimo Be/laboj plaukimo 
komplekse. Nelabai yra ką pasakyti apie jį. Tam žuvusiam vai- 
kinui buvo devyniolika, jis buvo vardu Koris Brunas. — Rouzė 
nužvelgė Karlą. Jos veide matėsi išryškėjusios skruostų duobu- 
tės. — Brunas! Rimtai! — ji sutramdė kikenimą. - Jis buvo geras 
plaukikas, tiesą sakant, puikiai treniruotas. Jo tėvai gyveno Stam- 
bule, o seneliai Emdrupe, netoli Be/laboj lauko baseino. Ten jis 
leisdavo savaitgalius. - Rouzė ėmė raustis dokumentuose. — Atas- 
kaitoje rašoma, kad tai buvo nelaimingas atsitikimas, kad dėl 
jo nekaltas niekas kitas, tik pats Koris Brunas. Dešimties metrų 
tramplynas yra ganėtinai pavojingas, juk pats supranti. — Rouzė 
įsigrūdo tušinuką sau į plaukus, ne pačią geriausią vietą daiktams 
laikyti. — Tą rytą lijo, todėl manau, kad vaikinas galėjo paslysti ant 
šlapio paviršiaus, stengdamasis prieš ką nors pasimaivyti. Tačiau 
yra žinoma, kad be jo ten daugiau nieko nebuvo, niekas nematė, 
kas iš tiesų įvyko. Bent jau iki tol, kol jis buvo rastas tysantis ant 
apačioje išklotų plytelių, 180 laipsnių kampu persukta galva. — 
Karlas pažvelgė į Rouzę, bandydamas užduoti klausimą, tačiau ji 
neleido jam įsiterpti. — Tiesa, Koris lankė tą pačią mokyklą kaip 


ir Kirsten-Mary Lasen bei kiti iš šurvės. Tuo metu, kai jie buvo 

penktokai, jis buvo šeštokas. Kol kas dar nespėjau pasikalbėti su 
kuo nors iš mokyklos, bet galiu tai padaryti vėliau. — Ji baigė savo 
tiradą taip staigiai, kaip betono bloką perskrodusi kulka. Karlui 
teks pratintis prie jos stiliaus. 

— Gerai, netrukus viską peržiūrėsime. O kaip dėl Kimės? 

— Tu iš tiesų manai, kad ji yra labai svarbi tos šurvės dalis? — 
paklausė ji. — Kodėl taip sprendi? 

Gal vertėtų suskaičiuoti iki dešimt? - pagalvojo jis. 

— Kiek mergaičių buvo šutvėje? — atsakė jis klausimu į klausi- 
mą. — Ir kiek jų yra dingusios nuo tų dienų? Tik viena, teisingai? 
Tikriausiai ji yra tokia mergina, kuri, tikėtina, nori pakeisti savo 
esamą statusą. Štai kodėl ji mane taip domina. Jei Kimė gyva, ji 
galėtų suteikti mums taip svarbios informacijos. Nejau nemanai, 
kad egzistuoja tokia galimybė? 

— Kas sako, kad ji nori pakeisti savo esamą statusą? Daugelio 
benamių neįmanoma sugrąžinti į normalų gyvenimą, jei tai turi 
omenyje. 

Jei ji visada šitaip burbuliuos, tai gali išvesti Karlą iš kantry- 
bės. 

— Dar kartą klausiu, Rouze, ką sužinojai apie Kimę? 

— Žinai ką, Karlai? Kol nepradėjome, noriu pasakyti, kad tau 
vertėtų įsigyti kėdę, nes atėję pas tave duoti ataskaitų mudu su 
Asadu neturime kur prisėsti. Stovint atsirėmus į staktą ne juokais 
paskausta nugarą, ypač kai leidiesi į smulkiausias detales. 

Tokiu atveju ramstyk ką nors kitą ir kur nors kitur, - pagalvojo 
jis, giliai įtraukdamas cigaretės dūmų. 

— Esu įsitikinęs, kad kuriame nors kataloge matei kuo puikiau- 
sią kėdę, — tepasakė jis. 

Ji nesivargino ką nors atsakyti. Karlas pamanė, kad tai turėtų 
reikšti, jog kitą rytą jo kabinete stovės nauja kėdė. 

— Viešajame registre nėra kažin kiek informacijos apie Kirsten- 
Mary Lasen. Panašu, kad ji niekada nėra gavusi bedarbio pašal- 
pos. Penktoje klasėje ją išspyrė iš mokyklos, tada ji mokėsi Švei- 
carijoje, daugiau informacijos apie ją nėra. Paskutinis žinomas jos 
registracijos adresas yra pas Bjarnę Ihogerseną, Židinio gatvėje, 
Brionshiojaus priemiestyje. Nežinau, kada ji išsikėlė, bet manau, 
kad likus nedaug laiko iki Ihogerseno prisipažinimo. Manyčiau, 
prieš 1996 metų rugsėjį. Iki tol, nuo 1992 iki 1995 metų, ji gyve- 
no pas savo pamotę Bažnyčios gatvėje, Ordrupo rajone. 

— Sužinok man tos moters vardą ir pavardę, gerai? 

Karlui nespėjus pabaigti sakinio Rouzė ištiesė jam geltoną po- 
pieriaus lapelį. 

Tos moters vardas buvo Kasandra. Kasandra Lasen. Karlas ži- 
nojo filmą Kasandros perėja, bet niekada nebuvo girdėjęs, kad tai 
galėtų būti kieno nors vardas. 

— O kaip dėl Kimės tėvo? Ar jis dar gyvas? 

— Taip, — atsakė ji. - Vilis K. Lasenas, programinės įrangos pra- 
dininkas. Jis kartu su nauja žmona ir mažamečiais vaikais gyvena 
Monte Karle. Turiu užsirašius ant lapelio, kurį palikau ant darbo 
stalo. Jis gimė apie 1930 metus, todėl arba jo daikčiukas veikia be 
trikdžių, arba jo naujoji žmona yra paleistuvė. - Rouzė nusišypso- 
jo apsimestine šypsena, nušvietusia keturis penktadalius jos veido. 
Ir nusijuokė savo firminiu griausmingu juoku, kurį girdėdamas 
Karlas turėjo ne juokais tvardytis. 

Ji liovėsi juokusis. 

— Neatrodo, kad Kirsten-Mary Lasen naktis leistų kurioje 
nors iš prieglaudų, kurias mes paprastai patikriname. Bet galimas 
daiktas, kad ji nuomojasi kambarį arba dar ką nors, apie ką ne- 
pranešama mokestinėms institucijoms. Po galais, juk mano sesuo 


taip ir dursto galą su galu. Ji turi keturis nuomininkus. Juk reikia 

kaip nors gyventi, kai turi tris vaikus ir keturias kates, o tavo vyras 
veltėdis ir tavimi nesirūpina. 

— Nemanau, kad turėtum leistis į detales su manimi, Rouze. 
Esu teisingumo saugotojas, jei pamiršai. 

Ji ištiesė delnus. 

Tikras bjaurybė, - tokius pamąstymus bylojo jos veido išraiš- 
ka. — Jei jis ir toliau bus toks priešgina, tuomet tai jo problema. 

— Turiu informacijos apie Kirsten-Mary Lasen gydymą Bispe- 
bjergo ligoninėje 1996 metų vasarą. Neturiu ligos istorijos, nes 
archyvarai turi gerokai pasirausti savo valdose, net jei tau reikia 
informacijos apie ką nors, kas įvyko užvakar. Žinau tik, kada ji 
buvo paguldyta, o po to dingo. 

— Ji dingo iš ligoninės? Gydymo metu? 

— Nieko nežinau apie tai, bet yra užfiksuota, kad ji išvyko, nors 
tam prieštaravo gydytojas. 

— Kiek laiko ji gulėjo ligoninėje? 

— Devynias ar dešimt dienų, — Rouzė ėmė kuistis nedidelių 
geltonų lapelių šūsnyje. — Štai. Nuo 1996 metų liepos 24 dienos 
iki rugpjūčio 2 dienos. 

— Rugpjūčio antrosios? 

— Taip, o ką? 

— Tą dieną buvo įvykdytos žmogžudystės Rorvige. Lygiai po 
devynerių metų. 

Ji nutaisė rūgščią miną, aiškiai suirzusi, jog pati nesugebėjo 
įžvelgti šio sutapimo. 

— Kuriame skyriuje ji gulėjo? Psichiatrijos? 

— Ne. Ginekologiniame. 

Karlas pabarbeno į stalo kraštą. 

— Gerai, surask bylą. Eik į archyvą, jei reikės, pati pasirūpink 


bylos paieškomis. 

Ji paskubomis linktelėjo. 

— O kaip dėl laikraščių archyvo, Rouze? Ar ten ieškojai? 

— Taip, bet ten nieko nebuvo. Teisminės bylos buvo nutrauktos 
1987 metais, o kai suėmė Bjarnę Thogerseną, apie Kimę niekas 
nieko nekalbėjo. 

Jis giliai įkvėpė. Tik dabar suprato, kad viešumoje niekada nie- 
kas nekalbėjo apie uždarosios mokyklos šutvės sąsają su byla. Ne- 
turėdami dėmių biografijose visi netrrukdomi įkopė į aukščiausius 
visuomenės sluoksnius. Nenuostabu, jog jie stengėsi, kad viskas 
liktų taip, kaip yra. 

Kokio velnio jie bando įbauginti jį tokiu diletantišku ir nema- 
loniu būdu? Kodėl paprasčiausiai neatėjo pas jį ir nepasikabėjo 
rimtai, jei žinojo, jog Karlas tiria bylą? Visa tai atrodo įtartina. 

— Ji dingo 1996 metais, - tarė Karlas. — Ar apie jos dingimą 
nebuvo paskelbta žiniasklaidoje? 

— Ji nebuvo paskelbta kaip dingusi. Niekas nesikreipė į polici- 
ją. Ji paprasčiausiai išnyko. Šeima dėl to nieko nesiėmė. 

Karlas linktelėjo. Nuostabi šeima. 

— Kitaip tariant, dokumentuose apie Kimę nieko nerašoma, - 
patikslino Karlas. — O kaip dėl viešų švenčių ir iškilmių? Ar ji ten 
nesilankydavo? Juk tokie žmonės jose lankosi. 

— Neįsivaizduoju. 

— Ką gi, imkis darbo, viską iššniukštinėk. Pasikalbėk su žmo- 
nėmis iš bulvarinių leidinių. Kreipkis į žurnalo Gossip redakciją. 
Jie savo archyvuose gali rasti beveik viską. Turi rasti bent men- 
kiausią sumautą paaiškinimą ar užuominą. 

Rouzė pažvelgė į Karlą tokia išraiška, lyg būtų norėjusi pasaky- 
ti, kad tuoj spjaus į viską. 

— Panašu, kad prireiks nemažai laiko, norint rasti jos ligoninės 


kortelę su įrašais. Nuo ko man pradėti? 

— Bispebjergo ligoninės. Bet nepamiršk bulvarinių leidinių. Jos 
aplinkos žmones vilioja visi tie niekai. Gal turi jos asmens kodą ir 
kitą panašią informaciją? 

Ji padavė popieriaus lapą. Jame nebuvo jokios papildomos in- 
formacijos. Gimusi Ugandoje. Neturi nei brolių, nei seserų. Visą 
vaikystę kraustėsi į vis naujus namus tarp Anglijos, Jungtinių 
Valstijų ir Danijos. Kai jai sukako septyneri, tėvai išsiskyrė. Nors 
ir keista, bet vaiko globa atiteko tėvui. Ji gimė per Kūčias. 

— Karlai, yra du dalykai, apie kuriuos pamiršai paklausti. Mane 
tai liūdina. 

Jis pakėlė akis į Rouzę. Žvelgiant iš Karlo pozicijos, ji buvo 
panaši į Kruelą de Vil, dar nespėjusią sučiupti 101 dalmatino. Tik 
gal buvo kiek putlesnė. Gal idėja įsigyti kėdę ir ją pastatyti kitapus 
stalo visai nebloga, tada būtų galima Rouzę apžiūrėti iš visai kitos 
perspektyvos. 

— Kas tave liūdina? — paklausė jis, nors jam iš tiesų visai nerū- 
pėjo, koks bus atsakymas. 

— Tu nepaklausei apie stalus. Stalus, kurie stovi koridoriuje. 
Jie atvežti. Bet kol kas tebėra dėžėse, nes juos reikia sumontuoti. 
Noriu, kad Asadas man padėtų. 

— Aš neprieštarauju, jei tik jis žinos, kaip tai padaryti. Bet kol 
kas jo čia nėra. Jis bėgioja po medžioklės plotus. 

— Hm, o tu? 

Jis lėtai papurtė galvą. Montuoti stalus kartu su ja? Ji tikriau- 
siai išprotėjo. 

— Leisk paklausti, apie ką dar aš nepaklausiau? 

Ji pažvelgė taip, tarsi visai nenorėtų atsakyti. 

— Na, jei nesustatysime stalų, aš nekopijuosiu viso to mėšlo, 


kurio tau reikia. Paslauga už paslaugą. 

Karlas nurijo karčią piliulę. Po savaitės jos čia neliks. Galės 
sau rūpintis tais sumautais džiovintų menkių valgytojais, kurie 
planuoja apsilankyti greitu metu. Tada bus geras spyris jai į už- 
pakalį. 

— Ką gi, tavo valia. Tas kitas dalykas, apie kurį nepaklausei, yra 
pokalbis su mokesčių inspekcija. Ten man pasakė, kad Kirsten- 
Mary Lasen nuo 1993 iki 1996 metų dirbo. 

Karlas padarė pauzę, nespėjęs įtraukti cigaretės dūmų. 

— Ji dirbo? Kur? 

— Dviejose vietose, kurių nebėra. Bet trečia vieta vis dar egzis- 
tuoja. Ten ji išdirbo ilgiausiai. Gyvūnais prekiaujančioje kompa- 
nijoje. 

— Gyvūnais prekiaujančioje kompanijoje? Ar ji aptarnaudavo 
pirkėjus? 

— Nežinau. Iurėsi pasikalbėti su savininkais. Jų parduotuvė te- 
beveikia tuo pačiu adresu: Erbeko gatvėje 62, Amagerio rajone. Ji 
vadinasi Nautilus Trading A/S. 

Karlas užsirašė informaciją. Tai palauks. 

Ji linktelėjo Karlui. 


— Daugiau neturiu ką pridurti. - Į sveikatą, maloningasis sere. 


17 SKYRIUS 


— Noriu žinoti, kas sustabdė mano tyrimą, Markusai. 

Žmogžudysčių skyriaus viršininkas pažvelgė pro akinių viršų. 
Žinoma, jis nė nemanė reaguoti į Karlo klausimą. 

— Beje, manau, kad turėtum žinoti, jog mano namuose lankėsi 
nekviesti svečiai. Pažvelk. 

Karlas ištiesė savo seną nuotrauką, kurioje buvo nufotografuo- 
tas vilkintis paradinę uniformą, ir parodė į kraujo žymes. 

— Paprastai ši nuotrauka kabo ant sienos mano miegamajame. 
Vakar vakare kraujas buvo nespėjęs sukrešėti. 

Karlo bosas pasilenkė, kad galėtų geriau apžiūrėti jam rodomą 
daiktą. Nors jam nė kiek nerūpėjo tai, ką mato. 

— Na, ir kokios tavo išvados? — pasiteiravo Markusas po neilgos 
pauzės. 

— Kažkas nori mane įbauginti. Kokias dar išvadas galima pa- 
daryti? 

— Kiekvienas policininkas ilgainiui įgyja priešų. Kodėl manai, 
kad tai kaip nors susiję su byla, prie kurios šiuo metu dirbi? O 
tavo draugai ir šeimos nariai? Nepagalvojai, kad tarp jų gali būti 
tokių, kurie mėgsta krėsti juokus? 

Karlas šyptelėjo. Puikus ėjimas. 

— Naktį kažkas tris kartus man paskambino. Kaip manai, ar 
kas nors su manimi kalbėjo, kai atsiliepiau? 

— Aišku! Ir kuo galėčiau tau padėti šiuo klausimu? 

— Noriu, kad pasakytum, kas bando mane sulaikyti nuo šio 
tyrimo. O gal man vertėtų pačiam kreiptis į policijos komisarę? 

— Ji bus šiandien po pietų. Sužinosime, ką ji pasakys. 

— Pažadi? 

— Pagyvensim — pamatysim. 

Išeidamas iš žmogžudysčių skyriaus viršininko kabineto Kar- 
las gerokai stipriau nei paprastai trinktelėjo kabineto duris. Tada 
įsistebeilijo į blyškų, liguistą, mieguistą Bako fizionomiją. Juodos 
odos paltą, kurio, rodės, niekada nenusivilkdavo, dabar Bakas 
buvo nerūpestingai persimetęs per petį. 

Dabar jau pamačiau viską, - pagalvojo Karlas. 

— Kaip reikalai, Bakai? Girdėjau, kad išeini iš darbo. Gal pavel- 
dėjai krūvą pinigų ar ką nors vertingo? 

Bakas pastoviniavo akimirką, tarsi bandydamas įvertinti, koks 
būtų gaunamas skaičius, neigiamas ar teigiamas, susumavus visus 
policijoje praleistus metus ir įspūdžius. Tada šiek tiek pasuko gal- 
vą ir tarė: 

— Na, pats supranti, kaip yra iš tiesų. Arba esi sumautai geras 
policininkas, arba sumautai geras šeimos žmogus. 

Karlas norėjo uždėti ranką Bakui ant peties, bet persigalvojęs 
tik ištiesė ir paspaudė ranką kolegai. 

— Šiandien paskutinė diena! Linkiu tau šeimyninės laimės ir 
džiaugsmo, Bakai. Nors ir esi visiškas šiknius, žinok, kad mielai 
lauksime tavęs sugrįžtant, jei persigalvotum. 

Pavargęs vyras pažvelgė į Karlą nuostabos kupinu žvilgsniu. 
Tiksliau sakant, atrodė priblokštas. Mikroskopines Borgės Bako 


emocines išraiškas būdavo sunku interpretuoti. 

— Tu niekada nebuvai malonus, Karlai, — pratarė jis, purtyda- 
mas galvą. — Ber manau, kad esi visai šaunus. 

Šis pašnekesys abiem vyrams virto netikėta komplimentų ti- 
rada. 

Karlas pasisuko ir linktelėjo už priimamojo stalo, ant kurio 
buvo pridėta galybė dokumentų, stovinčiai Lizai. Lygiai tokia pat 
didelė galybė kaip ir rūsyje ant grindų. Tik skirtumas tas, jog rū- 
syje sukrauti dokumentai laukė Rouzės rankų, kad juos perkeltų 
ant pačios sumontuotų stalų. 

— Karlai, — kreipėsi Bakas, ranką uždėjęs ant žmogžudysčių 
skyriaus viršininko kabineto durų, — tavo tyrimą stabdo ne Mar- 
kusas, jei taip manai. Tai Larsas Bjornas. - Bakas pakėlė savo smi- 
lių. — Bet aš tau nieko nesakiau. 

Karlas metė žvilgsnį į komisarės pavaduotojo kabinetą. Kaip 
įprastai, žaliuzės buvo nuleistos, o durys atviros. 

— Jis grįš trečią. Vyks susirinkimas su policijos komisare, kiek 
aš žinau, — tokie buvo paskutiniai Bako žodžiai Karlui. 

Nusileidęs į rūsį Karlas rado klūpinčią Rouzę. Klūpėdama ant 
kelių ir pasirėmusi alkūnėmis ant išlankstytos kartotinės dėžės ji 
priminė ant ledo slidinėjantį poliarinį lokį. Ją supo stalo kojos 
ir metaliniai laikikliai bei šešiakampių atsuktuvų ir įrankių rin- 
kinys. Už keturių colių nuo jos nosies mėtėsi krūva montavimo 
instrukcijų. 

Rouzė užsakė keturis stalus, kurių aukštį galima reguliuoti. Ži- 
noma, Karlas vylėsi, kad po visų jos pastangų stalai taps tikrove. 

— Ar neturėtum šiuo metu būti Bispebjergo ligoninėje? 

Nepakildama nuo grindų, ant kurių buvo įsitaisiusi, ji parodė 
į Karlo kabineto duris. 

— Ant tavo stalo yra dokumento kopija, — paaiškino ji. Tada 


dar kartą pasinėrė į montavimo diagramų galvosūkį. 

Bispebjergo ligoninė atsiuntė jai faksu tris lapus, kurie, be 
abejo, gulėjo ant Karlo stalo. Antspauduoti ir pažymėti datomis. 
Būtent tokie, kokių jis pageidavo. Kirsten-Mary Lasen. Hospita- 
lizuota nuo 1996 metų liepos 24 dienos iki rugpjūčio 2 dienos. 
Pusė žodžių buvo lotyniški, bet nebuvo sunku suprasti jų apytiks- 
lę reikšmę. 

— Užeik trumpam, Rouze, — pakvietė Karlas. 

Pasigirdo murmesys ir keiksmai, bet ji padarė, kaip buvo pra- 
šoma. 

— Klausau, — tarė ji. Akių tušu išteprą veidą puošė prakaito 
lašeliai. 

— Jie atsiuntė ligonio kortelės išrašą! 

Ji linktelėjo. 

— Ar perskaitei? 

Ji vėl linktelėjo. 

— Kimė buvo nėščia, ją paguldė į ligoninę dėl kraujavimo po 
kritimo nuo laiptų, - pakomentavo Karlas. — Ja buvo tinkamai 
pasirūpinta ir ji pasveiko, bet prarado kūdikį. Rasta nesenų suža- 
lojimų požymių. Ar skaitei? 

— laip. 

— Čia nieko neužsimenama apie tėvą arba santykius su kuo 
nors. 

— Bispebjerge turėjo tik tokią informaciją, jie taip sakė. 

Taigi, kai atvyko į ligoninę, ji buvo ketvirtą mėnesį nėščia. Po 
kelių dienų gydytojai tikėjosi, kad persileidimo pavojus praėjo, 
tačiau devintąją dieną ji vis tiek persileido. Atlikę išsamų tyrimą 
gydytojai pastebėjo naujų kraujosruvų ant jos pilvo. Kimė paaiš- 
kino, kad mėlynės atsirado jai iškritus iš lovos. - Karlas apgraibo- 


mis susirado cigaretę. - Sunku tuo patikėti. 

Prisimerkusi Rouzė atsitraukė per kelis žingsnius atgal, ban- 
dydama rankomis išsklaidyti cigarečių dūmų debesį. Ji nepakentė 
rūkalų. Ką gi, bent viena priežastis, dėl kurios ji laikysis atokiau 
nuo Karlo! 

— Policijoje apie tai nėra jokios ataskaitos, — pastebėjo ji. — Jei 
būtų užvesta byla, mes juk žinotume. 

— Nerašoma, ar gydytojai jai atliko išvalymą ar ką nors pana- 
šaus. Ką tai reiškia? — Jis parodė į kelias eilutes lapo apačioje. — 
Abortus incompletus. Ar čia kalbama apie persileidimą? 

— Paskambinau jiems. Čia turima omenyje, kad persileidimo 
metu pasišalino ne visa placenta. 

— Kokio dydžio būna placenta ketvirtą nėštumo mėnesį? 

Rouzė patraukė pečiais. Akivaizdu, kad tokių dalykų nemoko 
verslo koledže. 

— Ir jai niekada nebuvo atlikta abrazija? 

— Ne. 

— Kiek žinau, tai gali kelti mirtiną pavojų. Infekcijos pilvo er- 
tmėje yra ne juokas. Ji taip pat patyrė sužalojimų nuo smūgių. 
Įsivaizduoju, kad sužalojimai turėjo būti sunkūs. 

— Dėl šios priežasties gydytojai nenorėjo jos išrašyti iš ligoni- 
nės. —- Rouzė parodė į jo stalo stalviršį. - Ar matei raštelį? 

Tai buvo nedidelis, lipnus geltonas lapelis. Negi ji tikėjosi, kad 
Karlas pastebės šį menką daikčiuką ant savo stalo? Palyginti su 
juo, adata šieno kupetoje atrodytų didžiulė. 

„Paskambink Asadui“, - buvo užrašyta ant lapelio. 

— Jis skambino prieš pusvalandį. Sakė, tikėtina, jog matė 
Kimę. 

Karlas pajuto spazmus žarnyne. 

— Kur? 


— Centrinėje traukinių stotyje. Turėtum jam paskambinti. 

Karlas nuplėšė nuo kabyklos savo paltą. 

— Stotis už keturių šimtų jardų nuo čia. Aš dingstu! 

Gatvėje žmonės vilkėjo drabužius trumpomis rankovėmis. 
Saulė maloniai šildė, atrodė, kad visi be galo laimingi ir džiugiai 
nusiteikę aplinkinių atžvilgiu. Buvo rugsėjo pabaiga, temperatū- 
ra pakilusi aukščiau dvidešimties laipsnių. Kokio velnio žmonės 
šypsosi? Jie turėtų su siaubu stebėti yrantį ozono sluoksnį. Karlas 
nusivilko paltą ir persimetė sau per petį. Netrukus žmonės sausį 
vaikščios avėdami sandalus. Tegyvuoja šiltnamio efektas. Jis išsi- 
traukė mobilųjį telefoną, paspaudė ties Asado vardu ir suprato, 
kad telefono baterija visiškai išsikrovė. Toks pats scenarijus pasi- 
kartojo antrą kartą per kelias dienas. Sumauta bevertė baterija. 

Karlas įžengė į centrinę stotį ir nužvelgė minią. Situacija atro- 
dė beviltiška. Todėl skubiai pasileido bėgti per lagaminų jūrą. 

Kalės vaikas, — nusikeikė mintyse, skuosdamas link traukinių 
policijos nuovados, esančios prie išėjimo į Reventliovo gatvę. 

Jam reikėjo susisiekti su Rouze, kad sužinotų Asado numerį. 
Jis jau dabar girdėjo jos džeržgiantį, pašaipų juoką. 

Darbuotojas, sėdintis prie policijos nuovados priimamojo sta- 
lo, nepažinojo jo, todėl Karlas buvo priverstas parodyti policinin- 
ko ženklelį. 

— Sveiki. Aš Karlas Mjorkas. Išsikrovė mano mobiliojo telefo- 
no baterija. Ar galiu pasinaudoti jūsų telefonu? 

Vienas policininkas parodė į seną keistą prietaisą, stovintį už 
stalo. Jis bandė nuraminti mažą mergaitę, kuri pasimetė nuo savo 
vyresniosios sesers. Kažkada Karlas dirbo patruliu ir jam pačiam 
tekdavo guosti vaikus. Kažkodėl buvo liūdna prisiminti tuos lai- 
kus. 

Kai jau ketino rinkti telefono numerį, Karlas pro žaliuzes pa- 


matė Asadą. Jis stovėjo prie laiptų, vedančių į viešuosius tualetus. 

Asadą iš dalies užstojo būrys linksmų studentų, per pečius persi- 
metusių kuprines. Vilkėdamas nušiurusį paltą Asadas atrodė ne- 
kaip. Jis be paliovos akimis skrodė teritoriją. 

— Ačiū, kad leidore pasinaudoti telefonu, - padėkojo Karlas, 
padėdamas į vietą ragelį. 

Kai Karlas išėjo iš policijos nuovados ir jau ketino šūktelti Asa- 
dui, juodu skyrė vos penki ar šeši jardai. Tą pat akimirką prie 
Asado iš nugaros priėjo kažkoks žmogysta ir sugriebė jį už peties. 
Nepažįstamasis buvo tamsiaodis, maždaug trisdešimties metų. Jis 
buvo nusiteikęs nedraugiškai. Vienu mostu vyras apgręžė Asadą 
ir ėmė jį koneveikti. Karlas nesuprato, ką tas žmogus kalba, bet 
Asado mina nepaliko abejonių. Jiedu tikrai nebuvo draugai. 

Pora merginų iš studentų būrelio pažvelgė į abu vyrus panie- 
kos kupinais žvilgsniais. 

Menkystos! Padugnės! - vokius žodžius buvo galima perskaityti 
jų arogantiškuose veiduose. 

Staiga nepažįstamasis puolė Asadą, bet šis atsilaikė, smogda- 
mas neįtikėtinai tiksliu ir triuškinančiu smūgiu, taip parodyda- 
mas vyrui jo vietą. Kurį laiką vyras svirduliavo. Netoliese stovėję 
universiteto dėstytojai tarėsi, ar verta įsikišti, o gal geriau likti savo 
vietose. 

Asadas nekreipė į juos dėmesio, jis šiurkščiai pačiupo vyrą ir 
tol laikė jį tvirtai suspaudęs, kol nepažįstamasis pradėjo rėkti. 

Kai studentų grupelė atsitraukė nuo susikibusių vyrų, Asadas 
pastebėjo Karlą. Akimirksniu atstūmė nuo savęs užpuolusį vyrą, 
rankos gestu pasiųsdamas jį tolyn. Karlas dar spėjo nužiūrėti ne- 
pažįstamąjį, kol šis neužsiropštė laiptais į traukinių platformą. Į 
jo išpuoselėtas žandenas ir žvilgančius plaukus. Išvaizdus vyras, 


kupinu neapykantos žvilgsniu. Nenorėtų su tokiu žmogumi dar 


kartą susidurti akis į akį. 

— Kas nutiko? — paklausė Karlas. 

Asadas patraukė pečiais. 

— Atsiprašau, Karlai, jis paprasčiausias idiotas. 

Asadas stebėjo aplinką. Jis žvelgė į policijos nuovadą Karlo už- 
nugaryje, studentus, Karlą, perbėgo akimis salę už jo. Tai buvo 
visiškai kitas Asadas, ne tas, kuris plikydavo mėtų arbatą komisa- 
riato rūsyje. Karingai nusiteikęs vyras. 

— Kai būsi pasirengęs, papasakosi, ką visa tai reiškia, gerai? 

— Nieko nebuvo. Tai tiesiog mano kaimynas. - Tada nusišyp- 
sojo. Beveik įtikinamai. — Kaip suprantu, gavai mano žinutę? Ar 
žinai, kad tavo mobilusis neveikia? 

Karlas linktelėjo. 

— Kodėl manai, kad matei Kimę? 

— Narkomanė prostitutė pašaukė ją vardu. 

— Kur ji dabar? 

— Nežinau. Jai pavyko pasprukti taksi. 

— Po velnių, Asadai. Juk pasekei ją? 

— Taip. Kitu taksi sekiau jai iš paskos, bet kai privažiavome 
Dujotiekio gatvę, jos automobilis sustojo už kampo. Kai pribėgau 
prie jo, Kimės nebuvo. Pavėlavau vos sekundę, bet ji pradingo. 

Vienu metu pavyko sugauti sėkmės paukštę, bet ji išsprūdo. 

— Ją vežęs taksi vairuotojas sakė, kad Kimė jam sumokėjo pen- 
kis šimtus kronų. Ji staigiai įšoko į automobilio galą, rėkdama: 
„Važiuok į Dujotiekio gatvę! Greitai. Dėl pinigų nesuk galvos.“ 

Penki šimtai kronų už penkis šimtus jardų. Tai vadinama ne- 
viltimi. 

- Žinoma, ieškojau jos. Užsukau į gretimas parduotuves, kur 
klausinėjau, gal kas nors ją matė. Skambinau į duris. 

— Ar užsirašei taksi vairuotojo telefono numerį? 


— Taip. 

— Pakviesk jį apklausai. Man tai kelia įtarimų. 

Asadas linktelėjo. 

— Žinau, kas ta narkomanė prostitutė. Turiu jos adresą. — Asa- 
das padavė Karlui raštelį. - Prieš dešimt minučių jį gavau polici- 
jos nuovadoje. Jos vardas Tinė Karlsen. Senajame karalių take ji 
nuomoja kambarį. 

— Gerai padirbėjai, Asadai. O kaip sugebėjai gauti informaciją 
iš pareigūnų? Kuo prisistatei? 

— Parodžiau jiems savo pažymėjimą, kurį išdavė policijos ko- 
misariatas. 

— Jis nesuteikia tau teisės gauti tokios informacijos. Esi civilis 
darbuotojas. 

— Ber juk gavau reikiamą informaciją. O kadangi man pavesta 
galybė užduočių, būtų ne pro šalį gauti policijos ženklelį. 

— Apgailestauju, Asadai, bet negaliu to padaryti. — Jis papurtė 
galvą. - Sakei, kad nuovadoje žinojo, kas ji tokia. Ar ji buvo kada 
nors sulaikyta? 

— Taip, daugybę kartų. Jie gerokai nusikamavo su ja. Ji nuolat 


sukinėjasi netoli pagrindinio įėjimo į traukinių stotį ir elgetauja. 


Karlas pažvelgė į geltoną pastatą, kuris rėmėsi į Teatro gatvę. 
Daugybė kambarių, įrengtų keturiuose žemesniuose aukštuose. 
Mansardos dalis irgi buvo išnaudota, joje taip pat gyveno žmonės. 
Nebuvo sunku suprasti, kur gyvena Karlsen. 

Duris, vedančias į penktą aukštą, atidarė kažkoks stačiokas, 
vilkintis nušiurusį chalatą. 

— Tinė Karlsen? Eikite paskui mane. — Jis palydėjo Karlą pro 


laiptinę į koridorių, kuriame buvo ketverios ar penkerios durys. 

Tampydamas savo pilką barzdą parodė pirštu vienas iš jų. - Mums 
nepatinka, kai pas mus lankosi policija. Ką ji iškrėtė? 

Karlas sušnairavo, išsišiepdamas kandžia šypsena. Tas vyrukas 
gaudavo nemažus pinigus už šiuos nedidelius, apšnerkštus kam- 
barius. Taigi, turėtų tinkamai elgtis su savo nuomininkais. 

— Ji yra svarbi liudininkė vienoje garsioje byloje. Prašau su ja 
elgtis tinkamai. Supratote? 

Vyras paleido savo barzdą. Ar suprato? Jis visiškai neturėjo su- 
pratimo, apie ką kalba Karlas. Bet tai nesvarbu, kol kas perspėji- 
mas veikia. 

Tinė ilgai neatidarė savo durų. Karlui teko gerokai pavargti, 
kumščiais beldžiant į jas. Galiausiai ji iškišo gerokai subjaurotą 
veidą. 

Kambaryje Karlui į nosį smogė aitrus, šleikštus vaikas. Kvapas 
priminė smarvę, sklindančią nuo retai valomo graužikų narvo, 
kuriame gyvūnai ne tik gyvena, bet ir atlieka savo gamtinius rei- 
kalus. Karlas prisiminė savo posūnį ir jo dieną naktį besiporuo- 
jančius žiurkėnus. Labai greitai namuose jų pasidaugino keturgu- 
bai. Tokia tendencija būtų tęsusis, jei berniukas nebūtų nustojęs 
domėtis graužikais ir vargšai gyvūnai nebūtų pradėję ėsti vienas 
kito. Ilgus mėnesius gyvūnų skleidžiamas dvokas jų namuose tapo 
nuolatiniu reiškiniu, bet galiausiai Karlas padovanojo vargšus pa- 
darėlius dienos priežiūros centrui. 

— Matau, auginate žiurkę, - pastebėjo Karlas, pasilenkdamas 
prie mažojo pabaisos. 

— Jis vardu Laso, yra visiškai prijaukintas. Jei norite, ištrauksiu, 
kad galėtumėte jį palaikyti. 

Karlas bandė nusišypsoti. Palaikyti žiurkę? Mažą graužiką, be- 
plauke uodega? Jis verčiau suvalgytų šio gyvūno pašarą. 

Galiausiai Karlas nusprendė, kad laikas parodyti moteriai po- 
licininko ženklelį. 

Tinė pažvelgė į jį abejingai ir nusvirduliavo prie stalo. Įgudusiu 
mostu apdairiai pastūmė švirkštą ir foliją po žurnalu. Be jokios 
abejonės, tai buvo heroinas. 

— Kaip suprantu, jūs pažįstate Kimę? 

Jei būtų sulaikyta už narkotikų vartojimą, vagiliavimą parduo- 
tuvėje, vertimąsi prostitucija, Tinė būtų nė nemirktelėjusi. Tačiau 
išgirdusi klausimą apie Kimę ji net pašoko iš vietos. 

Karlas priėjo prie mansardos lango ir pažvelgė į Šventojo Jor- 
geno ežerą juosiančius medžius, kurie netrukus numes lapus. Po 
velnių, gražus vaizdas atsivėrė iš šios narkomanės irštvos. 

— Ar ji viena geriausių tavo draugių, Tine? Girdėjau, kad judvi 
esate artimos. 

Jis atrėmė galvą į langą ir pažvelgė žemyn į pėsčiųjų taką palei 
vandenį. Jei mergina gyventų normalų gyvenimą, tikriausiai kelis 
kartus per savaitę bėgiotų aplink ežerą, kaip dabar įprasta. 

Akimis jis nužvelgė Senajame karalių take esančią autobusų 
stotelę, kurioje stovėjo šviesios spalvos paltą vilkintis vyras ir žiū- 
rėjo į pastatą. Ilgus metus tarnaudamas policijos pajėgose Kar- 
las kartais matydavo šį vyruką. Finas Albekas. Sulysęs vaiduoklis, 
įpratęs sukiotis prie Antoni gatvės policijos nuovados, kad jo ne- 
didelė detektyvines paslaugas teikianti agentūra galėtų rankioti 
informacijos trupinius iš Karlo ir jo kolegų. Mažiausiai penkeri 
metai praėjo nuo tos dienos, kai Karlas paskutinį kartą matė Al- 
beką. Ir tada jis buvo lygiai toks pats bjaurus. 

— Ar pažįstate tą žmogų apačioje, vilkintį šviesų paltą? — pa- 
klausė jis. — Ar esate mačiusi jį anksčiau? 

Tinė priėjo prie lango, giliai atsiduso ir pabandė sutelkti žvilgs- 


nį ties vyru. 

— Esu mačiusi centrinėje stotyje kažką, vilkintį tokį patį paltą. 
Bet jis gerokai per toli, kad galėčiau gerai įsižiūrėti. 

Karlas pamatė jos siaubingai išsiplėtusias lėliukes. Net jei tas vy- 
ras stovėtų priešais nosį, Tinė vargiai atpažintų. 

— O tas vyras, kurį matėte traukinių stotyje. Kas jis toks? 

Ji atsitraukė nuo lango ir trenkėsi į stalą tokia jėga, kad Karlas 
turėjo ją sugriebti, idant nenugriūtų. 

— Nelabai noriu su jumis kalbėtis, - sušnarpštė ji. - Ką Kimė 
padarė? 

Karlas palydėjo Tinę iki lovos ir padėjo atsisėsti ant plono čiu- 
žinio. 

Ką gi, išbandykime kitą taktiką. — pagalvojo Karlas, apsidairy- 
damas aplink. Kambarys buvo dešimties kvadratinių jardų, visiškai 
beveidė patalpa. Be žiurkės narvo ir kampuose į krūvas sukrautų 
drabužių buvo vos keli daiktai. Ant stalo mėtėsi keli lipnūs žur- 
nalai. Stirtos alumi trenkiančių plastikinių pirkinių maišelių. Lova, 
ant kurios buvo patiestas šiurkštus, vilnonis apklotas. Kriauklė ir 
senas šaldytuvas, ant kurio buvo pastatyta purvina muilinė, gulėjo 
nuskalbras rankšluostis, apverstas šampūno buteliukas ir keli plau- 
kų smeigtukai. Plikos sienos ir tuščios palangės. Karlas pažvelgė į 
Tinę. 

— Auginate ilgus plaukus, tiesa? Manau, kad atrodysite išties gra- 
žiai. - Tinė instinktyviai palietė kaklą. Jis buvo teisus. Štai kam skirti 
plaukų smeigtukai. — Jūs puikiai atrodote ir su tokiais plaukais, bet 
manau, kad ilgi plaukai tiks dar labiau. Jūsų plaukai gražūs, Tine. 

Ji nenusišypsojo. Bet iš akių matėsi, kad džiaugiasi girdėdama 
gražius žodžius. Bent jau akimirką. 

— Norėčiau paglostyti jūsų žiurkę. Bet esu alergiškas graužikams 
ir panašiems gyvūnams. Tiesą sakant, labai dėl to apgailestauju. 


Aš negaliu laikyti net mūsų mielo karinėlio. 

Na štai, ji įkliuvo į Karlo pinkles. 

— Man patinka ši žiurkė. Jo vardas Laso. - Ji nusišypsojo rody- 
dama dantis, kadaise jie buvo balti. — Kartais jį vadinu Kime, bet 
jai to nesakiau. Dėl to padarėlio mane vadina Tine Žiurke. Jis toks 
mielas, ar ne? Ypač kai žinai, jog dėl jo tau prilipdė pravardę. 

Karlas pritardamas palinksėjo. 

— Kimė nieko nepadarė, Tine, - paaiškino jis. — Mes ieškome 
jos, nes yra žmogus, kuris jos ilgisi. 

Ji iš vidaus įsikando sau į skruostą. 

— Nežinau, kur ji gyvena. Bet pasakykite man savo vardą. Jei 
pamatysiu Kimę, perduosiu jai žinią. 

Jis linktelėjo. Ilgus metus kovodama už vietą po saule ji išmo- 
ko atsargumo. Nors buvo visiškai priklausoma nuo narkotikų, bet 
nepraradusi budrumo. Įspūdinga, nors ir erzino. Be jokios abe- 
jonės, ji apsunkintų bylos tyrimą, jei pernelyg daug papasakotų 
Kimei. Kiltų pavojus, jog Kimė gali amžiams dingti kaip į vande- 
nį. Vienuolikos metų slapstymosi patirtis ir Asado persekiojimas 
parodė, kad ji iš tiesų moka tą padaryri. 

— Ką gi, Tine, būsiu atviras su jumis. Kimės tėvas sunkiai serga. 
Jeigu ji sužinos, kad policija jos ieško, tėvas gali jos niekada nepa- 
matyti, juk būtų be galo apmaudu. Gal galėtumėte paprašyti Ki- 
mės, kad paskambintų šiuo numeriu? Neprasitarkite jai nei apie 
tėvo ligą, nei apie policiją. Tik paprašykite, kad paskambintų. 

Karlas užrašė ant bloknoto savo mobiliojo telefono numerį ir 
padavė Tinei nuplėštą lapelį. Jis būtinai turės laiku įkrauti mobi- 
liojo telefono bateriją. 

— O jeigu paklaus, kas jūs? 

— Tada pasakykit, kad nežinot. Juk sakiau, kad paskambinusi ji 
sužinos informaciją, kuri padarys ją laimingą. 


Tinės vokai iš lėto merkėsi, bejėgės rankos nusviro ant kelių. 

— Ar girdėjote, ką sakiau, Tine? 

Ji linktelėjo, bet neatsimerkė. 

— Aha, gerai. 

— Puiku, džiaugiuosi tai girdėdamas. Jau eisiu. Girdėjau, kad 
kažkas centrinėje traukinių stotyje ieško Kimės. Gal žinote kas? 

Tinė iš padilbų pažvelgė į Karlą. 

— Kažkas manęs klausinėjo, ar pažįstu Kimę. Tikriausiai tas 


žmogus irgi norėjo, kad Kimė susisiektų su tėvu, taip? 


Karlas priėjo iš užnugario prie Senuoju karalių taku vaikštinė- 
jančio Albeko ir stvėrė jį į glėbį. 

— Senas nusikaltėlis išlindo pasižvalgyti saulės atokaitoje. — 
Karlas užkrovė sunkų delną Albekui ant peties. — Ką čia veiki, 
bičiuli? — neatlyžo Karlas. - Seniai nesimatėme. 

Albekas cyptelėjo, bet ne iš džiaugsmo, kuriuo spinduliuoja 
žmonės pamatę seną pažįstamą. 

— Laukiu autobuso, — atšovė jis, nusukdamas galvą. 

— Aišku, — Karlas pažvelgė į jį. Keistokas atsakymas. Kodėl jis 
meluoja? Juk galėtų paprastai pasakyti: „Vykdau užduotį, stebiu 
iš pasalų žmogų.“ Toks jo darbas, abu tai žino. Jis nedaro jokio 
nusikaltimo. Albekui visai nebūtina atskleisti, kam jis dirba. 

Ber šįkart jis išsidavė. Dėl to nekilo nė menkiausios abejonės. 
Albekas tiksliai žinojo, kad šįkart jųdviejų su Karlu keliai susikerta. 

Koks idiotiškas atsakymas — „laukiu autobuso“. 

— Juk tu tik dirbi savo darbą, tiesa? Gal kartais vakar buvai at- 
siboginęs į mano namus Alerode ir prikišai nagus prie nuotraukos 
ant sienos? Ką pasakysi, Albekai? Prisidirbai? 

Albekas ramiai atsisuko į Karlą. Jis buvo iš tokių žmonių, ku- 


riuos gali be gailesčio daužyti ir spardyti, nesulaukdamas jokios 

reakcijos. Karlas pažinojo vaikiną, kuris gimė su neišsivysčiusio- 
mis smegenų skiltimis, todėl paprasčiausiai nesugebėdavo pykti. 
Albeko atveju emocijas kontroliuojančios smegenų srities vietoje 
tikriausiai žiojėjo tuštuma. 

Karlas pabandė dar kartą. Kodėl gi ne? 

— Ką tu čia veiki? Nejau negali atsakyti? Ar neturėtum dabar 
būti mano namuose Alerode ir raižyti svastikos ženklus ant lovos 
kojų? Kaip suprantu, mudu sieja bendri darbiniai reikalai, tiesa? 

Iš Albeko veido išraiškos buvo galima suprasti, kad jis nėra 
palankiai nusiteikęs Karlo atžvilgiu. 

— Tu vis dar toks pat kandus vėpla, tiesa? Mjorkai, aš neturiu 
supratimo, apie ką tu čia vapalioji. 

— Ko čia stypsai ir spoksai į penktą aukštą? Tavęs čia nebū- 
tų, jei nesitikėtum, kad Kimė Lasen užsuks pasisveikinti su Tine 
Karlsen. Aš teisus? Juk klausinėji apie ją centrinėje traukinių sto- 
tyje? — Albeko reakcija išdavė jį. — Juk šiandien tu įžvelgei sąsają 
tarp Tinės Karlsen ir Kimės? 

Matėsi, kaip virpa liesojo vyro žandikaulių raumenys. 

— Nežinau, apie ką čia paistai, Mjorkai. Esu čia todėl, kad vie- 
no jaunuolio tėvas ir motina nori žinoti, ką antrame aukšte su 
munistais veikia jų sūnus. 

Karlas linktelėjo prisimindamas Albeko gebėjimą gražbyliauti. 
Prireikus jis galėdavo be didesnių pastangų sukurpti pačią įman- 
triausią istoriją. 

— Manau, kad vertėtų peržvelgti tavo sutarčių kvitus. Būtų 
įdomu sužinoti, ar kuriam nors iš tavo užsakovų rūpi surasti tą 
Kimę? Manau, kad rūpi. Tik nesu įsitikinęs kodėl. Ar pasakysi 
savo noru, O gal turėčiau pats pasiimti tuos dokumentus? 

— Gali pasiimti ką tik nori. Tik nepamiršk atsinešti kratos or- 


derio. 

— Albekai, bičiuli. — Jis taip stipriai smogė jam per nugarą, 
kad net subarškėjo mentės. - Perduok savo darbdaviui, kad jeigu 
mane persekios, turės bėdų. Supratai? 

Albekas stengėsi nežiopčioti, bet Karlas žinojo, kad vos tik 
atsitrauks, jis tikrai garsiai įkvėps. 

— Akivaizdu, kad tu pralaimi, Mjorkai. Palik mane ramybėje. 

Karlas linktelėjo. Jis vadovavo neabejotinai mažiausiam šalyje 
tyrimų skyriui ir tai kėlė nemažai nepatogumų. Jei tik jo koman- 
doje dirbtų daugiau vyrų, jis prikabintų prie Fino Albeko porą ge- 
riausių savo „uodegų“. Karlas puikiai suprato, kad vertėtų pasekti 
šį sudžiūvėlį, bet kas galėtų tai padaryti? Rouzė? 

— Mes dar susisieksim, - tarstelėjo Karlas, nužingsniuodamas 
Vodrofo gatve. Kai Albekas jo nebematė, Karlas pasileido kiek 
įkabindamas bėgti gretima gatve, kuri kirto Vodroto gatvę. Tada 
apibėgo Codan pastatą, vėl atsidūrė Senajame karalių take, galiau- 
siai prabėgo pro Vernedamo gatvę. Po kelių tokio spartaus bėgi- 
mo minučių jis atsidūrė kitoje gatvės pusėje, iš kur pamatė šalia 
ežero stovintį ir mobiliuoju telefonu kalbantį Albeką. 

Nors Albekas ir nebuvo labai suirzęs, bet, akivaizdu, linksmas 


jis irgi nebuvo. 

Kai Ulrikas dirbo vertybinių popierių rinkos analitiku, jo dėka 
dauguma investuotojų kaip reikiant praturtėjo, savo turtais pra- 
lenkdami konkurentus. Kodinis žodis „informacija“ Ulrikui buvo 
esminis. Šioje srityje gerovę nulemdavo ne atsitiktinumas ir ne sė- 
kmė. Tikrai ne sėkmė. Niekas verslo pasaulyje neturėjo tiek daug 
kontaktų, kiek jų turėjo Ulrikas. Nebuvo nė vienos verslo struk- 
tūros, kurioje Ulrikas neturėtų pažįstamų. Jis buvo pasitikintis 
savimi ir atsargus. Norėdamas įvertinti kompanijų vertybinių po- 
pierių pelningumą, Ulrikas pirmiausia jas atidžiai ir kruopščiai 
patikrindavo. Kartais jis būdavo toks skrupulingas ir sužinodavo 
tiek, kad kompanijų atstovai netgi paprašydavo pamiršti turimą 
informaciją. Reikėtų dar paminėti jo pažintis su žmonėmis, kurie 
buvo atsidūrę keblioje padėtyje, ir žmonėmis, kurie pažinojo ką 
nors, kam reikėjo pagalbos kapstantis iš nemalonios situacijos. 
Taip jo aplinkos žmonių ratas vis plėtėsi, kol galiausiai išplito į 
milžinišką vandenyną, kuriame plūduriavo įvairių visuomenės 
sluoksnių platformos. Kitose, ne tokiose pažangiose, šalyse Ul- 


rikas būtų laikomas itin pavojingu asmeniu, kurio verta atsikra- 

tyti, bet tik ne Danijoje. Šioje mažytėje šalyje viskas vyko pagal 
principą: jei žinai, kad kažkas yra susitepęs, tas kažkas ne mažiau 
žino apie tave. Jei šios sekos niekas nesuardydavo, atakos prieš vie- 
ną žmogų netrukus paveikdavo kitus žmones. Galiojo praktiškas 
principas, kuris reiškė, kad laikydami liežuvį už dantų laimi visi. 
Net jei nutveriami įkišę ranką į sausainių skardinę. 

Niekas nenorėjo praleisti šešerių metų kalėjime už machinaci- 
jas vertybiniais popieriais. Ir niekas nenorėjo nupjauti šakos, ant 
kurios patys sėdi. 

Ant savo lėtai augančio pinigų medžio Ulrikas išaudė voratin- 
klį, kuris rafinuotais terminais buvo vadinamas „tinklu“ — puikiu, 
paradoksaliu žodžiu, kuris veikė tuo atveju, jei iš šio tinklo ištrūk- 
davo kur kas daugiau žmonių nei jų būdavo sugaunama. 

Ulrikui puikiai sekėsi šiuo tinklu medžioti museles. Tokias 
museles, apie kurias kiti skaito spaudoje. Gerbiamus žmones. Vi- 
suomenės grietinėlę. Žmones, kurie nuėjo ilgą gyvenimo kelią, 
kad atsidurtų ten, kur dabar atsidūrė. Žmones, kurie judėjo aukš- 
tyn, braudamiesi į tą visuomenės sluoksnį, kuriam nereikia vieta 
po saule dalytis su visuomenės atmatomis. 

Tai buvo žmonės, su kuriais jis kartu medžiojo. Tie, su kuriais 
jis susitikdavo Masonų ložėje. Kurie suvokė, kaip svarbu palaikyti 
glaudžius ryšius su savo sluoksnio atstovais. 

Mokyklos šurvėje Ulrikas buvo ryški figūra, gyvybiškai svar- 
bus krumpliaračio sraigtas. Jis buvo tarsi gaujos vadas, už kurio 
rikiavosi vaikystės draugai Ditlevas Pramas ir Torstenas Florinas. 
Tai buvo stiprus, nors ir savotiškas, triumviratas, kurį kviesdavo 
visi save gerbiantys asmenys ir organizacijos. Šią popietę jie pra- 
dėjo savo triukšmingas linksmybes Kopenhagos centre esančioje 
galerijoje, turinčioje sąsajų su nacionaliniu teatru ir karališkąja 


šeima. Po to vyko prabangus kaukių vakarėlis, kuriame domina- 

vo paradinės uniformos, medaliai ir riterių atributika. Vakarėlio 
metu buvo skaitomos skrupulingai parengtos valdininkų, ku- 
rie nebuvo pakviesti į renginį, kalbos, styginių ansamblis griežė 
Bramso muziką, dosniai liejosi šampanas ir pagyros. 

— Ar tai tiesa, Ulrikai? — paklausė šalia jo stovintis ministro 
pavaduotojas. Nuo alkoholio apniukusiomis akimis vyras bandė 
įvertinti atstumą iki savo taurės. — Ar tikrai šią vasarą medžioklėje 
Torstenas arbaletu nušovė du arklius? Tiesiog ėmė ir nušovė atvi- 
rame lauke? — į savo gerokai per aukštą taurę jis bandė įsipilti dar 
šlakelį alkoholio. 

Ulrikas bandė prilaikyti ministro pavaduotoją. 

— Žinot ką? Netikėkite viskuo, ką išgirstate. Beje, kodėl jums 
bent sykį nepamedžiojus su mumis? Pats galėsite viską pamatyti. 

Ministro pavaduotojas linktelėjo. Būtent to jis ir siekė. Jam 
tikrai patiktų. Ulrikas išmanė tokius dalykus. Jis pričiupo ir į savo 
tinklą įsitempė dar vieną įtakingą žmogų. 

Tada Ulrikas pasisuko į savo palydovę, kurią buvo pasikvietęs 
kartu praleisti vakaro. Visą laiką vargšė moteris bandė patraukti 
jo dėmesį. 

— Šį vakarą atrodai labai gražiai, Izabele, — pagyrė jis, padė- 
damas plaštaką jai ant rankos. Netrukus ji sužinos, į kokią peklą 
įkrito. 

Ditlevas pavedė Ulrikui atlikti užduotį. Jiems ne visada pavyk- 
davo, bet šį kartą jie neabejojo. Izabelė padarys viską, ko tik jie pa- 
prašys, nes panašu, kad ji pasirengusi akibrokštams. Žinoma, kurį 
laiką ji gali verkšlenti, tačiau viską nusvers į teigiamą pusę faktas, 
jog ilgus metus moteris gyveno nuobodžiai, jai stigo elementaraus 
pasitenkinimo. Galbūt Izabelei bus sunkiau įprasti prie to, kaip 
Torstenas naudosis jos kūnu. Kita vertus, jie ne kartą įsitikino, 


kad būtent ši aplinkybė padarydavo jas priklausomas nuo Torste- 

no. Jis geriau už kitus išmanė apie moterų geidulingumą. Kad ir 
kas nutiktų, Izabelė viską išsaugos paslaptyje. Net ir prievartau- 
jama ji laikys liežuvį už dantų. Kam rizikuoti milijonais, kuriuos 
valdo jos impotentas vyras? 

Ulrikas perbraukė per Izabelės dilbį, kurį dengė šilkinė ranko- 
vė. Jis dievino šį lengvą audinį, kurį taip mėgsta aistringos damos. 

Ulrikas linktelėjo Ditlevui, sėdinčiam prie vieno iš stalų. Tai 
buvo signalas, bet šalia Ditlevo stypčiojo kažkoks žmogus, kuris 
atitraukė jo dėmesį. Vyras kažką šnabždėjo Ditlevui, kuris šakute 
buvo pakabinęs lašišos drebučių ir nekreipė dėmesio į nieką aplin- 
kui. Jis žvelgė buku žvilgsniu į erdvę priešais, vis stipriau raukda- 
mas kaktą. Buvo nesunku jo veide perskaityti tikrąsias emocijas. 
Atsiprašęs kompanionų, kad turi trumpam juos palikti, Ulrikas 
atsistojo ir praeidamas pro stalą, prie kurio sėdėjo Torstenas, pa- 
tapšnojo jam per petį. 

Paliktai moteriai teks palaukti kito karto. 

Jis išgirdo, kaip Torstenas atsisveikina su šio vakaro dama. Po 
akimirkos jis turėtų pabučiuoti jai ranką, kaip ir privalu tokiam 
žmogui kaip Torstenas Florinas. Be abejonės, šis heteroseksualus 
vyras puikiai išmano ne tik kaip aprengti moteris, bet ir moka jas 
nurengti. 

Visi trys susitiko fojė. 

— Su kuo ten kalbėjaisi? - paklausė Ulrikas. 

Ditlevas nerimastingai tampė savo peteliškę. Jis dar nespėjo 
atsigauti nuo to, ką išgirdo. 

— Tai buvo mano žmogus iš „Karakaso“. Jis atėjo pranešti, kad 
Frenkas Helmondas prasitarė kelioms medicinos seserims, jog 
mes jį užpuolėme. 

Kaip tyčia, tokios painiavos Ulrikas negalėjo pakęsti. Nejau 


Ditlevas neprisiekė, kad situacija valdoma? Ar Telma neprižadėjo, 

kad ji ir Helmondas laikys liežuvius už dantų, jei skyrybos ir plas- 
tinė operacija praeis sklandžiai? 

— Šūdas! — pratrūko Torstenas. 

Ditlevas pažvelgė į Ulriką ir Torsteną. 

— Helmondas taip kalbėjo veikiamas anestetikų. Niekas juo 
nepatikės. — Jis nukreipė žvilgsnį į grindis. — Tai nesukels pro- 
blemų. Bet yra dar kai kas. Mano žmogus sulaukė skambučio iš 
Albeko. Nė vienas iš mūsų šiuo metu neturi prie savęs mobiliojo 
telefono. 

Jis padavė jiems raštelį, kurį Torstenas perskaitė Ulrikui per 
petį. 

— Nesuprantu paskutinės dalies, — pratarė Ulrikas. —- Ką turi 
omenyje? 

— Kartais tu būni tikras bukaprotis, Ulrikai. — Torstenas nepa- 
garbiai į jį pažvelgė. Ulrikas nekentė tokio elgesio. 

— Kimė vėl apsireiškė, - įsiterpė Ditlevas. — Tu negirdėjai, Tors- 
tenai, bet šiandien ji buvo pastebėta centrinėje traukinių stotyje. 
Vienas iš Albeko žmonių girdėjo, kaip kažkokia narkomanė šaukė 
ją vardu. Jis matė Kimę tik iš nugaros, bet įsižiūrėjo į ją prieš tai. Ji 
vilkėjo brangius drabužius ir atrodė gerai. Ji valandą ar pusantros 
sėdėjo kavinėje. Tas žmogus manė, kad ji paprasta moteris, lūku- 
riuojanti traukinio. Vienu momentu Kimė praėjo visai pro juos, 
kai Albekas kalbėjosi su savo žmonėmis. 

— Velnias, sumautas reikalas! — išsprūdo Torstenui. 

Ulrikas taip pat nebuvo girdėjęs apie tai. Prastos naujienos. 
Galbūt Kimė žino, kad jie ieško jos. Prakeikimas. Aišku, kad žino. 
Šiaip ar taip, tai juk Kimė. 

— Ji ir vėl paspruks nuo mūsų, — tarė Ulrikas. — Aš žinau. 

Visi tai žinojo. 

Torsteno veidas dar labiau apsiniaukė. 

— Ar Albekas išsiaiškino, kur gyvena narkomanė? 

Ditlevas linktelėjo. 

— Jis tuo pasirūpins? 

— Žinoma. Bet klausimas, ar ne per vėlu. Kažkas iš policijos jau 
apsilankė pas ją. 

Ulrikas pasimasažavo sprandą. Turbūt Ditlevas teisus. 

— Vis tiek nesuprantu paskutinės eilutės. Tai reiškia, kad tas, 
kas tiria bylą, žino, kur gyvena Kimė? 

Ditlevas papurtė galvą. 

— Albekas gerai pažįsta tą policininką. Jei tas faras būtų žinojęs, 
kur gyvena Kimė, po vizito pas narkomanę būtų ją išsivedęs į ko- 
misariatą. Žinoma, jis gali tai padaryti ir vėliau. Turime nearmesti 
šios galimybės. Pažiūrėk į priešpaskutinę eilutę, Ulrikai. Kaip ma- 
nai, ką tai reiškia? 

— Kad esame Karlo Mjorko taikinyje. Mes tai jau žinome. 

— Dar kartą perskaityk, Ulrikai. Albekas rašo: „Mjorkas mane 
pamatė. Esame jo taikiklyje.“ 

— Ir kas iš to? 

— O tas, kad Mjorkas susiejo Albeką, mus ir Kimę į vieną gran- 
dinę. Kodėl? Ulrikai, iš kur jis žino apie Albeką? Ar padarei ką 
nors, ko mes nežinome? Tu vakar kalbėjaisi su Albeku. Ko jam 
pritauškei? 

— Nieko ypatingo, tiesiog pasišnekučiavome. Kad reikėtų pa- 
grasinti tam policininkui. 

— Sumautas kvailys, - sumurmėjo Torstenas. 

— Ir kada ketinai mums pasakyti apie tuos grasinimus? 

Ulrikas pažvelgė į Ditlevą. Po išpuolio prieš Frenką Helmondą 
buvo sunku nusileisti ant žemės. Kitą dieną Ulrikas į darbą nu- 
ėjo jausdamasis nenugalimas. Mirtinai išsigandusio, kraujuojan- 


čio Helmondo vaizdas veikė tarsi eliksyras. Tądien visi vertybinių 

popierių sandoriai ėjo lyg iš pypkės. Niekas negalėjo jo sustabdy- 
ti. Tik jau ne kažkoks žioplas policininkas, kišantis nosį į ne savo 
reikalus. 

— Aš tik užsiminiau Albekui, kad gali šiek tiek paspausti, — pa- 
reiškė Ulrikas. - Kad pametėtų kelis perspėjimus, jog laikas atsi- 
traukti. 

Torstenas nusigręžė nuo jųdviejų ir įsistebeilijo kažkur pro 
marmurinius laiptus, kertančius fojė. Jo galvoje be paliovos sukosi 
mintys apie susiklosčiusią situaciją. 

Ulrikas atsikrenkštė ir paaiškino, kas atsitiko. Nieko ypatingo. 
Keli skambučiai ir keli lašai vištos kraujo, kuriuo buvo apšlaks- 
tyta nuotrauka. Haičio šamanų triukai. Kaip jis ir sakė: nieko 
ypatingo. 

Torstenas ir Ditlevas įsmeigė akis į Ulriką. 

— Ulrikai, pakviesk Visbį, - piktai suniurnėjo Ditlevas. 

— Jis čia? 

— Pusė ministerijos čia. Ką tu sau galvoji? 

Teisingumo ministerijoje skyriaus vyriausiojo specialisto pa- 
reigas einantis Visbis jau senokai ieškojo geresnio darbo. Nors 
buvo įgijęs tinkamą kvalifikaciją, Visbis neturėjo šansų prasimušti 
iki skyriaus vadovo. Kadangi jis seniausiai išklydo iš aukščiausio 
rango teisininkų praminto kelio, netekdamas galimybės kada nors 
užimti teisėjo pareigų aukštesnės instancijos teismuose, kol dar ne 
vėlu, ryžtingai dairėsi naujų profesinių galimybių. 

Jis susipažino su Ditlevu medžioklėje. Juodu susitarė, kad 
mainais už kelias paslaugas jis gali tikėtis tapti jų advokatu, kai į 
pensiją išeis jų dabartinis advokatas Bentas Krumas. Gal pareigos 
ir neskamba ypatingai, bet kasdien tektų dirbti vos po kelias va- 


landas, o atlygis būtų neįtikėtinai didelis. 


188 


sa i aa FAZANŲŽUDIKAI Aaa 


Kelis kartus buvo galima įsitikinti, kad Visbis tinkamas žmo- 
gus. Pakankamai geras pasirinkimas. 

— Mums vėl reikia tavo pagalbos, - prabilo Ditlevas, kai Ulri- 
kas į fojė atlydėjo Visbį. 

Visbis vogčiomis apsidairė, tarsi sietynai ir tapetai turėtų ausis 
ir akis. 

— Čia ir dabar? — paklausė jis. 

— Karlas Mjorkas vis dar tiria bylą. Reikia jį sustabdyti. Su- 
pranti? — paklausė Ditlevas. 

Visbis ėmė grabalioti savo tamsiai mėlyną kaklaraištį, prie ku- 
rio buvo prisegta emblema, mokyklos herbas, tuo pat metu aki- 
mis bėgiodamas po salę. 

— Padariau, ką galėjau. Negaliu duoti daugiau nurodymų kitų 
žmonių vardu, nesukeldamas ministrės įtarimų. Kol kas viskas at- 
rodo kaip nekalta klaida. 

— Ar tau tektų pajudinti policijos komisarę? 

Jis linktelėjo. 

— Netiesiogiai, taip. Šiuo atveju nieko daugiau negaliu pada- 
ryti. 

— Ar supranti, ką dabar pasakei? — paklausė Ditlevas. 

Visbis suspaudė lūpas. Ulrikas galėjo perskaityti jo veide, kad 
žmogelis jau iš anksto buvo susiplanavęs tolesnį gyvenimą. Jo 
žmona tikėjosi, kad atsivers naujos galimybės. Kad galės gyventi 
tokį gyvenimą, apie kurį žmonės tik svajoja. 

— Galime pabandyti nušalinti Mjorką nuo bylos tyrimo, — pa- 
siūlė Visbis. — Bent jau kuriam laikui. Jam ištyrus Meretės Liun- 
gor bylą, tai padaryti nebus lengva. Bet tas susišaudymas prieš 
kelis mėnesius išties paveikė Mjorką, galbūt jis galėtų vėl patekti į 


kokią panašią situaciją. Pasidomėsiu tuo. 

— Galiu pasirūpinti, kad jis būtų apkaltintas priekabiavimu ir 
grasinimu Albekui, - pasiūlė Ditlevas. — Ar tai padėtų imtis to- 
lesnių veiksmų? 

Visbis linktelėjo. 

— Priekabiavimas ir grasinimas? Neblogai! Mums reikės liudi- 


ninkų. 

— Markusai, esu beveik įsitikinęs, kad į mano namus užvakar 
įsibrovė Finas Albekas, — tokie buvo Karlo žodžiai. — Ar tu išduo- 
di kratos orderius, ar man pačiam pasirūpinti? 

Žmogžudysčių skyriaus viršininkas nė nepakėlė akių nuo krau- 
ju pasruvusios moters, kuri buvo užpulta Didžiojo kanono garvė- 
je, nuotraukos. Švelniai tariant, ji atrodė išties sumautai. Jos veidą 
buvo išvagojusios smūgių žymės, paakiai siaubingai ištinę. 

— Ar neklystu manydamas, kad kratos orderio tau reikia dėl 
Rorvigo žmogžudysčių bylos? 

— Noriu žinoti, kas nusamdė Albeką. Tik tiek. 

— Tu netiri tos bylos, Karlai. Mes apie tai jau kalbėjome. 

Jis kalba apie pirmąjį asmenį daugiskaita? Tas bukagalvis pa- 
sakė „mes“? Nejau žmogžudysčių skyriaus viršininkas nieko neži- 
no apie tai, kad egzistuoja ir vienaskaitos pirmasis asmuo? Kodėl 
jiems paprasčiausiai nepalikus jo ramybėje? 

Jis giliai įkvėpė. 

— Dėl jos ir atėjau su tavimi pasikalbėti. O jei paaiškės, kad Al- 
beko klientai yra tie patys žmonės, kurie buvo įtariamieji Rorvigo 


byloje? Ar tau neatrodo reikšminga? 

Markusas padėjo akinius ant stalo. 

— Paklausyk, Karlai. Visų pirma, laikykis policijos komisarės 
nurodymo. Toje byloje buvo priimtas kaltinamasis nuosprendis. 
Pagal policijos sistemą tokios bylos nėra prioritetinės. Antra, ne- 
apsimetinėk kvaileliu. Ar iš tiesų manai, kad tokie žmonės kaip 
Florinas ir Pramas bei tas vertybinių popierių analitikas yra tokie 
kvaili, kad paprasčiausiai nusisamdytų tokį kaip Albekas? Jei, pa- 
brėžiu, jei jie apskritai ką nors nusamdė. Duok man ramybę. Po 
kelių valandų susitinku su policijos komisare. 

— Maniau, kad su ja susitikai vakar. 

— Taip, vakar mes buvome susitikę. Ir šiandien susitinkame. 
Dabar eik, Karlai. 

— Po velnių! — iš savo kabineto šaukė Asadas. — Karlai, eikš, 
pažiūrėk. 

Karlas pakilo nuo kėdės. Sugrįžęs į komisariatą Asadas elgė- 
si įprastai. Tik Karlo vaizduotėje iškilo nejaukus vaizdinys: šaltas 
ir rūstus Asadą centrinėje stotyje užpuolusio vyro žvilgsnis. Toks 
žvilgsnis išsiugdo per ilgus neapykantos metus. Kodėl Asadas pa- 
tyrusiam detektyvui sakė, kad tai nieko nereiškia? Tikrai nieko? 

Jis prasibrovė pro Rouzės nebaigtus montuoti stalus, kurie lyg 
į krantą išmesti banginiai gulėjo ant rūsio grindų. Reikėtų pa- 
traukti juos iš kelio. Bet kokiu atveju, Karlas neketino prisiimti 
atsakomybės, jei kas nors, atsiboginęs į apačią, pargriūtų užkliu- 
vęs už šitų griozdų. 

Jis rado iš laimės švytintį Asadą. 

— Klausau. Ką parodysi? — paklausė Karlas. 

— Turime nuotrauką, Karlai. Mes turime nuotrauką. 

— Nuotrauką? Kieno? 

Asadas nuspaudė kompiuterio klavišą ir ekrane pasirodė nuo- 


trauka. Vaizdas buvo neryškus, fotografuota ne iš priekio, bet ten 

buvo Kimė Lasen. Karlas iš karto atpažino ją, nes buvo matęs 
senas nuotraukas. Priešais juos buvo Kimė, taip ji dabar atrodo. 
Miglotas, galvą pasukusios keturiasdešimtmetės šmėstelėjimas. 
Labai ryškus profilis. Tiesi nosis su nežymia kuprele. Putli apatinė 
lūpa. Įkritę skruostai ir nedidelės raukšlės, kurios aiškiai matė- 
si pro makiažo sluoksnį. Pasitelkę išmonę, turimą nuotrauką ir 
atitinkamą įrangą jie galėjo apdoroti senąsias Kimės nuotraukas, 
kad galėtų pamatyti, kaip ji atrodo subrendusi. Ji vis dar buvo 
patraukli moteris, nors ir išvarginta rūpesčių. Jei Karlas ir Asadas 
susiras kompiuterių specialistus, mokančius dirbti su nuotraukų 
programomis, tuomet galės sukurti puikią medžiagą, padėsiančią 
jiems pradėti Kimės paiešką. 

Tereikėjo pagrįstos priežasties tyrimo pradžiai. Gal kas nors 
iš jos šeimos narių galėtų pateikti prašymą užvesti bylą. Reikės 
patikrinti. 

— Įsigijau naują mobilųjį telefoną, kol kas nelabai moku juo 
naudotis, todėl nežinojau, kad man pavyko nufotografuoti, - pa- 
aiškino Asadas. — Kai vakar ji paspruko nuo manęs, aš tiesiog nu- 
spaudžiau mygtuką. Refleksas. Vakar bandžiau iškelti ant ekrano 
informaciją, bet nepavyko. 

Ar tai iš tiesų įmanoma? 

— Ką pasakysi? Argi ne fantastika? 

— Rouze! — suriko Karlas, pasukdamas galvą į koridoriaus 
pusę. 

— Jos nėra. Ji išėjo į Vigerslev Alle redakciją. 

— Vigerslev Alle? — Karlas papurtė galvą. — Ką ji ten veikia? 

— Juk liepei patikrinti, ar bulvariniai žurnalai ką nors rašė apie 
Kimę. 

Karlas pažvelgė į atšiauriai atrodančių Asado tetų nuotraukas. 


Netrukus Asadas irgi atrodys kaip jos. 

— Kai grįš, paduok jai Kimės nuotrauką, kad galėtų sukurti 
naują atvaizdą pagal turimas senas nuotraukas. Gerai padirbėjai, 
Asadai. — Jis patapšnojo savo partneriui per petį, vildamasis, kad 
demonstruodamas savo dėkingumą Asadas nepasiūlys tos keistos 
pistacijų tyrės, kurią kramtė. - Po pusvalandžio mums susitikimas 
Vridleselilio regiono kalėjime. Gal jau važiuokime? 

Dar pakeliui į kalėjimą, Egono Olseno gatvėje (tai naujasis į 
kalėjimą vedančios gatvės pavadinimas), Karlas pastebėjo, kad jo 
partneris akivaizdžiai dėl kažko sunerimęs. Na, jis neprakaitavo, 
nebuvo vangus. Tiesiog elgėsi itin ramiai ir neatitraukė akių nuo 
bokštų, juosiančių priekinius vartus, tarsi jie galėtų sutraiškyrti. 
Karlas jautėsi visiškai ramus. Jo manymu, regiono kalėjimas te- 
buvo patogus stalčius, į kurį galima sukišti blogiausius šalies su- 
bingalvius. Susumavus bemaž dviejų su puse šimto kalinių, ka- 
linčių kalėjime, bausmės atlikimo metus, išeitų daugiau kaip du 
tūkstančiai metų. Absoliutus gyvenimo ir laiko švaistymas. Tai 
tikrai ne ta vieta, kurioje norėtųsi pramogauti, bet dauguma čia 
kalinčių šūdžių nusipelnė tokios lemties. Tuo Karlas buvo tvirtai 
įsitikinęs. 

— Turime sukti į dešinę, - paaiškino Karlas, kai jiedu su Asa- 
du atvyko į vietą ir sutvarkė visus formalumus. Visą laiką Asa- 
das neištarė nė žodžio. Jis nė neprašytas ištuštino savo kišenes, 
savarankiškai vykdydamas instrukcijas. Akivaizdu, kad žinojo visą 
procedūrą. 

Karlas parodė į kitoje kiemo pusėje stovintį pilką pastatą, ant 
kurio švietė užrašas LANKYTOJAI. Čia jų laukė Bjarnė Thoger- 
senas, be jokios abejonės, pasitelkęs gudrią išsisukinėjimo taktiką. 
Po dvejų ar trejų metų vyras išeis į laisvę. Jis neketina įsivelti į 


kokius nors nemalonumus. 

Bjarnė atrodė kur kas geriau nei Karlas tikėjosi. Per vienuolika 
kalėjime praleistų metų žmogus stipriai pasikeičia. Dėl nuolati- 
nės rūsčios minos lūpų kampučiuose įsirėžia gilios raukšlės, akys 
tampa abejingos, o svarbiausia, į kraują įsismelkia suvokimas, kad 
esi nieko vertas. Visa tai galiausiai ima atsispindėti laikysenoje. 
Tačiau priešais juos sėdėjo vyras, užtikrintai į priekį žvelgiančio- 
mis, pašaipiomis akimis. Žinoma, jis buvo liesas ir įtarus, bet ne- 
paisant visko atrodė neįtikėtinai žvalus. 

Jis atsistojo ir ištiesė Karlui ranką. Jokių klausimų, jokio aiški- 
nimosi. Akivaizdu, kad kažkas jį iš anksto apšvietė. Karlas tokius 
dalykus pastebi. 

— Vyresniojo inspektoriaus pavaduotojas detektyvas Mjor- 
kas, — jis vis tiek prisistatė. 

— Man tai kainuoja dešimt kronų per valandą, - atsakė vyras, 
nusišypsodamas kreiva šypsena. — Tikiuosi, kad reikalas svarbus. 

Jis nepasisveikino su Asadu, kita vertus, pats Asadas nerodė 
iniciatyvos. Jis paprasčiausiai atitraukė savo kėdę ir įsitaisė kiek 
atokiau. 

— Jūs leidžiate laiką dirbtuvėse? — Karlas pažvelgė į savo lai- 
krodį. Be penkiolikos vienuolika. Taip, tai atotrūkis darbo dienos 
vidury. 

— Kokiu reikalu atvykote? — šiek tiek per lėtai išsitiesdamas 
kėdėje paklausė Thogersenas. Tai dar vienas išdavikiškas ženklas. 
Vadinasi, jis, šiaip ar taip, šiek tiek nervinasi. Gerai. - Aš nelabai 
turiu reikalų su kitais kaliniais, — tęsė jis neprašytas. — Todėl netu- 
riu jums jokios informacijos, jei dėl to esate čia. Priešingu atveju, 
būčiau pasirengęs sudaryti su jumis sandorį, jei tik tai padėtų man 
anksčiau laiko ištrūkti iš čia. - Jis šyptelėjo, bandydamas įvertinti 


Karlo reakciją. 

— Prieš dvidešimt metų nužudei du jaunus žmones, Bjarne. Tu 
prisipažinai, todėl šios bylos dalies mes neaptarinėsime. Bet yra 
vienas dingęs žmogus, apie kurį norėčiau išgirsti. 

Bjarnė linktelėjo, kilsteldamas antakius — puikus geranorišku- 
mo ir nuostabos derinys. 

— Aš kalbu apie Kimę. Girdėjau, kad judu buvote geri draugai. 

— Teisingai. Mes mokėmės toje pačioje mokykloje. Taip pat 
vienu metu mes susitikinėjome. — Jis nusišypsojo. — Afigena 
dama. - Po vienuolikos metų be sekso jis taip kalbėtų apie bet ku- 
rią moterį. Apsaugos darbuotojai informavo Karlą, kad pas Bjarnę 
Thogerseną niekada niekas nesilankė. Niekada. Per daugybę metų 
tai buvo pirmas vizitas pas jį. 

— Pradėkime nuo pradžių. Gerai? 

Kalinys gūžtelėjo pečiais, trumpam pažvelgdamas žemyn. Ži- 
noma, kad jis neprieštarauja. 

— Kodėl Kimė buvo išmesta iš mokyklos? Ar atsimeni? 

Jis pakėlė galvą ir įsistebeilijo į lubas. 

— Dėl kažkokių jos reikalų su vienu iš mokytojų. Kažko ne- 
leistino. 

— Kas po to jai nutiko? 

— Ji metams išsinuomojo butą Nesrvede. Dirbo kepsnių bare. — 
Ihogersenas nusijuokė. — Jos šeima nieko nežinojo apie tai. Jie 
manė, kad ji vis dar mokosi toje mokykloje. Žinoma, po kurio 
laiko jie sužinojo. 

— Ją išsiuntė į pensionatą Šveicarijoje? 

— Taip. Ji ten praleido ketverius ar penkerius metus. Ne tik 
mokėsi mokykloje, bet ir universitete. Lukterkite, kaip ten jis va- 
dinosi? — Jis papurtė galvą. - Nesvarbu. Negaliu prisiminti to su- 
mauto pavadinimo. Bet kokiu atveju, ji studijavo veterinariją. Ei, 


lukterkit. Jis buvo Berne. Berno universitetas. 

— Ar ji gerai kalbėjo prancūziškai? 

— Ne, vokiškai. Paskaitos vyko vokiečių kalba, ji pati taip 
sakė. 

— Ar baigė studijas? 

— Ne, ne visai. Nežinau, kodėl, bet dėl kažkokios priežasties ji 
turėjo mesti mokslus. 

Karlas pažvelgė į Asadą, kuris kažką keverzojo savo užrašinėje. 

— O tada? Kur ji gyveno? 

— Ji grįžo namo. Kurį laiką gyveno Ordrupe kartu su tėvais, 
tiksliau, su tėvu ir pamote. O tada persikėlė pas mane. 

— Mes žinome, kad ji dirbo gyvūnų parduotuvėje. Ar šis darbas 
nebuvo jai per prastas pagal išsilavinimą? 

— Kodėl? Ji juk nebaigė veterinarijos studijų. 

— O tu? Kuo tu užsiėmei, kad pragyventum? 

— Aš dirbau tėvo lentpjūvėje. Visa tai surašyta byloje, juk patys 
žinote. 

— Ten buvo rašoma, kad 1995 metais paveldėjai lentpjūvę, bet 
netrukus ji sudegė. Po šios nelaimės tapai bedarbis, tiesa? 

Atrodo, tą žmogų galima ir įskaudinti. 

Nemylimas vaikas turi daug veidų, - taip visada sakydavo Kur- 
tas Jensenas, senas Karlo kolega, kuris šiuo metu sėdėjo parlamen- 
te ir užsiminėjo niekniekiais. 

— Jūs klystate, — paprieštaravo Bjarnė. - Niekada nebuvau ap- 
kaltintas dėl gaisro. Ir kas man iš jo? Mano tėvo verslas buvo ne- 
apdraustas. 

Ne, - pagalvojo Karlas. — Jis tikriausiai būtų tuo iš anksto pasi- 
rūpinęs. 

Karlas kurį laiką sėdėjo ir spoksojo į sienas. Šiame kambaryje 
jam buvo tekę sėdėti galybę kartų. Šios sienos girdėjo labai daug 
melo. Labai daug įmantrių pasakojimų ir įtikinėjimų, kuriais nie- 


kas netikėjo. 

— Kokie buvo jos santykiai su tėvais? — paklausė jis. — Ar Ži- 
nai? 

Bjarnė Thogersenas pasirąžė. Dabar jis atrodė kur kas rames- 
nis. Pokalbis su Karlu pakrypo lengvesne vaga. Ne apie Bjarnę 
Thogerseną. Todėl jam patiko labiau. Jis jautėsi saugus. 

— Siaubingi, — atsakė jis. — Jos tėvai buvo šūdžiai. Kiek žinau, 
tėvo beveik nebūdavo namie. O ta kekšė, kurią jis vedė, buvo 
tikrų tikriausia kalė. 

— Ką turi omenyje? 

— Na žinot, viena iš tokių moteriškių, kurioms rūpi tik pinigai. 
Barakuda. — Jis mėgavosi ištaręs šį žodį. Akivaizdu, kad tokio žo- 
džio jo kasdieniame žodyne nebuvo. 

— Jie bardavosi? 

— Taip. Kimė sakė, kad jie siaubingai nesutarė. 

— Ką Kimė veikė tuo metu, kai jūs nužudėte du paauglius? 

Pokalbiui staiga pasisukus kita linkme ir užsiminus apie senus 
įvykius, vyro akys sustingo ties Karlo marškinių apykakle. Jei prie 
Bjarnės Thogerseno būtų prijungti elektrodai, dabar visi prietaisai 
be paliovos spragsėtų. 

Akimirką jis sėdėjo tylėdamas, regis, nenorėdamas nieko atsa- 
kyti. Tada tarė: 

— Ji buvo kartu su kitais Torsteno tėvo vasarnamyje. Kodėl 
klausiate? 

— Kai grįžote, jie nepastebėjo nieko įtartino? Tikriausiai jūsų 
drabužiai buvo sutepti krauju. 

Karlas pasigailėjo uždavęs paskutinį klausimą. Jis neturėtų būti 
toks tiesmukas. Dabar apklausa gali atsidurti aklavietėje. Thoger- 
senas ims aiškinti, kad kitiems pasakęs, jog bandė išgelbėti šunį, 
kurį partrenkė mašina. Būtent taip nurodyta ataskaitoje. Prakei- 


kimas. 

— Ar kraujo vaizdas jai patiko? — sėdėdamas kampe paklausė 
Asadas, Ihogersenui nė nespėjus atsakyti į Karlo klausimą. 

Sumišęs Bjarnė Ihogersenas pažvelgė į mažą vyruką. Gal ir 
buvo galima tikėtis priekaištingo žvilgsnio, bet tikrai ne tokio 
atviro, parodančio, kad Asadas pataikė kaip pirštu į akį. Nereikėjo 
nieko sakyti. Nesvarbu, istorija tikra ar ne, dabar jie žinojo, kad 
Kimei kraujas patiko. Labai neįprasta žmogui, kuris ketino imtis 
mažų gyvūnėlių gelbėtojos darbo. 

Karlas žvitriai linktelėjo Asadui. Šis linktelėjimas labiau buvo 
skirtas Thogersenui, kad jis susiprotėtų, jog policininkai pastebėjo 
jo reakciją. Pernelyg ryškią reakciją, nekontroliuojamą. 

— Patiko? — perklausė Thogersenas, stengdamasis sušvelninti 
situaciją. —- Nemanau. 

— Bet ji juk persikėlė gyventi pas tave, - neatlyžo Karlas. — Tai 
įvyko 1995 metais, ar ne, Asadai? 

Asadas linktelėjo iš savo vietos kampe. 

— Taip, 1995 metais. Rugsėjo 29 dieną. Kurį laiką susitikinė- 
jome. Afigena dama. 

Jis kartojosi. 

— Kodėl prisimeni tikslią datą? Juk tai nutiko prieš daugybę 
metų. 

Jis ištiesė į šalis rankas. 

— Tiesa. Bet mano gyvenime po to neįvyko nieko ypatingo. Tai 
vienas paskutinių dalykų, nutikusių man prieš patenkant čia. 

— Supratau. — Karlas bandė pasirodyti malonus. Bet netikėtai 
jo išraiška pasikeitė. — Ar tu buvai jos vaiko tėvas? 

Thogersenas žvilgterėjo į laikrodį. Jo blyški oda mažumėlę nu- 
raudo. Akivaizdu, kad valanda jam prailgo tarsi amžinybė. 


— Nežinau. 

Karlas pajuto atsiritančią pykčio bangą, bet susivaldė. Tam 
buvo netinkamas laikas ir vieta. 

— Sakai, kad nežinai. Kaip suprasti, Bjarne? Ar be tavęs ji dar 
su kuo nors susitikinėjo, kol gyvenot kartu? 

Jis pakreipė galvą į šoną. 

— Žinoma, kad ne. 

— Vadinasi, ji pastojo nuo tavęs? 

— Ber juk ji išsikraustė, tiesa? Iš kur man žinoti, su kuo ji gu- 
lėjo? 

— Kiek mums žinoma, ji patyrė persileidimą būdama maždaug 
aštuoniolika savaičių nėščia. Kai pastojo, ar jau negyveno su ta- 
vim? 

Ihogersenas atsistojo ir apsuko kėdę. Tai buvo viena iš tam 
tikro atsainumo, kurio išmokstama kalėjime, išraiškų. Nerūpes- 
tingas šlaistymasis po centrinį pastatą. Nevaržomas mosavimas 
galūnėmis, išreiškiant abejingumą. Laisvai ant lūpų pakibusios ci- 
garetės. Įprotis apsukti kėdę ir toliau kalbėti, rankomis atsirėmus 
į kėdės atlošą ir sėdint plačiai prasižergus. Galit klausti apie visokį 
mėšlą, man nusispjauti, — tarsi bylotų kūno kalba. — Vis tiek nieko 
iš manęs neišpešit, sumauti gaidžiai. 

— Ar yra koks sumautas skirtumas, kas tėvas? — paklausė jis. — 
Juk vaikas, šiaip ar taip, mirė. 

Buvo galima prisiekti, kad jis žinojo, jog vaikas buvo ne jo. 

— O tada ji dingo. 

— Taip, ji paprasčiausiai paspruko iš ligoninės. Kvailas poelgis. 

— Ar jai būdinga taip elgtis? 

Jis truktelėjo pečiais. 

— Po galais, iš kur man žinoti? Kiek žinau, ji niekada nebuvo 
patyrusi persileidimo. 


— Ar bandei jos ieškoti? — iš kampo pasigirdo Asado balsas. 

"Thogersenas dėbtelėjo į jį rūsčiu žvilgsniu, lyg norėdamas pa- 
rodyti, kad tai ne jo reikalas. 

— Ar bandei? — pakartojo klausimą Karlas. 

— Po mūsų išsiskyrimo buvo praėję nemažai laiko. Ne, neban- 
džiau. 

— Kodėl išsiskyrėte? 

— Tiesiog taip nutiko. Mūsų santykiai nesusiklostė. 

— Ar ji buvo neištikima? 

Thogersenas vėl pažvelgė į laikrodį. Nuo tada, kai paskutinį 
kartą žiūrėjo, buvo praėjusi viena minutė. 

— Kodėl manote, kad ji buvo neištikima? — paklausė jis, kelis 
kartus pamankštindamas kaklą. 

Jie penkias minutes bandė pasikalbėti apie Kimės ir Thoger- 
seno santykius. Bet pastangos buvo bevaisės. Jis buvo slidus lyg 
ungurys. 

Tuo tarpu Asadas pamažu slinkosi su kėde vis arčiau. Kaskart, 
kai užduodavo klausimą, jis perkeldavo kėdę per vieną colį į prie- 
kį, kol galiausiai atsidūrė šalia stalo. Be abejonės, jis stengėsi pa- 
erzinti Ihogerseną. 

— Mes žinome, kad tau neblogai sekasi vertybinių popierių rin- 
koje, - pastebėjo Karlas. — Tavo mokesčių deklaracija liudija, kad 
esi turtingas žmogus. Ar tiesa? 

Jis papūtė lūpas. Akivaizdus pasipūtimas. Šia tema jis mielai 
pasišnekės. 

— Negaliu skųstis, — pareiškė jis. 

— Iš kur gavai pradinį kapitalą? 

— Tai parašyta mokesčių deklaracijoje. 

— Žinai, savo užpakalinėj kišenėje pastaruosius vienuolika 
metų nesinešiojau tavo mokesčių deklaracijos, Bjarne, todėl ma- 


nau, kad turėtum pats papasakoti. 

— Pasiskolinau pinigų. 

— Įdomu. Ypač turint omenyje, kad sėdėjai už grotų. Tas, kas 
paskolino tau pinigų, be jokios abejonės, tikrų tikriausias drąsuo- 
lis. Gal koks nors narkotikų baronas? 

— Pinigų man paskolino Torstenas Florinas. 

Bingo, - pagalvojo Karlas. Mielai šią akimirką būtų pažiūrėjęs 
Asadui į veidą, bet akis buvo įbedęs į Thogerseną. 

— Ką gi, ką gi. Macau, judu draugavote, nepaisant tavo paslap- 
ties? Juk nužudei tuos vaikus. Dėl to pasibaisėtino nusikaltimo 
buvo įtariamas ne vienas asmuo, net ir Torstenas. Turiu pasakyti, 
kad tai vadinu tikra draugyste. Tikriausiai jis buvo skolingas tau 
už kokią paslaugą? 

Bjarnė Thogersenas suprato, kur krypsta Karlo kalbos, todėl 
pasinėrė į tylą. 

— Tau gerai sekasi investuoti? — Asadas visiškai prisistūmė su 
kėde prie stalo. Nepastebėtas lyg koks šliužas jis prisigavo iki rei- 
kiamos vietos. 

Ihogersenas gūžtelėjo pečiais. 

— Na, tikrai geriau nei daugumai. 

— Iš investicijų užsidirbai penkiolika milijonų kronų, - vaidin- 
damas užsisvajojusį pakomentavo Asadas. — Ir pelnas toliau auga. 
Gal galėčiau gauti patarimų? Ar dalini patarimus? 

— Kaip tu seki, kas vyksta rinkoje, Bjarne? — pasidomėjo Kar- 
las. — Nejau tau netaikomi apribojimai bendraujant su išoriniu 
pasauliu? 

— Skaitau laikraščius, siunčiu ir gaunu laiškus. 

— Na, tikriausiai žinai, kas yra pasyvus ilgalaikis investavimas? 
Arba TA-7 strategija? Juk būtent taip investuoji? — ramiu balsu 
paklausė Asadas. 

Karlas lėtai pasuko galvą į Asadą. Kokias nesąmones jis paisto? 

Thogersenas atžariai išsiviepė. 

— Vadovaujuosi savo uosle ir XFX biržos duomenimis. Tada 
viskas vyksta sklandžiai. — Jis vėl nusišypsojo. - Man pavyko ne- 
mažai užsidirbti. 

— Žinai ką, Bjarne Thogersenai? — prabilo Asadas. — Galėtum 
pasikalbėti su mano pusbroliu. Jis pradėjo investuoti turėdamas 
penkiasdešimt tūkstančių kronų. Praėjus trejiems metams, jis vis 
dar tebeturi tuos pačius penkiasdešimt tūkstančių kronų. Manau, 
kad jis mielai su tavimi pasitartų. 

— Tavo pusbroliui patarčiau susilaikyti nuo prekybos akcijo- 
mis, — suirzęs burbtelėjo Bjarnė. Jis vėl pasisuko į Karlą. — Ma- 
niau, kad mes kalbėsimės apie Kimę? Ką bendro ji turi su mano 
vertybinių popierių reikalais? 

— Ak, tiesa. Tik noriu paklausti dar vieno klausimo, dėl savo pus- 
brolio. - Ar kompanijos Grundfos pozicijos KFX biržoje tvirtos? 

— Taip, tvirtos. 

— Gerai. Ačiū. O aš maniau, kad Grundfos akcijomis apskritai 
neprekiaujama, bet tu tikriausiai geriau žinai. 

Taškas tavo naudai, — pagalvojo Karlas, kai Asadas visiškai ne- 
sislėpdamas mirktelėjo jam. Nebuvo sunku suprasti, kaip Bjarnė 
Thogersenas jaučiasi dabar. Ulrikas Dybolas Jensenas investuoda- 
vo už jį. Jokių abejonių. Thogersenas nė velnio neišmanė apie ver- 
tybinius popierius, bet jam reikėjo pinigų, kad galėtų pragyventi 
išėjęs iš kalėjimo. Paslauga už paslaugą. 

Šios informacijos jiems pakako su kaupu. 

— Turime nuotrauką, prašau pažiūrėti, — tarė Karlas. Jis padėjo 
ant stalo Asado padarytą nuotrauką. Jie šiek tiek pakoregavo jos 
kokybę ir dabar nuotrauka buvo pakankamai ryški. 

Jiedu žiūrėjo į Thogerseną. Žinoma, jie tikėjosi tam tikro smal- 


sumo. Visada įdomu pamatyti, kaip po daugybės metų atrodo 

žmogus, kadaise kaitinęs tavo jausmus. Tačiau jie negalėjo nu- 
matyti tokios Thogerseno reakcijos. Žmogus ilgą laiką leido tarp 
pačių žiauriausių Danijos nusikaltėlių. Vienuolika metų gyveno 
dugne, patirdamas nuolatinę grėsmę: kalinių hierarchijos, homo- 
seksualų išpuolių, grasinimų, šantažo, žiauraus elgesio. Ihoger- 
senas visa tai perėjo atrodydamas penkeriais metais jaunesnis nei 
bendraamžiai, bet išvydus Kimės nuotrauką jo veidas papilkėjo. 
Jis ėmė nerimastingai dairytis, dirsčiojo į Kimės veidą, į sieną ir 
vėl atgal. Tarsi egzekuciją stebintis žiūrovas, kuris nenori žiūrėti, 
bet negali atsispirti reginiui. Siaubingas vidinis konfliktas, kurį 
Karlas be galo troško perprasti. 

— Nesidžiaugi matydamas ją. Ji labai gerai atrodo, — erzino 
Karlas. - Kaip manai? 

Bjarnė lėtai palinkčiojo. Jo Adomo obuolys slidinėjo aukštyn 
žemyn. 

— Tik keista, — pastebėjo jis. Ihogersenas bandė nusišypsoti, 
tarsi norėdamas išblaškyti savo jaučiamą liūdesį. Bet tai nebuvo 
liūdesys. — Iš kur šita nuotrauka, jei nežinote, kur ji yra? 

Klausimas, be jokios abejonės, buvo pagrįstas. Bet jį užduoda- 
mas nepajėgė suvaldyti rankų virpulio, žodžius tarė lėtai, o akys 
lakstė lyg paklaikusios. 

Jis bijojo. Tai buvo baimė. Štai kas. 


Kimė jį paprasčiausiai mirtinai išgąsdino. 


— Turite užeiti pas žmogžudysčių skyriaus viršininką, — pranešė 
budintis pareigūnas, kai Karlas ir Asadas ėjo pro jo postą policijos 
komisariate. — Policijos komisarė taip pat ten yra, — pridūrė jis. 

Karlas lipo laiptais, kas žingsnį dėliodamas savo argumentus. 


Jis ketino pasirodyti iš pačios geriausios pusės. Visiems buvo gerai 

žinoma, kokia yra policijos komisarė. Ir ką tokio reikšmingo ji yra 
nuveikusi? Ji paprasčiausia advokatė, užstrigusi pakeliui į teisėjos 
postą. 

— Taigi, taigi, —- sėdėdama prie priimamojo stalo padrąsinan- 
čiai niurnėjo ponia Sorensen. Karlas paniurnės su ja kitą kartą. 

— Gerai, kad atėjai, Karlai. Mes kaip tik aptarinėjom visus 
reikalus, — tarė žmogžudysčių skyriaus viršininkas, parodydamas 
į tuščią kėdę. — Žinai, situacija nekokia. 

Karlas suraukė antakius, svarstydamas, ar Markusas nepersū- 
do. Jis linktelėjo policijos komisarei, pasipuošusiai visomis įma- 
nomomis regalijomis. Ji gurkšnojo arbatą Larso Bjorno draugi- 
joje. Dėl Dievo meilės, arbatą. 

— Tikriausiai žinai, apie ką mes kalbame, — pridūrė Marku- 
sas. — Stebiuosi, kad pats neužsiminei mūsų rytinio pokalbio 
metu. 

— Apie ką tu? Kad vis dar tiriu Rorvigo žmogžudystes? Ar ne 
tai man buvo liepta daryti? Išsirinkti bylas, su kuriomis norėčiau 
dirbti. Kodėl negaliu pats spręsti, ko ir kaip imsiuos? 

— Po velnių, Karlai. Būk vyras ir liaukis išsisukinėjęs. — Sėdė- 
damas ant kėdės Larsas Bjornas kilstelėjo liesą kūną, kurį savo 
įspūdingomis formomis užstojo policijos komisarė. — Mes kal- 
bame apie Finą Albeką, kompanijos Detecto savininką. Vakar jį 
užpuolei Senajame karalių take. Turime jo advokato pareiškimą 
dėl incidento, taigi galėsi pats pasiskaityti. 

Incidentas? Apie ką jie kalba? Karlas čiupo popieriaus lapą ir 
peržvelgė jį. Ką, po galais, sumąstė Albekas? Juodu ant balto para- 
šyta, kad Karlas jį užpuolė. Nejau jie iš tiesų tiki šia nesąmone? 

— Sjolundas ir Virksundas, - perskaitė jis rekvizitus ant firminio 
blanko. Pernelyg solidi visuomenės grietinėlės grupelė, o ėmėsi 


kurpti tokias nesąmones kažkokiam nevykėliui. 

Pareiškime nurodytas tikslus laikas, būtent tada Karlas iš pa- 
salų priėjo prie autobuso stotelėje stypsojusio Albeko. Jųdviejų 
pokalbis irgi gan tiksliai atkurtas. Tik patapšnojimas per petį čia 
traktuojamas kaip pakartotiniai smūgiai kumščiais Albekui per 
veidą ir jo drabužių draskymas. Pridedamos sužalojimų nuotrau- 
kos. Jose Albekas atrodė išties nekaip. 

— Tas susna dirba Pramui, Dybolui Jensenui ir Florinui, - gin- 
damasis atsikirto Karlas. — Jie pasirūpino, kad Albeką kas nors 
sudaužytų, o aš būčiau apkaltintas. Jie siekia, kad liaučiausi tirti 
tą bylą. Nė kiek tuo neabejoju. 

— Tai tavo versija, Mjorkai, o mes turime viską išsiaiškinti. Juk 
žinai, kokia yra procedūra, kai gaunamas pranešimas dėl smurto 
prieš žmogų. — Policijos komisarė pažvelgė savo gundančiomis 
akimis, padėjusiomis jai pasiekti aukštumų, kuriose ji dabar atsi- 
dūrė. Akimirką tos akys užhipnotizavo ir jį patį. 

— Mes nenušalinsime tavęs nuo bylos, Karlai, — tęsė ji. — Nie- 
kada anksčiau nesi užpuolęs jokio žmogaus. O kaip šį kartą? Šiais 
metais buvai atsidūręs liūdnų ir sukrečiančių įvykių centre. Gal- 
būt visa tai tave paveikė kur kas labiau nei manai? Nemanyk, jog 
mums nerūpi, kaip tu jautiesi. 

Karlas kreivai nusišypsojo jai. „Niekada anksčiau nesi užpuolęs 
jokio žmogaus“, - tokie buvo jos žodžiai. Gerai, kad ji tuo tiki. 

Žmogžudysčių skyriaus viršininkas mąsliai pažvelgė į jį. 

— Žinoma, bus atliekamas tyrimas. Jo metu mes išleisime tave, 
kad turėtum laiko išeiti intensyvaus gydymo programą. Taip ga- 
liausiai galėsi suprasti, kas įvyko per pastaruosius kelis mėnesius. 
Tuo metu tau bus leista atlikti tik administracines užduotis. Galė- 
si kada panorėjęs ateiti į komisariatą ir iš jo išeiti. Nepyk, bet tau 
teks laikinai atiduoti mums savo policininko ženklelį ir pistole- 


tą. — Jis ištiesė ranką. Tai ir buvo nušalinimas. Paprasta ir aišku. 

— Mano pistoletas ginklų saugykloje, — atsakė Karlas, paduo- 
damas policininko ženklelį. Pamanykit, atrodo, lyg neturėdamas 
ženklelio jis negalės daryti to, ką nori. Jie turėtų žinoti, kad jo 
taip nesulaikys. Jie tikriausiai mano, kad tokiu būdu galės paža- 
boti Karlą. Privers jį nevykdyti pareigų? Ar būtent to jie siekia? 
Ar jie nori, kad jis darytų ką nors kvailo ir tokiu būdu galėtų jo 
atsikratyti? 

— Mudu esame pažįstami su Albeko advokatu Timu Virksun- 
du, - įsiterpė policijos komisarė, - aš paaiškinsiu jam, kad tu ne- 
bedirbi su byla, Mjorkai. Manau, kad jis bus patenkintas. Jis gerai 
pažįsta savo klientų stilių. Niekam nebus naudinga, jei šis reikalas 
nukeliaus iki teismo. Nušalindami tave nuo bylos mes išspręsime 
dar vieną problemą —- juk tu nesilaikai nurodymų. Teisingai? - Ji 
pirštu parodė į Karlą. — Šį kartą turėsi paklusti. Ateičiai žinok, 
kad nepritarsiu jokiems įsakymų nepaisymams. Tikiuosi, supran- 
ti. Rorvigo byloje buvo priimtas kaltinamasis nuosprendis. Tau 
buvo liepta imtis kitų bylų. Kaip dar aiškiau turėtume pasakyti? 

Karlas linktelėjo ir pažvelgė pro langą. Jis nekentė tokių šlykš- 
čių aiškinimųsi. Jis norėjo, kad visi trys išnyktų ir paliktų jį ra- 
mybėje. 

— Tikriausiai būtų neprotinga klausti, kodėl stabdomas šis ty- 
rimas? — paklausė jis. — Kas davė nurodymą? Politikai? Kokiu pa- 
grindu? Kiek man žinoma, šioje šalyje veikia lygybės principas. 
Taip pat manau, kad šis principas yra taikomas ir žmonėms, kurie 
yra įtariami įvykdę nusikaltimą. O gal aš ką nors ne taip supran- 
tu? 

Visi trys rūsčiai dėbtelėjo į Karlą, tarsi būtų inkvizicijos teisė- 
jai. 

Ką jie darys toliau? Švystelės į vandenį ir žiūrės, ar jis moka 


plūduriuoti, tarsi koks Antikristas? 

— Niekada neatspėsi, ką tau turiu, — susijaudinusi tarė Rouzė. 
Jis įdėmiai įsižiūrėjo į rūsio koridorių. Stalai, kurių aukštis gali 
būti reguliuojamas, nebuvo sumontuoti. Vadinasi, kalbės ne apie 
tai. 

— Tikiuosi, kad praneši apie pasitraukimą iš pareigų, — tarė jis 
ramiai įsitaisydamas ant kėdės savo darbo kabinete. 

Pasirodė, tarsi nuo tokio Karlo pareiškimo dar labiau apsunko 
jos akių tušas. 

— Turiu dvi kėdes tavo darbo kabinetui, — paaiškino ji. Karlas 
metė žvilgsnį į kitą stalo pusę, stebėdamasis, kaip galima penkių 
kvadratinių colių plote sutalpinti dvi kėdes. 

— Gerai, kas dar? — paklausė jis. 

— Gossip ir Her life redakcijose gavau kelias nuotraukas, — pra- 
nešė ji ramiu tonu, bet iškarpas iš žurnalų švystelėjo kur kas sti- 
priau nei paprastai. 

Karlas pažvelgė į jas abejingai. Dabar, kai nušalino nuo by- 
los, iškarpos jam tapo neįdomios. Iš pradžių vertėtų liepti Rouzei 
sutvarkyti visą netvarką, susirasti mielą ir paslaugų žmogų, kuris 
sumontuotų tuos sumautus stalus mainais į padėką ir patapšnoji- 
mą per skruostą. 

Jis paėmė straipsnių kopijas. 

Vienas straipsnis buvo maždaug tų laikų, kai Kimė buvo vai- 
kas. Žurnale Her /šf2 buvo išspausdinta Lasenų šeimos nuotrau- 
ka. Straipsnio pavadinimas buvo toks: „Saugūs namai — laimės 
lopšys“. Tai buvo tarsi šlovinamoji odė Vilio K. Laseno gražuolei 
žmonai Kasandrai Lasen. Tačiau nuotrauka vaizdavo ką kita. Tė- 
vas vilkėjo pilką kostiumą į apačią siaurėjančiomis kelnėmis, o 


pamotė — ryškiaspalvius drabužius, jos veidą puošė ryškus makia- 

žas, koks buvo madingas vėlyvą aštuntąjį dešimtmetį. Tvarkinga, 
gerai atrodanti pora. Abiem maždaug trisdešimt penkeri. Kupini 
pasitikėjimo, griežti veidai. Mažoji Kirsten-Mary, kuri stovėjo įsi- 
spraudusi tarp abiejų tėvų, menkai prie jų derėjo. Tai atspindėjo 
Kimės išraiška. Toji didžiaakė išsigandusi mergaitė spraudėsi tarp 
jų, bet mintimis atrodė nuklydusi kažkur kitur. 

Žurnalo Gossip nuotraukoje, darytoje po septyniolikos metų, 
ji atrodė visiškai kitaip. 

Fotografuota 1996 metų sausį, tais pačiais metais, kai ji din- 
go. Nuotrauka daryta kažkur Kopenhagos centre, kavinių alėjoje. 
Tikriausiai priešais barą Electric Corner, bet gali būti ir prie Cafe 
Sommersko arba gal net prie kavinės Cafe Victor. Šioje nuotraukoje 
Kimė demonstravo puikias formas. Mūvėjo aptemptus džinsus, 
jos kaklą juosė plunksnų šerpė, o pati vos laikėsi ant kojų. Nors 
šaligarvius dengė sniegas, gerokai apnuoginta krūtinė švietė iš 
tolo. Ji buvo užfiksuota džiaugsmingai kvatojanti, apsupta aukš- 
tuomenės tipų, tarp kurių buvo Kristianas Volfas ir Ditlevas Pra- 
mas. Vyrai vilkėjo milžiniškus keistus apsiaustus. Straipsnio an- 
traštė įspūdinga: „Auksinis jaunimas atsipalaidavo. „Dvyliktosios 
nakties“ vakarėlyje bus renkama renginio karalienė. Ar Kristianas 
Volfas, geidžiamiausias Danijos viengungis, galiausiai rado gyve- 
nimo draugę?“ 

— Žurnalo Gossip redakcijoje dirbantys žmonės buvo labai ge- 
ranoriški, - pridūrė Rouzė. — Gal jie ras daugiau iškarpų mums. 

Karlas linktelėjo. Jei mano, kad tie grobuonys iš žurnalo Gossip 
redakcijos yra malonūs, tuomet ji neįtikėtinai naivi. 

— Pasirūpink, kad per kelias dienas būtų sutvarkyti visi stalai. 
Gerai, Rouze? Kad ir ką man atneštum, kas susiję su šia byla, pa- 
dėk tenai, o aš pasiimsiu ir atsinešiu, kai man reikės. Supratai? 


Sprendžiant iš jos veido išraiškos, ji nesuprato. 


209 


T JUSSI ADLER-OLSEN os Bas 


— Kas atsitiko Jakobseno kabinete, bose? — iš tarpdurio pasigir- 
do Asado balsas. 

— Kas atsitiko? Ką gi, mane nušalino. Bet jie pageidauja, kad 
likčiau komisariate. Jei norėsite su manimi pasikalbėti apie šią 
bylą, užrašykit ant lapelio ir padėkit ant stalo už durų. Jokių po- 
kalbių apie bylą, nes jie išsiųs mane namo. Tiesa, Asadai, padėk 
Rouzei sumontuoti tuos kvailus stalus. — Jis mostelėjo į korido- 
rių. — Ir būkite įtrempę ausis: jei norėsiu ką nors pasakyti apie bylą 
arba duoti nurodymus, užrašysiu. — Jis mostu parodė į languotus 
lapelius. — Man leista dirbti tik administracinius darbus. 

— Šūdinas planas, — pastebėjo Asadas. Būtų sunku rasti tiksles- 
nę frazę susiklosčiusiai situacijai. 

— Tai dar ne viskas, mane siunčia gydytis. Taigi, galimas daly- 
kas, kad ne visą laiką sėdėsiu komisariate. Pamatysime, kas iš viso 
to išeis. 

— Taip, pamatysime, — netikėtai iš koridoriaus pasigirdo bal- 
sąs. 

Vos tik Karlas pasisuko į duris, jį užliejo bloga nuojauta. 

Žinoma, ten stovėjo Mona Ibsen. Kaip visada išdygusi tarsi iš 
niekur. Ir būtent tuo momentu, kai Karlas stovėjo toks pažeidžia- 
mas, tarsi apnuoginęs sielą. 

— Šį kartą gydymas truks kur kas ilgiau, Karlai, — pareiškė ji, 
praeidama pro Asadą. 

Mona padavė ranką Karlui. Ranka buvo šilta ir minkšta, nesi- 
norėjo jos paleisti. 


Glotni ir be vestuvinio žiedo. 

Kaip jiedvi ir buvo susitarusios, Kimė rado Tinės paliktą rašte- 
lį, užkištą už automobilius nuomojančios kompanijos, įsikūrusios 
Skelbeko gatvėje, Airminio ženklo. Jis kyšojo virš varžto, kuriuo 
buvo prisukta juoda plokštė. Dėl drėgmės raidės beveik susiliejo 
į vientisą dėmę. 

Nemokytai merginai buvo tikras išbandymas gan nedideliame 
lapelyje sutalpinti visas dideles raides, bet Kimė buvo pripratusi 
šifruoti žmonių keverzones. 

SVEIKA. VAKAR PAS MANE APSILANKĖ Iš POLICI- 
JOS - KARLAS MJORKAS, TOKS BUVO JO VARDAS - 
TAIP PAT KITAS NEPAŽĮSTAMAS, KURIS TYKOJO TAVĘS 
APAČIOJE GATVĖJE - JIS IŠ CENTRINĖS STOTIES. NE- 
ŽINAU, KAS JIS TOKS - BŪK ATSARGI —- PASIMATYSIME 
ANT SUOLO. T. K. 

Kimė kelis kartus perskaitė raštelį, kaskart užsikirsdama, vos 
tik akimis prieidavo prie raidės „K“. Tarsi krovininis traukinys, 
kertantis geležinkelio sankryžos barjerą. Toji raidė tarytum įaugo 
į jos akių tinklainę. Įsirėžė į ją. Iš kur toji „K“ raidė? 

Policininko vardas buvo Karlas. Karlas daniškai rašomas su 
„C“. Kur kas geriau nei „K“, nors abi raidės tariamos vienodai. 
Karlo Kimė nebijojo. 

Ji atsirėmė į raudonojo vyno spalvos Nissan automobilį, kuris 
jau ištisą amžinybę stovėjo po ženklu. Nuo Tinės žodžių ją ta- 
rytum užliejo neįveikiamas nuovargis. Tarsi jos viduje sumaištį 
keltų velniai ir čiulptų gyvastį iš jos. 

Niekur neisiu iš savo namo, — pagalvojo ji. - Jie nepričiups ma- 
NES. 

Ber iš kur žinoti, kad tai ją apsaugos? Akivaizdu, kad Tinė kal- 
bėjosi su žmonėmis, kurie ieško Kimės. Tie žmonės uždavinėjo 
Tinei įvairius klausimus. Apie tokius dalykus, susijusius su Kime, 
kuriuos galėjo žinoti tik Tinė. Daug įvairių klausimų. Taigi, Tinė 
nebuvo paprasčiausia Žiurkė, ji tapo uždelsto veikimo bomba. 
Kelianti pavojų ne tik sau, bet ir Kimei. 

Ji negali su niekuo kalbėtis, - pagalvojo Kimė. - Duosiu jai tūks- 
tantį kronų ir pasakysiu, kad niekam nieko nesakytų. Ji supras. 

Instinktyviai apsigręždama ji pastebėjo blyškiai melsvos spal- 
vos nemokamus laikraščius platinančio vyruko liemenę. 

Nejau kas nors ir jį čia pastatė, kad sektų mane? — susimąstė 
Kimė. — Ar tai įmanoma? - Dabar jie žino, kur gyvena Tinė. Didelė 
tikimybė, kad jie taip pat žino, kad jos su Tine susisiekia. Ar galima 
drąsiai tvirtinti, kad niekas nesekė Tinės iki automobilių nuomos 
aikštelės ženklo, kai ji kulniavo padėti Kimei raštelio? Kokia tiki- 
mybė, kad tie žmonės, kurie sekė Tinę, neperskaitė raštelio? 

Kimė bandė sudėlioti mintis. Ar jie nebūtų paėmę raštelio? 
Žinoma, kad būtų. Klausimas: o gal tyčia neėmė? 

Ji vėl žvilgterėjo į laikraščius platinantį vyruką. Kodėl tam- 
siaodis, dirbantis šį nedėkingą darbą kaišioti laikraščius skuban- 


tiems, išpaikintiems žmogystoms, neturėtų užsidirbti papildomų 

pinigų? Šiaip ar taip, jam užtektų palydėti Kimę, išsliūkinančią į 
Ingerselvo gatvę ir nužingsniuojančią traukinių bėgiais. Jei persi- 
keltų arčiau laiptų, vedančių į Diubelio stotį, tai daryti būtų tikrai 
nesudėtinga. Iš tenai stebėti labai patogu. Stovėdamas taip aukštai 
žmogus galėtų netrukdomas pasekti, kur ji eina ir kur šmurkšteli. 
Nuo čia iki metalinių vartų ir jos nedidelio namelio tėra kokie 
penki šimtai jardų. Daugių daugiausia. 

Ji krimstelėjo savo viršutinę lūpą, standžiau apsigaubdama vil- 
noniu paltu. 

Tada nužingsniavo prie laikraščius dalinančio žmogelio. 

— Imk, — tarė ji, paduodama jam penkiolika tūkstančių kronų 
banknotais. — Dabar gali eiti namo, ar ne? 

Tik ankstyvuosiuose garsiniuose hlmuose būdavo galima išvys- 
ti taip plačiai išsprogdintomis ir baltutėlėmis akimis žvelgiančius 
juodaodžius, kokiomis į Kimę žvelgė šis vyrukas. 

Tarsi kaulėta ranka paduodami pinigai būtų pavertę svajonę ti- 
krove. Tapę pradiniu įnašu perkant nuosavą būstą. Arba nedidelę 
parduotuvę. Bilietu namo. Atgal į gyvenimą tarp kitų juodaodžių 
po karšta saule. 

— Šiandien yra trečiadienis. Kodėl tau nepaskambinus darbda- 
viui ir nepasakius, jog nepasirodysi iki kito mėnesio? Ar aišku? 

Miestą ir Karališkųjų pievų parką pamažu gaubė migla, ap- 
gaubdama Kimę tarsi alkoholio dvelksmas. Supantys vaizdai pa- 
mažu nugrimzdo į baltą priedangą. Pirmiausia pranyko aukšti 
Kongens alaus daryklos langai, tada priešais ją stovintys daugia- 
bučiai, kupolas viename parko gale, galiausiai fontanas. Drėgme 
alsuojantis oras, persmelktas rudens kvapo. 

— Tie žmonės turi mirti, - murmėjo balsai jos galvoje. 

Taryr ji atidarė vieną iš ertmių, esančių sienoje, ir ištraukė ran- 


kines granatas. Kimė kaip reikiant išstudijavo šiuos šėtoniškus 

prietaisus. Visi jie mirs atskirai. Po vieną. Kad tie, kurie dar liko 
gyvi, kentėtų, apimti beprotiškos baimės ir graužaties. Ji nusijuo- 
kė, panardindama suledėjusias rankas į palto kišenes. Jie ir dabar 
jos bijo, tai akivaizdu. Tie šunsnukiai darys viską, kad tik ją rastų. 
Ir jie artinasi. Bet kokia kaina. Apgailėtini bailiai. 

Tada ji liovėsi juoktis. Paskutinė mintis jai šovė į galvą tik da- 
bar. 

Jie yra bailiai. Tas tiesa. O bailiai niekada nelaukia. Jie sprun- 
ka, gelbėdami sveiką kailį, kol dar yra laiko. 

— Turėsiu juos visus nudėti vienu metu, — tarė ji garsiai. — Rei- 
kia rasti būdą, priešingu atveju, jie dings. - Kimė žinojo, kad gali 
tai padaryti, bet jos viduje murmantys demonai troško visai ko 
kito. Jie buvo užsispyrę. Tikrai. Jie galėjo išvesti žmogų iš proto. 

Kimė pakilo nuo parko suolo ir koja nubaidė aplink ją su- 
sispietusias žuvėdras. 

Kur eiti? 

Mile, mažoji Mile, — ji be paliovos kartojo savo vidinę mantrą. 
Bloga diena. Galvoje sukosi daugybė dalykų. 

Ji pažvelgė žemyn. Nuo drėgmės ant jos batų buvo susikaupę 
nedideli lašeliai. Kimė susimąstė apie raides Tinės raštelio pabai- 


goje. „T. K.“ Iš kur atsirado „K“ raidė? 


Ta 


Jie nusprendė išsiskirti prieš penktos klasės egzaminus. Kai 
Kimė nutraukė ryšius su Koriu Brunu ir leido jam nuskęsti, su- 
žlugdydama piktais žodžiais. Ji išrėžė jam visą paskaitą, kad Koris 
yra vidutinybė - tiek protu, tiek kaip asmenybė. 

Maždaug tuo metu Kristianas ėmė ją erzinti. 

— Tau neužteks drąsos, Kime, — šnabždėdavo jis kiekvieną die- 


ną rytinių susitikimų metu. 


214 


L Tri EAS FAZANŲ ŽUDIKAI ESS i ASS oaiEŠA 


Kasdien, kai šutvė susiburdavo aplink ją, Kristianas baksnoda- 
vo ją alkūne ir tapšnodavo per petį. 

— Tu neišdrįsi, Kime! 

Bet Kimė buvo drąsi, ir jie tai žinojo. Jie akylai sekė Kimę. 
Jos nuolatines pastangas pamokų metu. Tarp kėdžių eilių pra- 
žergtas kojas, pamažu trumpėjančią suknelę. Koketišką šypseną 
ir skruostų duobutes, kurios puošdavo Kimės veidą, kai ji grakš- 
čiai žingsniuodavo link mokytojo stalo. Permatomas palaidines 
ir gomurinį balsą. Prireikė dviejų savaičių, kad ji pažadintų aistrą 
vienintelio visų mokykloje mėgstamo mokytojo širdyje. Pažadino 
taip dirbtinai, kad norėjosi juoktis. 

Mokykloje jis dirbo visai neilgai. Meilaus veido, bet kartu 
vyriškas. Kopenhagos universitetą jis baigė pačiais geriausiais pa- 
žymiais. Tačiau toli gražu nebuvo tipiškas uždarosios mokyklos 
mokytojas. Jis neapsiribodavo tik mokyklos sienomis ir bendruo- 
mene. Savo mokiniams jis duodavo skaityti pačios įvairiausios 
literatūros. 

Kimė paklausė, ar mokytojas sutiktų būti jos kuratorius ruo- 
šiantis egzaminams. Dar nesibaigus pirmam trimestrui jis jau 
buvo spėjęs netekti proto dėl Kimės. Ji pažadino mokytojo aistrą 
nuolat šmėkščiodama jam prieš akis ir demonstruodama po plo- 
nytėmis medvilninėmis suknelėmis kyšančius moteriškus iškilu- 
mus. Jo vardas buvo Klavsas, su „v“. Jam buvo pabodę visiems 
aiškinti šio keisto vardo atsiradimo aplinkybes. Esmė buvo tokia, 
kad jo tėvas neturėjo sveikos nuovokos, be to, pernelyg daug do- 
mėjosi Volto Disnėjaus pasauliu. 

Niekas nedrįso į jį kreiptis Klavsu Krike. Toks buvo daniškas 
Ančiuko Donaldo animacinių filmukų personažo Arklio Hora- 
cijaus atitikmuo. Kimė rado būdą priartėti prie Klavso ir paža- 


dino jo aistrą. Po trijų trimestrų juos siejo ne tik kuratoriaus ir 

auklėtinės santykiai. Klavsas pakvietė Kimę į savo šiltą ir jaukų 
burą, kur pasitiko ją pusnuogis. Jis įsisiurbė į Kimę nevaldomais 
bučiniais, nenustygstančiomis rankomis lietė nuogą merginos 
kūną. Degdamas nevaldomu geismu jis neįstengė blaiviai mąs- 
tyti. Jam buvo nusispjauti į kitų žmonių nuomonę ir pavydžius 
žvilgsnius. Į taisykles ir nuostatus. 

Kimė nusprendė mokyklos direktorių informuoti apie tai, kad 
Klavsas privertė ją lytiškai santykiauti. Jai buvo smalsu, kuo tai 
baigsis. Kimei rūpėjo sužinoti, ar pavyks į savo rankas perimti 
situacijos kontrolę. 

Bet viskas pasisuko netikėta linkme. 

Mokyklos direktorius į kabinetą pasikvietė juos abu. Abu vie- 
nu metu. Priversdamas tyliai ir nejaukiai sėdėti vieną šalia kito 
laukiamajame, kur juos akylai stebėjo sekretorė. 

Po tos dienos Klavsas ir Kimė daugiau niekada nesikalbėjo. 

Ji nežinojo, kaip toliau susiklostė Klavso reikalai. 

Mokyklos direktorius liepė Kimei susikrauti daiktus, nes į Ko- 
penhagą važiuojantis autobusas turėjo išvykti po pusvalandžio. 
Kimė nesivargino apsivilkti mokyklos uniformos. Tiesą sakant, 
mokyklos direktorius paprašė, kad ji to nedarytų. Nuo tos aki- 
mirkos ji nebebuvo šios mokyklos mokinė. 

Pirmiausia Kimės akys įdėmiai stebėjo raudoniu alsuojančius 
mokyklos direktoriaus skruostus. Galiausiai ji išdrįso pažvelgti 
jam į akis. 

— Visko gali būti, kad jūs... — ji trumpam nutilo. Ber galiausiai 
tęsė familiariai kreipdamasi į direktorių, — ...kad r4 netiki, jog 
jis privertė mane santykiauti. Bet nejaugi nemanai, kad rytojaus 
bulvariniai laikraščiai šią istoriją nušvies būtent taip? Ar įsivaiz- 
duoji, koks kils skandalas? „Mokytojas išprievartavo mokinę“. Ar 


suvoki? 

Ji iškėlė sąlygą, kurią įvykdžius tylėrų. Taip, ji išvyks. Papras- 
čiausiai susidės daiktus ir nedelsdama paliks mokyklą. Jai buvo 
nusispjauti. Svarbiausia, kad vadovybė apie Kimės pašalinimą ne- 
perspėtų jos tėvų. Zokia buvo jos sąlyga. 

Direktorius protestavo, sakydamas, kad mokyklai nedera iš 
mokinių tėvų imti pinigus už paslaugas, kurių nesuteikė. To- 
dėl Kimė paėmė arčiausiai jos ant direktoriaus stalo gulėjusią 
knygą, nuplėšė vieno puslapio kampą ir skubiai kažką ant jo 
brūkštelėjo. 

— Tai mano banko sąskaitos numeris, - paaiškino ji. — Papras- 
čiausiai perveskite pinigus į sąskaitą, kai juos gausite iš mano 
tėvo. 

Jis skausmingai atsiduso. Su šia popieriaus skiaute išblėso de- 


šimtmečius puoselėtas autoritetas. 


a 


Pakeldama akis į miglą ji pajuto malonią ją užliejančią ramybę. 
Priešais, žaidimų aikštelėje, žaidė vaikai, kurių skardūs balseliai 
užgavo jos širdį. 

Visoje aikštelėje tebuvo du mažyliai, prižiūrimi auklės. Vai- 
kai kažką vapėjo, žaisdami liestines rudenį ištuštėjusių laipynių 
džiunglėse. 

Kimė priėjo arčiau per miglą ir tylėdama stebėjo mergaitę. Toji 
rankoje laikė kažkokį daiktą, kurio norėjo berniukas. 

Kažkada ir ji buvo tokia maža mergaitė. 

Kimė pajuto, kad auklė ją stebi. Vos tik ji išniro iš krūmų, apsi- 
vilkusi purvinais rūbais ir išsitaršiusiais plaukais, suskambo auklės 
pavojaus varpai. Moteris tapo budri. 

— Vakar aš atrodžiau visai kitaip, — riktelėjo ji auklei. - Reikėjo 


pamatyti. 

Jei dabar vilkėtų drabužius, kuriais buvo apsirengusi centinėje 
stotyje, viskas būtų kitaip. Visai kitaip. Galbūt auklė netgi pasi- 
kalbėtų su ja. 

Išklausytų jos. 

Bet auklė neklausė. Ji šoko į priekį ir plačiai išskėstomis ran- 
komis ryžtingai pastojo Kimei kelią prie vaikų. Moteris nedelsda- 
ma pakvietė vaikus, kad jie prieitų prie jos, bet vaikai nepanoro. 
Nejau ši moteris nežinojo, kad mažieji troliai ne visada girdi, kas 
jiems sakoma? Tai pralinksmino Kimę. 

Ji kilstelėjo smakrą ir nusijuokė auklei į akis. 

— Ateikite čia! — isteriškai šaukė auklė, spoksodama į Kimę, 
tarsi ji būtų kokia purvina menkysta. 

Kimė žengtelėjo į priekį ir smogė auklei. Neketino leisti šiai 
personai galvoti apie ją tarsi apie kokią pabaisą. 

Auklė susmuko ant žemės. Gulėdama ji šaukė, kad Kimė ver- 
čiau jos neliestų. Kad susidoros su Kime, jei ši nepaliks jos ramy- 
bėje. Kad pažįsta daug žmonių, kurie padės tai padaryti. 
siai auklė užtilo. 

— Eikš, mažyle, parodyk, ką laikai rankoje, - pakalbino Kimė. — 
Ar ten nedidelė lazdelė? 

Vaikai stovėjo sustingę, ryžtingai atkišę rankas ir riksmais mal- 
daudami, kad auklė prieitų prie jų. 

Kimė žengė kelis žingsnius artyn. Nors ir apsižliumbusi, mer- 
gaitė atrodė be galo miela. Jos plaukai buvo ilgi ir gražūs. Rudi 
plaukai, tokius kadaise turėjo mažoji Milė. 

— Eikš, mieloji, parodyk, ką turi rankoje, — dar kartą ištarė ji, 
atsargiai artindamasi prie vaikų. 

Už nugaros išgirdo švilprelėjimą. Nors ir apsisuko, bet nespėjo 


atremti stipraus smūgio į kaklą. 

Ji vožėsi veidu į žvyrą ir pilvu trenkėsi į akmenį, kuris žymėjo 
tako išsišakojimą. 

Auklė tylėdama pralėkė pro Kimę ir pagriebė vaikus — viena 
ranka vieną, kita kitą. Tikrų tikriausia įžūli Vesterbro akiplėša. 
Aptemprais džinsais ir riebaluotais plaukais. 

Kimė pakėlė galvą ir stebėjo, kaip moters vedami vaikai pra- 
dingo už krūmų. 

Kadaise ji irgi turėjo tokią mažą mergaitę. Kuri dabar guli 
karstelyje po lova. Ir kantriai laukia. 

Netrukus jiedvi susitiks. 

— Šįkart norėčiau, kad dėl abipusės naudos mudu atvirai pasi- 
kalbėtume, — pasiūlė Mona Ibsen. - Praeitą kartą mums nelabai 
pasisekė. Tiesa? 

Karlas nužvelgė jos kabinetą, plakatus, kuriuose buvo vaizduo- 
jami gamtos vaizdai, palmės, kalnai ir kiti panašūs dalykai. Skais- 
čios, saulės išryškintos spalvos. Dvi kėdės, pagamintos iš brangios 
medienos, grakštūs augalai. Stulbinanti tvarka. Šioje aplinkoje 
nebuvo nė vienos nereikalingos detalės. Nė vieno nereikalingo 
niekniekio, galinčio nukreipti dėmesį. Net patogiai įsitaisęs ant 
sofos Monos kabinete Karlas niekaip nesiliovė galvojęs apie vieną 
vienintelį dalyką, kuris neleido jam tinkamai susikaupti, — apie 
tai, kaip drastiškai nuplėšia drabužius nuo šios moters kūno. 

— Pabandysiu, - pažadėjo jis. Pasirengęs padaryti viską, ko tik 
ji prašytų. Karlas pernelyg dėl to nesinervino. 

— Vakar užsipuolei žmogų. Ar gali paaiškinti kodėl? 

Kaip ir buvo galima tikėtis, jis protestavo. Gynė savo nekal- 
tumą. Tačiau Mona žvelgė į Karlą tokiu žvilgsniu, tarsi jis me- 


luotų. 

— Tikriausiai mums nepavyks susitarti, nebent pradėtume 
viską nuo pradžių ir aprartume įvykių eigą. Gali pasijusti nejau- 
kiai, bet turime tai padaryti. 

— Šaudymas, — ištarė jis, prisimerkdamas taip, kad matytų 
nuo kvėpavimo besikilnojančias jos krūtis. 

— Sausio mėnesį patekai į susišaudymą Amageryje. Mes apie 
tai esame kalbėję anksčiau. Ar pameni tikslią datą? 

— Tai nutiko sausio 26 dieną. 

Ji linktelėjo, tarsi norėdama patvirtinti, kad diena buvo ypač 
gera. 

— Tau pavyko ištrūkti, galima sakyti, beveik nesužeistam. Bet 
vienas iš tavo kolegų, Ankeris, žuvo, o kitas šiuo metu guli pa- 
ralyžiuotas ligoninėje. Kaip tau pavyksta susitaikyti su tuo nuo 
įvykio praėjus aštuoniems mėnesiams? 

Jis įsmeigė akis į lubas. Kaip jam pavyksta? Jis iš tiesų nejįsi- 
vaizdavo. Tiesiog tai niekada neturėjo įvykti. 

— Žinoma, man labai gaila, kad taip nutiko. — Prieš akis iški- 
lo Hardžio, gulinčio stuburo traumų skyriuje, vaizdas. Liūdnos, 
nebylios akys. Du šimtai šešiasdešimt keturi svarai negyvo svo- 
rio. 

— Ar tai tave liūdina? 

— Taip, mažumėlę. — Jis pabandė nusišypsoti, bet ji žvelgė į 
savo popierius. 

— Hardis man užsiminė, jog įtaria, kad tas, kas šovė, tykojo 
jūsų trijulės Amageryje. Ar tau irgi sakė? 

Karlas patvirtino. 

— Ar jis pasakė tau, jog mano, esą tu arba Ankeris informavo 
užpuolikus apie būsimą reidą? 

— Taip. 


— Kaip dėl to jautiesi? 

Karlas matė, kad Mona bando savaip įvertini situaciją. Jo min- 
tyse Monos akys spinduliavo erotizmu. Karlui pasidarė įdomu, 
ar ji numano apie savo erotiškas akis ir tai, kaip beprotiškai jos 
gundo. 

— Gal jis neklysta, — atsakė Karlas. 

— Žinoma, tai ne tavo darbas. Matau tai, žiūrėdama į tave. Aš 
teisi? 

Jei būtų buvęs jis, ar ji tikėtųsi išgirsti ne tik neigimą, bet ir są- 
žiningą prisipažinimą? Ar ji mano, kad žmonės tokie paiki? Negi 
jai atrodo, kad viską apie visus žino ir gali viską apie žmogų per- 
skaityti jo veide? 

— Ne, tai buvau ne aš. Be abejo, ne. 

— Jei tai Ankerio darbas, vadinasi, jo gyvenime įvyko kažkas 
baisaus. Ar nemanai? 

Taip, tu tikrai mane kaitini, — pagalvojo Karlas, — bet jei mes 
norėsime pratęsti, būk žmogus ir uždavinėk man tinkamus klausi- 
mus, po velnių. 

— Taip, žinoma, — atsakė jis, girdėdamas savo balsą, kuris jam 
labiau priminė šnabždesį. - Mudu su Hardžiu apsvarstysime to- 
kią galimybę. Kadangi, vienaip ar kitaip, esu įvykio auka, noriu 
pareikšti savo nuomonę, kad apsisnargliavęs privatus detektyvas 
meluoja. Nepaisant visų žemiškų ir nežemiškų galių, kurios kiša 
pagalius man į ratus, mes dar pamatysime, ką mums pavyks išsi- 
aiškinti. 

— Policijos komisariate ją vadina „vinių šaudyklės byla“. Dėl 
nužudymo metu naudoto ginklo. Aukai buvo pataikyta į galvą, 
tiesa? Priminė egzekuciją. 

— Galbūt. Atsižvelgiant į susiklosčiusią situaciją, man neteko su 
ja tiesiogiai dirbti. Aš nebuvau įtrauktas į tyrimą. Tik žinau, kad 


šis atvejis pasikartojo, turbūt esi girdėjusi. Sorėje panašiai buvo 


222 


FAZANŲ ŽUDIKAI A 


nužudyti du jauni vyrai. Manoma, kad abiem atvejais kaltininkai 
yra tie patys. 

Ji linktelėjo. Be abejo, ji žinojo. 

— Ši byla neduoda tau ramybės, Karlai. Tiesa? 

— Ne, nesakyčiau, kad ji neduoda man ramybės. 

— O kas tau neduoda ramybės, Karlai? 

Jis įsikibo nagais į odinės sofos šoną. Atėjo tinkama akimirka 
prisipažinti, ką jaučia Monai. 

— Man neduoda ramybės tai, jog kas kartą tave kur nors pa- 
kvietęs išgirstu neigiamą atsakymą. Tai mane iš tiesų neramina. 

Iš Monos Ibsen kabineto jis išėjo pakiliai nusiteikęs. Nors 
Mona buvo gan priešiškai nusiteikusi jo atžvilgiu, apipylė jį ga- 
lybe klausimų, išreikšdama savo abejones ir pareikšdama kaltini- 
mus. Daugybę kartų Karlas ketino apimtas pykčio pašokti nuo 
sofos ir reikalauti, kad Mona patikėtų juo. Bet jis liko tysoti ant 
sofos ir kantriai bei mandagiai atsakinėjo į jos klausimus. Galiau- 
siai Mona, nors ir nespinduliuodama ypatingu meilumu ir nusi- 
kai jis liausis pas ją lankytis kaip pacientas. 

Galbūt ji manė, kad šitaip miglotai pasižadėdama apsaugos 
save. Kad Karlas amžinai galvos, jog gydymas vis dar nesibaigė. 


Bet Karlas žinojo. Jis pasistengs, kad šis pažadas taptų realybe. 


Jis nužvelgė Medžiotojų gatvę ir Šarlotenlundo miesto centrą. 
Per penkias minutes pėsčiomis jis pasieks priemiestinį traukinį, 
tada per pusvalandį nusigaus iki komisariato, kur galės patogiai 
įsitaisyti ant reguliuojamos darbo kėdės rūsio kampe. Ne visai 
tinkama aplinka žmogui, kurio širdyje užgimė nauja optimizmo 


dozė. 

Karlui reikėjo, kad dabar kas nors atsitiktų. Sėdint komisariate 
tikėtis ko nors ypatingo būtų sunku. 

Priėjęs prie Liepų gatvės pradžios, Karlas nužvelgė ją kiek akys 
aprėpia. Jis žinojo, kad kita miesto pusė vadinama Ordrupu. Gal 
vertėtų iki ten nusigauti pėsčiomis. Mobiliajame telefone Karlas 
susirado Asado numerį ir nevalingai pažvelgė į indikatorių, ro- 
dantį, ar baterija dar veikia. Jis ką tik įkrovė ją, tačiau baterija jau 
buvo pusiau išsikrovusi. 

Atsiliepęs Asadas atrodė nustebęs. Nejau jiems galima kalbė- 
tis? 

— Nesąmonės, Asadai. Užtenka niekam nedemonstruoti, kad 
mus sieja bendri interesai. Klausyk, gal galėtum atlikti nedidelį ty- 
rimą ir sužinoti, su kuo iš tos mokyklos mes galėtume pasikalbėti? 
Didžiajame aplanke yra klasės albumas. Jame rasi informaciją, kas 
mokėsi šutvės klasėje. Arba gali rasti informaciją apie kokį nors 
mokytoją, kuris dirbo jų mokykloje nuo 1985 iki 1987 metų. 

— Aš jau pasirūpinau, - atsakė jis. — Po velnių, o jis išties dir- 
ba. - Dabar turiu kelis vardus, bet pasistengsiu sužinoti daugiau, 
bose. 

— Gerai. Sujunk mane su Rouze. Ačiū. 

Po minutės Karlas išgirdo jos balsą. Ji buvo uždususi. 

— Klausau! —- nebuvo nė užuominos, kad ji galėtų į Karlą kreip- 
tis „bose. 

— Kaip suprantu, sustatinėji stalus? 

— Taip! - Jei į šį vieną trrumputį žodį būtų galima sudėti visas 
emocijas, pradedant nusivylimu, kaltinimu, šaltumu ir baigiant 
milžinišku susierzinimu, kai žmogus yra atitraukiamas nuo kur 
kas svarbesnės užduoties, tuomet Rouzę Knudsen šiuo klausimu 


būtų galima įvardinti kaip tikrų tikriausią profesionalę. 

— Man reikia Kimės Lasen pamotės adreso. Žinau, kad davei 
man raštelį, bet aš jo dabar neturiu. Tiesiog padiktuok jos adresą, 
gerai? Prašau, neuždavinėk galybės klausimų! 

Karlas stovėjo prie Danske banko, kur solidžiai atrodantys vyrai 
ir moterys kantriai laukė ilgose eilėse. Panašiai darbininkų kvar- 
taluose Brondbiu ir Tostrupo priemiesčiuose stovima atlyginimų 
mokėjimo dienomis. Turtuolių, stovinčių eilėse, vaizdas vertė su- 
simąstyti. Kodėl, po galais, šie turčiai, gyvenantys Šarlotenlunde, 
stoviniuoja eilėse prie banko? Nejau jie neturi patikėtinių, kurie 
galėtų už juos apmokėti sąskaitas? Nejau jie nesinaudoja elektro- 
ninės bankininkystės paslaugomis? O gal jis ko nors nežino apie 
turtingų žmonių įpročius? Galbūt jie atvyko tiesiog už grynuosius 
įsigyti vertybinių popierių, lygiai taip pat kaip valkatos Vesterbro 
rajone perka cigaretes ir alų? 

Ką gi, kiekvienam savo, - pagalvojo Karlas. Jis pažvelgė į vaisti- 
nės fasadą ir pastato lange pastebėjo Bento Krumo kontoros žen- 
klą: ADVOKATAS, GALINTIS ATSTOVAUTI JUMS AUK6- 
ČIAUSIAJAME TEISME. Atstovavimo Aukščiausiajame teisme 
kompetencija, be abejonės, turėtų būti paranki tokiems klientams 
kaip Pramas, Dybolas Jensenas ir Hlorinas. 

Karlas atsiduso. 

Gebėjimas tiesiog praeiti pro Krumo biurą prilygo atsilaikymui 
prieš visas Biblijoje išvardytas pagundas. Karlas galėjo prisiekti, 
kad girdi, kaip velnias šaiposi jam į akis. Jei Karlas paskambintų į 
duris, pakiltų į Krumo biurą ir apklaustų advokatą, nepraėjus nė 
dešimčiai minučių sulauktų policijos komisarės skambučio. Tada 
Karlui Mjorkui tektų atsisveikinti su „O“ skyriumi. 

Akimirką jis stabtelėjo, neapsispręsdamas, kas geriau — būti at- 


leistam ar palaukti tinkamesnės progos. 

Geriausia tiesiog eiti savo keliais, - pagalvojo Karlas, bet jo pirš- 
tas nevalingai nuspaudė iki galo durų skambutų. Tebūnie prakeik- 
tas tas, kas mėgins sutrukdyti jo tyrimą. Na ką, laikykis, Bentai 
Krumai. Kuo anksčiau, tuo geriau. 

Karlas papurtė galvą ir atitraukė pirštą nuo durų skambučio. 
Situacija, kokia jo gyvenime pasitaikė daugybę kartų, vėl kartojo- 
si. Jaunatviškas Karlo maksimalizmas nepaleido jo iš savo gniauž- 
tų. Niekas nieko negali nuspręsti už jį, po velnių, tik jis pats. 

Pasigirdo stačiokiškas moteriškas balsas. Karlui buvo pasaky- 
ta, kad turės lukterti akimirką. Tačiau ta akimirka užsitęsė, bet 
galiausiai Karlas išgirdo laiptais atkaukšinčios moters žingsnius. 
Anapus stiklinių durų pasirodė moteris. Madingai apsirengusi, 
pečius apsigaubusi dizainerio sukurta skara, apsivilkusi šiurkštaus 
kailio kailinius. Tokius Viga mažiausiai keturis jų bendro gyveni- 
mo penktadalius nužiūrinėjo pro Birger Christensen salono langą 
Pėsčiųjų gatvėje. Įdomu, ar jie taip pat dailiai atrodytų ant Vigos 
kūno. Jeigu jai ir pavyko nusipirkti kailinius, didelė tikimybė, kad 
jie sulaukė liūdno likimo. Kodėl liūdno? Labai tikėtina, jog kuris 
nors iš jos patrakusių meilužių menininkų galėjo sukarpyti kailiu- 
ką prireikus draperijos groteskiškoms tapybos kompozicijoms. 

Moteris atidarė duris ir nusišypsojo Karlui akinančia šypsena, 
nebūdinga vargetoms. 

— Siaubingai apgailestauju, bet turiu išeiti. Mano vyro ketvir- 
tadieniais nebūna. Galbūt galėtumėte susitarti dėl susitikimo kitą 
dieną? 

— Ne, aš... — Karlas instinktyviai ėmė raustis kišenėje, ieško- 
damas policininko ženklelio, bet rado tik kažkokius pūkelius. Jei 
turėtų ženklelį, būtų atšovęs, kad šiuo metu atlieka tyrimą. Taip 
pat pridurtų, kad ponios vyras turėtų atsakyti į kelis formalius 
klausimus, tad Karlas užsuks po kelių valandų, jeigu patogu, ir 

ilgai neužtruks. Bet jis pasakė kai ką kita. — Ar jūsų vyras žaidžia 
golfą, ponia? 

Ji pažvelgė į Karlą nieko nesuprantančiu žvilgsniu. 

— Kiek man žinoma, mano vyras nežaidžia golfo. 

— Ką gi. — Karlas įkvėpė oro. - Apgailestauju, ponia, bet mudu 
esame tie žmonės, kuriuos apgaudinėja. Deja, bet jūsų vyras už- 
mezgė romaną su mano žmona. Ir dabar norėčiau žinoti, ką man 
daryti. — Pastebėjęs, kaip nemaloniai nustebino vargšę niekuo 
dėtą moterį, Karlas ir toliau stengėsi vaidinti esąs tikrai nelaimin- 
gas žmogus. — Atleiskite man. Aš labai atsiprašau. — Jis atsargiai 
palietė moters ranką. — Pasielgiau kaip paršas. Dar kartą apgailes- 
tauju. 

Tada žengė žingsnį ant šaligatvio ir įsiliejo į minią, judančią 
link Ordrupo. Karlas jautėsi priblokštas. Akivaizdu, kad Asado 
impulsyvumas persidavė ir jam. Karlas suvokė, kad toks įpročių 


pasikeitimas yra ne pats geriausias dalykas. Svelniai tariant. 


Ji gyveno Bažnyčios gatvėje, priešais maldos namus. Trys stogi- 
nės automobiliams, du bokštai, kurių viduje įrengti laiptai, parko 
prižiūrėtojo kotedžas, šimtai jardų naujai nutinkuotos sodo tvoros 
ir penkių ar šešių tūkstančių kvadratinių pėdų rūmai, kurių du- 
rys dengtos tokiu žalvario kiekiu, kokio nepamatysi ant Danijos 
karališkosios šeimos jachtos. Žodis „kuklus“ šiuo atveju netikrų 
jokiais būdais. 

Pro langus pamatęs, kad pirmajame aukšte kažkas juda, Karlas 
apsidžiaugė. Vadinasi, yra šansas kažką išpešti iš susiklosčiusios 
situacijos. 

Nors ūkvedė atrodė pavargusi, ji sutiko prie durų pakviesti Ka- 


sandrą Lasen, jei tik bus įmanoma. 

„Pakviesti prie durų“. Įdomus posakis. 

Pirmiausia viduje pasigirdo balsas, persunktas protesto gaide- 
lių, tada riksmas: 

— Sakai, jaunas vyras? 

Toji moteris puikiai įkūnijo aukštuomenės raganą, išgyvenan- 
čią ne pačius geriausius laikus. Tai buvo tos pačios puikiai atro- 
dančios, lieknos moters, kažkada besipuikavusios žurnale Her 
life, kuriame buvo publikuotas straipsnis apie jos šeimą, riksmas. 
Žinoma, per beveik trisdešimt metų daug kas galėjo pasikeisti. 
Moteris vilkėjo kimono, kuris buvo toks apkritęs, kad aclasinis 
apatinis trikotažas nevaržomai kyšojo iš po skvernų. Kalbėdama 
su Karlu ji plačiais mostais gestikuliavo ilgais nagais. Moteris aki- 
mirksniu sumojo, kad Karlas išties dailus ir įspūdingas vyras. Jis 
akivaizdžiai sudomino Kasandrą Lasen. 

— Prašom į vidų, — ji maloniai pakvietė Karlą. Nuo jos dvelkė 
vakarykštėmis išgertuvėmis. Akivaizdu, kad buvo išragauta bran- 
gių gėrimų. Karlas spėjo, kad buvo mėgautasi viskiu. Aplink tvy- 
rojo intensyvus aromatas. Toks intensyvus, kad kvapo ekspertui 
būtų pavykę nustatyti išpilstymo metus. Kasandra palydėjo jį su- 
ėmusi už alkūnės, tiksliau, įsikibusi į alkūnę nukreipė iki patalpos 
pirmajame namo aukšte, kurią pavadino savo kambariu. 

Karlui buvo pasiūlyta patogiai įsitaisyti ant vieno fotelio, o ant 
gretimo įsitaisė šeimininkė. Jis buvo priverstas iš arti nužvelgti 
sunkius Kasandros Lasen akių vokus ir dar sunkesnes krūtis. Re- 
ginys, kurio neįmanoma pamiršti. 

Tačiau jos draugiškumas ar susidomėjimas, kaip galima numa- 
nyti, truko tik tol, kol jis paaiškino savo vizito priežastį. 

— Vadinasi, nori sužinoti apie Kimę? — Kasandra padėjo ranką 
sau ant krūties, parodydama, kad verčiau jau Karlas išeitų, prie- 


šingu atveju, ji neatsakys už savo veiksmus. 

Tada Karlas pabandė kitą strategiją. 

— Esu čia todėl, kad girdėjau, jog ši šeima įkūnija geras ma- 
nieras, — jis pabandė įsiteikti. - Kad bet kuris žmogus gali tikėtis 
malonios viešnagės, nepaisant priežasties, dėl kurios čia apsilan- 
kė. - Nesuveikė. 

Karlas paėmė grafiną ir pripylė viskio į Kasandros taurę. Gal 
tai padės užsitarnauti jos palankumą. 

— Ar toji mergšė tebėra gyva? — paklausė ji visiškai šaltai. 

— Taip, ji gyvena Kopenhagos gatvėse. Turiu jos nuotrauką. Ar 
norite pamatyti? 

Kasandra užsimerkė ir nusuko žvilgsnį, tarsi Karlas jai po no- 
simi būtų pakišęs šuns išmatas. Dieve mano, akivaizdu, kad jai nė 
kiek neįdomu. 

— Ar galite pasakyti, ką judu su vyru pagalvojote 1987 metrais 
išgirdę, jog Kimė ir jos draugai yra įtariami dėl žmogžudystės? 

Ji dar kartą priglaudė ranką prie krūtinės. Tik šį kartą stengėsi 
susidėlioti mintis. Jos veido išraiška pasikeitė. Kasandra nusigręžė 
nuo Karlo. Jos galvoje grūmėsi sveikas protas ir viskis. 

— Žinai, mielasis, mes nelabai gilinomės į tą reikalą. Tuo metu 
mažumėlę keliavome po pasaulį. — Staiga ji atsigręžė į Karlą. Jai 
prireikė šiek tiek laiko atgauti pusiausvyrą. — Yra sakoma, kad 
kelionės yra gyvenimo eliksyras. Jų metu mudu su vyru susira- 
dome daugybę puikių draugų. Pasaulis yra gražus. Ar sutinki, 
pone...? 

— Miorkas. Karlas Mjorkas. — Jis linktelėjo. Norint rasti to- 
kios bejausmės būtybės atitikmenį reiktų perversti brolių Grimų 
pasakas. — Taip, jūs esate visiškai teisi. — Senai raganai visai nebū- 
tina žinoti, kad neskaitant kelionės autobusu į Kosta Bravą, kur 


Viga vis bėgiodavo pas vietinius menininkus, o Karlas tuo metu 

čirškėjo paplūdimyje su galybe pensininkų, jis iš tiesų niekada 
nebuvo išvykęs toliau šešių šimtų mylių atstumu nuo Kopenha- 
gos. — Kaip manote, ar Kimei pareikšti kaltinimai buvo pagrįsti? 

Jos lūpų kampučiai nusileido. Karlas pamanė, kad tokia Ka- 
sandros veido išraiška tikriausiai turėtų reikšti susirūpinimą. 

— Žinai ką? Kimė buvo pasiutusi mergiotė. Jai buvo vieni nie- 
kai trenkti kitam žmogui. Taip, netgi kai buvo maža mergaitė. 
Jei negaudavo ko norinti, Kimė imdavo mosuoti rankomis tarsi 
būgno lazdelėmis. Štai taip. — Ji bandė pamėgdžioti, kaip Kimė 
mosuodavo rankomis, ir gausiai apsitaškė viskiu. 

Ar yra bent vienas normalus vaikas, kuris taip nesielgia? - pagal- 
vojo Karlas. — Ypač turėdamas tokius tėvus, kokius turėjo Kimė. 

— Supratau. Ar tokia pati ji buvo ir vėliau? 

— Cha! Ji buvo tikra bjaurybė. Vadindavo mane bjauriausiais 
žodžiais. Jums sunku įsivaizduoti. 

Tiesą sakant, jam buvo nesunku. 

— Ir pasileidusi. 

— Pasileidusi. Kaip suprasti? 

Kasandra patrynė išorinėje plaštakos pusėje šviečiančias plonas, 
mėlynas kraujagysles. Tik dabar Karlas pastebėjo, kad jos sąnarį 
iškraipė artritas. Jis vėl pažvelgė į pustuštę moters taurę. Skausmą 
malšinti galima pačiais įvairiausiais būdais, - pagalvojo jis. 

— Kai grįžo namo iš Šveicarijos, Kimė tempdavosi į namus visus 
iš eilės sutiktus vyrus ir... gal būsiu pernelyg atvira, bet ji dulkin- 
davosi su jais lyg gyvulys prie atvirų durų, nors tuo metu būdavau 
namie ir nemiegodavau. - Kasandra papurtė galvą. —- Gyventi vie- 
nai buvo sunku, pone Mjorkai. — Ji pažvelgė į Karlą nuoširdžiu 
žvilgsniu. - Tuo metu Vilis, Kimės tėvas, jau buvo susikrovęs savo 
daiktus ir išsikraustęs. — Ji gurkštelėjo iš taurės. — O dar norėjau 


jo nepaleisti. Absurdiška... 

Tada ji vėl pasisuko į Karlą. Ant dantų matėsi raudonojo vyno 
dėmės. 

— Ar jautiesi vienišas šiame gyvenime, pone Mjorkai? — Peties 
kryprelėjimas ir akivaizdus kvietimas kaip iš meilės romanų serijos. 

— Taip, jaučiuosi, — atsakė jis, priimdamas iššūkį. Karlas įsmei- 
gė žvilgsnį jai į akis ir tol žiūrėjo, kol galiausiai Kasandra išlen- 
kė antakius ir nugėrė dar vieną gurkšnį viskio. Pro taurės kraštą 
kyšojo tik jos trumpos, virpančios blakstienos. Jau seniai tokiu 
žvilgsniu į ją nežvelgė joks vyras. 

— Ar žinojot, kad Kimė buvo nėščia? 

Ji giliai įkvėpė ir akimirką atrodė, kad yra kažkur toli. Jos kak- 
toje įsirėžė liūdnas svajingumas. Tarsi žodyje „nėščia“ slypėtų ne 
tik prisiminimai apie nenusisekusius santykius su kitu žmogumi, 
kurie kėlė jai skausmą, bet ir dar kažkas. Kiek Karlui buvo žino- 
ma, Kasandra niekada neturėjo savo vaikų. 

— Taip, — atsakė ji, pažvelgusi į Karlą šaltu žvilgsniu. — Žinojau. 
Paleistuvė. Ar tai galėtų ką nors nustebinti? 

— Kas tada atsitiko? 

- Žinoma, ji norėjo pinigų. 

— Ar gavo? 

— Ne iš manęs! — Kasandra liovėsi Airtuoti. Jos veide išryškėjo 
gilaus pasišlykštėjimo emocijos. — Tėvas davė Kimei dešimt tūks- 
tančių kronų ir paprašė, kad ji liautųsi bendravusi su juo. 

— O jūs? Ar gaudavote kokių nors žinių iš jos? 

Ji papurtė galvą. 

— Kas buvo Kimės vaiko tėvas? Ar žinote? 

— Hm, manau, kad tas susna niekalas, sudeginęs savo tėvo 
lentpjūvę. 

— Turite omenyje Bjarnę Thogerseną? Tą, kuris buvo pripažin- 


tas kaltu dėl žmogžudysčių? 

— Tikriausiai. Nepamenu jo vardo. 

— Supratau! — Karlas buvo įsitikinęs, kad Kasandra meluoja. 
Net jei būtų prisisprogęs viskio, žmogus nepamiršta tokių daly- 
kų. — Kurį laiką Kimė gyveno čia. Sakėte, kad dėl to patyrėte 
sunkumų? 

Ji pažvelgė į Karlą nepasitikėjimo kupinu žvilgsniu. 

— Tikiuosi, nemanote, jog ilgai taiksčiausi su ta netikša. Ne, 
tuo metu labiau norėjau pagyventi pakrantėje. 

— Pakrantėje? 

— Kosta del Sol Fuenchiroloje. Graži ant stogo įrengta terasa, iš 
kurios atsiveria vaizdas į promenadą. Žavi vieta. Ar žinote ką nors 
apie Fuenchirolą, pone Mjorkai? 

Jis linktelėjo. Nekyla abejonių, kad šiltus kraštus ji pasirinko 
dėl artrito. Kita vertus, juos renkasi ne vienas kaprizingas pasi- 
turintis žmogysta, norintis pasislėpti nuo aplinkinių, taip išsau- 
godamas savo tamsias paslaptis ir nuodėmingą praeitį. Jei būtų 
užsiminusi apie Marbelją, o ne apie Fuenchirolą, tuomet nebūtų 
nieko keisto. Būtent ten spiečiasi visi turčiai, o ji tikriausiai būtų 
galėjusi sau leisti gyventi bet kur. 

— Ar namie yra likusių kokių nors Kimės daiktų? — paklausė 
Karlas. 

Tą akimirką kažkas įvyko jos viduje. Ji paprasčiausiai sėdėjo 
savo įprastinėje vietoje tylėdama ir iš lėto gurkšnojo viskį. Kai 
taurė ištuštėjo, lygiai taip pat ištuštėjo ir jos galva. 

— Manau, kad Kasandrai reikia pailsėti, - įsiterpė ūkvedė, kuri 
visą jųdviejų pokalbį sukiojosi netoliese. 

Karlas pakėlė ranką ją tildydamas. Jis ėmė įtarti kažką negero. 

— Ar galiu pamatyti Kimės kambarį, ponia Lasen? Suprantu, 
kad jis liko toks, koks buvo tada, kai Kimė išėjo. 

Tai buvo aklas šūvis. Karlas uždavė tokį klausimą, kurį paty- 
ręs policininkas laiko atsargai dėžėje su užrašu „Verta pabandyti “. 
Klausimą, prieš kurį užduodant yra išsakomos panašios į šią fra- 
zės: „Aš suprantu, kad...“ Šiaip ar taip, toks ėjimas visada būdavo 
tinkamas užmezgant pokalbį. 

Ūkvedė per dvi minutes paguldė šių prabangių namų karalie- 
nę į jos įmantrią lovą. Karlas apsidairė aplink. Nesvarbu, ar čia 
augo Kimė, bet namas nebuvo pritaikytas auginti vaikus. Nė vie- 
no žaidimams tinkamo kampo. Čia buvo pernelyg daug niekučių, 
pernelyg daug japoniškų ir kiniškų vazų. Jei žmogus imtų mo- 
suoti rankomis, jis rizikavo gauti seprynženklę draudimo sąskaitą. 
Name tvyrojo labai nejauki atmosfera. Karlas buvo įsitikinęs, kad 
tokia atmosfera čia vyravo jau daugybę metų. Vaikų kalėjimas. 
Tokį įspūdį apie namą susidarė Karlas. 

— Taip, — patvirtino ūkvedė, kai juodu su Karlu kopė į trečią 
aukštą. — Žinoma, Kasandra tik gyvena čia. Iš tiesų namas pri- 
klauso jos podukrai. Taigi, viskas, kas yra šiame aukšte, nepakito 
nuo tų laikų, kai ji čia gyveno. 

Taigi, Kasandra Lasen šiame name gyveno, nes mielaširdingoji 
Kimė jai leido. Jei Kimė vėl sugrįžtų į normalų gyvenimą, Kasan- 
dra tikriausiai nebegalėtų čia glaustis. Kokia paradoksali situacija, 
susijusi su dviejų moterų lemtimi. Turtinga moteris gyveno mies- 
to gatvėse, o neturtingoji mėgavosi aukštuomenės gyvenimu. Dėl 
šios priežasties Kasandra Lasen rinkosi Fuenchirolą, o ne Marbel- 
ją. Taip ji nusprendė ne savo valia. 

— Perspėju, kad viduje yra netvarka, — tarė ūkvedė, atidaryda- 
ma duris į patalpą. — Mes nusprendėme viską palikti taip, kaip 
matote. Kad grįžusi dukra negalėtų apkaltinti Kasandros šniukš- 


tinėjimu. Manau, kad toks sprendimas yra protingas. 


233 


a JUSSI ADLER-OLSEN ais 


Jis linktelėjo stovėdamas raudonu kilimu nukloto koridoriaus 
gale. Iš kur šiais laikais dar randama šitaip aklai atsidavusių tarnų? 
Ji netgi kalbėjo be imigrantams būdingo akcento. 

— Ar pažinojote Kimę? 

— Dėl Dievo, ne. Nejau atrodau taip, lyg dirbčiau čia nuo 1995 
metų? — ji nuoširdžiai nusijuokė. 

Tiesą sakant, ji dirbo ūkvede 1995 metais. 

Trečias aukštas praktiškai buvo atskiras butas. Karlas tikėjo- 
si išvysti kelis kambarius, o ne Paryžiaus lotynų kvartale esančio 
prabangaus lofto kopiją. Čia buvo įrengtas netgi prancūziškas bal- 
konas. Dideli langai, į daug nedidelių narelių padalytais stiklais, 
buvo įstatyti į pasviras palėpės sienas. Jie buvo purvini, bet vis tiek 
atrodė pakankamai žavingai. Jei ūkvedė mano, kad šioje vietoje 
yra didžiulė netvarka, ji tikriausiai nugriūtų išvydusi Džespero 
kambarį. 

Ant grindų gulėjo išmėtyti nešvarūs drabužiai. Išskyrus juos, 
patalpoje nebuvo jokio kito daikto. Netgi jokio popieriaus ant 
stalo, niekas negulėjo ant kavos stalelio priešais televizorių. Nie- 
ko, kas liudytų, kad kadaise čia gyveno jauna moteris. 

— Galite pasižvalgyti, bet pirmiausia norėčiau pamatyti jūsų 
policininko ženklelį, pone Mjorkai. Juk tai standartinė procedū- 
ra, tiesa? — paklausė ūkvedė. 

Jis linktelėjo ir ėmė raustis savo kišenėse. Kokia įkyruolė, ki- 
šanti nosį ne į savo reikalus. Galiausiai rado apdriskusią vizitinę 
kortelę, jo kišenėje tūnojusią nuo neatmenamų laikų. - Apgailes- 
tauju, bet savo ženklelį palikau komisariate. Atleiskite. Matote, 
esu skyriaus vadovas, todėl nedažnai išvykstu iš savo darbo kabi- 


neto. Bet štai, mano vizitinė kortelė. Taigi, galite matyti, kas aš 


toks. 

Ji perskaitė telefono numerį, adresą, tarsi kokia klastočių eks- 
pertė iščiupinėjo kortelę. 

— Minutėlę, - tarstelėjo ji ir pakėlė ant stalo stovinčio Bang e7 
Olufsen laidinio telefono ragelį. 

Ji prisistatė kaip Šarlotė Nielsen ir paklausė, ar kas nors pažįs- 
ta vyresniojo inspektoriaus pavaduotoją detektyvą Karlą Mjorką. 
Laukdama, kol ją sujungs su reikiamu skyriumi, ji stovėjo trepsė- 
dama kojomis. 

Kai ją sujungė, Šarlotė dar kartą paklausė, ar kas nors pažįsta 
Karlą Mjorką. Tada paprašė, kad tas kažkas apibūdintų Mjorko 
išvaizdą. 

Ji trumpai nusijuokė, įdėmiai nužvelgdama Karlą. Tada šypso- 
damasi padėjo ragelį. 

Kas, po velnių, ją taip prajuokino? - pagalvojo Karlas. - Galiu 
prisiekti, kad ji kalbėjosi su Rouze. 

Ukvedė nepaaiškino, kas ją pralinksmino, tačiau išėjo iš kam- 
bario ir paliko Karlą ieškoti atsakymų į visus savo klausimus ap- 
leistame jaunos merginos būste, kuriame, regis, nebuvo jokių 
užuominų. 

Karlas daugybę kartų ištyrinėjo patalpą. Ukvedė ne vieną kar- 
tą buvo užsukusi patikrinti. Ji dirbo apsaugininko darbą. Šarlotė 
manė, kad geriausiai šį darbą galinti atlikti stebėdama Karlą tarsi 
alkanas uodas, nutūpęs jam ant rankos. Bet jai niekas neužkliuvo. 
Karlas nieko nesujaukė, taip pat nieko neįsidėjo į kišenę. 

Akivaizdu, kad Kimė skubėjo dingti iš namų. Savo būstą ji ap- 
leido paskubomis, bet apgalvodama detales. Daiktus, kurių neno- 
rėjo kitiems rodyti, ji išmetė į šiukšlių dėžes, stovinčias įvažiavime 
prie namo, takas buvo grįstas grindinio akmenimis. Įvažiavimas 


buvo matomas iš Kimės kambario balkono. 

Taip pat ji pasielgė su drabužiais. Ant kėdės, stovinčios šalia 
lovos, gulėjo nedidelės rūbų krūvos, tarp jų nebuvo apatinių dra- 
bužių. Barai buvo išmėtyti po kambario pakampius, bet nesimatė 
nešvarių kojinių. Akivaizdu, kad Kimė apgalvojo, ką galima pa- 
likti, o kas buvo pernelyg intymu. Karlo paieškos laukas susiaurė- 
jo: patalpoje nebuvo nieko intymaus. 

Nebuvo netgi sieninių dekoracijų, kurios paprastai atskleidžia 
žmogaus pažiūras arba skonį. Mažame, marmuru išklotame vo- 
nios kambaryje nebuvo dantų šepetuko. Spintelėje jokių higieni- 
nių reikmenų, o šalia klozeto stovinčioje šiukšlinėje nesimatė iš- 
mestų medvilninių gumulėlių, skirtų odai valyti. Nė menkiausios 
užuominos klozete arba kriauklėje. 

Kimė išsinešdino iš būsto, nepalikdama jokios užuominos apie 
savo individualybę. Buvo galima įžvelgti, kad čia kadaise gyveno 
moteris, tik tiek. Tačiau nebuvo aišku, kokia moteris čia gyveno. 
Galėjo būti senmergė, bendradarbiaujanti su savanoriška organi- 
zacija Išsigelbėjimo armija, arba, priešingai, šiuolaikinė aukštuo- 
menės panelė iš prabangaus Kopenhagos priemiesčio. 

Karlas atsargiai pakėlė lovos paklodes ir pabandė užuosti Kimės 
kvapą. Jis pakėlė čiužinį, norėdamas įsitikinti, gal ji bus pamiršusi 
po juo kokį nors raštelį. Galiausiai apžiūrėjo tuščios šiukšliadėžės 
dugną, patikrino virtuvės stalčių galines puses, kyštelėjo galvą ten, 
kur susidariusi tuščia ertmė po stogo kraigu. 

Nieko. 

— Greitai sutems, — informavo ūkvedė Šarlotė, leisdama su- 
prasti Karlui, kad jis galėtų susirasti kitą vietą žaisti policininką. 

— Ar čia yra palėpė ar kas nors panašaus? — viltingai paklausė 
jis. - Koks nors liukas ar laiptai, kurių iš čia nesimato? 


— Ne, čia yra tik tai, ką matote. 

Karlas pažvelgė į viršų. Gerai, vadinasi, palėpės virš buto nėra. 

— Aš dar kartą viską peržiūrėsiu, — nutarė jis. 

Ieškodamas nepritvirtintų grindų lentų jis pakėlė visus kilimė- 
lius. Atsargiai nuplėšė visus virtuvėje priklijuotus plakatus, kurie 
vaizdavo prieskonius. Karlas tikrino, ar po jais nėra kokių nors 
tuščių ertmių. Pabeldė į baldus, spintų ir spintelių apačias. Bet 
nieko nerado. 

Karlas papurtė galvą, nepatenkintas savimi. Ir kodėl gi čia tu- 
rėtų kas nors būti? 

Išėjęs iš buto užvėrė duris. Kurį laiką pastoviniavo laiptų aikš- 
telėje, vildamasis, gal vis dėlto jo akis užtiks ką nors, kas yra vertas 
dėmesio. Toks trumpas atokvėpis jam turėjo padėti atsikratyti er- 
zinančio pojūčio, jog kažką pražiūrėjo. 

Tada suskambo jo mobilusis telefonas ir jis grįžo į realybę. 

— Kodėl tu ne savo darbo kabinete, Karlai? — pasigirdo Marku- 
so balsas. — Ir kodėl rūsyje, už kurį esi atsakingas, tokia baisi ne- 
tvarka? Koridorius užverstas galybe stalų, o tavo kabinete mačiau 
nesuskaičiuojamą galybę geltonų lipnių lapelių. Kur tu, Karlai? 
Gal pamiršai, kad rytoj pas tave atvyksta svečiai iš Norvegijos? 

— Šūdas! — išsprūdo jam pernelyg garsiai. Taip, jis iš tiesų apie 
tai pamiršo. 

— Ok? - pasigirdo kitame laido gale. Karlas žinojo, kad žmog- 
žudysčių skyriaus viršininko „ok“ turi visai kitokį atspalvį. 

— Aš pakeliui į komisariatą. — Jis pažvelgė į laikrodį. Buvo jau 
po keturių. 

— Dabar? Ne, nesuk galvos dėl nieko. — Viršininkas kalbėjo 
taip, jog atrodė vietos diskusijoms nelabai buvo likę. Jis niršo. — 
Aš pasirūpinsiu rytdienos vizitu. Pasirūpinsiu, kad svečiai neuž- 


suktų į tą netvarką, kuri tvyro tavo rūsyje. 

— Kada sakei, jie atvyksta? 

— Jie atvyksta dešimtą ryto, bet gali nesivarginti, Karlai. Viską 
perimu į savo rankas, tu turėsi būti pasiruošęs atsakyti į iškilusius 
klausimus, jei mes to pageidausime. 

Kurį laiką po pokalbio su Markusu Jakobsenu Karlas stebeilijo 
į savo mobilųjį telefoną. Iki pokalbio su Markusu Karlui atrodė, 
kad visi tie džiovintų menkių karalystės šeichai galėtų pabučiuo- 
ti jam į minkšrąją, bet dabar jo nuomonė visiškai pasikeitė. Jei 
žmogžudysčių skyriaus viršininkas nori perimti viską į savo ran- 
kas, tuomet Karlas pasistengs, kad to neįvyktų. Karlas kelis kartus 
nusikeikė ir pažvelgė pro stoglangį virš įspūdingos laiptinės. Saulė 
tebešvietė ir jos spinduliai pro stiklo narelius veržėsi į vidų. Nors 
darbo diena ėjo į pabaigą, jis visiškai nenorėjo važiuoti namo. 

Jis nebuvo pasirengęs keliauti į Hestestiną, palei laukus, ir ga- 
liausiai parsigauti namo, kur savo kulinariniais šedevrais mėgsta 
pasipuikuoti Mortenas. 

Karlas pastebėjo į vidų stačiu kampu krentančius šešėlius. Tai 
privertė jį suraukti kaktą. 

Tokiuose prabangiuose namuose langų rėmai kambariuose, 
kuriuose stogas leidžiasi įžulniu kampu, paprastai yra įleisti dvyli- 
ka colių į sieną. Bet šiame name rėmai buvo įleisti kur kas giliau, 
maždaug dešimt papildomų colių. Tai reiškė, jei jis teisingai spėja, 
kad pastate kažkada jau po pastatymo buvo pasirūpinta papildo- 
ma izoliacija. 

Užvertęs galvą Karlas pamatė siaurą įrrūkimą, nutįsusį nuo 
virš laiptinės esančių lubų iki nuožulnios sienos. Akimis jis nu- 
sekė įtrūkimą per visą laiptų aikštelę ir galiausiai grįžo ten, nuo 
kur pradėjo. Taip, nuožulnios sienos iš tiesų buvo kitokios. Buvo 
aišku, kad tokia puiki pastato sienų izoliacija čia įrengta ne nuo 


pat jo pastatymo. Sienas dengė mažų mažiausiai šešių colių storio 

papildomos izoliacijos sluoksnis, o ant viršaus dar buvo sumon- 
tuotos gipso kartono plokštės. Viskas buvo dailiai nuglaistyta ir 
gražiai nudažyta. Tačiau, aišku kaip dieną, kad laikui bėgant anks- 
čiau ar vėliau susiformuoja įtrūkimų. 

Karlas apsisuko, dar kartą atidarė buto duris, priėjo prie išori- 
nės patalpų sienos ir įdėmiai apžiūrėjo visus nuožulnius paviršius. 
Jis pastebėjo, kad įtrūkimai susiformavo ir sudūrime, einančiame 
per visas lubas. Daugiau nieko. 

Kažkur tikrai turėjo būti tuščia ertmė, bet akivaizdu, kad joje 
ką nors paslėpti neįmanoma. Bet kokiu atveju, ne iš vidaus. 

Jis pakartojo sau: 

— Ne iš vidaus! 

Jis pamatė balkono duris. Pagriebė už rankenos, pastumdamas 
atidarė duris ir išėjo į lauką. Panaudojant pasviras čerpes čia buvo 
sukurtas įspūdingas reginys. 

— Nepamiršk, tai buvo seniai, - šnabždėjo jis ir akimis ėmė kla- 
joti per čerpių eiles. Jis stovėjo šiaurinėje namo pusėje. Dėl lietaus 
vandens ir jame esančių maistingų medžiagų ant stogo sėkmin- 
gai kerojo samanos, kurios dabar, tarsi scenos dekoracijos, dengė 
didesnę stogo dalį. Karlas pasisuko į čerpes už balkono durų ir 
akimirksniu pastebėjo, kad kažkas čia ne taip. 

Čerpės buvo išdėliotos taisyklingai ir gerai pritvirtintos. Ant 
visų augo samanos. Tačiau viena viršutinėje čerpių eilėje, prijung- 
ta prie stogo kraigo, buvo šiek tiek iškrypusi. Stogą dengė lovelio 
formos čerpės, kurios iš dalies dengia viena kitą. Kiekvienos to- 
kios čerpės apatinėje pusėje yra nedidelis gumburas, kuris nelei- 
džia čerpei nukristi nuo medinių skersinių sijų. Bet ši konkreti 
išskirtinė čerpė buvo atsipalaidavusi ir galėjo bet kada nuslysti 
žemyn. Atrodė, tarsi gumburas būtų atkirstas, todėl čerpė dabar 


guli atsipalaidavusi ant sijos tarp kitų čerpių. 

Kai Karlas pabandė ją pakelti, čerpė nesunkiai pasidavė. 

Karlas giliai įkvėpė vėsaus rugsėjo oro. 

Jis visu kūnu pajuto neįprastą jausmą, tarsi būtų susidūręs 
su kai kuo neįprastu. Kažką panašaus tikriausiai jautė Hovardas 
Karteris, išgręžęs nedidelę skylę laidojimo rūsio duryse ir staiga 
suvokęs, kad atsidūrė faraono Tutanchamono kape. Prieš Karlą 
izoliacinės medžiagos ertmėje po čerpėmis gulėjo nedažyta batų 
dėžutės dydžio metalinė dėžė, įvyniota į permatomą plastiko pa- 
ketą. 

Staiga jo širdis ėmė daužytis lyg pašėlusi. Jis pakvietė ūkvedę. 

— Matote tą dėžę? 

Ji priėjo ir nenoriai pasilenkė, kad galėtų pasižiūrėti po čerpė- 
mis. 

— Ten dėžė. Kas joje? 

— Nežinau. Bet būsite mano liudininkė, galinti patvirtinti, kad 
radau ją čia. 

Ji pažvelgė į Karlą paniurusiu žvilgsniu. 

— Gerai, aš turiu akis, ar tai turite omenyje? 

Karlas išsitraukė mobilųjį telefoną ir padarė kelias nuotraukas. 
Tada parodė jas ūkvedei. 

— Ar galėsite paliudyti, kad ką tik nufotografavau būtent šią 
ertmę? 

Ukvedė susidėjo rankas ant klubų. Aišku kaip dieną, kad ver- 
čiau jai neuždavinėti jokių klausimų. 

— Išimsiu šią dėžę ir nusivešiu į komisariatą. — Jis neklausė, tik 
patvirtino. Priešingu atveju, ji nuskubėtų į apačią ir pažadintų 
Kasandrą Lasen. O tada tik ir lauk netikėtumų. 

Karlas leido jai eiti. Ukvedė, purtydama galvą, nuėjo. Akivaiz- 
du, kad jos pasitikėjimas visokiomis angelų sargų institucijomis 


gerokai susvyravo. 

Akimirką jis svarstė, gal vertėtų paskambinti ir išsikviesti nu- 
sikaltimo vietas apžiūrinčius ir įkalčius surenkančius specialistus. 
Bet persigalvojo, įsivaizduodamas, kaip aplink nusidrieks ne vie- 
na mylia nusikaltimo vietą juosiančios juostos ir sukiosis baltais 
kombinezonais vilkintys vyrai. Jie ir taip turi ką veikti, o jis laukti 
negali. Aišku ir paprasta. 

Taigi Karlas užsimovė pirštines, atsargiai pakėlė dėžę, padėjo 
atgal čerpę, įsinešė dėžę į vidų, padėjo ant stalo, išvyniojo ir atida- 
rė. Visus veiksmus jis atliko sklandžiai, bet nesąmoningai. 

Ant viršaus buvo padėtas nedidelis pliušinis meškutis, nedides- 
nis už degtukų dėžutę. Jis buvo neryškios spalvos, gelsvas, snuku- 
čio ir galūnių pliušas buvo nusitrynęs. Galbūt tai kažkada buvo 
mylimiausias Kimės turtas, jos vienintelis draugas. O galbūt kieno 
nors kito. Tada iš po meškučio ištraukė laikraštį. Berlingske Tiden- 
de, 1995 m. rugsėjo 29 d. Tokią datą Karlas perskaitė laikraščio 
kampe. Tą pačią dieną ji persikėlė gyventi pas Bjarnę Thogerseną. 
Be šios konkrečios datos daugiau niekas laikraštyje nesudomino 
Karlo. Jame tebuvo nesibaigiantys darbo skelbimai. 

Karlas pažvelgė į dėžę, vildamasis pamatyti kokį nors dieno- 
raštį arba laiškus, kurie padėtų patvirtinti ankstesnes prielaidas. 
Bet rado tik šešis nedidelius plastiko paketus, panašius į tuos, 
kurie naudojami kolekcionuojant pašto ženklus arba maisto re- 
ceptams laikyti. Jis nužvelgė ir įvertino visus iš dėžės ištrauktus 
daiktus. 

Kodėl reikėtų taip skrupulingai slėpti šiuos daiktus? - pagalvojo 
jis. Atsakymas tapo iš karto aiškus, vos tik jis pamatė dviejų apa- 
čioje padėtų paketų turinį. 

— Užsipisk! - leptelėjo jis. 

Ten buvo dvi žaidimo Trivia! Pursuit kortelės. Po vieną kie- 


kviename pakete. 

Penkias minutes jis bandė sutelkti padrikusias mintis. Tada 
čiupo bloknotą ir detaliai užsirašė plastiko paketų vietą dėžėje 
kitų ten buvusių daiktų atžvilgiu. 

Viename pakete buvo vyriškas rankinis laikrodis, vienas auska- 
ras, kitame pakete buvo kažkoks guminis raištis ir nosinė. 

Be paketų, kuriuose buvo sudėtos žaidimo Trivia! Pursuit kor- 
telės, buvo dar keturi paketai. 

Karlas prikando lūpą. 


Iš viso dėžėje buvo šeši. 


22 SKYRIUS 


Ditlevas keturiais šuoliais užlėkė į „Karakasą“ vedančiais laip- 
tais. 

— Kur jis? — riktelėjo Pramas sekretorei ir staigiai metėsi į tą 
pusę, kur ji rodė pirštu. 

Frenkas Helmondas gulėjo palatoje vienas. Nieko nevalgęs jis 
laukė antrosios operacijos. 

Kai Ditlevas įžengė į palatą, Helmondo žvilgsnis neatrodė pa- 
garbus. 

Keista, - pagalvojo Ditlevas, žvalgydamasis į Helmondo lovą 
ir tvarsčiais apraišiotą veidą. — Šis idiotas guli čia ir visiškai nepaiso 
manęs. Nejau jis taip nieko ir nesuprato? Kas jį sužalojo ir kas sulo- 
pė? 

Kalbant apie gydymą, juodu dėl visko sutarė. Bus gydomos 
gilios Helmondo veido žaizdos, daroma nedidelė plastinė veido 
operacija ir atliekamas odos patempimas aplink kaklą ir krūti- 
nę. Ditlevas galėjo pasiūlyti Helmondui poodinių riebalų nusi- 
urbimą, operacijas ir įgudusias rankas. Be to, savo žmoną. Pa- 


kankamai sėkmingas sandėris. Pasiūlęs tokį paketą Ditlevas turėjo 

teisę reikalauti, kad Helmondas parodytų nuolankiai gerbiantis 
jųdviejų susitarimą. Bent tiek, jei nesugeba parodyti elementaraus 
dėkingumo. 

Bet Helmondas nesilaikė susitarimo. Jis leptelėjo tai, ko nede- 
rėjo. Tikriausiai jo kalbas girdėjusios medicinos seserys stebėjosi 
tuo, ką išgirdo. Nesvarbu, kad pacientas buvo stipriai apsvaigęs 
nuo vaistų, šiaip ar taip, jis išpliurpė tai, ką girdėjo aplinkiniai: 
„Mane užpuolė ir sužalojo Ditlevas Pramas ir Ulrikas Dybolas 
Jensenas.“ 

Jis tai pasakė. 

Ditlevas nieko nelaukdamas drėbė, ką galvojo. Bet kokiu arve- 
ju, Helmondas neturėjo kito pasirinkimo, tik išklausyti jį. 

— Ar žinai, kaip paprasta nužudyti anestetikais nuslopintą 
žmogų ir likti nesusektam? - išrėžė Ditlevas. — Ak, tu nežinai? Bet 
kokiu atveju, šį vakarą tau bus atlikta antroji operacija, Frenkai. 
Viliuosi, kad anesteziologas savo darbą dirbs profesionaliai. Ne- 
paisant visko, moku jiems, kad savo darbą atliktų gerai. - Diltevas 
pirštu parodė į Helmondą. — Ir dar vienas dalykas. Ar galiu ma- 
nyti, kad nuo šiol laikysi savo srėbtuvę užčiauptą ir vykdysi mūsų 
susitarimą? Priešingu atveju, rizikuoji tapti organų donoru. Mes 
tikrai rasime kam juos persodinti. Yra daug jaunesnių žmonių, 
kuriems jų reikia. Juk toks sprendimas turėtų būti nemalonus, 
tiesa? 

Ditlevas patapšnojo per lašelinę, kuri buvo pritvirtinta prie 
Frenko rankos. 

— Aš nelaikau pagiežos, Frenkai. Neturėtum ir tu. Ar supranti 
mane? 

Jis stipriai stumtelėjo Helmondo lovą ir nusisuko. Tas susna 


nevykėlis prašosi bėdos. 

Išeidamas iš palatos Ditlevas taip stipriai trenkė durimis, kad 
pro šalį ėjęs budėtojas net sustojo jų apžiūrėti, kai Ditlevas nu- 
drožė šalin. 

Ditlevas pasuko tiesiai į skalbyklą. Jam reikėjo kuo skubiau 
išguiti tą bjaurų jausmą, kurį sukėlė ta nemaloni, su Helmondu 
susijusi situacija. 

Visai neseniai jo klinikos skalbykloje pradėjo dirbti mergina iš 
Mindanao. Toje Filipinų vietovėje įprasta kapoti galvas svetimote- 
riaujantiems vyrams. Jam magėjo kuo skubiau išbandyti naujokę. 
Ditlevas stebėjo merginą pasitenkinimo kupinu žvilgsniu. Ji atro- 
dė būtent taip, kaip Pramui labiausiai patiko: žvelgė į jį droviai ir 
akivaizdžiai jautėsi kaip bevertis žemės kirminas. Visa tai, o dar ir 
faktas, kad ji ranka pasiekiama, uždegė kaitrią ugnį. Ugnį, kurią 
jis troško žūtbūt užgesinti. 

— Aš kontroliuoju situaciją dėl Helmondo, - pranešė jis tą pa- 
čią dieną Ulrikui. Šis, vairuodamas automobilį, linktelėjo paten- 


kintas. Buvo akivaizdu, kad Ulrikas pajuto palengvėjimą. 


Ditlevas nužvelgė kraštovaizdį, priešais iš lėto išnyrantį mišką. 
Jį užliejo ramybė. Svarbiausia, kad nekontroliuojamų įvykių ku- 
pina savaitė pagaliau baigėsi. 

— O kaip dėl policijos? - paklausė Ulrikas. 

— Ten irgi viskas sutvarkyta. Karlas Mjorkas nušalintas nuo by- 
los. 

Jiedu atvažiavo į Torsteno valdas. Sustoję už penkiasdešimties 
jardų nuo vartų atsuko veidus į kameras. Po dešimties sekundžių 
atsidarė netoliese tarp eglių įrengti vartai. Įvažiuodamas į kiemą 
Ditlevas mobiliuoju telefonu surinko Torsteno numerį. 


— Kur esi? — paklausė jis. 

— Važiuokite pro veisyklą ir sustokite. Aš žvėryne. 

— Jis žvėryne, — persakė jis Ulrikui, jausdamas stiprėjantį pa- 
sitenkinimą. Tai buvo labiausiai svaiginanti ritualo dalis. Dalis, 
kuri, bent jau Torstenui, atrodė pati svarbiausia. Jie ne kartą matė 
Torsteną bėgiojantį tarp pusnuogių, drabužius demonstruojančių 
modelių. Ne kartą matė jį besimaudantį šlovės spinduoliuose ir 
girdėjo jo adresu išsakomas įtakingų žmonių pagyras. Bet nieka- 
da ir niekur jie nematė tokio didžiulio pasitenkinimo jo veide, 
koks atsirasdavo tuo metu, kai jiedu aplankydavo Torsteną žvė- 
ryne prieš medžioklę. Artimiausia medžioklė nusimato kurį nors 
kitos savaitės šiokiadienį. Dar nėra pasirinkta konkreti diena, bet 
ji vyks ateinančios savaitės pradžioje. Galės dalyvauti tik tie, kas 
anksčiau laimėjo teisę šaudyti į ypatingą dienos laimikį. Tik paty- 
rusieji žmonės, tik tie, kurie turėjo materialios naudos iš šių me- 
džioklių. Žmonės, kuriais gali pasitikėti. Tokie žmonės kaip jie. 

Kai tik Ulrikas pastatė savo Rover automobilį, iš pastato išėjo 
Torstenas. Jo guminė prijuostė buvo sutepta krauju. 

— Labas, — plačiai šypsodamasis pasisveikino Torstenas. Jis ką 
tik paskerdė kažkokį gyvį. 

Žvėryno patalpos po paskutinio karto, kai jie čia lankėsi, pa- 
didėjo. Jos tapo ilgesnės ir šviesesnės, buvo suskirstytos į daugybę 
stiklinių gardų. Keturiasdešimt latvių ir bulgarų darbininkų gero- 
kai padirbėjo. Pamažu Dueholto dvare buvo įgyvendinta tai, ką 
prieš šešiolika metų ambicingas Torstenas išvydo savo vizijose. Tai 
buvo tada, kai būdamas dvidešimt ketverių jis jau spėjo uždirbti 
pirmuosius milijonus. 

Žvėryne stovėjo maždaug šimtas ar daugiau narvų su gyvūnais. 
Visi jie buvo apšviesti halogeno lempomis. 

Vaikams turas po Torsteno Florino žvėryną būtų kur kas egzo- 


tiškesnis už kelionę į zoologijos sodą. Suaugęs žmogus, net ir turė- 

damas labai mažai žinių apie gyvūnų gerovę, čia patirtų šoką. 

— Pažiūrėkite į šitą, — pasiūlė Torstenas. — Tai Komodo vara- 
nas. 

Buvo akivaizdu, kad Torstenas buvo patenkintas tuo, kas jį 
supo. Atrodė, tarsi jis patirtų orgazmą. Ditlevas suprato, kodėl 
taip yra. Žinant, kad šie gyvūnai pavojingi ir priklauso nykstan- 
čioms rūšims, buvo galima suvokti, kad jie nebuvo atsitiktiniai 
laimikiai. 

— Manau, kad iškritus sniegui šitą galėsime nusivežti į Sachen- 
holto sodybą. Ten lengviau stebėti medžioklės plotus, nes šie vel- 
niai moka fantastiškai slapstytis. Galite įsivaizduoti? 

— Esu girdėjęs, kad jų įkandimas yra labai nuodingas, - įsiterpė 
Ditlevas. — Būtina pataikyti tiesiai į taikinį. Kol jis nespėjo įsikibti 
nasrais į šaulį. 

Jie pastebėjo, kaip nevalingai pradėjo virpėti Florino kūnas. 
Taip, tai išties įspūdingas laimikis, kurį jis parūpino savo drau- 
gams. Kaip jam pavyko? 

— O ką pasiūlysi kitą kartą? — susidomėjęs paklausė Ulrikas. 

Florinas išskėtė rankas į šalis. Tai reiškė, kad jis turi idėją, bet 
jos neatskleis. 

— Mes galime rinktis iš čia, —- parodė jis į daugybę narvų, ku- 
riuose buvo laikomi maži išsigandę gyvūnai. 

Pastate buvo švaru tarsi ligoninėje. Kadangi gyvūnai daug ės- 
davo, savaime aišku, nemažai tuštindavosi. Tačiau patyrę juodao- 
džiai Torsteno darbininkai darbavosi iš peties, todėl ore netvyrojo 
nepakeliamas šlapimo ir išmatų tvaikas. Šioje sodyboje gyveno 
trys šeimos iš Somalio. Šie žmonės stropiai šlavė, ruošė pašarus, 
šluostė dulkes, valė narvus. Vos pasirodydavo svečiai, dingdavo iš 
akiračio. Pašaliniams čia būdavo ne vieta. Paskutinėje eilėje vienas 


šalia kito stovėjo šeši aukšti narvai, kuriuose kažkas spietėsi. 

Pažvelgęs į pirmuosius du narvus Ditlevas nusišypsojo. Narve 
tupėjo įmitusi šimpanzė. Agresyvias akis ji buvo įsmeigusi į gre- 
timą narvą, kuriame tarp kojų panarinęs uodegą stovėjo laukinis 
dingas. Šuo tirtėjo, o per dantis nenumaldomai tekėjo seilės. 

Torstenas iš tiesų buvo be galo išradingas. Jam buvo nusispjau- 
ti į priimtas normas. Jei gyvūnų teisių organizacijos kada nors 
užklystų į jo valdas, jam tektų pasėdėti kalėjime ir sumokėti mi- 
lijonines baudas. Jo sukurta imperija žlugtų per vieną naktį. Save 
gerbiančios damos be skrupulų dėvi natūralius kailinius, tačiau 
jei tos pačios moterys išvystų, kaip Danijos mišku skuodžia dingo 
mirtinai išgąsdinta šimpanzė, tada jos tikrai atsisakytų kailinių. 

Paskutiniuose keturiuose narvuose buvo laikomi ne tokie eg- 
zotiški gyvūnai. Vokiečių dogas, didžiulis ožys, barsukas ir lapė. 
Išskyrus lapę, visi kiti gyvūnai gulėjo ant šieno, spoksodami į juos 
nužiūrinėjančius žmones, tarsi būtų susitaikę su savo likimu. Pa- 
stirusi lapė spraudėsi kampe. 

— Turbūt pagalvojote, na, ir kas gi čia tokio. Paaiškinsiu. — Flo- 
rinas įkišo rankas į savo prijuostės šonines kišenes ir galvos linkte- 
lėjimu parodė į vokiečių dogą. — Šito grynaveislio padaro šaknys 
nutįsusios per šimtą metų. Jis man kainavo įspūdingus du šimtus 
tūkstančių kronų. Bet kadangi jo akys tokios bjaurios ir piktos, 
manau, kad nevertėtų jam leisti pratęsti savo giminės ir perdavi- 
nėti palikuonims savo bjaurių genų. 

Kaip ir buvo galima tikėtis, tai išgirdęs Ulrikas nusikvatojo. 

— Turėtumėte žinoti ir apie šį ypatingą padarą. — Torstenas gal- 
vos mostu parodė į kitą narvą. — Jūs tikriausiai pamenate, kad 
geriausias pavyzdys yra advokatas Rudolfas Sandas, kuris beveik 
šešiasdešimt penkerius metus skrupulingai užrašinėjo informaciją 
apie savo trofėjus. Jis iš tiesų buvo legendinis žudikas. — Torstenas 


linktelėjo ir sudavė per grotas. Iš netikėtumo gyvūnas atšoko to- 

lyn, panarindamas galvą ir grėsmingai mosuodamas savo ragu. — 
Sandas nugalabijo 53 276 gyvūnus. Šis ožys buvo svarbiausias ir 
didžiausias jo trofėjus. Tai sraigtaragis ožys, geriau žinomas kaip 
Pakistano marchuras. Žinote, Sandas beveik dvidešimt metų AF 
ganistano kalnuose medžiojo marchuro patiną, kol po šimtą dvi- 
dešimt penkias dienas trukusio persekiojimo jam pagaliau pavyko 
patiesti milžinišką, senovės laikus menantį ožį. Internete galite 
pasiskaityti apie jo žygdarbius. Rekomenduoju. Būtų nelengva 
rasti medžiotoją, kuris savo laimikiais ir pasiekimais prilygtų Ru- 
dolfui Sandui. 

— Tai marchuras? — Ulrikas šypsojosi žudikiška šypsena. 

Torstenas degė pasitenkinimu. 

— Po velnių, aišku kaip dieną, kad tai marchuras. Šitas vos ke- 
liais kilogramais lengvesnis už tą, kurį nudobė Rudolfas Sandas. 
Jei tiksliau, dviem su puse kilogramo. Puikus egzempliorius. Man 
ji pavyko gauti pažįstamų Afganistane dėka. Tegyvuoja karas. 

Visi nusijuokė ir atsisuko į barsuką. 

— Šitas ne vienerius metus gyveno netoli sodybos, pietinėje 
jos pusėje. Bet vieną dieną pernelyg prisiartino prie mano spąstų. 
Noriu, kad žinotumėte, jog su šiuo mažu troliu turiu nesuvestų 
sąskaitų. 

Vadinasi, šio padaro laukia siaubinga egzekucija, — pagalvojo 
Ditlevas. — Zorstenas vieną dieną susidoros su juo pats. 

— Na, o štai ir fantastiškasis Ponas Lapinas. Ar žinote, kuo jis 
ypatingas: 

Jie visi kurį laiką tyrinėjo lapiną. Gyvūnas atrodė išsigandęs, 
galiausiai Ulrikas įspyrė į narvo grotas. 

Gyvūnas staigiai metėsi jų pusėn ir tvirtais nasrais įsikibo į 


Ulriko barą. Ulrikas ir Ditlevas akimirksniu atšoko. Tada jiedu 

pastebėjo seiles aplink žvėries nasrus, paklaikusias akis ir suvokė, 
kad netrukus mirtis pasiglemš šį padarą. 

— Jėzau Kristau, Torstenai, šis padaras tarsi apsėstas. Ar tai jis? 
Tas gyvūnas, kurį medžiosime kitą savaitę? Aš teisus? Mes išva- 
duosime iš kančių pasiutlige sergančią lapę? - linksmai nusijuokė 
Ulrikas, juoku užkrėsdamas ir Ditlevą. - Radai pasiutlige sergantį 
gyvūną, kuris puikiai pažįsta mišką. Nekantrauju, kada apie tai 
sužinos kiti medžiotojai. Po velnių, Torstenai. Kodėl mes apie tai 
nepagalvojom anksčiau? 

Išgirdęs tuos žodžius Torstenas ėmė kvatotis nevaldomu juo- 
ku. Jis kvatojosi taip garsiai, jog ėmė šnarėti ir šnypšti išgąsdinti 
gyvūnai, ieškodami saugios vietelės tolimiausiuose savo kalėjimų 
kampuose. 

— Gerai, kad apsiavei tuos storapadžius batus, mielas Ulrikai, — 
nusijuokė Torstenas, parodydamas į dantų žymes, kurios liko ant 
jo pagal užsakymą siūtų Wo/verine hirmos batų. - Priešingu atveju, 
turėtume keliauti į Hileriodo ligoninę. Būtų sunku paaiškinti, kas 
tau atsitiko. Tiesa? Dar vienas dalykas, — tęsė Torstenas, palydė- 
damas draugus į tą patalpų dalį, kuri buvo apšviesta ryškiausia 
šviesa. — Pažvelkite! 

Jis parodė į pastato priestate įrengtą šaudyklą. Tai buvo beveik 
septynių pėdų aukščio ir mažiausiai penkiasdešimties jardų ilgio 
cilindro formos tunelis. Kas jardą buvo nubrėžtos linijos. Gale 
buvo įrengti trys taikiniai. Vienas buvo skirtas šaudymui iš lanko, 
antras šaudymui iš graižtvinio šautuvo ir trečias, apkaltas plienu, 
skirtas šaudymui iš didesnio kalibro ginklų. 

Jie apžiūrėjo tunelio vidaus sienas ir liko sužavėti. Jas dengė 
mažiausiai penkiolikos colių storio garso izoliacija. Jei garsas ir 


prasiskverbtų į išorę, jis labiau primintų kamuolio dunksėjimą. 

— Visur įrengti ventiliatoriai, todėl tunelyje galime imituoti 
įvairiausias vėjo sąlygas. — Torstenas nuspaudė mygtuką. — Šios 
oro srovės parodo, kaip reikia tinkamai pasukti lanką. Ten sta- 
las. — Jis parodė į mažą kompiuterio ekraną ant sienos. — Čia ga- 
lima sukurti įvairiausius ginklų ir vėjo derinius. Bet pirmiausia, 
turite sužinoti, kaip visa tai atrodo tikrovėje. Mes negalime visos 
šios įrangos neštis į mišką. 

Ulrikas nusekė jam iš paskos. Jo stori plaukai styrojo nejudė- 
dami. Tuo tarpu Torsteno ševeliūra plaikstėsi į šalis. Jo plaukai 
atstojo tobuliausią vėjo krypties indikatorių. 

— Dabar jūsų laukia geroji naujiena, - nerimo Torstenas. - Mes 
paleisime į laisvę pasiutlige sergančią lapę. Ji beprotiškai agresyvi, 
jau spėjote įsitikinti. Varovai vilkės patvarius odinius drabužius, 
apsaugančius jų kūną iki kirkšnių. — Torstenas rankos mostais 
iliustravo savo žodžius. — Bet mums, medžiotojams, kils realus 
pavojus. Žinoma, pasirūpinsiu vakcina nuo pasiutligės, bet lapė 
tokia agresyvi, kad galima žūti ir nuo jos įkandimų, ne tik pasiu- 
tligės užkrato. Ji gali perkąsti šlaunies arteriją! Suvokiate, ką tai 
reiškia? 

— Kada apie tai praneši kitiems? — džiugiai paklausė Ulrikas. 

— Prieš pat medžioklę. Bet dabar parodysiu įdomiausią dalyką. 
Žiūrėkite. 

Jis pasilenkė už šieno ryšulio ir ištraukė ginklą. Ditlevui tai 
padarė didžiulį įspūdį. Arbaletas su žiūronais. Be jokios abejonės, 
1989 metais įsigalėjus naujai ginklų įstatymo pataisai šis ginklas 
tapo neteisėtas. Jis buvo iš tiesų mirtinai pavojingas ir įspūdingas. 
Šaudydamas iš jo žmogus turi tik vieną galimybę pataikyti į tai- 
kinį, nes norint užtaisyti ginklą reikia laiko. Be jokios abejonės, 


nusimato kupina pavojų medžioklė. Kaip ir turėtų būti. 

— Tai Relayer Y25. Jubiliejinis kompanijos Excalibur modelis, 
kuris pasirodys pavasarį. Bus pagaminta tik du tūkstančiai viene- 
tų, ir šie du. Turiu ir antrą. — Torstenas iš slėptuvės ištraukė dar 
vieną arbaletą. Padavė ginklus Ulrikui ir Ditlevui. 

Ištiesęs ranką Ditlevas paėmė savąjį. Jis buvo lengvas lyg pū- 
kas. 

— Mums pavyko įvežti juos į šalį išardytus dalimis. Kiekviena 
dalis buvo atsiųsta atskirai. Maniau, kad viena detalė pasimetė 
siunčiant paštu, bet ir ji vakar atkeliavo. — Jis plačiai išsiviepė. — 
Ginklai buvo siunčiami į šalį metus. Ką manote? 

Ulrikas truktelėjo templę. Atrodė, lyg jis būtų perbraukęs per 
arfos stygas, skleidžiančias veriantį garsą. 

— Naudotojo žinyne rašoma, kad arbaleto įrempimo jėga yra 
du šimtai svarų, bet manau, kad ji kur kas didesnė. Naudojant 
2219 numerio strėlę netgi dideli gyvūnai neišgyventų, kliudyti 
šūvio, paleisto iš arbaleto už devyniasdešimties jardų. Žiūrėkit. 

Torstenas pagriebė arbaletą, atrėmė jo šaunamąjį galą į grindis 
ir prispaudė jį koja. Tada stipriai truktelėjo templę ir ją užtvirti- 
no. Buvo akivaizdu, kad Torstenas tą buvo daręs ne vieną kartą 
anksčiau. 

Iš strėlinės jis ištraukė strėlę ir atsargiai įtvirtino ją reikiamoje 
vietoje. Jo judesiai buvo lėti, lankstūs ir nebylūs. Tada jis nukrei- 
pė ginklą į taikinį už keturiasdešimt penkių jardų ir galinga jėga 
paleido į jį strėlę. 

Kaip Ulrikas su Ditlevu tikėjosi, Torstenas pataikė į patį taiki- 
nio centrą. Tačiau šį kartą viskas buvo kiek neįprasta, nes pada- 
riusi nemenką lanką ore strėlė taip stipriai trenkėsi į taikinį, kad 
net prasmego jame. 

— Kai taikysitės į lapę, svarbu, kad stovėtumėte šiek tiek aukš- 


čiau. Tokiu atveju, perskrodusi lapės kūną, strėlė nekliudys varo- 

vų, nes bus nukreipta žemyn. Svarbu nepataikyti lapei į mentę, 
nes toks šūvis nebus mirtinas ir lapė sugebės pasprukti. 

Torstenas padavė Ulrikui ir Ditlevui popieriaus lapelį. 

— Čia puslapio nuoroda internete. Ten galėsite pasiskaityti, 
kaip surinkti ir naudoti arbaletą. Rekomenduoju nuodugniai per- 
žiūrėti visą hilmuotą medžiagą. 

Ditlevas pažvelgė į nuorodą: 

htrp://Awww.excaliburcrossbow.com/demol/listings.php?žcategory-id=47. 

— Kodėl? - paklausė jis. 


— Nes judu laimėsite burtų traukimą. 


23 SKYRIUS 


Grįžęs į rūsį Karlas pamatė, kad iš visos galybės sumontuotas 
stovėjo vos vienas vienintelis reguliuojamas stalas, ir tas ant kli- 
bančių kojų. Šalia stalo jis rado klūpinčią Rouzę, kuri keiksnojo 
atsuktuvą. 

Dailus užpakaliukas, - pagalvojo jis, tylomis peržengdamas se- 
kretorę. 

Jis kreivu žvilgsniu nužvelgė savo darbo stalą. Vos tik pamačius 
mažų mažiausiai dvidešimt geltonų lipnių lapelių, ant kurių buvo 
pakeverzotos didžiosios raidės, kokiomis paprastai rašydavo Asa- 
das, Karlą apėmė bloga nuojauta. Ant penkių lapelių buvo išraity- 
tos žinutės, kad skambino Markusas Jakobsenas ir ieškojo Karlo. 
Karlas nieko nelaukdamas juos suglamžė. Kitus lapelius suklijavo 
į vieną lipnią masę ir įsibruko į užpakalinę kišenę. 

Jis kyštelėjo nosį į miniatiūrinį Asado kabinetą ir pamatė, kad 
pagalbininko nėra nei ant maldai skirto kilimėlio, patiesto ant 
grindų, nei ant kėdės. 

— Kur jis? — paklausė Karlas Rouzės. 

Ji nesivargino atsakyti į Karlo klausimą. Paprasčiausiai parodė 


į erdvę už Karlo nugaros. 

Karlas grįžo į savo darbo kabinetą, kur pastebėjo sėdintį Asadą. 
Jis buvo susikėlęs kojas ant popierių miško, išdėlioto ant Karlo 
darbo stalo. Asadas kažką entuziastingai skaitė ir buvo nugrimz- 
dęs savo mintyse. Jis ritmingai linksėjo galva, taikydamas į taktą 
pagal birbiančią neaiškios kilmės muziką, kuri sklido iš ausinių. 
Garuojančios arbatos puodelis stovėjo pastatytas ant dokumentų, 
kuriuos Karlas pažymėjo „1 kategorija: Bylos be kaltininkų“, krū- 
vos. Viskas atrodė labai tvarkinga ir susisteminta. 

— Ką, po velnių, veiki, Asadai? — užriko Karlas. Taip šiurkščiai, 
kad vargšelis net krūptelėjo, tarsi jį būtų kas timptelėjęs kaip ko- 
kią marionetę. Į orą pakilo iš segtuvų išsegti dokumentai ir ant 
stalo išsiliejo arbata. 

Asadas staigiai puolė rankovėmis šluostyti arbatą nuo stalo. 
Kai Karlas draugiškai padėjo ranką Asadui ant peties, Asado veide 
nuostabą pakeitė įprastinė, šelmiška šypsena. Taip šypsodamasis 
Asadas parodė, jog apgailestauja dėl to, kas ką tik atsitiko, be to, 
jis turi jaudinančių naujienų, kuriomis norėtų pasidalyti. Tik tada 
Asadas išsitraukė savo ausines. 

— Atsiprašau, kad sėdžiu čia, Karlai. Bet savo kabinete buvo 
neįmanoma būti, nes ji visą laiką triukšmauja. 

Jis nykščiu parodė į koridorių, iš kurio sklido aršūs Rouzės 
keiksmai. Ji kėlė tokį triukšmą, kuris priminė visų neaiškios kon- 
sistencijos pavidalų bildesį, sklindantį iš komisariato rūsio kana- 
lizacijos vamzdžių. 

— Ar neturėtum padėti Rouzei montuoti stalus, Asadai? 

Asadas priglaudė smilių prie savo putlių lūpų, parodydamas, 
kad Karlas kalbėtų ryliau. 

— Ji nori viską padaryti pati. Aš siūliau jai savo pagalbą. 

— Ateik trumpam, Rouze! - užriko Karlas, į kampą ant žemės 


švystelėdamas kaip reikiant arbata įmirkusių popierių krūvą. 

Ji atsistojo priešais juodu, įsmeigdama neapykantos kupiną 
žvilgsnį ir taip stipriai suspausdama rankoje laikomą atsuktuvą, 
kad net pabalo jos krumpliai. 

— Turi per dešimt minučių atlaisvinti erdvę dviem kėdėms, Rou- 
ze. Asadai, padėk jai išpakuoti. Pasistatykite jas mano kabinete. 

Jiedu įsitaisė priešais Karlą, tarsi du nekantrūs mokinukai. Kė- 
dės buvo visai neprastos, nors Karlas nė už ką nebūtų pasirinkęs 
baldų žalio metalo kojomis. Tačiau jis neturi kito pasirinkimo ir 
turės priprasti prie tokių kėdžių, kokias išrinko Rouzė. 

Karlas papasakojo jiems apie tai, ką pavyko sužinoti apsilan- 
kius pas Kimės pamotę. Ant stalo prieš juodu pastatė atvirą me- 
talinę dėžę. 

Rouzei buvo visiškai neįdomu. Asadas iš nuostabos išpūtė akis 
taip, jog atrodė, lyg jos tuoj iššoks iš akiduobių. 

— Jei mums pavyktų ant Trivia! Pursuit žaidimo kortelių aptik- 
ti abiejų Rorvigo aukų pirštų atspaudus, tada prisiekiu, iškasiu iš 
po žemių visus daiktus, ant kurių gali būti panašius nusikaltimus 
padariusių menkystų pirštų atspaudai, — išpyškino jis. Praėjo aki- 
mirka, kol Asadas ir Rouzė galiausiai suvokė, ką Karlas pasakė. 

Jis išdėliojo vieną šalia kito nedidelį pliušinį meškutį ir šešis 
plastiko paketus. Į šešis atskirus paketus buvo sudėti nosinė, ran- 
kinis laikrodis, auskaras, guminis raištis ir dvi kortelės. 

— Oi, koks mielas, - įsmeigusi akis į pliušinį meškutį pareiškė 
Rouzė. 

Tipiška, - pagalvojo Karlas. 

— Ar judu, žiūrėdami į šiuos paketus, įžvelgiate ką nors nej- 
prasto? — paklausė jis. 

— Matau du plastiko paketus, į kuriuos sudėtos žaidimo Trivia/ 
Pursuit kortelės, - nė kiek nesuabejodama išpyškino Rouzė. Vadi- 


nasi, ji vis dėlto klausėsi. Nors Karlas būtų prisiekęs, kad ne. 

— Būtent. Puiku, Rouze. Ir tai reiškia?.. 

— Ką gi, mąstant logiškai, tai reiškia, kad kiekvienas paketas 
yra susijęs su konkrečiu žmogumi, o ne įvykiu, — pastebėjo Asa- 
das. — Priešingu atveju, Trivia! Pursuit kortelės būtų sudėtos į vie- 
ną plastiko maišelį, teisingai? Rorvige buvo nužudyti du žmonės. 
Taigi, yra du plastiko maišeliai. — Jis plačiai išskėtė abi rankas. 
Lygiai taip par plačiai nusišypsojo. — Taigi, kiekvienam žmogui po 
vieną plastiko maišelį. 

— Tiksliai pastebėta, — pagyrė Karlas. Asadu buvo galima pa- 
sikliauti. 

Rouzė sudėjo delnus ir iš lėto pakėlė juos sau prie burnos. Su- 
vokimas ar šokas, o gal ir viena, ir kita. Tai žinojo tik ji pati. 

— Taigi, ar norite pasakyti, kad mums reikėtų ieškoti informa- 
cijos apie šešias žmogžudystes? — paklausė Rouzė. 

Karlas pabarbeno į stalą. 

— Šešios žmogžudystės. Bingo! - riktelėjo jis. Dabar jie visi vei- 
kė išvien. 

Rouzė vėl įsistebeilijo į mielą pliušinį meškutį. Kažkodėl šis 
mažas žaislas jai nederėjo prie kitų daiktų. Panašu, kad taip atrodė 
ne jai vienai. 

— Taip, - nutęsė Karlas. - Šis mažylis kažkuo ypatingas, kadan- 
gi pateiktas kitaip nei visi daiktai. 

Akimirkai visų trijų akys nukrypo į meškutį. 

— Žinoma, mes nežinome, ar visi daiktai yra susiję su žmog- 
žudyste, bet tokia galimybė yra. — Karlas ištiesė ranką per stalą. — 
Asadai, paduok man Johano Jakobseno sąrašą. Jis kabo ant lentos 
tau už nugaros. 

Asadas padėjo sąrašą ant stalo, taip juodu galėjo geriau jį ma- 
tyti. Karlas parodė į dvidešimt atvejų, kuriuos buvo surašęs Ja- 


kobsenas. 


257 


=> an J U S S I A D 8 E R- O L S E N ASA —0P UL 


— Kol kas negalime tvirtinti, kad šios bylos yra kaip nors susiju- 
sios su Rorvigo žmogžudystėmis. Tiesą sakant, tarp jų gali nebūti 
jokio ryšio. Bet jei sistemingai tirsime šias bylas, galbūt nustatysi- 
me, kad su kuria nors viena iš jų galime susieti vieną iš šių daiktų, 
ir to užteks. Turime nustatyti dar vieną nusikalimą, su kuriuo ga- 
lėtų būti susijusi šutvė. Jei mums pavyks tai padaryti, mes teisinga- 
me kelyje. Ką pasakysi, Rouze? Ar imsiesi šios užduoties? 

Jos rankos nusviro žemyn. Netikėtai ji metė nedraugišką žvilgsnį. 

— Žinai, tu neįtikėtinai nepastovus, Karlai. Vieną akimirką 
neleidi mums nė žodžiu prasitarti apie tyrimą, kitą mes imamės 
veikti iš peties. Vieną akimirką turiu montuoti stalus, o kitą - jau 
nebe. Ką turėčiau galvoti? Ką pasakysi po dešimties minučių? 

— Ei, lukterk. Tu kažką ne taip supratai, Rouze. Tu ir toliau 
montuosi stalus. Juk tu juos užsakei. 

— Apgailėtina, kad tai darau aš, o ne du vyrai... 

Staiga įsiterpė Asadas: 

— Hm, aš norėjau padėti, tikrai. Nori pasakyti, kad nepasisiū- 
liau? 

Ber Rouzė buvo neperkalbama. 

— Karlai, tu tikriausiai neįsivaizduoji, kaip nelengva galynėtis 
su tomis metalinėmis kojomis? Su jomis nuolat kyla bėdų. 

— Tu nupirkai tuos stalus ir jie turi rytoj stovėti koridoriuje. 
Visi sumontuoti! Pas mus atvyksta svečiai iš Norvegijos. Ar pa- 
miršai? 

Ji atlošė galvą, tarsi stengdamasi išsivaduoti nuo blogo jo bur- 
nos kvapo. 

— Na štai, ir vėl. Sakai, svečiai iš Norvegijos? — Ji apsidairė 
aplink. — Ir kaip mes priimsime tuos svečius iš Norvegijos? Ši vie- 
ta atrodo kaip sąvartynas. O Asado kabinetas gali bet kam atimti 


amą. 

— Taigi, pasirūpink šiuo reikalu, Rouze. 

— Ką? Nori, kad ir tuo pasirūpinčiau? Vienu metu užkrauni 
kelias užduotis? Tau patiktų, kad mes čia pluštume visą naktį? 

Karlas ėmė kraipyti į šonus galvą. Žinoma, tokios galimybės 
nereiktų atmesti. 

— Ne, bet tada galėtume pradėti darbus rytoj penktą valandą 
ryto, — atsakė jis. 

— Penktą valandą ryto! - Tai peržengė visas ribas. - Žmogau, tu 
tikriausiai juokauji. Kalbu rimtai! Gal gimei su atsisukusiu varžte- 
liu?! - ėmė plūstis ji. Karlas susimąstė, ko paklausti iš centro, kaip 
jiems pavyko ilgiau kaip savaitę ištverti šitą rakštį subinėje. 

— Prašau, Rouze, — kreipėsi Asadas, bandydamas sušvelninti 
situaciją. — Viskas susidėjo į vieną krūvą, bet tik tada, kai pajudėjo 
bylos tyrimas. 

Staiga ji pašoko iš vietos. 

— Asadai, nesikiš ir nedrumsk vandens. Ir liaukis kalbėjęs tais 
kvailais sakiniais, nuolat kaišiodamas „tada“. Tiesiog liaukis. Ži- 
nau, kad gali. Girdėjau tave kalbant telefonu. Ir tau sekėsi puikiai. 

Ji pasisuko į Karlą. 

— Liepk jam, — parodė į Asadą. - Jis gali montuoti stalus. Pasi- 
rūpinsiu viskuo kitu. Ir į darbą rytoj ateisiu ne anksčiau kaip pusę 
šešių, nes nėra ankstesnio autobuso. — Tada ji pačiupo nediduką 
pliušinį meškutį ir įbruko jį į Karlo marškinių kišenę. 

— Kalbant apie šį daiktą. Judu patys sužinosite, kam jis priklau- 
so. Sutarta? 

Kai Rouzė išbildėjo iš kabineto, Asadas su Karlu sėdėjo įsmei- 
gę akis į stalą. Karlui ji priminė viename televizijos seriale matytą 
pakvaišusią feministę. 

— Ar mes tada... - Asadas padarė retorinę pauzę, bandydamas 
įvertinti, ar teisingai vartoja žodį „tada“. - Ar mes tada oficialiai 


vėl imamės bylos? 

— Ne, kol kas ne. Sužinosime rytoj. - Jis rankoje laikė pluoštą 
geltonų užrašų lapelių. - Matau, kad surašei nemažai informaci- 
jos. Vadinasi, buvai rimtai užsiėmęs. Ar radai žmogų iš mokyklos, 
su kuriuo galėtume pasikalbėti? Kas jis? 

— Tuo buvau užsiėmęs kaip tik tada, kai atėjai. — Jis persisvėrė 
per stalą ir padėjo porą seno mokyklos žurnalo, kuriame fiksuoja- 
ma informacija apie studentus, kopijų. 

— Paskambinau į mokyklą, bet jos darbuotojai neapsidžiau- 
gė, kai pareiškiau norintis pasikalbėti apie Kimę ir kitus. Reikalas 
buvo susijęs su žmogžudystėmis, manau, kad šis faktas jiems ne- 
patinka. Taip pat manau, kad mokyklos vadovybė svarstė galimy- 
bę iš mokyklos išspirti Pramą, Dybolą Jenseną, Floriną ir Volfą, 
kai su byla ir jos tyrimu susiję įvykiai pakrypo ne jų naudai. - Jis 
papurtė galvą. - Man nepavyko kažin ko išpešti. Bet vėliau šovė 
mintis susirasti ką nors, kas mokėsi vienoje klasėje su tuo vaikinu, 
kuris nukrito Be//24oj plaukimo komplekse ir žuvo. Šalia viso to 
man dar pavyko rasti mokytoją, kuris dirbo mokykloje kaip tik 
tuo metu, kai ten mokėsi Kimė ir kiti iš šurvės. Galbūt jis norės 


pasikalbėti su mumis, kadangi mokykloje dirbo gana trumpai. 


Beveik aštuntą valandą vakare Karlas Hornbeko nugaros smege- 
nų traumų klinikoje aplankė Hardį. Tačiau rado tik tuščią jo lovą. 

Jis puolė prie pirmos pro šalį ėjusios baltą chalarą vilkinčios 
moteIs. 

— Kur jis? — paklausė Karlas, nujausdamas kažką negero. 

— Jūs giminaitis? 

— Taip, — atšovė jis, iš patirties žinodamas, kad verčiau pame- 


luoti. 

— Hardžio Heningseno plaučiuose kaupiasi vanduo. Perkėlėme 
jį ten, kur galėtume geriau juo pasirūpinti. - Moteris parodė į pa- 
talpą, ant kurios durų buvo ženklas INTENSYVIOSIOS TERA- 
PIJOS SKYRIUS. - Tik trumpai, — tarė ji. — Jis labai pavargęs. 

Buvo akivaizdu, kad Hardžio reikalai kaip reikiant pablogėjo. 
Kvėpavimo aparatas veikė visu pajėgumu. Lovoje Hardis gulėjo 
pusiau atsilošęs: jo liemuo buvo apnuogintas, rankos padėtos ant 
apkloto, beveik visą veidą dengė kaukė, į nosį buvo sukišti kvėpa- 
vimo vamzdeliai, prie rankos prijungta lašelinė, aplink rikiavosi 
sveikatos būklę fiksuojanti įranga. 

Hardis gulėjo atsimerkęs. Tačiau buvo pernelyg pavargęs, kad 
pamatęs Karlą pajėgtų nusišypsoti. 

— Sveikas, seni, - pasisveikino Karlas, atsargiai padėdamas ran- 
ką ant Hardžio rankos. Nors Hardis ir nieko nejautė. Bet juk ne- 
svarbu. — Kas atsitiko? Jie sako, kad tavo plaučiuose vanduo. 

Hardis kažką pasakė, bet kaukė ir nesiliaujantis aparatų dūzgi- 
mas nuslopino jo žodžius. Karlas pasilenkė arčiau draugo. 

— Ar gali pakartoti, ką sakei? — paprašė jis. 

— Mano plaučiuose skrandžio sultys, — ištarė jis vos girdimu 
balsu. 

O siaube, kaip šlykštu, — pagalvojo Karlas ir spustelėjo suglebu- 
sią Hardžio ranką. — Turi sustiprėti, Hardi. Girdi mane? 

— Pojūčiai žaste sustiprėjo, - sušnabždėjo jis. — Kartais jis dega, 
lyg apimtas ugnies. Ber niekam apie tai nesakiau. 

Karlas žinojo, kodėl Hardis niekam apie tai nepasakoja, ir jam 
tai nepatiko. Hardis vylėsi, kad ranka galiausiai sustiprės, taps pa- 
slanki ir jis galės ją pakelti, paimti medicinines žirkles ir prasikirsti 
miego arteriją. Karlas susimąstė, ar savo nuogąstavimais reikėtų 


su kuo nors pasidalyti. 


ka us JUSSI ADLER-OLSEN sisoss 


— Yra toks reikalas, Hardi. Man reikia tavo pagalbos. - Karlas 
atitraukė kėdę ir atsisėdo šalia Hardžio. — Tu kur kas geriau už 
mane pažįsti Larsą Bjorną, dar nuo tų laikų, kai kartu dirbote 
Roskildėje. Galbūt galėsi papasakoti, kas iš tiesų dedasi mano sky- 
riuje. 

Karlas trumpai paaiškino, kaip strigo jo tyrimas. Kad Bakas 
manė, jog Larsas Bjornas buvo į visa tai įsipainiojęs. Ir kad polici- 
jos komisarė neleido jam tęsti tyrimo. 

— Jie netgi atėmė iš manęs policininko ženklelį, — galiausiai 
užbaigė jis. 

Hardis gulėjo, akis įsmeigęs į lubas. Jei būtų sveikas kaip anks- 
čiau, dabar jis prisidegtų cigaretę. 

— Larsas Bjornas visada ryši tamsiai mėlyną kaklaraištį, tiesa? — 
sukaupęs valią paklausė jis po akimirkos. 

Karlas užsimerkė. Taip, tiesa. Kaklaraištis buvo neatsiejamas 
nuo Larso Bjorno. Ir jis visada buvo mėlynas. 

Hardis bandė kosėti, bet tik atsikrenkštė. Tai priminė be van- 
dens verdančio kartiliuko šnypštimą. 

— Jis kadaise mokėsi toje pačioje uždaroje mokykloje, Karlai, — 
vos girdimai ištarė jis. — Ant kaklaraiščio yra pavaizduotos ketu- 
rios mažytės kriauklelės. Tai jų mokyklinis kaklaraištis. 

Karlas sėdėjo tylėdamas. Dėl prieš kelerius metus mokykloje 
įvykdyto išprievartavimo smarkiai pašlijo jos reputacija. Ar ši byla 
galėtų dar labiau pabloginti situaciją? 

Jėzau Kristau. Larsas Bjornas mokėsi toje mokykloje. Jei Bjor- 
nas yra glaudžiai susijęs su visu tuo reikalu, jis tikriausiai yra loja- 
lus mokyklai? Taip? Kartą buvęs uždarosios mokyklos auklėtiniu 
juo visą laiką ir liksi. Bent jau taip kalba žmonės. 


Jis lėtai linktelėjo. Žinoma. Viskas paprasta. 

— Ok, Hardi, - pratarė jis, barbendamas į paklodes. — Tu tikrų 
tikriausias genijus. Ar kas nors galėtų tuo abejoti? - jis perbraukė 
savo senam kolegai per plaukus. Jie buvo drėgni ir be gyvybės. 

— Nepyksti ant manęs, Karlai? — iš po kaukės pasigirdo Har- 
džio žodžiai. 

— Kodėl klausi? 

— Juk žinai kodėl. Dėl tos mūsų užpuolimo bylos. Dėl to, ką 
papasakojau psichologei. 

— Dėl Dievo meilės, Hardi. Kai sustiprėsi, mudu kartu ištir- 
sime bylą. Gerai? Kol čia guli, tau galvoje gimsta keistų idėjų. 
Suprantu, Hardi. 

— Jos nekeistos, Karlai. Ten kažkas įvyko. Kažkas, kas susiję su 
Ankeriu. Aš vis labiau tuo įsitikinu. 

— Kai ateis laikas, mudu viską ištirsime kartu. Kaip tau tokia 
mintis, Hardi? 

Kurį laiką jis gulėjo tylėdamas. Tylą perskrosdavo tik kvėpa- 
vimo aparato garsas. Karlui neliko nieko kita, tik stebėti, kaip 
kilnojasi Hardžio krūtinė. 

— Ar gali padaryti man paslaugą? - paklausė Hardis, pertrauk- 
damas nejaukią tylą. 

Karlas atsirėmė į kėdės atlošą. Kaip tik šios akimirkos jis bijo- 
davo, kaskart apsilankęs pas Hardį. Jo begalinio noro, kad Karlas 
padėtų draugui numirti. Kalbant tiksliau, eutanazijos. Nužudyti 
iš pasigailėjimo, jei norite. Ir vienas, ir kitas terminas buvo siau- 
bingi. 

Jis bijojo ne bausmės. Jam nerūpėjo etiniai dalykai. Jis tiesiog 
negalėjo to padaryti. 

— Ne, Hardi. Neprašyk manęs. Nenoriu, kad manytum, jog 
neapsvarsčiau šios galimybės. Bet apgailestauju, vaikine, tiesiog 


negaliu to padaryti. 

— Aš ne apie tai, Karlai. - Jis suvilgė savo sausas lūpas, tarsi no- 
rėdamas parodyti, jog viskas ne taip blogai. - Norėjau paklausti, 
ar galėčiau apsigyventi tavo namuose, nes nenoriu būti čia. 

Įsivyravo širdį draskanti tyla. Karlas suglumo. Žodžiai užstrigo 
kažkur gerklėje. 

— Karlai, pagalvojau, — iš lėto tęsė Hardis, — gal tas vaikinas, 
kuris gyvena su tavimi, galėtų prižiūrėti mane? 

Karlas jautėsi atsidūręs beviltiškoje padėtyje. Tarsi jį kas nors 
baksnotų durklu. 

Karlas vos pastebimai papurtė galvą. Mortenas Holandas slau- 
gytojo vaidmenyje? Jo namuose? Jis vos susivaldė neapsiverkęs. 

— Galėtum gauti pinigų už slaugą namuose. Pagalvojau apie 
tai. Medicinos sesuo ateitų kelis kartus per dieną. Tai paprastas 
reikalas. Tau nereikia bijoti. 

Karlas pažvelgė į grindis. 

— Hardi, mano namai nepritaikyti ligonio slaugymui. Mano 
namas nelabai didelis. O Mortenas gyvena rūsyje, kas, tiesą sa- 
kant, yra nelegalu. 

— Karlai, galėčiau gyventi svetainėje. — Dabar jis kalbėjo ki- 
miu balsu. Atrodė, tarsi iš visų jėgų stengtųsi nepravirkti. Bet gal 
taip buvo tik dėl jo būsenos. — Tavo svetainė didelė, ar ne? Man 
tereikia kampelio. Niekam nebūtina žinoti apie rūsyje gyvenantį 
Morteną. Be to, juk viršuje yra trys kambariai, tiesa? Galėtum 
viename iš jų pastatyti lovą, tada jis vis tiek galėtų toliau gyventi 
rūsyje, kaip manai? — Didelis žmogus maldavo Karlo ištraukti jį iš 
ligoninės. Toks didelis ir vienu metu mažas. 

— Hm, Hardi, - išlemeno Karlas. Visi tie vaizdai, kaip šis stam- 
bus kūnas guli lovoje jo svetainėje, o aplink, kur pažvelgsi, stovi 
įvairiausi aparatai, kėlė jam begalinę baimę. Dėl visų šių naujų 


sunkumų būtų sudrumsta jo namuose įsivyravusi tvarka. Mor- 

tenas išsikraustytų. Džesperas nuolat dėl visko bambėtų. Nėra 
jokios galimybės į namus perkraustyti Hardžio, net jei Karlas ir 
labai norėtų. — Hardi, tu pernelyg silpnas. Jei tik nebūtum tokios 
blogos būklės. — Jis padarė ilgą pauzę, vildamasis, kad Hardis iš- 
vaduos jį iš kančių, bet šis nieko nepasakė. — Pirmiau sustiprėk. 
Palauksime ir pamatysime, kaip viskas klostysis toliau. 

Karlas stebėjo, kaip draugas iš lėto užsimerkia. Sugriautos vil- 
tys užgesino džiaugsmo kibirkštį jo širdyje. 

— Palauksime ir pamatysime, - tarė Hardis. 


Juk kito pasirinkimo jis neturėjo. 


*-——- 


Kol buvo žmogžudysčių skyriaus naujokas, Karlas turėdavo 
dirbti kone nuo paryčių. Lygiai taip pat jis savo darbo dieną pra- 
dėjo kitą rytą. Buvo penktadienis, bet Hileriodo greitkelyje ne- 
buvo šiai vietai įprastos mašinų spūsties. Į komisariatą atvažiavę 
pareigūnai tingiai uždarinėjo savo automobilių dureles. Nuo pri- 
imamojo stalo sklido kavos iš termoso kvapas. Nereikėjo niekur 
skubėti, nes laiko buvo marios. 

Vos tik įžengęs į savo rūsį, Karlas patyrė šoką. Koridoriuje 
stovėjo tiesia linija išrikiuoti tvarkingai sumontuoti stalai. Jie 
tarsi draugiškai kvietė apsilankyti „O“ skyriaus valdose. Neaprė- 
piama galybė popierių buvo tvarkingai sudėlioti į nedideles krū- 
veles. Akivaizdu, kad jie buvo išrūšiuoti pagal kažkokią sistemą, 
galinčią sukelti nemenką galvos skausmą. Ant sienos viena šalia 
kitos kabėjo trys skelbimų lentos. Ant jų buvo sukabintos įvai- 
rios su Rorvigo byla susijusios iškarpos. Ant nedidelio, gausiai 
dekoruoto maldų kilimėlio, patiesto ant paties paskutinio stalo, 
susisukęs embriono poza gulėjo Asadas. Jis buvo giliai įmigęs ir 


knarkė. 


„ite une nsanus UOSSTADLERSOLSEĖN - m i 


Toliau koridoriuje iš Rouzės kabineto sklido triukšmas, kurį, 
geriausiu atveju, būtų galima apibūdinti kaip Bacho melodiją, 
skirtą nepažabotam švilpavimui. Vargonų koncertas? 

Po dešimties minučių Rouzė ir Asadas sėdėjo priešais Karlą, o 
jiems po nosimis stovėjo garuojantys kavos puodeliai. Kabinetas, 
kurį vos prieš dieną Karlas galėjo pavadinti savuoju, dabar buvo 
beveik neatpažįstamas. 

Rouzė stebėjo, kaip Karlas nusivelka paltą ir pakabina jį ant 
kėdės atlošo. 

— Gražūs marškiniai, Karlai, — pastebėjo ji. - Matau, kad ne- 
pamiršai į jų kišenę įsikišti pliušinio meškučio. Šaunuolis. — Ji 
parodė į pūpsančią marškinių kišenę. 

Jis linktelėjo. Tai buvo dar viena paskata Karlui susimąstyti 
apie galimybę išspirti Rouzę į naują skyrių, vos tik pasitaikys tin- 
kama proga. 

— Ką pasakysi, bose? — paklausė Asadas, rankos mostu parody- 
damas į tvarkingą kabineto erdvę. Fengšui šalininkai galėtų ploti 
rankomis. Viskas nuo lubų iki žemės sudėliota į tvarkingas eiles 
ir krūvas. 

— Pasikvietėme Johaną, kad mums padėtų. Jis vakar grįžo į dar- 
bą, - įsiterpė Rouzė. — Beje, būtent jis užsuko visą šį tvarkymosi 
maratoną. 

Karlas stengėsi, kad jo ledinė šypsena taptų bent kiek šiltesnė. 
Taip, jis jautėsi pamalonintas. Bet kartu šiek tiek priblokštas. 

Po keturių valandų jie įsitaisė prie savo darbo stalų, laukdami, 
kol atvyks delegacija iš Norvegijos. Visi turėjo atlikti savo vai- 
dmenis. Visi trys aptarė Johano sudarytą užpuolimų sąrašą, taip 
pat išsiaiškino, kad du nesunkiai identifikuojami pirštų atspau- 
dai, kurie buvo rasti ant vienos iš žaidimo Trivia! Pursuit kortelės, 


sutapo su nužudytojo Soreno Jorgenseno pirštų atspaudais, o kiti 

pirštų atspaudai, kur kas menkiau įžiūrimi, atitiko nužudytosios 
sesers atspaudus. Dabar liko atsakyti į klausimą, kas iš nusikal- 
timo vietos paėmė korteles? Jei tai padarė Bjarnė Thogersenas, 
kodėl kortelės atsidūrė Kimės dėžutėje, rastoje Ordrupe esančia- 
me name? Jei dar kas nors be Ihogerseno buvo vasaros kotedže, 
situacija radikaliai skirtųsi nuo teismo įvykių versijos, nustatytos 
per kaltinimą. 

Euforija nusidriekė iki pat Rouzės Knudsen kabineto, kur iš- 
kreiptas Bacho melodijos interpretacijas pakeitė uolus faktų apie 
Kristiano Volfo mirtį naršymas. Tuo tarpu Asadas bandė išsiaiš- 
kinti, kur šiuo metu gyvena ir dirba K. Jepesenas, kuris mokė 
danų kalbos Kimę ir visą jos šutvę. 

Iki norvegų vizito trijulė turėjo nudirbti didelį darbą. 

Kai laikrodžio rodyklė rodė dvidešimt minučių po dešimtos, 
Karlui buvo aišku kaip dieną, kas laukia toliau. 

— Jie čia nepasirodys, nebent atsivesčiau juos pats, — tarė jis, 
išžingsniuodamas iš kabineto. Rankoje jis nešėsi lagaminėlį su do- 
kumentais. 

Jis užkopė rotondos stiliaus laiptais į trečią aukštą. 

— Ar jie ten? - šūktelėjo jis dviem pavargusiems savo kolegoms, 
narpliojantiems Gordijaus mazgą. Jie linktelėjo. 

Bufete būriavosi mažiausiai penkiolika žmonių. Be žmogžu- 
dysčių skyriaus viršininko buvo ir komisarės pavaduotojas Larsas 
Bjornas, Liza su bloknotu rankoje, pora įdėmiai besižvalgančių 
tipelių, vilkinčių nuobodulį keliančius kostiumus, kurie, Karlo 
spėjimu, buvo iš Teisingumo ministerijos, ir penki spalvingais 
drabužiais vilkintys vyrai, kurie, priešingai nei kiti susirinkusieji, 
pasitiko jį mandagiai šypsodamiesi plačiomis šypsenomis. Vienas 


taškas svečių iš Oslo naudai. 

— O, juk tai Karlas Mjorkas, kokia maloni staigmena, — šūkte- 
lėjo žmogžudysčių skyriaus viršininkas, visai taip negalvodamas. 

Karlas paspaudė visiems rankas, įskaitant Lizą, ir prisistatė 
norvegams. Jis nė trupučio nesuprato, ką jie kalba. 

— Netrukus apsilankysime apatiniame aukšte esančiose patal- 
pose, — pareiškė Karlas, nepaisydamas kreivo Bjorno žvilgsnio. — 
Bet pirma norėčiau trumpai paaiškinti savo, kaip naujai įsteigto 
„O“ skyriaus vadovo, principus. — Jis atsistojo priešais baltą rašy- 
mo lentą, ant kurios buvo surašytos pastabos, akivaizdu, prieš jam 
pasirodant, jas aptarinėjo visi susirinkusieji, ir paklausė: — Ar visi 
suprantate, ką kalbu? 

Jis pastebėjo jų nekantrius linktelėjimus ir keturias kriaukleles 
ant Larso Bjorno tamsiai mėlyno kaklaraiščio. 

Dvidešimt minučių jis pasakojo svečiams apie Meretės Liun- 
gor bylą, su kuria norvegai, vertinant iš jų veido išraiškų, buvo 
gerai susipažinę, ir pristatė dabar jų tiriamą bylą. 

Tapo aišku, kad vaikinai iš Teisingumo ministerijos nelabai ką 
nutuokia apie visą šį reikalą. Karlas suprato, kad jie niekada ne- 
buvo girdėję apie tą bylą. 

Jis pasisuko į žmogžudysčių skyriaus viršininką. 

— Atlikdami tyrimą vakar gavome vieną nedviprasmišką įrody- 
mą, kad dar bent vienas šutvės narys, tiksliau narė, Kimė Lasen, 
gali būti susijusi, tiek tiesiogiai, tiek ir netiesiogiai, su nusikalti- 
mu. — Jis papasakojo smulkmenas, patikino visus susirinkusius, 
kad išimant iš slėptuvės Kimės name Ordrupe rastą dėžutę viską 
stebėjo patikima liudininkė, ir matė, kaip vis labiau niaukiasi Lar- 
so Bjorno veidas. 

— Ji galėjo metalinę dėžutę gauti iš Bjarnės Thogerseno. Juk jie 
gyveno kartu! — įsiterpė žmogžudysčių skyriaus viršininkas. Gali 
būti ir taip. Trijulė šią galimybę aptarė. 

— Taip. Bet aš taip nemanau. Pažiūrėkite į šio laikraščio datą. 
Tai diena, kai, pasak Bjarnės Thogerseno, Kimė persikėlė gy- 
venti pas jį. Esu įsitikinęs, kad Kimė paslėpė dėžutę, nes ne- 
norėjo, jog Bjarnė ją matytų. Bet gali būti ir kitų paaiškinimų. 
Mes galime tik viltis, jog kada nors suseksime Kimę Lasen ir 
apklausime ją. Kad galėtume tai padaryti, apie šią paiešką turės 
būti paskelbta visoms nuovadoms, be to, prireiks kelių vyrų, 
kurie turės stebėti vietovę aplink Kopenhagos centrinę stotį 
ir seks narkomanę Tinę bei ponus Pramą, Dybolą Jenseną ir 
Floriną. — Jis pažvelgė į Larsą Bjorną, kurio akyse švietė pagie- 
žingas žvilgsnis, ir pasisuko į norvegus. — Tai trys buvę moki- 
niai, kurie kadaise buvo įtariami įvykdę dvigubą žmogžudystę 
Rorvige. Šiuo metu jie yra gerai Danijoje žinomi žmonės, — 
paaiškino Karlas, - gyvenantys kaip gerbiami Danijos piliečiai 
ir elito atstovai. 

Dabar susiraukė ir žmogžudysčių skyriaus viršininkas. 

— Taigi, — tęsė Karlas, tiesiogiai kreipdamasis į norvegus, mau- 
kiančius kavą iš savo puodelių, tarsi būtų įkalinti šešiasdešimt va- 
landų trunkančiame skrydyje lėktuvu be maisto ir vandens. Arba 
būtų atvykę iš šalies, kurioje niekas nežino, kas yra kavos pupe- 
lės, — tikriausiai žinote iš savo darbo patirties Oslo kriminalinė- 
je policijoje, kad tokie neeiliniai sutapimai paprastai atskleidžia 
naujų detalių apie kitus nusikaltimus, kurie niekada nebuvo iš- 
tirti, arba iškelia atvejus, kurie anksčiau nebuvo laikomi bylomis. 

Vienas norvegas pakėlė ranką ir dainuojančiu dialektu uždavė 
klausimą Karlui, kurio jis nesuprato net iš trečio karto. Galiausiai 
jam į pagalbą atėjo norvegų kalbą mokantis pareigūnas. 

— Policijos vyresnysis inspektorius Tronesas norėtų sužinoti, ar 
buvo sudarytas nusikaltimų, kurie gali būti kaip nors siejami su 


Rorvigo žmogžudystėmis, sąrašas, — pasigirdo klausimo vertimas. 

Karlas mandagiai linktelėjo. Kaip, po galais, tas gudročius su- 
gebėjo išpešti konkrečią reikšmę iš viso to čiulbėjimo? 

Karlas iš lagaminėlio išsitraukė Johano Jakobseno sudarytą są- 
rašą ir pritvirtino jį prie baltos rašymo lentos. 

— Žmogžudysčių skyriaus viršininkas padėjo atliekant šį tyri- 
mą. — Jis pažvelgė į Markusą, kuris, savo ruožtu, mandagiai nu- 
sišypsojo visiems. Tačiau iš jo žvilgsnio buvo galima spręsti, jog 
jis ničnieko nesupranta, kas dabar vyksta. - Mūsų žmogžudysčių 
skyriaus viršininkas „O“ skyriuje paliko civilio bendradarbio at- 
liktą tiriamąjį darbą. Be tokių šaunių kolegų, kaip žmogžudysčių 
skyriaus viršininkas ir jo komanda, ir be bendradarbiavimo ne- 
būtų įmanoma per tokį trumpą laiką pasistūmėti taip toli, turint 
omenyje bylos tyrimą. Verta nepamiršti, kad ši daugiau kaip dvi- 
dešimties metų senumo byla į mūsų akiratį pateko vos prieš dvi 
savaites. Taigi, ačiū jums, Markusai. 

Imituodamas rankoje laikomą vyno taurę jis suvaidino pake- 
liantis ją į Markuso sveikatą. Karlas žinojo, kad anksčiau ar vėliau 
visa tai grįš jam bumerangu. 

Nepaisant pastangų kita linkme pakreipti Karlo planus (to 
ypač norėjo Larsas Bjornas), Karlas be jokio vargo atviliojo nor- 
vegus į rūsį. 

Vertėju tapęs pareigūnas stengėsi kiek pajėgdamas tiksliau iš- 
versti savo brolių norvegų komentarus. Jie akivaizdžiai gėrėjosi 
danų taupumu ir svarstė, kad pirmoje vietoje visada turėtų būti 
rezultatai, pasitenkinant kukliais ištekliais ir nereikalaujant papil- 
domų lengvatų. Tokie komentarai, tikėtina, būtų sukėlę susier- 
zinimą, jeigu juos išgirstų vietiniai pareigūnai, dirbantys viršuti- 
niuose aukštuose. 

— Yra vienas vaikinas, be paliovos uždavinėjantis man klausi- 


mus, bet nė velnio nesuprantu. Gal kalbi norvegiškai? — sušnabž- 

dėjo jis Rouzei, kol Asadas priiminėjo pagyras dėl to, kad Danijos 
policija integruoja į policijos gretas užsieniečius, ir neįtikėtinai 
sumaniai bei suprantamai paaiškino savo vergišką darbą. 

Pačia suprantamiausia ir tikriausiai gražiausia kada nors Karlo 
girdėta norvegų kalba Rouzė ištarė: 

— Štai mūsų darbo raktas, - ir pravedė pro krūvas dokumentų, 
kuriuos ji susistemino anksti ryte. 

Nors ir kaip nenorėjo Karlas pripažinti, bet pristatymas buvo 
iš tiesų įspūdingas. 

Kai visi priėjo prie Karlo darbo kabineto, plačiaekraniame tele- 
vizoriuje buvo rodomas reportažas apie ekskursiją Holmenkoleno 
slidinėjimo kurorte. Asadas buvo įjungęs DVD filmą, reklamuo- 
jantį patraukliausias Oslo vietoves, kurį prieš dešimt minučių nu- 
pirko už kampo esančiame Politiken knygyne. Filmas nepaliko 
abejingų. Kai po valandos visi susirinko pietų, juose dalyvaujanti 
teisingumo ministrė spinduliavo palaiminga šypsena, džiūgauda- 
ma dėl tokių šaunių darbo rezultatų. 

Paaiškėjo, kad tas norvegas, visą laiką uždavinėjęs Karlui klau- 
simus ir galiausiai pasakęs savo vardą, buvo vyresnysis pareigūnas. 
Jis pakvietė Karlą į Oslą, nuoširdžiai postringaudamas apie tolesnį 
brolišką abiejų šalių pareigūnų bičiuliavimąsi. Jei Karlas negalėtų 
atvykti į Oslą, jis pats atvyktų papietauti su juo. O jei Karlas ne- 
turėtų laiko pietums, tuomet norvegas aplankytų jį vien tam, kad 
galėtų paspausti Karlui ranką, nes jis to nusipelnęs. 

Kai svečiai išvyko, Karlas pažvelgė į abu savo padėjėjus. Jo aky- 
se akimirką nušvito kažkas tokio, ką būtų galima įvardinti nuo- 
širdumu ir padėka. Ne todėl, kad jie padėjo vedžioti norvegus 
po skyrių, bet todėl, kad jis galėjo prisiekti, jog netrukus bus pa- 
kviestas į trečią aukštą, kur turės iš naujo išdėstyti bylos medžia- 


gą ir kur jam bus sugrąžintas policininko ženklelis. Jei jis atgaus 

ženklelį, tai reikš, kad nušalinimas yra tolima praeitis, nors realiai 
jis ir nebuvo nutolęs nuo savo pareigų. Ir jei tai taps praeitimi, 
jam nebereikės lankyti Monos Ibsen psichoterapijos užsiėmimų. 
Jei nebereiks to daryti, tuomet jie keliaus vakarieniauti. Ir jei jie 
vakarieniaus, atsivers įvairiausios galimybės. Jis turėjo padėkoti 
Asadui ir Rouzei, kurie gal ir nepakeltų iki dangaus, bet pažadė- 
tų, kad palankiai susiklosčius situacijai jie galės valanda anksčiau 
išeiti namo. 

Suskambo telefonas. Ir viskas pakrypo visai kita linkme. 

Po Asado skambučio į Riodovrės vidurinę mokyklą jie sulaukė 
atsakymo. Paskambino mokytojas Klavsas Jepesenas. 

Jis sutiko pasimatyti su Karlu. Taip, jis patvirtino, kad dirbo 
mokytoju toje uždaroje mokykloje aštuntojo dešimtmečio vidu- 
ryje. Jis labai gerai prisiminė tuos laikus. 


Tie laikai nebuvo patys geriausi jo gyvenime. 


24 SKYRIUS 


Ji rado Tinę susirietusią po laiptais. Žiurkė lindėjo Dubelio 
gatvėje, netoli Karališkųjų pievų parko esančiame pastate. Purvi- 
na, nusėta mėlynių, ji balsu vaitojo, kad kas nors atneštų jai naują 
dozę. Pasak netoli gyvenančių valkatų, ji čia praleido beveik visą 
dieną, nesijudindama iš vietos. 

Sėdėjo įsispraudusi tolimiausiame kampelyje po laiptais. Ir 
skendėjo tamsoje. 

Tinė net sudrebėjo iš nuostabos, kai Kimė kyštelėjo galvą į jos 
erdvę. 

— O Dieve, Kime, širdele, čia tu? — sušuko ji. Jos balse girdėjosi 
palengvėjimo gaidelė. Ji metėsi Kimei į glėbį. — Sveikutė, Kime. 
Sveikute, sveikute, esi žmogus, kurį norėjau pamatyti. — Ji virpėjo 
tarsi plazdenantis medžio lapas. Kaleno dantimis. 

— Kas atsitiko? — paklausė Kimė. — Kodėl čia sėdi? Kodėl taip 
atrodai? — Ji paglostė sutinusį Tinės skruostą. — Kas tave sumušė, 
Tine? 

— Gavai mano žinutę? Ar gavai, Kime? — Tinė atsitraukė nuo 


Kimės ir pažvelgė į ją pageltusiomis, krauju pasruvusiomis akimis. 

— Taip, mačiau ją. Gerai padirbėjai, Tine. 

— Ar gausiu už tai tūkstantį kronų? 

Kimė linktelėjo, nušluostydama prakaitą nuo draugės kaktos. 
Jos veidas buvo siaubingai sumaitotas. Viena akis beveik neatsi- 
merkė, burna perkreipta. Visur ryškėjo kraujosruvos ir mėlynai 
geltoni įdrėskimai. 

— Negali eiti ten, kur visada eidavai, Kime. - Ji sukryžiavo dre- 
bančias rankas sau ant krūtinės, kad bent šiek tiek suvaldytų savo 
virpantį kūną. Bet tai nepadėjo. — Tie vyrai apsilankė pas mane. 
Tikrai nekas. Bet dabar liksiu čia. Kaip manai, Kime? 

Kimė jau ketino dar kartą paklausti, kas atsitiko, kai pasigirdo 
namo laukujų durų girgždesys. Parsirado vienas iš namo nuomi- 
ninkų, plastikiniame pirkinių maiše parsinešdamas dienos laimi- 
kį. Jis buvo panašus į šio namo senbuvį. Abu jo dilbius dengė 
daugybė mėgėjiškų tatuiruočių. 

— Negalite čia likti, — šlykščiai drėbė jis. - Nešdinkitės iš čia, 
purvinos kekšės. 

Kimė atsistojo. 

— Tau vertėtų varyti į savo irštvą ir palikti mus ramybėje, - at- 
kirto ji, per kelis žingsnius prisiartindama prie vyro. 

— Nes priešingu atveju...? — jis pasistatė maišą sau tarp kojų. 

— Nes priešingu atveju sumalsiu tave į miltus. 

Akivaizdu, kad jam patiko, ką išgirdo. 

— Ei, kale, neblogai atrodai. Gali nešdintis iš čia, pasiimdama 
savo smirdančią šiukšlę, arba eime su manimi į mano kambarį. Ką 
pasakysi? Jei sutiksi, man bus nusispjauti į tą kiaulę, ji galės pūti 
netrukdoma. 

Kai jis siekė pagrabinėti Kimę, toji smogė kumščiu jam į iš- 
purtusį nuo alaus pilvą. Tada vožė dar kartą, pakoreguodama jo 


nustebusią marmūzę. Galiausiai tipelis tėškėsi ant laiptų. 

— Ai, — vaitojo menkysta, kaktą panarinęs ant grindų. Kimė 
grįžo pas Tinę prie laiptų. 

— Kas buvo pas tave? Sakai, keli vyrai? Kur jie atėjo? 

— Vyrai iš centrinės stoties. Jie atsivilko pas mane į butą ir pri- 
mušė, nes nenorėjau pasakoti apie tave, Kime. — Ji bandė nusišyp- 
soti, bet kairė veido pusė buvo pernelyg sutinusi ir jai nepavyko. 
Tinė prisitraukė kelius sau prie krūtinės. - Dabar liksiu čia. Lai 
užsikruša. 

— Apie ką tu kalbi? Policiją? 

Tinė papurtė galvą. 

— Jie? Ne, jokiais būdais! Faras buvo pakankamai malonus. Ne, 
tiesiog kažkokie šūdžiai, kurie nori surasti tave, nes kažkas jiems 
už tai moka. Turi jų pasisaugoti. 

Kimė suspaudė sudžiūvusią Tinės ranką. 

— Jie tave mušė! Ar ką nors jiems sakei? Ar pameni? 

— Kime, prašau, man reikia dozės. Tuojau pat. 

— Gausi savo tūkstantį kronų, Tine. Ar ką nors pasakei jiems 
apie mane? 

— Nedrįsiu dabar išlįsti į gatvę. Turi gauti man dozę, Kime. Ar 
padarysi tai dėl manęs? Prašau. Ir dar noriu šokoladinio pieno ir 
cigarečių. Ir kelių butelių alaus. 

— Gerai, gerai, viską gausi. Tik atsakyk į mano klausimą, Tine. 
Ką jiems pasakei? 

— Gal gali iš pradžių man viską atnešti? 

Kimė pažvelgė į Tinę. Buvo akivaizdu, kad ji baiminasi, jog 
Kimė neduos to, ko Tinei labai reikėjo, jei Tinė viską išklos da- 
bar. 

— Nagi, sakyk, Tine! 

— Pažadėk, Kime! - Jos linktelėjo viena kitai. — Taigi, jie mušė 


mane. Jie nesiliovė daužę, Kime. Pasakiau jiems, kad kartais 

susitinkame su tavimi ant suolo ir kad daugybę kartų mačiau tave 
nueinančią Ingerselvo gatve. Ir kad manau, jog tu gyveni kažkur 
toje pusėje. — Ji žvelgė maldaujančiu žvilgsniu į Kimę. — Juk tu 
negyveni toje pusėje, ar ne? 

— Ar dar ką nors pasakei? 

Tinės balsas prislopo, ji ėmė dar labiau tirtėti. 

— Ne, prisiekiu, Kime, daugiau nieko nesakiau. 

— Tada jie išsinešdino? 

— Taip. Gal jie sugrįš, bet daugiau jiems nieko nesakysiu. Nie- 
ko daugiau nežinau. 

Jųdviejų akys susitiko prietemoje. Tinė stengėsi įtikinti Kimę, 
bet paskutiniai jos žodžiai išdavė, kad sako netiesą. 

Ji tikrai žino apie Kimę kur kas daugiau. 

— Tine, gal yra dar kas nors, ką norėtum man papasakoti? 

Abstinencijos simptomai pasiekė narkomanės kojas, galūnės 
nerimastingai trūkčiojo ant grindų. 

— Na, dar apie Karališkųjų pievų parką, kad tu sėdi ten ir stebi 
žaidžiančius vaikus. Tik tiek. 

Jos akys ir ausys kur kas didesnės, nei Kimė manė. Tai reiškė, 
kad Tinė savo klientus aptarnaudavo ir tolimesnėse miesto vieto- 
se, ne tik Skelbeko garvėje arba Rytų gatvės atkarpoje, vedančioje 
nuo traukinių stoties iki Dujotiekio garvės. Gal ji su savo klientais 
dulkindavosi kažkur netoliese nuo čia. Krūmų tam reikalui visur 
augo užtektinai. 

— Ką dar pasakojai? 

— Nagi, Kime, liaukis. Negaliu dabar staigiai visko prisiminti. 
Suprask, galiu mąstyti apie vienintelį dalyką -— apie dozę. 

— Bet mes dar pasikalbėsime, kai susileisi heroino. Kai gausi 
dozę, prisiminsi dar ką nors apie mane? - ji nusišypsojo Tinei. 


— Taip, manau, kad prisiminsiu. 

— Apie tai, kur vaikštinėju ir kur tau teko mane matyti? Apie 
mano išvaizdą? Kur apsiperku? Kada pasirodau garvėje? Kad ne- 
mėgstu alaus? Kad žvilgčioju į Pėsčiųjų garvės langus? Kad visada 
būnu čia, mieste? Ar tokius dalykus stengsies prisiminti? 

Tinei palengvėjo, sulaukus akivaizdžios pagalbos. 

— Taip, būtent tokius dalykus. Tokių dalykų niekam nepasa- 
koju. 

Kimė pasileido gatvėmis, atsargiai dairydamasi į šalis. Rytų ga- 
tvėje buvo daugybė užkampių, užkaborių, plyšių plyšelių. Joks 
žmogus, eidamas gatve, negalėjo būti šimtu procentų tikras, kad 
niekas jo nestebi, stovėdamas vos už dešimties jardų. 

Dabar ji žinojo, ką jie buvo pajėgūs padaryti. Tikriausiai jau 
pasiuntė būrius šnipų, kad ieškotų Kimės. 

Štai kodėl ši akimirka yra Year Zero, nauja pradžia. Ji vėl arsi- 
dūrė tokioje situacijoje, kai viskas sustoja ir tenka atverti naujus 
kelius, kad judėtum į priekį. 

Kiek kartų panašių dalykų yra nutikę jos gyvenime? Negrįžta- 
mi pokyčiai? Didysis lūžis? 

Jums nepavyks mangs pričiupti, — pagalvojo ji, šūktelėdama tak- 
si vairuotojui. 

— Pametėk mane iki Vėliavos gatvės kampo. 

— Apie ką tu kalbi? — pasipiktino taksi vairuotojas, tamsiaode 
ranka siekdamas galinių durų rankenos. —- Nešdinkis, — liepė jis, 
atidarydamas duris. — Manai, kad varginsiuosi pavežti tave tris 
šimtus jardų? 

— Du šimtai kronų. Nesuk galvos dėl taksometro. 

Padėjo. 

Ji iššoko Vėliavos gatvėje ir greitai nužingsniavo iki Latvijos 
gatvės. Buvo akivaizdu, kad niekas jos nestebi. Tada apsuko ratą 


per Lietuvos aikštę ir eidama palei namo sienas galiausiai pasiekė 

Rytų gatvę. Atsistojusi vienoje garvės pusėje ji pažvelgė tiesiai į 
kitoje pusėje esančią daržovių ir vaisių parduotuvę. 


Dar keli šuoliai ir būsiu vietoje, - ištarė mintyse. 


— Sveika. Vėl sugrįžai, - šūktelėjo pardavėjas. 

— Ar Machmudas yra? - paklausė ji. 

Pasislėpę už užuolaidų juodu su broliu, kaip visada, žiūrėjo 
arabų televiziją. Visada rodydavo tą pačią televizijos studiją ir vi- 
sada tas pačias nuobodybes. 

— Labas, — tarė Machmudas. Jis buvo smulkesnis už brolį. - Ar 
jau išsvaidei rankines granatas? Gal ir ginklą jau panaudojai? Ar 
jie tau tiko? 

— Nežinau. Atidaviau. Man reikia naujo, šį kartą su duslin- 
tuvu. Ir dar man reikia poros gero heroino dozių. Turiu omeny, 
labai gero, supratai? 

— Dabar? Iš karto? Gal kuoktelėjai, panele. Manai, kad gali 
tiesiog įsiveržti iš gatvės ir reikalauti tokių dalykų? Duslintuvai! 
Ar suvoki, apie ką kalbi? 

Kimė iš kelnių išsitraukė pluoštą banknotų. Ji žinojo, kad ran- 
koje laiko daugiau kaip dvidešimt tūkstančių kronų. 

— Palauksiu parduotuvėje dvidešimt minučių. O tada daugiau 
niekada manęs nepamatysite. Sutarta? 

Po minutės televizorius buvo išjungtas, vyrai išėjo. 

Jai buvo duota kėdė ir pasiūlyta išgerti šaltos arbatos arba ko- 
los, bet ji nenorėjo nei vieno, nei kito. 

Po pusvalandžio atvažiavo vyras. Nekilo abejonių, kad kažkas 
iš giminaičių. Jis nenorėjo rizikuoti. 

— Ateik čia, pasikalbėsim! — liepė jis. 


278 


i Luisui EAZŽANUŽŪDIKAI | sa 


— Daviau tiems dviem mažiausiai dvidešimt tūkstančių. Turi 
prekes? 

— Lukterk minutę, - atkirto jis. - Nepažįstu tavęs, todėl pakelk 
rankas. 

Ji padarė, kaip buvo liepta. Žvelgė tiesiai jam į akis, kai jis ap- 
čiupinėjo jos blauzdas, tada rankomis perbėgo vidine šlaunų puse, 
po to grabinėjo kojas iki kirkšnies, kur trumpam sustojo. Tada 
rankomis nubraukė aukštyn per dubenį, per nugarą, per pilvą iki 
krūtų, per kaklą ir plaukus. Tada vyras mažumėlę atsipalaidavo ir 
dar kartą apčiupinėjo jos kišenes ir drabužius, galiausiai priglaudė 
rankas jai prie jos krūtų. 

— Mano vardas Chalidas, — prisistatė jis. — Tu švari. Neturi 
jokių mikrofonų. O tavo kūnas velniškai gražus. 

Kristianas Volfas buvo pirmasis, kuris pastebėjo didžiulį Kimės 
potencialą ir pasakė jai, esą jos kūnas velniškai gražus. Tai buvo 
iki išpuolio gamtoje, iki jos pašalinimo iš mokyklos dėl skandalo 
su mokytoju. Kristianas kruopščiai ištyrinėjo Kimės kūną, pačias 
įvairiausias vietas. Jis suvokė, kad Kimė be didesnių pastangų ge- 
bėdavo savo jausmus — jausmus, kuriuos dauguma žmonių laikui 
bėgant išlieja tikromis emocijomis, — paversti milžiniškais, galin- 
gais seksualiniais proveržiais. 

Kristianui užtekdavo paglostyti jos kaklą ir pareikšti, kad ji 
veda iš proto, ir jis galėdavo mėgautis aistringais prancūziškais 
bučiniais bei visais kitais seksualiniais malonumais, apie kuriuos 
svajoja šešiolikmečiai ir septyniolikmečiai. 

Kristianas suprato, jei tik užsimanai sekso su Kime, neklausk. 
Paprasčiausiai imkis veiksmų. 

Torstenas, Bjarnė, Florinas ir Ditlevas greitai perprato esmę. 


Tik Ulrikas to niekada nesuvokė. Būdamas mandagus ir pagarbiai 

nusiteikęs moterų atžvilgiu jis buvo rimtai įsitikinęs, kad turi nu- 
sipelnyti jos palankumo, tačiau niekada jo nesulaukė. 

Kimė puikiausiai suprato susiklosčiusią situaciją. Ji žinojo, kad 
išgirdęs apie jos nuotykius su kitais vyrukais, Kristianas ne juokais 
įtūžo. 

Kai kurios merginos teigė, kad jis šnipinėja Kimę. 

Ją tai stebino. 

Kai reikalai su vyresniu mokiniu ir mokytoju baigėsi ir Kimė 
galiausiai apsigyveno savo bute Nestvede, visi penki vaikinai 
leisdavo laiką jos namuose. Jie buvo susikūrę tam tikrą ritualą. 
Smurtu alsuojantys filmai, hašišas, naujų išpuolių prieš nekaltus 
žmones aptarimas. Kai ateidavo savaitgaliai ir pagal taisykles visi 
turėdavo vykti į abejingų tėvelių namus, visi sulįsdavo į blyškiai 
raudoną Kimės Mazda automobilį ir važiuodavo tol, kol galiau- 
siai nesuvokdavo kur esantys. Susirasdavo kokį nors parką arba 
miško rėžį, užsiremdavo pirštines ir kaukes, o tada čiupdavo pir- 
mą pasitaikiusį praeivį. Amžius ir lytis jiems nerūpėjo. 

Jei auka būdavo vyras, galintis pasipriešinti užpuolikams, Kimė 
nusitraukdavo kaukę ir atsistodavo priešais penkių vaikinų šutvę, 
prasisagsčiusi paltą ir palaidinę, pirštinėtomis rankomis gniaužda- 
ma krūtis. Kas nesutriktų tokioje situacijoje? 

Po kurio laiko jie išmoko atskirti, kurios aukos tylės, o kurias 


reikės nutildyti per prievartą. 


Tinė žvelgė į draugę taip, tarsi būtų išgelbėjusi jai gyvybę. 

— Ar gavai gerą dozę, Kime? - Ji prisidegė cigaretę ir panardino 
pirštus į maišelį, kurį rankoje laikė Kimė. 

— Puikūs, — pareiškė Tinė, liežuviu paragavusi narkotikų. Ji 


spoksojo į maišelį. — Trys gramai, tiesa? 

Kimė linktelėjo. 

— Pirma pasakyk, ko norėjo policininkas. 

— Ai, jis kalbėjo kažką apie tavo šeimą. Prisiekiu, kad apie jo- 
kius kitus dalykus jis neklausinėjo. 

— Mano šeimą? Ką tai reiškia? 

— Kažką apie tai, kad tavo tėvas serga ir kad tai svari priežastis 
susisiekti su juo. Apgailestauju, kad turiu tau pasakoti tokius da- 
lykus. — Tinė pabandė spustelėti draugės ranką, bet jai nepavyko. 

— Mano tėvas? — tuos žodžius ji ištarė tokiu tonu, tarsi kas nors 
būtų šovęs į ją nuodų dozę. - Nejaugi jis gyvas? Negali būti. Jei jis 
gyvas, verčiau mirtų. - Jeigu tas nuo alaus išpurtęs onanistas būtų 
čia, ji mielai įspirtų jam į šonkaulius. Vieną kartą už tai, kad jis 
yra jos sumautas tėvas, o kitą kartą šiaip sau. 

— Faras liepė tau nieko nesakyti, bet dabar ėmiau ir pasakiau. 
Atsiprašau, Kime. — Ji godžiai įsistebeilijo į plastikinį maišelį Ki- 
mės rankoje. 

— Koks sakei buvo jo vardas? 

— Negaliu dabar prisiminti, Kime. Ar tai iš tiesų svarbu? Ar 
neparašiau žinutėje? 

— Iš kur žinai, kad jis buvo taras? 

— Mačiau jo ženklelį, Kime. Na, paprašiau, kad parodytų. 

Balsai Kimės galvoje be paliovos šnabždėjo, aiškino jai, kuo 
ji turinti tikėti. Netrukus ji nesugebės nei klausytis, nei girdėti. 
Policininkas atėjo ieškoti jos, nes serga tėvas? Kažkokia nesąmonė. 
Policininko ženklelis. Argi tai ką nors įrodo? Florinas ir kiti galėjo 
būti prikišę prie viso to savo nagus. 

— Kaip tau pavyko už tūkstantį kronų gauti tris gramus? Gal 
heroinas su priemaišomis? Ne, žinoma, jis švarus. O varge, kokia 
aš kvaiša! — ji nusišypsojo Kimei maldaujančia šypsena. Jos akys 
buvo pusiau primerktos, pati buvo panaši į skeletą ir virpėjo nuo 


narkotikų abstinencijos. 

Kimė nusišypsojo Tinei ir padavė jai šokoladinio pieno bute- 
liuką, traškučius, alaus butelius, pakelį heroino, butelį vandens ir 
švirkštą. 

Ji galės viskuo pasirūpinti. 

Kimė palaukė, kol sutems, tada išsliūkino iš DG/ pastato ir 
pasileido bėgti iki kaltinių vartų. Ji žinojo, ką turi padaryti, ir tai 
kėlė begalinį skausmą. 

Per kelias minutes ištuštino visas slėptuves, kuriose laikė gry- 
nuosius ir kreditines korteles, ant lovos pasidėjo dvi rankines gra- 
natas, vieną įkišo į lagaminą. 

Tada į lagaminą susimetė būtiniausius daiktus, nuplėšė nuo 
durų ir sienos plakatus ir patiesė juos ant viršaus. Galiausiai iš po 
lovos ištraukė dėžutę ir atidarė ją. Nedidelis ryšulėlis parudavo ir 
tapo beveik besvoris. Kimė paėmė viskio butelį, priglaudė prie 
lūpų ir gėrė tol, kol ištuštino. Šį kartą balsai galvoje nenurilo. 

— Gerai, gerai, aš skubu, - sumurmėjo ji, atsargiai ant lagami- 
no viršaus padėdama ryšulėlį ir apklodama jį savo antklode. Kelis 
kartus švelniai patapšnojo per audinį ir galiausiai uždarė lagamino 
dangtį. 

Ji nutempė lagaminą iki Ingerselvo gatvės. Vėliau reikės jį pa- 
siimti. 

Sugrįžusi atsistojo tarpduryje ir įdėmiai apsidairė viduje, steng- 
damasi, kad šis gyvenimo tarpsnis užsifiksuotų atmintyje. 

— Ačiū, kad leidai man čia apsistoti, — ištarė ji, išeidama pro 
duris. Ji nuplėšė nuo rankinės granatos apsauginį žiedą ir numetė 
ją greta kitos, gulinčios ant lovos. 

Kai namas sprogo, ji buvo gerokai nutolusi nuo vartų. 

Jei nebūtų nuėjusi pakankamai toli, tikėtina, kad skriejantys 
betono luitai būtų paskutinis gyvenime matytas dalykas. 


25 SKYRIUS 


Iki žmogžudysčių skyriaus viršininko kabineto arvilnijęs spro- 
gimo garsas labiau priminė prislopintą dunksėjimą. 

Juodu su Karlu susižvalgė. Tai tikrai nebuvo anksčiau laiko su- 
sprogdinti naujametiniai fejerverkai. 

— Jėzau Kristau, - pralemeno Markusas. — Kad ir kas tai buvo, 
tikiuosi, kad niekas nežuvo. 

Draugiškas, jautrus žmogelis, kuris greičiausiai šią akimirką 
pagalvojo apie savo darbuotojus, o ne apie galimas civiles aukas. 

Jis vėl atsisuko į Karlą. 

— Grįžtant prie tavo vakarykščio pasirodymo, suprantu, ką turi 
omenyje, bet kitą kartą pirmiau užsuk pasikalbėti su manimi, 
priešingu atveju, vėl jausiuosi kaip kvailys. Aišku? 

Karlas linktelėjo. Aiškiau negali būti. Tada pasidalino su žmog- 
žudysčių skyriaus viršininku savo įtarimais dėl Larso Bjorno. La- 
bai tikėtina, kad pastarasis turėjo asmeninių sumetimų sutrukdyti 
Karlo tyrimui. 

— Reikėtų pasikviesti jį pokalbiui? 


Markusas Jakobsenas atsiduso. 


283 


Ina a JUSSI ADLER-OLSEN "HH III E 


Gal jis nujautė, kad vakarėlis baigtas, bet tikėjosi galėsiantis iš- 
sisukti. Kad ir kaip buvę, pirmą kartą Bjornas neryšėjo savo įpras- 
tinio kaklaraiščio. 

Žmogžudysčių skyriaus viršininkas be užuolankų pradėjo kal- 
bą. 

— Žinau, kad šioje byloje buvai asmuo, palaikantis ryšį tarp 
ministerijos ir policijos viršininkės, Larsai. Gal galėtum išsakyti 
savo versiją, o tada išdėstysim savąją? 

Bjornas sėdėjo, kurį laiką kasydamasis smakrą. Stiprus, karines 
pratybas išėjęs specialistas. Policininko charakteristika švari. Tin- 
kamas amžius. Tęstinės studijos Kopenhagos universitete. Žino- 
ma, teisės. Puikūs administraciniai sugebėjimai. Begalė pažinčių 
ir puiki darbo policijoje patirtis. Ir staiga toks netikėtas suklupi- 
mas. Jis į savo darbą pažvelgė savanaudiškai, pažemino kolegas 
ir kliudė tyrimui, su kuriuo iš esmės neturėjo nieko bendro. Ir 
kokių velnių? Iš solidarumo uždarai mokyklai, kurioje nesimoko 
jau daugybę metų? Dėl senos draugystės? Kaip, po velnių, jis pasi- 
teisins? Bent vienas žodis pro šalį — ir jam galas. Visi tai žinojo. 

— Šiaip ar taip, komisariatas būtų anksčiau ar vėliau patyręs 
fhasko dėl darbuotojų trūkumo, — atkirto jis ir akimirksniu pasi- 
gailėjo. 

— Jei nesugalvosi geresnio pasiteisinimo, gali manyti, kad čia 
nebedirbi. Girdi mane? — Karlas matė, kaip skausmingai į susi- 
klosčiusią situaciją reaguoja žmogžudysčių skyriaus viršininkas. 
Kad ir kaip Karlą erzino komisarės pavaduotojas, Markusas ir 
Bjornas buvo puiki komanda. 

Bjornas atsiduso. 

— Be abejonės, pastebėjote, kad ryšiu kitokį kaklaraištį. 

Juodu linktelėjo. 


— Taip, lankiau tą pačią uždarąją mokyklą. 

Nereikia nė sakyti, kad jie ir patys būtų išsiaiškinę. Ir Bjornas 
tai suvokė. 

— Prieš kelerius metus žiniasklaidoje buvo pasirodžiusi negaty- 
vi informacija, susijusi su išprievartavimo mokykloje byla. Todėl 
jiems reikėjo, kad Rorvigo byla nebūtų iš naujo atversta. 

Jie tai irgi žinojo. 

— Ditlevo Pramo vyresnis brolis Herbertas mokėsi su manim 
vienoje klasėje. Šiandien jis priklauso tos pačios mokyklos direk- 
torių tarybai. 

Ši informacija nepraslydo pro Karlo ausis. 

— Jo žmona yra vieno Teisingumo ministerijos skyriaus vadovo 
sesuo. Šis skyriaus vadovas buvo artimas policijos komisarės treni- 
ruočių partneris tuo metu, kai buvo vykdomos reformos. 

Na ir dalykėliai vyksta, - pagalvojo Karlas. Istorija labiau pri- 
mena vieno iš sentimentalių Morteno Korcho dramų scenarijų. 
Greitai gali paaiškėti, kad jie visi yra nesantuokiniai kokio nors 
žemvaldžio vaikai. 

— Jutau spaudimą iš abiejų pusių. Mus, buvusius mokyklos 
auklėtinius, sieja broliškas ryšys. Pripažįstu, kad suklydau. Bet da- 
riau prielaidą, kad skyriaus viršininkas vykdė teisingumo ministrės 
įsakymą, todėl mano pasirinktas kelias nebuvo visiškai klaidingas. 
Maniau, kad ji nenorėjo tęsti šios bylos todėl, kad tie, kurie buvo 
įsipainioję, dabar yra itin žinomi asmenys, o tada jie nebuvo ap- 
kaltinti, be to, toje byloje jau priimtas kaltinamasis nuosprendis ir 
nuteistasis jau iškalėjo beveik visą jam skirtą bausmės laiką. Man 
pasirodė, kad norima išvengti pakartotinio nagrinėjimo, siekiant 
išsiaiškinti, ar buvo padarytos procesinės klaidos, ir visas kitas ga- 
limas problemas. Nežinau, kodėl pirma nesikreipiau į ministrę, 
bet vakarykščių pietų metu paaiškėjo, kad ji nieko nežinojo apie 
tyrimą, taigi, deja, nesiėmė jokių priemonių ir veiksmų. Dabar 


jau Žinau. 

Markusas Jakobsenas linktelėjo. Atėjo laikas jam imtis drastiš- 
kų veiksmų. 

— Larsai, neperspėjai manęs apie visus šiuos reikalus. Sakei, 
kad policijos komisarė davė nurodymą, jog „O“ skyrius turėtų 
nutraukti tyrimą. Dabar matau, kad tu savo nuožiūra patarei po- 
licijos komisarei duoti šį nurodymą, prieš tai ją klaidingai infor- 
mavęs. Beje, ką tu jai pasakei? Kad nėra jokio pagrindo iš naujo 
atversti bylą? Kad Karlas Mjorkas šiaip sau gaišta laiką? 

— Apsilankiau jos kabinete kartu su minėtu Teisingumo minis- 
terijos skyriaus vadovu. Būtent jis informavo policijos komisarę. 

— Ar jis taip pat mokėsi jūsų mokykloje? 

Larsas linktelėjo. Jo veidą iškreipė skausminga mina. 

— Taigi, Larsai, aiškėja, kad Pramas ir kiti šutvės nariai galėjo 
savaip užsukti visą procesą. Ar supranti? Kadangi esi Ditlevo Pra- 
mo brolio bendraklasis, kreipimasis pagalbos į tave buvo apgalvo- 
tas jų žingsnis! Abejonių kelia skyriaus lobizmas! 

— Taip, aš žinau. 

Žmogžudysčių skyriaus viršininkas smarkiai tėškė parkerį sau 
ant stalo. Jis buvo kaip reikiant įsiutęs. 

— Nuo šios akimirkos esi nušalinamas nuo tarnybos. Prašau 
parašyti pasiaiškinimą, kurį pateiksiu ministrei. Nepamiršk pami- 
nėti ministerijos skyriaus vadovo pavardės. 

Larsas Bjornas dar niekada neatrodė taip graudžiai. Jei Karlui 
jis nebūtų visą laiką priminęs skausmo subinėje, būtų beveik pa- 
gailėjęs Larso. 

— Turiu pasiūlymą, Markusai, — įsiterpė Karlas. 

Bjorno akyse sužibo vos įžvelgiamos vilties ugnelės. Kas benu- 
tiktų, atmetus visus priešiškumus, kolegas visą laiką siejo gerano- 


riškas vienas kito supratimas. 

— Atšaukime nušalinimą. Mums reikės visų vyrų. Ar nemanai? 
Jei imsimės šios drastiškos priemonės, netrukus apie tai visi ska- 
lambys. Žiniasklaida ir visos kitos panašios nesąmonės. Markusai, 
prie komisariato sulauksime galybės žurnalistų su klausimais. Be 
to, žmonės, kurie atsidūrė mūsų tyrimo epicentre, ims elgtis kur 
kas atsargiau, o mums to nereikia. 

Bjornas sėdėjo mechaniškai linkčiodamas pavymui kiekvie- 
nam išgirstam sakiniui. Vargšas mulkis. 

— Noriu, kad Bjornas dirbtų prie bylos. Kad per ateinančias 
kelias dienas vadovautų atliekant tam tikrus veiksmus. Paieškos, 
sekimas — reikės pamiklinti kojas. Negalime viso to padaryti vieni. 
Dabar atėjo laikas dirbti iš peties, Markusai. Kaip manai? Reikia 
pasistengti, galbūt mums pavyks ištirti ir daugiau bylų. — Karlas 
patapšnojo pirštais per Johano Jakobseno pateiktą išpuolių sąra- 


šą. — Prakeikimas, manau, kad ledai gali pajudėti, Markusai. 


Niekas nebuvo sužeistas per sprogimą šalia Ingerselvo gatvės 
esančioje traukinių aikštelėje. Tačiau Channe! 2 Neus ir jų sraig- 
tasparniai suko ratus virš sprogimo vietos, tarsi ką tik savo jėgą 
būtų pademonstravusios gausios teroristų grupuotės. 

Buvo akivaizdu, kad žinių reporteris ganėtinai jaudinasi, nors 
ir iš visų jėgų stengėsi to neparodyti. Geriausios naujienos visada 
sulaukia didžiausio dėmesio, ypač sensacingos. Ir vėl žurnalistų 
dėmesio centre atsidūrė policija. 

Rūsyje per televizorių stebėdamas įvykius Karlas džiaugėsi, kad 
neturi su tuo nieko bendro. Pas jį į kabinetą užėjo Rouzė. 

— Larsas Bjornas davė įsakymą Kopenhagos policijos paieš- 


kų tarnybai imtis veiksmų. Nusiunčiau jiems Kimės nuotrauką. 

Asadas pasidalino su jais visa turima informacija, kokią jam pavy- 
ko surinkti tuo metu, kai sekė Kimę centrinėje stotyje. Jie taip pat 
ieško Tinės Karlsen. Ji tikrai neliks nepastebėta. 

— Ką turi omenyje? 

— Paieškų komandos biuras yra Skelbeko gatvėje. Juk Tinė 
Karlsen ten paprastai sukinėjasi su savo klientais. 

Jis linktelėjo, pažvelgdamas į savo užrašus ir nurodymus. 

Užduočių sąrašas atrodė begalinis. Buvo svarbu nustatyti prio- 
ritetus ir kryptingai veikti. 

— Čia tavo užduotys, Rouze. Atlik jas iš eilės. 

Ji paėmė popieriaus lapą ir garsiai perskaitė: 

Surasti policininkus, kurie dalyvavo 1987 metais tiriant Rorvi- 
go žmogžudystes. Susisiekti su Holbeko policijos nuovada ir Mo- 
biliąja tyrimų grupe, kuri įsikūrusi Artilerijos gatvėje. 

Surasti šutvės narių bendraklasius. Surinkti liudininkų infor- 
maciją apie jų elgseną. 

Nuvykti į Bispebjergo ligoninę. Surasti gydytoją arba medi- 
cinos seserį, kurie dirbo ginekologiniame skyriuje, kai ten gulėjo 
Kimė. 

Surinkti informaciją, susijusią su Kristiano Volfo mirtimi. 

Susisiekti su Berno universitetu ir gauti visus įmanomus doku- 
mentus, susijusius su Kime. 

Šiandien, ačiū! 

Karlas manė, kad paskutinį sakinį ji supras kaip susitaikymo 
užuominą. Bet ji nesuprato. 

— Jėzau! Akivaizdu, kad šįryt į darbą turėjau ateiti ne pusę še- 
šių, o ketvirtą, — gan garsiai sureplikavo Rouzė. — Tu visai pašėlai, 
žmogau. Ar pamiršai, jog žadėjai išleisti mus namo valandą anks- 
čiau? 


— Taip, bet žadėjau prieš kelias valandas. 

Ji skėstelėjo rankomis. 

— Ir...? 

— Dabar viskas šiek tiek pasikeitė. Ar turi kokių nors planų 
savaitgaliui? 

— Ką? 

— Rouze, tai galimybė įrodyti, iš kokio molio esi drėbta, ir su- 
žinoti, kas yra tikrasis tiriamasis darbas. Pagalvosime apie užtar- 
nautą poilsį, kai viskas bus baigta. 

Ji sušnarpštė. Jei norėtų išgirsti juokelius, galėtų pati jų sugal- 
voti. 

Vos tik Asadas įžengė į kabinetą, suskambo telefonas. Skambi- 
no Žmogžudysčių skyriaus viršininkas. 

— Pažadėjai man iš oro uosto atsiųsti keturis vyrus, bet nega- 
li? — piktai atšovė Karlas. — Ar tai nori pasakyti? 

Žmogžudysčių skyriaus viršininkas patvirtino. 


kana 


— Tu rimtai kalbi, sakydamas, kad negalime gauti papildomų 
žmonių, kurie padėtų sekti įtariamuosius? Jei į viešumą pasklis 
informacija, kad tyrimas nebuvo nutrauktas, kaip manai, kur to- 
kiu atveju rytoj atsidurs Pramas, Florinas ir Dybolas Jensenas? 
Galiu prisiekti, kad jų čia tikrai neliks. Gal, pavyzdžiui, atsidurs 
Brazilijoje. — Jis giliai įkvėpė ir papurtė galvą. - Labai gerai žinau, 
kad neturime jokių patikimų įrodymų, jog jie yra įsipainioję į tą 
reikalą. Bet ką manai apie netiesioginius įkalčius, juk jie pakan- 
kamai svarūs? Dėl Dievo meilės, Markusai, jų apstu. Ar tau taip 
neatrodo? 

Pabaigęs telefoninį pokalbį Karlas įsmeigė akis į lubas savo ka- 
binete. Jis nusikeikė riebiais keiksmažodžiais, kurių dar 1975 me- 


tais išmoko iš vieno vaiko, kilusio iš Frederikshauno, su kuriuo 

kartu dalyvavo skautų sąskrydyje. Tokie keiksmai skautų judėji- 
mo pradininkui Robertui Beidenui Pauelui tikrai nebūtų patikę. 

— Ką sakė Markusas? — pasiteiravo Asadas. — Ar gausime pa- 
galbą? 

— Ką jis sakė? Kad pirmiausia jie turi ištirti Didžiojo kanono 
gatvėje įvykdytą išpuolį, o tada bus daugiau žmonių, kurie galės 
ištiesti pagalbos ranką. Be to, jie turi pasirūpinti tuo sprogimu 
traukinių depe. — Karlas atsiduso. Toks scenarijus galimas geriau- 
siu atveju. Koją kišo jei ne vienas dalykas, tai kitas. — Prisėsk, 
Asadai. Turime patikrinti, ar Johano sąrašas ko nors vertas. 

Jis pasilenkė prie baltos rašymo lentos ir ėmė nurašinėti infor- 


maciją: 
1987 m. birželio 14 d.: Koris Brunas, uždarosios mokyklos 
mokinys, nukrito nuo dešimties metrų aukščio tramplino ir 
žuvo. 
1987 m. rugpjūčio 2 d.: Įvykdytos žmogžudystės Rorvige. 
1987 m. rugsėjo 13 d.: Išpuolis Niuborgo paplūdimyje. Netoli 
pastebėti penki jauni vyrai ir viena mergina. Moteriškosios ly- 
ties auka patyrė šoką. Nerašė pareiškimo. 
1987 m. lapkričio 8 d.: Dvyniai, futbolo aikštė, Tapernoje 
miestelis. Nukirsti du pirštai. Smarkiai sumušti. 
1988 m. balandžio 24 d.: Langelando saloje dingsta vyresnio 
amžiaus pora. Jiems priklausantys daiktai rasti Lindelso užu- 
tėkyje. 
Pabaigęs rašyti visus faktus jis pažvelgė į Asadą. 
— Kaip manai, Asadai, koks bendras vardiklis? 
— Visi išpuoliai buvo įvykdyti sekmadienį. 
— Aš irgi pagalvojau apie tai. Esi tuo įsitikinęs? 
— Taip. 

Pakankamai logiška išvada. Žinoma, savo nusikaltimus jie pra- 
dėjo daryti sskmadieniais. Uždarosios mokyklos auklėtiniai netu- 
rėjo kito pasirinkimo. Jie buvo suvaržyti mokyklos taisyklių. 

— Išpuoliai sekmadieniais tikriausiai tapo jų įpročiu, kol jie 
mokėsi mokykloje. Galiausiai toks laikas tapo savotiška ritualo 
dalimi vėliau, kai jie jau nesimokė, - spėliojo Karlas. 

— Iš Nestvedo iki nusikaltimų vietų jie nuvykdavo per pora 
valandų, — pridūrė Asadas. — Pavyzdžiui, Jutlandijos pusiasalyje 
nebuvo įvykdyta išpuolių. 

— Ką dar pastebėjai, Asadai? 

— Nuo 1988 ir 1992 metų nedingo nė viena auka. 

— Ką turi omeny? 

— Turiu omeny, kad tuo metu buvo įvykdyti tik smurtiniai iš- 
puoliai. Sumušimai ir panašiai. Nebuvo rasta mirtinai sumuštų 
aukų, taip pat niekas nedingo. 
tojas, kuris su visu šiuo reikalu buvo asmeniškai susijęs, nes jį ir 
Rorvige nužudytą merginą siejo jausmai. Iš kur jiems žinoti, gal 
jis viską sudėliojo taip, kaip jam atrodė palankiau? Šiaip ar taip, 
Danijoje kasmet įvykdomi tūkstančiai smurtinių išpuolių. 

— Arvesk čia Johaną, Asadai, - paprašė Karlas. 

"Tuo tarpu pats ketino susisiekti su gyvūnais prekiaujančia fir- 
ma, kurioje kadaise dirbo Kimė. Tai turėtų padėti Karlui daugiau 
sužinoti apie ją, apie jos svajones ir vertybes. Galbūt jis galėtų 
susitarti dėl susitikimo rytoj ryte. O vakare turėjo susitikti su mo- 
kytoju Riodovrės mokykloje. Tą vakarą ten rengiamas absolventų 
susitikimas. Jis vadinamas „Lasasep“, rengiamas paskutinį rugsėjo 
sekmadienį, 2007 metų rugsėjo 29 dieną. Jaukus renginys, kurio 
metu vaišinama vakariene, rengiami šokiai. Taip vakarėlį apibūdi- 


no mokytojas, su kuriuo Karlas ketino susitikti. 

— Johanas pakeliui, — informavo Asadas ir įniko į sąrašą, priseg- 
tą prie baltos rašymo lentos. - Tuo metu Kimė gyveno Šveicarijo- 
je, - po akimirkos tyliai ištarė jis. 

— Kuriuo metu? 

— Nuo 1988 iki 1992 metų. - Jis palinksėjo. - Niekas nedin- 
go ir nebuvo nužudytas, kol Kimė buvo Šveicarijoje, — pastebėjo 
jis. — Bent jau pagal šį sąrašą. 

Johanas atrodė nekaip. Anksčiau jis po komisariatą lakstyda- 
vo tarsi veršelis, ką tik sužinojęs, kad aptvaras yra beribis. Dabar 
labiau priminė veršį, amžiams uždarytą į gardą, kuriame nėra er- 
dvės judėti ir augti. 

— Ar vis dar lankaisi pas psichologę, Johanai? — paklausė Kar- 
las. 

Taip, jis tebesilankė. 

— Ji gera. Tik aš nesijaučiu gerai, - sumurmėjo jis. 

Karlas žvilgtelėjo į nužudytųjų brolio ir sesers nuotrauką, pri- 
tvirtintą prie lentos. Galbūt neverta stebėtis dėl tokios Johano sa- 
vijautos. 

— Kokiu principu atrinkai įvykius, kuriuos įtraukei į savo sąra- 
šą, Johanai? — pasiteiravo Karlas. — Iš kur man žinoti, kad įtraukei 
visus galimai susijusius įvykius? 

— Pradėjau nuo visų 1987 ir 1988 metais įvykdytų smurtinių 
išpuolių, kurie buvo užfiksuoti ataskaitose. Ėmiau konkrečiai iš- 
puolius, kurie buvo įvykdyti sskmadieniais. Taip pat įtraukiau tik 
tokius išpuolius, apie kuriuos pranešė ne pačios aukos. Svarbus 
faktas buvo atstumas iki Nestvedo, jis turėjo būti mažesnis kaip 
šimtas mylių. — Jis pažvelgė abejonių kupinu žvilgsniu į Karlą. 
Johanui rūpėjo, kad Karlas ir Asadas būtų išvien su juo. — Pa- 
klausykite, nemažai žinau apie panašias mokyklas. Ten besi- 


mokančiųjų poreikiai ir norai yra beveik lygūs nuliui. Mokinių 

mokymosi grafikas yra labai įtemptas, pirmiausia yra pamokos 
ir pareigos. Viskas aiškiai suplanuota. Visoms savaitės dienoms. 
Tikslas yra užtikrinti tvarką ir bendruomeniškumą. Remdamasis 
šia informacija padariau išvadą, kad tie smurtiniai nusikaltimai, 
kurie buvo įvykdyti šiokiadieniais, iki pusryčių savaitgaliais arba 
bet kurią dieną po vakarienės, neverti dėmesio. Trumpai tariant, 
tuo metu šutvė turėdavo kitų užsiėmimų. Tokiu būdu aš atrinkau 
nusikaltimus. Surinkau tuos, kurie buvo įvykdyti sekmadieniais, 
po pietų ir iki vakarienės. Tada būdavo įvykdomi išpuoliai. 

— Nori pasakyti, kad jie įvykdė nusikaltimus sekmadieniais, 
vidury dienos? 

— Taip, būtent taip manau. 

— Ir per tą laiką jie galėdavo nuvažiuoti daugių daugiausia apie 
šimtą mylių, jei jiems dar reikėdavo susirasti aukas ir įgyvendinti 
savo planą. 

— Kol mokėsi mokykloje, taip. Kitas reikalas, vasaros atosto- 
gos. — Jis pažvelgė žemyn į grindis. 

Karlas pasižiūrėjo į savo kalendorių, kuriame buvo daugelio 
metų datos. 

— Žmogžudystės Rorvige taip pat buvo įvykdytos sekmadienį. 
Ar tai tik sutapimas, o gal toks šurvės skiriamasis bruožas? 

Johanas liūdnai atsakė: 

— Manau, kad tai sutapimas. Žmogžudystės buvo įvykdytos 
prieš prasidedant mokslo metams. Gal jie manė, kad nepakan- 
kamai pasismagino per vasaros atostogas. Nežinau. Šiaip ar taip, 
mano galva, jie psichopatai. 

Po to Johanas paaiškino, kad pasitelkęs intuiciją jis sudarė vė- 
lesnių metų įvykių sąrašą. Karlo manymu, toks sprendimas galė- 
jo duoti netikslius duomenis. Jei ir būtų vadovaujamasi intuici- 


ja, tuomet verčiau remtis jo. Siuo metu atliekant tyrimą vertėtų 

dėmesį sutelkti išskirtinai į tuos metus, kol Kimė dar nebuvo iš- 
vykusi į Šveicariją. 

Kai Johanas grįžo į savo darbo kabinetą, Karlas įsitaisė kėdėje, 
peržvelgė įvykių sąrašą ir tik tada paskambino į Niuborgo poli- 
cijos nuovadą. Ten jis sužinojo, kad dvyniai broliai, 1987 metais 
užpulti futbolo aikštelėje, prieš daugelį metų išvyko į Kanadą. 
Budinčioji policininkė, sprendžiant pagal balsą, ne vyresnė nei 
aštuoniolikos, informavo, kad jiedu paveldėjo nedidelę pinigų 
sumą, įsteigė verslą ir tiekia ūkyje naudojamą įrangą. Bent jau 
tokią informaciją turėjo policija. Niekas nieko nežinojo apie vai- 
kinų asmeninį gyvenimą. Juk viskas nutiko labai seniai. Karlas 
pažvelgė į datą, kada Langelando saloje dingo pagyvenusi pora. 
Jis permetė akimis aplanką, kurį gavo Asadas ir atnešęs padėjo ant 
Karlo darbo stalo. Du mokytojai iš Kylio jachta nuplaukė į Rud- 
kiobingą, tada keliavo iš vieno motelio į kitą ir galiausiai nakčiai 
apsistojo Stoense. 

Policijos ataskaitoje buvo rašoma, kad juos kažkas matė Rud- 
kiobingo uoste tą pačią dieną, kai jie dingo. Labai tikėtina, kad 
žmonės išplaukė į jūrą ir ten nuskendo. Bet buvo keli liudininkai, 
kurie tą pačią dieną Lindelso užutėkyje matė kažkokią porą, o 
vėliau uoste buvo pastebėti ir du jauni vaikinai, visai netoli tos 
vietos, kur buvo prišvartuota dingusios poros jachta. Liudinin- 
kai pabrėžė, kad jaunuoliai buvo dailiai nuaugę ir vilkėjo gražius 
drabužius. Visai nepanašūs į vietinius vaikinus, ant galvos užsi- 
maukšlinusius Castr0/ arba BP kepures. Nepažįstamieji vilkėjo 
dalykiškus marškinius, buvo tvarkingai apsikirpę. Kai kurie teigė, 
kad būtent nepažįstamieji, o ne savininkai, išplaukė jachta. Ber tai 
tebuvo vietinių žmonių spėlionės. 

Ataskaitoje taip pat buvo paminėti daiktai, kurie buvo aptikti 


paplūdimyje netoli Lindelso užutėkio. Nors nebuvo jokių aiškių 

patvirtinimų, giminaičiai manė, kad šie daiktai priklausė dingusiai 
porai. Karlas pirmą kartą peržvelgė aptiktų daiktų sąrašą: tuščias 
termosas maistui be jokio skiriamojo ženklo, skara, kojinių pora, 
dviejų dalių auskaras. Sidabras su ametistu. Nedidelis sidabrinis 
kabliukas. Kišamas per ausies spenelį ir be jokio užsegamojo me- 
chanizmo. Nors auskaras ir nebuvo itin detaliai apibūdintas — ne- 
būtų galima to tikėtis iš policijos konsteblio — tačiau ir tiek užte- 
ko, kad Karlas suvoktų, jog minimas auskaras yra tiksli kopija to, 
kuris buvo įdėtas į nedidelį plastiko paketą, gulintį priešais jį, šalia 
dviejų žaidimo Trivia! Pursuit kortelių. 

Staiga Asadas atkuto. Jis atrodė taip, lyg į jį būtų įsikūnijęs 
žmogus, kuris ką tik rado aukso puodą. 

Jis parodė į guminį raištį maišelyje, gulėjusį šalia auskaro. 

— Ką tik sužinojau, kad toks guminis raištis buvo naudojamas 
Bellaboj plaukimo komplekse. Iš jo galima spręsti, kiek laiko žmo- 
gus yra praleidęs vandenyje. 

Karlas pamėgino išnirti į paviršių. Jis buvo nugrimzdęs savo 
mintyse. Ar gali būti kas nors svarbiau už jo neįtikėtiną atradimą, 
susijusį su auskarais? 

— Asadai, tokie guminiai raiščiai buvo naudojami visur. Ir da- 
bar tebenaudojami. 

— Taip, — sutiko jis. — Visgi, kai Koris Brunas buvo rastas nu- 
kritęs ant plytelių tramplino apačioje, ant jo rankos tokio raiščio 


nebuvo. 

— Jis laukia priimamajame, Karlai, - pranešė Asadas. — Ar nori, 
kad likčiau čia, kai jis nusileis į apačią? 

— Ne. — Karlas papurtė galvą. Asadas ir taip turėjo daug dar- 
bo. — Geriau atnešk mums kavos. Tik prašau, ne per daug sti- 
prios. 

Buvo šeštadienis, tylu. Atrodė, kad net kanalizacijos vamzdžiai 
dunda kur kas tyliau nei įprasta. Šią tylą perskrodė nužingsniuo- 
jančio Asado švilpavimas. Karlas greitai peržvelgė internetinę 
nuorodą Wbos Who, kur rado informaciją apie vyrą, su kuriuo 
ketino netrukus susitikti. Manfredas Slotas. Toks buvo jo var- 
das. Keturiasdešimtmetis. Buvęs nužudytojo uždarosios moky- 
klos moksleivio Korio Bruno kambario draugas. Mokyklą baigė 
1987 metais. Karališkasis gvardietis. Atsargos leitenantas. Įgijęs 
verslo administravimo magistro laipsnį. Nuo trisdešimt trečiojo 
gimtadienio einantis penkių kompanijų generalinio direktoriaus 
pareigas. Buvęs šešių tarybų, iš kurių viena buvo valstybinėje orga- 
nizacijoje, narys. Šiuolaikinio portugalų meno rėmėjas ir parodų 


organizatorius. 1994 metų vedė Agustiną Pesoa, buvusią Danijos 

konsulę Portugalijoje ir Mozambike. Nieko keisto, kad Slotas pri- 
klausė tarptautiniams riterių ordinams. 

— Turiu tik penkiolika minučių, - prabilo jis, paspausdamas 
Karlui ranką. Slotas atsisėdo, sukryžiuodamas kojas, atsainiai į 
šoną numetė savo rudeninį paltą ir šiek tiek kilstelėjo susiraukš- 
lėjusias kelnes, kad per kelius be reikalo nesitampytų audinys. 
Nebuvo sunku jį sutapatinti su uždarosios mokyklos aplinka. 
Kur kas sunkiau buvo įsivaizduoti jį žaidžiant smėlio dėžėje su 
vaikais. - Koris Brunas buvo mano geriausias draugas, — tęsė jis, — 
ir žinau, kad jam niekada nebūtų šovę į galvą eiti į atvirą lauko 
baseiną. Todėl labai keista, kad jis buvo rastas Be//aboj plaukimo 
komplekse. Suprantate, toje vietoje lankydavosi visokio plauko 
žmonių. — Jis iš tiesų buvo tokios nuomonės. — Be to, man nieka- 
da anksčiau neteko matyti jo nardant. Juo labiau, nuo dešimties 
metrų tramplino. 

— Jūs nemanote, kad tai nelaimingas atsitikimas? 

— Kaip tas nelaimingas atsitikimas galėjo nutikti? Juk Koris 
buvo sumanus vaikinas. Jis paprasčiausiai nebūtų kažkur makli- 
nėjęs, žinodamas, kad kritimas nuo tramplino yra mirtinas. 

— Ir negalėjo būti savižudybė? 

— Savižudybė! Dėl ko? Mes buvome ką tik baigę mokyklą. 
Mokyklos baigimo proga tėvas padovanojo jam automobilį Buick 
Regal Limited. Žinote, kupė modelį. 

Karlas neryžtingai linktelėjo, nes, tiesą sakant, nežinojo. Jis ži- 
nojo, kad Buick yra automobilio markė, tik tiek. 

— Buvo numatyta, kad jis vyks studijuoti į JAV. Berods, į Har- 
vardą. Kodėl jam būtų šovę į galvą pasielgti taip idiotiškai? Nema- 
tau jokios prasmės. 

— Gal jis išgyveno nelaimingą meilę? — atsargiai paklausė Kar- 


las. 

— Cha! Jis galėjo turėti bet kurią, kurios tik įsigeistų. 

— Pamenate Kimę Lasen? 

Jis padarė pašaipią grimasą. Jam buvo nemalonu ją prisiminti. 

— Ar Koris nusiminė, kai Kimė jį paliko? 

— Nusiminė? Jis buvo įsiutęs. Jam nepatiko būti atstumtam. 
Kam patinka? — Slotas nusišypsojo, parodydamas akinamai baltus 
dantis, ir nubraukė plaukus sau nuo kaktos. Plaukai buvo dažyti 
ir, žinoma, neseniai kirpti. 

— Ir ką jis ketino daryti? 

Manfredas Slotas gūžtelėjo pečiais, nuo palto nubraukdamas 
kelias dulkeles. 

— Esu čia šiandien todėl, kad mudu abu tikime, jog Koris buvo 
nužudytas. Kad jį nustūmė nuo krašto. Priešingu atveju, negi var- 
gintumėtės susisiekti su manimi po dvidešimties metų? Aš tei- 
sus? 

— Mes nesame tvirtai įsitikinę, bet visgi vėl ėmėmės bylos. Kas, 
jūsų manymu, nustūmė jį? 

— Neįsivaizduoju. Kimė savo klasėje turėjo kelis nesveikus 
draugus. Jie lyg kokie prielipos nuolat sukinėjosi aplink ją. Ji ma- 
nipuliavo jais lyg marionetėmis. Na, suprantat, ji turėjo dailias 
krūtis. Papai valdo. — Jis nusijuokė trumpu, sausu juoku. Visai 
nederančiu prie veido. 

— Gal žinote, ar jis bandė ją susigrąžinti? 

— Kimė jau buvo spėjusi užmegzti romaną su vienu mokytoju, 
kuris gyveno priemiestyje ir neturėjo nė menkiausio supratimo, 
kad mokiniai gali peržengti bet kokias ribas. 

— Ar pamenate jo vardą? 

Slotas papurtė galvą. 

— Jis gan trumpai dirbo mokykloje. Dėstė danų kalbą kelioms 


klasėms, man taip atrodo. Jis buvo toks neryškus žmogus, neišsi- 

skiriantis iš kitų, gal tik tuo, kad buvo mokytojas. Jo vardas... — 
Sloras padarė pauzę ir iškėlė aukštyn pirštą, taip parodydamas, 
kad bando sukoncentruoti mintis ir ką nors prisiminti. — Taip. 
Dabar prisiminiau. Jo vardas buvo Klavsas. Taip, taip, būtent su 
„v“!-— jis prunkštelėjo. Vardas savaime skambėjo apgailėtinai. 

— Sakote Klavsas! Klavsas Jepensenas? 

Slotas pakėlė galvą. 

— Taip, Jepensenas. Man atrodo, kad tokia buvo jo pavardė. — 
Jis linktelėjo. 

Įgnybkit man kas nors. Aš tikriausiai sapnuoju, - pagalvojo Kar- 
las. Jis kaip tik ketino dar šį vakarą susitikti su Jepensenu. 

— Pastatyk kavą ten, Asadai. Ačiū. 

— Ką gi, turiu pastebėti, — ištarė Karlo svečias, nusišypsodamas 
kreiva šypsena, — kad jūs dirbate kukliomis sąlygomis, bet jūsų 
pagalbininkas labai gerai išmokytas. — Jis vėl nusijuokė tuo pačiu 
sausu juoku. Karlo vaizduotėje iškilo vaizdas, kaip šis žmogus el- 
giasi su vietiniais Mozambiko gyventojais. 

Slotas paragavo kavos ir buvo akivaizdu, kad jam užteko to 
vienintelio pirmojo gurkšnio. 

— Grįžtant prie temos, — tarė jis. - Žinau, kad jam rūpėjo ta 
mergina. Ji susuko galvas daug kam. Kai Kimė buvo išspirta iš 
mokyklos, Koris norėjo, kad ji būtų tik jo. Natūralu. Tada ji gy- 
veno Nestvede. 

— Nesuprantu, kaip jis tada atsirado tame Be/laboj plaukimo 
komplekse. 

— Kai išlaikėme egzaminus, jis persikėlė gyventi pas savo sene- 
lius. Koris ir anksčiau gyvendavo pas juos. Jie gyveno Emdrupe. 
Labai mieli, šilti žmonės. Esu praleidęs pas juos nemažai laiko. 


— Jo tėvai negyveno Danijoje? 

Jis patraukė pečiais. Be jokios abejonės, Manfredo Sloto vaikai 
taip pat lanko uždarą mokyklą, kad jis galėtų netrukdomas atsi- 
dėti savo reikalams. Sumautas šiknius. 

— Ar kas nors iš Kimės aplinkos gyveno netoli plaukimo kom- 
plekso? 

Jis pažvelgė kažkur Karlui pro šalį. Pagaliau suvokė šio kabi- 
neto paskirtį. Atpažino kai ką svarbaus. Aplankus, kuriuose buvo 
senos bylos. Nuotraukas ant skelbimų lentos. Žmonių, prieš ku- 
riuos buvo surengti išpuoliai, vardų sąrašą, kurio viršuje buvo jo 
draugo Korio Bruno vardas. 

Šūdas, — pagalvojo Karlas, kai apsisukęs pamatė, į ką stebeilija 
Slotas. 

— Kas tai? — pasiteiravo Slotas, pirštu rodydamas į sąrašą. Jo 
balsas skambėjo rimtai. 

— Hm, — sureagavo Karlas. — Šios bylos nėra susijusios. Šiuo 
metu mes skirstome bylas pagal chronologinę tvarką. 

Idiotiškas paaiškinimas, - pripažino mintyse Karlas. Kokio vel- 
nio jiems surašinėti ant lentos tai, kas paprasčiausiai galėtų būti 
lentynose sudėtuose aplankuose? 

Bet Manfredas Slotas daugiau nesigilino. Jis nebuvo iš tų, ku- 
rie atlieka panašius vergiškus darbus, iš kur jam žinoti apie tokias 
elementarias procedūras? 

— Jums turėtų būti nelengva, — pastebėjo jis. 

Karlas skėstelėjo rankomis. 

— Štai todėl labai svarbu, kad į mano klausimus atsakytumėte 
kiek galima tiksliau. 

— Ko jūs klausėte? 

— Aš tiesiog paklausiau, ar kas nors iš šutvės gyveno netoli Be/- 
laboj plaukimo komplekso. 


Jis nedvejodamas linktelėjo. 

— Taip, Kristianas Volfas. Jo tėvams priklausė gan įspūdingas ir 
pritaikomas namas prie ežero, į kurį jis įsikėlė gyventi, kai išspyrė 
savo tėvą iš kompanijos. Tiesą sakant, manau, kad jo žmona tebe- 
gyvena ten kartu su savo naujuoju vyru. 

Karlas iš Sloto daugiau nieko neišpešė. Bet tai, ką jam pavyko 
sužinoti, buvo šio to verta. 

— Rouze, — pašaukė jis, kai nutilo sunkūs Manfredo Sloto 
žingsniai. — Ką žinai apie Kristiano Volfo mirtį? 

— Alio, Karlai? — Ji parapšnojo bloknotu sau per galvą. — Gal 
sergi Alzheimerio liga? Pavedei man atlikti penkias užduotis. Su 
Volfu susijusi užduotis, pagal tavo prioritetus, yra ketvirtoji. Ką, 
tavo manymu, turėčiau žinoti apie ją? 

Jis visai pamiršo. 

— O kada galėsi man ką nors pasakyti? Gal galėtum šios užduo- 
ties imtis pirmiausia? 

Ji įsirėmė rankomis į klubus, tarsi arši italė motušė, pasiruošusi 
aprėkti savo nenaudėlį vyrioką, drybsantį ant sofos. Tada staiga 
nusišypsojo. 

— Ai, tiek jau to. Man vis tiek nepavyks suvaidinti labai rim- 
tos. — Ji lyžtelėjo sau pirštą ir pervertė bloknotą. - Manai, kad tu 
tik vienas viską sprendi? Žinoma, kad ne, aš pirma tuo pasirūpi- 
nau. Buvo visai nesunku. 

Kai Kristianas Volfas mirė, jam buvo vos virš trisdešimties. Ta- 
čiau jis jau buvo spėjęs tapti nepadoriai turtingu. Jo tėvas įkūrė 
jūrinę krovinių gabenimo kompaniją, bet Kristianas pergudravo 
tėvą ir sužlugdė jį. Žmonės kalbėjo, kad tėvas gavo ko nusipelnė. 
Sūnus užaugo bejausmis, todėl atėjus laikui tėvas atsiėmė savo. 

Jis buvo laikomas turtingu senberniu, todėl jo vedybos birželį 
su grafiene — trečiąja barono Sachenholto dukterimi, Marija Sa- 


chenholt — sukėlė sensaciją. Jų santuokinė laimė, pasak spaudos, 

truko tris mėnesius. Kristianas Volfas žuvo per nelaimingą atsiti- 
kimą. Buvo netyčia nušautas 1996 metų rugsėjo 15 dieną. 

Tas įvykis atrodė visiškai beprasmiškas, galbūt todėl žiniasklai- 
doje jis susilaukė tokio milžiniško dėmesio. Apie Kristiano Volfo 
žūtį buvo parašyta gerokai daugiau straipsnių nei apie naują au- 
tobusų storį šalia Kopenhagos miesto rotušės. Ir tikrai daugiau, 
nei apie Bjarnės Ryso prieš kelias savaites išplėštą pergalę Tour de 
France. Volfas labai anksti ryte vienas išėjo iš savo užmiesčio sody- 
bos Lolando saloje. Jis ketino po pusvalandžio susitikti su kitais 
medžiotojais, bet po daugiau kaip dviejų valandų buvo rastas ne- 
gyvas. Šlaunyje žiojėjo bjauri šautinė žaizda, vyras buvo mirtinai 
nukraujavęs. Jį turėjo ištikti pakankamai greita mirtis. Taip buvo 
pažymėta skrodimo ataskaitoje. 

Iš tikrųjų. Karlas buvo matęs tai anksčiau. 

Tyrėjai stebėjosi, kad patyrusiam medžiotojui šitaip nepasi- 
sekė. Tačiau daugelis jo medžioklės bičiulių paaiškino, kad Vol- 
fas turėjo blogą įprotį nešiotis savo šautuvą be saugiklio. Kartą, 
medžiodamas Grenlandijoje, jis turėjo puikią galimybę nušauti 
poliarinį lokį, bet jam nepavyko, nes nuo šalčio sustingusiais pirš- 
tais Volfas nesugebėjo nuimti saugiklio, todėl nenorėjo, kad tokia 
situacija pasikartotų dar kartą. 

Bet kokiu atveju, mirtinas šūvis sau į šlaunį atrodė kažkoks 
mistiškas. Galiausiai buvo padaryta išvada, kad eidamas per suar- 
tą vagą jis suklupo ir ginklas netyčia iššovė. Atkūrus nelaimingo 
įvykio eigą buvo patvirtinta, kad tokia versija yra įmanoma. 

Faktas, jog jaunoji žmona per daug nesuko galvos dėl nelai- 
mingo įvykio detalių, daugiau ar mažiau neoficialiai buvo aiški- 
namas tuo, kad ji jau buvo spėjusi nusivilti santuoka. Šiaip ar 
taip, vyras buvo vyresnis už ją ir visai kitoks nei ji tikėjosi. Visgi 


jai liko paguoda — paveldėtas turtas. Užmiesčio namas, stovintis 

ant ežero kranto, galima sakyti, net išsikišęs į jį. Aplinkinėse vieto- 
vėse nebuvo daug panašių žemės sklypų ir pastatų. Jo vertė buvo 
nemenka. Karlas apytikriai paskaičiavo, kad prieš nekilnojamo- 
jo turto burbulą jis turėjo kainuoti 40 milijonų kronų. Dabar ši 
vieta apskritai neparduodama. Jis įtarė, kad nekilnojamojo turto 
savininkai balsavo už vyriausybę, kuri ir sukūrė sąlygas tokiam 
ekonominiam nuosmukiui. Po velnių, visa tai tebuvo žodžiai. Be- 
saikis vartojimas, dėl kurio perkaito ekonomika. Ar kas nors dėl 
to prisiėmė atsakomybę? 


Kalti tik patys žmonės. 


Duris atidariusiam berniukui turėjo būti daugiausia aštuoneri 
arba devyneri metai. Jis slogavo, vaiko nosis buvo paraudusi. Vil- 
kėjo chalarą ir buvo įsispyręs į šlepetes. Ganėtinai netikėtas vaiz- 
das šiame milžiniškame dvare, kuriame karta iš kartos sukiojosi 
verslininkai ir finansų magnatai. 

— Man negalima nieko įleisti, — išlemeno jis, nesugebėdamas 
susivaldyti ir iš snarglių neišpūsti didžiulių burbulų. — Mamos 
kurį laiką nebus namie. Ji išvykusi į Liungbiu. 

— Ar gali paskambinti ir perduoti, kad su ja nori pasikalbėti 
policija? 

— Policija? - Jis skeptišku žvilgsniu nužvelgė Karlą. Tokiose si- 
tuacijose ilgas juodos odos paltas, kokį nešioja Bakas arba žmog- 
žudysčių skyriaus viršininkas, padėtų užmegzti abipusiu pasitikė- 
jimu pagrįstą pokalbį. 

— Štai, — tarė Karlas. — Taip atrodo policininko ženklelis. Pa- 
klausk mamos, ar galiu palaukti viduje. 


Berniukas užtrenkė duris. 

Karlas pusvalandį lūkuriavo ant laiptų, stebėdamas kitoje ežero 
pusėje takeliais bėgiojančius žmones. Įraudę žmonės darė rankų 
mostų pratimus ir bėgiojo ristele. Šeštadienio rytas. Šio praban- 
gaus rajono gyventojai išbėgo pasimankštinti. 

— Ar ko nors ieškote? — išlipusi iš savo automobilio paklausė 
moteris. Kadangi nešėsi daug pirkinių, turėjo elgtis apdairiai. Vie- 
nas klaidingas judesys — ir visi daiktai atsidurtų ant žemės. 

Iš patirties Karlas žinojo, kad verta nedelsiant parodyti polici- 
ninko ženklelį. 

— Karlas Mjorkas, „O“ skyrius. Jūsų sūnus nepaskambino? 

— Mano sūnus serga. Jis guli lovoje. - Moteris akimirksniu 
susirūpino. — Nejau neguli? 

Taigi, jis nepaskambino. Mažasis nenaudėlis. 

Jis dar kartą prisistatė ir buvo nenoriai įleistas į vidų. 

— Frederikai! - sušuko moteris į antro aukšto pusę. - Nupirkau 
tau dešrainių. — Ji atrodė miela ir natūrali. Visai ne tokia, kokią 
įsivaizduotume tikrų tikriausią grafienę. 

Iš pradžių berniukas nevikriai koja už kojos leidosi laiptais že- 
myn, galiausiai, pamatęs koridoriuje stovintį Karlą, sustojo lyg 
įbestas. Vaikas akimirksniu persimainė. Atrodė, tarsi jo vaikiškoje 
galvelėje suktųsi mintys apie pelnytą bausmę, kurią jam netrukus 
skirs policininkas už nurodymo nevykdymą. Apsisnargliavusio 
berniuko veidą iškreipė baimė. Jis akivaizdžiai nebuvo pasirengęs 
prisiimti kaltės už pareigūno įžeidimą. 

Karlas mirktelėjo vaikui, taip nuramindamas vargšelį. 

— Hm, pasirodo, tu iš tiesų esi rimtas, prie lovos prikaustytas 
ligonis, Frederikai? 

Berniukas lėtai linktelėjo, tada čiupo savo dešrainį ir dingo. 
Išnyko iš akiračio, kad kuo greičiau jį pamirštų. Tikriausiai jis taip 


pamanė. Gudrus vaikas. 

Karlas ėjo tiesiai prie reikalo. 

— Nežinau, ar kuo nors galėsiu jums padėti, - atsakė moteris, 
pažvelgdama į Karlą draugišku žvilgsniu. — Mudu su Kristianu 
menkai spėjome pažinti vienas kitą. Nelabai žinau, kas dėjosi jo 
galvoje tomis dienomis. 

— Jūs dar kartą ištekėjote? 

— Nebūtina bendrauti taip formaliai. Vadinkite mane tiesiog 
Marija, — nusišypsojo ji. — Taip, susipažinau su savo vyru Endriu 
tais pačiais metais, kai žuvo Kristianas. Mes turime tris vaikus. 
Frederiką, Suzaną ir Kirsten. 

Labai paprasti vardai. Galbūt Karlui vertėtų pakeisti išankstinę 
nuomonę apie valdančiosios klasės esmines vertybes. 

— Frederikas yra vyriausias? 

— Ne, jis jauniausias. Dvynėms yra vienuolika. — Tada ji pati 
atsakė į Karlo galvoje besisukusį klausimą: — Taip, Kristianas yra 
jų biologinis tėvas, bet jas užaugino mano dabartinis vyras. Mer- 
gaitės lanko nuostabią uždarą mergaičių mokyklą netoli mano 
uošvių namų Istborne. 

Ji kalbėjo labai maloniai, nuoširdžiai ir begėdiškai. Po galais, 
kaip ji drįso taip nedovanotinai pasielgti su savo vaikais? Mer- 
gaitėms vos vienuolika, tačiau jos jau išsiųstos į gūdžią Anglijos 
provinciją ir pasmerktos negailestingai disciplinai. 

Jis pažvelgė į moterį sarkazmo kupinu žvilgsniu. Karlo nuo- 
monė apie valdančiąją klasę vis dėlto liko nepakitusi. 

— Kol buvote ištekėjusi už Kristiano, ar jis kada nors buvo užsi- 
minęs apie Kirsten-Mary Lasen? Esu įsitikinęs, kad tai tik sutapi- 
mas, nes jos vardas yra lygiai toks pars, kaip ir jūsų dukters. Kris- 
tianas tą moterį labai gerai pažinojo. Ji visiems buvo žinoma kaip 
Kimė. Jie kartu mokėsi mokykloje. Ar ras vardas jums girdėtas? 


Jos veidu nusirito šešėlis. 

Karlas palaukė akimirką, vildamasis, kad moteris ką nors pasa- 
kys. Bet ji nepasakė. 

— Atleiskite, ar kas nors nutiko? — neištvėrė Karlas. 

Moteris pakėlė delnus, praskėtusi pirštus. 

— Nenoriu apie tai kalbėti. Tik tiek galiu pasakyti. — Jai nerei- 
kėjo aiškinti. Viskas buvo akivaizdu. 

— Manote, kad jis turėjo romaną su ta moterimi? Aš teisus? 
Nors jūs tuo metu laukėtės? 

— Nežinau, kokių reikalų jis turėjo su ja, ir nenoriu žinoti. - Ji 
stovėjo rankas sukryžiavusi ant krūtinės. Atrodė, kad po sekundės 
lieps Karlui išeiti. 

— Ji dabar benamė. Gyvena gatvėje. 

Akivaizdu, kad ši informacija jos nenuramino. 

— Kaskart, pasikalbėjęs su ja, Kristianas mane sumušdavo. Da- 
bar jūs patenkintas? Nežinau, kodėl esate čia, bet turėtumėte iš- 
eiti. 

Pagaliau ji tai ištarė. 

— Esu čia, nes tiriu žmogžudystę, - pabandė sušvelninti padė- 
tį. 

Moters reakcija buvo netikėta. 

— Jei manote, kad aš nužudžiau Kristianą, jums vertėtų pakeis- 
ti nuomonę. Neneigsiu, kad tokios mintys ne kartą buvo aplan- 
kiusios mane. — Ji papurtė galvą ir pažvelgė tolyn į ežerą. 

— Kodėl jis mušė jus? Buvo sadistas? Ar jis gėrė? 

— Ar jis buvo sadistas? — Ji metė žvilgsnį į verandą, norėdama 
įsitikinti, ar iš tos pusės netikėtai nepasirodys maža galvelė. - O 
taip, jis išties toks buvo. 

Karlas pasižvalgė aplink, tada įsėdo į automobilį. Tame didžiu- 
liame name tvyrojo be galo slegianti atmosfera. Buvusi Kristiano 


žmona pamažu atskleidė Karlui, kaip ją, dvidešimt dvejų metų 

liaunutę merginą, išniekino tas stiprus, sadistas vyras. Kaip me- 
daus mėnuo labai greitai virto tikrų tikriausiu košmaru. Viskas 
prasidėjo nuo kalbų ir grasinimų, vėliau reikalai tik blogėjo. Jis 
buvo atsargus, stengdavosi nepalikti pėdsakų, nes vakarais jo žmo- 
na turėdavo vilkėti nepriekaištingus apdarus, taip demonstruoda- 
ma savo kilmę. Štai kodėl jis pasirinko ją. Tik dėl šios priežasties. 
Kristianas Volfas. Vaikinas, kurį ji įsimylėjo iš pirmo žvilgsnio 
ir visą likusį gyvenimą bando pamiršti. Jį, jo darbelius, jo poelgius 
ir žmones, kurie jį supo. Viską norėjosi ištrinti iš atminties. 
Sėsdamas į automobilį Karlas pirmiausia pauostė, ar nedvokia 


benzinu. Tada paskambino į „O“ skyrių. 


M 


— Taip, — be jokių vingrybių atsiliepė Asadas. Jis nepasakė „O“ 
skyrius“ arba „Detektyvo asistentas Hafezas el-Asadas klauso“, 
arba ką nors panašaus. Paprasčiausias „Taip“! 

— Turi prisistatyti ir informuoti, į kokį skyrių žmogus paskam- 
bino, kai pakeli telefono ragelį, Asadai, — paaiškino Karlas, nors 
pats neprisistatė. 

— Sveikas, Karlai! Rouzė ką tik man davė diktofoną. Jis toks 
gražus. Ir ji nori pasikalbėti su tavimi. 

Pasigirdo šūksniai ir garsūs, aidintys žingsniai. Galiausiai Rou- 
zė pakėlė telefono ragelį. 

— Radau medicinos seserį iš Bispebjergo ligoninės, — pranešė 
ji šaltai. 

— Ok. Puiku. 

Nenuskambėjo joks atsakas. 

— Ji dirba privačioje ligoninėje netoli Areso, -— tęsė Rouzė, nu- 
rodydama jam adresą. - Nebuvo sunku, tereikėjo sužinoti moters 


vardą. Sakyčiau, jis savotiškas. 

— Kur sužinojai? 

— Be abejo, Bispebjergo ligoninėje. Išnaršiau senų bylų archy- 
vus. Kai Kimė buvo atvežta į ligoninę, moteris dirbo ginekologi- 
niame skyriuje. Paskambinau jai ir ji prisiminė tą atvejį. Ji teigė, 
kad visi tuo metu dirbę skyriuje visam gyvenimui įsiminė Kimę. 

— „Pati gražiausia Danijos ligoninė“, — pacitavo Rouzė svetai- 
nės informaciją. 

Karlas pažvelgė į sniego baltumo pastatus ir pritarė tai nuo- 
monei. Viskas buvo išpuoselėta. Net dabar, įsibėgėjus rudeniui, 
nudailintos pievelės buvo ne ką prastesnės už Vimbldono laukus. 
Išties nuostabi aplinka. Vos prieš kelis mėnesius čia lankėsi kara- 
liškoji pora, turėjusi progą pasimėgauti gražiais vaizdais. 

Net jų pilis Fredensborge ir ją supantys sodai neprilygo šiai 
ligoninei. 

Vyresnioji medicinos sesuo Irmgarda Dufner pasitiko Karlą 
plačia šypsena ir tarsi į uostą įplaukiantis didžiulis laivas išlingavo 
į lauką. Aplink ją susibūrę žmonės ramiai pasitraukė į šalį, leis- 
dami jai praeiti. Senamadiška neskoninga šukuosena, stambios 
kojos ir batai, sunkiai trinksintys į grindis. 

— Drįstu manyti, kad jūs esate ponas Mjorkas! — nusišypsojo 
ji, paspausdama Karlui ranką ir pakratydama ją taip stipriai, tarsi 
bandytų išpurtyti visą jo kišenių turinį. 

Laimei, jos įspūdingą išvaizdą lydėjo nepakartojama moters 
atmintis. Kiekvieno policininko svajonė. 

Ji dirbo vyresniąja medicinos seserimi tame Bispebjergo ligoni- 
nės skyriuje, kuriame gulėjo Kimė. Ir nors tuo metu, kai pacientė 
dingo, jos nebuvo darbe, tas įvykis buvo toks keistas ir tragiškas, 
kad moteris, jos žodžiais tariant, niekada jo nepamiršo. 

— Kai ta moteris atvažiavo į ligoninę, buvo gan stipriai sumuš- 


ta. Todėl mes numanėme, kad gali netekti kūdikio. Tiesą sakant, 

ji laikėsi visai neblogai. Toji moteris 5e ga/o norėjo, kad kūdikis 
liktų gyvas. Po savaitės, kurią praleido ligoninėje, mes jau rengė- 
mės išrašyti ją namo. 

Moteris prikando lūpą. 

— Bet vieną rytą, po mano naktinės pamainos, ji netikėtai pra- 
dėjo gausiai kraujuoti. Gydytojas užsiminė, jog susidarė įspūdis, 
tarsi moteris pati būtų išprovokavusi persileidimą. Man buvo 
sunku tuo patikėti, kadangi ji taip stipriai troško to kūdikio. 
Šiaip ar taip, ant pilvo buvo didelės ryškios mėlynės. Bet pana- 
šiose situacijose gali pasitaikyti visko. Kai moteris sužino, kad jai 
vienai teks auginti neplanuotą vaiką, ją ima kamuoti įvairiausi 
jausmai. 

— Kaip manote, kuo ji galėjo save sužaloti? Gal pamenate? 

— Buvo versija, kad ji galėjo panaudoti palatoje stovėjusią kėdę. 
Esą pacientė užsitempė ją ant lovos ir smogė sau į pilvą. Bet kokiu 
atveju, kai gydytojai įėjo į palatą ir rado ją be sąmonės, kėdė gulė- 
jo ant grindų. Jai tarp kojų, kraujo klane, gulėjo embrionas. 

Karlas pabandė įsivaizduoti, kaip viskas atrodė. Graudus regi- 
nys. 

— Embrionas buvo pakankamai didelis, kad galima būtų jį 
įžiūrėti? 

— Taip. Aštuoniolikos savaičių embrionas panašus į mažą žmo- 
gutį, jis maždaug penkių arba šešių colių ilgio. 

— Turi rankas ir kojas? 

— Viską. Tik plaučiai dar nebūna iki galo išsivystę ir akys. Bet 
daugiau viskas būna savo vietose. 

— Ir jis gulėjo tarp pacientės kojų? 

— Taip, ji natūraliai pagimdė vaiką ir placentą. 

— Kalbate apie placentą. Ar nebuvo kokių nors keistų dalykų, 


susijusių su placenta? 

— Širai prisimena visi. Tai, ir tą faktą, jog ji pavogė embrioną. 
Mano kolegos uždengė jį paklode, kol bandė sustabdyti gimdyvei 
kraujavimą. Vėliau jie išėjo iš palatos, o kai sugrįžo, pacientės ir 
jos embriono nebuvo. Tačiau placenta niekur nedingo. Tada vie- 
nas iš mūsų gydytojų pastebėjo, kad placenta ne vientisa. Papras- 
čiau kalbant, ji buvo perplėšta per pusę. 

— Ar ji negalėjo suplyšti persileidimo metu? 

— Kartais taip nutinka, bet Z26a7 retai. Galbūt dėl smūgių į 
pacientės pilvą placenta galėjo sutrūkti. Bet kokiu atveju, tai pa 
kankamai rimta situacija, nes būtina išvalyti moters gimdą. 

— Priešingu atveju, kyla infekcijos grėsmė? 

— Taip, tokie padariniai yra sukėlę rimtų komplikacijų, ypač 
praeityje. 

— Ojei ši procedūra neatliekama, kas tada? 

— Pacientei kyla mirtinas pavojus. 

— Supratau. Ber galiu patikinti jus, kad ji nemirė. Ji tebegyva. 
Ne pačios geriausios būklės, kadangi šiuo metu gyvena gatvėje, 
bet ji gyva. 

Medicinos sesuo susidėjo savo didžiules rankas ant kelių. 

— Man palengvėjo nuo šios žinios. Tik gaila, kad ji gyvena ga- 
tvėje. Daugelis moterų neatsigauna po tokių išgyvenimų. 

— Manote, kad nuo patirtos traumos netekus vaiko, ji galėjo 
užsisklęsti nuo visuomenės? 

— Hm, žinote ką? Panašioje situacijoje įmanoma bet kas. Jos 
nuolat grįžta mintimis prie skausmingų išgyvenimų. Tokios mo- 
terys gali pasinerti į psichinio nestabilumo būseną ir gan dažnai 


save kaltina dėl to, kad prarado kūdikį. 


— Manau, kad vertėtų jums trumpai nušviesti bylą. Ką pasa- 


kysite, kolegos? — Jis pažvelgė į Asadą ir Rouzę. Karlas žinojo, 

kad jųdviejų galvose kunkuliavo daugybė informacijos, kuria jie 
nekantravo pasidalyti. Tai jie galės padaryti vėliau. - Turime ryž- 
tingų jaunuolių grupelę, kuri visada įvykdo tai, ką sumanė. Penki 
išskirtiniai individai ir mergina, atliekanti pagrindinį vaidmenį. 
Ji tikra nuotykių ieškotoja. Daili mergina užmezga trumpalaikius 
santykius su vienu geriausių mokyklos mokinių, Koriu Brunu, 
kuris, kaip įtariu, žuvo ne be šutvės pagalbos. Bet kokiu atveju, 
vienas iš daiktų, rastų Kimės Lasen paslėptoje metalinėje dėžutė- 
je, nurodo būtent taip. Gal lėmė pavydas, gal Koris su kuo nors 
susimušė, nors galėjo būti ir paprasčiausias nelaimingas atsitiki- 
mas. Tokiu atveju guminį raištį nuo Korio riešo ji galėjo pasiimti 
kaip trofėjų. Šiaip ar taip, žiūrėdami į guminį raištį mes negalime 
sužinoti nieko aiškaus. Nežinome, kas dėl visko kaltas, nors daik- 
tas savaime meta įtarimų šešėlį. Šurvė toliau laikosi išvien, nepai- 
sant fakto, kad Kimė palieka mokyklą. Jiems veikiant išvien dėl jų 
tiesioginės ar netiesioginės kaltės žūsta du, tikriausiai atsitiktinai 
pasirinkti, jaunuoliai Rorvige. Po devynerių metų Bjarnė Ihoger- 
senas prisipažįsta, tikėtina, jog stengiasi pridengti kitus asmenis. 
Iš visko galima spręsti, kad už tai jam buvo pažadėta didelė pinigų 
suma. Jis kilęs iš sąlyginai neturtingos šeimos, jo seksualinis ry- 
šys su Kime buvo nutrūkęs, todėl tuometinėje jo situacijoje toks 
sprendimas galėjo būti išties protingas. Bet kokiu atveju, mes da- 
bar žinome, kad kažkas iš šurvės buvo į tai įsipainiojęs, nes Kimės 
dėžutėje radome daiktus, ant kurių buvo aukų pirštų atspaudai. 
Mūsų, „O“ skyriaus darbuotojų, dėmesį į šią bylą patraukė civilis 
pilietis, kuris įtarė, kad Thogersenas buvo nuteistas neteisingai. 
Reikia pažymėti, kad šiuo atveju Johano Jakobseno sudarytas ir 
mums perduotas šutvės įvykdytų išpuolių sąrašas tikriausiai suvai- 
dino parį svarbiausią vaidmenį. Be to, turėdami šį sąrašą galime 


patvirtinti, kad tais metais, kai Kimė gyveno Sveicarijoje, buvo 

užfiksuoti tik fizinio smurto atvejai, jokių žmogžudysčių arba 
žmonių dingimų. Žinoma, sąrašas šiek tiek hipotetinis, bet įver- 
tinus galima teigti, kad Johanas pasirinko teisingą kryptį. Reikia 
atkreipti dėmesį, kad šurvė kažkaip sužinojo, jog tiriu bylą. Ne- 
turiu supratimo kaip, bet tikriausiai šniukštinėjo Albekas. Todėl 
dabar bandoma tyrimą užgniaužti. 

Po paskutinio žodžio Asadas iškėlė pirštą. 

— „Užgniaužti“? Taip tu pasakei? 

— Taip. Kažkas bando sustabdyti tyrimą, Asadai. „Užgniauž- 
ti“ reiškia „sustabdyti “. Man atrodo, kad siekdami sustabdyti šios 
bylos tyrimą keli turtingi vyrai turi kur kas rimtesnių motyvų nei 
baimė dėl reputacijos. 

Jiedu linktelėjo. 

— Taigi, man buvo grasinama namuose, automobilyje, o ne per 
seniausiai ir darbe. Labai tikėtina, kad už viso to slepiasi žmonės iš 
šios šutvės. Jie pasitelkė senus draugelius iš uždarosios mokyklos 
kaip tarpininkus, kad jų padedami galėtų nušalinti mus nuo by- 
los, tačiau dabar ši grandinė sudraskyta. 

— Turime elgtis atsargiai, - suniurnėjo Rouzė. 

— Teisingai. Dabar mums leista dirbti, tačiau jie neturi to su- 
žinoti. Jau vien todėl, kad suradę ir apklausę Kimę, turint ome- 
nyje jos situaciją, mes įgytume pranašumą. Jos dėka mums galbūt 
pavyktų išsiaiškinti, ką tuo metu buvo suplanavusi ir įvykdžiusi 
šutvė. 

— Ji nieko nesakys, Karlai, - įsiterpė Asadas. — Galiu tai patvir- 
tinti, nes jos žvilgsnis į mane centrinėje stotyje buvo ypatingas. 

Karlas atkišo apatinę lūpą. 

— Ką gi, pamatysim. Tikriausiai Kimei Lasen trūksta kelių varž- 
telių. Ne kitaip, jei turėdama pilį Ordrupe gyvena garvėje. Persilei- 


dimas neaiškiomis aplinkybėmis, kai prieš ją vėl buvo panaudotas 

smurtas — tikriausiai tai ir lėmė visą šią situaciją. — Karlas jau ke- 
tino išsitraukti cigaretę, bet pamatė į savo rankas įsmeigtą Rouzės 
žvilgsnį po anglies juodumo tušu paryškintomis blakstienomis. — 
Mes taip pat žinome, kad vienas iš šutvės narių, Kristianas Volfas, 
mirė po Kimės Lasen dingimo praėjus kelioms savaitėms, tačiau 
neaišku, ar šie du faktai yra susiję. Šiandien iš jo našlės sužinojau, 
kad Volfas buvo linkęs į sadizmą, moteris taip par atskleidė, jog 
buvęs vyras turėjo romaną su Kime Lasen. — Dabar jo pirštai ap- 
sivijo cigarečių pakelį. Kol kas. — Bet svarbiausias bylos faktas yra 
tas, kad dabar žinome, jog vienas ar keli žmonės iš šurvės įvykdė 
išpuolius ir žmogžudystes Rorvige. Kimė Lasen paslėpė daiktus, iš 
kurių galima spręsti apie mažiausiai keturis mirtinus išpuolius. O 
du papildomi plastiko paketai leidžia įtarti, kad nusikaltimų buvo 
daugiau. Taigi, dabar bandysime kaip nors atsivilioti Kimę, seksi- 
me kitų įtariamųjų veiksmus ir vykdysime kitas savo užduotis. Gal 
turite ką pridurti? — Galiausiai Karlas prisidegė cigaretę. 

— Matau, kad vis dar kišenėje esi įsikišęs pliušinį meškutį, — 
tarė Rouzė, akis įsmeigusi į cigaretę. 

— Taip. Kas dar? 

Asadas ir Rouzė papurtė galvas. 

— Gerai. Nagi, tavo eilė, Rouze. Ką sužinojai? 

Rouzė stebėjo, kaip dūmų vija artinasi link jos. Po akimirkos ji 
ims rankomis ginti ją tolyn nuo savęs. 

— Ne kažin ką. Bet nemažai. 

— Skamba paslaptingai. Paklausykime. 

— Man pavyko sužinoti, kad be Klaso Thomaseno bylos tyrime 
dalyvavo dar vienas policininkas. Hansas Bergstriomas. Tais lai- 
kais jis dirbo Mobiliojoje tyrimų grupėje. Šiandien jo darbas visai 
kitoks ir jis nesileidžia į kalbas. — Ji rankų mostais ėmė nuo savęs 


gainioti cigarečių dūmus. 

— Nėra tokių žmonių, kurių neįmanoma prakalbinti, - įsiterpė 
Asadas. — Jis supyko ant tavęs, nes paskambinusi išvadinai jį kvai- 
lu šūdžiumi. — Išreiškęs savo pastabą jis plačiai išsišiepė. — Taip, 
Rouze, aš girdėjau. 

— Buvau ranka uždengusi telefoną, jis nieko negirdėjo. Aš ne- 
kalta, kad tas tipas nenorėjo kalbėtis. Jis turtus susikrovė iš paten- 
tų, be to, apie jį dar šį tą sužinojau. — Ji pradėjo mirkčioti ir vėl 
mosuoti rankomis. 

— Ir ką gi tu sužinojai? 

— Jis taip pat mokėsi toje mokykloje. Mes nieko iš jo neišpe- 
šim. 

Karlas užsimerkė ir suraukė nosį. Rodyti solidarumą yra viena, 
demonstruoti perdėtą draugiškumą - kita. Sumautas netikša. 

— Tas pats bus su šutvės bendraklasiais. Niekas nenorės su mu- 
mis kalbėtis. 

— Su keliais iš jų susisiekei? Jie gali būti išsibarstę. O merginos 
pakeitusios pavardes. 

Šįkart ji taip demonstraryviai švysčiojo rankas, kad Asadas net 
šiek tiek atsitraukė. Rouzė atrodė išties grėsmingai. 

— Susisiekiau beveik su visais bendraklasiais, išskyrus tuos, ku- 
rie gyvena kitoje planetos pusėje ir šiuo metu miega grožio miegą. 
Ir manau, kad kol kas to užteks. Jie atsisako kalbėti, ir abejoju, ar 
apskritai ką nors pasakys. Vos vienas žmogus užsiminė apie tai, 
kokie buvo šurvei priklausę vaikigaliai. 

Šįkart Karlas išpūtė dūmus ne į jos pusę. 

— Supratau. Ką tas žmogus papasakojo? 

— Jis tepasakė, kad tai buvo laukinių būrys, laužęs mokyklos 
taisykles. Jie rūkė hašišą netoli mokyklos esančiuose miškuose ir 


parkuose. Bet jis mano, kad jie buvo pakankamai padorūs žmo- 

nės. Klausyk, Karlai, gal galėtum tą prakeiktą nikotiną padėti į 
šoną, kol mes čia aptarinėjam reikalus? 

Spėjo užsitraukti dešimt kartų. Užteks. 

— Jei tik mums pavyktų pasikalbėti su kuriuo nors iš šutvės, 
Karlai, — įsiterpė Asadas. — Bet, manau, kad negalėsime. 

— Jei mes susisieksime bent su vienu, manau, kad galėsime pa- 
laidoti visą bylos tyrimą. — Karlas užgesino cigaretę kavos puo- 
delyje. Tai akivaizdžiai suerzino Rouzę. - Ne, kol kas palaukim, 
vėliau pasikalbėsime su jais. O ką tu mums papasakosi? Analizavai 
Johano sudarytą sąrašą. Kokias išvadas pavyko padaryti? 

Asadas pakėlė juodus antakius. Jam pavyko kažką iškapstyti. 
Akivaizdu. Matėsi, kaip jis mėgaujasi tuo, jog ta informacija yra 
žinoma tik jam vienam. 

— Nagi, pirmyn, mokytojo numylėtini, - paragino Rouzė, pa- 
rmerkdama jam anglies juodumo blakstienomis. 

Šypsodamasis šelmiška šypsena jis pažvelgė į savo užrašus. 

— Taip, man pavyko rasti moterį, kuri buvo užpulta Niubor- 
ge 1987 metų rugsėjo 13 dieną. Gretė Sonė, jai penkiasdešimt 
dveji. Turi drabužių parduotuvę Vakarų gatvėje. Ji vadinasi Mrs 
Kingsize. Aš su ja nesikalbėjau, nes pamaniau, kad mums vertėtų 
nuvykti pas ją ir pabendrauti akis į akį. Turiu policijos ataskaitą. 
Joje pavyko rasti ne kažin kiek naujos informacijos, daug ką patys 
žinome. 

Bet sprendžiant iš Asado veido išraiškos buvo galima spręsti, 
kad ta informacija yra pakankama. 

— Kai ją užpuolė, moteriai buvo trisdešimt dveji. Tą rudens 
dieną ji vaikštinėjo su šunimi paplūdimyje. Šuo buvo paleistas 
nuo pavadžio ir nubėgo link diabetikų vaikų gydymo centro. Ia 


vieta vadinasi Skaerven. Taigi, ji kiek įkabindama nusivijo šuniui 

iš paskos, kad galėtų jį pagauti. Tikriausiai šuo buvo piktas. Tada 
šunį prisivijo keli ten buvę vaikai ir sugavo, moteriai nespėjus at- 
bėgti, ir priėjo prie jos vedini šuniu. Iš viso jų buvo penki ar šeši. 
Kiek ji pamena, daugiau jų tikrai negalėjo būti. 

— Ui! - sumurmėjo Rouzė. — Tada ją turėjo tikrai stipriai su- 
mušti. 

Taip, - pagalvojo Karlas. - Tikriausiai taip ir buvo, arba mote- 
ris prarado atmintį dėl kitos priežasties. 

— Na, tas išpuolis buvo ganėtinai brutalus. Ataskaitoje rašoma, 
kad moteris buvo pliekiama per nuogą kūną, buvo sulaužyti keli 
pirštai, o šuo nugalabytas ir paliktas gulėti šalia jos. Aplink matėsi 
daugybė pėdsakų, tačiau įkalčiai niekur neatvedė. Sklido kalbos, 
kad Somerbiuene, šalia rudos spalvos vasarnamio, stovinčio arti 
vandens, buvo paliktas vidutinio dydžio raudonos spalvos auto- 
mobilis. — Asadas vėl pažvelgė į savo užrašus. — Jo numeris buvo 
50-as. Automobilis ten stovėjo kelias valandas. Keli vairuotojai 
taip pat teigė, jog tuo metu, kai buvo įvykdytas išpuolis, matė 
palei kelią bėgančius kelis jaunuolius. Po to, žinoma, buvo pati- 
krinti keltų maršrutai ir bilietų kasos, tačiau tai taip pat nedavė 
jokių rezultatų. 

Jis apgailestaudamas gūžtelėjo pečiais, tarsi pats vadovautų ty- 
rimui. 

— Galiausiai, Odensės ligoninės psichiatrijos skyriuje praleidu- 
si keturis mėnesius, Gretė Sonė buvo išrašyta, o byla nutraukta, 
nes trūko įrodymų. Istorija buvo baigta! — Jis gražiai nusišypsojo. 

Karlas pasirėmė galvą delnais. 

— Gerai padirbėta, Asadai. Prisipažink, ką manai, kas po visu 
tuo slypi? 

— Aš ją radau. Ir mes galime nuvykti pas ją per dvidešimt mi- 


nučių. Parduotuvės dar neuždarytos. 

Mrs Kingsize buvo miesto centre, už šešiasdešimties jardų nuo 
Pėsčiųjų gatvės. Tai buvo specializuota drabužių parduotuvė. Joje 
net visiškai beformė moteris galėdavo užsisakyti dailią, figūrą pa- 
tobulinančią, pagal užsakymą siūtą suknelę iš šilko, raftos ir kitų 
brangių audinių. 

Gretė Sonė buvo vienintelė normalios figūros moteris visoje 
drabužių parduotuvėje. Jos plaukai buvo natūraliai rudi, tik šiek 
tiek pašviesinti. Ji vikriai sukiojosi po parduotuvę ir jos įspūdin- 
game fone atrodė išties elegantiškai. Kai Karlas su Asadu įėjo į 
vidų, moteris metė į juos įdėmų žvilgsnį. Jai tikriausiai buvo tekę 
reikalų turėti su įvairiausio plauko ir sudėjimo persirengėliais bei 
transvestitais, tačiau ką tik į parduotuvę įžengęs standartinio dy- 
džio drabužius nešiojantis vyras ir jo mažas, kresnas, bet ne per 
storas palydovas niekaip negalėjo būti priskiriami tai klientų kate- 
gorijai, kuriai skirtas Gretės parduotuvės asortimentas. 

— Taip? — paklausė ji, pažvelgdama į laikrodį. - Mes tuoj užsi- 
darysime, bet jei galiu jums kuo nors padėti, luktersiu. 

Karlas atsistojo tarp dviejų eilių prabangių drabužių, sukabin- 
tų ant pakabų. 

— Mes palauksime, kol užsidarysite, jei neprieštaraujate. Iuri- 
me jums kelis klausimus. 

Moteris pažvelgė į Karlo jai atkištą policininko ženklelį, tada 
surimtėjo, tarsi skaudūs praeities prisiminimai visada tykotų jos 
už kiekvieno kampo. 

— K gi, tuojau baigsiu darbą, — atsakė ji, tada kelioms apvalių 
formų asistentėms davė nurodymus, ką reikės daryti ateinantį pir- 
madienį, ir palinkėjo gero savaitgalio išeinančioms. 

— Suprantate, pirmadienį važiuoju į Flensburgą, ten ketinu 
mažumėlę apsipirkti, taigi... - Baimindamasi blogiausio ji bandė 


nusišypsoti. 

— Apgailestaujame, kad nepaskambinome iš anksto, bet reika- 
las skubus, o mes pateiksime jums vos kelis klausimus. 

— Jei tai susiję su vagiliavimu kaimyninėse parduotuvėse, jums 
reikėtų pasikalbėti su Larso Bjornso gatvėje esančių parduotuvių 
savininkais. Esu įsitikinusi, kad jie kur kas geriau žino apie tą 
reikalą nei aš, — atsakė ji, nujausdama, kad iš tiesų reikalas susijęs 
su kažkuo kitu. 

— Paklausykite. Suprantu, kad tas išpuolis, kurį išgyvenote prieš 
dvidešimt metų, jums buvo sunkus sukrėtimas, ir jūs tikriausiai 
nelabai turite ką dar pridurti. Taigi, į mūsų užduotus klausimus 
jums tereiks atsakyti „taip“ arba „ne“. Sutinkate? 

Ji išblyško, bet liko stovėti kaip stovėjusi. 

— Užteks, kad linktelėtumėte arba papurtytumėte galvą, — tęsė 
Karlas, kai ji nieko neatsakė. Jis pažvelgė į Asadą. Jis jau buvo 
pasiruošęs savo bloknotą ir išsitraukęs diktofoną. 

— Kai atsigavote po išpuolio, jūs nieko apie jį neprisiminėte. Ar 
šiandien jūs taip pat nieko neprisimenate? 

Po trumpos pauzės ji linktelėjo. Asadas užfiksavo linktelėjimą 
sušnabždėdamas į savo diktofoną. 

— Manau, mes žinome, kas tai padarė. Tai buvo šeši jaunuoliai 
iš uždarosios mokyklos, esančios Zelandijos saloje. Grete, ar galite 
patvirtinti, kad užpuolikai buvo šeši? 

Ji nereagavo. 

— Penki jauni vyrai ir mergina. Nuo aštuoniolikos iki dvide- 
šimties metų amžiaus. Manau, jie turėjo būti gerai apsirengę. Pa- 
rodysiu jums merginos nuotrauką. 

Jis ištiesė moteriai nuotraukos kopiją iš 1996 metų Gossip žur- 
nalo, Kimė Lasen kartu su Volfu ir Pramu stovėjo priešais kavinę. 

— Ji buvo padaryta po kelerių metų ir jos stilius yra kiek kitoks 


nei dabartinių nuotraukų, bet... — Jis pažvelgė į Gretę Sonę. Ji 

visiškai nekreipė dėmesio. Paprasčiausiai stebeilijo į nuotrauką, 
jos akys bėgiojo, aprėpdamos vaizdą, įamžinusį jaunus turtingus 
plevėsas, besimėgaujančius naktiniu Kopenhagos gyvenimu ir jo 
malonumais. 

— Aš nieko neatsimenu. Ir nenoriu galvoti apie tą reikalą, - ga- 
liausiai ištarė ji ramiu balsu. — Būčiau labai dėkinga, jei paliktu- 
mėte mane ramybėje. 

Asadas žengė žingsnį link jos. 

— Senoje mokesčių deklaracijoje mačiau, kad 1987 metų ru- 
denį į jūsų banko sąskaitą netikėtai įplaukė nemaža pinigų suma. 
Jūs dirbote pieninėje, esančioje... — Asadas žvilgterėjo į savo blo- 
knotą, — ...Heselagerio apylinkėse. Ten dirbdama jūs praturtėjote 
septyniasdešimt penkiais tūkstančiais kronų, tiesa? Tada Odensėje 
atidarėte savo pirmąją drabužių parduotuvę, vėliau čia, Kopenha- 
goje. 

Karlo antakiai iš nuostabos pakilo. Iš kur, po velnių, Asadas 
apie tai sužinojo? Šeštadienį? Kodėl jis nepaminėjo to pakeliui pas 
Gretę? Juk tam buvo užtektinai laiko. 

— Grete, ar galite paaiškinti, iš kur gavote tuos pinigus? — pa- 
klausė Karlas, kilsteldamas antakį. 

— Aš... — Atrodė, lyg ji bandytų kažkur iš atminties iškapstyti 
seną paaiškinimą, bet žurnalo nuotrauka padarė savo ir jos galvoje 


tarsi įvyko trumpas sujungimas. 


— Iš kur, po galais, sužinojai apie tuos pinigus, Asadai? — pa- 
klausė Karlas, kai juodu žingsniavo gatve. — Juk šiandien neturėjai 
laiko peržiūrėti mokesčių deklaracijų, tiesa? 

— Ne. Aš tiesiog prisiminiau tėvo žodžius: „Jei nori sužinoti, 


ką vakar kupranugaris nukniaukė iš tavo virtuvės, tau nereikia 

perpjauti jo pilvo. Užteks pažvelgti į jo šiknaskylę.“ — Jis plačiai 
nusišypsojo. 

Karlas susimąstė. 

— Ir, ką reiškia...? 

— Kam apsunkinti situaciją? Aš paprasčiausiai panaršiau G00- 
gle, ar Niuborge gyvena žmogus, pavarde Sonė. 

— Ir tada paskambinai tam kažkam ir paprašei, kad atskleistų 
slaptą informaciją apie Gretės finansinę situaciją? 

— Ne, Karlai. Tu nieko nesupranti, ką tau sakau. Juk istoriją 
reikia skaityti tarp eilučių, taip? 

Karlas vis tiek nieko nesuprato. 

— Rimtai, Karlai! Pirmiausia paskambinau žmonėms, gyvenan- 
tiems šalia Sonės šeimos. Kaip manai, kas blogiausia galėjo iš viso 
to išeiti? Na, galėjau paskambinti bendrapavardžių kaimynams, 
tiesa? Arba kaimynai galėjo būti nauji? — Jis išskėtė į šonus ran- 
kas. - Rimtai, Karlai? 

— Ir tau pavyko susisiekti su reikiamos Sonės šeimos reikiamais 
kaimynais? 

— Taip! Na, ne iš karto, bet jie gyveno daugiabutyje, todėl man 
teko nuspręsti, į kurį iš penkių butų reikia paskambinti. 

— Ir? 

— Taigi, užėjau pas ponią Balder, gyvenančią trečiame aukšte. Ji 
papasakojo man, kad čia gyvena keturiasdešimt metų ir pažinojo 
Gretę nuo tada, kai toji segėdavo pliušinius sijonus. 

— Klostuotus, Asadai, klostuotus. Kas tada? 

— Na, ta moteris man viską papasakojo. Kad merginai pinigus 
padovanojo kažkoks nežinomas turtingas vyras iš Fiuno, jos la- 
bai gailėjęs. Sepryniasdešimt penki tūkstančiai kronų. Tiek užte- 


ko atidaryti jos išsvajotą parduotuvę. Ponia Balder džiaugėsi šiuo 

įvykiu. Visi namo gyventojai taip pat. Bent ji taip sakė. Nes dėl 
išpuolio Gretė jautė didžiulį apmaudą. 

— Ok. Gerai padirbėjai, Asadai. 

Karlas įžvelgė, kad dabar bylos tyrime buvo padarytas naujas 
ir svarbus posūkis. 

Egzistavo dvi šurvės išpuolius išgyvenusių aukų kategorijos: 
sukalbamos aukos, kaip Gretė Sonė - kuri buvo visam laikui 
įbauginta — ją nusikaltėliai paprasčiausiai papirko pinigais. Taip 
pat nenorinčios bendradarbiauti aukos. Jos negaudavo nieko. 


Jos paprasčiausiai dingdavo. 


27 SKYRIUS 


Karlas sučiaumojo pyragaitį, kurį Rouzė buvo nudrėbusi jam 
ant darbo stalo. Plačiaekraniame televizoriuje buvo rodomos nau- 
jienos, reportažas apie karinį režimą Mianmare. Tamsiai raudonos 
vienuolių mantijos veikė panašiai kaip raudonas toreadoro gobtu- 
vas bulių. Naujienos apie Danijos kareivių nepriteklių Afganista- 
ne buvo nustumtos į šoną, kaip ne tokios svarbios. 

Tikriausiai matydamas šias naujienas premjeras per daug ne- 
suka sau galvos. 

Po kelių valandų Karlas vyks į Riodovrės vidurinę mokyklą, 
kur ketino susitikti su vienu iš buvusių uždarosios mokyklos mo- 
kytojų. Pasak Manfredo Sloto, Kimė apsuko tam vyrui protą. 

Karlo kūnu nuvilnijo keistas, neracionalus jausmas, kokį pati- 
ria dažnas policininkas atlikdamas bylos tyrimą. 

Nepaisant fakto, kad jis kalbėjosi su Kimės pamote, kuri ją 
pažinojo nuo tų dienų, kai Kimė buvo maža mergaitė, Karlas dar 
niekada nesijautė esantis taip arti jos, kaip šią akimirką. 

Stebeilydamas į erdvę priešais save jis svarstė, kur Kimė yra 


šiuo metu. 

Vaizdas televizoriaus ekrane vėl pasikeitė ir kokį tūkstantąjį 
kartą šmėstelėjo pasakojimas apie šalia Ingerselvo gatvės esan- 
čiame traukinių depe susprogdintą namą. Traukiniai nevažiavo, 
elektros laidai virš bėgių buvo nutraukti. Toliau stovėjo keli gelto- 
ni bėgių remonto brigados automobiliai, tad buvo galima spręsti, 
kad sprogimo metu dalis bėgių buvo apgadinti. 

Ekrane pasirodė policijos komisarės padėjėjas ir Karlas pagar- 
sino televizorių. 

— Mes žinome tik tiek, kad name tikriausiai kurį laiką gyveno 
benamė moteris. Geležinkelio darbuotojai pastebėjo ją, kai pasta- 
ruosius kelis mėnesius moteris išsliūkindavo iš namo. Tačiau mes 
neradome jokių jos buvimo pėdsakų. 

— Ar gali būti, jog buvo įvykdytas nusikaltimas? - paklausė re- 
porterė tokiu dramatišku tonu, kuris gali suteikti ypatingos svar- 
bos atspalvį net ir niekuo neišsiskiriančioms naujienoms. 

— Galiu pasakyti tik tiek, jog, susisiekimo institucijų žiniomis, 
pastate nebuvo nieko, kas galėtų natūraliai sukelti tokį stiprų 
sprogimą. 

Reporterė pasisuko į kamerą. 

— Kariuomenės sprogmenų ekspertai kelias valandas tyrinėjo 
sprogimo vietą. — Tada vėl atsigręžė į komisarės padėjėją. — Ką jie 
rado? Ar kas nors žinoma? 

— Hm... Na, kol kas nėra tiksliai nustatyta, kas sukėlė sprogi- 
mą, bet ekspertai rado rankinės granatos, kurias naudoja mūsų 
kariai, dalių. 

— Kitaip sakant, namą susprogdino rankinė granata? 

Ji puikiai mokėjo tempti laiką. 

— Tikėtina. 


— Ar kas nors žinoma apie moterį? 

— Ji čia nuolat sukiodavosi. Apsipirkdavo štai ten esančiame 
Aldi prekybos centre, — jis parodė į Ingerselvo gatvę. — Kartkartė- 
mis maudydavosi ten. - Jis pasisuko ir parodė į DG7 Ciry laisvalai- 
kio kompleksą. — Mes apklausiame žmones, gyvenančius aplink, 
kad jie pateiktų policijai bet kokią galimą informaciją. Fotoro- 
boras dar nebaigtas, bet turėtume ieškoti baltaodės moters, nuo 
trisdešimt penkerių iki keturiasdešimt penkerių metų amžiaus, 
kurios ūgis maždaug penkios pėdos ir šeši coliai, vidutinio kūno 
sudėjimo. Ji vilki įvairius drabužius, bet jie būna mažumėlę ne- 
tvarkingi, nes ji gyvena gatvėse. 

Karlas sėdėjo, netardamas nė garso. Jam iš burnos kyšojo ga- 


balas pyragaičio. 


— Jis su manimi, — paaiškino Karlas, priėjęs sprogimo vietą 
juosiančią juostą, kai jiedu su Asadu prasibrovė pro policininkų ir 
kariuomenės technikų grandinę. 

Bėgiais vaikščiojo daugybė žmonių. Visiems ramybės neda- 
vė daugybė klausimų. Ar tai buvo bandymas surengti traukinio 
diversiją? Ir jei iš tikrųjų, ar buvo taikyta į kurį nors konkretų 
traukinį? Ar pro šalį važiuojančiuose traukiniuose buvo garsių 
žmonių? Oras gaudė nuo daugybės klausimų ir hipotezių, o žur- 
nalistai rankiojo visą įmanomą informaciją. 

— Pradėk nuo tos pusės, Asadai, — patarė Karlas, rodydamas 
už namo. Visur voliojosi plytos, didelės ir mažos, sumišusios į 
bendrą krūvą. Medinės durų ir stogo nuolaužos, ruberoido atplai- 
šos ir stogo liervamzdžių gabalai. Kai kurios nuolaužos su žeme 
sulygino vielos tinklo tvorą, už kurios buvo susispietę fotografai 
ir žurnalistai. Jie tykojo momento, kada reiktų imtis veiksmų tuo 


atveju, jei būtų rasti žmogaus palaikai. 

— Kur tie geležinkelio darbuotojai, kurie ją matė? — paklausė 
Karlas vieno savo kolegos. Pastarasis parodė ranka sau per petį į 
kelis vyrus, kurie būriavosi vienoje vietoje. Dėl ryškių uniformų 
jie priminė paramedikų komandą. 

Vos tik Karlas parodė jiems savo policininko ženklelį, du iš jų 
pradėjo kalbėti vienu metu. 

— Palaukite! Po vieną, — paprašė jis, parodydamas į vieną iš 
abiejų vyrų. — Tu pirmas. Kaip ji atrodė? 

Vyro balse jautėsi pasitenkinimas susiklosčiusia situacija. Po 
valandos jis baigs darbą, be to, ši diena buvo iš tiesų neeilinė. 

— Aš nemačiau jos veido, bet ji paprastai segėdavo ilgą sijoną 
ir vilkėdavo dygsniuotą švarką. Bet kartais ji rengdavosi visiškai 
kitokiais drabužiais. 

Jo partneris linktelėjo. 

— Taip. Ir vaikščiodama gatvėmis dažnai tempdavo lagaminą. 

— Aha! Kokį lagaminą? Juodą? Rudą? Ant ratukų? 

— Taip, su ratukais. Didelį. Manau, kad skirtingų spalvų. 

— Tai tiesa, - patvirtino pirmasis. - Man atrodo, mačiau juodą 
ir žalią lagaminus. 

— Ji visada dairydavosi aplink taip, tarsi ją kas nors persekio- 
tų, — pridūrė kitas. 

Karlas linktelėjo. 

— Tikėtina, kad ji iš tiesų buvo persekiojama. Kaip atsitiko, 
kad jai buvo leista gyventi tame name, juk matėte, kad ji ten ap- 
sistojusi? 

Pirmasis vyras nusispjovė ant žvyro sau prie kojų. 

— Koks skirtumas, mes vis tiek jo nenaudojome. Žinant, kokia 
pas mus tvarka, būtina įsisąmoninti, kad kai kuriems žmonėms 
gyvenime nepasiseka. — Jis papurtė galvą. — Ne, aš nenorėčiau ko 


nors išduoti. Kas man iš to? 

Jo draugas pritarė. 

— Mūsų kompanijai priklauso mažiausiai penkiasdešimt to- 
kių pastatų, išsibarsčiusių nuo čia iki Roskildės. Pagalvokite, kiek 
žmonių galėtų juose apsigyventi. 

Karlui tokia mintis nepasirodė gera. Pora girtų valkatų — ir ant 
bėgių kiltų chaosas. 

— Kaip ji pateko į teritoriją? 

Jiedu nusišypsojo. 

— Po velnių, ji tiesiog atsirakindavo vartus ir įeidavo, — atsa- 
kė vienas, parodydamas į tą vietą, kurioje anksčiau buvo tvoroje 
įmontuoti vartai. 

— Aišku. O iš kur ji gavo raktą? Ar kas nors pametė raktą? 

Jie gūžtelėjo pečiais, kilsteldami juos iki pat savo geltonų šal- 
mų, ir taip ėmė kvatoti, kad net užkrėtė kitus, stovinčius būryje. Iš 
kur, po galais, jiems žinoti? Tarsi jie būtų atsakingi už tuos vartus. 

— Ar galite dar ką nors pridurti? —- paklausė Karlas, nužvelgda- 
mas visus vyrus. 

— Taip, - atsakė trečias vyras. - Manau, kad vieną dieną mačiau | 
ją Diubelio stotyje. Buvo vėlyvas metas, važiavau transporteriu 
štai ten. — Jis parodė į automobilį, kurio paskirtis buvo taisyti bė- 
gius. — Ji stovėjo ant platformos štai ten ir žiūrėjo į bėgius. Atrodė 
kaip Mozė, ketinantis praskirti jūrą. Dar pagalvojau, kad ji ketina 
nušokti priešais atvažiuojantį traukinį, bet taip nepasielgė. 

— Ar matėte jos veidą? 

— Taip. Būtent aš nurodžiau policijai jos amžių. 

— Tarp trisdešimt penkerių ir keturiasdešimt penkerių. Ar taip 
jums pasirodė? 

— Taip. Bet dabar pagalvojęs manyčiau, kad jai turbūt trisde- 
šimt penkeri, o ne keturiasdešimt penkeri. Ji atrodė labai liūdna. 


Kai liūdi, žmogus atrodo vyresnis. Ar ne? 

Karlas linktelėjo ir iš palto kišenės išsitraukė Asado darytą 
nuotrauką. Lazerinis spaudinys dabar atrodė gerokai sumaigytas, 
jo sulenkimai gerokai gilesni. 

— Ar tai ji? — paklausė jis, atkišdamas nuotrauką vyrui priešais 
nosį. 

— Taip, prakeikimas, tai ji. — Jis atrodė visiškai suglumęs. - Ji 
atrodė visiškai ne tokia, kaip šioje nuotraukoje, bet, po velnių, 
tai tikrai ji. Atpažįstu jos antakius. Retai kada moterys turi to- 
kius plačius antakius. Oho, šitoje nuotraukoje ji atrodo kur kas 
geriau. 

Vyrai susispietė aplink nuotrauką ir ėmė laidyti replikas. Tuo 
tarpu Karlo dėmesį patraukė su žeme sulygintas pastatas. 

Kas, po galais, čia nutiko, Kime? — pagalvojo jis. Jei jis būtų 
suradęs ją prieš dieną, viskas būtų pasisukę kita linkme. 


— Žinau, kas ji, — tarė Karlas, pasisukdamas į savo kolegas, 
kurie būriavosi netoliese. Visi vilkėjo juodos odos paltus. Atrodė, 
kad tik ir laukia, kad kas nors ištars ką nors panašaus. — Ar galite 
paskambinti į Skelbeko policijos nuovadą ir pranešti paieškų gru- 
pei, kad čia gyvenusios moters vardas yra Kirsten-Mary Lasen? Ji 
dar žinoma kaip Kimė Lasen. Jie turi jos Civilinio registro nume- 
rį ir kitą informaciją apie ją. Jei ką nors sužinosite, skambinkite 
man. Supratote? — Jis jau ketino eiti, bet stabtelėjo. - Dar vienas 
dalykas. Štai tie grobuonys, — jis parodė į žurnalistus, - jokiais bū- 
dais neturi sužinoti jos vardo. Aišku? Jei sužinos, sukliudys vyks- 
tančiam tyrimui. Tiek naujienų! 

Karlas pažvelgė į Asadą. Jis keturpėsčias rausėsi po nuolaužas. 
Keista, bet nusikaltimo vietas apžiūrintys ir įkalčius surenkan- 


tys specialistai paliko jį vieną. Matyt, jie jau įvertino situaciją ir 

atmetė bet kokius įtarimus dėl terorizmo. Dabar beliko įtikinti 
pernelyg įkyrius ir smalsius žurnalistus, kad kaip tik tokia versija 
ir yra galima. Karlas džiaugėsi, kad ne jam teks atlikti šį darbą. 

Jis peršoko per sumaitotas pastato duris, tada per kažkokį 
platų, sunkų, žalią daiktą, pusiau nupurkštą baltu grafičiu, kuris 
buvo prakištas per skylę tvoroje, ir atsidūrė gatvėje. Karlas rado 
ženklą, kuris tebekabėjo ant cinkuoto tvoros stulpo. Ant jo buvo 
užrašyta: GUNEBO, LIOSTRUPO TVORA. Taip pat buvo nu- 
rodytas telefono numerių sąrašas. 

Karlas išsitraukė mobilųjį telefoną ir surinko kelis numerius — 
nesėkmingai. Sumauti savaitgaliai. Jis visada jų nekentė. Kaip 
galima dirbti policijos darbą, kai žmonės sulindę kas sau leidžia 
laisvadienius? 

Asadas turės pasikalbėti su jais pirmadienį, - pagalvojo Karlas. — 
Kažkas iš jų galbūt galės paaiškinti, iš kur ji gavo raktą. 

Karlas jau ketino pamojuoti Asadui. Bet kokiu atveju, juk jis 
neras nieko, ko būtų nepastebėję nusikaltimo vietas apžiūrintys 
ir įkalčius surenkantys specialistai. Tačiau išgirdo, kaip kažkas 
sustabdo automobilį, ir pamatė iš jo išlipantį ir atžingsniuojantį 
šaligatviu iki sprogimo vietos žmogžudysčių skyriaus viršininką. 
Kaip ir visi kiti jis vilkėjo juodos odos švarką, tačiau šiek tiek il- 
gesnį, blizgantį ir tikriausiai kur kas brangesnį. 

Ką, po velnių, jis čia veikia? - pagalvojo Karlas, nulydėdamas 
akimis viršininką. 

— Jie nerado lavonų, - šūktelėjo Karlas Markusui Jakobsenui. 
Šis linktelėjo dviem kolegoms, kurie stovėjo už išverstos tvoros. 

— Paklausyk! Ar gali nuvažiuoti su manimi į vieną vietą, Kar- 
lai? — paklausė Markusas, kai jiedu priėjo arčiau vienas kito. — 


Mes radome tą narkomanę, kurios tu ieškojai. Ji negyva. 

Karlas ne pirmą kartą matė tokį vaizdą: po laiptais gulėjo mo- 
ters lavonas, išblyškęs ir susirietęs, jos plonyčiai plaukai išsidrai- 
kę ant aliuminio folijos likučių ir purvo. Vargšas sutvėrimas, nuo 
smūgių sutinusiu veidu. Šiai moteriai vargiai būtų galima duoti 
daugiau kaip dvidešimt penkerius metus. 

Ant balto plastiko maišelio plūduriavo apverstas šokolado sko- 
nio pieno butelis. 

— Perdozavimas, — konstatavo gydytojas, išsitraukdamas savo 
diktofoną. Žinoma, turės būti atliktas skrodimas, tačiau teismo 
medicinos gydytojui situacija buvo aiški. Adata tebestyrojo kulkš- 
nies venoje. 

— Sutinku, — pritarė žmogžudysčių skyriaus viršininkas. — 
Bet... 

Juodu su Karlu linktelėjo vienas kitam. Panašu, kad jis ir Mar- 
kusas mąsto apie tą patį dalyką. Be abejonės, tai perdozavimas. 
Bet kaip tai nutiko? Patyrusi narkomanė ėmė ir tiesiog perdoza- 
vo: 

— Tu buvai užsukęs pas ją pasikalbėti. Kada tai buvo, Karlai? 

Karlas pasisuko į Asadą. Šis stovėjo ir, kaip visada, ramiai šyp- 
sojosi. Keista, jo nė kiek neveikė niūri atmosfera. 

— Antradienį, bose, —- atsakė Asadas. Jam net nereikia pasitikrin- 
ti savo bloknote datos. Iš tiesų įspūdinga. - Antradienio popietę 
apie pusę keturių, 25 dieną, - pridūrė jis. Nedaug trūksta, kad jis 
pradėtų fiksuoti laiką sekundžių tikslumu. Jei Karlas nebūtų ma- 
tęs, kad Asadui bėga kraujas, būtų pamanęs, jog jis robotas. 

— Tai. buvo gan seniai. Nuo tada galėjo daug visko atsitikti, — 
pastebėjo žmogžudysčių skyriaus viršininkas. Jis priklaupė ant 


vieno kelio ir pakreipęs galvą ėmė apžiūrinėti mėlynes ant moters 

veido ir gerklės. Taip, akivaizdu, kad mėlynės ant moters kūno 
atsirado po Karlo apsilankymo jos namuose. 

— Šie sužalojimai buvo padaryti anksčiau, ne prieš pat jos mir- 
tį. Ar ne? 

— Dieną prieš, manyčiau, — patikslino teismo medicinos gy- 
dytojas. 

Laiptinėje pasigirdo bildesys. Laiptais nusileido vienas vyras iš 
Bako skyriaus. Kartu su juo atėjo dar vienas nepažįstamas žmo- 
gus. 

— Tai Vigas Hansenas. Jis ką tik papasakojo man kai ką, kas, 
mano manymu, turėtų jus sudominti. 

Stambus vyras pažvelgė rūsčiu žvilgsniu į Asadą, kuris nepasi- 
kuklino ir apdovanojo jį arogancijos doze. 

— Ir jis su jumis? — paklausė atėjūnas, pademonstruodamas ta- 
tuiruotėmis išmargintus dilbius. Pora inkarų, svastika ir kukluks- 
klano judėjimo ženklas. Įdomus tipas. 

Praeidamas pro Asadą bumbtelėjo savo liulančiu pilvu. Tą aki- 
mirką Karlas akylai įsistebeilijo į abu vyrus. Jis tikėjosi, kad Asa- 
das nesivels į karštą ginčą su priekabiautoju. 

Asadas linktelėjo. Nusileido. Pasisekė peštukui. 

— Vakar mačiau šią šliundrą. Ji buvo kartu su kita kale. 

Jis apibūdino matytos moters išvaizdą. Karlas išsitraukė ap- 
driskusį lazerinį spaudinį. 

— Ar ją vakar matei? — paklausė jis, sulaikydamas kvapą. Nuo 
šito smirdžiaus sklido gaižus prakaito ir šlapimo dvokas, o pro 
išpuvusius dantis trenkė alkoholio trvaikas. 

Jis patrynė savo užmiegotas akis ir linktelėjo, pliaukštelėdamas 
sau per pagurklį. 

— Ji užsipuolė narkomanę. Pažiūrėkite į visas mėlynes. Bet aš 
įsikišau ir arplėšiau ją. Jos burna buvo didžiulė, tos kalės, — pareiš- 


kė jis, bergždžiai bandydamas tvirčiau išsilaikyti ant kojų. 

Koks klounas? Kodėl jis meluoja? 

Atvyko vienas iš Karlo ir Markuso kolegų ir priėjęs pašnabž- 
dėjo kažką žmogžudysčių skyriaus viršininkui į ausį. 

— Gerai, — atsakė Markusas Jakobsenas. Susikišęs rankas į 
kišenes jis įsistebeilijo į idiotą. Iš jo veido minos buvo galima 
spręsti, kad Markusas pasirengęs bet kurią minutę išsitraukti an- 
trankius. 

— Vigai Hansenai, girdėjau, kad esate pagarsėjęs žmogus. Dau- 
giau kaip dešimt metų praleidote už grotų dėl smurto ir seksua- 
linių išpuolių prieš vienišas moteris. Teigiate, kad matėte, kaip ši 
moteris mušė nužudytąją. Turint tiek daug patirties reikaluose su 
policija, ar jums nevertėtų elgtis kur kas protingiau? 

Vigas giliai įkvėpė. Tarsi bandytų viską pradėti iš naujo, pasi- 
rinkdamas tinkamesnę versiją. Lyg jam kas nors galėtų pavykti. 

— Dabar pasakok, kas iš tiesų atsitiko. Matei jas, stovinčias čia 
ir besikalbančias. Ir tiek. Toliau. Kas dar? 

Vigas pažvelgė žemyn. Buvo akivaizdu, kad jis jaučiasi paže- 
mintas. Gal dėl Asado. 

— Nieko. 

— Kada tai buvo? 

Jis patraukė pečiais. Dėl alkoholio jis prarado laiko nuovoką. 
Abejonių nekyla, kad tokia jo būsena tęsiasi jau ilgus metus. 

— Ar nuo to momento, kai jas matėte, visą laiką gėrėte? 

— Tik šiaip, atsipalaidavimui, — jis pabandė nusišypsoti. Vaiz- 
das buvo nekoks. 

— Vigas pripažįsta nudžiovęs kelis butelius alaus, kurie gulė- 
jo čia, po laiptais, — paaiškino policininkas, atvedęs tipelį iš jo 
buto. - Kelis butelius alaus ir paką bulvių traškučių. 

Produktus, kurie vargšei Tinei neabejotinai buvo kur kas ma- 


žiau reikšmingi už narkotikus. 

Jie paprašė, kad Vigas likusią dienos dalį liktų namie ir pasi- 
stengtų negerti. Karlui ir Markusui ne ką pavyko išpešti iš kitų 
pastate gyvenančių nuomininkų. 

Faktas tas, kad Tinė Karlsen mirė. Tikriausiai viena. Ir nie- 
kas jos nepasiges, išskyrus didelę, alkaną žiurkę, vardu Lasas, kuri 
kartais buvo pavadinama Kime. Ji buvo tik dar vienas statistinis 
negyvėlis. Jei nebūtų svarbus asmuo policijos tyrime, tikriausiai 
jau kitą rytą būtų pamiršta. 

Nusikaltimo vietas apžiūrintys ir įkalčius surenkantys specialis- 
tai apvertė sustingusi lavoną ir po juo rado tamsią šlapimo dėmę. 

— Įdomu, ką ji galėjo mums papasakoti, - sumurmėjo Karlas. 

Markusas linktelėjo. 


— Taip, stimulas rasti Kimę Lasen vis labiau stiprėja. 


Tik ar tai ką nors pakeis. 


Karlas nuvežė Asadą iki vietos, kur įvyko sprogimas, papra- 
šydamas pašniukštinėti, ar tyrimo metu pavyko sužinoti ką nors 
naujo. Vėliau jis turėtų grįžti į komisariatą ir pasidomėti, ar gali 
kuo nors padėti Rouzei. 

— Pirma užsuksiu į gyvūnais prekiaujančią firmą, o tada va- 
žiuosiu į Riodovrės vidurinę mokyklą, — šūktelėjo Karlas. Asadas 
ryžtingai nužingsniavo link sprogmenų ekspertų ir nusikaltimo 
vietas apžiūrinčių bei įkalčius surenkančių specialistų, kurie tebe- 
sisukiojo teritorijoje. 

Nautilus Trading A/S priminė blausiai žalios spalvos oazę, įsi- 
terpusią tarp kitų prieškario pastatų mažoje, lanku einančioje 
gatvelėje. Taip buvo sukurtas pasakiškos prabangos įspūdis. Šalia 
pastato sustatytose ąžuolinėse statinėse augo dideli medžiai ryškiai 


geltonais lapais. Ant viso pastato fasado buvo suklijuoti plakatai 

su egzotiškais gyvūnais. Pasirodo, tai kur kas rimtesnė firma, nei 
Karlas įsivaizdavo, ir tikriausiai kur kas didesnė, nei tais laikais, 
kai čia dirbo Kimė. 

Savaime suprantama, parduotuvė nedirbo. Buvo įsivyravusi 
šeštadienio ramybė. 

Karlas apėjo aplink pastatus ir nuošalioje vietoje rado pravi- 
ras duris. Ant jų buvo užrašyta PREKIŲ PRISTATYMAS. Kar- 
las atidarė jas ir, paėjęs dešimt jardų, atsidūrė pragariška tropikų 
drėgme alsuojančioje patalpoje. Akimirksniu jo pažastys gausiai 
suprakaitavo. 

— Ar čia yra kas nors? - šūktelėjo jis kelis kartus, klaidžiodamas 
po patalpas, kuriose buvo įrengti driežų terariumai. Tada įžengė 
į vidutinio prekybos centro dydžio salę, kurioje, patalpinti į ne- 
suskaičiuojamą galybę narvų, gražiausiais balsais čiulbėjo įvairūs 
paukščiai. 

Tik įėjęs į ketvirtą salę, tarp narvų, kuriuose buvo laikomi di- 
deli ir maži žinduoliai, jis sutiko pirmą žmogų. Vyras buvo įnikęs 
į darbus, šveitė aptvarą, kuriame be vargo galėtų tilpti liūtas, o gal 
net du. Priėjęs arčiau Karlas šleikščiai saldžiame ore užuodė aštrų 
plėšrūno kvapą. Galbūt tai išties liūto narvas. 

— Atsiprašau, - mandagiai kreipėsi Karlas, bet taip išgąsdino 
vargšą narve plušantį žmogų, jog šis paleido iš rankų abu kibirus 
ir šluotą. 

Jis stypsojo muilino vandens baloje, iki alkūnių užsitraukęs 
gumines pirštines, ir žvelgė į Karlą tokiu žvilgsniu, lyg šis ketintų 
sudraskyti jį į gabalus. 

— Atsiprašau, — dar kartą ištarė Karlas, dabar laikydamas at- 
kištą savo policininko ženklelį. — Karlas Mjorkas iš „O“ skyriaus 
prie policijos komisariato. Man vertėjo pirmiau paskambinti, bet 


buvau netoliese. 

Vyrui buvo maždaug tarp šešiasdešimties ir šešiasdešimt pen- 
kerių metų. Jo plaukai buvo balti, aplink akis susiformavusios 
laimės raukšlės, kurios, be jokios abejonės, įsirėžė jo veide per 
ilgus metus dirbant malonų darbą su mažais, pūkuotais gyvūnų 
jaunikliais. Tik dabar, vertinant iš pažiūros, jis nejautė jokio ma- 
lonumo. 

— Kokį didelį narvą jums tenka valyti, — pastebėjo Karlas, ban- 
dydamas sušvelninti situaciją. Jis palietė glotnias plienines gro- 
tas. 

— Taip, viskas turi būti idealiai švaru ir gražu. Rytoj narvas bus 
vežamas kompanijos savininkui. 

Kai jiedu išėjo į kitą patalpą, nuošaliau nuo gyvūnų, Karlas 
paaiškino savo vizito priežastį. 

— Taip, — patvirtino vyras. — Žinoma, labai gerai prisimenu 
Kimę. Žinote, ji padėjo įkurti šią vietą. Manau, ji bendradarbiavo 
su mumis beveik trejus metus. Tai buvo tais pačiais metais, kai 
mes plėtėmės, ketindami tapti importo ir viešųjų pirkimų cen- 
tru. 

— Viešųjų pirkimų centrų? 

— Taip. Galiu paaiškinti, pavyzdžiui, ūkininkas, gyvenantis 
Hameryje, augina keturiasdešimt lamų arba dešimt stručių ir nu- 
sprendžia, kad jam jų nebereikia, tuomet mes esame tie, kurie 
gali padėti. Arba kai audines auginantys ūkininkai nori vietoje 
turimų audinių auginti šinšilas. Su mumis taip pat susisiekia ne- 
dideli zoologijos sodai. Pas mus dirba zoologas ir veterinaras. - Jis 
maloniai nusišypsojo ir jo veide pasirodė laimės raukšlės. - Esame 
didžiausi visoje Šiaurės Europoje visų tipų sertifikuotų gyvūnų 
didmenininkai. Taigi, mes superkame visokius gyvūnus, nuo ku- 
pranugarių iki bebrų. Tiesą sakant, visa tai pradėjo Kimė. Tuo 


metu ji buvo vienintelė gyvūnų ekspertė. 

— Ji buvo kvalifikuota veterinarė? Taip? 

— Taip. Beveik. Be to, ji gerai išmanė komerciją. Taigi, ji galėjo 
įvertinti gyvūnų kilmę, kaip geriau juos parduoti ir mokėjo tvar- 
kytis su visais dokumentais. 

— Kodėl ji pasitraukė? 

Jis ėmė į šonus kraipyti galvą. 

— Na, tai buvo seniai, bet kai čia pradėjo lankytis Torstenas 
Florinas, kažkas pasikeitė. Jie aiškiai buvo pažįstami iš anksčiau. 
Ir tada ji susipažino su kitu vyru. 

Karlas žvelgė į vyrą. Jis buvo patikimas, turėjo gerą atmintį ir 
gerus organizacinius įgūdžius. 

— Torstenas Florinas? Mados magnatas? 

— Taip, jis. Jį labai domina gyvūnai. Tiesą sakant, jis yra mūsų 
svarbiausias klientas. — Vyras vėl ėmė iš lėto kraipyti į šonus galvą. 
Na, jis ne visai vadintinas klientu, nes jam priklauso pagrindinis 
Nautilus akcijų paketas. Bet kadaise Florinas atėjo pas mus kaip 
klientas. Labai malonus ir klestintis jaunas vyras. 

— Supratau. Panašu, kad jis iš tiesų labai domisi gyvūnais. — 
Karlas apsidairė, aplink buvo pristatyta įvairiausių narvų. - Sako- 
te, jie pažinojo vienas kitą iš anksčiau? Iš kur žinote? 

— Na, manęs nebuvo darbe, kai Florinas čia atėjo pirmą kar- 
tą. Kai jis jau ketino sumokėti už gyvūnus, jo akiratyje pasirodė 
Kimė, jie pasisveikino. Ji tądien buvo už viską atsakinga. Bet iš 
pradžių neatrodė, kad būtų ypač sužavėta galimybe dar kartą su 
juo pasimatyti. Aš iš tiesų nežinau, kas vėliau atsitiko. 

— Tas kitas vyras, kurį minėjote. Su kuriuo susipažino Kimė. Jo 
vardas buvo Bjarnė Thogersenas? Ar prisimenate? 

Vyras gūžtelėjo pečiais. Akivaizdu, kad jis nieko neprisiminė. 

— Ji persikėlė gyventi pas jį 1995 metų rugsėjį, — informavo 
Karlas. — Esu įsitikinęs, kad Kimė tuo metu dirbo čia. 

— Hm, galbūc. Tiesą sakant, ji niekada nekalbėdavo apie savo 
asmeninį gyvenimą. 

— Niekada? 

— Ne. Aš netgi nežinojau, kur ji gyvena. Darbuotojų doku- 
mentus ir su jais susijusius duomenis tvarkydavo ji pati. Todėl 
negaliu jums padėti šiuo klausimu. 

Vyras atsistojo priešais narvą, iš kurio į jį žvelgė dvi mažutėlės, 
įkypos, tamsios, kupinos pasitikėjimo akys. 

— Tai mano mėgstamiausias gyvūnas, — tarė jis ir ištraukė nykš- 
čio dydžio beždžionėlę. - Mano ranka jai prilygsta medžiui, - pa- 
aiškino jis, iškeldamas gyvūną aukštyn, kai nykštukinis padarėlis 
įsikibo į jo du pirštus. 

— Kodėl ji išėjo iš Nautilus? Ar nurodė priežastį? 

— Manau, kad ji tiesiog norėjo naujų perspektyvų. Jokios ypa- 
tingos priežasties. Suprantate, ką turiu omenyje? 

Karlas taip stipriai atsikvėpė, kad beždžionėlė suskubo slėptis 
už pirštų. Velniop visus klausimus ir velniop visas tas formalias 
apklausas. 

Neslėpdamas susierzinimo jis išrėžė: 

— Manau, jūs žinote, kodėl ji išėjo iš kompanijos, taigi, būkite 
malonus ir pasakykite man tą priežastį. 

Vyras įkišo ranką į narvą ir palaukė, kol mažas padarėlis nulips 
nuo delno ir dings tamsoje. 

Tada pasisuko į Karlą. Dabar tie sniego baltumo plaukai ir 
barzda neatrodė tokie mieli ir nekūrė draugiškumo įspūdžio. Vyro 
veide atsispindėjo nenoras padėti ir Karlo ignoravimas. Nors jo 
veidas atrodė mielas, tačiau žvilgsnis tapo akmeninis. 

— Manau, kad turėtumėte išeiti, — paragino jis. — Stengiausi 
būti draugiškas ir paslaugus. Neturite teisės kaltinti, kad meluo- 


ju. 

Tai štai kokios tavo žaidimo taisyklės, — pagalvojo Karlas, nusi- 
šypsodamas kiek galima šiltesne šypsena. 

— Žinote, pagalvojau, — tęsė jis, — kada gi paskutinį kartą jūsų 
įmonę tikrino specialiosios tarnybos? Nemanote, kad šie narvai 
stovi pernelyg arti vienas kito? Ar ventiliacinė sistema veikia tin- 
kamai? Kiek jūsų gyvūnų faktiškai žūsta transportavimo metu? 
Arba čia? — Jis ėmė žvalgytis po narvus, kuriuose susigūžę kam- 
puose ir giliai kvėpuodami tupėjo maži, išsigandę padarėliai. 

Dabar vyras nusišypsojo, pademonstruodamas gražius dantų 
protezus. Buvo akivaizdu, kad jam visiškai nebaisūs Karlo grasini- 
mai. Nautilus Trading A/S nebuvo dėl ko nerimauti. 

— Norite žinoti, kodėl ji išėjo? Tada jums reikėtų paklausti Flo- 


rino. Šiaip ar taip, jis čia bosas! 

Buvo tingus šeštadienio vakaras. Žiniose per radiją buvo daug 
kalbama apie dirbtiniame atogrąžų miške Randerse gimusį tapyro 
jauniklį ir Konservatorių partijos pirmininko grasinimus panai- 
kinti skirstymą į naujas apskritis, kurio jis pats reikalavo. 

Karlas mobiliuoju telefonu surinko Asado numerį, pažvelgė į 
ežero vandenį, kuriame atsispindėjo saulės spinduliai, ir pagalvo- 
jo: Ačiū Dievui, yra dalykų, kurių jie nesuknisa. 

Asadas atsiliepė. 

— Kur esi, bose? 

— Aš ką tik pervažiavau per Zelandijos tiltą, esu pakeliui į Rio- 
dovrės vidurinę mokyklą. Ar yra kas nors ypatingo, ką turėčiau 
žinoti apie Klavsą Jepeseną? 

Asadas pamąstė balsu, tada tarė: 

— Jis žlugęs, Karlai. Tik tiek galiu pasakyti. 

— Žlugęs? 

— Taip. Sugniuždytas. Jis kalba labai lėtai, dėl užplūstančių 
emocijų negali laisvai reikšti minčių. 

Laisvai reikšti minčių? Netrukus Asadas ims suokti kaip tikras 


lyrikas, ką nors panašaus į „lengvi minčių sparnai“. 


338 


— Ar jis žino, kodėl ketinu jį aplankyti? 

— Apytiksliai. Karlai, mes visą popietę dirbome prie sąrašo. 
Rouzė norėtų su tavimi pasikalbėti apie tai. 

Karlas jau ketino paprieštarauti, bet Asadas pakvierė Rouzę. 

Karlas jau ketino baigti pokalbį, bet Rouzė paleido į darbą 
savo kandų liežuvį. 

— Taip, mes vis dar čia, — pratarė ji, priversdama Karlą sugrįžti į 
realybę. — Mes visą dieną tikrinome tą sąrašą ir manau, kad mums 
pavyko kai ką išsiaiškinti. Nori išgirsti? 

Ką, po velnių, ji sau mano? 

— Taip, prašyčiau, - paragino jis, vos nepravažiuodamas kairėje 
pusėje esančio skersgatvio, vedančio į Folehaveną. 

— Ar pameni vieną atvejį iš Johano sąrašo, Langelande dingusią 
porą" 

Gal ji manė, kad Karlas yra silpnaprotis? 

— Taip, — atsakė jis. 

— Taigi, jie buvo iš Kylio ir pradingo. Šalia Lindelso užutėkio 
buvo rasti keli daiktai, kurie galėjo priklausyti jiems, bet tai nieka- 
da nebuvo įrodyta. Truputį rimčiau pavarčiau tą bylą. 

— Ką turi omenyje? 

— Suradau jų dukterį. Ji gyvena tėvų name Kylyje. 

— Ir? 

— Ramiai, Karlai. Būk kantrus, atlikus tokį kruopštų darbą nu- 
sipelniau niekur neskubėti su savo pasakojimu. 

Karlas vylėsi, kad ji neišgirdo jo gilaus atodūsio. 

— Jos vardas Gisela Niemiuler ir ji, tiesą sakant, pritrenkta by- 
los nagrinėjimo Danijoje. 

— Ką tai turėtų reikšti? 


— Pameni auskarą? 


asies JUSSI ADLER-OLSEN is 

— Nagi, Rouze, dėl Dievo meilės. Mes apie jį kalbėjomės šian- 
dien ryte. 

— Maždaug prieš dvylika metų ji susisiekė su Danijos policija ir 
pasakė, kad dabar galėtų šimtu procentų patvirtinti, jog Lindelso 
užutėkyje rastas auskaras priklausė jos motinai. 

Šią akimirką Karlas vos didžiuliu greičiu neįsirėžė į Peugeot 
106, kuriame sėdėjo keturi triukšmadariai jauni vyrai. 

— Ką? - šaukė jis, staiga nuspausdamas stabdžius. - Lukterk, — 
tęsė jis, sustodamas prie šaligatvio. —- Anksčiau ji negalėjo patvir- 
tinti, kad tas auskaras priklausė jos motinos, o kodėl dabar gali? 

— Dukra lankėsi pobūvyje pas savo giminaičius Albersdorte, 
šeimos susibūrimą. Kaip manai, kuo tose nuotraukose buvo pasi- 
puošusi jos motina? Aš tik klausiu. - Ji net suurzgė iš pasitenkini- 
mo. — Po velnių, tais pačiais auskarais! 

Karlas užsimerkė ir sugniaužė kumščius. 

„Taip!“ — šūktelėjo mintyse. Lygiai taip pat turėjo jaustis pilo- 
tas bandytojas Čakas Jėgeris, kai pirmą kartą įveikė garso barjerą. 

— Po velnių! - Jis papurtė galvą. Tai buvo didelis lūžis ir tyri- 
mo postūmis. — Bingo. Nuostabu, Rouze. Nuostabu. Ar gavai tos 
nuotraukos, kurioje užfiksuota motina su auskaru, kopiją? 

— Ne, bet ji sako, kad apie 1995 metus nusiuntė ją į Rudkio- 
bingo policijos nuovadą. Kalbėjausi su jais. Jie pranešė, kad visi 
seni archyvai dabar yra Svendborge. 

— Ji nesiuntė jiems originalo, ar siuntė? — Karlas mintyse mel- 
dėsi, kad nebūtų to padariusi. 

— Nusiuntė. 

Prakeikimas. 

— Bet ji tikriausiai pasiliko kopiją. Arba negatyvą. Gal kas nors 


jį turi. Kaip manai? 

— Ne, nieko nepasiliko. Tai viena iš priežasčių, kodėl ji tokia 
įtūžusi. Ji taip niekada ir nesulaukė jokių žinių iš tos nuovados. 

— Ar gali paskambinti į Svendborgą? 

Rouzė pašaipiai sučepsėjo. 

— Akivaizdu, kad tu manęs nepažįsti, Pone vyresniojo inspek- 
toriaus pavaduotojau detektyve. - Tada padėjo telefono ragelį. 

Nieko nelaukęs jis vėl paskambino jai. 

— Klausau, Karlai, - pasigirdo Asado balsas. — Ką jai pasakei? 
Ji atrodo keista. 

— Nesvarbu, Asadai. Tik perduok jai, kad didžiuojuosi ja. 

— Dabar? 

— Taip, dabar, Asadai. 

Asadas padėjo telefono ragelį. 

Jei dingusios moters auskaro nuotrauka dabar bus rasta Svend- 
borgo policijos nuovados archyvuose ir jei ekspertas galės patvir- 
tinti, kad auskaras, rastas paplūdimyje netoli Lindelso užutėkio, 
sutampa su rastuoju Kimės metalinėje dėžutėje, ir kad tie du aus- 
karai atitinka auskarų porą nuotraukoje, :242 jie turės pagrindą 
užvesti naują bylą. Jiems to užteks, kad galėtų kreiptis į teismą. 
Jėzau Kristau, jiems pagaliau pavyko užčiuopti siūlo galą. Tam 
prireikė dvidešimties metų, bet, nepaisant to, Florinas, Dybolas 
Jensenas ir Pramas turės atsakyti prieš teismą už tai, kad žaidė ne- 
švarius žaidimus su teisingumo sistema. Dabar jiems visų pirma 
reikėjo prisikasti iki Kimės. Šiaip ar taip, dėžutė buvo rasta jos 
namuose. Pasakyti, kad reikia susekti Kimę, yra kur kas papras- 
čiau nei padaryti. O jos narkomanės draugės mirtis šio proceso 
nepalengvina. Bet ji ur būti surasta. 

— Taip, — netikėtai pasigirdo Asado balsas kitame telefono lai- 


do gale. — Ji jaučiasi pakylėta. Ji pavadino mane savo mažuoju 

smėlio kirminu. — Jis nusikvatojo taip garsiai, kad Karlo ausyje 
net sudžeržgė. 

Tik Asadas gali taip gardžiai pasijuokti iš akivaizdaus užgau- 
liojimo. 

— Karlai, aš neturiu tokių gerų naujienų kaip Rouzė, - pareiškė 
jis, kai pagaliau liovėsi juoktis. — Nesitikėk, kad Bjarnė Ihogerse- 
nas teiksis dar kartą su mumis pasikalbėti. Ir kas tada? 

— Ar jis nesutinka, kad jį aplankytume? Ar tai nori man pasa- 
kyti? 

— Manyčiau, kad taip. 

— Nesvarbu, Asadai. Pasakyk Rouzei, kad ji turi gauti tą nuo- 
trauką. Rytoj mums laisvadienis — aš pažadu. 

Pasukdamas į Hendriksholmo bulvarą Karlas pažvelgė į savo 
rankinį laikrodį. Jis atvažiavo per anksti, bet gal dėl to nekils nepa- 
togumų. Bet kokiu atveju, susidarė įspūdis, kad Klavsui Jepesenui 
kur kas priimtiniau, kai svečias apsilanko anksčiau, nei vėluoja. 

Riodovrės vidurinė mokykla priminė krūvą suspaustų dėžių, 
sukrautų ant asfalto. Tikrų tikriausias pastatų, kurie rėmėsi vienas 
į kitą, chaosas. Panašu, kad bėgant metams mokykla ne kartą buvo 
didinama, kai vidurinis darbininkų klasės išsilavinimas darėsi vis 
populiaresnis. Pėsčiųjų takas vienur, sporto salė kitur. Sujungus 
naujas ir senas geltonų plytų dėžes buvo siekiama sukurti naujo 
tipo mokyklą su visomis privilegijomis ir patogumais, prie kurių 
šiaurinės pakrantės vaikai jau buvo pripratę senų seniausiai. 

Sekdamas nuorodas, vedančias į buvusių mokyklos auklėtinių 
„Lasasep“ vakarėlį, jis rado Klavsą Jepeseną, stovintį prie aktų 
salės. Jo rankos buvo užimtos popierinių servetėlių pakuotėmis. 
Klavsas šnekučiavosi su dviem dailiomis, vyresniųjų klasių mo- 
kinėmis. Patrauklus vyrukas, bet vilkėjo nuobodžiais drabužiais, 


kokiais rengiasi visi jo profesijos atstovai. Buvo apsirengęs velveto 

švarką, užsiauginęs tankią barzdą. Jis buvo gerbiamas vidurinės 
mokyklos mokytojas. 

Su savo pašnekovėmis atsisveikino mandagia fraze „iki pasima- 
tymo“. Žavaus viengungio tonas. Tada palydėjo Karlą į mokytojų 
kambarį, kuriame apimti nostalgiškų nuotaikų šnekučiavosi buvę 
mokyklos mokiniai. 

— Ar žinote, kodėl esu čia? - paklausė Karlas. Jam buvo atsaky- 
ta, kad jo darkyta kalba kalbantis kolega jam viską paaiškino. 

— Ką norite sužinoti? — paklausė Jepesenas, rankos mostu pa- 
rodydamas Karlui, kad prisėstų ant vienos iš įdomaus dizaino kė- 
džių, stovinčių mokytojų kambaryje. 

— Noriu žinoti viską apie Kimę ir šurvę, su kuria ji buvo susijusi. 

— Jūsų kolega minėjo, kad Rorvigo žmogžudysčių byla atversta 
iš naujo. Ar tiesa? 

Karlas linktelėjo. 

— Mes turime svarių priežasčių įtarti, kad vienas ar keli šios 
šutvės nariai yra kalti ir dėl kitų išpuolių. 

Staiga Jepesenas išpūtė šnerves, tarsi jam trūktų deguonies. 

— Išpuolių? — jis įsmeigė akis į niekur ir nė nesureagavo, kai 
viena iš jo kolegių įkišo galvą į kabinetą. 

— Ar tvarkai muziką, Klavsai? — paklausė ji. 

Jis pažvelgė į ją tokiu žvilgsniu, tarsi būtų apimtas transo, ir 
išsiblaškęs linktelėjo. 

— Buvau iki ausų įsimylėjęs Kimę, — pradėjo jis, kai juodu su 
Karlu vėl buvo vieni. —- Norėjau jos labiau už bet ką. Ji buvo ide- 
alus velnio ir angelo derinys. Graži, jauna ir švelni kaip kačiukas. 
Ir labai valdinga. 

— Jai buvo septyniolika ar aštuoniolika, kai judu užmezgėte 
romaną. Be to, ji buvo tos pačios mokyklos, kurioje jūs dirbote, 


mokinė! Tokie santykiai pažeidė bet kokias taisykles. Aš teisus? 

Jis pažvelgė į Karlą nepakeldamas galvos. 

— Aš tuo tikrai nesididžiuoju, — tarė jis. — Tiesiog negalėjau su- 
sivaldyti. Ir šiandien jaučiu jos odą. Ar suvokiate, ką kalbu? Nuo 
to laiko prabėgo dvidešimt metų. 

— Taip. Prieš dvidešimt metų ji ir dar keli asmenys buvo įta- 
riami įvykdę žmogžudystę. Ką apie tai manote? Ar jie galėjo tai 
padaryti visi kartu? 

Jepesenas išsiviepė. 

— Ber kas gali padaryti ką nors panašaus. Nejau negalėtumėte 
nužudyti žmogaus? Galbūt jūs jau nužudėte? — Jis pasuko galvą ir 
prislopino balsą. — Buvo keli atvejai, kurie mane nustebino prieš 
romaną su Kime ir po jo. Labai gerai pamenu vieną vaikiną, kuris 
mokėsi mokykloje. Arogantiškas pašlemėkas. Gal jis tiesiog gavo 
ko buvo nusipelnęs. Ber aplinkybės buvo keistos. Vieną dieną stai- 
žinau, kokios mėlynės atsiranda, kai žmogus būna sumušamas. 

— Ką bendro tai turi su šurve? 

— Nežinau, ką tai bendro turi su jais, bet žinau, kad Kristianas 
Volfas kasdien klausinėdavo apie vaikiną jam išėjus iš mokyklos: 
kaip jam sekasi? Ar mes ką nors žinome apie jį? Ar jis ketina grįž- 
ti 

— Ar susidomėjimas galėjo būti nuoširdus? 

Jepesenas pasisuko į Karlą. Jis buvo toks mokytojas, į kurio 
kompetentingas rankas padorūs žmonės patikėdavo savo vaikus, 
tikėdami, kad jis padės jiems įgyti tinkamą išsilavinimą. Tas žmo- 
gus daugybę metų skyrė savo mokiniams. Jei tokią veido išraiš- 
ką, kokią jis dabar pademonstravo Karlui, kada nors pamatytų 
susitikę pasikalbėti su juo tėvai, to tikrai užtektų jiems atsiimti 


savo vaikus iš mokyklos. Dėkui Dievui, tokia išraiška jam buvo 

nebūdinga. Reto žmogaus veide galima įžvelgti tiek daug keršto, 
pagiežos ir neapykantos. 

— Kristianui Volfui niekas nuoširdžiai nerūpėjo, išskyrus jį 
patį, — išrėžė jis paniekos kupinu tonu. — Patikėkite manimi, jis 
buvo pajėgus padaryti bet ką. Bet, manau, jis siaubingai bijojo 
akistatos su savo poelgių pasekmėmis. Todėl norėjo įsitikinti, kad 
vaikinas iš jo akiračio dingo visiems laikams. 

— Pateikite man pavyzdžių, - paprašė Karlas. 

— Jis subūrė tą šurvę, esu tuo įsitikinęs. Buvo aktyvus vaikinas, 
netveriantis savo kailyje, jo nuodai greitai pasklido aplink. Būtent 
jis į;skundė mudu su Kime. Dėl jo turėjau išeiti iš mokyklos, o 
Kimė buvo išmesta. Jis pastūmėdavo Kimę link tų vaikinų, ku- 
riuos norėdavo įtraukti. Kai Kimė įpainiodavo juos į savo pinkles, 
Kristianas ją atitrraukdavo. Kimė buvo tarsi voro patelė, o jis tam- 
pydavo tinklo gijas, kaip jam būdavo patogiau. 

— Jūs tikriausiai žinote, kad jis miręs? Žuvo per nelaimingą 
atsitikimą, iššovus jo šautuvui. 

Jis linktelėjo. 

— Jūs turbūt manote, kad dėl to džiaugiuosi. Visiškai ne. Jis 
pernelyg lengvai išsisuko. 

Koridoriuje pasigirdo juokas, mokytojas trumpam atsipeikėjo. 
Tada jo veidą vėl iškreipė pyktis ir jis dar kartą paniro į keistą 
būseną. 

— Jie užpuolė vaikiną miške, ir šiam teko pasišalinti. Galite 
apie tai pasikalbėti su juo pačiu. Galbūt pažįstate jį? Jo vardas 
Kailas Baseras. Dabar jis gyvena Ispanijoje. Nesunkiai rasite. Jam 
priklauso viena didžiausių Ispanijoje statybų bendrovių XB Cons- 
trucciones SA. - Karlas linktelėjo, užsirašydamas vardą. — Ir nužu- 


dė Korį Bruną. Patikėkite manimi, — pridūrė jis. 

— Mes abu galvojome apie vieną ir tą patį. Ber kodėl j2s taip 
manote? 

— Kai mane atleido, Brunas manęs ieškojo. Anksčiau mes bu- 
vome konkurentai, bet po to tapome sąjungininkai. Mudu abu — 
prieš Volfą ir kitus šurvės narius. Jis prisipažino man, kad bijo 
Volfo. Jiedu pažinojo vienas kitą iš anksčiau, už mokyklos ribų. 
Kristianas gyveno netoli Korio senelių ir niekada nepraleisdavo 
progos grasinti. 

Jepesenas palinkčiojo. 

— Aš nedaug žinau, bet man to pakanka. Faktas tas, kad Volfas 
grasino Koriui Brunui. Ir Brunas žuvo. 

— Kalbate taip, tarsi būtumėte visiškai įsitikinęs savo tiesa. Bet 
juk su Kime jau buvote išsiskyrę, kai žuvo Brunas. Ir žmogžudys- 
tės Rorvige buvo įvykdytos tada, kai jūs jau nedirbote mokyklo- 
je. 

— Taip. Ber iki tol aš matydavau, kaip kiti mokiniai traukda- 
vosi į šalį, vos tik koridoriuose pasirodydavo galvas iškėlusi šutvė. 
Mačiau, ką būdami drauge jie išdirbinėdavo. Tiesa, savo bendra- 
klasių jie neliesdavo, kadangi solidarumas yra pirmas svarbus da- 
lykas, kurio išmokstama toje mokykloje. Tačiau nuo jų kentėdavo 
visi kiti. Aš tiesiog žinau, kad jie užpuolė tą vaikiną. 

— Kodėl jūs toks įsitikinęs? 

— Kimė kelis savaitgalius nakvojo pas mane namuose. Miego- 
dama ji sapnavo košmarus. Atrodė, tarsi jos viduje yra kažkas, kas 
neduoda jai ramybės. Per sapnus ji suriko to vaikino vardą. 

— Kieno? 

— To vaikino! Kailo! 

— Ar ji atrodė sukrėsta, ar kankinosi? 


Jis nusijuokė. Tik juokas buvo labiau gynybinis, ne geranoriš- 


kas. 

— Ne, ji tikrai nejautė jokių sąžinės priekaištų. Visiškai jokių. 
Kimei tai tikrai nebuvo būdinga. 

Karlas svarstė, gal vertėtų parodyti Jepesenui pliušinį meškutį, 
bet jo mintis pertraukė kavos aparato gurguliavimas. Jei kavos 
aparatuose kava kunkuliuos iki vakarienės pabaigos, ji pavirs tikrų 
tikriausia derva. 

— Gal galėtume išgerti kavos? — paklausė jis, nesitikėdamas 
atsakymo. Mokos puodelis galbūt galėtų kompensuoti tas ilgas 
valandas, kai jis nieko neturėjo burnoj. 

Man ne, - gestais parodė Jepesenas. 

— Ar Kimė buvo piktavalė? — paklausė Karlas, pildamasis į 
puodelį kavos ir godžiai ją uosdamas. 

Atsakymo jis neišgirdo. 

Kai, prisikišęs puodelį prie burnos ir šnervėmis traukdamas 
saulės aromatą virš Kolumbijos fermerio laukų, jis atsigręžė, Klav- 
so Jepeseno kėdė buvo tuščia. 


Jųdviejų susitikimas buvo baigtas. 


29 SKYRIUS 


Kimė nužingsniavo aplink ežerą iš planetariumo į Vodrofo ga- 
tvę ir atgal dešimčia skirtingų maršrutų. Ji ropštėsi laiptais ir take- 
liais, kurie jungė ežerą su Senuoju karalių taku ir Vodrofo gatve, 
bei leidosi nuo jų žemyn. Pirmyn atgal, pernelyg nesiartindama 
prie autobusų stotelės, esančios priešais Teatro gatvę, kur, kaip 
Kimė tikėjosi, jos lauks vyrai. | 

Ji prisėdo planetariumo terasoje, nugarą atremdama į langą, 
ir įsmeigė akis į fontaną, kuriame žaismingai mirguliavo šviesa. 
Kažkas už jos nugaros garsiai žavėjosi vaizdu, bet Kimei tai buvo 
nė motais. Jau seniai jai nerūpėjo panašūs dalykai. Ji tik norėjo 
pamatyti vyrus, kurie prikišo savo purvinas rankas prie Tinės. Pa- 
justi, kas yra jos persekiotojai, kas dirba tiems šunsnukiams. 

Ji nė kiek neabejojo, kad jie sugrįš. To ir bijojo Tinė. Po vel- 
nių, ji buvo teisi. Norėdami prisikasti iki Kimės jie nė neketino 
nuleisti rankų. Ir Tinė buvo ta grandis, kuri turėjo juos atvesti iki 
Kimės. Bet dabar Tinė negyva. 

Ji skubiai pasišalino, kai sprogo granatos ir į orą išlėkė namas. 


Galbūt ją, skubančią pro plaukimo centrą, pastebėjo pora vaikų, 

bec tik tiek. Kitapus pastatų, esančių Turgaus gatvėje, ji nusimetė 
paltą ir sukišo jį į lagaminą. Tada užsimetė zomšinį švarką ir juo- 
du šaliku užsidengė plaukus. 

Po dešimties minučių stovėjo Kolbjorno gatvėje, prie puikiai 
apšviestos Ansgar viešbučio registratūros, laikydama portugališką 
pasą, kurį prieš kelerius metus rado viename pavograme lagamine. 
Nebuvo labai panaši į tą žmogų, kurio nuotrauka įdėta pase, kita 
vertus, nuotrauka daryta prieš šešerius metus. Parodykite žmogų, 
kuris nepasikeičia per tokį laiko tarpą. 

— Ar kalbate angliškai, ponia Teikseira? — paklausė draugiškas 
šveicorius. Toliau tęsėsi formalus bendravimas. Maždaug valandą 
ji sėdėjo kieme po dujiniais šildytuvais, kur išgėrė porą taurių. 
Susidraugavo su viešbučio darbuotojais. 

Vėliau nuėjo į kambarį ir po pagalve pasikišusi pistoletą miego- 
jo beveik dvidešimt valandų. Sapnuose ji regėjo virpančią Tinę. 

Atsikėlusi Kimė išėjo iš viešbučio, nuėjo pėsčiomis iki planeta- 
riumo ir laukė ten aštuonias valandas, kol galiausiai rado žmogų, 
kurio ieškojo. 

Tai buvo lieso sudėjimo vyras, beveik išsekęs. Jis įdėmiai žvilg- 
čiojo į penktame aukšte esantį Tinės kambario langą ir įvažiavimą 
į Teatro gatvę. 

— Dar ilgai lauksi, tu šūdo gabale, - sumurmėjo Kimė sau po 
nosimi ir klestelėjo ant suolo priešais Senajame karalių take esantį 
planetariumą. 

Beveik vienuoliktą valandą vakaro vyras pasitraukė iš posto. 
Nekilo abejonės, kad jį pakeitęs žmogus buvo žemesnio rango. 
Apie tai liudijo vyro povyza. Jis artinosi tarsi šuo, kuriam buvo su- 
teikta malonė paėsti, bet jis iš pradžių nusprendė pauostinėti, kad 


įvertintų, ar malonę suteikęs jo nepaspirs šalin. Gal todėl būtent 


349 


Ss ini JUSSI ADLER-OLSEN i SŽA 


jis, o ne liesasis vyras turėjo budėti šeštadienio naktį. Todėl Kimė 
nusprendė sekti paskui tą, kuris ketino išeiti. 

Ji sekė saugiu atstumu liesąjį vyrą. Priėjo prie autobuso kaip tik 
tą akimirką, kai užsidarinėjo durys. 

Kaip tik tada pastebėjo, koks sumaitotas vyro veidas. Apatinė 
lūpa buvo praskelrta, virš vieno antakio matėsi susiūta gili pjautinė 
žaizda, mėlynės dengė visą veido plotą palei plaukų liniją, nuo 
ausies iki gerklės. Atrodė, tarsi jis būtų plaukus nusidažęs chna 
dažais ir blogai juos nuplovęs. 
jo ir žvelgė rūsčiu žvilgsniu į grindinį, vildamasis pamatyti savo 
taikinį. Tik kai autobusas privažiavo Peterio Bango gatvę, vyras 
galiausiai atsipalaidavo. 

Dabar jis nebedirba ir yra neužsiėmęs, — pagalvojo ji, - niekas 
jo nelaukia namuose. Tai išdavė jo laikysena. Jei kas nors lauktų, 
maža mergaitė arba šunelis, arba jaukus kambarys, kuriame jis 
galėtų už rankos paimti savo merginą ir jiedu mėgautųsi vienas 
kito atodūsiais ir juoku, tuomet kvėpuotų kur kas giliau ir lais- 
viau. Ne, jis negalėjo nuslėpti savo skaudulių. Namuose jo niekas 
nelaukė. Jokios priežasties skubėti. 

Kimė puikiai suprato, ką tai reiškia. 

Jis išlipo prie Damhus smuklės. Įeidamas į ją vyras nieko ne- 
klausinėjo apie vakaro pramogas. Jis vėlavo. Dauguma plaštakių 
jau buvo spėjusios surasti antras puses vienos nakties nuotykiams. 
Pasikabino paltą ir įžengė į erdvų kambarį, akivaizdžiai neturėda- 
mas jokių lūkesčių. Ir iš kur jie galėtų būti, juk vyras atrodė taip 
baisiai? Jis užsisakė pintą alaus ir įsitaisė prie baro. Ėmė žvalgytis 
aplink stalus, prie kurių buvo susispietę žmonės, vildamasis, gal 


pamatys moterį, bent kokią moterį, žiūrinčią į jo pusę. 

Ji nusitraukė nuo galvos šaliką, nusivilko zomšinį švarką ir 
paprašė rūbininko akylai prižiūrėti jos rankinę. Ištiesusi pečius 
ir atkišdama į priekį krūtis, taip demonstruodama pasitikėjimą 
savimi, įčiuožė į kambarį. Ant scenos triukšmingai grojo kažko- 
kia prasčiokiška muzikos grupė, pagal kurios muziką linksminosi 
vangiai judantys šokėjai. Buvo panašu, kad nė vienas žmogus, be- 
sisukiojantis šokių aikštelėje, virš kurios plytėjo krištolinis stiklo 
vamzdžių dangus, nebuvo radęs sau antrosios pusės. 

Kimė pajuto, kaip į ją įsmigo daugybė akių. Ir link savęs bear- 
siritančią įtampą. 

Ji suvokė, kad lyginant su kitomis moterimis, jos veidą dengė 
kur kas mažesnis kosmetikos sluoksnis. Mažiau kosmetikos ir ma- 
žiau riebalų ant kaulų. 

Įdomu, ar jis mane atpažino, — pagalvojo ji, lėtai nusukdama 
akis nuo maldaujančių žvilgsnių link liesojo vyro. Štai jis, kaip ir 
visi kiti vyrai pasirengęs sulig menkiausiu signalu šokti iš vietos. 
Jis abejingai padėjo savo alkūnę ant baro ir nežymiai pakėlė galvą. 
Įgudusiomis akimis įvertino, ar ji ko nors laukia, o gal tai laisvas 
laimikis. 

Eidama pro stalus Kimė nusišypsojo jam, priversdama giliai 
įkvėpti. Jis negalėjo tuo patikėti. Dėl Dievo, jam buvo malonu. 

Po mažiau nei dviejų minučių ji jau buvo šokių aikštelėje, kur 
šoko su pirmu pasitaikiusiu vyru. Jis buvo pažliugęs prakaitu ir 
demonstravo nenumaldomą geidulį. Jiedu judėjo tuo pačiu neį- 
mantriu ritmu kaip ir visi kiti aplinkui. 

Liesasis vyras pastebėjo Kimės žvilgsnį ir atkreipė dėmesį į tai, 
jog pasirinko būtent jį. Jis ištiesė nugarą, pasitaisė kaklaraištį ir 
kiek galėdamas stengėsi, kad jo kaulėtas, sumaitotas veidas dūmų 


pritvinkusioje patalpoje atrodytų kuo patrauklesnis. 

Vyras priėjo prie šokančios Kimės ir paėmė ją už rankos. Jis 
nerangiai sugniaužė ir spustelėjo jos nugarą. Kimė galėjo prisiekti, 
kad vyras nebuvo pratęs to daryti. Moteris juto, kaip daužosi jo 
širdis. Nebus sunku jį suvystyti. 


DT 


— Štai čia gyvenu, - kupinas pasitikėjimo savimi jis galvos mos- 
tu parodė į savo buto, esančio penktame pastato aukšte, svetainę, 
iš kurios atsivėrė blausus vaizdas į Riodovrės priemiestinių trauki- 
nių stotį ir daugybę sustatytų automobilių bei gatvių. 

Jis parodė į fojė, šalia alyvine spalva dažytų durų, kabančią 
vardinę plokštelę. Ant jos buvo parašyta: FINAS ALBEKAS. Tada 
paaiškino, kad netrukus bus nugriautas, bet pastatas pakankamai 
saugus. Jis paėmė Kimę už rankos ir tarsi koks riteris, saugiai pa- 
lydintis moterį per kabantį virš sraunios upės tiltą, nusivedė ją 
penktojo aukšto koridoriumi. Jis laikė ją arti savęs, baimindama- 
sis, kad grobis nepersigalvotų ir nepabėgtų. Dėl užplūdusio pasi- 
tikėjimo savimi jo vaizduotėje sukosi reginiai, kaip jis grabinėja 
Kimę po apklotais, tada godžiai paima ir pasitenkina. 

Albekas pasiūlė Kimei išeiti į balkoną ir pasigrožėti atsiverian- 
čiu vaizdu, jei ji to norinti. Tada nuvalė kavos stalelį, įjungė lavos 
lempas, į grotuvą įkišo kompaktinę plokštelę ir atsuko džino bu- 
telį. 

Staiga Kimė suvokė, kad paskutinį kartą akis į akį intymioje 
aplinkoje su vyru buvo prieš dešimt metų. 

— Kas tau atsitiko? — paklausė Kimė, ranka braukdama jam per 
veidą. 

Jis kilstelėjo suvytusius antakius. Be jokios abejonės, šį gestą 
jis šimtus kartų repetavo prieš veidrodį. Tikriausiai manė, kad tai 


žavu, tačiau toli gražu taip nebuvo. 

— Ai, tu apie tai! Prikibo tokie bičai. Jiems nuo manęs pa- 
sprukti pavyko tik gerokai aplamdytais šonais. — Vyras kreivai 
nusišiepė. Netgi šypsena buvo banali, suvaidinta. Jis paprasčiau- 
siai melavo. 

— Kuo iš tiesų užsiimi, Finai? — galiausiai paklausė Kimė. 

— Aš? Esu privatus seklys, — atsakė jis, neprideramai pagyrū- 
niškai ištardamas žodį „privatus“. Nenuskambėjo nei egzotiškai, 
nei paslaptingai, nei grėsmingai, nors jis, be abejonės, tikėjosi. 

Kimė pažvelgė į butelį, kurį pakėlęs Finas parodė jai, ir pajuto 
įtampą gerklėje. 

Ramiai, Kime, — šnabždėjo balsai jos galvoje. - Neprarask 
kontrolės. 

— Džino su toniku? — pasiūlė jis. 

Ji papurtė galvą. 

— Gal turi viskio? 

Jis atrodė nustebęs, bet jo veide nebuvo nė kruopelės nepasi- 
tenkinimo. Nors viskį geriančios moterys ne tokios jautrios. 

— Panašu, kad esi ištroškusi? — pastebėjo Finas, kai Kimė vienu 
mauku ištuštino taurę. Palaikydamas jai kompaniją Finas įsipylė 
vieną viskio taurę sau, kitą Kimei. 

Kai Kimė ištuštino tris taures iš eilės, Finas jau buvo kaip rei- 
kiant įkaušęs. 

Nė kiek neapgirtusi ji ėmė klausinėti Fino apie darbą ir ste- 
bėjo, kaip, veikiamas alkoholio, jis vis labiau artinasi prie jos. 
Paliesdamas Kimės šlaunį Finas nusišypsojo. 

— Bandau surasti moterį, kuri daugelio žmonių gyvenimus 
gali paversti pelenais. 

— Hm, skamba įdomiai. Ar ji kokia korporacijų šnipė, mer- 


gina pagal iškvietimą ar kas nors panašaus? — paklausė Kimė ir 

pademonstravo savo susižavėjimą, padėdama ranką ant Fino ran- 
kos ir patraukdama link vidinės šlaunies pusės. 

— Visko po truputį, — atsakė Finas, bandydamas šiek tiek pra- 
skėsti jos kojas. 

Kimė žvelgė į jo burną ir žinojo, kad apsivems, jei Finas ban- 
dys ją pabučiuoti. 

— Kas ji? 

— Profesinė paslaptis, meilute. Negaliu to sakyti. 

Meilute! Fui, bjaurybė. 

— O koks žmogus samdo tave tokiam darbui? - Kimė leido jam 
ranka nuslysti šlaunimi aukščiau. Finas alsavo visai arti veido. 

— Žmonės iš aukštesnių sluoksnių, — sušnabždėjo jis tokiu 
tonu, tarsi taptų labiau geidžiamas. 

— Ką manai apie dar vieną taurę? — pasiūlė Kimė. Finas brau- 
kė pirštais jai per dubenį. Jis šiek tiek atsitraukė, pažvelgdamas į 
Kimę ir nusišypsodamas kreiva šypsena, įsirėžusia ištinusiame jo 
veide. Buvo akivaizdu, kad jis turi planą. Kimė gers, o jis puls kol 
galiausiai bus pasirengusi sueičiai. 

Ji net gali atsijungti. Jam buvo visiškai nesvarbu, kuo tai baig- 
sis. Ji žinojo, kad nesvarbu. 

— Mes negalime to daryti šį vakarą, — ištarė Kimė, kai suraukęs 
antakius jis ėmė slysti burna per jos kūną. - Man mėnesinės. Gal 
kitą dieną, gerai? 

Žinoma, tai buvo netiesa, bet giliai viduje ji troško, kad taip 
būtų iš tiesų. Jau vienuolika metų ji nekraujavo. Pasitaikydavo tik 
skrandžio spazmai, kuriuos sukeldavo ne fiziologinės priežastys. 
Ilgi metai pykčio ir sudužusių svajonių. 

Ji patyrė persileidimą ir vos nemirė. Dabar ji buvo nevaisinga. 

Štai tokia istorija. 

Jei būtų vaisinga, galbūt viskas būtų susiklostę kitaip. 

Kimė atsargiai smiliumi perbraukė per įdrėkstą antakį, bet tai 
nesušvelnino jo vis didėjančio apmaudo ir nusivylimo. 

Ji jautė, kas sukasi jo galvoje. Jis atsitempė į namus netinkamą 
kekšę ir nepakęs to. Po velnių, kodėl ji ėjo medžioti vienos nakties 
partnerio, jei dabar plūsta kraujais? 

Kimė stebėjo, kaip persimaino veido bruožai. Tada prisitraukė 
prie savęs rankinę ir atsistojo, priėjo prie balkono durų ir pažvelgė 
pro jas į niūrų, skurdų terasomis sustatytų ir atšiaurių, tolumoje 
dunksančių daugiaaukščių peizažą. Buvo beveik tamsu, tik toliau 
kvartale nuo gatvės šviestuvų sklido šalta šviesa. 

— Tu nužudei Tinę, — ištarė ji švelniu tonu, ranką įkišdama į 
rankinę. 

Kimė girdėjo, kaip jis rangydamasis pakyla nuo sofos. Po se- 
kundės jis prieis prie jos. Finas buvo apsvaigęs, bet jo viduje pa- 
budo savisaugos instinktas. 

Tada Kimė apsisuko ir išsitraukė pistoletą su garso duslintuvu. 

Krypuodamas aplink kavos stalelį jis pastebėjo ginklą ir su- 
glumęs sustojo vietoje. Toks netikėtumas privertė susvyruoti jo 
profesinį išdidumą. Smagus reginys. Kimė mėgavosi tuo tylios 
nuostabos ir baimės deriniu. 

— Ne, - tęsė ji, — pasielgei ne visai protingai. Atsitempei į na- 
mus savo profesinį taikinį, net nenutuokdamas apie tai. 

Finas palenkė galvą į priekį ir ėmė tyrinėti Kimės veidą. Aki- 
vaizdu, jis nesitikėjo pamatyti jos tokios, nes galvoje buvo nusi- 
piešęs suvargusią moterį, gyvenančią gatvėse. Sumišęs Finas ėmė 
raustis atmintyje. Kaip jis taip susimovė? Kodėl leidosi apkvai- 
linamas skarmalais ir susižavėjo moterimi, kuri paprastai dienas 
leidžia paskui save tempdama lagaminą? 

Nagi, - šnabždėjo vidiniai balsai. - Nudėk jį. Jis tėra jų patai- 
kūnas! Nudėk jį dabar! 

— Jei ne tu, mano draugė tebebūtų gyva, - tarė Kimė. Ji pagal- 
vojo, kad būtų ne pro šalį dar išgerti. Kimė pažvelgė į butelį, iki 
pusės pripildytą aukso vertės skysčio. Dar vienas sriubtelėjimas ir 
jos viduje kunkuliuojanti ugnis užges. 

— Aš nieko nežudžiau, - teisinosi jis, akimis žvilgčiodamas tai 
į Kimės pirštą ant gaiduko, tai į saugiklį. Finas ieškojo ko nors, 
kas galėtų suteikti jam bent lašelį vilties, ir tikėjosi, kad Kimė ką 
nors praleido. 

— Ar jautiesi kaip į kampą užspęsta žiurkė? — paklausė ji. Klau- 
simas buvo bereikšmis. Jis nieko neatsakė. Finas nenorėjo pripa- 
žinti, kad tai tiesa. Kas gi norėtų pripažinti? 

Albekas buvo tas žmogus, kuris sumušė Tinę. Tas, kuris ją su- 
krėtė, kuris padarė ją pažeidžiamą. Albekas pasistengė, kad Tinė 
taptų pavojinga Kimei. Taip, tikriausiai Kimė buvo ginklas, bet 
Albekas buvo ranka, kuri jį laikė. Štai kodėl jis turėjo sumokėti. 

Jis ir tie, kurie pavedė Finui tokią užduotį. 

— Už viso šito stovi Ditlevas, Ulrikas ir Torstenas. Žinau, — pasa- 
kė Kimė, akimis įnykusi į šalia stovintį butelį ir jo gydantį turinį. 

Nedaryk to, - kalbėjo vidinis balsas, bet Kimė nepaisė jo. Ištie- 
sė ranką ir paėmė butelį. Akimirksniu pajuto, kaip suvirpa oras, 
tada pamatė, kaip, mosuodamas rūbais ir rankomis, Finas trenkia 
jai kumščiu ir sugriebia rankomis. 

Apimtas didžiulio įsiūčio jis pargriovė Kimę ant grindų. 

Seksualiai pažemink vyrą ir visam gyvenimui pelnysi priešą, — ji 
žinojo seniai. Ir tai buvo tiesa. Dabar ji turės sumokėti už aistrin- 
gus žvilgsnius ir vergiškai nuolankius grabinėjimus, kurie buvo 
būtini Finui siekiant atsitempti Kimę į savo butą. Už tai, kad jis 
atsivėrė Kimei, apnuogino save ir tapo pažeidžiamas. 

Finas švystelėjo Kimę į radiatorių. Ji galva trenkėsi į radiato- 


riaus apvadus. Finas pagriebė didelę medinę statulėlę, stovėjusią 

ant grindų, ir trenkė jai per šlaunį. Jis sugriebė Kimę už pečių 
ir apvertė ant pilvo. Prispaudė prie žemės jos liemenį ir užlaužė 
už nugaros ranką, kurioje ji laikė pistoletą. Bet Kimė nepaleido 
ginklo. 

Finas suleido pirštus jai į ranką. Kimė daugybę kartų buvo 
jutusi skausmą, todėl priversti ją rėkti nebuvo lengva. 

— Nedrįsk suvilioti manęs. Nedrįsk traukti iš manęs informa- 
ciją, — niršo jis, kumščiu trenkdamas Kimei į juosmenį. Dabar 
Finui pavyko atgniaužti jos ranką, išplėšti ginklą ir švystelėti jį į 
kampą. Tada jis pakišo ranką Kimei po suknele, išskėtė jos šlaunis 
ir patraukė apatinius. 

— Prakeikimas, kekše, tu nekraujuoji! - šaukė Finas. Jis stipriai 
sugriebė Kimę, staigiu judesiu apvertė ant nugaros ir trenkė per 
veidą. 

Jie spoksojo vienas į kitą. Finas laikė prispaudęs ją ir daužė kumš- 
čiais kaip papuola. Raumeningos šlaunys, apremptos nudėvėtomis 
poliesterio kelnėmis, laikė apžergusios Kimės krūtinę. Iš įniršio ir 
nuo smūgių ant rankų pūpsojo kraujo prirvinkusios venos. 

Finas daužė Kimę tol, kol ji pradėjo silpti. Atrodė, jog priešin- 
tis yra beprasmiška. 

— Tau galas, kale! — staugė jis, parodydamas jai sugniaužtą 
kumštį, kuriuo buvo pasirengęs toliau ją bausti. - Gal nori gyve- 
nimą baigti lygiai taip pat, kaip tavo narkomanė draugužė? 

Ar jis pasakė „baigti ? 

Mano gyvenimas nebus baigtas tol, kol aš kvėpuosiu. 


Ji tai žinojo geriau nei bet kas. 


Kristianas tai žinojo geriausiai. Jis buvo tas, kuris pajusdavo 


užplūstant jos pasitenkinimo bangą. Tą cheminį pakylėjimo jaus- 

mą, kai pilvo apačioje nuo didelio geismo ima ristis drebulių ban- 
Prisukamą apelsiną, jis parodė, kur tas geismas gali nuvesti. 

Kristianas buvo patyręs. Jis jau anksčiau buvo išbandęs mergi- 
nas. Žinojo, kokius žodžius reikia ištarti, siekiant prisikasti iki jų 
giliausių minčių. Žinojo, į kurią pusę pasukti raktą nuo skaisty- 
bės diržo. Netikėtai ji atsidūrė šutvės apsuptyje, geidulingai stebi- 
ma, kai šoko nuoga blyksint televizoriaus ekranui, iš kurio sklido 
šiurpūs vaizdai. Kristianas parodė jai ir kitiems, kaip vienu metu 
pasiekti daugialypį malonumą. Kaip smurtas ir geismas eina iš- 
vien koja kojon. 

Be Kristiano pagalbos ji niekada nebūtų išmokusi pasitelkti 
savo kūną gundymo tikslais. Aukų medžioklei. Tačiau jis nesi- 
tikėjo, kad ji taip pat pirmą kartą gyvenime perpras, kaip reikia 
kontroliuoti įvykius. Galbūt ne iš karto, bet vėliau. Ir grįžusi iš 
Šveicarijos namo, šį meną puikiai įvaldė. 

Ji miegojo su kuo papuola. Suviliodama vyrus ir palikdama 
juos. Taip ji leido naktis. Dieną viskas vykdavo pagal nusistovėju- 
sią tvarką. Pamotės ledinis šaltumas. Darbas su gyvūnais Nautilus 
Trading įmonėje. Bendravimas su klientais ir savaitgaliai su šutve. 
Kartkartėmis pasitaikantys išpuoliai prieš žmones. 

Tada jos gyvenime atsirado Bjarnė, o jos viduje užgimė nauji 
jausmai. Jis sakė, jog ji esanti verta kur kas daugiau. Kad turinti 
savo vertę. Kad esanti žmogus, kuris gali praturtinti jį ir kitus. 
Kad ji nesanti kalta dėl to, ką padarė praeityje. Kad jos tėvas kiau- 
lė. Kad ji saugotųsi Kristiano. Kad praeičiai galas. 


*-. 


Albekas pastebėjo jos nuolankumą ir ėmė apgraibomis ieškoti 


savo kelnių užtrauktuko. Kimė šyptelėjo jam. Jis pamanė, kad gal- 


358 


P a FAZANŲ ŽUDIKAI L k 


būt ji nusišypsojo, nes jai patinka tokia įvykių eiga. Nes viskas vyks- 
ta taip, kaip ji suplanavo. Nes esanti kur kas sudėtingesnė asmenybė 
nei jis įsivaizdavo. Nes skausmingi smūgiai yra jos ritualo dalis. 

Bet Kimė šyptelėjo, nes žinojo, kad Finas yra jos valioje. Šyp- 
telėjo, kai jis išsitraukė savo penį. Šyptelėjo, kai pajuto jį ant savo 
nuogos šlaunies ir pastebėjo, kad jis ne iki galo sustrandėjęs. 

— Pagulėk ramiai, mums pavyks, — sušnabždėjo Kimė, žiūrėda- 
ma Finui į akis. — Pistoletas buvo žaislinis. Tenorėjau tave išgąs- 
dinti. Bet juk tu žinojai, tiesa? — Ji šiek tiek prasižiojo, kad lūpos 
atrodytų putlesnės. - Manau, aš tau patiksiu, — tarė ji, trindamasi 
į Finą. 

— Ir aš taip manau, - atsakė jis, lėtai nužvelgdamas tarpą tarp 
jos krūtų. 

— Tu stiprus. Nuostabus vyras. — Kimė meiliai priglaudė prie 
jo savo pečius ir pajuto, kaip jis atpalaidavo kojas. Dabar ji galėjo 
išlaisvinti savo ranką. Suėmusi Fino delną įspraudė sau tarp kojų. 
Vyras visiškai atsipalaidavo ir Kimė galėjo kita ranka suimti jo 
varpą. 

— Tu nieko nepasakosi apie tai Pramui ir kitiems, gerai? — pa- 
prašė ji, smaukydama jo varpą tol, kol Finas, galiausiai pagautas 
ekstazės, ėmė gaudyti orą. 

Finas galėtų jiems pranešti apie bet ką, tik ne apie tai. 


Niekas nedrįstų mesti iššūkio tiems vyrams. Ner jis tai žinojo. 


a 
A 


Kimė ir Bjarnė buvo išgyvenę pusmetį kartu, kai Kristianas 
nusprendė nebegalintis su tuo taikstytis. Kimė pastebėjo tai vieną 
dieną, kai jis sugundė šutvę surengti tokį išpuolį, kuris baigėsi vi- 
sai kitaip nei paprastai. Kristianas prarado kontrolę ir, norėdamas 


ją susigrąžinti, sukurstė kitus šutvės narius prieš Kimę. 

Ditlevas, Kristianas, Torstenas, Ulrikas ir Bjarnė. Vienas už vi- 
sus ir visi už vieną. 

Šie prisiminimai Kimės atmintyje išniro kaip tik tada, kai ant 
jos užsiropštęs Albekas nebegalėjo laukti ir bandė paimti ją jėga. 

Ji nekentė to ir kartu mėgavosi. Neapykanta yra didžiausias 
jėgų stimulas. Niekas kitas taip neužveda Kimės kaip kerštas. 

Sukaupusi visas jėgas ji truktelėjo visu kūnu atgal, prisitrauk- 
dama prie sienos. Šalia gulėjo sunki medinė statulėlė, kuria Albe- 
kas trenkė Kimei. Ji dar kartą suėmė jo pusiau suglebusią varpą. 
Finas nesipriešino. Todėl Kimė galėjo masturbuoti varpą tol, kol 
Finas ims šaukti apimtas ekstazės. 

Galiausiai Finas baigė jai ant šlaunies, bet niekaip negalėjo at- 
gauti kvapo. Tąnakt gyvenimas apdovanojo jį ne vienu netikė- 
tumu. Kadaise jis gyveno pilnavertį gyvenimą. Tačiau jau buvo 
spėjęs pamiršti, kuo skiriasi masturbacija savo ranka ir moters 
rankų lietimas. Tą akimirką Finas buvo visiškai bejėgis. Jo oda 
buvo drėgna, bet akys sausos. Žvelgė buku žvilgsniu į kažkokį taš- 
ką lubose, kuris negalėjo paaiškinti, kaip Kimė sugebėjo ištrūkti ir 
staiga gulėti priešais jį išskėstomis kojomis ir nutaikiusi pistoletą į 
vis dar tvinkčiojančią Albeko kirkšnį. 

— Pasimėgauk šiuo jausmu kaip reikiant, nes tai bus paskutinis 
kartas, kai gali tai padaryti, šunsnuki, — paragino Kimė ir atsi- 
stojo. Per jos koją varvėjo sperma. Ją užliejo panieka ir bjaurus 
pojūtis, jog ką tik buvo išniekinta. 

Toks pats jausmas, kokį Kimė juto, kai ją išdavė tie, kuriais ji 
labiausiai pasitikėjo. 

Ji prisiminė tėvo smūgius, kurių sulaukdavo, kai blogai elgda- 
vosi. Stulbinančias pamotės nuotaikų permainas ir pliaukštelėji- 
mus per ausis, kai ji entuziastingai ką nors pasakodavo. Aštrius 


girtutėlės motinos nagus, kai ji be jokios aiškios priežasties mo- 

suodavo kumščiais visomis kryptimis. Kimė vartodavo žodžius 
„prideramas“, „tyla“ ir „pagarba“. Žodžius, kuriuos dar būdama 
maža mergaitė suprato esant svarbius, bet tik suaugusi suvokė jų 
tikrąją reikšmę. 

O paskui Kristianas ir Torstenas bei kiti šutvės nariai. Tie, ku- 
riais ji be galo pasitikėjo. 

Taip, ji žinojo, ką reiškia būti išniekinta, ir pati geidė to. Gyve- 
nimas privertė ją tapti priklausoma nuo to. Tai ją vesdavo į priekį. 
Tai buvo jos varomoji jėga. 

— Kelkis, — liepė Kimė, atidarydama balkono duris. 

Buvo ramus, drėgnas vakaras. Iš terasų kitoje gatvės pusėje 
sklido kalbančių užsienio kalba žmonių balsai. Jie aidėjo tarsi pul- 
suojantis aidas betono kraštovaizdyje. 

— Kelkis. — Ji mosavo pistoletu ir stebėjo, kaip sutinusiame 
Fino veide išsiplečia šypsena. 

— Maniau, tu sakei, kad tai žaislas? — paklausė Finas, iš lėto 
judėdamas link Kimės ir tuo pat metu užsisegdamas kelnes. 

Ji pasisuko į ant grindų gulinčią statulėlę ir iššovė į ją. Kulka 
stebėtinai be jokio garso perskrodė medį. 

Albekas nustebo. 

Jis atšlijo, bet Kimė vėl pamojo ginklu, šį kartą link balkono. 

— Ko tu nori? — išėjęs į lauką paklausė Finas. Dabar jis buvo 
kur kas rimtesnis. Vyras tvirtai įsikibo į balkono turėklus. 

Kimė pažvelgė per kraštą. Žemiau esanti tamsa atsivėrė tarsi 
pragarmė, galinti praryti bet ką. Albekas tai žinojo. Jis tirtėjo. 

— Papasakok man viską, — paragino ji, pasitraukdama į prie- 
blandą šalia sienos. 

Finas padarė, kaip ji liepė. Lėtai, bet teisinga tvarka. Profesio- 
nalo kruopščiai sudėlioti pastebėjimai. Ką būtų galima nuslėpti, 
kai prieitas liepto galas? Kita vertus, juk tai tebuvo darbas. O da- 


bar ant kortos pastatyta kur kas daugiau. 

Albekas bėrė žodžius, tikėdamasis ištrūkti gyvas, o Kimė min- 
tyse piešė savo senus draugus. Ditlevą, Torsteną ir Ulriką. Sako- 
ma, kad galingi vyrai valdo bejėgę žmoniją. Ir save. Istorija tai ne 
kartą įrodė. 

Kai priešais ją stovintis vyras nebeturėjo ką pasakyti, Kimė šal- 
tai ištarė: 

— Turi du pasirinkimus: gali šokti arba būsi nušautas. Mes esa- 
me penktame aukšte. Neblogi šansai likti gyvam, jei šoksi. Apa- 
čioje yra krūmai. Ar tik ne dėl šios priežasties jie pasodinti taip 
arti pastato? 

Finas papurtė galvą. To jis labiausiai bijojo. Per savo gyveni- 
mą jis matė daug šilto ir šalto. Bet nieko panašaus į tai, kas vyko 
dabar. 

Finui pavyko išspausti gailią šypseną. 

— Apačioje nėra jokių krūmų, tik betonas ir žolė. 

— Tikiesi, kad pasigailėsiu? Ar parodei bent kiek gailesčio Tinei? 

Jis nieko neatsakė. Tik stovėjo nejudėdamas, suraukęs antakį ir 
bandydamas įsitikinti, kad galbūr ji tik juokauja. Šiaip ar taip, juk 
jiedu ką tik užsiėmė seksu. Ar kažkuo panašiu. 

— Šok arba šausiu tau į tarpkojį. Pažadu, tu neliksi gyvas. 

Finas žengė žingsnį link turėklų, paklaikusiomis iš siaubo aki- 
mis sekdamas pistoletą, kurį Kimė laikė nukreipusi į jį. Užlenkė 
pirštą ant gaiduko. 

Jei Finas nebūtų apsvaigęs nuo alkoholio, kuris pulsavo jo ve- 
nomis, viskas būtų baigęsi kulka. Tačiau jis persivertė per turėklą, 
tvirtai už jo įsitverdamas. Galbūt jam būtų pavykę įsisiūbuoti ir 
įšokti į apačioje esantį balkoną, jei Kimė nebūtų trankiusi ginklo 
buože jam per pirštų sąnarius, kol jie galiausiai sutrūko. 

Kai jis nukrito ant žemės, pasigirdo duslus trinktelėjimas. Jo- 


kio riksmo. 


TTT T Tarma SIS TTL FA VA Ą N Ų Ž U 1 I K A | DUINTUTITII LSSETELIILI ml TT TA 


Tada Kimė pasisuko į balkono duris ir pažvelgė į sulūžusią me- 
dinę statulėlę, kuri plačiai šypsodamasi gulėjo ant kilimėlio. Kimė 
atsakė jai šypsena, pasilenkė, paėmė tuščią kulkos tūtą ir įsidėjo į 
rankinę. 

Po valandos, kruopščiai nuvaliusi taures ir butelius bei visus 
kitus paviršius, ji patenkinta uždarė buto duris. Apjuosta per vi- 
durį pašluoste statulėlė ramiai stovėjo atremta į radiatorių. 

Tarsi virtuvės šefas, pasirengęs pavaišinti savo restorano sve- 


čius. 

Karlas išgirdo iš svetainės sklindančius griausmingus trenksmus 
bei murmesį. Atrodė, tarsi būtų susirinkę viso pasaulio drambliai 
ir kramsnotų jo daug mačiusius /KEA baldus. 

Nejau Džesperas ir vėl surengė vakarėlį? 

Karlas pasitrynė smilkinius ir pasiruošė iškelti skandalą. 

Kai atidarė duris, jo ausis užgulė kurtinantis triukšmas, akyse 
mirguliavo televizoriaus šviesos. Jis rado abiejuose sofos galuose 
susėdusius Morteną ir Džesperą. 

— Po velnių, kas čia vyksta? — šaukė jis, sutrikęs nuo visur gau- 
džiančio garso. Jį nustebino, kad kambaryje daugiau žmonių nėra. 

— Profesionali garso sistema, — nuotolinio valdymo pulteliu su- 
mažinęs garsą išdidžiai pareiškė Mortenas. 

Džesperas parodė į garsiakalbius, paslėptus už fotelių ir knygų 
lentynos. 

Kietai, ar ne? - kalbėjo už Džesperą jo žvilgsnis. 

Ramybė Mjorko namuose jau seniai praeitis. 

Jie padavė Karlui drungną TZuborg butelį ir bandė sušvelninti 
jo rūsčią veido išraišką, paaiškindami, kad sistemą dovanų gavo iš 


Morteno draugo tėvų, kuriems to daikto nereikėjo. 

Protingi žmonės. 

Kaip tik tą akimirką Karlas suskubo jiems kai ką pranešti. 

— Turiu naujienų, Mortenai! Hardis klausė, gal galėtum pasi- 
rūpinti juo čia, mano namuose. Už pinigus, žinoma. Jo lova sto- 
vėtų kaip tik toje vietoje, kur dabar riogso tavo madingas bosinis 
garsiakalbis. Mes galėtume pastatyti jį už lovos. Ant jo galėtume 
pakabinti Hardžio šlapimo maišelį. 

Karlas gurkštelėjo alaus, tada pabandė įvertinti abiejų vaikinų 
reakciją, kai jie pagaliau savo šeštadienio vakarą atsipalaidavusio- 
mis smegenimis suvirškino išgirstą informaciją. 

— Už pinigus? — perklausė Mortenas. 

— Hardis gyvens čia? — nutaisydamas nepatenkintą veido miną 
pasitikslino Džesperas. - Gerai, kaip nori. Man nerūpi. Jei skubiai 
negausiu vietos jaunimo namuose Senojoje grafystėje, persikelsiu 
gyventi pas mamą. 

Karlas patikės tik tada, kai pamatys savo akimis. 

— Kaip manai, kiek jis planuoja mokėti? — neatlyžo Mortenas. 

Karlo galva vėl pradėjo tvinkčioti. 

Jis pabudo po dviejų valandų. Įsmeigė akis į radijo aparatą su 
laikrodžiu, kurio ekrane švietė: SEKMADIENIS, 01:39:09. Jo 
galvoje sukosi įvairiausi vaizdiniai: auskarai, pagaminti iš ame- 
tisto ir sidabro, žmonių vardai, pavyzdžiui, Kailas Basetas, Koris 
Brunas ir Klavsas Jepesenas. 

Džespero kambaryje prisikėlė Niujorko gangsterių reperiai. 
Karlas jautėsi taip, tarsi būtų prarijęs milžinišką dozę mutavusio 
gripo viruso. Išsausėjusi nosis, perštinčios akiduobės ir didžiulis 
viso kūno bei galūnių nuovargis. 

Jis kurį laiką gulėjo ramiai, bandydamas užmigti, bet galiau- 
siai nuleido kojas nuo lovos žemyn. Svarstė, gal vertėtų palįsti po 


karštu dušu ir apsivalyti nuo savo demonų. 

Karlas pasisuko į radiją su laikrodžiu ir išklausė pranešimą apie 
tai, kad šiukšlių konteineryje buvo rasta dar viena mirtinai su- 
mušta moteris. Šįkart Didžiųjų kankinių garvėje, bet nužudymo 
detalės buvo lygiai tokios pačios, kaip ir tada, kai moteris buvo 
rasta Didžiojo kanono gatvėje. 

Karlas pagalvojo, kad tai keistas sutapimas, nes skirtingų gatvių 
pavadinimai prasidėjo žodžiu „Didysis“ ir antrojo žodžio pirmoji 
raidė abiem atvejais „k“. Jis bandė prisiminti, ar A skyriaus rajone 
yra kitų gatvių, kurių pavadinimas būtų panašus į šių dviejų. 

Kai paskambino Larsas Bjornas, Karlas nemiegojo ir buvo pa- 
sinėręs į savo svarstymus. 

— Manau, kad tau vertėtų apsirengti ir atvykti į Riodovrę, — 
pasiūlė jis. 

Karlas jau norėjo griežtai atrėžti, kad Riodovrė nepriklauso jų 
jurisdikcijai arba ką nors apie infekcijas ir epideminius susirgi- 
mus, bet persigalvojo, išgirdęs Bjorno žodžius apie tai, kad pievo- 
je šalia namo, kurio penktame aukšte gyveno privatus detektyvas 
Finas Albekas, buvo rastas jo lavonas. 

— Galva atrodo kaip jo, bet kūnas maždaug keliais coliais su- 
trumpėjęs. Jis tikriausiai nusileido ant pėdų. Jo stuburas sulindęs 
į kaukolę, — vaizdžiai nupasakojo situaciją Bjornas. 

Karlui galvos skausmas akimirksniu praėjo. Kad ir kaip būtų, 
jis bent jau pamiršo apie jį. 

Karlas rado Bjorną, stovintį priešais daugiaaukštį, išterliotą 
žmogaus ūgio grafičiu. 

Nužudyk savo motiną ir išprievartauk savo sušiktą šunį! - toks 
užrašas nenuteikė labai linksmai. Akivaizdu, kad į vakarus nuo 
Valbiu Bako esanti teritorija yra ne jo galvos skausmas. Bent šio- 


kia tokia paguoda. 

— Ką čia veiki, Larsai? — paklausė Karlas, pažvelgęs į kitapus 
Uosto gatvės šviečiančius kelių daugiabučių langus. Namai sto- 
vėjo už pusiau lapus numetusių medžių, mažiau kaip šimto jardų 
atstumu. Tai buvo Riodovrės vidurinės mokyklos, iš kurios jis vi- 
sai neseniai išėjo, teritorija. Taigi, buvusių jos auklėtinių vakarėlis 
turėtų tęstis. 

Keistas jausmas. Vos prieš kelias valandas jis buvo ten ir kalbė- 
josi su Klavsu Jepesenu. O dabar Albekas guli negyvas visai šalia, 
kitoje gatvės pusėje. Po velnių, kas vyksta? 

Bjornas pažvelgė niūriu žvilgsniu į jį. 

— Tikriausiai tu pameni, kad vienas patikimas policijos komi- 
sariato kolega, kuris dabar stovi priešais mane, buvo apkaltintas 
užsipuolęs žuvusįjį. Taigi, mudu su Markusu nusprendėme, kad 
mums vertėtų atvykti į vietą ir pamatyti viską savo akimis. Gal tu 
gali mums ką nors papasakoti? 

Toks jo tonas tamsų, šaltą rugsėjo rytą iš tiesų buvo labai ne- 
jaukus. 

— Jei būtum pasirūpinęs, kad mūsiškiai sektų jį, kaip buvau 
prašęs, tuomet galbūt žinotume kur kas daugiau. Kaip manai? — 
suniurnėjo Karlas, bandydamas išsiaiškinti, kur yra ant žolės už 
dešimties jardų gulinčio gniutulo apačia, kur — viršus. 

— Tie klounai, štai tenai, rado jį, - pranešė Bjornas. Jis parodė į 
gyvatvorę, kuri juosė vaikų priežiūros centrą, o tada į grupelę imi- 
grantų vaikinų, dėvinčių treningus, kurių kelnes puošė juostelės, 
ir šviesiaplaukes danes merginas, apsitempusias kojas itin siaurais 
džinsais. Buvo akivaizdu, kad nė vienam iš jų tai, kas vyksta, ne- 
kėlė jokio džiaugsmo. — Jie planavo pakvailioti vaikų priežiūros 
centro ar vaikų darželio, ar kaip ši vieta vadinasi, žaidimų aikšte- 


lėje. Bet jiems neišdegė. 

— Kada tai įvyko? — paklausė Karlas teismo medicinos gydyto- 
jo, kuris jau buvo pradėjęs pakuotis savo daiktus. 

— Na, šiąnakt pakankamai šalta, bet kūnas gulėjo pastato užuo- 
vėjoje, taigi drįsčiau sakyti, kad tai įvyko prieš valandą arba pu- 
santros, — dėstė jis, žiūrėdamas pavargusiomis akimis. Buvo aki- 
vaizdu, kad jis nori kuo greičiau palįsti po antklode ir prisiglausti 
prie šilto žmonos pasturgalio. 

Karlas pasisuko į Bjorną. 

— Noriu, kad žinotum, jog vakar vakare buvau ten, Riodovrės 
vidurinėje mokykloje. Kalbėjausi su buvusiu Kimės vaikinu. Tai 
paprasčiausias sutapimas, bet įtrauk į ataskaitą, kad aš apie tai 
paminėjau. 

Bjornas išsitraukė rankas iš odinio švarko ir kilstelėjo apyka- 
klę. 

— Buvai dabar? — jis pažvelgė tiesiai Karlui į akis. — Ar kada 
nors lankeisi Albeko bute? 

— Ne. Galiu patikinti, kad ne. 

— Esi tuo visiškai tikras? 

Ei, nagi, — pagalvojo Karlas, jusdamas, kaip iš slėptuvės pikt- 
džiugiškai žvelgia jo galvos skausmas. 

— Ei, nagi, —- numykė jis, neišmąstydamas, ką dar atsakyti. — 
Tai tiesiog neįmanoma. Ar jau buvai jo bute? 

— Samiras ir vaikinai iš Glostrupo nuovados dabar ten. 

— Samiras? 

— Samiras Hazi. Jis pakeitė Baką. Jis iš Riodovrės nuovados. 

Samiras Hazi. Berods, atsirado Asadui gimininga siela, su ku- 
ria jis galės gurkšnoti savo sirupo saldumo arbatą. 

— Gal radote savižudžio raštelį? —- paklausė Karlas, įėjęs į Albe- 
ko butą ir paspaudęs įdiržusią policijos vyresniojo inspektoriaus 


Antonseno ranką. Sios rankos su jokia kita ranka negalėtų supai- 

nioti nė vienas įgudęs Zelandijos policininkas. Jo rankos paspau- 
dimo niekas niekada nepamiršta. Vieną dieną Karlas pasakys jam, 
kad galėtų padėti hidraulikos specialistams. 

— Savižudžio raštelio? Ne, nieko panašaus. Duodu ranką nu- 
kirsti, kad tikrai kažkas jam padėjo. 

— Ką turi omenyje? 

— Čia nėra labai daug pirštų atspaudų. Nieko ant balkono durų 
rankenos bumbulo. Nieko ant virtuvės spintelių stiklų. Nieko ant 
kavos stalelio krašto. Kita vertus, mes radome labai ryškius pirštų 
atspaudus ant balkono turėklų, tikriausiai Albeko. Kokio velnio 
jam laikytis už turėklo, jei nusprendė šokti? 

— Turite kokių nors versijų? Juk situacija nėra išskirtinė. 

Antonsenas sukikeno. Jis taip elgdavosi kaskart, kai susitikda- 
vo su detektyvais iš kito rajono. Aukščiausio lygio draugiškumo 
demonstravimas, jei taip galima pasakyti. 

— Radome kraujo ant turėklų. Nedaug, tik šiek tiek. Lažinuosi, 
nių, kurios atsirado po grumtynių. Taip, čia kažkas įtartino. 

Jis pasiuntė porą nusikaltimo vietas apžiūrinčių ir įkalčius su- 
renkančių specialistų patikrinti vonios kambarį ir truktelėjo link 
Karlo ir Bjorno simpartišką, juodbruvą vyrą. 

— Vienas geriausių mano vyrų, o dabar jūs vagiate jį iš manęs. 
Pažvelkite man į akis ir pasakykite, ar jums ne gėda. 

— Samiras, — prisistatė vyras ir ištiesė ranką Bjornui. Tapo aiš- 
ku, kad jiedu niekada anksčiau nebuvo susitikę. 

— Noriu pasakyti tik tiek, kad jei blogai elgsitės su Samiru, — 
įspėjo Antonsenas, — turėsite reikalų su manimi. — Jis spustelėjo 
savo pavaldinio petį. 

— Karlas Mjorkas, — prisistatė Karlas ir lygiai taip pat stipriai, 


kaip ir Antonsenas, paspaudė naujam pažįstamajam ranką. 

— Taip, tai jis. — Linktelėjo Antonsenas, reaguodamas į pašai- 
piai klausiamą Samiro veido išraišką. - Žmogus, kuris išnagrinėjo 
Meretės Liungor bylą ir kuris užrvojo kelis niuksus Albekui, bent 
jau taip kalba žmonės. - Jis nusijuokė. Buvo aišku, kad ir kituose 
rajonuose Fino Albeko nemėgo. 

— Atrodo, kad arplaišos ant kilimo čia guli ne taip seniai, - kons- 
tatavo vienas iš nusikaltimo vietas apžiūrinčių ir įkalčius surenkan- 
čių specialistų, rodydamas į kažkokius mikroskopinius fragmentus 
priešais balkono duris. — Jos čia ne šiaip sau. - Vilkėdamas baltą 
laboratorinį chalatą jis pritūpė ir įdėmiai iš arti apžiūrėjo fragmen- 
tus. Keisti tie policijos nusikaltimo vietas apžiūrintys ir įkalčius 
surenkantys specialistai. Bet protingi. Jie tikrai verti pagarbos. 

— Ar jos galėtų būti nuo kokio nors medinio vėzdo ar ko nors 
panašaus? — paklausė Samiras. 

Karlas apsidairė po butą, bet nepastebėjo nieko keisto, išskyrus 
stambią medinę statulėlę, stovinčią šalia balkono durų apjuostą 
virtuvine pašluoste per juosmenį. Daili, iš medžio išdrožta Oli- 
verio Hardžio statulėlė, su ant galvos užvožta katiliuko formos 
skrybėle ir visa kita autentiška atributika. Steno Laurel statulėlė, 
Hardžio partnerė, buvo nustumta į kambario kampą. Kažkas čia 
buvo ne taip. 

Karlas pasilenkė, nuėmė pašluostę ir šiek tiek atlošė statulėlę 
į priekį. Buvo akivaizdu, kad geriau ją ištyrinėjus bus galima ką 
nors atkasti. 

— Turėsite ją apversti patys. Kiek matau, ši statulėlė tikrai ne 
pačios geriausios būklės. 

Visi susirinko aplink statulėlę ir išmatavo kulkos padarytą sky- 
lę bei apžiūrėjo kulkos sumaitotą medieną. 

— Palyginti mažas kalibras. Kulka net neišlėkė per kitą pusę, ji 
vis dar viduje, —- pastebėjo Antonsenas. Nusikaltimo vietas apžiū- 


rintys ir įkalčius surenkantys specialistai linktelėjo. 

Karlas pritarė. Labai tikėtina, kad tai .22 kalibro kulka. Bet 
tokios užtenka nužudyti žmogų, jei šaulys to ir siekė. 

— Ar kas nors iš kaimynų ką nors girdėjo? Pavyzdžiui, šūksnius 
arba šūvius? — paklausė Karlas, uostydamas kulkos skylę. 

Jie papurtė galvas. 

Keista, bet įprasta. Daugiaaukštis apgailėtinos būklės ir visiškai 
apleistas. Visame aukšte gyveno vos keli gyventojai. Tikėtina, kad 
niekas negyveno nei virš buto, nei po juo. Šio raudono statinio 
dienos buvo suskaičiuotos. Iš pažiūros gan baisus griozdas galėjo 
nuvirsti vos tik kiltų kokia stipresnė audra. 

— Nuo jos sklinda pakankamai stiprus kvapas, — konstatavo 
Karlas, atitraukdamas veidą nuo kulkos skylės. — Kaip manote, 
galėjo būti šauta iš poros jardų atstumo? Ir šiąnakt. 

— Visiškai pritariu, — pareiškė vienas nusikaltimo vietas apžiū- 
rintis ir įkalčius surenkantis specialistas. 

Karlas įžengė į balkoną ir pažvelgė per turėklus. Šuolis į pra- 
garą. 

Jis įsistebeilijo į šviesų jūrą, sklindančią nuo žemiau, anapus 
gatvės, esančių pastatų. Kiekviename lange buvo po veidą. Nors 
rytas buvo ankstyvas ir juodas lyg degutas, smalsuolių netrūko. 

Tada suskambo Karlo mobilusis telefonas. 

Ji neprisistatė, bet jai ir nereikėjo to daryti. 

— Tu pamanysi, kad aš juokauju, Karlai, — pareiškė Rouzė. — 
Bet naktinė Svendborgo pamaina aptiko auskarą. Budintis parei- 
gūnas žinojo, kur tiksliai jis yra. Ar ne fantastiška? 

Jis pažvelgė į savo rankinį laikrodį. Kur kas fantastiškiau buvo 
tai, jog Rouzė manė, kad Karlas tokiu paros metu yra pasirengęs 
naujienoms. 

— Tu nemiegojai, tiesa? — paklausė ji, nelaukdama atsakymo. — 
Dabar skubu į komisariatą. Jie turi elektroniniu laišku atsiųsti 


nuotraukas. 

— Gal galime palaukti iki aušros, ar netgi pirmadienio? — Jo 


galva vėl tvinkčiojo nuo skausmo. 


— Ar yra minčių, kas galėjo jį nustumti nuo balkono krašto? — 
paklausė Antonsenas, kai Karlas baigė pokalbį. 

Jis papurtė galvą. Kas gi tai galėtų būti? Žinoma, kažkas, kie- 
no gyvenimą savo šniukštinėjimais sugriovė Albekas. Kažkas, kas 
galbūt pamanė, kad seklys žino pernelyg daug. Bet tai taip pat ga- 
lėjo būti kažkas iš Kimės aplinkos. Karlo galvoje sukosi daugybė 
minčių, bet nė vienos tokios, kuria būtų galima vadovautis kaip 
pakankamai pagrįsta. 

— Ar patikrinote jo biurą? — paklausė Karlas. — Klientų bylas, 
susitikimų žurnalą, ar išklausėte pranešimus jo telefono atsakikly- 
je, ar perskaitėte jo elektroninius laiškus? 

— Mes pasiuntėme žmones. Jie sako, kad ten tėra paprasčiausia 
sena, tuščia pašiūrė, prie kurios kabo pašto dėžė, o ne koks rimtas 
kabinetas. 

Karlas suraukė antakį ir apsidairė. Tada priėjo prie šalia sienos 
stovinčio stalo, pakėlė vieną Albeko vizitinę kortelę ir surinko de- 
tektyvų agentūros telefono numerį. Vos po trijų sekundžių kita- 
me kambaryje suskambo telefonas. 

— Taigi, dabar žinome, kur yra jo tikrasis biuras! — šūktelėjo 
Karlas, apsidairydamas aplink. — Tiesiog čia. 

Kambarys nebuvo panašus į biurą. Jame nebuvo jokių segtuvų, 
jokio aplanko, kuriame laikomi kvitai. Nieko, kas būdinga biurams. 
Tik knygų klubo knygos, keli dekoratyviniai daiktai ir daugybė Hel- 
muto Lotės ir panašaus stiliaus atlikėjų kompaktinių diskų. 

— Apžiūrėkite kiekvieną bute esantį daiktą, - liepė Antonsenas. 


Tai turėtų užtrukti. 

Kai Rouzė vėl paskambino, Karlas buvo ką tik prigulęs ant 
savo lovos. Jo kūnas juto visus gripui būdingus simptomus. Da- 
bar ji žodžius bėrė taip spėriai, kad net duso. 

— Karlai, tai būtent tas auskaras. Auskaras iš Lindelso užutėkio 
sutampa su auskaru, kuris buvo rastas Kimės dėžutėje. Dabar mes 
iš tiesų galime susieti tą auskarą su dviem Langelande dingusiais 
žmonėmis. Nuostabu, tiesa? 

Žinoma, kad nuostabu. Bet jai kalbant tokiu tempu buvo sun- 
ku įsiterpti. 

— Ir tai dar ne viskas, Karlai. Gavau atsakymus į kelis elek- 
troninius laiškus, kuriuos išsiunčiau šeštadienio popietę. Galėsi 
pasikalbėti su Kailu Basetu. Kaip tau patinka? 

Karlas pritraukė pečius sau prie ausų ir tingiai truktelėjo visu 
kūnu link lovos galvūgalio. Kailas Basetas? Tas vaikinas, prie kurio 
mokykloje įkyriai kabinėjosi šurvė? Taip, tas pats... geras. 

— Jis gali su tavimi susitikti šiandien po pietų. Mums pasisekė, 
nes paprastai jo nebūna biure. Bet pasitaiko, kad sekmadienio po- 
pietėmis jis ten pasėdi. Judu susitiktumėte antrą valandą dienos. 
O tada galėtum grįžti, nes 16:20 yra lėktuvas. 

Staiga Karlas pašoko savo lovoje, tarsi kas būtų atleidęs jo nu- 
garoje įtaisytą spyruoklę. 

Lėktuvu?! Apie ką, po galais, tu kalbi, Rouze? 

— Jis Madride. Jis turi biurą Madride. 

Karlas plačiai išplėtė akis. 

Madridas! Po velnių, jokiais būdais neskrisiu į Madridą. Gali ten 
skristi pati, jei nori. 

— Aš jau užsakiau bilietą, Karlai. Tu skrendi SAS avialinijų rei- 
su 10:20. Mes susitiksime oro uoste iki skrydžio likus pusantros 


valandos. Iu jau užregistruotas. 

— Ne, ne, ne. Aš tikrai niekur neskrisiu. — Jis bandė nuryti 
gerklėje susiformavusį gumulą. — Tikrai ne! 

— Oho, Karlai! Nejau bijai skristi? —- nusijuokė Rouzė. Į tokį 
juoką ramiai nesugebėtų sureaguoti net pats padoriausias ir man- 
dagiausias žmogus. 

Tai tiesa, jis išties bijojo skristi. Bent kiek jam buvo žinoma, 
nes vienintelis kartas, kada bandė tai daryti, buvo tada, kai skrido 
į vakarėlį Olborge. Kad jaustųsi saugiau, tiek skrisdamas pirmyn, 
tiek ir atgal, jis sąmoningai prisigėrė. Karlas nusitašė iki sąmonės 
netekimo, o Viga ne juokais nusikamavo besitąsydama su juo. At- 
einančias dvi savaites jis įsikibdavo tvirtai į žmoną miegodamas. 
Po galais, į ką jam reikės įsikibti šį kartą? 

— Rouze, aš neturiu paso ir neskrisiu. Atšauk bilietą. 

Ji vėl nusijuokė. Išties nemalonus derinys - galvos skausmas, 
kamuojantis siaubas ir Rouzės juoko bangos ausyse. 

— Dėl paso suderinau su oro uosto policija, - neatlyžo ji. — Jie 
turės paruošę tau kelionės dokumentus. Nurimk, Karlai. Duosiu 
tau raminamųjų Žrisium. Tau tereikia iki skrydžio likus pusantros 
valandos atvykti į trečią terminalą. Metro traukiniu atvažiuosi į 
vietą. Tau net nereikia pasiimti dantų šepetuko. Bet nepamiršk 
kreditinės kortelės, gerai? 

Tada ji baigė pokalbį ir Karlas liko gulėti vienas tamsoje. Nie- 
kaip negalėdamas prisiminti, kada viskas pakrypo tokia linkme. 


31 SKYRIUS 


- Išgerk dvi Fyisium tabletes, - liepė Rouzė ir įkišo Karlui į burną 
dvi nedideles tabletes. Dar dvi ji įkišo į Karlo viršutinę kišenę. Jas 
reikės išgerti grįžtant. Taip pat į kišenę įbruko pliušinį meškutį. 

Karlas sutrikęs apsidairė po terminalą ir bilietų kasas, gal pamatys 
kokį nors atsakingą asmenį, galinų įžvelgti ką nors netinkamo: ne- 
tinkamus drabužius, nepatikimą žvilgsnį. Bet ką, kas galėtų išgelbėti 
jį nuo pasivažinėjimo eskalatoriumi, nugabensiančiu jį į pragaištį. 

Rouzė padavė jam ant lapo atspausdintą detalią informaciją apie 
jo maršrutą, taip pat Kailo Baseto biuro adresą, kišeninį žodyną ir 
griežtai liepė nepraryti dviejų likusių tablečių tol, kol neatsisės į 
lėktuvą, skrendantį namo. Be abejo, prisakė dar daugiau visko. Vos 
po kelių minučių jis neprisimins nė pusės to, ką ji dėstė. Kaipgi 
kitaip, juk per visą naktį nesudėjo nė bluosto? Jis juto, kaip ima 
smarkiai gargaliuoti jo viduriai. Suprantama, tai baimės sukelto vi- 
duriavimo požymiai. 

— Nuo vaistų gali tapti šiek tiek mieguistas, — galiausiai tarė ji, — 
bet jie veiksmingi, patikėk manimi. Išgėręs jų nieko nebijosi. Net 


jei lėktuvas sudužtų, nieko nepastebėtum. 

Karlas atkreipė dėmesį, kad ji pasigailėjo paskutinių savo žo- 
džių. Rouzė palydėjo Karlą iki eskalatoriaus, padavė jam laikiną 
pasą ir keleivio įlaipinimo taloną. 

Kai lėktuvas įvažiavo į pakilimo taką, Karlo kūnu pradėjo 
žliaugti prakaitas. Jo marškiniai pasidarė pastebimai tamsesni, 
batuose pradėjo slidinėti pėdos. Taip, jis pastebėjo, kad tabletės 
pradėjo veikti. Bet širdis taip smarkiai daužėsi, jog ne juokais pa- 
didėjo tikimybė numirti nuo širdies smūgio. 

— Ar jums viskas gerai? — mandagiai paklausė šalia jo sėdinti 
moteris, ištiesdama ranką, kad Karlas galėtų į ją įsikibti. 

Kai lėktuvas pakilo trisdešimt tūkstančių pėdų į orą, Karlui 
atėmė amą. Vienintelis dalykas, kurį jis jautė, buvo turbulencija. 
Viskas, ką jis girdėjo, buvo fiuzeliažo girgždesys ir trinksėjimas. 

Jis atsuko šviežio oro padavimo antgalį, tada vėl užsuko. Atlošė 
savo sėdynę, patikrino, ar po ja yra gelbėjimosi liemenė, o kaskart 
pro šalį praeinant stiuardesei kartojo vieną ir tą pačią frazę „ne, 
ačiū. 

Netikėtai jis atsijungė. 

— Pažvelkite, apačioje Paryžius, — pasigirdo tolimas šalia sėdin- 
čios moters balsas. Karlas atsimerkė ir jį vėl užplūdo košmaras, 
išsekimas, gripui būdingi skausmai. Galiausiai jis pamatė ranką, 
rodančią į kažkokius blausius pavidalus, rankos savininkės many- 
mu, ten buvo Eifelio bokštas ir Šarlio de Golio aikštė. 

Karlas linktelėjo. Iš tiesų visa tai jam buvo nė motais. Paryžius 
gali pabučiuoti jam į vieną vietą. Jis tenorėjo kuo greičiau išsineš- 
dinti iš lėktuvo. 

Šalia sėdinti moteris matė, kaip jis jaučiasi, todėl vėl paėmė jo 
ranką ir laikė ją tol, kol jis pabudo lėktuvui nusileidus ant Madri- 
do Barajas oro uosto nusileidimo tako. 


— Jūs buvote užmigęs, — tarė ji, parodydama į metro ženklą. 

Karlas patapšnojo per savo mažąjį talismaną krūtinės kišenėje 
ir apčiupinėjo vidinę švarko kišenę, kurioje laikė piniginę. Tada 
mintyse pasvarstė, ar jo Visa kortelė pravers šioje svetimoje šaly- 
je. 

— Labai paprasta, — paaiškino moteris, kai Karlas pasakė jai, kur 
jam reikia važiuoti. — Nusipirkite metro kortelę štai ten, o tada 
eskalatoriumi nusileiskite žemyn. Traukiniu važiuokite iki Nuevos 
Minesterios, ten persėskite į šeštą liniją ir važiuokite iki Cwatro Ca- 
minos. Ten persėskite į antrą liniją ir važiuokite iki Opera stotelės. 
Iš ten pavažiuokite vos vieną stotelę penkta linija ir atsidursite 
Callao. Iš ten jums reikės nužingsniuoti maždaug šimtą jardų, kad 
atsidurtumėte toje vietoje, kurioje jūs su kažkuo susitinkare. 

Karlas apsidairė aplink, ieškodamas kokio nors suolo, ant ku- 
rio prisėdęs galėtų bent kiek pailsinti apsunkusią galvą ir kojas. 

— Parodysiu jums kelią. Man į tą pačią pusę. Mačiau, kaip 
jautėtės lėktuve, - švaria danų kalba pakalbino draugiškas balsas. 
Karlas nugręžė žvilgsnį į vyrą, kuris akivaizdžiai buvo kilęs iš Azi- 
jos. — Aš esu Vincentas, — prisistatė jis. Jis žingsniavo, paskui save 
traukdamas lagaminą su bagažu. 

Tikrai ne tokį sekmadienį Karlas piešė savo vaizduotėje, kai 
vos prieš kelias valandas tingiai gulėjo po antklode lovoje. 

Kai galiausiai metro traukinys atvežė jį į reikiamą vietą, Karlas 
išsiropštė iš Ca//a0 stoties koridorių lauk ir atsistojęs nužiūrinė- 
jo Gran Via paminklinę konstrukciją, kuri jam priminė ledkalnį. 
Neoimpresionistinis, funkcionalistinis, klasicistinis gigantas. Bū- 
tent taip Karlas apibūdintų šį statinį, jei kas nors paprašytų jo tai 
padaryti. Karlas niekada nebuvo matęs ir regėjęs nieko panašaus: 
triukšmas, kvapai, karštis, visur skubančių, juodaplaukių žmonių 
keliamas neįtikėtinas bruzdesys. Visoje šioje masėje jis matė vie- 


ną vienintelį išskirtinį žmogų. Tai buvo beveik bedantis elgeta, 

sėdintis priešais jį ant šaligatvio. Priešais save jis buvo susidėliojęs 
daugybę įvairiausių spalvų plastikinių dangrelių, į kuriuos rinko 
aukas. Visuose juose buvo monetų ir banknotų. Viso pasaulio 
valiutomis. Karlas negalėjo suprasti pusės to, kas vyksta, bet pa- 
stebėjo švytinčiose vyro akyse besislepiančią ironiją. Jo akys tarsi 
sakė: Jūsų teisė rinktis. Kam paaukosite? Alui, vynui, stipriesiems 
gėrimams ar cigaretėms? 

Aplink jį besisukiojantys žmonės šypsojosi. Vienas žmogus 
išsitraukė fotoaparatą ir paprašė Karlo jį nufotografuoti. Elgeta 
plačiai išsiviepė, parodydamas bedantę burną, ir pakėlė lentelę su 
užrašu: NUOTRAUKOS, 280 EURŲ. 

Tai išjudino. Ir ne tik susirinkusią minią, bet ir Karlą. Būda- 
mas pavargęs, tiek dvasiškai, tiek fiziškai, Karlas savotiškai surea- 
gavo į visa tai. Jis netikėtai ėmė kvatotis. Savotiška ironijos išraiš- 
ka. Elgeta netgi padavė jam savo vizitinę kortelę, ant kurios buvo 
užrašytas interneto tinklalapio adresas: www.lazybeggars.com. 
Kikendamas Karlas papurtė galvą ir, nepaisant to, kad iš esmės 
buvo nusistatęs prieš gatvėje išmaldos prašančius žmones, įsikišo 
kortelę sau į kišenę. 

Staiga Karlas grįžo į realybę. Jį užliejo nenumaldomas noras 
kaip reikiant įkrėsti vienai savo kolegei iš „O“ skyriaus. 

Jis atsidūrė nepažįstamoje šalyje ir jautėsi siaubingai blogai. 
Prisirijo tablečių, kurios apkvaišino jo smegenis. Imuninė sistema 
aktyviai kovojo su neigiamais padariniais, todėl maudė kiekvieną 
kūno sąnarį. Jis apsičiupinėjo ir suvokė, kad kišenėse švilpauja 
vėjai. Jis visada šypsodavosi, kai matydavo perdėtai atsargius turis- 
tus. Ber dabar pats vyresniojo inspektoriaus pavaduotojas detek- 
tyvas, kuris visur pastebėdavo pavojingus ir įtartinus tipus, tapo 
vienu iš tokių turistų. Ar galima dar labiau apsikvailinti? Ir dar 


sekmadienį. Situacija tokia: piniginės nėra. Kišenė buvo tuščia. 

Užteko dvidešimt minučių pasivažinėti sausakimšu metro, kad 
liktų plikas basas. Be kreditinių kortelių, laikino paso, vairuotojo 
teisių, šiugždančių banknotų, metro bilietų, telefono numerių 53- 
rašo, sveikatos draudimo kortelės, lėktuvo bilietų. 

Gilesniame dugne atsidurti turbūt buvo neįmanoma. 

KB Construcciones laukiamajame jis buvo pavaišintas puode- 
liu kavos. Atrėmęs galvą į apdulkėjusius langus galėjo mažumė- 
lę pasnausti. Prieš penkiolika minučių priimamojo tarnautojas 
sustabdė jį Grand Via 31 pastato fojė. Kadangi Karlas neturėjo 
jokio asmens dokumento, tarnautojas nenorėjo jo įleisti, kol ne- 
gavo patvirtinimo dėl jo susitikimo su kompanijos vadovu. Vaiki- 
nas vieną po kito bėrė gausybę nesuprantamų žodžių. Galiausiai 
Karlas piktai papurtė galvą ir pagalvojęs, kokius daniškus žodžius 
užsieniečiams yra sunkiausia ištarti, užriko: „Redgrod med fode!“ 
(„Braškės su grietinėle!“ ). 

Padėjo. 

— Kailas Basetas, - snūduriuodamas išgirdo Karlas. 

Karlas atsargiai atsimerkė, baimindamasis, ar nepabudo skais- 
tykloje. Jo galva ir kūnas stipriai pulsavo. 

Jam buvo paduotas dar vienas kavos puodelis. Dabar jis sėdėjo 
priešais milžiniškus grotuotus Baseto biuro langus. Tą akimirką, 
būdamas pakankamai blaivaus proto, jis įsižiūrėjo į maždaug tris- 
dešimt penkerių metų žmogaus veidą. Jame atsispindėjo begalinis 
pasitikėjimas savimi, materialinė gerovė ir galia. 

— Jūsų kolegos trumpai papasakojo, kodėl esate čia, — prabilo 
Basetas. — Jūs tiriate seriją žmogžudysčių, kurios gali būti susi- 
jusios su mane internatinėje mokykloje užpuolusiais žmonėmis. 
Tiesa? 

Jis kalbėjo danų kalba su akcentu. Karlas apsidairė. Biuras 


buvo milžiniškas. Apačioje, Gran Via gatvėje, pirmyn atgal į Sfera 

arba Lefžies parduotuves zujo daugybė žmonių. Galima sakyti, ti- 
krų tikriausias stebuklas, kad šiose vietose žmogus vis dar suprato 
danų kalbą. 

— Mes dar nežinome, ar tiriame seriją žmogžudysčių, ar tik 
porą. - Karlas godžiai išgėrė kavą. Labai smarkiai paskrudintų pu- 
pelių. Ne visai tokią, kuri galėtų padėti išjudinti žarnyną. — Jūs tei- 
giate neabejodamas, kad žmogžudystes įvykdė tie, kurie jus užsi- 
puolė. Kodėl to nepasakėte tada, kai prieš juos buvo iškelta byla? 

Jis nusijuokė. 

— Sakiau. Ir kur kas anksčiau. Vienam asmeniui. 

— Konkrečiai kam? 

— Savo tėvui, kuris buvo senas Kimės tėvo draugas nuo moky- 
klos laikų. 

— Supratau. Ir kas iš to išėjo? 

Jis truktelėjo pečiais ir atidarė graviruotą sidabrinę cigarečių 
dėžutę. Pasirodo, tokie daiktai vis dar egzistuoja. Pasiūlė Karlui 
cigaretę. 

— Kiek turite laiko? 

— Mano lėktuvas išskrenda 16:20. 

Jis žvilgterėjo į savo rankinį laikrodį. 

— Aišku, tada mes neturime labai daug laiko. Kaip suprantu, 
važiuosite taksi? 

Karlas giliai užsirūkė. Tai padėjo. 

— Turiu nedidelę problemą, - ištarė jis, mažumėlę suglumęs. 

Jis paaiškino Basetui, kaip jį, važiuojantį metro, apvogė kišen- 
vagiai. Dabar jis neturi nei pinigų, nei paso, nei lėktuvo bilieto. 

Basetas paspaudė vidaus telefono mygtuką. Jo nurodymai se- 
kretorei nuskambėjo ne itin draugiškai. Gal labiau paniekinamai. 

— Trumpai pasakosiu jums situaciją. - Basetas pažvelgė į baltą 


pastatą, stovintį kitoje gatvės pusėje. Gal jis ir turėjo skausmin- 

gų prisiminimų, bet įskaityti juos suakmenėjusiose ir bejausmėse 
akyse buvo sudėtinga. — Mano ir Kimės tėvai susitarė, kad atėjus 
laikui, kad ir kiek tai užtruktų, ji bus nubausta. Aš tam pritariau. 
Gerai pažinojau jos tėvą. Lasenas, tokia jo pavardė. Iki šiol su juo 
bendrauju. Jam priklauso butas Monake, vos už dviejų minučių 
kelio nuo mano namų. Jis yra gan nepalenkiamas žmogus. Saky- 
čiau, toks, kurio verčiau neprovokuoti. Ypač tais laikais. Dabar jis 
sunkiai serga. Jam liko ne kažin kiek gyventi. — Jis nusišypsojo. 
Tokia reakcija pasirodė keistoka. 

Karlas suraukė lūpas. Taigi, Kimės tėvas rimtai serga. Vadinasi, 
tas melas apie jo ligą, kurį jis surezgė Tinei, pasirodė esantis tiesa. 
Ką gi, įdomi situacija. Kaip jis ne kartą įsitikino, tikrovė ir fanta- 
zija neretai susipina tarpusavyje. 

— Kodėl Kimė? — paklausė jis. — Jūs minite tik jos vardą. O 
kaip kiti? Argi jie nebuvo lygiai tiek pat prisidėję? Ulrikas Dybolas 
Jensenas, Bjarnė Thogersenas, Kristianas Volfas, Ditlevas Pramas, 
Torstenas Florinas? Argi jie su tuo nesusiję? 

Basetas sunėrė ant krūtinės rankas. Jam tarp lūpų tabalavo de- 
ganti cigaretė. 

— Norite pasakyti, kad, jūsų manymu, jie sąmoningai pasirin- 
ko mane kaip auką? 

— Nieko nežinau apie tai. Aš nelabai daug žinau apie incidentą. 

— Ką gi, tada aš jums papasakosiu. Buvau visiškai atsitiktinė 
auka, esu tuo įsitikinęs. Ir viskas pasisuko netikėta linkme. - Jis 
uždėjo ranką sau ant krūtinės ir mažumėlę pasilenkė į priekį. — 
Man sulaužė tris šonkaulius, skilo raktikaulis. Ilgą laiką po to šla- 
pinausi krauju. Jie galėjo be vargo pribaigti mane. Tai, kad to 
nepadarė, taip pat buvo atsitiktinumas, galiu jus patikinti. 

— Hm, bet ką tuo norite pasakyti? Tai nepaaiškina, kodėl jūsų 


kerštas turėtų būti nukreiptas tik prieš Kimę Lasen. 

— Žinote, Mjorkai? Tą dieną, kai tie šunsnukiai, mane užpuolė, 
aš šį tą išmokau. Tiesą sakant, esu jiems už tai dėkingas. — Sulig 
kiekvienu kito sakinio žodžiu jis pabarbendavo per stalą. — Aš 
supratau, kad atsiradus galimybei turi ją griebti už ragų, nesvar- 
bu, ji atsitiktinė ar ne. Nesvarstydamas dėl jos teisingumo, kito 
žmogaus kaltės ar nekaltumo. Tai verslo pasaulio alfa ir omega. 
Suprantate? Išgaląskite savo ginklus ir nuolat naudokite juos. Pir- 
myn. Šiuo atveju mano ginklas buvo galimybė daryti įtaką Kimės 
tėvui. 

Karlas giliai įkvėpė. Provincialo ausims tokie žodžiai nenu- 
skambėjo patraukliai. Jis pažvelgė šnairomis. 

— Vis tiek manau, kad ne viską suprantu. 

Basetas papurtė galvą. Nieko keisto, juodu buvo iš skirtingų 
planetų. 

— Aš tenoriu pasakyti, kad Kimė buvo lengviausiai prieinama, 
todėl ji vienintelė, turėjo iškęsti mano kerštą, - paaiškino jis. 

— Jums nerūpėjo kiti? 

Jis gūžtelėjo pečiais. 

— Jei tik būčiau turėjęs galimybę, būčiau atkeršijęs ir jiems. 
Aš paprasčiausiai jos neturėjau. Žinote, kiekvienas turime savitus 
medžioklės metodus. 

— Tada Kimė nebuvo aktyvi šutvės narė, lyginant su kitais? 
Kas, jūsų manymu, buvo šutvės vadas? 

— Žinoma, kad Kristianas Volfas. Bet jei vertintume pagal tai, 
kad visi tie velniai veikia visi kartu vienu metu, mano manymu, 
Kimė yra toji, kuri laikosi atokiausiai. 

— Ką turite omenyje? 

— Ji elgėsi labai neutraliai, kai jie ėmėsi manęs. Labiausiai reiš- 


kėsi Florinas, Pramas ir Kristianas Volfas. Ber kai jie baigė savo 

juodą darbą — šiaip ar taip, iš mano ausies tekėjo kraujas, todėl jie 
tikriausiai išsigando, — vadžias į savo rankas perėmė Kimė. 

Jis išplėtė šnerves, tarsi vis dar galėtų užuosti ją, stovinčią ša- 
limais. 

— Suprantate, jie įjaudrino ją. Ypač Volfas. Jiedu su Pramu gra- 
baliojo ją tol, kol Kimė galiausiai buvo pasirengusi. Tada stumte- 
lėjo Kimę link manęs. — Basetas suspaudė kumščius. — Iš pradžių 
ji tik nesmarkiai tekštelėjo, bet po to mušė vis energingiau. Kai 
Kimė pamatė, kad man skauda, jos akys darėsi vis didesnės, ji kvė- 
pavo vis giliau ir giliau, mušė vis stipriau ir stipriau. Ji spardė man 
į pilvą bato galu. Ir stipriai. - Jis užgesino savo cigaretę į peleninę, 
kuri buvo panaši į bronzinę statulą, stovinčią ant kitoje gatvėje 
esančio pastato stogo. Baseto veidas buvo susiraukšlėjęs. Tai Kar- 
las pastebėjo tik dabar, skaisčiai šviečiant saulei. Ganėtinai anksti 
tokiam jaunam žmogui. — Jei Volfas nebūtų jos sulaikęs, Kimė 
būtų mane mušusi tol, kol būtų užmušusi. Esu tuo įsitikinęs. 

— O kaip kiti? 

— Taip, kiti. — Jis palinksėjo. — Manyčiau, jie nekantraudami 
laukė kito karto. Jie buvo tarsi kokie bulių kovų stebėtojai. Pati- 
kėkite manimi, aš žinau, ką kalbu. 

Į biurą įėjo sekretorė, prieš tai atnešusi Karlui kavos. Liekna ir 
patraukli, apsivilkusi drabužiais, kurie buvo lygiai tokie patys juo- 
di kaip ir jos plaukai bei antakiai. Vienoje rankoje ji laikė voką, 
kurį padavė Karlui. 

— Dabar turite šiek tiek eurų ir keleivio įlaipinimo taloną, kad 
galėtumėte grįžti namo, — anglų kalba paaiškino ji ir draugiškai 
nusišypsojo. 

Tada pasisuko į savo bosą ir stumtelėjo link jo popieriaus lapą. 
Basetas paskubom permetė jį akimis. Informacija, kurią jis pa- 


matė tame lape, sukėlė nevaldomą jo pyktį. Tai Karlui priminė 


383 


A nusi JUSSI ADLER-OLSEN Di TT 


Kimės paveikslą ekstazės apimtomis akimis, kokį ką tik nupiešė 
Basetas. 

Basetas akimirksniu suplėšė lapą ir piktai burbėdamas sviedė 
jo skiautes sekretorei į veidą. Jo veidas buvo paklaikęs. Raukšlės 
buvo labai ryškios. Nuo tokios nuožmios savo boso reakcijos mo- 
teris ėmė drebėti. Apimta gėdos ji įsmeigė akis į grindis. Reginys 
iš tiesų buvo nemalonus. 

Kai sekretorė paskui save uždarė duris, Basetas nusišypsojo 
Karlui. Atrodė, tarsi ką tik nieko neįvyko. 

— Ji tėra kvaila maža biuro pelė. Nesukite galvos. Ar dabar ga- 
lėsite grįžti namo į Daniją? 

Jis tyliai linktelėjo ir bandė pademonstruoti bent kokį dėkin- 
gumą, bet buvo nelengva. Kailas Baseras dabar buvo panašus į 
tuos žmones, kurie kadaise nuskriaudė jį. Neturintis nei kruope- 
lės užuojautos. Jis ką tik atsiskleidė prieš Karlo akis. Velniop jį ir 
visus kvailus bjaurybes. 

— O kaip dėl Kimės bausmės? — galiausiai paklausė Karlas. — 
Kokia ji buvo? 

Jis nusijuokė. 

— Oi, tai buvo tikrų tikriausias atsitiktinumas. Ji patyrė persi- 
leidimą ir buvo stipriai sumušta. Apskritai, ji jautėsi blogai, todėl 
kreipėsi į tėvą pagalbos. 

— Kurios, kaip įsivaizduoju, negavo. — Vaizduotėje jis piešė 
jaunos moters paveikslą, kuriai tėvas nesuteikia pagalbos, kai jai 
tos pagalbos reikia labiausiai. Galbūt meilės trūkumas jau buvo 
palikęs savo žymę mažos mergaitės veide, kai ji stovėjo tarp savo 
tėvo ir pamotės, užfiksuota toje senoje žurnalo Gossip nuotrau- 
koje? 

— Taip, situacija išties šlykšti, kiek man yra žinoma. Jos tėvas 


tuo metu buvo apsistojęs viešbutyje DAngleterre (jis visada ten 

apsistoja, kai atvyksta į Daniją), ir Kimė įsiveržė pas jį su trenks- 
mu. Po galais, ko ji tikėjosi? 

— Jis išspyrė ją lauk? 

— Nė nemirktelėjęs. Tikra tiesa. - Basetas sukikeno. — Bet prieš 
išeidama ji dar galėjo susirinkti kelis tūkstančius kronų, nes ban- 
knotus jos tėvas švystelėjo ant grindų. Taigi, iš viso to reikalo ji vis 
dėlto šį tą išpešė. Bet po to įvyko atsisveikinimas amžiams. 

— Jai priklauso namas Ordrupe. Gal žinote, kodėl ji ten nenu- 
važiavo? 

— Ji nuvažiavo. Ir ten ją pasitiko lygiai taip pat. - Basetas pa- 
purtė galvą. Buvo akivaizdu, kad jam vis tiek. — Ką gi, Karlai 
Mijorkai, jei norite sužinoti daugiau, turėsite skristi vėlesniu reisu. 
Šiame krašte reikia ganėtinai anksti užsiregistruoti skrydžiui. Jei 
norite spėti į 16:20 reisą, jums metas vykti. 

Karlas giliai įkvėpė. Jis jau juto, kaip nerimą kontroliuojan- 
čioje smegenų srityje vis stiprėja lėktuvo turbulencijos sukeltos 
bangos. Tada prisiminė tabletes kišenėje. Todėl išsitraukė pliušinį 
meškutį, o po jo ir tabletes. Jis pasodino pliušinį meškutį ant stalo 
krašto ir gurkštelėjo kavos, kartu nugurgdamas tabletes. 

Per puodelio kraštą jis pažvelgė į ant stalo netvarkingai sumes- 
tus dokumentus, kišeninį skaičiuotuvą, rašalinį parkerį, nešvarią 
peleninę ir galiausiai į sugniaužtas Kailo Baseto rankas bei visiškai 
baltus krumplius. Tik tada pakėlė galvą ir pažvelgė į Baseto veidą. 
Jis pamatė vyrą, kuris tikriausiai pirmą kartą gyvenime buvo pri- 
verstas leistis į prisiminimus apie deginantį skausmą, kurį žmonės 
taip puikiai moka sukelti ir sau, ir kitiems. 

Basetas įdėmiai žiūrėjo į mielą, pliušinį gyvūnėlį. Atrodė, tarsi 
į jį ką tik būtų trenkęs nuslopintų jausmų žaibas. 


Jis atsilošė savo kėdėje. 

— Ar atpažįstate šį pliušinį meškutį? —- paklausė Karlas. Tabletės 
užstrigo kažkur tarp gerklės ir balso stygų. 

Basetas linktelėjo, tada sukaupė jėgas ir atsakė: 

— Taip, jis visada tabaluodavo ant Kimės riešo mokykloje. Ne- 
žinau, kodėl. Ant jo kaklo visada būdavo raudonas šilkinis kaspi- 
nas, kuriuo ji prisirišdavo žaislą prie riešo. 

Akimirką Karlui pasirodė, kad Basetas tuoj pratrūks verkti. Bet 
tada jo veido raumenys įsitempė ir žmogus, kuriam vieni juokai 
buvo pažeminti sekretorę, vėl kaip niekur nieko tapo savimi. 

— Taip, pamenu jį labai gerai. Jis kabėjo ant Kimės riešo, kai ji 


mušė mane be jokio tikslo. Po velnių, iš kur jį gavote? 

Kai ji pabudo viešbučio Ansgar kambaryje, buvo beveik dešim- 
ta valanda ryto. Sekmadienis. Jos lovos kojūgalyje stovintis televi- 
zorius mirguliavo, buvo įjungtas 2 kanalas, rodė praėjusios nak- 
ties įvykių kartojimus. Nors policija dėjo milžiniškas pastangas, 
jiems nepavyko išsiaiškinti jokios konkretesnės sprogimo Diube- 
lio stotyje priežasties. Todėl šis įvykis nuėjo į antrą planą. Dabar 
kur kas didesnis dėmesys buvo sutelktas į amerikiečių vykdomus 
bombardavimus, nukreiptus prieš sukilėlius Bagdade, ir Kasparo- 
vo kandidatūrą į Rusijos prezidentus. Tačiau pats didžiausias dė- 
mesys buvo sutelktas į lavoną, kuris buvo rastas priešais aptriušusį 
raudonos spalvos namą Riodovrėje. 

Tikėtina, kad tai buvo žmogžudystė. Policijos atstovas spaudai 
informavo, kad apie tai liudija keli požymiai. Ypač tas faktas, kad 
auka, prieš nukrisdama žemyn, buvo tvirtai įsikibusi į balkono 
turėklus, jai per pirštus buvo suduota buku daiktu, galimai pisto- 
letu, iš kurio tą pačią naktį buvo iššauta į bute rastą medinę sta- 
tulėlę. Policija šykštėjo informacijos, be to, iki šiol neturėjo jokio 


konkretaus įtariamojo. 

Bet kokiu arveju, jie taip sakė. 

Ji apkabino savo ryšulėlį. 

— Dabar jie žino, Mile. Dabar vaikinai žino, kad einu jų pėdo- 
mis. — Ji bandė nusišypsoti. - Kaip manai, jie dabar kartu? Kaip 
manai, Torstenas, Ulrikas ir Ditlevas tariasi, ką jiems reikės daryti, 
kai mamytė prisikas iki jų? Įdomu, ar jie dabar bijo. 

Ji ėmė sūpuoti ryšulėlį. 

— Manau, jie nusipelnė bijoti po visko, ką mums padarė. Su- 
tinki? Žinai, Mile? Tam jie turi rimtą priežastį. 

Televizoriaus ekrane matėsi, kaip operatorius bando pritraukti 
vaizdą, nukreipęs kamerą į greitosios medicinos pagalbos koman- 
dą, iškeliančią lavoną iš žūties vietos. Tačiau buvo pernelyg tamsu, 
kad būtų galima padaryti gražų reportažą. 

— Žinai, Mile? Neturėjau papasakoti kitiems apie metalinę 
dėžutę. Tai buvo netinkamas sprendimas. — Ji nusišluostė akis. 
Ašaros prapliupo netikėtai. —- Neturėjau jiems to sakyti. Kodėl aš 


tai padariau? 
25 


Ji persikėlė gyventi pas Bjarnę Thogerseną ir tai buvo tikrų 
tikriausia šventvagystė. Jei ji ketino dulkintis su kuo nors kitu, tai 
turėjo būti daroma slaptai, arba ji turėjo dulkintis su visa šutve. 
Kito pasirinkimo nebuvo. Ir staiga farališkai sulaužo visas seniai 
įsigalėjusias taisykles. Ji ne tik pasirinko vieną vienintelį šutvės 
narį, ji pasirinko tą, kuris buvo žemiausioje vietoje pagal hierar- 
chiją. 

Tai buvo visiškai nepriimtina. 

— Bjarnė? - griausmingai suriko Kristianas. — Po galais, ko tau 
reikia iš to netikėlio? — Jis norėjo, kad viskas liktų taip, kaip bū- 


davo visada. Norėjo, kad jų bendri smurtiniai išpuoliai tęstųsi to- 

liau, norėjo, kad Kimė būtų visada jiems prieinama, ir tik jiems. 

Bet nepaisant Kristiano grasinimų ir spaudimo, Kimė laikėsi 
savo. Ji pasirinko Bjarnę. Kitiems beliko tenkintis prisiminimais 
apie ją. 

Kurį laiką grupuotė tęsė savo orgijas. Jie susitikdavo maždaug 
kas ketvirtą sekmadienį, uostydavo koksą ir žiūrėdavo smurtu al- 
suojančius filmus, tada suvirsdavo į vieną kurį nors didžiulį Tors- 
teno arba Kristiano visureigį ir pasileisdavo ieškoti potencialios 
aukos, kurią galėtų užpulti ir primušti. Kartais jie susitardavo su 
aukomis ir duodavo joms pinigų kaip kompensaciją už tai, kad jas 
pažemino ir sukėlė skausmą; kartais jie paprasčiausiai užpuldavo 
aukas iš nugaros ir mušdavo be jokios priežasties tol, kol galiausiai 
juos kas nors pamatydavo. Taip pat pasitaikydavo išimtinių atve- 
jų. Pavyzdžiui, prie Esrumo ežero radę žvejojantį senolį jie tvirtai 
žinojo, kad ši auka neturės šansų išgyventi. 

Toks išpuolis prieš nekaltą auką labiausiai atitiko jų braižą. Kai 
sąlygos būdavo pačios tinkamiausios ir jie galėdavo eiti iki galo. 
Kai kiekvienas galėdavo atlikti savo vaidmenį. 

Bet prie Esrumo ežero viskas pakrypo kažkaip ne taip. 

Ji matė besikeičiančias Kristiano emocijas. Jis visada susijau- 
dindavo, bet tąkart jo veidas tapo rūškanas ir griežtas. Jis tvirtai 
suspaudė lūpas ir dėmesingai žvalgė aplinką. Apimtas negatyvių 
jausmų stovėjo nuošalyje ir pasyviai stebėjo kitus. Jis žiūrėjo, kaip 
jiems visiems velkant vyrą į vandenį Kimės rūbai glotniai prilim- 
pa prie jos kūno. 

— Paimk ją dabar, Ulrikai! - staiga suriko jis, kai Kimė varvančia 
suknele praskėtusi kelius atsitūpė pažiūrėti, kaip kūnas išplaukia į 
ežerą ir nugrimzta į dugną. Pajutus tokią galimybę Ulriko akys net 
sušvito. Tuo pat metu jis jautė nepasitikėjimą ir baimę. Daugybę 


kartų, kol Kimė dar nebuvo išvykusi į Šveicariją, jis atsisakydavo 

galimybės pasidulkinti su ja ir užleisdavo kitiems. Atrodė, kad 
smurto ir sekso kokteilis neveikdavo jo taip, kaip veikdavo kitus. 
Aistra išblėsdavo nespėjus pasitenkinti. 

— Nagi, Ulrikai! — ragino visi, išskyrus Bjarnę, kuris prašė to 
nedaryti. Ditlevas ir Kristianas sugriebė Bjarnę ir nutempė į šalį. 

Kimė matė, kaip Ulrikas atsisega kelnių užtrauktuką, regis, pa- 
sirengęs atlikti savo darbą iki galo. Bet ji nepastebėjo, kaip Torste- 
nas puola prie jos iš nugaros ir prispaudžia prie žemės. 

Jei ne Bjarnės keiksmai ir galingi mostai kumščiais, jei ne lai- 
kina Ulriko impotencija, kilusi dėl įrampos, jie visi tą dieną būtų 
išprievartavę ją ant ežero kranto, šalia meldų tankmės. 

Neilgai truko, kai Kristianas ėmė sistemingai persekioti ją. Jam 
nė kiek nerūpėjo Bjarnė ir kiti. Jis siekė bet kokia kaina prisikasti 
iki jos. Ir neketino nurimti, kol nepasieks savo. 

Bjarnė pasikeitė. Kalbėdamas su Kime jis būdavo kažkoks iš- 
siblaškęs. Liovėsi ją glamonėjęs, kai grįždavo namo, jo dažnai ne- 
rasdavo. Į kairę ir dešinę leisdavo pinigus. Kalbėdavosi telefonu, 
kai manydavo, kad ji miega. 

Kristianas stengėsi visur jai asistuoti. Nauti/us gyvūnais pre- 
kiaujančioje kompanijoje, pakeliui iš darbo namo, bute, kuriame 
ji gyveno su Bjarne, kai kiti šurvės nariai surado jam nesunkų 
darbą ir jis nesipainiojo po kojomis. 

Kimė išjuokė jį. Pasišaipė iš Kristiano iškreiptų poreikių ir ne- 
gebėjimo suvokti tikrovės. Netrukus ji pastebėjo, kaip sustiprėjo 
Kristiano pyktis. Kaip ėmė degti jo akys. Bet Kimė jo nebijojo. 
Ką dar jis galėtų padaryti jai, ko nėra padaręs? 

Galiausiai tai įvyko kovo mėnesį. Tą dieną, kai virš Danijos 
plytinčiame danguje plika akimi buvo galima įžiūrėti skriejančią 
Hyakutakio kometą. Torstenas parūpino Bjarnei teleskopą, o Di- 


tlevas užleido savo jachtą. Planas buvo toks: kol Bjarnė be saiko 

plemps alų ir bandys išmatuoti milžiniškas visatos erdves, Kristia- 
nas, Ditlevas, Torstenas ir Ulrikas įsilauš į jo butą. 

Ji niekada nesužinojo, iš kur jie gavo raktą nuo buto durų. Kad 
ir kaip būtų, jie netikėtai stovėjo priešais ją. Akių lėliukės buvo 
susitraukusios, o šnervės niežtėjo nuo kokso. Jie nieko nekalbėjo, 
tiesiog ėmėsi jos. Prirėmė prie sienos ir plėšė drabužius tol, kol 
nebeliko trukdžių ją paimti. 

Ji irgi tylėjo, nes žinojo, kad nuo kalbų jie tik dar labiau įsiau- 
drintų. Juk daugybę kartų matė, kokie jie tampa užpuldinėdami 
kitus žmones. 

Šurvės vaikinai nekentė inkštimo. Nekentė ir Kimė. 

Nė nenukraustę daiktų nuo kavos stalelio jie nusviedė ant jo 
Kimę. Prievartos aktas prasidėjo nuo to, kad Ulrikas apžergė jos 
pilvą ir didžiulėmis rankomis sugriebė kelius, priversdamas ją pra- 
sižergti. Iš pradžių ji bandė trankyti jam per nugarą, bet apsvaigęs 
nuo narkotikų riebus jo kūnas nieko nejautė. Ir kokia prasmė? Ji 
žinojo, kad Ulrikui patinka. Plakimas, žeminimas, prievarta — bet 
kas, kas prasilenkė su tradicine morale. Ulrikas nepaisė tabu. Bet 
koks fetišas būdavo išbandomas. Ber koks. Tačiau nueiti iki galo, 
kaip kiti, jis nesugebėdavo. 

Kai Ulrikas nulipo nuo jos, Kristianas atsistojo Kimei tarp 
kojų ir sugrūdo savo falą į makštį. Jis tol smaginosi, kol vietoje 
akių švietė tik išvirtę baltymai, o lūpos persikreipė iš pasitenki- 
nimo. Antras buvo Ditlevas. Jis baigė greitai, kaip visada keistai 
virpėdamas, lyg tampomas spazmų. Tada atėjo Torsteno eilė. 

Kai jis savo liesu kūnu trynėsi į Kimę, netikėtai tarpduryje 
pasirodė Bjarnė. Ji pažvelgė jam tiesiai į akis. Bjarnė pripažino 
savo žemesnę padėtį šutvėje. Jis negalėjo atsilaikyti prieš šutvės 


bičiulystę. Kimė šaukė, kad jis išeitų, bet Bjarnė to nepadarė. Kai 

Torstenas atsiplėšė nuo Kimės, į jo vierą stojo Bjarnė. Ir tą akimir- 
ką gašlų vaikinų alsavimą pakeitė triumfo šūksniai. 
Kimė stebeilijo į jo ryškų, melsvai raudoną veidą ir pirmą kartą 
aiškiai suvokė, kuo pavirto jos gyvenimas. 
Susitaikiusi su neišvengiamu ji užsimerkė ir prarado sąmonę. 
Paskutinis dalykas, kurį ji girdėjo prieš visiškai pasinerdama į 
išganingą alpulį, buvo jų juokas. Visi juokėsi iš Ulriko, kai įsigei- 
dus pabandyti dar kartą, jo varpa nesugebėjo išlaikyti erekcijos. 
Tai buvo paskutinis kartas, kai Kimė matė juos visus vienoje 


vietoje. 


— Mano mažyte, pažiūrėk, ką mamytė tau atnešė. 

Ji išvyniojo iš audinio mažą žmogutį ir žvelgė į jį nuoširdžiau- 
sio švelnumo kupinomis akimis. Kokia Dievo dovana. Tokie ma- 
žyčiai rankų ir kojų pirštukai. Tokie mažutėliai nagučiai. 

Tada Kimė išpakavo paketą, ištraukė jo turinį ir iškėlė virš iš- 
džiūvusio kūnelio. 

— Pažvelk, Mile, ar kada nors matei ką nors panašaus? Juk bū- 
tent to mums šiandien reikia? — Ji palietė pirštu vieną mažą ranke- 
lę. - Mamytė labai šilta, tiesa? —- paklausė Kimė. — Taip, mamytė 
labai šilta. — Ji nusijuokė. — Tavo mama būna tokia, kai labai su- 
sijaudina. Juk tu žinai. 

Ji pažvelgė pro langą. Buvo paskutinė rugsėjo diena. Tą pačią 
dieną, prieš dvylika metų, ji persikėlė gyventi pas Bjarnę. Tik tą- 
dien nelijo. 


Bent kiek ji pamena. 


Kai jie baigė prievartauti, paliko Kimę tysoti ant kavos stalelio. 


Susėdę ratu ant grindų, tol šnarpštė koksą, kol visiškai apkvai- 

to. Jie kvatojo susiėmę už pilvų. Kristianas kelis kartus skaudžiai 
pliaukštelėjo Kimei per nuogas šlaunis, taip parodydamas, kad 
šutvė susitaikė su ja. 

— Nagi, Kime! — šaukė Bjarnė. — Nesidrovėk. Juk tai mes. 

— Dabar viskas baigta, - suniurnėjo ji. - Pabaiga. 

Kimė galėjo prisiekti, kad jie nepatikėjo. Jie manė, kad Kimė 
pernelyg priklausoma nuo jų ir kad greitai atšliauš pas juos. Bet 
Kimė to nepadarė. Niekada. Šveicarijoje ji išsivertė be jų. Ir dabar 
IšsiVEIS. 

Kimei prireikė jėgų atsikelti. Jos tarpvietė degė. Klubų raiščiai 
buvo patempti. Skaudėjo kaklą. Slėgė patirtas pažeminimas. 

"Tas siaubingas pažeminimo jausmas, lyg dangaus kerštas, dar 
kartą pasikartojo, kai ją prie namo Ordrupe pasitiko Kasandra ir 
paniekos kupinu tonu išrėžė: 

— Ar ką nors apskritai šiame pasaulyje sugebi padaryti teisin- 
gai, Kime? 

Kitą dieną ji sužinojo, kad Torstenas nusipirko Nautilus Tra- 
ding A/S įmonę. Ji tapo bedarbė. Vienas iš darbuotojų, kuris 
buvo jos draugas, įteikė jai čekį ir pasakė, kad, deja, ji turi apleisti 
patalpas. Kolega papasakojo, kad Florinas įdarbino naujus dar- 
buotojus. Jei ji norinti pateikti skundą, turi kreiptis į savininką 
asmeniškai. 

Kai Kimė nuėjo į banką išsigryninti čekio ir įnešti pinigus 
į sąskaitą, sužinojo, kad Bjarnė ištuštino jųdviejų sąskaitą ir ją 
uždarė. 

Jai neleis ištrūkti iš jų nagų. Jokiais būdais. Toks buvo pla- 
nas. Kelis mėnesius Kimė gyveno savo bute, kuris buvo įrengtas 
Ordrupe esančiame name. Naktimis ji iš virtuvės nugvelbdavo 
maisto ir nusinešdavo į savo butą. Dienomis miegodavo, rankoje 


tvirtai sugniaužusi savo mažą pliušinį meškutį ir surietusi kojas. 

Kasandra neretai atsistodavo anapus jos buto durų ir lavindavo 
savo veriantį balsą. Bet Kimė buvo kurčia aplinkiniam pasauliui. 

Kimė niekam nieko nebuvo skolinga. Kimė buvo nėščia. 

— Tu neįsivaizduoji, kokia buvau laiminga, kai sužinojau, kad 
laukiuosi tavęs, — kalbėjo ji, šypsodamasi mažylei. - Akimirksniu 
suvokiau, kad tu būsi mergaitė, ir žinojau, kokį vardą tau duosiu: 
Milė. Tai buvo tau skirtas vardas. Ar neatrodo smagu ir keista? 

Kimė kiek negrabiomis rankomis vėl suvystė kūnelį. Tarsi ma- 
žutėlis kūdikėlis Jėzus, įvyniotas į baltą audeklą. 

— Aš nekantriai laukiau tavo gimimo, įsivaizdavau, kaip mudvi 
gyvensime savo name, lygiai taip pat kaip kiti žmonės. Po tavo 
gimimo mama ketino susirasti darbą. Mama įsivaizdavo, kaip pa- 
ims tave iš vaikų darželio ir mudvi visą laiką būsime kartu. 

Kimė ištraukė krepšį, padėjo ant lovos ir įbruko į jį vieną vieš- 
bučio pagalvę. Ji atrodė saugi ir šilta. 

— Taip, mudvi turėjome gyventi tame name, tik mes abi. Ka- 
sandrai būtų tekę išeiti. 

Kristianas Volfas pradėjo skambinėti Kimei, iki jo vestuvių li- 
kus kelioms savaitėms. Jį varė į neviltį tai, kad Kimė jo visiškai 
nepaisė. 

Nors vasara buvo niūri, Kimei šis laikas buvo kupinas palai- 
mos. Jos gyvenimas pamažu ėmė stotis į vėžes. Ji nustūmė į už- 
marštį visas sukeltas nuoskaudas. Dabar, Kimei pradedant naują 
gyvenimo etapą, sustiprėjo ir jos atsakomybės jausmas. 

Praeitis buvo mirusi. 

Iki tol, kol vieną dieną pas Kasandrą apsilankė Ditlevas Pramas 
ir Torstenas Florinas. Įsitaisę pamotės svetainėje jie laukė Kimės. 
Tada ji suvokė, kad pabėgti nuo praeities yra neįmanoma. Kai 
Kimė pamatė juos, nužiūrinėjančius ją nuo galvos iki kojų, prisi- 
minė, kokie jie gali būti pavojingi. 

— Tave aplankė tavo seni draugai, - sučiulbo Kasandra. Ji vilkė- 
jo beveik permatomą vasarinę suknelę. Moteris pasipiktino, kad 
turi palikti savo valdas, bet tai, apie ką ten bus kalbama, nebuvo 
skirta jos ausims. 

— Nežinau, kodėl jūs čia, bet noriu, kad išeitumėte, — liepė 
Kimė, aiškiai žinodama, kad tai tik derybų pradžia. 

— Tu per giliai įklimpusi, Kime, - perspėjo Torstenas. — Tu 
negali pasitraukti. Kas žino, ką gali iškrėsti. 

Ji papurtė galvą. 

— Apie ką tu kalbi? Kad nusižudysiu ir paliksiu jums nemalo- 
numų galinčius sukelti laiškus? 

Ditlevas palinksėjo. 

— Gal ir taip. Yra ir kitų dalykų, kuriuos, mūsų manymu, ga- 
lėtum iškrėsti. 

— Pavyzdžiui? 

— Ar tai svarbu? — klausimu į klausimą atsakė Torstenas, prisi- 
artindamas prie Kimės. 

Jei tik jiedu dar kartą pagriebs ją, Kimė smogs viena iš didžiu- 
lių kampe stovinčių kiniškų vazų. 

— Esminis dalykas yra tas, kad mes žinome, kur tave rasti, kai 
esi su mumis. Juk ir tu negali be to gyventi, pripažink, Kime, — 
neatlyžo Torstenas. 

Ji kreivai nusišypsojo. 

— Torstenai, galimas daiktas, kad tapsi tėvu. Arba juo tapsi tu, 
Ditlevai. - Kimė neketino jiems sakyti, bet buvo verta išvysti jų- 
dviejų ištįsusius veidus. —- Kodėl turėčiau eiti su jumis? — Ji uždėjo 
ranką sau ant pilvo. - Manote, kad tai tinkama kūdikiui? Man 
taip neatrodo. 

Kai jiedu susižvalgė, Kimė suprato, kokios mintys sukasi jų 
galvose. Jiedu turėjo vaikų, išgyveno skyrybas ir buvo įsivėlę į 

daugybę šeimyninių konfliktų. Dar vienas skandalas negali su- 
griauti jų reputacijos. Juos labiau neramino Kimės maištas. 

— Turėsi jo atsikratyti, — netikėtai šiurkščiai paliepė Ditlevas. 

Jis ištarė „atsikratyti jo“. Užteko šių žodžių, kad Kimė suvok- 
tų, jog vaikui kilo mirtinas pavojus. 

Kimė pakėlė abi rankas ir ištiesė jas tarsi parodydama distan- 
ciją tarp jų ir savęs. 

— Jei norite apginti savo interesus, palikite mane ramybėje. Su- 
pratote? Tiesiog palikite mane ramybėje. Visiškai. 

Kimė patenkinta stebėjo, kaip išgirdus visai kitu tonu ištartus 
žodžius persimainė abiejų vyrų veidai. 

— Jei to nepadarysite, žinokite, kad turiu dėžutę, kurioje su- 
dėti daiktai, galintys jus visiškai sužlugdyti. Ta dėžutė yra mano 
gyvybės draudimas. Noriu jus patikinti: jei man kas nors atsitiks, 
pasirūpinsiu, kad visi sužinotų apie šią dėžutę. — Tiesą sakant, ji 
niekada neplanavo to daryti. Nors iš tiesų turėjo tokią dėžutę, 
Kimė niekada nebuvo svarsčiusi galimybės ją kam nors parody- 
ti. Joje tebuvo jos trofėjai. Maži daikteliai - kiekvieno žmogaus, 
kurio gyvybė užgeso nuo jų rankų. Tarsi indėnų nuplėšti skalpai. 
Tarsi matadoro nurėžtos bulių ausys. Tarsi inkų išplėštos aukų 
širdys. 

— Kokią dėžutę? — paklausė Torstenas. Raukšlės suktame kaip 
lapino veide dar labiau išryškėjo. 

— Tai tik daiktai, kuriuos paėmiau iš visų užpultų žmonių. Pa- 
naudojus tos dėžutės turinį gali būti atskleista viskas, ką mes pa- 
darėme. Ir jei paliesite mane arba mano vaiką, supūsite už grotų. 
Pažadu. 

Buvo akivaizdu, kad Didevas patikėjo jos grasinimais. Torste- 
nas atrodė nusiteikęs skeptiškai. 


— Įvardink bent vieną daiktą, - liepė jis. 

— Vienas iš dviejų auskarų, tos moters iš Langelando. Korio 
Bruno guminis kojos raištis. Pamenat, kaip Kristianas sugriebė jį 
ir nustūmė nuo tramplino? Tikriausiai prisimenate, kaip Kristia- 
nas vėliau stovėjo lauke prie Be//aboj plaukimo komplekso, ran- 
koje laikydamas raištį, ir juokėsi. Nemanau, kad jis juoksis suži- 
nojęs, jog kartu su tuo raiščiu mano dėžutėje guli kelios Trivia! 
Pursuit žaidimo kortelės iš Rorvigo. Kaip manote? 

Torstenas Florinas nusuko akis nuo Kimės. Tarsi norėdamas 
įsitikinti, kad anapus durų niekas nesiklauso. 

— Tu teisi, Kime, — ištarė jis. — Aš taip pat manau, kad jis ne- 
sijuoktų. 

Kristianas aplankė ją vieną naktį, kai girtutėlė Kasandra buvo 
giliai įmigusi. 

Jis atsistojo šalia Kimės lovos. Tada lėtai ir aiškiai ištarė žo- 
džius, kad įsismelktų jai į smegenis: 

— Kime, pasakyk, kur yra dėžutė, arba tuoj pat nudėsiu tave. 

Jis mušė ją tol, kol galiausiai vos begalėjo pakelti rankas. Daužė 
jos pilvą, kirkšnis, krūtinę. Nuo smūgių įskilo kaulai. Bet Kimė 
nepasakė jam, kur yra dėžutė. 
kad jo misija baigta. Ir kad Kimė paprasčiausiai išsigalvojo istoriją 
apie dėžutę ir joje esančius daiktus. 


Kai ji atsipeikėjo, pati paskambino greitajai pagalbai. 

Ji pabudo tuščiu skrandžiu. Bet nesijautė alkana. Buvo sekma- 
dienio popietė. Kimė tebebuvo viešbutyje. Valanda popiečio miego 
suteikė jai vilties, kad viskas stosis į vietas. Argi tokio suvokimo ne- 
užtenka jaustis sočiai? 

Ji pasisuko į šalia ant lovos padėtą krepšį, kuriame gulėjo ryšulys. 

— Šiandien įteiksiu tau dovaną, mažoji Mile. Aš mąsčiau apie ją. 
Tu nusipelnei paties geriausio mano žaislo, kokį man yra tekę turėti. 
Tai mano mažasis pliušinis meškutis, — paaiškino ji. - Mamytė pa- 
svarstė, ar nevertėtų jo įteikti tau, kad galėtum dažniau pažaisti su 
juo. Ir šiandien yra ta diena. Ar tu laiminga? 

Kimė pajuto, kaip jos galvoje tūnantys balsai tyko ir laukia, kada 
ji suklys. Bet ji įkišo ranką į krepšį, palytėjo ryšulį ir leidosi užliejama 
šiltų jausmų. 

— Taip, dabar aš rami, mano meile. Aš visiškai rami. Šiandien nie- 


kas mūsų nenuskriaus. 


Kai greitosios pagalbos automobilis atvežė ją į Bispebjergo li- 


goninę, sudaužytu pilvu, nusėtą mėlynių ir gausiai kraujuojančią, 

ligoninės personalas kelis kartus perklausė jos vieno ir to paties — 
kaip tai galėjo įvykti. Vienas iš vyriausiųjų gydytojų net pasiūlė 
skambinti į policiją, bet Kimė juos atkalbėjo. Ji patikino, kad jos 
kūną nusėjusios mėlynės atsirado nukritus nuo viršutinės labai 
stačių laiptų pakopos. Jos žodžiais, kartais apsvaigdavo galva. Vie- 
nas toks sąmonės aptemimas ištiko būtent tuo momentu, kai ji 
stovėjo ant viršutinės pakopos. Kimė dievagojosi, kad niekas ne- 
siekė jos nužudyti. Ji gyveno viena su pamote. Tai tebuvo kvailas 
ir nemalonus nelaimingas atsitikimas. 

Kitą dieną medicinos seserys suteikė jai vilties, kad vaikas iš- 
gyvens. Tačiau po to jos perdavė Kimei linkėjimus nuo senų mo- 
kyklos draugų, kurių, kaip ji žinojo, verčiau pasisaugoti. Ketvirtą 
dieną ligoninėje ją, gulinčią vienvietėje palatoje, aplankė Bjarnė. 
Neatsitiktinai būtent Bjarnė buvo pasiųstas į ligoninę. Pirmiau- 
sia, Bjarnė, skirtingai nuo kitų, nebuvo žinomas asmuo. Be to, 
niekas nemokėjo taip puikiai užkalbėti dantų ir pūsti miglos į 
akis kaip jis. 

— Sakei, kad turi įkalčių prieš mus, Kime. "Tai tiesa? 

Ji nieko neatsakė. Tiesiog įsistebeilijo pro langą į pompastiš- 
kus, aptriušusius pastatus. 

— Kristianas apgailestauja dėl to, ką tau padarė. Jis klausia, ar 
norėtum būti perkelta į privačią ligoninę. Kūdikiui viskas gerai? 

Kimė piktai pažvelgė į jį. To užteko, kad Bjarnė nusuktų akis. 
Jis aiškiai žinojo, kad neturi teisės apskritai jos ko nors klausinėti. 

— Perduok Kristianui, kad tai buvo paskutinis kartas, kai jis 
mane lietė ar apskritai turėjo kokių nors reikalų su manimi. Su- 
pratai? 

— Kime, juk pažįsti Kristianą. Nėra paprasta jo atsikratyti. Jis 
sako, kad tu net neturi advokato. Tokio, kuriam galėtum papasa- 


koti apie mus, Kime. Jis taip pat sako, jog persigalvojo ir dabar 

tiki, kad turi dėžutę su visais tais daiktais. Kuriuos minėjai. Jo 
manymu, tu iš tiesų gali imtis veiksmų. Galiu patvirtinti, kad tai 
sakydamas jis plačiai išsiviepė. - Bjarnė nesėkmingai pabandė pa- 
mėgdžioti Kristiano veido išraišką, suniurnėdamas kaip jis, bet 
Kimei tai nepadarė įspūdžio. Kristianas niekada nesijuokdavo iš 
to, kas kelia jam grėsmę. — Ir jei tu neturi advokato, tuomet Kris- 
tianas domisi, kas tau padės. Kime, tu neturi draugų, išskyrus 
mus. Visi tai žino. —- Bjarnė palietė jos ranką, bet Kimė nustūmė 
ją šalin. —- Manau, tiesiog turėtum pasakyti, kur yra dėžutė. Ar ji 
name, Kime? 

Staiga ji pratrūko: 

— Manai, kad aš kvaila? Perduok Kristianui, kad jeigu jis atstos 
nuo manęs, galėsite ir toliau elgtis kaip tinkami, man nusispjauti. 
Bjarne, aš nėščia. Ar tu nesuvoki? Jei apie tuos daiktus sužinos pa- 
šaliniai žmonės, man ir mano kūdikiui kils didelis pavojus. Nejau 
nesupranti? Dėžutė palikta kritiniam atvejui. 

To jai tikrai nevertėjo pasakyti. 

Kritiniam atvejui. Šie žodžiai Kristianui pasirodė grėsmingi. 

Kai Bjarnė išėjo, Kimė nebegalėjo užmigti naktį. Ji tik gulėjo 
tamsoje, budriai klausydama, kas vyksta aplink. Vieną ranką ji 
laikė uždėjusi ant pilvo, kitą — šalia laido, kad galėtų bet kada 
paspausti mygtuką ir išsikviesti medicinos seserį. 

Jis pasirodė rugpjūčio antrosios naktį, apsivilkęs baltą gydytojo 
chalatą. 

Ji užsnūdo vos akimirkai. Netikėtai pajuto jo ranką sau ant 
burnos ir tvirtą spaudimą keliu į krūtinę. Jis išrėžė be užuolankų: 

— Kas žino, kur dingsi išėjusi iš čia, Kime. Mes stebime tave, 
bet niekada negali būti tikras. Pasakyk, kur dėžutė, ir paliksime 
tave ramybėje. 


Ji nieko neatsakė. 

Kristianas stipriai smogė laisva ranka Kimei į pilvą, o kai ji 
vis tiek nieko neatsakė, smogė dar ir dar kartą, kol galiausiai ėmė 
nevalingai susitraukinėti jos pilvo raumenys, trūkčioti koja ir siū- 
buoti lova. Būtų ją užmušęs, jei nebūtų parblokšta šalia Kimės lo- 
vos stovėjusi kėdė, kurios sukeltas, lyg iš pragaro atsklidęs, garsas 
perskrodė palatoje įsivyravusią mirtiną tylą. Jei pro šalį pravažiuo- 
jančio greitosios pagalbos automobilio priekiniai žibintai nebūtų 
apšvietę palatos ir neapnuoginę jo, siaubingo menkystos. Jei ji 
nebūtų atlošusi galvos ir pasinėrusi į šoko būseną. 

Jei jis nebūtų taip stipriai įsitikinęs, kad ji vis tiek netrukus 


mirs. 


T 


Kimė neišsiregistravo iš viešbučio. Ji paliko lagaminą ir pasiė- 
mė tik krepšį su mažu ryšulėliu bei kelis daiktus, o tada nužings- 
niavo iki netoliese esančios centrinės stoties. Buvo beveik antra 
valanda dienos. Dabar ji, kaip buvo žadėjusi, ketino atnešti Milei 
mažytį pliušinį meškutį. Po to Kimė įvykdys savo užduotį. 

Buvo vaiski rudens diena. Priemiestinis traukinys buvo pilnas 
linksmai nusiteikusių darželinukų, lydimų savo auklėtojų. Gal jie 
važiavo į muziejų, gal buvo pakeliui į parką, kur ketino praleisti 
kelias valandas. Gal mažieji grįš šį vakarą pas savo mamytes ir tė- 
velius įraudusiais skruostais, kupini įspūdžių apie įvairiaspalvius 
lapus ir elnių kaimenes, lakstančias po Eremitagės pilį juosiančias 
lygumas. 

Kai ji ir Milė vėl kartu, viskas, kas materialu, nublanksta prieš 
jųdviejų meilę. Begalinio rojaus grožio akivaizdoje. Jiedvi žvelgs 
viena į kitą ir juoksis. 


Amžinai. Štai kaip viskas bus. 

Kimė linktelėjo ir įsistebeilijo pro Svanemioleno stoties bara- 
kus Bispebjergo ligoninės kryptimi. Prieš vienuolika metų ji išsi- 
ropštė iš ligoninės lovos ir pasiėmė vaikelį, kuris gulėjo po paklode 
ant plieninio stalo, stovinčio lovos kojūgalyje. Jie paliko Kimę vos 
akimirkai. Gretimoje palatoje gulinčiai moteriai prasidėjo gimdy- 
mas, kilo rimtų komplikacijų. 

Ji atsistojo, apsirengė ir suvystė savo vaiką į paklodę. Po valan- 
dos, patyrusi tėvo pažeminimą D/Angleterre viešbutyje, ji keliavo 
ta pačia kryptimi, vedančia į Ordrupą, kuria judėjo dabar. 

Kimė žinojo, kad negalės pasilikti name. Šurvė atseks jai iš pa- 
skos ir tada jai bus galas. 

Ber Kimė taip pat žinojo, kad jai žūtbūt reikia pagalbos, nes vis 
dar kraujavo. Skausmas pilve buvo neįtikėtinas ir kėlė baimę. 

Ji ketino paprašyti Kasandros daugiau pinigų. Priversti ją duo- 
ti tai, ko Kimei reikia. 

Tądien Kimė dar kartą sužinojo, ką gali padaryti žmonės, ku- 
rių vardai prasideda „K“ raide. 

Kasandra jai į rankas įbruko tik varganus kelis tūkstančius 
kronų. Du tūkstančius nuo savęs ir dešimt tūkstančių nuo jos 
vadinamojo tėvo, Vilio K. Laseno. Taip jie kompensavo netikėtai 
užgriuvusius nepatogumus. Bet šių pinigų toli gražu neužteko. 

Jai buvo liepta nešdintis iš namų. Atsidūrusi gatvėje Kimė prie 
krūtinės glaudė savo ryšulėlį, toliau nesiliaudama gausiai plūsti 
krauju. Tada Kimė žinojo, kad ateis tokia diena, kai visi, kurie 
elgėsi su ja blogai ir privertė parklupti, turės sumokėti už tai. 

Pirmiausia Kristianas, tada Bjarnė. Tada Torstenas, Ditlevas, 
Ulrikas, Kasandra ir jos tėvas. 

Dabar, pirmą kartą po daugelio metų, ji stovėjo priešais namą 
Bažnyčios gatvėje. Niekas nebuvo pasikeitę. Ant kalvos stovinčios 


bažnyčios varpai, be jokios abejonės, tebekvietė rimtuolius buržu- 

jus į sekmadienio mišias, o kaimynystėje be arvangos stiebėsi vis 
nauji prabangūs namai. Namo durys ir dabar sunkiai varstėsi. 

Kai pravėrė duris, atpažino ne tik nepasikeitusį Kasandros vei- 
dą, bet ir jos nuostatą savo atžvilgiu. Tokią pačią, kokią ir anks- 
čiau demonstruodavo Kimės pamotė, vos išvydusi savo podukrą. 

Kimė nežinojo, kas paskatino judviejų priešiškumą. Tikriau- 
siai tai atsitiko tada, kai Kasandra, nelabai mokėdama auginti 
vaikus, užrakindavo Kimę tamsiose spintose, apiberdavo baisių 
žodžių kruša, kurių pusės maža mergaitė nė nesuprasdavo. Kal- 
bant apie Kasandros elgesį, galima paminėti, kad ji pati kentėjo 
šiame bejausmiame name. Tas faktas galėjo būti vertinamas kaip 
švelninanti aplinkybė. Tačiau negalėjo būti pateisinimas. Kasan- 
dra buvo velnias. 

— Neleisiu tavęs į vidų, - sušnypštė Kasandra, bandydama jėga 
uždaryti duris. Lygiai taip pat kaip tądien, po persileidimo, kai 
Kimė stovėjo toje pačioje vietoje. Sužalota, apimta didžiulės ne- 
vilties, rankose laikydama savo ryšulėlį. 

Tuomet jai buvo liepta nešdintis pragaran. Tiesą sakant, tai, kas 
jos laukė, iš tiesų priminė pragarą. Siaubingos būklės, kurią sukėlė 
Kristiano smūgiai ir persileidimas, ji buvo priversta dienų dienas 
susikūprinusi klajoti gatvėmis. Niekas tada nepasiūlė jai padėti, 
netgi nepriėjo prie jos. Žmonės matė tik jos suaižėjusias lūpas ir 
purvinus plaukus. Išvydę šlykštų ryšulį jos rankose ir išdžiūvusio 
kraujo dėmėmis išmargintas rankoves, jie atsargiai atsitraukdavo 
į šalį, nesistengdami įžvelgti išvargusio žmogaus, kuriam reikia 
pagalbos. Jie nematė gyvenimo duobėje atsidūrusios moters. 

Ji tai priėmė kaip savo bausmę. Savo skaistyklą, kurią turinti 
įveikti, kad atpirktų visas piktadarystes. 

Ją išgelbėjo narkomanė iš Vakarų gatvės. Tik Tinė, toji liesa 
kaip pagalys benamė, nekreipė jokio dėmesio į sklindančią iš 

ryšulio smarvę ir Kimės burnos kampučiuose prikepusias seiles. Ji 
buvo mačiusi kur kas blogesnių dalykų. Tinė nusitempė Kimę pas 
kitą narkomaną, gyvenantį siauroje Siudhavneno rajono garvelė- 
je, jis kadaise, geriausiais savo gyvenimo metais, buvo gydytojas. 

Jis davė vaistų, atliko gimdos išvalymą. Tai padėjo užkirsti ke- 
lią infekcijai ir sustabdė kraujavimą. Po to Kimė daugiau niekada 
nesirgo mMėnesinėmis. 

Kitą savaitę, maždaug tuo metu, kai iš ryšulėlio liovėsi sklidęs 
dvokas, Kimė buvo pasirengusi pradėti savo naują gyvenimą ga- 
tvėje. 

Visa kita buvo praeitis. 

Kimė įžengė į kambarius, kuriuose tvyrojo sunkus Kasandros 
kvepalų tvaikas. Visą amžinybę name užtrukusios šmėklos, rodės, 
juokiasi iš jos. Ji pasijuto taip, tarsi būtų įstrigusi košmare. Kasan- 
dra priglaudė cigaretę prie lūpų. Jos lūpdažis jau buvo nusitrynęs į 
kelis tuzinus anksčiau užgesintų cigarečių. Kasandros rankos šiek 
tiek virpėjo. Kai Kimė pastatė krepšį ant grindų, Kasandra nenu- 
leido nuo jos savo sargių akių. Pro ore tvyrančius dūmus ji stebėjo 
podukrą. Buvo akivaizdu, kad Kasandra jaučiasi nepatogiai, todėl 
akylai sekė netikėtą viešnią. Ne tokį scenarijų ji buvo susiplana- 
vusi. 

— Ko tau čia reikia? —- paklausė Kasandra. Tiksliai tokiais pa- 
čiais žodžiais, kokius ištarė prieš vienuolika metų. Po išprievarta- 
vimo ir patirto persileidimo. 

— Ar nori ir toliau gyventi šiame name, Kasandra? — atkirto 
Kimė. 

Jos pamotė atlošė galvą, bet akimirką liko stovėti rami. Ji mąs- 
tė. Aiškiai matėsi, kad jos riešai nesveikuoja. Aplink žilus plaukus 
vijosi cigaretės dūmai. 

— Ar dėl to atsivilkai? Kad išspirtum mane? Dėl to? 

Buvo tikra palaima stebėti, kaip ji iš visų jėgų stengiasi likti 
rami. Ši moteris, kuri galėjo paimti mažą mergaitę už rankos ir 
ištraukti iš šalto motinos šešėlio. Ši apgailėtina, kupina neapykan- 
tos, egocentriška moteris savo emociniais užgauliojimais ir abe- 
jingumu Kimės gyvenimą pavertė pragaru. Dėl šios moters Kimė 
tapo tokia, kokia buvo dabar: įtari, prirvinkusi neapykantos, šalta 
ir abejinga, be jokios užuojautos. 

— Noriu užduoti du klausimus, į kuriuos turėtum protingai 
atsakyti, — pareiškė Kimė. 

— Tada išeisi? — ji įsipylė iš grafino taurę vyno, kurią, be abejo- 
nės, ketino išmaukti dar prieš pasirodant Kimei, ir išlenkė vienu 
mauku. 

— Nieko negaliu prižadėti, - atšovė Kimė. 

— Kokie tavo klausimai? — Kasandra giliai į plaučius įtraukė 
cigaretės dūmų. 

— Kur mano motina? 

Kasandra atlenkė galvą atgal. Šiek tiek pravėrė burną. 

— (O Dieve. Toks tavo klausimas? - Ji staigiai pasisuko į Kimę. — 
Ji mirusi, Kime. Mirė prieš trisdešimt metų. Vargšelė. Nejau mes 
niekada tau nesakėme? - Ji dar kartą atlošė galvą ir išleido tokius 
garsus, kuriais norėjo parodyti savo nuostabą. Tada vėl pasisuko į 
Kimę. Šįkart jos veidas buvo griežtas. Negailestingas. 

— Tavo tėvas davė jai pinigų, kuriuos ji pragėrė. Dar ką nors 
norėtum išgirsti? Stebėtina, kad mes niekada tau nepasakojome 
apie ją. Ar dabar esi laiminga, kai žinai? 

Žodis „laiminga“ persismelkė per visas Kimės kūno ląsteles. 
Laiminga?! 


— O mano tėvas? Girdėjai apie jį? Kur jis? 

Kasandra tikėjosi šio klausimo. Jis nuskambėjo atstumiančiai. 
Užteko išgirsti vien žodį „tėvas“. Niekas kitas labiau už ją nekentė 
Vilio K. Laseno. 

— Nesuprantu, kodėl nori žinoti. Mano manymu, tau kur kas 
labiau turėtų rūpėti, kad jis degtų pragare. Aš teisi? O gal tu tie- 
siog nori įsitikinti, kad jis jau ten? Nes galiu tave patikinti, kvaila 
mergiote, kad tavo tėvas iš tiesų dega pragare. 

— Jis serga? — paklausė Kimė. Gal tai, ką policininkas papasa- 
kojo Tinei, buvo tiesa. 

— Serga? — Kasandra užgesino cigaretę ir, plačiai išskėtusi pirš- 
tus, kurių galuose kyšojo atpleišėję nagai, ištempė į šonus ran- 
kas. — Jis dega pragare, nes serga vėžiu, kuris apėmęs visus jo kau- 
lus. Nesikalbėjau su juo, bet girdėjau iš kitų, kad jis siaubingai 
kenčia. — Ji suraukė lūpas ir stipriai iškvėpė, tarsi bandytų iš savęs 
išvaryti šėtoną. — Jis siaubingai kenčia ir mirs iki Kalėdų. Bet man 
nė motais. Girdi? 

Ji išsilygino suknelę ir per stalą link savęs prisitraukė taurę. 

Kimė suvokė, kad šiame pasaulyje beliko tik ji, jos mažoji ir 
Kasandra. Dvi prakeiktos K. ir mažytis angelas sargas. 

Kimė pakėlė nuo grindų savo krepšį ir pastatė jį ant stalo šalia 
Kasandros grafino. 

— Ar tu įleidai į vidų Kristianą, kai aš laukiausi savo mažylės? 

Kasandra stebėjo, kaip Kimė truputį pravėrė savo krepšį. 

— Šventas Dieve! Nesakyk, kad krepšyje nešiojiesi tą šlykštų 
daiktą! — Iš Kimės veido išraiškos ji suprato, kad iš tiesų jį nešio- 
jasi. - Tau pasimaišė protas, Kime. Nešk jį iš čia. 

— Kodėl įleidai Kristianą į namą? Kodėl leidai, kad jis ateitų 
pas mane, Kasandra? Žinojai, kad aš laukiuosi. Sakiau tau, kad 


noriu, jog man duotų ramybę. 

— Kodėl? Man nė kiek nerūpėjai nei tu, nei tavo benkartas. Ko 
tu tikėjaisi? 

— Ir tu tiesiog sėdėjai čia, svetainėje, kol jis mane talžė. Tu tu- 
rėjai girdėti. Turėjai girdėti, kiek kartų jis man trenkė. Kodėl ne- 
iškvietei policijos? 

— Nes žinojau, kad tu nusipelnei. Argi netiesa? 

— Žinojau, kad tu nusipelnei, — pakartojo Kimė ir pajuto, kaip 
jos galvoje ima skambėti balsai. 

Smūgiai, tamsūs kambariai, pajuoka, kaltinimai — visa tai 
skambėjo Kimės galvoje. Visa tai turėjo liautis. 

Vienu šuoliu Kimė prišoko prie Kasandros ir sugriebė ją už 
plaukų, per jėgą atlošė pamotės galvą ir suvertė į gerklę taurėje 
likusį vyną. Sumišusi ir netikėtai užklupta moteris negalėjo at- 
plėšti akių nuo lubų. Skystis ėmė skverbtis jai į trachėją ir sukėlė 
kosulį. 

Kimė užspaudė Kasandros burną ir sulenkusi ranką per alkūnę 
užvertė į viršų galvą. Moters kosulys tik dar sustiprėjo. Ji duso ir 
iš visų jėgų stengėsi atsikosėti. 

Kasandra bandė sugriebti Kimę už dilbio ir nustumti ją į šalį. 
Tačiau gyvenimas gatvėje žmogų padaro nežemiškai stiprų. Jis su- 
teikia tokių jėgų, kokių jokiu būdu neįgijo kitus žmones pagal 
savo užgaidas vaikydama ši pagyvenusi moteris. Jos akyse išryš- 
kėjo neviltis. Kasandros skrandis ėmė susitraukinėti, o nuo rau- 
menų spazmų ėmė aukštyn kilti skrandžio rūgštis, pasiekdama 
sritį tarp trachėjos ir stemplės. Bergždžiai kelis kartus bandydama 
įkvėpti pro nosį Kasandra pajuto tik dar didesnę paniką. Ji mosa- 
vo visomis savo galūnėmis, taip bandydama išsivaduoti iš Kimės 
gniaužtų. Bet Kimė laikė tvirtai suėmusi, neleisdama įkvėpti taip 
gyvybiškai svarbaus deguonies. Negalinčią įkvėpti oro Kasandrą 
galiausiai ištiko konvulsijos, ji ėmė inkšti lyg šunytis. 

Ir tada nurimo. 

Kimė paliko ją gulėti ten, kur jiedvi susigrūmė. Ji nieko neju- 
dino: sudužusios vyno taurės, nustumto kavos stalelio, iš Kasan- 
dros burnos tekančio skrandžio turinio. 

Kasandra Lasen visada mėgavosi prabanga. Ir dabar toji pra- 
banga ją pražudė. 

Vieni sakytų, kad tai nelaimingas atsitikimas. Kiti pridurtų, 
kad tokią jos baigtį buvo galima nuspėti. 

Būtent tokie buvo Kristiano Volfo medžioklės bičiulių žodžiai, 
kai jis buvo rastas jam priklausančiose Lolando valdose mirtinai 
nukraujavęs dėl peršautos šlaunies arterijos. Taip, nelaimingas at- 
sitikimas, bet jį buvo galima numatyti. Visi žinojo, kaip nerūpes- 
tingai Kristianas elgdavosi su savo šratiniu šautuvu. Kaip paste- 
bėjo vienas medžioklės bičiulis, vieną dieną, anksčiau ar vėliau, 
turėjo įvykti kas nors baisaus. 

Bet tai nebuvo nelaimingas atsitikimas. 

Nuo pat pirmos dienos, kai tik atkreipė į ją dėmesį, Kristia- 
nas kontroliavo Kimę. Jis primygtinai vertė ją ir kitus dalyvauti 
savo žaidimuose. Kristianas naudojosi jos kūnu. Jis pastūmėdavo 
Kimę užmegzti santykius su vyrais ir pasirūpindavo, kad jie nu- 
trūktų. Jis privertė Kimę arvilioti Korį Bruną į Be//aboj plaukimo 
kompleksą. Tai Kimė padarė prižadėjusi Brunui vėl būti su juo. 
Kristiano paakinta Kimė šaukė, kad nustumtų Korį nuo krašto. 
Kristianas išprievartavo ir sumušė Kimę vieną kartą, tada antrą, 
kol galiausiai kūdikis neišgyveno. Jis palaipsniui pakeitė Kimės 
gyvenimą, paversdamas jį pragaru. 

Tuo metu, kai gatvėje buvo išgyvenusi šešias savaites, Kimė 
pamatė Kristianą bulvarinio laikraščio tituliniame puslapyje. Jis 


šypsojosi. Buvo rašoma, kad Kristianas Volfas sudarė kažkokius 

įspūdingus verslo sandėrius ir dabar ketina išvykti pailsėti į jam 
priklausančias Lolando valdas. 

— Nė vienas mano žemėse gyvenantis gyvūnas negali jaustis 
saugus, — tokie buvo jo žodžiai. - Mano taiklumas be priekaištų. 

Ji pavogė pirmąjį lagaminą, apsivilko nepriekaištingus drabu- 
žius ir įsėdo į traukinį, kuris važiavo į Siolestedą. Atvažiavusi į 
vietą, išlipo, tada leidžiantis saulei ėjo pėsčiomis tris mylias, kol 
galiausiai priėjo valdas. 

Naktį Kimė praleido krūmuose. Ji klausėsi, kaip Kristianas be 
atvangos šaukia ant savo jaunos žmonos. Galiausiai, neatlaikiusi 
įtampos, vargšė moteris užlipo į antrą aukštą. Vyras miegojo sve- 
tainėje. Po kelių valandų buvo pasirengęs išlieti savo nuoskaudas 
ir nusivylimus ant vargšų fazanų bei visų kitų jo kelyje galinčių 
pasitaikyti gyvų padarų. 

Naktis buvo ledinė. Bet Kimė nejautė šalčio. Ją, lyg vasaros 
karštis, šildė mintys apie tai, kad netrukus už visas Kristiano nuo- 
dėmes bus pralietas jo kraujas. Tai ją gaivino ir įkvėpė. Dar nuo 
mokyklos laikų ji žinojo, kad Kristianas buvo nerami siela, kad 
dėl savo būdo iš lovos pakildavo gerokai anksčiau už kitus. Iki 
medžioklės likus dviem valandoms jis išsiruošė pasivaikščioti po 
medžioklės plotus. Kristianas norėjo apsidairyti po teritoriją ir pa- 
sirūpinti, kad bendradarbiavimas tarp varovų ir medžiotojų vyktų 
sklandžiai. Nuo jo žmogžudystės praėjus keleriems metams Kimė 
vis dar aiškiai galėjo prisiminti tą momentą, kai pagaliau pastebėjo 
jį išeinantį pro vartus ir sukantį link laukų. Jis avėjo iki blizgesio 
nuvalytus, stilingus, lig pat kelių suvarstomus batus. Aristokratų 
manymu, tokie batai idealiai dera prie žudiko paveikslo. Ką jie 
žinojo apie tikruosius žudikus? 

Laikydamasi atstumo Kimė paskubomis nusekė jam iš paskos 


pro gyvatvores, baimindamasi, kad traškančių lapų ir lūžtančių 

šakelių garsas atkreips jo dėmesį. Jei tik Kristianas būtų ją pama- 
tęs, nedvejodamas būtų nušovęs. Ir būtų pasakęs, kad tiesiog įvy- 
ko nelaimingas atsitikimas. Nesusipratimas. Kad jam per klaidą 
pasirodė, jog mato elnią arba kokį nors laukinį gyvūną. 

Ber Kristianas jos negirdėjo. Iki to momento, kai Kimė iššoko 
iš slėptuvės ir sugrūdo peilį jam į pautus. 

Kristianas krito į priekį plačiai išpūtęs akis ir stebeilydamas į 
pažįstamą veidą, suvokdamas, kad tai paskutinis šiame pasaulyje 
matomas dalykas. 

Kimė prisitraukė Kristiano šautuvą prie savęs ir laukė, kol auka 
mirtinai nukraujuos. Netrukus Kristianas išleido paskutinį ato- 
dūsį. 

Tada Kimė apvertė jį, pasitraukė žemyn rankoves ir nuvalė 
ginklą, įgrūdo jį numirėliui į ranką, nuraikė į kirkšnį ir iššovė. 

Policijos ataskaitoje buvo užfiksuota, kad iš ginklo buvo iššauta 
netyčia, o mirties priežastimi nurodytas mirtinas nukraujavimas 
plyšus pagrindinei arterijai. Medžioklės metu įvykęs nelaimingas 
atsitikimas buvo ištisus metus labiausiai aptarinėjamas įvykis. 

Taip, ši nelaimė buvo įvardinta kaip nelaimingas atsitikimas. 
Bet Kimė žinojo visai ką kitą. Galiausiai ją užliejo reta ramybės 
banga. 

Kiti šutvės nariai sunerimo. Kimė išnyko be pėdsakų. Bet jie 
visi žinojo, kad Kristianas žuvo kažkam prikišus nagus. 

Kažkas nesuprantamo. Žmonės taip kalbėjo apie Kristiano 
mirtį. 

Bet senieji Kimės draugai manė kitaip. 

Netrukus Bjarnė prisiėmė kaltę už nusikaltimus. 

Gal todėl, kad nujautė, jog dabar bus jo eilė. Gal todėl, kad 


taip susitarė su kitais. Tai buvo nesvarbu. 

Apie visą šį reikalą ji perskaitė laikraštyje. Apie tai, kaip Bjarnė 
prisiėmė kaltę už Rorvigo žmogžudystes ir nuo to momento ji gali 
gyventi nesukdama galvos dėl praeities. 

Kimė paskambino Ditlevui Pramui ir pareiškė, kad jeigu jis, 
Ulrikas ir Torstenas nori gyventi ramiai, turi sumokėti jai tam 
tikrą pinigų sumą. 

Jie susitarė ir laikėsi žodžio. 

Tai buvo protingas sprendimas. Bent jau padėjo jiems laimėti 
kelerius metus. Ber atėjus laikui jie nebegalėjo pabėgti nuo savo 
lemties. 

Kurį laiką ji žiūrėjo į Kasandros kūną ir stebėjosi, kodėl nepa- 
juto kur kas didesnio pasitenkinimo. 

Todėl, kad tu kol kas savo plano neįgyvendinai iki galo, - girdėjo 
ji vieną balsą. — Niekas negali pasijusti laimingas, nuėjęs tik pusę į 
rojų vedančio kelio, — kalbėjo kitas. 

Trečias balsas tylėjo. 

Ji linktelėjo ir iš krepšio ištraukė ryšulį, tada iš lėto nužings- 
niavo savo kambarių link, aiškindama mažajai, kaip pati kadaise 
žaisdavo ant tų laiptų, kaip niekam nematant čiuožinėdavo turė- 
klais. Kaip negirdint Kasandrai ir tėvui ji visada niūniuodavo tą 
pačią dainą. 

Mielos akimirkos iš vaiko gyvenimo. 

— Gali pasilikti čia, kol mamytė ieškos tau pliušinio meškučio, 
mano meile, — tarė ji, atsargiai ant pagalvės paguldydama ryšulį. 

Jos miegamasis liko lygiai toks pats, koks buvo, kai ji išėjo. Ta 
vieta, kurioje, gulėdama ir laukdama į pasaulį ateinančio kūdikio, 
ji praleido kelis mėnesius. Šis jos apsilankymas bus paskutinis. 

Ji atidarė balkono duris ir blausioje šviesoje pradėjo ieškoti at- 
sipalaidavusios čerpės. Ji gulėjo kaip tik ten, kur Kimė manė ją 


esant. Cerpė iš vietos pajudėjo stebėtinai lengvai, ko Kimė visiškai 

nesitikėjo. Lygiai taip pat lengvai, kaip be vargo atidaromos ką 
tik alyva suteptos durys. Ją apėmė bloga nuojauta, kūnu nusirito 
šiurpas. Vos tik ji įkišo ranką į tuščią ertmę ir suvokė, kad joje 
nieko nėra, užliejo karščio banga. 

Jos akys karštligiškai bėgiojo kitomis čerpėmis, kurios juosė 
laisvąją. Bet Kimė žinojo, kad visa tai veltui. 

Nes tai buvo būtent toji čerpė, būtent toji ertmė. Bet dėžutės 
joje nebuvo. 

Jos akyse iškilo visų jos gyvenime sutiktų niekingų žmonių, 
kurių vardai prasidėjo raide K., paveikslai. Balsai jos viduje riau- 
mojo ir isteriškai juokėsi. Ji keikė visus: Kailą, Vilį K., Kasandrą, 
Korį, Kristianą, Klavsą ir visus kitus, pasitaikiusius jos gyvenimo 
kelyje. Kuris gi iš jų šį kartą stojo skersai kelio ir ištraukė dėžutę? 
Ar tai tie, į kurių gerkles ji planavo sugrūsti įkalčius? Ar galėjo 
būti tie, kuriems pavyko iki šiol likti gyviems? Didlevas, Ulrikas ir 
Torstenas? Ar jie iš tiesų galėjo rasti dėžutę? 

Kimė siaubingai virpėjo. Balsai jos viduje virto vienuma. Ėmė 
tvinkčioti plaštakose išsišovusios venos. 

To nebuvo metų metus. Visi balsai ėmė veikti išvien. 

Trys vyrai turi mirti. Bent kartą visi balsai sutarė. 

Išsekusi ji atsigulė ant lovos šalia mažo ryšulėlio, slegiama pra- 
eities pažeminimų ir nuoskaudų. Pirmasis stiprus jos tėvo smūgis. 
Jos motinos alkoholiu prakvipęs alsavimas pro skaisčiai raudonu 
lūpdažiu išryškintas lūpas. Aštrūs nagai. Žnaibymai. Tampymas 
už gležnų Kimės plaukų. 

Gavusi nuo jų pylos Kimė įsitaisydavo kampe, virpančiomis 
rankomis apsikabinusi mažąjį pliušinį meškutį. Tik jam galėdavo 
pasakoti ir guostis. Nors tebuvo mažas pliušinis žaislas, meškutis 


Kimei buvo savotiškas autoritetas. Jis sakydavo: 

— Nurimk, Kime. Jie tik pikti žmonės. Vieną dieną jų neliks. 
Staiga jie išnyks. 

Kai ji užaugo, meškučio tonas pasikeitė. Dabar meškutis sa- 
kydavo, kad ji turėtų niekada niekam neleisti savęs mušti. Ji turi 
išmokti apsiginti. Ji negali toleruoti blogo elgesio su ja. 

Dabar meškučio nebebuvo. Vienintelio daikto jos gyvenime, 
kuris sužadindavo prisiminimus apie linksmas vaikystės akimir- 
kas. 

Kimė pasisuko į ryšulį, švelniai jį paglostė ir apgailestaudama, 
kad negali įvykdyti savo duoto pažado, tarė: 

— Negali pažaisti su mažuoju meškučiu, mano mažasis angele. 


Labai atsiprašau. 


34 SKYRIUS 


Kaip ir visada, Ulrikas geriausiai žinojo šviežiausias naujienas. 
Gal todėl, kad, skirtingai nuo Ditlevo, nepraleido savaitgalio visą 
laiką besipraktikuodamas su arbaletu. Tuo jie ir skyrėsi. Kaip visa- 
da. Jei tik būdavo galimybė, Ulrikas rinkdavosi ramų laisvalaikį. 
Kai suskambo telefonas, Ditlevas atsistojo ir žengė link tos vietos, 
iš kurios sklido garsas. Eidamas į taikinį paleido kelias strėles. Iš 
pradžių jis šaudė pro šalį, pataikydamas į vandenį, bet paskutines 
dvi dienas vos viena kita strėlė nepasiekdavo tikslo. Buvo pirma- 
dienis. Jis ką tik pajuto didžiulę palaimą, pataikęs penkias strėles 
į taikinio centrą. Bet panikos ištiktas Ulrikas nutraukė jo links- 
mybes. 

— Kimė nužudė Albeką, - išpyškino jis. — Girdėjau apie tai per 
žinias. Tiesiog žinau, kad tai jos darbas. 

Ši naujiena akimirksniu nusmelkė Ditlevą. Ji nuskambėjo tarsi 
mirties pranašas. Jis įdėmiai klausėsi Ulriko greitakalbe beriamo 
nerišlaus vapėjimo apie mirtiną Albeko kryrį iš penkto aukšto ir 
su tuo susijusias detales. 

Kiek Ulrikas suprato iš žiniasklaidos pranešimų, kuriuose buvo 


interpretuojamos miglotos policijos ataskaitos, galutinai patvir- 

tinti, kad tai buvo savižudybė, buvo neįmanoma. Tai reiškė, kad 
lygiai taip pat buvo neįmanoma atmesti žmogžudystės versijos. 

Naujienos buvo išties rimtos. 

— Turime susitikti. Girdi mane? — šnibždėjo Ulrikas, tarsi jau 
jaustų sau per petį Kimės alsavimą. — Jei nesilaikysime išvien, ji 
nudės mus po vieną. 

Ditlevas pažvelgė į arbaletą, kuris kadaravo ant pritvirtinto 
prie riešo diržo. Ulrikas buvo teisus. Nuo šiol viskas turės keistis. 

— Ką gi, — atsakė jis. — Nuo šiol veiksime pagal planą. Rytoj 
anksti ryte susitiksime pas Torsteną medžioklėje. Po jos viską ap- 
tarsime. Nepamiršk, tai viso labo antras kartas per dešimt metų, 
kai ji parodė savo ragus. Mes vis dar turime laiko, Ulrikai. Aš 
jaučiu. 

Jis pažvelgė pakrikusiu žvilgsniu į vandenį. Ne laikas į viską 
žvelgti pro pirštus. Išliks arba ji, arba jie. 

— Klausyk, Ulrikai, — kreipėsi Ditlevas. - Paskambinsiu Tors- 
tenui ir perspėsiu jį. Per tą laiką paskambinėk savo žmonėms ir 
pasistenk surinkti visą naudingą informaciją. Pavyzdžiui, paskam- 
bink Kimės pamotei ir perduok jai, kas vyksta. Gerai? Paprašyk, 
kad žmonės tave informuotų, jei ką nors išgirs. Apie bet ką. Ir dar, 
Ulrikai, - pridūrė jis prieš baigdamas pokalbį, - jei tik įmanoma, 
iki mūsų susitikimo stenkis likti namuose. Gerai? 

Jis nė nespėjo įsikišti mobiliojo telefono atgal į kišenę, nes tas 
dar kartą suskambo. 

— Herbertas, - be jokių užuolankų prisistatė skambintojas. 

Ditlevo vyresnis brolis niekada neskambindavo. Tuo metu, kai 
vyko Rorvigo žmogžudysčių tyrimas, Herbertas iš karto dėl to, 
kas įvyko, įtarė savo jaunėlį brolį, bet niekada niekam apie tai 
neprasitarė. Niekada neišreiškė savo įtarimų, niekada nesikišo į tą 


reikalą. Žinoma, tai nesustiprino jųdviejų jausmų vienas kitam. 

Bet tų jausmų niekada nė nebuvo, nes jie nemylėjo vienas kito. 
Jausmai nederėjo prie Pramų šeimos stiliaus. 

Ber Herbertas neliko nuošalyje ir rūpinosi, kad jo jaunėlis bro- 
lis iš balos išliptų sausas. Tikriausiai todėl, kad jo nesiliaujantys 
nuogąstavimai dėl skandalo nustelbė viską, net ir nemeilę. Baimė, 
kad viskas, ko jis iki šiol pasiekė ir kas jam buvo svarbu, netikėtai 
gali žlugti, vertė jį veikti. 

Todėl Herbertas buvo idealus įrankis, kai Ditlevas svarstė, kaip 
nutraukti „O“ skyriaus atliekamą tyrimą. 

Ir būtent dėl tos priežasties Herbertas paskambino. 

— Noriu pranešti, kad „O“ skyrius vėl pilnu pajėgumu vykdo 
tyrimą. Negaliu tau pateikti detalesnės informacijos, nes mano 
žmogus komisariate sėdi uodegą pabrukęs. Bet kokiu atveju, 
skyriaus vadovas Karlas Mjorkas dabar žino, kad bandžiau da- 
ryti poveikį jo darbui. Atsiprašau, Ditlevai. Stenkis likti nepas- 
tebimas. 

Dabar ir Ditlevas pajuto kylančią paniką. 

Jis paskambino Torstenui Florinui kaip tik tą akimirką, kai 
mados magnatas suko iš savo stovėjimo vietos šalia kompanijos 
Brand Nation. Jis ką tik išgirdo naujienas apie Albeką ir lygiai taip 
pat, kaip Ditlevas ir Ulrikas, pagalvojo, kad tai Kimės darbas. Bet 
jis dar nežinojo, kad „O“ skyrius ir jo vadovas Karlas Mjorkas vėl 
vykdo tyrimą. 

= Šūdų šūdas! Viskas eina tik blogyn ir blogyn, — šaukė jis 
piktai į telefoną. 

— Gal nori atšaukti medžioklę? —- paklausė Ditlevas. 

Ilga tyla buvo iškalbinga. 

— Nėra jokio reikalo. Lapė gali nudvėsti pati, — galiausiai at- 
sakė Torstenas. Ditlevas galėjo įsivaizduoti, kas dedasi Torsteno 


galvoje. Be jokios abejonės, Torstenas ištisą savaitgalį praleido mė- 

gaudamasis pamišusios lapės kančiomis. — Kad būtum matęs ją 
šįryt, — tarė jis. — Ji visiška pamišėlė. Bet leisk pagalvoti. 

Ditlevas gerai pažinojo Torsteną. Šią akimirką jis išgyveno vi- 
dinę kovą tarp žudikiškų instinktų ir sveiko proto, dėl kurio jam 
pavyko pasiekti sėkmės profesiniame gyvenime ir būnant dvide- 
šimties pradėti kurti mados imperiją. Po minutės jis tikriausiai 
murmės maldelę. Tai buvo kita jo asmenybės pusė. Jei negalėdavo 
pats išspręsti problemos, jis visada kreipdavosi į kažkokį dievą ar 
kažką panašaus. 

Ditlevas įsikišo į ausis mobiliojo telefono ausines, įrempė ar- 
baleto templę ir iš strėlinės išsitraukė dar vieną strėlę. Tada užtaisė 
ginklą ir nusitaikė į vieną prieplaukos polį, kuris liko nuo seno- 
sios dambos. Ant jo buvo ką tik nutūpęs paukštis ir įnirtingai 
nuo savo plunksnų valė jūros vandenį. Ditlevas įvertino atstumą 
ir vėją, tada palengva, tarsi pirštu glostytų kūdikio skruostą, pa- 
leido strėlę. 

Paukštis žuvo akimirksniu. Pervertas strėlės jis pasviro, atbulas 
krito į vandenį ir liko plūduriuoti. Visą tą laiką Torstenas kitame 
laido gale murmėjo savo tylią maldą. 

Sulig šiuo nuostabiu šūviu Ditlevui į galvą atėjo reikiamas 
sprendimas. 

— Mes susitvarkysime, Torstenai, — tarė jis. — Suburk visą So- 
malį ir liepk jiems nuo šiol stebėti aplinką, kad Kimė nepraslystų 
pro akis. Tegul būna budrūs. Parodyk jiems Kimės nuotrauką. 
Pažadėk, kad tuo atveju, jei ką nors pamatys, jiems bus dosniai 
atlyginta. 

— Aišku, — po trumpų svarstymų atsakė Torstenas. — O kaip 
dėl kitų medžiotojų? Negi leisim, kad sukiotųsi Krumas ir visi 
kiti bukagalviai? 

— Apie ką tu kalbi? Koks skirtumas, kas sukiosis greta mūsų? 
Jei Kimė pasirodys netoliese, mums reikės liudininkų, kurie galės 
paliudyti, kad ją kliudė strėlės. 

Didlevas patapšnojo per arbaletą ir nužvelgė mažą baltą gniu- 
tulą, kuris pamažu tolo, nešamas bangų. 

— Taip, — tarė jis romiu balsu, — Kimė iš tiesų labai laukiama. 
Pritari man, Iorstenai? 

Ditlevas neišgirdo atsakymo, nes nuo „Karakaso“ terasos gar- 
siai šaukė jo sekretorė. Kiek jis galėjo įžiūrėti per tokį nemenką 
atstumą, ji mojo rankomis ir lietė jomis savo ausis. 

— Man atrodo, kad kažkas bando su manimi susisiekti. Torste- 
nai, atsijungiu. Susitiksime rytoj anksti ryte, gerai? Saugokis. 

Abu baigė pokalbį vienu metu. Po sekundės jo telefonas vėl 
suskambo. 

— Ar jūs ir vėl išjungėte skambučio laukimo funkciją, Ditle- 
vaj? 

Tai buvo jo sekretorė. Dabar ji stovėjo ant ligoninės terasos ir 
nejudėjo. 

— Neturėtumėte to daryti, nes tokiu atveju negaliu su jumis 
susisiekti. Turime šiokią tokią problemą. Ką tik užsuko vyras, ku- 
ris prisistatė esantis vyresniojo inspektoriaus pavaduotojas detek- 
tyvas Mijorkas, ir šniukštinėja visur. Ką mums daryti, Ditlevai? 
Pasikalbėsite su juo? Jis neparodė mums orderio, manau, kad jo 
netgi neturi. 

Didevas juto tik ant jo veido nusėdančią sūrią jūros miglą. 
Daugiau nieko. Nuo pirmojo išpuolio praėjo daugiau kaip dvi- 
dešimt metų. Ir per visus šiuos metus nuolat kutenanti įtampa ir 
užslėptas nerimas veikė jį kaip vis didėjantis energijos šaltinis. 

Bet šią akimirką jis nieko nejautė. Ir tai buvo negerai. 

— Ne, nesikalbėsiu, — atsakė jis. — Pasakyk jam, kad manęs 
nėra. 

Žuvėdra išnyko tamsiose bangose. 

— Pasakyk, kad aš iškeliavęs. Ir pasirūpink, kad jis būtų išspir- 


tas velniop. 

Karlo pirmadienis prasidėjo jam snūstelėjus vos dešimt minučių. 

Jis visą sekmadienį jautėsi praradęs orientaciją. Skrisdamas atgal 
į Daniją Karlas miegojo lyg užmuštas. Niurzgos stiuardesės neį- 
stengė jo pažadinti. Jos turėjo išvilkti Karlą iš lėktuvo, po to oro 
uosto personalas, pasinaudojęs elektriniu vežimėliu, nuvežė jį pas 
medikus. 

— Kiek, sakėte, Frisium tablečių išgėrėte? — klausinėjo jie. Bet jis 
ir vėl buvo spėjęs užmigti. O dabar atsitiko toks paradoksas, kad 
vos tik užmigęs savo lovoje tuoj pat spėjo pabusti. 

— Kur šiandien buvai? — paklausė Mortenas Holandas, kai Kar- 
las, svirduliūodamas lyg zombis, atžingsniavo į virtuvę. Netrukus 
ant stalo taurė atsirado greičiau nei kas nors būtų ištaręs „ne, ačiū“. 
Prieš akis laukė ilga naktis. 

— Turėtum susirasti draugę, — pareiškė Mortenas, pripildamas į 
taurę martinio. Laikrodis mušė keturias. Namo grįžo Džesperas ir 
taip pat pažėrė savo postringavimų apie meilę ir moteris. 

Dabar Karlas žinojo, kad Fyisium tabletės optimaliai veikia, kai 


yra geriamos mažomis dozėmis. Bet kokiu atveju, blogas ženklas, 

kai meilės reikalais patarinėja pankams prijaučiantis šešiolikmetis 
ir užsislėpęs gėjus. Keisčiau būtų tik tada, jei savo trigrašį dar įkiš- 
tų Džespero motina Viga. Karlas jau įsivaizdavo ją postringaujant 
ką nors panašaus į: „Kas nutiko, Karlai? Jei turi problemų dėl 
medžiagų apykaitos, turėtum išmėginti rausvąją radijolę. Tai geras 
vaistas visais atvejais.“ 

Komisariato priimamajame jis susitiko su Larsu Bjornu. Kole- 
ga taip pat atrodė gan prastai. 

— Ramybės neduoda tie išpuoliai su lavonais šiukšlių konteine- 
riuose, — paaiškino jis. 

Jiedu linktelėjo už stiklo sėdinčiam pareigūnui ir nužingsniavo 
į kolonadą. 

— Tu tikriausiai pastebėjai sutapimą, kad abiejų gatvių pava- 
dinime yra žodis „didysis“? — paklausė Karlas. — Ar stebite kitas 
gatves? 

— Taip, mes be paliovos stebime abi gatves. Civiliais drabužiais 
vilkinčios pareigūnės patruliuoja, tikimės prisivilioti užpuoliką. 
Dėl šios priežasties visiškai negalime skirti pareigūnų, kad padėtų 
tau tirti bylą. Bet tu turbūt jau žinai. 

Karlas linktelėjo. Dabar jam tai visiškai nerūpėjo. Dėl skry- 
džio lėktuvu, kurio niekaip nebūtų galima įvardinti „svajonių 
skrydžiu“, jis jautėsi išsekęs, apdujęs ir išsiblaškęs. Tokią kelionę, 
kokią jis patyrė vykdamas į Ispaniją, būtų galima taikliai pavadin- 
ti „kelione į pragarą 

Rouzė, plačiai šypsodamasi, pasitiko jį rūsio koridoriuje. Tai 
Karlą nemenkai erzino. 

— Na, kaip sekėsi Madride? —- Toks buvo pirmasis jos klausi- 
mas. — Ar turėjai laiko pašokti flamenko? 

Jis paprasčiausiai neturėjo jėgų atsakyti. 

— Nagi, Karlai. Ką ten matei? 

Karlas įsmeigė į ją pavargusias akis. 

— Ką mačiau? Išskyrus Eifelio bokštą ir Paryžių, taip pat vidinę 
savo akių vokų pusę, aš nieko daugiau nemačiau. 

Ji ėmė prieštarauti. Tai neįmanoma, — tokią mintį buvo galima 
perskaityti iš jos žvilgsnio. 

— Būsiu tiesmukas, Rouze. Jei dar kartą iškrėsi ką nors pana- 
šaus, netrukus galėsi vadintis buvusia „O“ skyriaus kolege. 

Karlas prasmuko pro Rouzę ir nužingsniavo link savo kėdės. 
Jis troško kuo greičiau užpakalį priglausti prie baldų apmušalų. 
Pasnaus tik keturias penkias valandas kėdėje, kojas užsikėlęs ant 
stalo, ir atsigaus. Tuo Karlas neabejojo. 

— Kas vyksta? — pasigirdo Asado balsas, vos tik Karlas patogiai 
įsitaisė. 

Jis gūžtelėjo pečiais. Nieko. Išskyrus faktą, kad jis tuoj pra- 
trūks. Gal Asadas aklas, ar ką? 

— Rouzė nusiminus. Ar buvai šiurkštus? 

Karlas jau buvo beužsiplieskiantis, bet pamatė, kad Asadas lai- 
ko po pažastimi pasikišęs kažkokius dokumentus. 

— Ką turi? — paklausė pavargusiu balsu. 

Asadas atsisėdo ant vienos iš Rouzės nupirktų kėdžių, labiau 
primenančių metalinius monstrus. 

— Jie dar nerado Kimės Lasen. Ieško visur, panašu, kad tai tik 
laiko klausimas. 

— Ar yra kokių nors naujienų iš sprogimo vietos? Ar jie ką nors 
rado? 

— Ne, nieko. Kiek man žinoma, jie darbus ten jau baigė. - Asa- 
das išsitraukė dokumentus ir nužvelgė juos. — Susisiekiau su tais 
žmonėmis iš „Liostrupo tvorų“, — tarė Asadas. — Jie buvo labai, 


labai draugiški. Turėjo apklausinėti visą savo skyrių, kol galiausiai 

rado žmogų, galintį papasakoti mums ką nors apie raktą nuo tvo- 
ros vartų. 

— Gerai, - numykė užmerktomis akimis Karlas. 

— Vienas iš jų darbuotojų pasiuntė šaltkalvį į Ingerselvo gatvę, 
kad jis padėtų kažkokiai poniai iš ministerijos. Ji užsakė kelis at- 
sarginius raktus. 

— Ar sužinojai, kaip atrodė ta moteris, Asadai? Kaip manai, ar 
galėjo būti Kimė Lasen? 

— Ne, jiems nepavyko išsiaiškinti, kuris šaltkalvis ten buvo. 
Todėl nesužinojau, kaip atrodė moteris. Papasakojau visą istoriją 
žmonėms iš viršutinio aukšto. Gal jie norės žinoti, kas galėjo tu- 
rėti galimybę patekti į susprogusį namą. 

— Gerai, Asadai. Teisingai pasielgei. Taigi, nukirpsime šį siūlą. 

— Kokį siūlą? 

— Nesvarbu, Asadai. Kita tavo užduotis — paruošti tris atskiras 
bylas apie tris atskirus asmenis: Ditlevą, Ulriką ir Torsteną. Man 
reikia visos įmanomos informacijos. Apie mokestines ataskaitas, 
verslą, gyvenamąją vietą, šeimyninę padėtį ir panašiai. Tiesiog pa- 
mažu sukaupk bylų medžiagą. 

— Nuo ko man pradėti? Aš jau turiu šiek tiek medžiagos apie 
juos visus. 

— Gerai, Asadai. Ar turi dar kokios nors informacijos, kurią 
turėtume aptarti? 

— Ten, viršuje, žmogžudysčių skyriuje, man liepė informuoti 
tave, jog iš Albeko mobiliojo telefono daug kartų buvo skambinta 
Ditlevui Pramui. 

Žinoma, kad buvo. 

— Gerai, Asadai. Vadinasi, šioje byloje yra sąsaja su šutvės na- 
riais. Tai reiškia, kad yra pretekstas apsilankyti pas juos. 


— Pretekstas? Kaip suprasti? 

Karlas atsimerkė ir pažvelgė į dvi tamsiai rudas klausiančias 
akis. Nuoširdžiai kalbant, to jau per daug. Gal keli privatūs danų 
kalbos užsiėmimai padėtų bent kiek sumažinti kalbos barjerą. 
Kita vertus, yra pavojus, kad jis gali staiga pradėti kalbėti kaip 
tikras biurokratas. 

— Ir dar, radau Klavsą Jepeseną, — pridūrė Asadas, kai Karlas 
neatsakė į jo klausimą. 

— Gerai, Asadai. — Jis bandė prisiminti, kiek kartų jau spėjo 
pasakyti „gerai“. Nesinorėtų piktnaudžiauti. - Kur jis yra? 

— Ligoninėje. 

Karlas išsitiesė kėdėje. Kas dabar? 

— Na, tu žinai, - tęsė Asadas, sau ant riešo parodydamas pjo- 
vimo judesį. 

— Jėzau Kristau. Kodėl jis tai padarė? Ar išgyvens? 

— Taip. Buvau ten. Nuvykau dar vakar. 

— Gerai padirbėjai, Asadai. Ką dar išsiaiškinai? 

— Nelabai turiu, ką pasakyti. Jis tiesiog silpnavalis. 

Silpnavalis? Tik nereikia. 

— Jis sakė, kad jau daugybę metų ketino tai padaryti. 

Karlas papurtė galvą. Jokia moteris niekada nebuvo padariusi 
jam tokio poveikio. Deja. 

— Ar jis norėjo dar ką nors papasakoti? 

— Nemanau. Medicinos seserys išspyrė mane lauk. 

Karlas nusišypsojo pavargusia šypsena. Tikriausiai Asado tai 
nebenustebino. 

Staiga jo asistento veido mina pasikeitė. 

— Šiandien mačiau naują žmogų trečiame aukšte. Manau, jis 
irakietis. Gal žinai, ką jis čia veikia? 

Karlas linktelėjo. 

— Taip, jis dabar vietoje Bako. Jis iš Riodovrės. Susipažinau su 
juo daugiaaukšryje ankstų sekmadienio rytą. Galbūt tu pažįsti jį. 
Jis - Samiras. Nepamenu pavardės. 

Asadas kilstelėjo galvą. Jo putlios lūpos prasivėrė ir aplink akis 
susiformavo vos įžiūrimos raukšlės. Bet jos susidarė ne dėl šypse- 
nos. Akimirką atrodė, lyg būtų mintimis kažkur nutolęs. 

— Aišku, — tarė jis romiu balsu, lėtai linkrelėdamas kelis kar- 
tus. —- Bako pamaina. Vadinasi, jis čia dirbs? 

— Manyčiau, kad taip. Ar kas nors negerai? 

Staiga Asado mina tapo tokia kaip anksčiau. Veidas atsipalai- 
davęs. Jis vėl nerūpestingai žvelgė tiesiai į Karlą. 

— Turi sugalvoti, kaip galėtum susidraugauti su Rouze. Ji tokia 
darbšti ir tokia... miela. Žinai, kaip ji pavadino mane šį rytą? 

Žinoma, jis netrukus tai išgirs. 

— Savo mėgstamiausiu beduinu. Kaip miela, tiesa? — Jis plačiai 
išsišiepė ir papurtė galvą, lyg būtų devintame danguje iš pasiten- 
kinimo. 

Panašu, kad gebėjimas pajusti jo atžvilgiu nukreiptą ironiją ne- 
buvo stiprioji šio žmogaus pusė. 

Karlas įkišo į rozetę savo mobiliojo telefono įkrovimo laidą 
ir įsistebeilijo į baltą rašymo lentą. Kitas žingsnis būtų tiesioginė 
pažintis su vienu ar keliais šutvės nariais. Asadas turės keliauti su 
juo, kad būtų liudininkas tam atvejui, jeigu jie išsiduotų. 

Be to, Karlas turės susitikti ir su šutvės advokatu. 

Karlas pasitrynė smakrą ir krimstelėjo iš vidaus savo skruostą. 
Koks sumautas reikalas su Krumo žmona. Pareikšti, kad Krumas 
turėjo romaną su jo žmona! Ar galima pasielgti dar idiotiškiau? Be 
jokios abejonės, bus daug sunkiau susitarti dėl susitikimo. Karlas 
pažvelgė į lentą, ant kurios buvo užrašytas advokato telefono nu- 


meris, ir surinko jį telefone. 

— Agnetė Krum, — prisistatė atsiliepusi moteris. 

Jis atsikrenkštė ir prabilo kur kas skardesniu balsu. Būti atpa- 
žintam labai svarbu, kai esi garsus. Visai kitas reikalas, kai nesi 
garsus. 

— Ne, - atsakė ji. — Jis čia nebegyvena. Jei norite susisiekti su 
juo, patarčiau paskambinti jam į mobilųjį telefoną. — Ji liūdnu 
balsu padiktavo Krumo telefono numerį. 

Karlas paskambino iš karto, bet buvo priverstas išklausyti Ben- 
to Krumo balso pašto žinutės įrašą. Sužinojo, kad Krumas išvykęs 
naujam sezonui paruošti savo jachtos, tačiau su juo bus galima 
susisiekti kitą dieną tuo pačiu numeriu, skambinant tarp devintos 
ir dešimtos valandos. 

Kalės vaikas, - pagalvojo Karlas. Jis dar kartą paskambino Krumo 
žmonai. Ji informavo, kad jachta prišvartuota Rungstedo uoste. 

Tai nė kiek nenustebino. 

— Važiuojame pasivažinėti, Asadai. Ruoškis! — šūktelėjo jis per 
koridorių. — Tik dar paskambinsiu vienam žmogui. Gerai? 

Jis surinko savo seno kolegos ir konkurento, su kuriuo ankš- 
čiau dirbo centrinėje nuovadoje, Branduro Isakseno telefono nu- 
merį. Pusiau Farerų salų, pusiau grenlandų kilmės, bet visu šimtu 
procentų širdyje save laikančio Šiaurės Atlanto regiono gyventoju. 
Jį visi vadino Harmo aikštės varvekliu. 

— Ko nori? — paklausė šis. 

— Norėčiau sužinoti apie tokią Rouzę Knudsen, kurią pavel- 
dėjau iš tavo skyriaus. Girdėjau, kad tarp tavęs ir jos centrinėje 
nuovadoje buvo šiokia tokia trintis. Gal gali papasakoti konkre- 
čiau, kas įvyko? 

Karlas nesitikėjo tokio siautulingo Branduro juoko. 

— Tu esi tas, kuriam ji atiteko? — grėsmingai baubė Isaksenas. 


Jo juokas Karlui buvo lygiai toks pats neįprastas dalykas kaip ir 

draugiškumo demonstravimas. - Pabandysiu trumpai nušviesti, — 
pradėjo jis. - Pirma, važiuodama atbula savo Daibatsu, ji apdaužė 
trijų savo kolegų automobilius. Tada savo šlapią arbatos puode- 
lį pastatė ant viršininko rankraščio, skirto savaitės ataskaitoms. 
Įsakinėjo visoms nuovadoje dirbančioms merginoms. Regulia- 
vo eismą visiems tyrėjams ir kišosi į jų darbą. Ir galiausiai, kiek 
supratau, per kalėdinį vakarėlį išdulkino du savo kolegas. — Šią 
akimirką atrodė, kad jis iš juoko nugrius nuo kėdės. — Ar tau ją 
paskyrė? Perspėju, neduok jai gerti. 

Karlas atsiduso. 

— Dar turi ką pasakyti? 

— Taip, ji turi dvynę seserį, jos nėra identiškos, bet ji lygiai 
tokia pat keista. 

— Aba, ir kas iš to? 

— Na, palauk, kai ji pradės skambinėti Rouzei į darbą. Tau dar 
niekada neteko girdėti dviejų tiek daug tarškančių moterų. Trum- 
pai sakant, ji nerangi, nesuvaldoma ir kartais ypač kaprizinga. 

Kitaip tariant, Karlas neišgirdo nieko naujo, išskyrus tą dalį 
apie alkoholį. 

Karlas baigė pokalbį ir įsmeigė akis į niekur, savo didelėmis 
ausimis bandydamas iššifruoti, kas vyksta Rouzės kabinete. 

Jis atsistojo, tada išsliūkino į koridorių. Taip, ji kalbėjo telefo- 
nu. 

Prislinko prie durų staktos ir nukreipė ausį tiesiai link atvirų 
durų. 

— Taip, — kalbėjo ji švelniu balsu. — Taip, turi priimti. Hm, 
taip, žinoma. Tikrai...? Ką gi, labai miela... — Ji ir toliau kalbėjo 
panašiu tonu. 

Tada Karlas įkišo galvą į tarpdurį ir pažvelgė į Rouzę veriančiu 


žvilgsniu. Tokiu, kuris visada duodavo reikiamą rezultatą. 

— Sėdi čia ir šnekučiuojiesi su savo draugais? — šaltu tonu pa- 
klausė jis. Toks jo pareiškimas paikai merginai akivaizdžiai buvo 
netikėtas. 

— Draugais? — paklausė ji, giliai kvėpuodama. - Hm, manau, 
kad juos iš tiesų būtų galima taip pavadinti. Kalbėjausi su vieno 
Teisingumo ministerijos skyriaus vadovu. Jis tenorėjo informuoti, 
kad jie gavo elektroninį laišką iš Oslo kriminalinės policijos. Gi- 
riamas mūsų skyrius ir sakoma, kad tai tikriausiai pats įdomiau- 
sias per pastaruosius dvidešimt metų Norvegijos kriminalistikos 
istorijoje nutikęs dalykas. O dabar ministerija tiesiog nori sužino- 
ti, kodėl niekas nesiūlė tavo kandidatūros į policijos vyresniuosius 
inspektorius. 

Karlas nurijo seiles. Nejau jie ir vėl pradeda visą tą nesąmonę? 
Jam tik betrūko grįžti atgal į mokyklą. Juodu su Markusu seniau- 
siai atsisakė šios idėjos. 

— Ir ką tu atsakei? 

— Aš? Nukreipiau kalbą kita linkme. O ką, tavo manymu, man 
reikėjo pasakyti? 

Gera mergaitė, — pagalvojo jis. 

— Žinai, Rouze, - kreipėsi jis, sukaupdamas valią. Vaikinui, ki- 
lusiam iš tokio provincijos miestelio, kaip Brionderslevas, nebuvo 
lengva atsiprašyti. - Buvau su tavimi pernelyg šiurkštus. Pamirš- 
kim. Kelionė į Madridą, tiesą sakant, buvo gera. Turiu omeny, 
patirtas pramogas įvertinčiau aukštesniu nei vidutinis balas, bent 
jau taip manau dabar. Bet kokiu atveju, mačiau bedantį valka- 
tą, man pavogė visas kreditines korteles, mažiausiai tūkstantį du 
šimtus mylių sėdėjau įsitvėręs nepažįstamai moteriai į ranką. Kitą 
kartą pirmiausia viską suderink su manimi. Gerai? 


Ji nusišypsojo. 

— Dar vienas dalykas, atėjęs man į galvą, Rouze. Ar kalbėjaisi 
su tarnaite, kuri skambino iš Kasandros Lasen namo? Neturėjau 
savo policininko ženklelio, jei pameni, todėl ji paskambino čia, 
kad pasitikslintų informaciją dėl mano tapatybės. 

— Taip, kalbėjausi. 

— Ji paprašė, kad apibūdintum mano išvaizdą. Gal pakarto- 
tum, ką jai atsakei? 

Jos skruostuose susiformavo dvi išdavikiškos duobutės. 

— Na, aš paprasčiausiai pasakiau, kad jei prieš ją stovi vyrukas, 
segintis rudos odos diržą ir avintis gerokai nuklaipytus keturias- 
dešimt šešto dydžio juodus batus, atrodo niekuo neišsiskiriantis iš 
minios, tuomet egzistuoja nemaža tikimybė, kad tai tu. O jeigu ji 
dar galinti įžiūrėti ant jo viršugalvio šviečiančią nedidelę plikę, pri- 
menančią du užpakalio žandus, tuomet tai, be jokios abejonės, tu. 

Po velnių, ji visiškai negailestinga, - pagalvojo Karlas, brūkštel- 
damas savo plaukus atgal. 

Jie surado Bentą Krumą prie 11 prieplaukos, sėdintį apmušalu 
trauktoje kėdėje, kuri buvo pastatyta ant jachtos laivagalyje esan- 
čios platformos. Be jokios abejonės, Krumo jachtos vertė gerokai 
viršijo jos šeimininko vertę. 

— Štai ta jachta, V42, — nurodė vaikinas, kurį jie sutiko priešais 
tailandiečių restoraną, įsikūrusį prie promenados. Akivaizdu, kad 
jis išprusęs Žmogus. 

Nelengva įžvelgti, kokios mintys ėmė suktis Krumo galvoje, 
pamačius į baltąjį rojų įžengiantį teisingumo saugotoją, kuriam 
iš paskos sekė gerokai saulėje įdegęs Danijos tautinių mažumų 
atstovas, plonais kaip siūlai plaukais. 

Kad ir kaip būtų, niekas ir nelaukė, kada jis ims reikšti savo 


profesinį protestą. 

— Kalbėjausi su Valdemaru Florinu, - pradėjo Karlas. — Jis pa- 
tarė man pasikalbėti su jumis. Florinas sakė, kad jūs esate kaip tik 
tas žmogus, kuris gali kalbėti šios šeimos vardu. Ar turite penkias 
minutes? 

Bentas Krumas nusmaukė akinius nuo saulės sau virš kaktos. 
Kokio velnio jis apskritai juos pasiėmė, jei nebuvo saulės. 

— Ne ilgiau kaip penkias minutes. Žmona laukia manęs na- 
mie. 

Karlas plačiai nusišypsojo. 

Tik nereikia meluoti, — bylojo jo šypsena. Bentas Krumas, pa- 
tyręs ir suktas kaip žiurkė, akimirksniu tai pastebėjo. Tikriausiai 
ateityje jam vertėtų meluoti kur kas atsargiau. 

— Judu su Valdemaru Florinu susipažinote 1986 metais, kai į 
Holbeko policijos nuovadą buvo atvežti jaunuoliai, įtariami įvyk- 
dę žmogžudystes Rorvige. Jis teigė, kad pora jaunuolių išsiskyrė iš 
kitų grupės narių, bet, jo žodžiais, jūs galėtumėte kur kas detaliau 
papasakoti apie tai. Ar žinote, ką jis turėjo omenyje? 

Saulės šviesoje jis atrodė išblyškęs. Nepanašu, kad jo kūnas ne- 
gamintų pigmento, bet išoriškai jis atrodė anemiškas. Išbalęs ir 
suvargęs nuo ilgametės praktikos ginant įvairiausius piktadarius. 
Karlas labai gerai tai suprato. Nėra labiau išblyškusio žmogaus 
visame pasaulyje už policininką, kurio pečius slegia neištirtų nu- 
sikaltimų našta, arba už advokatą, kurio pečius slegia pernelyg 
didelis išspręstų bylų skaičius. 

— Sakote, išsiskyrė iš kitų? Manau, kad jie visi elgėsi vienodai. 
Puikūs, jauni žmonės, taip galėčiau juos apibūdinti. Savo vykdo- 
ma veikla vėliau jie tai įrodė. Ar taip nemanote? 

— Na, - tarė Karlas, — nesu labai didelis ekspertas. Tačiau vie- 
nas iš jų persišovė tarpkojį ir mirtinai nukraujavo, kitas gyvena iš 


pajamų, kurias gauna farširuodamas moteris botoksu ir silikonu, 

trečias pelnosi iš jaunų, nesubrendusių mergaičių, kurios šmirinėja 
pirmyn atgal podiumu, stebimos kitų žmonių, ketvirtas sėdi kalėji- 
me, penktas įsitraukęs į verslą, kuris suteikia turtingiems žmonėms 
galimybę dar labiau praturtėti, skurdinant smulkiuosius investuo- 
tojus, o šeštasis daugiau kaip vienuolika metų gyvena gatvėje. Taigi, 
iš tiesų nelabai žinau, kaip turėčiau atsakyti į jūsų klausimą. 

— Manau, kad jums nevertėtų tokių teiginių reikšti viešai, — 
atkirto Krumas, pasirengęs teismui pateikti ieškinį. 

— Viešai? — paklausė Karlas, nužvelgdamas tikmedžiu, blizgiu 
stiklo pluoštu ir chromu puoštą laivą. - Ar gali būti kas nors ma- 
žiau vieša už šitą vietelę? — Jis ištiesė į šonus rankas ir nusišypsojo. 
Iš šalies tai galėtų pasirodyti kaip komplimentas. - O kaip dėl 
Kimės Lasen? — tęsė Karlas. — Argi ji neišsiskyrė iš kitų? Ar ne 
ji atliko svarbiausią vaidmenį šurvei vykdant savo nusikalstamą 
veiklą? Argi netiesa, jog Florinas, Dybolas Jensenas ir Pramas turi 
tam tikrų priežasčių pasirūpinti, kad ji tyliai dingtų nuo Žemės 
paviršiaus? 

Bento Krumo kaktoje įsirėžė vertikalios raukšlės. Grožio jos 
tikrai nesuteikė. 

— Leiskite priminti jums, kad ji jau pradingo. Savo valia, reiktų 
pažymėti! 

Karlas pasisuko į Asadą. 

— Užsirašei, Asadai? 

Patvirtindamas šis pakėlė savo pieštuką. 

— Ačiū jums, — padėkojo Karlas. — Tik tiek ir norėjome. 

Jie atsistojo. 

— Atsiprašau, ką jūs supratote? Ką jis užsirašė? Kas ką tik įvy- 
ko? — kamantinėjo Krumas. 

— Na, jūs parvirtinote, kad šurvei rūpėjo Kimės Lasen dingi- 


mas. 

— Ne, aš visiškai ne tai turėjau omenyje. 

— Asadai, juk jis kaip tik tai turėjo omenyje, tiesa? 

Mažasis žmogus energingai linktelėjo. Jis neabejotinai buvo 
lojalus savo viršininkui. 

— Mes turime įvairiausių įrodymų, liudijančių, kad būtent šu- 
tvė Rorvige nužudė brolį ir seserį, - dėstė Karlas. — Ir aš kalbu ne 
tik apie Bjarnę Thogerseną. Taigi, tikriausiai dar susitiksime, pone 
Krumai. Jums taip pat teks susitikti su įvairiais žmonėmis, apie 
kuriuos, manau, teko girdėti, o gal ir ne. Bet kokiu atveju, jie visi 
yra įdomūs žmonės, kurių atmintis labai gera. Pavyzdžiui, Korio 
Bruno draugas Manfredas Slotas. 

Krumas nieko neatsakė. 

— Ir buvęs uždarosios mokyklos mokytojas Klavsas Jepesenas. 
Jau nekalbant apie Kailą Basetą, su kuriuo asmeniškai vakar kal- 
bėjausi Madride. 

Dabar Krumas neištvėrė. 

— Palaukite, — paprašė jis, sugriebdamas Karlą už rankos. 

Karlas pažvelgė kreivu žvilgsniu į ranką. Krumas paskubomis 
atitraukė ją. 

— Taip, pone Krumai, - tarė Karlas, - mes žinome, kad jums 
atrėžtas pakankamai didelis kąsnis iš viso šutvės pyrago. Juk esate 
Pramo privačios „Karakaso“ klinikos valdybos pirmininkas. Jau 
vien tai pateisina faktą, kodėl galite leisti laiką tokioje prabangioje 
aplinkoje. — Jis rankos mostu parodė į daugybę restoranų, įsikū- 
rusių prieplaukoje ir Eresundo sąsiauryje. 

Nebuvo jokios abejonės, kad netrukus Bentas Krumas susisieks 
su atitinkamais asmenimis, kad praneštų jiems karštas naujienas. 

Ir tada šurvės nariai galės kaip reikiant pasirengti Karlo vizi- 


tui. 

Asadas ir Karlas įžengė į „Karakasą“ tartum porelė savimylų, 
kuriems prieš riebalų nusiurbimo procedūrą maga pasižvalgyti po 
kliniką. Žinoma, priimamojo registratorė juos sustabdė, bet Kar- 
las ryžtingai judėjo link administracinių patalpų. 

— Kur yra Ditlevas Pramas? - galiausiai radęs ženklą, ant kurio 
buvo užrašyta „DITLEVAS PRAMAS, GENERALINIS DIREK- 
TORIUS“, paklausė jis sekretorės. 

Ji jau laikė rankoje telefoną, pasirengusi skambinti apsaugos 
darbuotojams. Karlas kyštelėjo jai po nosimi savo policininko 
ženklelį ir nusišypsojo moteriai tokia šypsena, kuri net Karlo mo- 
tinai, tvirtai ant žemės stovinčiai ir į pasaulį žvelgiančiai realisto 
akimis, pasirodytų be galo žavi. 

— Atleiskite už įsiveržimą, bet mes turime pasikalbėti su Di- 
tlevu Pramu. Jei būsite maloni ir pakviesite jį, nuo to bus geriau 
jam ir mums. 

Bet sekretorė neužkibo. 

— Deja, jis šiandien išvykęs, — atsakė ji griežtu tonu. — Gal pa- 
geidautumėte užsirašyti susitikimui? Galiu užrašyti spalio 22 die- 
ną, po dviejų penkiolika. Ar jums tiktų? 

Panašu, kad šis vizitas nueis šuniui ant uodegos, jie negalės 
pasikalbėti su Pramu. Gaila. 

— Ačiū. Mes paskambinsime, - atkirto Karlas, paskui save nu- 
sivesdamas Asadą. 

Be jokios abejonės, ji perspės Pramą dėl jų vizito. Ji jau spėjo 
išeiti į terasą, rankoje laikydama savo mobilųjį telefoną. Ta mer- 
gelė tikrai ne iš kelmo spirta. 

— Mus atsiuntė čia, - eidamas pro priimamojo registratorę pa- 
reiškė Karlas. Jis rodė į palatas, kuriose guli pacientai prieš ir po 


operacijų. 

Budrios akys nusekė Karlą ir Asadą. Jiedu draugiškai linkčiojo 
pavymui. 

Praėję pro chirurginio skyriaus palatas abu vyrai stabtelėjo ir 
įsmeigę akis laukė, gal netyčia pasirodys Pramas. Tada pražings- 
niavo pro kelis privačius kambarius, iš kurių sklido klasikinė 
muzika. Galiausiai pasiekė pagalbines patalpas. Jose rado ne taip 
prašmatniai atrodančius žmones, vilkinčius ne itin prestižines 
darbines uniformas. 

Jie linktelėjo virėjams ir galiausiai įsliūkino į skalbyklą. Čia 
rado daugybę iš Azijos kilusių moterų, kurias išgąsdino toks neti- 
kėtas jųdviejų vizitas. 

Karlas spėjo, jog šių moterų per valandą čia neliktų nė kvapo, 
jei Pramas sužinotų, kad jiedu lankėsi šiose patalpose. 

Grįždamas Asadas buvo labai ramus. Tik privažiavus Klam- 
penborgą jis paklausė Karlo: 

— Kur tu keliautum Kimės Lasen vietoje? 

Karlas gūžtelėjo pečiais. Kas žino? Šiaip ar taip, ji buvo ne- 
nuspėjama. Akivaizdu, kad ji puikiai moka savo gyvenimo kelią 
pasukti tokia linkme, kokios jai reikia. Ji gali būti bet kur. 

— Mudu esame tos pačios nuomonės, kad Kimei buvo labai 
svarbu, jog Albekas jos neieškotų. Turiu omenyje, ji ir kiti šutvės 
nariai nebuvo geriausi bičai. 

— Geriausi bičiuliai, Asadai. Bičiuliai. 

— Žmogžudysčių skyrius teigia, kad Albekas šeštadienio vakarą 
laiką leido kažkokiame Dambuskroen naktiniame klube. Ar sakiau 
apie tai? 

— Ne, bet aš jau girdėjau. 

— Ir jis išėjo su moterimi, taip? 


— To negirdėjau. 

— "Tai reiškia, kad jei Kimė nužudė Albeką, jie tikriausiai nėra 
patenkinti. Turiu omenyje kitus iš šutvės. 

Švelniai tariant, „nepatenkinti. 

— Taigi, dabar tarp abiejų pusių paskelbtas karas. 

Karlas tingiai linktelėjo. Paskutinės dvidešimt keturios valan- 
dos buvo tikrų tikriausias išbandymas ne tik jo galvai, bet ir nervų 
sistemai. Netikėtai apsunko koja, net spausti greičio pedalą buvo 
per sunku. 

— Nemanai, kad ji turėtų vykti į namą, kuriame radai dėžutę, 
kad galėtų susirinkti įkalčius? Kad galėtų apkaltinti šutvę? 

Karlas lėtai linktelėjo. Taip, tai vienas iš variantų. Bet jo gal- 
voje sukosi kita mintis — sustoti pakelėje ir bent kelias akimirkas 
pasnausti. 

— Gal mums vertėtų ten nuvažiuoti? — savo svarstymų srautą 
užbaigė Asadas. 

Namas buvo tamsus, durys užrakintos. Jie kelis kartus pamaigė 
durų skambutį. Radę telefono numerį paskambino. Girdėjo vi- 
duje birbiantį telefoną, bet niekas neatsiliepė. Buvo beprasmiška 
bandyti dar kartą. Bet kokiu atveju, Karlas neturėjo jėgų jokiems 
sudėtingesniems veiksmams. Dėl Dievo meilės, juk niekas ne- 
draudžia vyresnio amžiaus moterims leisti laiką ne namuose. 

— Eime, — paragino Karlas. — Vairuosi tu, kad galėčiau pa- 
snausti. 

Kai Karlas ir Asadas atvažiavo į komisariatą, Rouzė rinkosi 
savo daiktus. Ji norėjo eiti namo ir nesirodyti darbe ateinančias 
dvi dienas. Kadangi sunkiai dirbo visą penktadienio naktį, šešta- 
dienį ir dalį sekmadienio, Rouzė jautėsi visiškai išsekusi. 

Karlas jautėsi lygiai taip pat. 

— Beje, — tarė ji, — susisiekiau su Berno universitetu. Jie rado 


Kirsten-Mary Lasen bylą. 

Akivaizdu, kad Rouzė įvykdė visas užduotis pagal sąrašą, — pa- 
galvojo Karlas. 

— Šveicarijoje ji buvo gera studentė. Jie teigė, kad dėl Kirsten- 
Mary nebuvo jokių problemų. Remiantis įrašais apie ją, galima 
teigti, kad laikas, kurį ji praleido Šveicarijoje, buvo iš tiesų sė- 
kmingas, išskyrus tą nelaimingą atsitikimą, kai slidinėdamas žuvo 
jos vaikinas. 

— Nelaimingas atsitikimas slidinėjant? 

— Taip. Moteris iš kanceliarijos teigė, kad tas atvejis buvo keis- 
tokas. Ta istorija sulaukė nemažai dėmesio. Jos vaikinas buvo pa- 
kankamai patyręs slidininkas. Bet tikrai ne pramušrgalvis, sliuo- 
giantis greitajam nusileidimui neparuoštomis trasomis, kuriose 
gausu stačių uolų. 


Karlas linktelėjo. Pavojingas sportas. 


Jis sutiko Moną Ibsen policijos komisariato kieme. Ji per petį 
buvo persimetusi milžinišką krepšį. Mona pažvelgė į Karlą tokiu 
žvilgsniu, kuris leido jam suprasti, kad Karlo pagalbos jai nereikia. 

— Rimtai svarstau apie galimybę pasiimti Hardį pas save, - pra- 
tarė jis tarp kitko. — Bet, mano manymu, pernelyg mažai žinau 
apie tai, kokį psichologinį poveikį visa tai gali jam padaryti. Taip 
pat mums, namiškiams. 

Jis pažvelgė į ją pavargusiomis akimis. Toks ėjimas buvo teisin- 
gas, nes kai Karlas pasiūlė Monai pavakarieniauti ir aptarti, ko- 
kios galimos tokio rimto sprendimo pasekmės, moters atsakymas 
buvo teigiamas. 

— Na, manau, kad galėtume pavalgyti, - sutiko ji, nusišypso- 
dama Karlui tokia šypsena, nuo kurios vyrui pilve ėmė skraidyti 


drugeliai. — Kaip tik dabar esu alkana. 

Karlas neteko žado. Jis nežinojo ką atsakyti. Jis paprasčiausiai 
pažvelgė jai į akis, vildamasis, kad jo žavesys atliks savo darbą. 

Jiedu pietavo valandą. Per tą laiką Monos Ibsen pasipriešini- 
mas palaipsniui atlėgo. O Karlas pajuto tokį palaimingą palengvė- 
jimą ir atsipalaidavimą, jog ėmė ir užmigo, nuleidęs galvą į lėkštę 


tarp nugarinės ir brokolių. 

Pirmadienio rytą balsai tylėjo. 

Kimė atsibudo ir sumišusi apsidairė po savo senąjį miega- 
mąjį. Jos galva buvo tuščia. Akimirką Kimė pagalvojo, kad jai 
vėl trylika ir ji pramiegojo pamokas. Kiek kartų ji buvo išspirta 
iš namų alkana, lydima tėvo ir Kasandros riksmų ir durų tran- 
kymo? Kiek kartų ji sėdėjo klasėje Ordrupe gurgiančiu pilvu ir 
svajojo ištrūkti kažkur toli? 

Tada ji prisiminė, kas atsitiko vakar. Išsprogusias ir negyvas 
Kasandros akis. 

Ji vėl pradėjo niūniuoti savo senąją dainą. 

Apsirengusi nusinešė savo ryšulėlį žemyn, paskubomis nu- 
žvelgė svetainę ir Kasandros lavoną, tada prisėdo virtuvėje, paš- 
nibždomis pasakodama savo mažylei, ką jiedvi galėtų suvalgyti. 

Taip jai besėdint suskambo telefonas. 

Ji kilstelėjo pečius ir dvejodama pakėlė ragelį. 

— Taip? — atsiliepė ji kimiu balsu. — Su jumis kalba Kasandra 


Lasen. Su kuo turiu garbę kalbėtis? 

Ji sulig pirmu žodžiu atpažino skambinančio žmogaus balsą. 
Tai buvo Ulrikas. 

— Atleiskite, kad neprisistačiau, jūs kalbate su Ulriku Dybo- 
lu Jensenu. Tikriausiai pamenate mane? — paklausė jis. — Po- 
nia Lasen, mes manome, kad Kimė ketina jus aplankyti. Tokių 
atveju paprašytume elgtis atsargiai ir pranešti apie jos apsilan- 
kymą vos tik įžengs pro duris. 

Kimė pažvelgė pro virtuvės langą. Jeigu jie pasirodytų iš tos 
pusės, nepamatytų jos, stovinčios už durų. O peiliai Kasandros 
virtuvėje buvo neprasti. Jais galima pjaustyti bet ką. 

— Ponia Lasen, manau, kad pamačiusi ją turėtumėte būti 
labai atsargi. Elkitės su ja maloniai. Įsileiskite į vidų ir sulaiky- 
kite. Tada paskambinkite mums. Arvyksime jums į pagalbą. — 
Jis atsargiai nusijuokė, stengdamasis, kad jo žodžiai skambėtų 
įtikinamai. Ber Kimei nereikėjo jokių įtikinimų. Ji žinojo, kad 
visi pasaulio vyrai būtų bejėgiai padėti Kasandrai Lasen, nes jos 
kelyje pasipainiojo Kimė. Tai jau buvo įrodyta. 

Ulrikas padiktavo jai tris mobiliųjų telefonų numerius, ku- 
rių Kimė nežinojo. Ditlevo, Torsteno ir Ulriko. 

— Esu labai dėkinga jums, kad perspėjote, — padėkojo ji. Ir 
Kimė išties buvo labai dėkinga. Juk gavo visų trijų telefonų 
numerius. — Ar galiu paklausti, kur esate? Ar jūs galėsite greitai 
atvykti pas mane, jei to prireiktų? Gal man verčiau paskambin- 
ti policijai? 

Ji regėjo Ulriko veidą. Didesnį susirūpinimą tikriausiai šią 
akimirką jam galėtų sukelti tik koks nors krachas Volstrite. Po- 
licija! Grėsmingas žodis tokioje situacijoje. 

— Ne, manau, kad galėtume išsiversti ir be jos, - patikino jis. — 


Policija arvyktų pas jus tik per valandą. Jei jie apskritai surea- 

guotų į jūsų pagalbos šauksmą. Tokia šiandienos realybė, ponia 
Lasen. Ne taip, kaip senais laikais. — Jis išleido kelis pašaipius 
garsus, kad galėtų įtikinti ją abejotinu policijos veiksmingumu. — 
Mes esame netoli jūsų, ponia Lasen. Šiandien dirbame, bet rytoj 
būsime Torsteno Florino valdose, o jos yra Ejlstrupe. Medžiosi- 
me netoli Gribskovo miško, tenykštės giraitės yra jo valdų dalis. 
Turėsime savo mobiliuosius telefonus. Paskambinkite mums ir 
atvyksime pas jus dešimt kartų greičiau už policiją. 

Ejlstrupe, Florino valdose. Tokie buvo jo žodžiai. Ji puikiai 
žinojo tą vietą. 

Ten bus jie, visi trys kartu. Geriau ir būti negali. 

Taigi, nebuvo reikalo skubėti. 

Kimė neišgirdo, kaip atsidarė paradinės namo durys. Bet 
išgirdo šūktelint moterį. 

— Labas, Kasandra! Tai aš. Laikas keltis! —- Sugriaudėjo bal- 
sas, sudrebindamas lango stiklus. Kimė sustingo. 

Koridoriuje buvo ketverios durys. Vienos vedė į virtuvę, ki- 
tos — į tualetą, kuriame dabar sėdėjo Kimė, dar vienos į valgo- 
mąjį (iš kurio galima patekti į „mano kambarį“, kaip jį visada 
vadindavo Kasandra, kuriame šiuo metu gulėjo jos sustingęs 
kūnas) ir vienos į rūsį. 

Jei moteriai brangus jos gyvenimas, turėtų rinktis bet kurias 
duris, išskyrus tas, kurios veda į valgomąjį ir svetainę. 

— Labas! — riktelėjo Kimė, truktelėdama aukštyn savo apa- 
tines kelnaites. 

Ji išgirdo, kaip anapus tualeto durų kažkas sustojo. Kai Kimė 
atidarė duris, į ją žvelgė dvi sumišusios akys. 

Kimė nepažinojo moters. Sprendžiant iš mėlynos spalvos 
chalato ir prijuostės, kurią ji rišosi, buvo galima manyti, jog ji 


pagalbininkė namuose arba ūkvedė. 

— Laba diena. Aš esu Kirsten-Mary Lasen, Kasandros du- 
kra, — prisistatė Kimė, ištiesdama ranką. — Deja, bet Kasandra 
serga. Ją paguldė į ligoninę, todėl šiandien mums nereikės jūsų 
paslaugų. 

Ji stvėrė dvejojančios ūkvedės ranką. 

Be jokios abejonės, jai buvo tekę girdėti Kimės vardą. Mote- 
ris paskubomis ir netvirtai paspaudė ranką, akių nenuleisdama 
nuo Kimės. 

— Šarlotė Nielsen, — atsakė ji šaltai, žvilgterėdama Kimei per 
petį į valgomąjį. 

— Manau, mano motina grįš namo trečiadienį arba ketvir- 
tadienį. Tada jums paskambinsiu. Kol jos nebus, rvarkysiu na- 
mus pati. — Tardama žodį „motina“ Kimė jautėsi keistai. Tai 
žodis, kurio, kalbėdama apie Kasandrą, ji niekada nevartojo. 
Bet dabar jis buvo neišvengiamas. 

— Matau, kad čia šiek tiek netvarkinga, — pastebėjo tarnaitė, 
mesdama žvilgsnį į Kimės paltą, kuris buvo užmestas ant korido- 
riuje stovinčios Liudviko XVI epochos kėdės. - Manau, kad ma- 
žumėlę čia aprvarkysiu. Vis tiek turėjau čia praleisti visą dieną. 

Kimė užstojo į valgomąjį vedančias duris. 

— Na, labai malonu iš jūsų pusės, bet ne šiandien. — Ji uždėjo 
ranką moteriai ant peties ir stumtelėjo ją link palto. 

Išeidama moteris neatsisveikino. Iš nuostabos jos antakiai 
buvo aukštai pakelti. 

Verčiau kuo greičiau atsikratyti senės, — tarė sau Kimė, svars- 
tydama, kas geriau — iškasti kapo duobę ar sukapoti kūną. Jei 
ji arba Kasandra turėtų automobilį, Kimė kūną nuvežtų į vieną 
jai žinomą ežerą Zelandijoje. Ten, be jokios abejonės, atsirastų 


vietos dar vienam lavonui. 

Tada ji stabtelėjo, įsiklausė į balsus ir prisiminė, kad rytoj 
laukia ypatinga diena. 

Kam veltis į visus tuos nemalonumus? — klausė jie. — Rytoj ta 
diena, kai viskas ir visi bus vienoje vietoje. 

Ji jau ketino lipti į antrą aukštą, kai išgirdo pažyrant sti- 
klus. 

Po kelių sekundžių stovėjo svetainėje, dalykiškai įvertinda- 
ma situaciją. Jei ūkvedė viską suprato, ji irgi netrukus gulės 
šalia Kasandros, o jos veide švies lygiai tokia pati apstulbusi 
mina. 

Geležinis strypas, kuriuo moteris išmušė duris, prašvilpė pa- 
lei Kimės galvą. 

— Tu nužudei ją, pamišėle! Tu nužudei ją! — ji šaukė be per- 
stojo, o iš akių upeliais liejosi ašaros. Po galais, kaip žmogus 
gali būti šitaip atsidavęs tokiai didžiausiai pasaulio puvenai 
kaip Kasandra? Tai buvo visiškai nesuprantama. 

Kimė atatupsta atsitraukė link židinio ir vazų. 

Nori grumtis? — pagalvojo ji. - Ką gi, tada atėjai ten, kur 
reikia. 

Smurtas ir tvirta valia eina koja kojon. Kimė tai labai gerai 
žinojo. Tas dvi gyvenimo tiesas ji puikiai įsisavino. 

Ji čiupo art deco stiliaus žalvarinę statulėlę ir pasvėrė ją ran- 
koje. Deramai ją švystelėjus, grakščios statulėlės rankos galėtų 
prakirsti bet ką. Žmogaus kaukolė — ne išimtis. 

Kimė nusitaikė ir metė. Apimta šoko stebėjo, kaip moteris 
geležiniu strypu numuša statulėlę į šoną. 

Statulėlė įsmigo giliai į sieną. Kimė atsitraukė atatupsta prie 
durų, vildamasi, kad jai pavyks vikriai pasiekti antrą aukštą, 


kuriame gulėjo jos pistoletas su nuimtu saugikliu, paruoštas 

šauti. Jei pavyktų netrukdomai iššauti, ši pasipūtusi kvailė, me- 
tusi iššūkį Kimei, galėtų pasitikti savo lemtį. 

Bet moteris nesekė jai iš paskos. Kimė girdėjo žingsnių per 
stiklą sukeltą girgždesį ir aimanas — daugiau nieko. 

Kimė vėl prisėlino prie svetainės durų. Pažvelgusi pro mažu- 
mėlę pravertas duris ji pamatė ant kelių šalia bedvasio Kasan- 
dros kūno klūpinčią tarnaitę. 

— Ką ta pabaisa jums padarė? — šnabždėjo moteris. Galbūt 
ji netgi verkė. 

Kimė suraukė antakius. Per visą laiką, kiek jiems teko už- 
puldinėti žmones, ji niekada nesusidūrė nė su mažiausiu siel- 
vartu. Siaubu ir šoku taip, bet tas romus sielvarto jausmas jai 
buvo žinomas tik iš savo skaudžios patirties. 

Kimė plačiau pravėrė duris, kad galėtų geriau įsižiūrėti. Vos 
tik sugirgždėjo durys, akimirksniu priešais ją pasirodė moters 
galva. 

Staiga moteris puolė ją, aukštai sau virš galvos pakėlusi ge- 
ležinį strypą. Kimė užtrenkė duris. Netekusi žado ji pasileido 
laiptais į antrą aukštą, kur norėjo pasiimti pistoletą. Ji ketino 
kuo greičiau baigti. Neketino žudyti moters, tik surišti ją ir su- 
varžyti jos judesius. Ne, ji nenušaus jos. Tiesiog to nepadarys. 

Kimei skuodžiant laiptais, už nugaros sukliko moteris ir 
sviedė geležinį strypą Kimei į kojas. Kimė tėškėsi veidu į laiptų 
aikštelės grindis. 

Ji atsikvošėjo vos per sekundę, bet to neužteko. Kresna, pa- 
kankamai jauna moteris atsistojo šalia jos ir prispaudė geležinį 
strypą Kimei prie gerklės. 

— Kasandra dažnai kalbėdavo apie tave, — prabilo ji. — Ji 


vadindavo tave „mažąja pabaisa“. Manai, man buvo malonu 

išvysti tave koridoriuje? Iš karto pamaniau, kad jei jau esi 
čia, vadinasi, reikia laukti kokių nors nemalonumų. — Ji įki- 
šo ranką sau į chalato kišenę ir išsitraukė gerokai nutrintą 
Nokia telefoną. — Yra toks policininkas, Karlas Mjorkas. Jis 
ieško tavęs. Žinojai? Turiu išsisaugojusi jo telefono numerį. 
Jis asmeniškai įteikė man savo vizitinę kortelę. Kaip manai, ar 
mums vertėtų suteikti jam galimybę atvykti čia ir pasikalbėti 
su tavimi? 

Kimė papurtė galvą. Ji bandė apsimesti ištikta šoko. 

— Aš nekalta dėl Kasandros mirties. Ji užspringo vynu, 
kol mes sėdėjome ir šnekučiavomės. Tai buvo siaubinga ne- 
laimė. 

— Kurgi ne. - Buvo akivaizdu, kad moteris ja netiki. Ji be 
jokio gailesčio įrėmė koją Kimei į krūtinę ir dar tvirčiau pri- 
spaudė strypo galu jos gerklę, tuo pat metu ieškodama Karlo 
Mjorko telefono numerio. Ji beveik kiaurai pervėrė Kimės 
kaklą. — Lažinuosi, kad nieko nedarei, kad jai padėtum. Tei- 
singai, šliundra? — tęsė moteris. — Neabejoju, kad policija 
norės apklausti tave. Tik nemanyk, kad išsisuksi. Viską, ką 
tu padarei, galima perskaityti tavo veide. - Ji susijuokė. — Tu 
sakei „ją paguldė į ligoninę“, kad būtum mačiusi, kaip atro- 
dei, kai ištarei tuos žodžius. 

Šarlotė surado reikiamą telefono numerį. Bet tą akimirką 
Kimė spyrė bato kulnu jai į kirkšnį, po to dar kartą. Paklai- 
kusiomis akimis į ją žvelgusi tarnaitė atleido strypą ir susmu- 
ko lyg maišas, tarsi kas būtų sulaužęs jai stuburą. 

Kimė neištarė nė žodžio. Mobiliajame telefone pasigirdo 
garsinis numerio rinkimas. Tada Kimė smogė kulnu moteriai 


į blauzdą. Nuo smūgio moteris paleido iš rankų telefoną ir 

šis tėškėsi į sieną. Kimė truktelėjo visu kūnu argal, išsilaisvin- 
dama nuo geležinio strypo, nes moteris nebepajėgė jo tvirtai 
laikyti. Galiausiai Kimė atsistojo ir sugriebė strypą. 

Kimei pavyko per mažiau kaip penkias sekundes atgauti pu- 
siausvyrą. 

Kol perkreiptu nuo pykčio veidu moteris stengėsi atsistoti, 
Kimė kurį laiką stovėjo užgniaužusi kvapą. 

— Nenuskriausiu tavęs, — paaiškino Kimė. — Aš tik pririšiu 
tave prie kėdės. 

Bet moteris papurtė galvą ir užlenkusi ranką sau už nuga- 
ros įsikibo į turėklus. Ji aiškiai ieškojo kažko, nuo ko galėtų 
atsistumti. Jos akys lakstė į šalis. Moteris nebuvo pasirengusi 
pasiduoti. 

Sraiga Šarlotė ištiesė rankas ir stvėrė Kimę už gerklės, su- 
leisdama į ją nagus. Kimė atatupsta atsitraukė prie šalia laiptų 
esančios sienos ir sulenkusi vieną koją atsispyrė nuo sienos. Tai 
leido jai visa jėga stumtelėti moterį. Toji atbula trenkėsi į turė- 
klą ir persisvėrė, pakibdama per penkis jardus virš akmeninių 
koridoriaus grindų. 

Kimė šaukė, kad tarnaitė liautųsi priešinusis, bet moteris 
neklausė. Todėl Kimė atsitraukė kiek atgal ir galva taranavo 
moterį. Akimirką jos sąmonė apremo, bet galiausiai sveikas 
protas sugrįžo. Tada Kimė atsimerkė ir persisvėrė per turėklus. 

Moteris gulėjo ant marmurinių grindų tarsi nukryžiuota, į 
šonus atmestomis rankomis ir sukryžiuotomis kojomis. Ji visiš- 
kai nejudėjo. Tarnaitė buvo negyva. 

Kimė dešimt minučių pasėdėjo ant koridoriuje stovinčios 
kėdės, žiūrėdama į persikreipusį lavoną. Pirmą kartą gyvenime 


ji matė auką tikrąja to žodžio prasme: žmogų, kuris norėjo ir 

turėjo visas teises gyventi. Kimė nustebo, kad dar niekada gy- 
venime nejuto tokio jausmo. Jis Kimei visiškai nepatiko. Vidi- 
niai balsai priekaištavo jai už tokias mintis. 

Tada pasigirdo durų skambutis. Ji girdėjo juos šnekantis. 
Berods, du nekantraujančius vyrus. Jie beldė į duris. Po akimir- 
kos suskambo telefonas. 

Jeigu jie apeis aplink namą, pamatys išlaužtas duris. Būk pa- 
sirengusi bėgti į antrą aukštą pasiimti pistoleto, — ragino save. — 
Ne, daryk tai dabar. 

Ji vos keliais begarsiais žingsniais užlėkė į antrą aukštą, susi- 
rado pistoletą ir grįžo į laiptų aikštelę. Tada nusitaikė pistoletu, 
ant kurio buvo pritvirtintas garso duslintuvas, į paradines duris. 
Jei vyrai užeis į vidų, jiems nebus lemta išeiti iš čia gyviems. 

Bet jie nužingsniavo šalin. Pro langą šalia laiptų aikštelės ji 
matė juos nueinančius prie savo automobilio. 

Aukštą vyrą, žirgliojantį dideliais žingsniais, ir mažą, tam- 


saus gymio vyruką, šlepsintį šalia. 

Vakar dienos vakaras baigėsi siaubingai. Karlui prieš akis tebe- 
stovėjo vaizdas, kaip Mona Ibsen kvatoja susiėmusi už pilvo iš jo 
nuostabos kupino veido, aplipusio svogūnais. Jis niekaip nesiliovė 
graužęsis dėl patirtos gėdos. Lygiai tokia pat nepatogi situacija, 
kaip pastebėti, kad prasidėjo mėnesinės pasinaudojus potencia- 
laus meilužio tualetu. 

O Dieve, kaip man išsipainioti iš šios situacijos? - pagalvojo jis, 
prisidegdamas rytinę cigaretę. 

Tada pamažu susikaupė. Gal šiandien jis galės pateikti proku- 
rorams galutinę, lemiamą informaciją, kurios jiems reikėjo, kad 
galėtų išduoti arešto orderį? Auskaras iš Lindelso užutėkio, kiti 
daiktai iš dėžutės — šių įrodymų neabejotinai turėtų užtekti, no- 
rint imtis ryžtingų veiksmų. Be to, egzistavo sąsaja tarp Albeko ir 
Pramo, tai reiškia, kad sąsaja buvo ir su kitais šutvės nariais. Kar- 
lui buvo nusispjauti, kokiu pagrindu jis sugebės prisivilioti juos 
apklausai. Kai tik jie bus jo rankose, Karlas privers juos kalbėti 
apie tai, kas aktualu. 

Viskas prasidėjo nuo dviejų žmogžudysčių tyrimo, kuris gali 


apnuoginti ir kitus nusikaltimus. Galbūt netgi žmogžudystes. 

Jam reikėjo akistatos su šutvės nariais. Galimybės užduoti 
klausimus, kurie priverstų panikuoti, gal net sukeltų nesantaiką 
tarp jų. Jeigu apklausos negali surengti areštinėje, tuomet ją reikė- 
tų surengti jų pačių aplinkoje. 

Sunkiausia užduotis buvo atrasti silpniausią grandį. Nuo kurio 
jis turėtų pradėti? Žinoma, kad nuo Bjarnės Thogerseno. Ber ilgus 
metus pragyvenęs kalėjime jis išmoko laikyti liežuvį už dantų. Be 
to, jis sugebėjo išsaugoti sveiką kailį tūnodamas už grotų. Gali 
būti, kad Thogersenas apskritai nesutiks kalbėtis apie tai, kuo 
buvo apkaltintas ir nuteistas. Jei Karlas ir Asadas nori iš jo ką nors 
išpešti, jiems reikės akivaizdžių įrodymų, kad buvo įvykdyti ir kiti 
nusikaltimai. 

Ne, Bjarnė negali būti pirmasis. Kas tada? Torstenas Florinas, 
Ulrikas Dybolas Jensenas ar Ditlevas Pramas? Kurį iš visų trijų 
būtų galima lengviausiai palaužti? 

Norėdamas tai išsiaiškinti jis visų pirma turės su kiekvienu iš 
jų susitikti asmeniškai. Karlo intuicija šnibždėjo, kad tai padaryti 
bus nelengva. Vakarykštis nevykęs apsilankymas Pramo ligoninėje 
kaip tik tai įrodė. Be abejo, Pramas žinojo apie jų apsilankymą 
nuo tos akimirkos, vos tik jie pasirodė ligoninėje. Galbūt jis buvo 
netoliese, o gal ir ne. Bet kokiu atveju, jis žinojo, kad jie ten lan- 
kėsi. 

Ir jis liko šešėlyje. 

Ne, jei Karlas nori priversti kurį nors iš šių vyrų kalbėti, turės 
juos užklupti netikėtai. Štai kodėl tą rytą juodu su Asadu savo 
darbą pradėjo taip anksti. 

Torstenas Florinas bus pirmasis. Šis žingsnis nebuvo sponta- 
niškas, o gerokai apgalvotas. Vertinant įvairiais aspektais jis tikrąja 
to žodžio prasme atrodė silpniausias. Nes buvo laibos figūros ir 


jo profesija buvo ganėtinai moteriška. Iš jo pasisakymų spaudoje 

apie madą buvo galima susidaryti įspūdį, kad jis yra įžeidus ir 
kartu pažeidžiamas. Jis išsiskyrė iš kitų. 

Po dviejų minučių Karlas privažiuos prie trikampės aikštės 
Vesterbro rajone, kur jo laukia Asadas. Ir, tikėtina, per pusvalandį 
jie spės nuvažiuoti iki Florino valdų, esančių Ejlstrupe. Šiuo savo 
vizitu jie sukels Florinui rimtų keblumų. 

— Surinkau visą įmanomą informaciją apie visus šutvės na- 
rius, — informavo Asadas, įsitaisęs keleivio vietoje šalia Karlo. — 
Štai Torsteno Florino byla. — Kai išvažiavę iš miesto jie judėjo 
į Liungbiu vedančiu greitkeliu, Asadas išsitraukė iš krepšio ap- 
lanką. — Florino namas panašus į tvirtovę, — tęsė Asadas. — Jis 
įsirengęs milžiniškus metalinius vartus, kurie pastoja į jo valdas 
vedantį kelią. Skaičiau, kad jo valdose vykstant vakarėliams, žmo- 
nių automobiliai į vidų yra įleidžiami po vieną. Ir tai, tiesą sakant, 
joks pramanas. 

Pasukęs galvą, Karlas pažvelgė į spalvotai atspausdintą infor- 
macinę medžiagą. Jam buvo sunku ką nors įžiūrėti, nes tuo pačiu 
metu turėjo nenuleisti akių nuo siauro kelio, kuris driekėsi pro 
Gribskovo mišką. 

— Pažvelk, Karlai. Šioje iš lėktuvo darytoje nuotraukoje viskas 
aiškiai matosi. Čia yra Florino valdos. Viskas, išskyrus seną pas- 
tatą, kuriame jis gyvena, ir štai šį medinį namą, - jis patapšnojo 
pirštu per kažkokį tašką žemėlapyje, - buvo pastaryta 1992 me- 
tais, įskaitant šį milžinišką pastatą ir visus už jo esančius mažus 
namelius. 

Visa tai atrodė gan keistai. 

— Ar visi šie namai stovi Gribskovo miške? Ar jis gavo statybų 
miške leidimą? —- paklausė Karlas. 

— Ne, jie ne miške. Tarp Gribskovo miško ir nedidelės jam pri- 
klausančios giraitės yra gaisro... gaisro... Karlai, kaip tas dalykas 


vadinasi? 

— Priešgaisrinė proskyna? 

Karlas pajuto sumišusį Asado žvilgsnį. 

— Na, bet kokiu atveju, gali pats pamatyti šioje nuotraukoje. 
Pažvelk. Tai siauras rudos spalvos rėžis. Beje, savo valdas jis apjuo- 
sė tvora — ežerą, kalvas ir visa kita. 

— Įdomu, kodėl jis taip padarė? Jis bijo paparacų ar ko? 

— Tai susiję su medžiokle. 

— Aišku. Jis nenori, kad gyvūnai iš jo miško ištrūktų į valstybi- 
nį. Žinau tokius tipus. - Vendsyselio srityje, iš kurios kilęs Karlas, 
žmonės juokdavosi iš tokių žmogystų, kurie elgdavosi panašiai. 
Ber šiaurinėje Zelandijoje, akivaizdu, toks požiūris nepopuliarus. 

Jie privažiavo vietą, iš kurios atsivėrė kraštovaizdis. Pirmosios 
proskynos, o tada toli besidriekiantys laukai, kuriuose styrojo 
šviesiai rudi kviečių stiebų likučiai. 

— Matai tą šveicariško tipo namelį su stačiu stogu? — Karlas 
parodė į dešinėje pusėje stovintį žemą namą. Jo nepastebėti šiame 
ledyno išgraužtame slėnyje buvo neįmanoma. Nelaukdamas Asa- 
do atsakymo Karlas tęsė toliau: - Už jo yra Kagerupo stotis. Kar- 
tą ten radome mažą mergaitę, kurią laikėme mirusia. Ji pasislėpė 
lentpjūvėje, nes bijojo šuns, kurį namo parsivedė jos tėvas. 

Karlas papurtė galvą. Ar iš tiesų tai buvo tikroji jos pabėgimo 
iš namų priežastis? Netikėtai ji atrodė ganėtinai absurdiška. 

— Suk čia, Karlai, - paprašė Asadas. Jis parodė į kelio ženklą, 
rodantį kryptį į Marumą. - Ten, pakilę ant kalvos, turėsime sukti 
į dešinę. Nuo ten iki vartų bus pora šimtų jardų. Gal turėčiau jam 
paskambinti prieš atvažiuodamas į vietą? 

Karlas papurtė galvą. Jokiais būdais, po velnių. Negalima su- 
teikti Florinui galimybės pasprukti. Kaip vakar padarė Ditlevas. 

Šiuo atžvilgiu, labai gerai, kad Torstenas Florinas atsitvėrė tvo- 
romis savo valdose. Šalia ketaus vartų, iškilusių virš tvoros, stovėjo 


granito akmuo, ant kurio iš žalvarinių didžiulių raidžių, kurios 

pūpsojo atsikišusios į priekį, buvo suformuotas pavadinimas DU- 
EHOLTO DVARAS. 

Karlas pasilenkė prie vidaus telefono, kuris buvo pritvirtintas 
prie stulpo lango aukštyje. 

— Aš esu vyresniojo inspektoriaus pavaduotojas detektyvas 
Karlas Mjorkas, — prisistatė jis. — Vakar kalbėjausi su jūsų advo- 
katu Bentu Krumu. Norime užduoti kelis klausimus Torstenui 
Florinui. Tai užtruks vos kelias minutes. 

Mažiausiai po dviejų minučių vartai atsidarė. 

Kitoje tvoros pusėje atsivėrė gražus kraštovaizdis. Dešinėje 
pusėje driekėsi pieva, kuri netgi rudenį buvo labai vešli ir sodri. 
Dar didesnį įspūdį sudarė pievoje besidriekiančių ežerų ir kylan- 
čių kalvų vaizdai. Pavažiavus toliau plytėjo iš išsibarsčiusių girai- 
čių susiformavęs miškas. Tolumoje matėsi milžiniška Gribskovo 
miško šimtamečių ąžuolų kolonada. Lapų medžių viršūnėse buvo 
beveik nelikę. 

Po galais, tai milžiniški žemės plotai, - pagalvojo Karlas. — Zi- 
nant, kiek kainuoja šios žemės akras, šios valdos turėtų kainuoti ne 
vieną milijoną. 

Kai jie privažiavo dvarą, kuris buvo įsikūręs šalia miško, milži- 
niškos prabangos ir gerovės įspūdis tik dar labiau sustiprėjo. Du- 
eholto dvaras galėjo didžiuotis vienoje vietoje puikiai derančiais 
kruopščiai atrestauruotais karnizais ir glazūruotomis, juodomis 
čerpėmis. Buvo pristatyti ir keli atriumai, po vieną į visas pasaulio 
šalis. Kelias, vedantis į sodybą, ir jį juosiančios žemės buvo taip 
kruopščiai prižiūrėtos, kad karališkiesiems sodininkams būtų ko 
pasimokyti. 

Už dvaro stovėjo raudonas, medinis pastatas, kuris tikriausiai 
buvo įtrauktas į architektūros paveldo sąrašą. Bet kokiu atveju, 
kadangi jis buvo statytas prieš mažiausiai du šimtus metų, pasta- 


tas išsiskyrė iš kitų namų. Jis neabejotinai kontrastavo su masyvia, 

tačiau pakankamai patrauklia plieno konstrukcija, iškilusia už jo. 
Ją sudarė tik stiklas ir blizgantis metalas. Kaip tą oranžeriją Ma- 
dride, kurią Karlas matė oro uoste kabėjusiame plakate. 

Vietinė Ejlstrupo krištolo pilis. 

Šalia pamiškės vienoje vietoje stovėjo keli nedideli namai. Jie 
priminė ištisą nedidelį kaimelį su miniatiūriniais darželiais ir ve- 
randomis. Juos juosė ariama žemė, kuri tikriausiai buvo skirta au- 
ginti daržoves. Čia tebeaugo gausybė porų ir kopūstų. 

Jėzau Kristau, šita vieta neįtikėtina, - pagalvojo Karlas. 

— Vaje, ši vieta tikrai įspūdinga, — pastebėjo Asadas. 

Niekur nesimatė nė gyvos dvasios. Kai jiedu paspaudė skam- 
butį, duris asmeniškai atidarė Torstenas Florinas. 

Karlas ištiesė ranką ir prisistatė. Bet Florinas įsistebeilijo į Asa- 
dą ir tarsi granito blokas pastojo kelią į namo vidų. 

Jam už nugaros, koridoriuje, į viršų vingiavo laiptai, kuriuos 
supo gausybė paveikslų ir sietynų. Ganėtinai prasčiokiškas inter- 
jeras, kai kalbama apie žmogų, kuris pinigus uždirba parduoda- 
mas stilingus sprendimus. 

— Norėtume su jumis pasikalbėti apie kelis įvykius, su kuriais, 
galimas daiktas, galėsime susieti Kimę Lasen. Galbūt jūs galėsite 
mums padėti? 

— Kokius įvykius? — ramiai paklausė Florinas. 

— Fino Albeko nužudymą šeštadienio naktį. Mes žinome, kad 
Ditlevas Pramas ir Albekas kalbėjosi daugybę kartų. Taip pat ži- 
nome, kad Albekas ieškojo Kimės. Ar kuris nors jį pasamdėte? Jei 
taip, tuomet kodėl? 

— Per pastarąsias kelias dienas šį vardą girdėjau kelis kartus. 
Tačiau, bet kokiu atveju, nieko nežinau apie jokį Finą Albeką. Jei 
Ditlevas kalbėjosi su juo, tada būtent su juo ir vertėtų pasikalbėti. 
Viso gero, ponai. 


Karlas kyštelėjo koją į tarpdurį. 

— Atsiprašau, sutrukdysiu jus dar akimirką. Dar žinome apie 
išpuolius prieš pagyvenusią porą Langelande ir Korio Bruno už- 
puolimą Be//ab4oj plaukimo komplekse, abu nusikaltimai įvykdyti 
devintojo dešimtmečio pabaigoje. Su jais yra susijusi Kimė Lasen. 
Tiesą sakant, labai tikėtina, kad ji susijusi su šiomis trimis žmog- 
žudystėmis, o ne šiaip išpuoliais. 

Florinas greitai sumirkčiojo kelis kartus, bet jo veidas buvo lyg 
akmuo. 

— Negaliu jums padėti. Jei norite su kuo nors pasikalbėti, tada 
pasikalbėkite su Kime Lasen. 

— Tikriausiai žinote, kur būtų galima ją rasti? 

Jis papurtė galvą, nutaisydamas keistą miną. Karlas buvo ma- 
tęs įvairių keistų minų, bet nesuprato, ką reiškia būtent ši. 

— Esate įsitikinęs? — paklausė jis. 

— Visiškai. Kirsten-Mary nemačiau nuo 1996 metų. 

— Turime daugybę įrodymų, kuriais remdamiesi galime susieti 
ją su šiais įvykiais. 

— Taip, man pranešė mano advokatas. Nei jis, nei aš nieko ne- 
žinome apie jūsų minimas bylas. Turiu paprašyti jūsų išeiti. Šian- 
dien esu užsiėmęs. Nepamirškite orderio, jei ketinsite čia atvykti 
kitą dieną. 

Jis nusišypsojo neįtikėtinai provokuojančia šypsena. Karlas 
bandė ji priremti pateikdamas dar kelis papildomus klausimus. 
juodaodžiai vyrai, kurie tikriausiai laukė už durų. 

Po dviejų minučių Karlas ir Asadas vėl sėdėjo savo automo- 
bilyje. Jų galvose sukosi daugybė padrikų minčių: apie mirtį, 
sužlugdymą, žiniasklaidą, prokurorus, šutvę ir įvairiausius kitus 
dalykus. 


Karlui Torstenas Florinas nebeatrodė silpnas. 

Tą rytą, kai turėjo vykti lapės medžioklė, Torstenas Florinas, 
kaip visada, pabudo grojant klasikinei muzikai. Pasigirdo lengvi 
žingsneliai. Tai reiškė, kad atėjo jauna juodaodė. Apnuoginta 
krūtine ir ištiestomis rankomis moteris stovėjo priešais jį. Kaip 
visada, ji laikė sidabrinį padėklą. Moters šypsena buvo sustin- 
gusi ir dirbtinė, bet Torstenui Florinui tai buvo nė motais. Jam 
nebuvo jokios naudos iš jos švelnumo ir atsidavimo. Jam reikė- 
jo tam tikros tvarkos gyvenime. Toji tvarka būdavo sukuriama 
skrupulingai laikantis dienos ritualų. Taip jis gyveno vienuolika 
metų. Tokios gyvensenos laikytis planavo ir toliau. Kai kuriems 
turtingiems žmonėms ritualai buvo vienas iš būdų realizuoti save. 
Torstenui jie buvo svarbūs kasdieniame gyvenime. Jis paėmė nuo 
padėklo servetėlę, pasimėgaudamas jos kvapu, pasiklojo ją sau ant 
krūtinės, tada jam buvo paduota lėkštė su keturiomis vištų šir- 
dimis. Šie organai buvo ištraukti iš ką tik nukirsdintų paukščių. 
Torstenas buvo įsitikinęs, kad be jų išsektų jo jėgos. 

Jis godžiai sukramtė vieną širdį ir pasimeldė už sėkmingą me- 


džioklę. Tada sušveitė likusias širdis. Galiausiai moteris įgudusio- 

mis rankomis nusausino jo veidą ir rankas kamparu iškvepintu 
skudurėliu. 

Galiausiai Torstenas rankos mostais parodė moteriai ir visą 
naktį jį saugojusiam jos vyrui išeiti iš kambario, ir leido sau pasi- 
mėgauti brėkštančios dienos pirmaisiais saulės spinduliais, nušvie- 
tusiais mišką. Viskas prasidės po kelių valandų. Devintą valandą 
būrys medžiotojų bus pasirengęs. Šį kartą jie ketino savo auką 
medžioti ne saulei tekant, kaip visada. Gyvūnas buvo pernelyg 
klastingas ir pamišęs, kad jį būtų galima medžioti tokiomis sąly- 
gomis. Tą daryti reikia vaiskioje dienos šviesoje. 

Jis įsivaizdavo, kaip pasiutligė ir išgyvenimo instinktas įaudrins 
lapę, vos tik jie paleis ją į laisvę. Kaip jie tykos, kol priartės varovai 
ir, išlaukę tinkamo momento, atakuos žvėrį. 

Torstenas gerai pažinojo savo somaliečius. Jo žmonės pasirū- 
pins, kad lapė pernelyg nepriartėtų prie jų. Jam kur kas didesnį 
rūpestį kėlė medžiotojai. Na, pasakymas „kėlė rūpestį“ gal ir ne 
visai tinkamas. Dauguma jų buvo pakankamai gudrūs žmonės, 
kurie ir anksčiau yra dalyvavę jo rengiamuose žaidimuose, ku- 
rie degė troškimu gyventi taip, lyg vaikščiotų peilio ašmenimis. 
Visi jie įtakingi ir garsūs vyrai. Vyrai, skirtingai nuo eilinių vidu- 
tiniokų, kupini puikių idėjų ir galintys pasiekti kur kas daugiau 
bei diktuoti taisykles kitiems. Štai kodėl jie šiandien bus čia. Jie 
tiesiog artimi jam savo prigimtimi ir mąstymu. Ne, jis buvo susi- 
rūpinęs ne dėl jų. Jam vis labiau ramybės nedavė viduje kirbantis 
nerimas. 

Jei ne Kimė ir tas sumautas taras, kuris prisikasė iki Bento 
Krumo, ir jei nebūtų vėl iš naujo atverstos seniausiai pamirštos 
bylos, susijusios su išpuoliais Langelande ir prieš Kailą Basetą bei 
Korį Bruną, ši diena būtų buvusi tobula. 


Prie šių minčių jis būtų linkęs sugrįžti po kelių valandų. 

Beje, kaip atsitiko, kad tas išsišokėlis policininkas, kuris neti- 
kėtai pasirodė ant jo durų slenksčio, žino apie tokius dalykus? 

Jis stovėjo stiklo salėje, o jam iš visų pusių girdėjosi gyvūnų 
keliamas triukšmas. Torstenas stebeilijo į lapę, kurios narvą soma- 
liečiai atitempė iš kampo. Jos akys buvo paklaikusios. Gyvūnas 
be paliovos puldinėjo narvo grotas ir kandžiojo jas, tarsi jos būtų 
gyvas padaras. Vien nuo minties apie aštrius gyvūno dantis ir jį 
iš lėto žudančią mirtiną bakteriją Torsteno nugara nusirito šiur- 
puliai. 

Velniop policiją, velniop Kimę ir visus kitus niekniekius. Žen- 
gimo link amžinybės ritualo metu — svarbiausias buvo simbolinis 
gyvūno paleidimas į laisvę medžiotojų ir varovų apsuptyje — visa 
kita atrodė nereikšminga. 

— Netrukus pasitiksi savo lemtį, Fantastiškasis Pone Lapine, — 
tarė jis, smogdamas kumščiu per narvą. Jis apsidairė aplink salę. 
Vaizdas buvo dieviškas. Daugiau kaip šimtas narvų su įvairiausiais 
gyvūnais. Naujausias trofėjus buvo grobuonio narvas, atvežtas iš 
Nautilus hrmos. Narvas buvo pastatytas ant grindų. Jame tupė- 
jo hiena rūsčiomis akimis ir išriesta nugara. Netrukus ji atsidurs 
lapės vietoje kampe, greta kitų egzotiškų gyvių. Jau suplanuotos 
visos medžioklės nuo dabar iki pat Kalėdų. Torstenas Florinas 
puikiai viską kontroliavo. 

Jis išgirdo, kaip į kiemą įrieda automobiliai, ir šypsodamasis 
atsisuko link įėjimo į salę. 

Ulrikas ir Ditlevas atvyko laiku. Kaip visada. Tai dar vienas 
dalykas, kuris skiria pelus nuo grūdų. 

Po dešimties minučių jie buvo šaudymo tunelyje, kur, šaudy- 
dami arbaletais, prieš medžioklę mankštinosi. Ulrikas buvo nu- 
siteikęs išties nekaip. Po jų pokalbio apie Kimę ir apie tai, kad 


visiškai neaišku, kur ji yra, jis niekaip nesiliovė nervingai drebėjęs. 

Galbūt tą rytą padaugino baltų miltelių. Ditlevas, skirtingai nuo 
Ulriko, mąstė blaiviai, jo akys buvo budrios. Ir šaudė jis tiesiog 
stebuklingai. 

— Taip, ačiū, šiąnakt nuostabiai išsimiegojau. Man nusispjauti 
į Kime ir visus kitus, — nukirto jis, atsakydamas į Torsteno klausi- 
mą. — Esu pasirengęs bet kam. 

— Puiku, - pritarė Torstenas. Jis neketino gesinti savo medžio- 
klės kompanionų entuziazmo, informuodamas apie detektyvo 
Karlo Mjorko apsilankymą ir jo klausimus apie praeitį. Tos nau- 
jienos gali palaukti, kol jie tinkamai apšils. — Džiaugiuosi, kad 
esate pasirengę. Manau, kad būtent tokio nusiteikimo jums ir 


reikės. 

Jie kelias minutes pasėdėjo šalia kelio pastatytame automobily- 
je aptarinėdami susitikimą su Torstenu Florinu. Asado manymu, 
jie turėtų grįžti atgal ir pranešti apie tai, ką rado Kimės metalinėje 
dėžutėje. Jis buvo įsitikinęs, kad informacija palauš Florino pasi- 
tikėjimą savimi, bet Karlas ram nepritarė. Jie negali prasitarti apie 
dėžutę, kol neturi arešto orderio. Tai išgirdęs Asadas nepatenkin- 
tas niurnėjo. Priešingai nei daugelis mano, akivaizdu, kad kantry- 
bė nėra labai paplitusi dykumų regionuose, kur jis užaugo. Karlas 
pažvelgė į kelią ir pamatė link jų gerokai didesniu nei leistinas 
greičiu skriejančius automobilius. Tai buvo visureigiai temdytais 
stiklais. Tokie automobiliai, apie kuriuos paaugliai gali tik svajoti, 
varvindami seilę priešais blizgias brošiūras. 

— Kad tave kur! — riktelėjo Karlas, kai pirmasis automobilis 
riaumodamas pralėkė pro šalį. Jis užvedė variklį ir apsisukęs nuse- 
kė paskui antrąjį visureigį. 

Kai visureigiai privažiavo kelią, kuris vedė į Dueholto dvarą, 
Karlas su Asadu buvo atsilikę vos per dvidešimt jardų. 

— Esu įsitikinęs, kad pirmajame automobilyje važiavo Ditle- 


vas Pramas. Ar matei, kas sėdėjo tame, kuris riedėjo iš paskos, 

Asadai? — paklausė jis, kai abu visureigiai pasuko į žvyrkelį, ve- 
dantį į Florino valdas. 

— Ne, bet užsirašiau automobilių numerius. Dabar patikrin- 
siu. 

Karlas pasitrynė veidą. O jei tie du vyrai dabar vyksta pas Flo- 
riną? Ar kada nors dar galėtų pasitaikyti tokia galimybė pamatyti 
visus tris vienoje vietoje? Jeigu ten jie, ką jis gali iš viso to išpešti? 

Vos po akimirkos Asadas sulaukė informacijos iš motorinių 
transporto priemonių registro skyriaus. 

— Pirmasis automobilis registruotas Telmos Pram vardu, - in- 
formavo jis. 

Bingo. 

— O antrasis automobilis priklauso kompanijai UD/ Stock 
Analyst. 

Dar sykį bingo. 

— Taigi, šurvė susibūrė į vieną vietą, - pareiškė Karlas, pažvelg- 
damas į savo laikrodį. Dar nebuvo nė aštuonių valandų ryto. Ko- 
kio velnio jie taip anksti susirinko? 

— Manau, kad turėtume budriai juos stebėti, Karlai. 

— Ką turi omenyje? 

— Hm, gal įvažiuokime į teritoriją ir pažiūrėkime, ką jie vei- 
kia. 

Karlas papurtė galvą. Kartais jis būdavo toks naivus, tas mažas 
Žmogus. 

— Juk girdėjai, ką sakė Florinas, — priminė jis, kai Asadas žvelgė 
į jį didelėmis akimis, vis linksėdamas. - Mums reikia orderio, o 
mes jo negausime, jei remsimės dabar turimais įrodymais. 

— Bet galėtume gauti orderį, jei sužinotume daugiau, taip? 

— Teisingai. Bet mes nieko nesužinosime, šniukštinėdami 


aplink. Mes neturime tam orderio. Mes neturime leidimo veikti. 

— O jeigu jie nužudė Albeką, kad galėtų nuslėpti pėdsakus? 

— Kokius pėdsakus? Juk samdydami kažką, kad tas kažkas sektų 
kitus, žmonės nesielgia neteisėtai. 

— Ne. O jei Albekas iš tiesų rado Kimę ir tie vyrai šiuo metu 
laiko ją paėmę į nelaisvę? Labai tikėtina. Berods, tokį žodį tu mėgs- 
ti vartoti? Albekas miręs, taigi jie yra vieninteliai, kurie žino apie 
Kimę, jei ją pagrobė. Ji yra svarbiausia liudininkė tavo byloje. 

Karlas matė, kad Asadas apie kažką mąsto. Galiausiai jis paklau- 
sė: 

— Gal jie ketina ją nužudyti kaip tik dabar? Turime nusigauti 
ten. 

Karlas giliai atsiduso. Klausimų buvo išties labai daug. 

Galbūt jo kolega teisus, o gal ir klysta. 

Jie pastatė automobilį Naujajame Marum kelyje, šalia Duemo- 
so traukinių stotelės, kurioje traukiniai stoja tik išvydę signalą, ir 
pėsčiomis nužingsniavo pamiške, takeliai vedė per Gribskavo miš- 
ką tolyn nuo traukinio bėgių. Taip eidami jie priėjo priešgaisrinę 
proskyną. Toje vietoje, kurioje sustojo, matė tyvuliuojančią pelkę 
ir dalį Torsteno Florino miško. Jis buvo tankus ir vešlus. Srovint 
ant kalvos aiškiai matėsi vartai, pro kuriuos patenkama į Florino 
valdas. Taigi, ta kryptimi jie ir turėtų judėti. Nekilo abejonių, kad 
teritorija stebima vaizdo kameromis. 

Dar įdomiau buvo stebėti kiemą, kuriame stovėjo du didžiuliai 
visureigiai. Žvelgdami iš tos vietos, kur dabar atsidūrė, juodu aiš- 
kiai galėjo sekti vyrų judėjimą bet kuria kryptimi. 

— Manau, kad priešgaisrinėje proskynoje visur įrengtos kameros, 
Karlai, - pareiškė Asadas. — Jei norime ją kirsti, turime sukti ten. 

Jis parodė į liūną, tvora toje vietoje buvo nugrimzdusi taip giliai, 
kad jos beveik nesimatė. Tai buvo vienintelis kelias, kur jie nepaste- 


bėti galėjo kirsti tvorą. 

Nelabai maloniai nuteikiantis variantas. 

Po to jiems teko pusvalandį gulėti permirkusiomis, purvino- 
mis kelnėmis ir įsmeigus akis į kiemą laukti, kol galiausiai pasi- 
rodė trys vyrai. Jiems iš paskos sekė pora liesų juodaodžių, kurie 
nešė kažką panašaus į medžioklės lankus. Pokalbių garsai sklido 
beveik iki pat tvoros, kur gulėjo Karlas ir Asadas. Monotoniški 
balsai, iš dalies nuslopinami atstumo ir lengvo vėjelio, kuris ra- 
miai sūkuriavo aplink juos. Tada trys vyrai įžengė į didįjį namą, o 
juodaodžiai vyrai nužingsniavo link nedidelių raudonų namukų. 

Po dešimties minučių pasirodė keli kiti juodaodžiai ir dingo 
dideliame pastate. Po kelių minučių jie vėl išėjo, rankose nešdami 
narvą, kurį užkėlė ant pikapo bagažinės. Tada keli įlipo į kabiną, 
o kiti įsitaisė šalia narvo. Galiausiai automobilis pajudėjo ir išva- 
žiavo į mišką. 

— Jeigu apsisprendėme, reikia veikti dabar, — tarė Karlas, nu- 
sitempdamas paskui save palei tvorą nežymiai besipriešinantį 
Asadą. Jiedu nuskubėjo tiesiai link nedidelių namukų. Jie girdėjo 
viduje žmonių balsus. Kalbėjo nesuprantama kalba. Atsklido kū- 
dikių verksmas ir vyresnių vaikų šūksniai. Tai kažkokia nedidelė 
bendruomenė. Jie prasliūkino pro pirmąjį namą ir ant durų pa- 
stebėjo ženklą, ant kurio buvo užrašyta daugybė egzotiškai skam- 
bančių pavadinimų. 

— Ten irgi, - sušnabždėjo Asadas, parodydamas į ant kito namo 
durų esantį ženklą. - Kaip manai, gal jis laiko vergus? 

Gal ir ne, bet turėtų būti kažkas panašaus. Trobelės priminė 
Afrikos kaimą, įsikūrusį vidury privataus dvaro. Arba trobeles 
šalia kokio nors milžiniško namo JAV pietinėse valstijose prieš 
Amerikos pilietinį karą. 

Jie išgirdo netoliese lojant šunį. 

— O jeigu jo valdose laksto palaidi šunys? — sunerimęs sušnabž- 
dėjo Asadas, tarsi šunys jau būtų išgirdę juodu. 

Karlas pažvelgė į savo partnerį. Ramiai, — galėjai perskaityti 
jo veide. Užaugęs Vendsyselio srityje, kur aplink driekėsi ariami 
laukai, jis išmoko vieną konkretų dalyką: net jei dešimt piktų, 
kovinių šunų juda artyn, žmogus visada yra situacijos šeiminin- 
kas. Laiku ir tiksliai nutaikytas spyris gali parodyti šunims, kur 
jų vieta. 

Jie pasileido skersai atvirą plotą, kuris ėjo palei kiemą, ir supra- 
to, kad tokiu būdu galės nusigauti už pagrindinio namo. 

Po dvidešimties sekundžių jau stovėjo prispaudę veidus prie 
langų ir stebeilijo, kas vyksta viduje. Viduje nebuvo jokio veiks- 
mo. Jie įžiūrėjo įprastinį darbo kabinetą, apstatytą raudonmedžio 
baldais. Ant lentynų buvo išrikiuoti medžioklės trofėjai. Nieko, 
kas atrodytų nepriderama. 

Abu apsisuko. Jei šioje vietovėje yra kas nors nenormalaus, jie 
turėtų kuo greičiau tai surasti. 

— Ar matei? —- sušnabždėjo Asadas, rodydamas į didelį cilindrą, 
kuris kyšojo iš didžiulio stiklinio statinio, gerokai nutolusio į miš- 
ką. Jis buvo mažiausiai penkiasdešimties jardų ilgio. 

Po velnių, kas ten? - pagalvojo Karlas. 

— Eime, - paragino jis. — Patikrinkime. 

Vertėjo įamžinti tą miną, kuri išryškėjo Asado veide, kai jie 
įžengė į patalpą. Karlas jautėsi panašiai. Jei gyvūnų gerbėjus šo- 
kiruoja Nautilus parduotuvės vaizdai, tuomet tai, kas buvo toje 
patalpoje, juos priblokštų dešimt kartų stipriau. Daugybė nar- 
vų, kuriuose tupėjo išsigandę gyvūnai. Ant sienų kabėjo ir džiū- 
vo kruvini skirtingo dydžio kailiai. Nuo žiurkėnų iki raguočių. 
Skalijo pikti, koviniai šunys, tikriausiai tie patys, kuriuos girdė- 
jo anksčiau. Narvuose tupėjo dideli į driežus panašūs padarai ir 
šnypšiančios audinės. Naminiai gyvūnėliai ir egzotiniai gyvūnai. 


Vienas didelis žvėrynas. 

Bet tai nebuvo Nojaus arka. Visiškai priešingai. Nė vienam gy- 
vūnui nebuvo lemta iš čia ištrūkti gyvam. Net nekilo abejonių. 

Karlas atpažino vidury salės stovintį narvą. Tai buvo tas pats 
narvas, kurį jis matė Nautilus. Viduje urzgė hiena. Kampe klykė 
didelė beždžionė, kriuksėjo Afrikos tapyras ir bliovė avis. 

— Kaip manai, Kimė galėtų būti čia? —- paklausė Asadas, ženg- 
damas gilyn į patalpą. 

Karlas perbėgo akimis per narvus. Dauguma jų buvo per maži, 
kad juose galėtų tilpti žmogus. 

— O kaip dėl širų? — paklausė Asadas, rodydamas į eilę šaldi- 
klių, kurie ūžė viename iš koridorių. Atidarė pirmąjį. 

— Fui! — suriko jis, aiškiai pasišlykštėjęs. 

Karlas įsmeigė akis į šaldiklį. Viduje gulėjo stirta skerdienos. 

— Tas pats visuose. — Asadas atidarė ir uždarė visus dangčius 
vieną po kito. 

— Manyčiau, kad jie skirti gyvūnams šerti, — nutarė Karlas, 
žvelgdamas į hieną. Bet kokios rūšies mėsa labai greitai ras kelią į 
tokio padaro skrandį. Siaubinga mintis. 

Per penkias minutes jie patikrino likusius narvus ir įsitikino, 
kad juose žmonių nėra. 

— Pažvelk, Karlai, — tarė Asadas, parodydamas į didžiulio ci- 
lindro vidų, dalį to statinio jie buvo pastebėję iš lauko. — Ten 
šaudykla. 

Tikrai. Jei policijoje būtų kas nors panašaus, žmonės stotų į 
eilę, kad galėtų joje praleisti visą dieną. Patalpoje buvo įmontuoti 
ventiliatoriai, reguliuojantys oro srautus, ir kitokia įmantri įran- 
ga. Tikras šedevras. 

— Mano manymu, neturėtum ten eiti, — perspėjo Karlas, kai 
Asadas įžengė į cilindrą. - Jei kas nors ateitų, mes neturėtume kur 


pasislėpti. 

Bet Asadas neklausė. Jis nenuleido akių nuo gale stovinčių di- 
džiulių taikinių. 

— Karlai, kas čia? — stovėdamas šalia vieno taikinio šūktelėjo 
Asadas. 

Karlas žvilgtelėjo sau per petį. Už nugaros nebuvo nieko įtarti- 
no, todėl jis nužingsniavo pažiūrėti, į ką rodo Asadas. 

— Ar čia strėlė? — norėjo žinoti jo partneris, rodydamas į meta- 
linį strypą, kuris buvo pervėręs taikinio centrą. 

— Taip, — patvirtino Karlas, — tai strėlė. Viena iš tokių, kurios 
naudojamos šaudymui iš arbaleto. 

Asadas pažvelgė į jį sutrikęs. 

— Ką tu pasakei? Iš ko? Arbaletų? 

Karlas atsiduso. 

— Arbaletas yra specialus lankas, kuris užtaisomas tam tikru 
būdu. Jis šauna didžiule jėga. 

— Gerai, matau. Ir jis labai tiksliai pataiko? 

— Taip, labai tiksliai. 

Kai jiedu apsigręžė, suprato, kad pateko į spąstus. 

Kitame gale plačiai prasižergęs stovėjo Iorstenas Florinas, už jo 
Ulrikas Dybolas Jensenas ir Ditlevas Pramas. Pramas laikė užtai- 
sytą arbaletą, kuriuo buvo nusitaikęs tiesiai į juos. 

Jūs tikriausiai juokaujate, — dingtelėjo Karlui. Jis suriko: 

— Asadai, slėpkis už taikinių! Staigiai! 

Jis vienu grakščiu judesiu išsitraukė sau iš dėklo ant peties pis- 
toletą ir nusitaikė į vyrus. Tuo pat metu Ditlevas paleido strėlę. 

Karlas girdėjo, kaip Asadas šoktelėjo už taikinio. Kaip tik tą 
akimirką strėlė perskrodė dešinį Karlo perį. Jam iš rankų išlėkė 
pistoletas ir nukrito ant žvyro. 

Keista, bet neskaudėjo. Karlas nuskrido atatupstas pusę jardo 


ir kartu su strėle įsmigo į taikinį. Jo kraujuojančioje žaizdoje kyšo- 

jo tik tas strėlės galas, prie kurio pritvirtintos plunksnos balansui 
palaikyti. 

— Ponai, — kreipėsi Florinas, — kodėl jūs statote mus į tokią 
nedėkingą padėtį? Ką mums daryti su jumis? 

Karlas bandė nuraminti savo be arvangos dunksinčią širdį. Jie 
ištraukė strėlę ir žaizdą apipurškė tirpalu, kuris sukėlė tokį skaus- 
mą, kad Karlas vos neprarado sąmonės. Bet skystis bent jau pri- 
stabdė kraujavimą. 

Jiedu išties įkliuvo į keblią padėtį. Trys vyrai neketino trauktis. 

Asadas siaubingai niršo dėl susiklosčiusios situacijos: jie buvo 
nuvaryti atgal į žvėryną, susodinti ant grindų nugaromis į narvą. 

— Nejau nesuvokiate, kas nutinka, kai užpuolami savo darbą 
atliekantys policijos pareigūnai? — šaukė jis. 

Karlas nestipriai įspyrė Asadui į koją. Tai trumpam jį aprami- 
no. 

— Turime paprastą pasiūlymą, — garsiai dėstė Karlas. Sulig kie- 
kvienu žodžiu jo kūną persmelkė vis stipresnė skausmo banga. — 
Dabar paleidžiate mus. Tada pamatysime, kaip viskas klostysis to- 
liau. Jūs nieko nepasieksite keldami mums grėsmę arba laikydami 
mus kaip įkaitus. 

— Supratau! — Tai buvo Pramas. Jis tebelaikė rankoje arbaletą, 
nusitaikęs į Asadą ir Karlą. Verčiau jau nugręžtų jį į kitą pusę. — 
Nesame kvaili. Mes žinome, kad įtariate mus dėl žmogžudystės. 
Įvardijote kelis faktus. Susisiekėte su mūsų advokatu. Susiejote 
Finą Albeką su manim. Manote, kad viską apie mus žinote, bet 
staiga aiškėja vadinamoji tiesa. — Jis priėjo arčiau, jo odiniais batais 
apautos kojos atsidūrė priešais Karlo pėdas. — Ir toji tiesa susijusi 
su kur kas daugiau žmonių, ne tik mumis trimis. Jei jums pasiseks 
įtikinti žmones, kad jūsų įtarimai yra teisingi, tūkstančiai neteks 


pragyvenimo šaltinio. Viskas nėra taip paprasta, Karlai Mjorkai. 

Jis parodė rankos mostu į patalpą. 

— Bus įšaldyti milžiniški turtai. Nei mes, nei kas nors kitas to 
nenori. Taigi, pakartoju Torsteno klausimą: ką mums daryti su 
jumis? 

— Reikia viską atlikti labai švariai, — virpančiu balsu prabilo 
storulis Ulrikas Dybolas Jensenas. Jo akių vyzdžiai buvo siaubin- 
gai išsiplėtę. Buvo aišku, ką jis turėjo omenyje. Karlas suprato, 
kad Torstenas Florinas abejojo dėl tokio sprendimo. Dvejojo ir 
mąstė. 

— O jeigu duotume jums po milijoną kronų ir paleistume? 
Tiesiog taip. Kai nutrauksite bylos tyrimą, pinigai bus jūsų. Ką 
pasakysite? 

Žinoma, jie turėjo sutikti. Argi turėjo kitą pasirinkimą? Be jo- 
kios abejonės, kitų alternatyvų net nebuvo. 

Karlas pažvelgė į Asadą. Šis linktelėjo. Protingas žmogus. 

— Mjorkai, o tu? Tu irgi toks pat sukalbamas kaip Mustafa? — 
paklausė Florinas. 

Karlas pažvelgė į jį griežtu žvilgsniu. Tada irgi linktelėjo. 

— Jaučiu, kad to neužtenka. Mes padvigubinsime sumą. Abu už 
tylėjimą gausite po du milijonus. Pasielgsime apdairiai. Sutarta? 

Jiedu linktelėjo. 

— Noriu išsiaiškinti tik vieną dalyką. Ir tikiuosi išgirsti sąži- 
ningą atsakymą. Žinosiu, jei meluosite. O tada jokie susitarimai 
negalios. Supratote? 

Jis nelaukė atsakymo. 

— Kodėl šįryt paminėjote porą iš Langelando? Korio Bruno 
atvejį dar galiu suprasti, bet kuo čia dėta pora? Ką bendro ji turi 
su mumis? 

— Vykdomas kruopštus tyrimas, — atsakė Karlas. — Pas mus ko- 


misariate dirba žmogus, kuris metų metus sekė panašius įvykius. 

— Tai neturi nieko bendro su mumis, - pareiškė Florinas. 

— Norėjote sąžiningo atsakymo. Atsakymas yra kruopštus ty- 
rimas, — pakartojo Karlas. —- Nusikaltimo braižas, vieta, metodas, 
laikas. Visa tai atitinka jūsų stilių. 

Tą akimirką šutvė prisiminė savo įgūdžius. 

— Sakyk! — suriko Ditlevas Pramas, trenkdamas arbaleto ašimi 
per žaizdą. Karlas nesugebėjo išleisti nė garso, nes skausmas už- 
gniaužė jam gerklę. Tada Ditlevas tvojo dar kartą. Ir dar kartą. 

— Kalbėk! Kodėl manote, kad mes esame susiję su išpuoliu 
Langelande? — šaukė Pramas. Jis jau ketino dar stipriau trenkti 
Karlui, bet Asadas užkirto tam kelią. 

— Kimė turėjo vieną auskarą, — suriko jis. — Lygiai tokį patį, 
koks buvo rastas Langelande. Laikė jį dėžutėje, ten buvo ir kitų 
daiktų, susijusių su jūsų nusikaltimais. Manau, patys žinote. 

Jei tik Karlas turėtų dar bent kiek jėgų, jis paaiškintų Asadui, 
kad reikia laikyti liežuvį už dantų. 

Dabar buvo per vėlu. 

Florino veidas viską išdavė tą pačią akimirką. Visa tai, ko bijo- 
jo šie trys vyrai, netikėtai virto realybe. Atsirado realus įrodymas, 
galintis padėti iškelti bylą prieš juos. Konkretus įrodymas. 

— Kaip suprantu, policijos komisariate yra kitų žmonių, kurie 
žino apie dėžutę, tiesa? Kur ji dabar yra? 

Karlas nieko neatsakė. Tik apsidairė. 

Nuo tos vietos, kur jie dabar sėdėjo, iki vartų buvo maždaug 
dešimt jardų. Nuo ten iki pamiškės dar mažiausiai penkiasdešimt. 
Privačiais miškais tektų bėgti dar beveik mylią. Toliau prasideda 
Gribskovo miškas. Ten būtų galima pasislėpti. Bet miškas per toli, 
o aplink juos nesimatė nieko, ničnieko, kas galėtų pasitarnauti 
kaip ginklas. O priešais stovėjo du vyrai su arbaletais rankose. Ką 


jie galėtų padaryti? 

Nieko. Visiškai nieko. 

— Mes turime tuojau pat su jais susidoroti, reikia viską pa- 
daryti švariai, — sušnarpštė Dybolas Jensenas. — Pasakysiu dar 
kartą: negalime pasitikėti šiais dviem. Jie kitokie nei tie, kuriuos 
papirkome. 

Sulig šiais žodžiais Pramas ir Florinas iš lėto pasisuko į savo 
draugą. Nelabai protinga svaidytis tokiais prisipažinimais, — to- 
kius žodžius buvo galima išskaityti jų veiduose. 

Kol trijulė tarėsi, Asadas ir Karlas susižvalgė. Asadas atsiprašė, 
o Karlas jam atleido. Po velnių, argi ta nedidelė Asado klaida ką 
nors reiškia, kai sprendžiamas gyvybės ir mirties klausimas? Ir 
sprendžia trys visiškai skrupulų neturintys vyrai. 

— Gerai, taip ir padarysim. Tik neturime daug laiko. Po pen- 
kių minučių visi susirinks, — informavo Florinas. 

Nieko nelaukdami Dybolas Jensenas ir Pramas šoko prie 
Karlo, o Florinas, nusitaikęs kelių jardų atstumu, pridengė juos 
arbaletu. Karlas nepajėgė pasipriešinti. Jie užklijavo jam burną 
lipnia juosta, rankas užlaužė už nugaros ir taip pat suveržė lipnia 
juosta. Tada truktelėjo jo galvą ir užtempė juostą ant akių. Jis 
šiek tiek pasisuko, todėl lipni juosta prilipo prie akių vokų ir 
jie mažumėlę prasivėrė. Per mažytį plyšelį jis galėjo stebėti, kaip 
Asadas priešinasi vyrams, spardydamas kojomis ir mosuodamas 
kumščiais. Vienas iš vyrų nuo stipraus Asado smūgio krito ant 
žemės. Dybolas Jensenas. Nuo karatė kirčio į kaklą jis tysojo 
visiškai paralyžiuotas. Florinas švystelėjo į šalį arbaletą ir šoko 
Ulrikui į pagalbą. Kol du vyrai bandė susidoroti su Asadu, Kar- 
las atsistojo ir pasileido bėgti link šviesos, kuri sklido nuo įėjimo 
į pastatą. 

Kadangi buvo surištas, niekaip negalėjo padėti Asadui kovoti 


su dviem vyrais. Jis galėjo padėti tik pasprukdamas. 

Jis girdėjo, kaip abu vyrai rėkė vienas kitam, kad Karlui vis tiek 
nepavyks toli pasprukti. Kad tarnai sugaus jį ir grąžins atgal. Ir jis 
sulauks tokio paries likimo kaip Asadas. Hienos narve. 

— Žinok, kad tavęs laukia hiena! - šaukė jie. 

Jie bepročiai, - apkvaitęs pagalvojo Karlas, bandydamas susi- 
gaudyti aplinkoje, kurią matė pro siaurą plyšį. Tada išgirdo au- 
tomobilių garsą. Jie privažiavo prie pagrindinių vartų. Jų buvo 
daug. 

Jei žmonės automobiliuose yra tokie patys kaip tie, likę pasta- 


te, jam galas. 

Vos tik traukinys išdardėjo iš stoties ir bėgių dundėjimas per- 
augo į vientisą ritmą, Kimės galvoje vėl pabudo balsai. Jie nebuvo 
triukšmingi ir įkyrūs, bet atkaklūs ir kupini pasitikėjimo savimi. 
Ji jau prie to priprato. 

Traukinys buvo aptakių formų. Visiškai kitoks nei senas, rau- 
donas Gribskovo „autobusas ant bėgių ', kuris atvežė čia juodu su 
Bjarne prieš daugelį metų paskutinį kartą. Daug kas pasikeitė. 

Tada buvo laukiniai laikai. Jie galėdavo visą dieną gerti, 
šniaukšti kokainą ir be atvangos linksmintis. Tądien Torstenas 
išdidžiai aprodė savo naująjį pirkinį - mišką, pelkę, ežerus ir lau- 
kus. Puiki vieta medžiotojui. Jei tik pavyks užtikrinti, kad kruvini 
žaidimai nepersimestų į valstybines žemes, sprendimas įsigyti šias 
valdas atsipirks su kaupu. 

Jie traukė vienas kitą per dantį, šaipėsi vieni iš kitų: Torsteno, 
Kimės, Bjarnės. Jiems begalinį juoką kėlė mintis, kad Torstenas 
kada nors čia slampinės, įsispyręs į žalius, suvarstomus, gumi- 
nius batus. Bet Torstenui tai buvo nė motais. Miškas buvo jo. 


Torstenui priklausė miške gyvenantys visų rūšių laukiniai gyvū- 

nai, kurie paplitę Danijoje. Visi jie buvo potencialūs medžioklės 
taikiniai. 

Porą valandų jie medžiojo ir nudėjo stirną bei kelis fazanus, ga- 
liausiai ir meškėną, kurį Kimė nupirko Torstenui iš Nautilus. Tokį 
jos poelgį jis įvertino labai palankiai. Po to, laikydamiesi savo ri- 
Paprasta, protą bukinanti diena — išgerta daug kolos ir dar dau- 
giau alkoholio. Aptingę ir stokodami energijos jie nusprendė nešti 
savo tingius kūnus iš namų ir susirasti naują auką. 

Tas kartas buvo pirmas ir paskutinis, kai ji lankėsi pas Torste- 
ną. Ji prisiminė viską taip gerai, tarsi visa tai būtų atsitikę vakar. 
Balsai padėjo jai prisiminti. 

Jie visi šiandien ten, Kime, suvoki? Tai tavo šansas. Pagaliau turi 
puikią galimybę, - be paliovos skandavo jie. 

Kurį laiką ji tyrinėjo šalia sėdinčius pakeleivius. Tada kyštelėjo 
ranką į kelioninį krepšį ir palietė granatą, pistoletą bei duslintu- 
vą, rankinę su ilgu dirželiu, permetamu per petį, ir savo mylimą 
ryšulėlį. 

Viskas, ko jai reikėjo, buvo tame drobiniame krepšyje. 

Duemoso stotelėje ji palaukė, kol kiti ankstyvą rytą važiavę 
keleiviai išsiskirstys pėsčiomis arba išsivažinės prie raudonos pas- 
togės sustatytais dviračiais. 

Vienas pakeleivis pasiūlė ją pavežti, bet Kimė tik nusišypsojo. 
Juk tokiais atvejais normalu nusišypsoti. 

Kai aplink neliko nė gyvos dvasios ir kelias buvo tuščias kaip 
prieš traukinio pasirodymą, Kimė nužingsniavo į platformos galą, 
nušoko ant žvyro ir toliau nužingsniavo palei bėgius, kurie drie- 
kėsi pamiške. Ji ėjo tol, kol galiausiai rado vietą, tinkamą palikti 


savo kelioninį krepšį. 

Tada susidėjo reikiamus daiktus į rankinę, rankeną persimetė 
per galvą, į kojines susikišo džinsus, o didesnį krepšį užkišo už 
krūmo. 

— Mamytė grįš, mano meile, nebijok, — tarė ji, kai balsai mal- 
davo jos paskubėti. 

Valstybiniame miške buvo paprasta judėti. Vos keli jardai keliu 
pro nedidelę įmonę ir ji atsidūrė ant tako, vedančio link Torsteno 
valdų. 

Kimė turėjo marias laiko, nors balsai tvirtino visai ką kitą. Ji 
pakėlė akis ir pažvelgė į paskutinius spalvų likučius, puošiančius 
medžių šakas, tada įkvėpė rudeniško oro, pasimėgaudama šio 
metų laiko galybe ir grožiu. 

Daugybė metų praėjo nuo tų laikų, kai ji galėjo tai daryti. La- 
bai daug metų. 

Kai priėjo priešgaisrinę proskyną, pastebėjo, kad dabar ji buvo 
kur kas platesnė nei tada, kai matė paskutinį kartą. Atsigulė pa- 
miškėje ir apžvelgė iškirstą plotą, kuris driekėsi iki tvoros. Jis skyrė 
Torsteno mišką nuo valstybinio. Gyvendama Kopenhagos gatvėse 
ji puikiai perprato, kad teritoriją nlmuojančios kameros gali būti 
visiškai nepastebimos. Ji nužvelgė medžius ir tvorą, stengdamasi 
išsiaiškinti, kur jos yra. Iš savo vietos suskaičiavo keturias kame- 
ras. Dvi iš jų buvo stacionarios, o kitos dvi be perstojo sukinėjosi 
pirmyn atgal 180 laipsnių kampu. Viena stacionari kamera buvo 
nukreipta tiesiai į Kimę. 

Ji atsitraukė į tankmę, kad galėtų apsvarstyti esamą situaciją. 

Priešgaisrinė proskyna buvo devynių ar dešimties jardų pločio. 
Žolė neseniai nupjauta, todėl erdvė atrodė gan atvira ir lygi. Ji 


kirsti priešgaisrinę proskyną bėgant per žolę buvo neįmanoma. 

Reikėjo judėti nuo medžio prie medžio. Nuo šakos prie šakos. 
Kimė intensyviai mąstė. Toje proskynos pusėje, kurioje ji stovė- 

jo, kerojęs ąžuolas buvo aukštesnis už kitoje pusėje augantį buką. 
Tvirtos, gumbuotos šakos driekėsi penkis šešis jardus nuo kamie- 
no, išsikišdamos į proskyną. Buko šakos buvo kur kas mažesnės 
ir plonesnės. Jeigu ji bandytų peršokti nuo aukštojo medžio ant 
žemojo, jai tektų įveikti abu medžius skiriantį dviejų jardų atstu- 
mą. Ji turėtų pasistengti pakankamai įsisiūbuoti, kad nusileistų 
kuo arčiau buko kamieno. Priešingu atveju, šakos neišlaikys jos 
svorio. 

Kimė niekada nemokėjo gerai karstytis medžiais. Motina 
drausdavo jai žaisti medžiuose, kad nesusiteptų drabužių. Kai 
motina dingo iš jos gyvenimo, dingo ir noras karstytis medžiais. 
Šis milžiniškas ąžuolas pasirodė ypatingas. Jo kreivos šakos buvo 
gerokai išsikišusios tolyn, žievė gruoblėtra. Tokiu medžiu pakan- 
kamai nesunku ropštis. 

Ją apėmė malonus jausmas. 

— Kada nors ir tu išmoksi karstytis, Mile, - ištarė ji romiu balsu 
ir pradėjo kopti aukštyn. 

Užsiropštusi ant medžio Kimė svarstė, kaip elgtis toliau. Ne- 
tikėtai suvokė, kad atstumas iki žemės iš tiesų nemažas. Dabar ji 
suprato, kad peršokti ant lygių buko šakų bus nelengva. Ar jai 
pavyks? Stovint ant žemės tai atrodė paprasta, bet užlipus į medį 
viskas buvo kitaip. Jei nukris, geruoju tai nesibaigs. Gali susilau- 
žyti kaulus. Jie pamatys ją per aplinką stebinčias kameras, sučiups 
ir ji nebegalės kontroliuoti situacijos. Ji pažinojo juos. Tada šansas 
keršyti atiteks jiems. 

Kimė kurį laiką sėdėjo, stengdamasi įvertinti, kaip reikėtų šok- 
ti. Tada atsargiai atsistojo, sau už nugaros užlenktomis rankomis 


įsikibusi į 4žuolo šakas. 

Atsispyrusi nuo kamieno suprato, kad šiek tiek persistengė. 
Skriedama ore suvokė, kad per greitai artėja prie žemiau esan- 
čio medžio kamieno. Ji pajuto, kaip bandant išvengti susidūrimo 
lūžo vienas pirštas, bet jos refleksai tebebuvo stiprūs. Net ir be 
vieno piršto ji išliko veiksni, nes turėjo dar devynis sveikus. Dabar 
nėra laiko galvoti apie skausmą. Įsitvėrusi į medį pastebėjo, kad 
apatinėje bukų kamieno dalyje yra kur kas mažiau šakų, lyginant 
su ąžuolais. 

Kimė nusileido šiek tiek žemyn, tada stvėrė žemiausią šaką, 
įvertindama tai, kad iki žemės liko dar trys ar keturi jardai. Tada 
pasikabino ant šakos ir akimirką nejudėjo, kęsdama lūžusio piršto 
skausmą. Ji sugriebė arčiausiai kamieno esančią šaką, kiek galima 
tvirčiau įsikibo į ją, o tada pasileido. Kai slydo žemyn, medžio 
rumbai ir gumbai iki kraujų nubrozdino jos dilbius ir kaklą. 

Apžiūrėjusi išklypusį pirštą Kimė truktelėjo jį į vietą. Pervėrė 
nežmoniškas skausmas. Bet Kimė rylėjo. Jei reikės, ji apskritai at- 
sikratys jo šūviu. 

Tada nusivalė kraują nuo kaklo ir pasitraukė į miško priedangą 
tolimame tvoros krašte. 

Augalija buvo mišri, Kimė prisiminė tai iš ankstesnės medžio- 
klės. Visžaliai augalai augo grupelėmis, nedidelėse proskynose 
stiebėsi naujai pasodinti lapuočiai, taip pat driekėsi ilgi ruožai 
beržų, gervuogių bei pavienių bukų ir ąžuolų. 

Stipriai trenkė pūvančiais lapais. Daugiau kaip dešimtmetį 
praleidus asfalto džiunglėse uoslė tapo itin jautri panašiems kva- 
pams. 

Dabar balsai reikalavo, kad ji paskubėtų ir baigtų savo darbą. 
Kad susitikusi su savo skriaudikais ji parodytų savo pranašu- 


mą. Bet Kimė neklausė. Ji žinojo, kad turi užtektinai laiko. Kai 

"Torstenas, Ulrikas ir Ditlevas žaidžia savo kruvinus žaidimus, 
jie nesiliauja tol, kol nepasisotina. O tai įvyksta negreitai. 

— Aš einu palei pamiškę ir priešgaisrinę proskyną, — garsiai 
ištarė ji, kad balsai paliktų ją ramybėje. — Prieš akis ilgas kelias, 
bet mes vis tiek pasieksime Torsteno valdas. 

Netrukus Kimė užtiko tamsiaodžius vyrus, stovinčius pus- 
lankiu. Jie žvalgėsi po mišką ir kažko laukė. Tada ji pamatė nar- 
vą, kuriame tupėjo įniršęs gyvūnas. Kimė atkreipė dėmesį, kad 
vyrai buvo ant kelnių užsitempę odines tampres, iki pat kirkšnių 
dengiančias jų kojas. 

Štai kodėl Kimė nėrė į mišką, kad galėtų niekieno netrukdo- 
ma stebėti, kas bus toliau. 


Ji atsidūrė medžiotojo žemėje. 


41] SKYRIUS 


Karlas skuodė atlošęs galvą, vis stengdamasis pro lipnios juos- 
tos plyšį įžiūrėti žemę, nuklorą sausais lapais ir šakomis, savo traš- 
kesiu galinčiomis išduoti jo buvimo vietą. Toli už savęs jis girdėjo 
atkakliai besipriešinantį Asadą. Bet galiausiai viskas nutilo. 

Karlas sulėtino tempą. Bandė išlaisvinti už nugaros lipnia juos- 
ta suveržtas rankas. Jo šnervės buvo išsausėjusios nuo aktyvaus 
šnopavimo gaudant orą. Bandydamas pamatyti, kas vyksta, Kar- 
las ištempė kaklą. 

"Turėjo kaip nors nuo akių nusiplėšti lipnią juostą. Kol nevė- 
lu. Netrukus iš visų pusių jį ims supti tie žmonės. Medžiotojai, 
judantys nuo Torsteno valdų pusės, ir varovai, iš vienas Dievas 
žino kurios pusės. Jis pasisuko visu kūnu ir pro plyšį pamatė tik 
daugybę medžių. Tada vėl pasileido bėgti. Bėgo kelias sekundes, 
bet galiausiai galva trenkėsi į žemai kabančią šaką, kuri nubloškė 
jį atatupstą. 

— Po galais, - sumurmėjo jis. Velniop visokias šakas. 

Jis šiaip ne taip atsistojo ir rankomis apčiuopė nulaužtą šaką. 


Tada priėjo prie kamieno, atsistojo taip, kad šakos drūtgalis 

palįstų po lipnia juosta šalia šnervių ir pamažu ėmė leistis visu 
kūnu žemyn. Nuo tokio judesio įsitempė kaklą juosusi lipni juos- 
ta, bet jos nutraukti sau nuo akių nepavyko. Juosta buvo pernelyg 
tvirtai prilipusi prie vokų. Karlas dar kartą patraukė galvą žemyn, 
stengdamasis neatsimerkti. Tačiau pajuto, kaip jo akių vokai vėl 
prilimpa prie lipnios juostos ir į išorę išsiverčia akių baltymai. 

— Šūdas, šūdas, šūdas! — keikėsi Karlas. Jis pradėjo mosuoti 
galva į šonus. Šaka įbrėžė vieną voką. 

Tada pirmą kartą išgirdo varovus. Jie nebuvo taip toli, kaip jis 
tikėjosi. Gal vos už kelių šimtų jardų. Širame miške buvo sunku 
įvertinti situaciją. Jis pakėlė galvą. Besitrindama į lūžusios šakos 
drūtgalį nuplyšo dalis lipnios juostos, dabar Karlas galėjo dau- 
giau mažiau laisvai matyti viena akimi. Priešais jį atsivėrė tankus 
miškas. Šviesa krito netolygiai ir jis neįsivaizdavo, kuria kryptimi 
žvelgia. Vien tai privertė jį susimąstyti, kad netrukus Karlui Mjor- 
kui gali būti galas. 

Kai Karlas prabėgo pro pirmąją proskyną, pasigirdo pirmi šū- 
viai. Dabar varovai buvo taip arti, kad jis buvo priverstas gultis 
ant žemės. Kiek suprato, priešakyje buvo priešgaisrinė juosta, o už 
jos driekėsi valstybinį mišką kertantys takai. Nuo tos vietos, kur 
jis tysojo dabar, iki jo automobilio buvo ne daugiau kaip septyni 
ar aštuoni šimtai jardų. Bet kas iš to, jei jis nežinojo, kuria kryp- 
timi reikėtų judėti, kad pasiektų automobilį. 

Jis matė, kaip paukščiai suplazdena sparnais ir išsiblaško virš 
medžių viršūnių, girdėjo, kaip traška krūmai ir nedideli medeliai. 
Varovai šaukė ir beldė medinėmis lazdomis. Išgąsdinti triukšmo 
pasileido bėgti laukiniai gyvūnai. 

Jei jie turės šunis, be vargo mane suras, — pagalvojo Karlas. Jis 
pastebėjo lapų krūvą, į vieną vietą juos sunešė vėjas. Į ją rėmėsi dvi 
ant žemės gulinčios išsišakojusios šakos. 

Kai netikėtai stryktelėjo pirmoji stirna, nuo patirto išgąsčio 
jis nevalingai ir instinktyviai metėsi link lapų krūvos, visu kūnu 
įsirausdamas į ją. 

Dabar kvėpuok ramiai ir lėtai, - ragino save, likdamas gulėti 
pūvančioje krūvoje. Po velnių, jis vylėsi, kad Torstenas Florinas 
nedavė savo varovams mobiliųjų telefonų, todėl negalės perspėti 
jų, kad varovai gali bet kada susidurti su pasprukusiu policininku, 
kuris jokiais būdais negali išnešti sveiko kailio. Jis be galo troško, 
kad Florinas iš tiesų nebūtų to padaręs! Bet ar tai įmanoma? Kad 
toks žmogus kaip jis nesiimtų tokių atsargumo priemonių? Var- 
giai. Žinoma, varovai turėjo žinoti, ką persekioja. 

Gulėdamas po lapų krūva jis pastebėjo, kad jo žaizda vėl at- 
sivėrė, nuo besisunkiančio kraujo marškiniai prilipo prie kūno. 
Jei tik čia bus šunys, jie akimirksniu užuos jį. Jeigu šitaip ilgiau 
pagulės, galiausiai mirtinai nukraujuos. 

Po galais, o kaip jis galėtų padėti Asadui? Jeigu jis išgyventų, 
o Asadas mirtų, argi galėtų kada nors pažvelgti į veidrodį? Jis pa- 
prasčiausiai nesugebėtų to padaryti. Karlas jau anksčiau yra nete- 
kęs partnerio. Jis jau anksčiau yra išdavęs savo partnerį. Faktas. 

Karlas giliai įkvėpė. Jis negali leisti, kad vėl tas pats nutiktų. 
Ner jei jam tektų degti pragare. Net jei atsidurtų kalėjime. Net jei 
kainuotų jam gyvybę. 

Karlas nupūtė lapus sau nuo akių ir išgirdo kažkokį iš lėto vis 
garsėjantį šnypštimą. Galiausiai garsas virto aršiu prislopintu Io- 
jimu. Jis pajuto, kaip ima vis stipriau plakti širdis ir vis smarkiau 
tvinkčioti petyje atsivėrusi žaizda. Jeigu tai šuo, jam galas. 

Atokiau girdėjosi varovų žingsniai, kurie, jiems judant artyn, 
vis garsėjo. Jie juokėsi ir šaukė. Tie žmonės tiksliai žinojo ką daro. 

Netikėtai liovėsi šaižūs, traškesį primenantys gyvūno keliami 
garsai. Karlas staiga suvokė, kad gyvūnas stovi šalia ir žvelgia į jį. 


478 


i k FAZANŲ ŽUDIKAI P 

Jis nupūtė nuo akių dar kelis lapus ir pamatė priešais save iš- 
tinusį lapės snukį. Jos akys buvo pasruvusios krauju, o iš nasrų 
dribo putos. Gyvūnas šnopavo taip smarkiai, tarsi sunkiai sirgtų, 
o jo raumenys virpėjo taip, lyg jam būtų be galo šalta. 

Pamačiusi jį, gulintį tarp lapų ir spoksantį į ją, lapė sušnypštė. 
Kai Karlas sulaikė kvėpavimą, lapė dar kartą sušnypštė. Pamišėliš- 
kai urgzdamas žvėris iššiepė dantis ir panarinęs galvą ėmė sėlinti 
link jo. 

Staiga sustingo. Pakėlė galvą, pajuto tykantį pavojų ir pažvelgė 
atgal. Tada vėl atsigręžė į Karlą ir netikėtai, tarsi suvokusi, kokia 
galima išeitis iš padėties, ėmė šliaužti žeme link jo. Įsitaisiusi jam 
prie pėdų, snukiu, iš kurio be paliovos dribo putos, užsikasė po 
lapais. 

Taip ji ir liko gulėti, lekuodama ir laukdama, kas bus toliau. 
Visiškai pasislėpusi po lapais. Lygiai taip pat kaip jis. Netoliese, 
saulės atokaitoje, būriavosi pulkelis kurapkų. Kai pabaidytos va- 
rovų griausmo jos pakilo į orą, pasigirdo šūvių salvė. Sulig kie- 
kvienu šūviu per Karlo kūną nusirisdavo šiurpuliai. Jam prie pėdų 
įsitaisiusi lapė be paliovos drebėjo. 

Karlas stebėjo, kaip medžiotojų šunys atneša paukščius. Ne- 
trukus jis pamatė ir medžiotojus, kurie priminė siluetus belapėje 
tankmėje. 

Jų buvo devyni ar dešimt, visi avėjo suvarstomus aulinius ba- 
tus ir mūvėjo kelnes, kurių ilgis buvo šiek tiek žemiau kelių. Kai 
priėjo arčiau, Karlas atpažino, kad keli iš jų priklausė visuomenės 
elitui. 

Gal man vertėtų atsistoti ir prisistatyti? — akimirką svarstė jis, 
bet galiausiai pamatė miško savininką ir du jo draugus, rankose 
laikančius užtaisytus arbaletus. Jei Florinas, Dybolas Jensenas ir 


Pramas pastebės Karlą, nedvejodami nušaus jį. Tada pareikš, kad 


479 


ae ai La JUSSI ADLER-OLSEN a 


tai buvo nelaimingas atsitikimas. Jie pasirūpins, kad kiti medžio- 
klėje dalyvaujantys žmonės patvirtintų jų versiją. Karlas žinojo, 
kad juos visus sieja tvirta bičiulystė. Jie nuplėš nuo Karlo lipnią 
juostą ir pasirūpins, kad viskas primintų nelaimingą atsitikimą. 

Karlo, kaip ir lapės, kvėpavimas vis labiau lėtėjo ir darėsi nebe 
toks gilus. Kas bus su Asadu? Ir kas laukia manęs? 

Dabar jie stovėjo vos už kelių jardų nuo lapų krūvos. Šunys 
urzgė, o jam prie pėdų gulintis gyvūnas garsiai kvėpavo. Netikėtai 
lapė metėsi staigiu šuoliu ant arčiausiai stovinčio medžiotojo, visa 
jėga įsikabindama jam į kirkšnį. Jaunas vyras suriko ne savo balsu. 
Tai buvo mirtinai išsigandusio žmogaus šauksmas. Šunys puolė 
lapę, bet gyvūnas atsistojo prieš juos, niršiai pašiaušęs keterą ir 
pražergęs kojas nusišlapino. Tada nėrė šalin, bandydamas išnešti 
sveiką kailį. Ditlevas Pramas nusitaikė į lapę. 

Karlas negirdėjo oru nuskriejančios strėlės, bet girdėjo, kaip 
tolumoje sukaukė lapė, o tada verksmingas jos aimanas. Galiau- 
siai ji nutilo. 

Šunys apuostė lapės šlapimą. Vienas jų kyštelėjo savo snukį į 
tą vietą, kur prie Karlo pėdų gulėjo lapė, bet Karlo kvapo nesu- 
uodė. 

Dieve, palaimink lapę ir jos myžalus, — pagalvojo Karlas, kai 
šunys susispietė aplink savo šeimininkus. Už kelių jardų ant že- 
mės gulėjo sužalotas vyras ir šaukė kankinamas skausmo. Žmogus 
negalėjo pastovėti, nes abi jo kojas buvo apėmęs mėšlungis. Su- 
žeistojo medžioklės draugai pasilenkė prie jo, kad galėtų apžiūrėti 
ir sutvarstyti žaizdą. Vyrai suplėšė savo šalikus, jomis sutvarstė su- 
žeistąjį ir pakėlė jį nuo žemės. 

— Taiklus šūvis, Ditlevai, — išgirdo Florino balsą, kai Ditlevas 
grįžo, rankoje nešdamas kruviną peilį ir lapės uodegą. Tada Flori- 


nas atsigręžė į jam už nugaros stovinčius vyrus. 

— Medžioklė baigta, mano draugai. Apgailestauju. Ar galite 
pasirūpinti, kad Sachenholtas būtų nedelsiant nuvežtas į ligo- 
ninę? Pakviesiu varovus, kad nuneštų jį. Pasirūpinkite, kad jam 
suleistų vaistų nuo pasiutligės. Visko pasitaiko. Visą laiką laiky- 
kite pirštais užspaudę jo arteriją. Gerai? Priešingu atveju, jis gali 
mirti. 

Florinas šūktelėjo kažką miško pusėn ir netrukus pasirodė 
būrys juodaodžių vyrukų. Jis pasiuntė keturis vyrus su medžio- 
tojais, o kitų keturių paprašė likti. Du vyrai laikė aptakių formų 
medžioklinius šautuvus. Lygiai tokius pačius kaip Florino. 

Kai išsiskirstė visi medžiotojai, kartu išsivesdami verkšlenantį 
sužeistąjį, visi trys mokyklos laikų draugai ir keturi tamsiaodžiai 
vyrai susibūrė į ratą. 

— Mes neturime daug laiko, suprantat? — pareiškė Florinas. — 
Tas policininkas yra pakankamai stiprus ir sportiškas. Jis ne ką 
vyresnis už mus. Negalime jo nuvertinti. 

— Ką darysim su juo, kai surasime? — paklausė Dybolas Jen- 
senas. 

— Įsivaizduokite, kad jis yra lapė. 

Karlas ilgai klausėsi, kol galiausiai įsitikino, jog vyrai išsiskirs- 
tė ir nužingsniavo tolyn į mišką. Tai reiškė, kad kelias iki Tors- 
teno valdų dabar buvo laisvas, nebent kiti tamsiaodžiai grįžtų jo 
ieškoti. 

Bėk! — paragino save ir atsistojo. Tada atlošė galvą, kad viena 
akimi galėtų matyti kelią pro tankius krūmus ir smulkius me- 
džius. 

Galbūt žvėryne yra peilis, kuriuo galėčiau nupjauti lipnią juos- 
tą. Gal Asadas gyvas. Gal jis dar gyvas. — Galvoje sukosi įvai- 
riausios mintys. Jam bėgant už krūmų kliuvinėjo drabužiai, iš 


žaizdos petyje lašėjo kraujas. 

Jam darėsi šalta. Drebėjo už nugaros surištos rankos. Nejau jis 
neteko tiek kraujo, kad jau per vėlu ką nors pakeisti? 

Tada išgirdo netoliese sugaudžiant ir pro šalį prašvilpiant vi- 
sureigius. Tai reiškė, jog turėtų būti nebe toli. 

Vos tik tai suprato, visai šalia galvos prašvilpė strėlė. Taip arti, 
kad jis net jautė jos sukeltus oro virpesius. Strėlė įsmigo į priešais 
jį esančio medžio kamieną tokia jėga, kad atrodė, jog iš ten jos 
ištraukti neįmanoma. 

Apsisuko visu kūnu, bet nieko nematė. Kur jie? Tada atskriejo 
dar viena strėlė, kuri perskrodė kito medžio žievę. 

Dabar varovų šūksniai girdėjosi kur kas aiškiau. 

Bėk, bėk, bėk! - ragino jo protas. - Nepargriūk. Slėpkis už krū- 
mo, tada už kito, taip bus sunkiau į tave pataikyti. Gal čia yra kokia 
nors vieta, kur galėčiau pasislėpti? 

Jis žinojo, kad jie sučiups jį. Žinojo, kad laukia žiauri mirtis. 
Juk būtent tokios yra šių šunsnukių žaidimo taisyklės. 

Karlas jautė, kaip daužosi širdis. Atrodė, lyg ji tuoj iššoks iš 
krūtinės. 

Kai šoko per upelį, jo batai vos neįklimpo į purvą. Nuo apli- 
pusio purvo padai pasidarė sunkūs tarsi švinas. Kojose nebeliko 
jėgų. 

Tiesiog bėk, nesustodamas bėk. 

Tada šone pamatė proskyną. Tikriausiai tą pačią, pro kurią jie- 
du su Asadu įžengė į mišką, jis prisiminė tą patį upelį, kuris dabar 
liko jam už nugaros. Taigi, jam reikėjo bėgti į dešinę. Pirmyn ir į 
dešinę. Dabar teks bėgti toli. 

Dar viena strėlė praskriejo visai pro šalį. Netikėtai jis atsidū- 
rė kieme. Visiškai vienas, širdis daužėsi lyg pašėlusi. Iki didžiulio 
įėjimo į žvėryną buvo likę dešimt jardų. Pusiaukelėje iki statinio 


dar viena strėlė įsirėžė į žemę visai šalia jo. Prašauta neatsitiktinai. 

Strėlė buvo skirta tik perspėti Karlą, kad jei nesiliaus bėgęs, bus 
paleista dar viena strėlė. 

Visi jo gynybiniai mechanizmai išsijungė. Jis liovėsi bėgęs ir 
liko stovėti vietoje, įsmeigęs akis į žemę. Laukė, kol jį sučiups. Šis 
gražus, akmenimis grįstas kiemas taps altoriumi, ant kurio jis bus 
aukojamas. 

Karlas giliai įkvėpė ir iš lėto apsisuko. Jam už nugaros stovėjo ir 
tylėdami jį stebėjo ne tik trys vyrai ir keturi jų varovai. Ten stovėjo 
ir būrelis tamsiaodžių vaikų, kurie smalsiai stebėjo, kas vyksta. 

— Viskas gerai. Dabar galite eiti, — įsakė Florinas. Juodaodžiai 
vyrai pasišalino, nuvarydami ir savo vaikus. 

Galiausiai liko tik Karlas ir trys vyrai. Jie buvo suprakaitavę. 
Visų veiduose švietė keistos šypsenos. Ant Ditlevo Pramo arbaleto 
tabalavo lapės uodega. 


Medžioklė buvo baigta. 

Karlas ėjo įsmeigęs akis į grindis. Trijulė ragino jį judėti grei- 
čiau. Viduje švietė akinanti šviesa. Jis nenorėjo matyti Asado pa- 
laikų. Jis nenorėjo matyti, ką galingi hienos nasrai gali padaryti 
žmogaus kūnui. 

Tiesą sakant, jis nenorėjo nieko matyti. Jie galėjo daryti su juo 
ką tik panorėję. Bet jis neketino žiūrėti, kaip jie tai daro. 

Tada išgirdo vieno iš trijų vyrų juoką. Juoką, kylantį kažkur 
giliai iš vidaus. Tas juokas persidavė kitiems dviem vyrams. Pa- 
klaikęs trijų balsų kvatojimas, kurį girdėdamas Karlas kiek galima 
stipriau užsimerkė. Kiek sugebėjo tai padaryti, veržiant lipniai 
juostai. 

Kaip žmogus gali juoktis iš kito žmogaus nelaimės ir mirties? Ko- 
dėl šie žmonės yra tokie liguisti bepročiai? 

Tada Karlas išgirdo balsą, kuris keikėsi arabų kalba. Bjaurūs, 
šiurkštūs garsai buvo skirti išprovokuoti pyktį. Tą akimirką tokio- 
je beviltiškoje situacijoje jie sukėlė Karlui neapsakomą džiaugsmą. 
Jis pakėlė galvą. 

Asadas buvo gyvas. 

Iš pradžių Karlas nelabai suprato, iš kur sklinda garsas. Jis matė 
tik blizgančias plieno grotas ir rūsčiai į jį spoksančią hieną. Tada 
užvertė kaklą ir pamatė Asadą. Jis tarsi beždžionė buvo įsikibęs 
į narvo viršų. Asado akys buvo paklaikusios, ant rankų ir veido 
matėsi krauju pasruvusios plėštinės žaizdos. 

Tik tada Karlas pastebėjo, kad hiena smarkiai šlubčioja. Atro- 
dė, tarsi jos užpakalinė letena būtų prakirsta nuo smūgio. Sulig 
kiekvienu žingsniu gyvūnas gailiai inkštė. Trys vyrai liovėsi juo- 
kęsi ir nutilo. 

— Sušikti kiaulės! — įsikibęs į grotas narvo viršuje šaukė Asa- 
das. 

Karlas šypsojosi, tik jo šypseną dengė lipni juosta. Netgi dabar, 
žvelgdamas mirčiai į akis, Asadas neprarado formos. 

— Anksčiau ar vėliau tau ateis galas. Kitą kartą gyvūnas turės 
progą paragauti tavęs, — šnypštė Florinas. Pamatęs, kaip Asadas 
išniekino jo ypatingąjį gyvūną, jis ne juokais įsiuto. Bet šis šuns- 
nukis buvo teisus. Asadas nekabės amžinai. 

— Nežinau, - įsiterpė Pramas, — tas orangutanas atrodo ganėti- 
nai bebaimis. Jei jis nudribs ant hienos ir prispaus ją savo stambiu 
kūnu, vargšui gyvūnui bus nekas. 

— Velniop hieną. Ji vis tiek neatliko savo vaidmens, kuriam 
buvo skirta, — pareiškė Florinas. 

— Ką darysime su šiais dviem? — pasigirdo klausimas, ištartas 
romiu tonu. Visiškai kitokiu, nei kitų. Prabilo Ulrikas Dybolas 
Jensenas. Dabar jis nebebuvo taip smarkiai apsvaigęs kaip anks- 
čiau. Kur kas labiau emociškai pažeidžiamas. Tokia būsena dažnai 
apima nuo kokaino apkvaitusius žmones. Karlas atsigręžė į jį. Jei 
tik Karlas būtų galėjęs ką nors pasakyti, jis būtų paprašęs, kad 
trijulė paprasčiausiai paleistų jį ir Asadą. Kad jų nužudymas būtų 

beprasmis ir pavojingas. Vos tik jie kirą dieną nepasirodytų dar- 
be, Rouzė pasirūpintų, kad visi policijos skyriai imtųsi veiksmų. 
Policija pultų šniukštinėti Floriną ir apieškotų jo valdas, o tada 
rastų visus jiems reikiamus įrodymus. Išlaisvintų Karlą ir Asadą, 
o trijulei tektų nešti kudašių ir visą amžinybę slapstytis, kad jų 
nerastų ir nesučiuptų teisingumo sargai. 

Ber Karlas negalėjo kalbėti. Lipni juosta tebeveržė jo burną. Be 
to, juk trijulė vis tiek nepatikėtų jo kalbomis. Torstenas Florinas 
pasitelktų visas įmanomas priemones, kad tik sunaikintų visus 
pėdsakus, liudijančius apie jo dalyvavimą įvykdant nusikaltimus. 
Net jei jam tektų iki pamatų sudeginti visą savo sumautą namą ir 
prie jo esančius pastatus. Karlas tai suprato. 

— Mes įmesime jį į narvą kartu su kitu. Man nesvarbu, kas 
bus, — ramiai atsakė Florinas. — Šiąnakt patikrinsime narvą. Jei 
bus gyvi, į narvą įleisime kitus gyvūnus. Pasirinkimas didelis. 

Karlas pradėjo spardytis ir kelti triukšmą. Jis neketino be ko- 
vos nusileisti. Dar kartą. 

— Po galais, Mjorkai, ką darai? Ar kas nors neduoda tau ramy- 
bės? 

Šalia jo stovėjo Ditlevas Pramas, bet visi nerangūs Karlo spy- 
riai prašvilpė jam pro šalį. Karlas matė, kaip jis pakėlė arbaletą ir 
nusitaikė Karlui į akį. 

— Stovėk ramiai, — liepė jis. 

Karlas pasvarstė, gal vertėtų spirti dar kartą. Tuomet viskas 
įvyktų bent jau greitai. Bet nesujudėjo. Pramas ištiesė laisvąją ran- 
ką, sugriebė už Karlo akis dengiančios lipnios juostos ir truktelė- 
jo. Jausmas buvo toks, lyg Pramas būtų nuplėšęs jo akių vokus. 
Tarsi akys būtų iššokusios iš akiduobių. Šviesa tvoskė taip ryškiai, 
kad akimirksniu apakino jį. 

Tada Karlas juos pamatė. Visus tris. Jie stovėjo į šonus išskės- 
tomis rankomis, tarsi ketintų apkabinti jį. Iš akių Karlas suprato, 
tarsi jie norėtų pasakyti, kad ši kova jam bus paskutinė. 

Nors netekęs daug kraujo ir labai nusilpęs, bet Karlas vis tiek 
puolė tris vyrus ir lipnia juosta užklijuotomis lūpomis kriokė, kad 
jie tesantys būrys gaidžių, kurie anksčiau ar vėliau gaus tai, ko 
nusipelnė. 

Visų šitų įvykių sūkuryje ant grindų švystelėjo šešėlis. Karlas 
matė, kad Florinas jį pastebėjo. Patalpos gilumoje pasigirdo barš- 
kėjimas, jis pasikartojo, po to dar ir dar kartą. Tada pasirodė katės, 
jos pranėrė pro šalį, bėgdamos į dienos šviesą. Po jų sekė meškė- 
nai ir žebenkštys, suplasnojo paukščiai, pakildami prie aliuminio 
atramų, kurios driekėsi po stiklinėmis lubomis. 

— Po galais, kas vyksta? — šaukė Florinas. Dybolas Jensenas aki- 
mis nusekė, kaip trumpakojės dručkės kiaulės skuodžia korido- 
riais ir suka ratus aplink narvus. Pramo kūno kalba pasikeitė. Akys 
tapo budresnės. Jis atsargiai pakėlė nuo grindų savo arbaletą. 

Karlas atsitraukė atgal. Jis girdėjo, kaip patalpų gilumoje vis 
stiprėjo triukšmas. Pasprukę į laisvę gyvūnai kėlė vis didesnį šur- 
mulį. 

Jis išgirdo Asado juoką, sklindantį iš narvo. Girdėjo trijų vyrų 
keiksmus, gyvūnų tauškėjimus, kriuksėjimus, amčiojimus, šnypš- 
timus, plakimą sparnais. 

Ber jis neišgirdo moters, kol ji neatsistojo priešais visus. 

Ji netikėtai išdygo į kojines sukištais džinsais. Vienoje rankoje 
laikė iškėlusi pistoletą, ant kurio buvo užmautas duslintuvas, o 
kita ranka buvo sugniaužusi gabalą šaldytos mėsos. 

Stovėdama priešais juos, sau per petį persimetusi rankinę, at- 
rodė tiesiog įspūdingai. Savotiškai netgi graži. Jos veidas buvo 


ramus, akys spindėjo. Pamatę ją visi trys vyrai nutilo. Visur šmi- 

rinėjo gyvūnai, bet vyrams jie buvo nė motais. Jie buvo apstulbę. 
Ne dėl pistoleto, ne dėl moters, bet dėl tos priežasties, dėl kurios 
ji buvo čia. Jie buvo akivaizdžiai išsigandę. Tarsi bejėgės aukos, 
laukiančios kukluksklano linčo teismo. Tarsi bedieviai, stovintys 
priešais inkvizitorių. 

— Sveiki, — pasisveikino ji, linktelėdama kiekvienam iš eilės. — 
Mesk tą daiktą, Ditlevai. — Ji mostelėjo į Pramo arbaletą ir liepė 
visiems atsitraukti. 

— Kimė!.. —- sumikčiojo Ulrikas Dybolas Jensenas. Kai jis ištarė 
jos vardą, Ulriko balse vienu metu atsispindėjo ir meilė, ir neri- 
mas. Gal labiau meilė, nei nerimas. 

Ji nusišypsojo žvelgdama į porelę vikrių ūdrų, kai pakeliui į 
laisvę jos apuostė vieno iš vyrų kojas. 

— Šiandien yra ta diena, kai mes visi išsivaduosime, — tarė ji. — 
Nuostabu, ar ne? Ei, tu, - kreipėsi ji į Karlą. - Paspirk link manęs 
tą odinį saitą. — Ji parodė Karlui, kur jis yra. Saitas buvo iki pusės 
pakištas po hienos narvu. - Eikš, mielas padarėli, - sušnabždėjo ji 
į narvą, kuriame sunkiai kvėpavo sužeistas gyvūnas, tuo pat metu 
akylai stebėdama visus tris vyrus. — Eikš ir užkąsk. 

Ji švystelėjo mėsą į narvą ir palaukė, kol pamindamas baimę 
alkanas gyvūnas priėjo arčiau. Kai hiena prisiartino, Kimė pakėlė 
nuo grindų saitą ir atsargiai įkišo jį tarp grotų, susidariusia kilpa 
apjuosdama mėsos gabalą. 

Nors buvo suglumusi nuo aplink stovinčių ir tylinčių žmonių, 
hiena galiausiai pasidavė. 

Vos tik hiena pasilenkė prie mėsos, Kimė truktelėjo už saito ir 
kilpa sučiupo gyvūną. Ditlevas Pramas pasileido bėgti link durų. 
Jam pavymui pasigirdo pikti jo draugų šūksniai. 

Kimė pakėlė pistoletą ir iššovė. Pramas krito visa jėga, stipriai 


trenkdamasis į akmenines grindis. Jis garsiai sudejavo. Sukaupusi 

jėgas moteris pririšo saitą prie grotų. Gyvūnas sukinėjo galvą į 
šalis, stengdamasis ištrūkti. 

— Kelkis, Ditlevai, — liepė ji ramiu balsu. Kai jis negalėjo atsi- 
stoti, Kimė palydėjo prie Ditlevo kitus du vyrus ir privertė juos 
atnešti jį atgal. 

Karlas ne kartą buvo matęs šaunant į bėgantį žmogų. Bet jam 
dar niekada neteko matyti, kad šaunant iš toli galima padaryti 
tokią tikslią ir įspūdingą žaizdą, kokia žiojėjo Pramo kūne - šūvis 
atskyrė jo klubą nuo sąnario. 

Jo veidas buvo baltas tarsi drobė, bet jis tylėjo. Iš šalies atrodė, 
tarsi Kimė ir visi trys vyrai dalyvautų tam tikroje privačioje cere- 
monijoje, iš kurios niekam neleidžiama pasitraukti. Nors viskas 
vyko tylomis, visi viską aiškiai suprato. 

— Atidaryk narvą, Torstenai. — Ji pažvelgė į Asadą, kuris kabėjo 
įsikibęs į narvo viršų. — Tu sekei mane centrinėje stotyje. Dabar 
gali nusileisti. 

— Šlovė Alachui! — sušuko jis, arpalaiduodamas nuo grotų ko- 
jas. Kai nusileido ant žemės, jis negalėjo pastovėti, juo labiau eiti. 
Visas jo kūnas buvo nutirpęs. Tik po kurio laiko ėmė grįžti jė- 
gos. 

— Išvesk jį, Torstenai, — liepė ji, sekdama kiekvieną judesį, ko! 
galiausiai Asadas liko gulėti ant grindų narvo išorėje. 

— Dabar jūs visi trys lįskite į vidų, - paragino ji ramiai. 

— O Dieve, ne. Paleisk mane, - sušnabždėjo Ulrikas. — Aš nie- 
kada neskriaudžiau tavęs, Kime. Nejau nepameni? 

Nustatęs gailią veido išraišką jis bandė sužadinti Kimės gailes- 
tį. Ber ji nekreipė dėmesio. 

— Judinkis, - tepasakė ji. 

— Gali iškart mus nudėti, — ištarė Florinas, kai jie į vidų įnešė 


Ditlevą Pramą. — Nė vienas neišgyvensime kalėjime. 

— Žinau, Torstenai. Girdžiu tave. 

Pramas ir Florinas nieko neištarė. Dybolas Jensenas ėmė verkš- 
lenti. 

— Ji nužudys mus, ar suvokiate? 

Kai narvo durys užsitrenkė, Kimė nusišypsojo, atsilošė ir švys- 
telėjo sau už nugaros pistoletą kiek galima toliau. 

Jis nukrito, sukeldamas skardų pliaukštelėjimą. Metalas atsi- 
mušė į metalą. 

Karlas pažvelgė į Asadą. Jis gulėjo ant žemės ir šypsodamasis 
trynė sau kojas. Nors iš rankos iš lėto varvėjo kraujas, tačiau iš 
esmės jam pavyko išlipti iš balos sausam. 

Staiga visi trys vyrai ėmė šaukti vienu metu. 

— Ei tu, ten, griebk ją! - vienas šaukė Asadui. 

— Nepasitikėk ja, — ragino Florinas. 

Bet moteris nesijudino iš vietos. Paprasčiausiai stovėjo ir ap- 
žiūrinėjo juos, tarsi žiūrėtų seną pamirštą filmą, kuris dabar jai 
kėlė nemalonius prisiminimus. 

Ji priėjo prie Karlo ir nuplėšė jam nuo burnos lipnią juostą. 

— Žinau, kas tu esi, — ištarė ji. Tik tiek. 

— Ir aš žinau, kas tu esi, - atsakė Karlas, giliai ir godžiai įkvėp- 
damas oro. 

Vos tik trijulė išgirdo juodu persimetant žodžiais, iš karto lio- 
vėsi rėkę vienas per kitą. 

Florinas priėjo prie grotų ir pareiškė: 

— Jei judu nieko dabar nedarysite, po penkių minučių ji 
vienintelė bus gyva iš mūsų visų. Ar suvokiate? — jis pažvelgė 
Karlui ir Asadui į akis. - Kimė ne tokia kaip mes, suprantate? 
Ji žudo žmones, ne mes. Taip, mes užpuldinėdavome žmones, 
mušdavome juos be jokių skrupulų. Ber Kimė vienintelė juos 


žudydavo. 

Karlas nusišypsojo purtydamas galvą. Tokie tipai kaip Flori- 
nas, visada gebantis už uodegos sučiupti sėkmę, elgiasi panašiai. 
Bet kokia krizė jam buvo kitos sėkmės pradžia. Niekas niekada 
nesimurkdo visą laiką dugne, kol jo neaplanko giltinė. Florinas 
buvo pratęs kovoti už vietą po saule ir darė tai be jokių abejonių. 
Nejau jis su savo draugais ką tik nebandė nužudyti Karlo? Nejau 
jie neįmetė Asado į hienos narvą? 

Karlas pasisuko į Kimę. Taip, jis tikėjosi pamatyti šypseną. Bet 
jos veide ryškėjo džiaugsminga, ledinė grimasa. Ji stovėjo tarsi pa- 
sinėrusi į transo būseną ir klausėsi. 

— Aha, tu tik pažiūrėk į ją. Ar jai kas nors rūpi? Ar tau atrodo, 
kad ji ką nors jaučia? Pažiūrėk į jos pirštą. Jis tabaluoja. Ar ji bent 
kiek verkšlena dėl to? Ne. Ji niekada dėl nieko neverkšlena. Jai 
nusišvilpti, mirsime ar gyvensime. — Tai buvo ant narvo grindų 
tysančio Ditlevo Pramo žodžiai. Jis laikė kumščiu užspaudęs savo 
siaubingą žaizdą. 

Akimirką Karlas susimąstė, ar tai, ką kalba šurvė, gali būti tie- 
sa. Gal tai tebuvo jų kovos už išgyvenimą dalis? 

Tada vėl prabilo Florinas. Dabar jis nebuvo karalius. Nebuvo 
lyderis. Jis buvo savimi. 

— Mes veikėme pagal Kristiano Volfo nurodymus. Suprantate? 
Mes rasdavome aukas pagal Kristiano komandas. Ir mušdavome 
jas visi kartu tol, kol pasismagindavome. Visą tą laiką ta velnio 
moteris stovėdavo atlošusi galvą ir laukdavo savo eilės. Žinoma, 
kartais ji irgi dalyvaudavo mūsų šiurkščiuose žaidimuose. — Flo- 
rinas padarė pauzę ir linktelėjo, tarsi visa tai regėtų prieš akis. - Ji 
visada būdavo tas žmogus, kuris žudydavo. Turite patikėti mumis. 
Išskyrus tą atvejį, kai Kristianas sumanė visą tą reikalą su jos buvu- 


siu vaikinu Koriu, visada žudydavo Kimė. Mes tik paruošdavome 

jai dirvą. Ji būdavo tikroji žudikė. Tik ji. Tokio scenarijaus pagei- 
davo pati. 

— O Dieve, - sudejavo Dybolas Jensenas. — Turite ją sustabdy- 
ti. Nejau nematote, kad Torstenas sako tiesą? 

Karlas juto ore tvyrančią įtampą. Jis nuščiuvo ir stebėjo, kaip 
Kimė iš lėto atsega rankinę. Būdamas visiškai išsekęs, nieko nega- 
lėjo padaryti. Vyrai sulaikė kvapą. Karlas matė, kaip Asadas įdė- 
miai stebi tai, kas vyksta. Ir laukia, kas bus toliau. Jis iš visų jėgų 
bandė atsiklaupti ant kelių. 

Ji susirado, ko ieškojo. Tada išsitraukė rankinę granatą, suėmė 
už apsauginės velkės ir ištraukė kaištį. 

— Tu nieko nepadarei, mano mažoji drauge, — tarė ji hienai, 
žvelgdama tiesiai gyvūnui į akis. - Bet juk negali gyventi pilnaver- 
čio gyvenimo su ta sužalota koja. Tiesa? 

Ji pasisuko į Karlą ir Asadą. Narve ne savo balsu klykė Dybolas 
Jensenas, bandydamas pasiteisinti, jog yra nekaltas. Ulrikas dieva- 
gojosi, kad leisis nubaudžiamas tokia bausme, kokios nusipelnė, 
jei tik jie padės jam. 

— Jei norite gyventi, - kreipėsi Kimė į Karlą ir Asadą, — verčiau 
bent kiek atsitraukite atgal. Dabar! 

Karlas nenorėjo sutikti, bet padarė, kaip buvo liepiamas. Jo 
rankos tebebuvo suveržtos už nugaros. Širdis daužėsi lyg pašėlusi. 

— Ir tu, Asadai, - paragino jis. Karlas stebėjo, kaip jo partneris 
nuropojo į šalį. 

Kai jie pakankamai atsitraukė, Kimė įkišo ranką, kurioje laikė 
granatą, į per petį permetamą rankinę ir vienu mostu švystelėjo ją 
pro grotas į tolimiausią narvo kampą. Tada atšoko į šoną. Florinas 
puolė prie rankinės, bergždžiai stengdamasis permesti ją atgal pro 
narvo grotas. Nugriaudėjo sprogimas, ne juokais išgąsdinęs salėje 


buvusius gyvūnus, kurie apimti siaubo klykė ne savo balsais. 

Sprogimas nubloškė Karlą ir Asadą į stirtą mažesnių narvų, 
kurie nuvirto ant jų. Narvai apsaugojo juodu nuo pažirusių stiklo 
šukių. 

Kai galiausiai išsisklaidė dulkių debesis ir girdėjosi tik gyvūnų 
skleidžiami garsai, Karlas pajuto, kaip Asadas pro narvų nuolau- 
žas iškiša ranką ir paliečia jo koją. 

Asadas truktelėjo artyn savo bosą, kad galėtų įsitikinti, jog vis- 
kas gerai. Tada paaiškino, kad pats visai nenukentėjo. Galiausiai 
nutraukė lipnią juostą nuo Karlo riešo. 

Jiems prieš akis atsivėrė klaikus reginys. Toje vietoje, kur prieš 
sprogimą stovėjo narvas, dabar buvo metalo nuolaužos ir kūnų 
dalys. Vienur mėtėsi liemuo, kitur rankos ir kojos. Veiduose su- 
stingo išgąstingos išraiškos. Karlas iki tol buvo matęs visko, bet 
nieko panašaus į tai, kas prieš jo akis vėrėsi dabar. Iki to laiko, kai 
jis kartu su nusikaltimo vietas apžiūrinčiais ir įkalčius surenkan- 
čiais specialistais atvykdavo į nusikaltimo vietą, aukų kraujas jau 
būdavo liovęsis tekėti, o jų kūnai gulėdavo be gyvybės ženklų. Bet 
čia riba, skirianti gyvenimą nuo mirties, tebebuvo matoma. 

— Kur ji? — paklausė Karlas, nugręždamas akis nuo tos vietos, 
kur prieš sprogimą stovėjo nerūdijančio plieno narvas su įkalin- 
tais trimis vyrais. Teismo ekspertai turės sočiai darbo. 

— Nežinau, - atsakė Asadas. — Ji tikriausiai guli kažkur čia. 

Jis pastatė savo bosą ant kojų. Karlo rankos buvo panašios į du 
negyvus stabarus, kurie tabalavo kaip svetimkūniai. Kraujuojantis 
petys vis dar pulsavo. 

— Nešdinkimės iš čia, - paragino Karlas, kartu su savo draugu 
žengdamas link lauko durų. 

Tada jie pamatė stovinčią Kimę. Ji laukė jųdviejų. Kimės plau- 
kai buvo išsidraikę, nusėti dulkių, o akys buvo tokios gilios, jog, 


rodės, jose tilpo viso pasaulio liūdesys ir širdgėla. 

Jie liepė juodaodžiams vyrams pasitraukti. Nuramino juos, kad 
nebus apkaltinti prisidėję prie Torsteno Florino aferų ir jiems ne- 
gresia joks pavojus. Kad jie turi pasirūpinti gyvūnais, išvesti juos iš 
patalpų. Ir užgesinti gaisrą. Moterys prisitraukė arčiau savęs vaikus, 
o vyrai stebeilijo į pastatą, iš kurio dabar veržėsi juodi ir grėsmingi 
dūmai. Jie kilo virš stogo, kurį prieš sprogimą dengė stiklas. 

Vienas vyras riktelėjo kažką ir staiga visi ėmėsi darbo. 

Kimė nesipriešindama žingsniavo greta Asado ir Karlo. Ji pa- 
rodė taką į priešgaisrinę proskyną. Palydėjo saulės nutviekstais 
miško takais iki traukinio bėgių. 

— Galite daryti su manimi, ką norite, — ištarė ji. — Vis tiek aš 
nebegyva. Pripažįstu savo kaltę. Eisime į traukinių stotį. Ten yra 
mano krepšys. Surašiau viską, ką man pavyko prisiminti. 

Karlas žingsniavo koja kojon su Kime. Pakeliui papasakojo jai 
apie dėžutę, kurią rado, apie tą siaubingą nežinomybės jausmą, 
kurį daugybę metų jautė aukų artimieji - dabar bus padėtas taš- 
kas. Kai jis kalbėjo apie žmonių širdgėlą, kurią jie jautė netekę 
jiems brangių žmonių, atrodė, lyg Kimė mintimis būtų kažkur 
toli. Nežinomybė, kas nužudė jų vaikus arba kur dingo jų tėvai, 
visam gyvenimui paliko randą žmonių širdyse. Žmonių, kurių 
Kimė nepažinojo. Kitus, kurie kentėjo ne ką mažiau už pačias 
aukas. Rodės, jog Kimei visa tai nė motais. Ji paprasčiausiai kul- 
niavo mišku jiems priešaky, šonuose nuleidusi rankas. Lūžęs pirš- 
tas styrojo atsikišęs į šoną. Buvo akivaizdu, kad dabar, kai Kimė 
nužudė tris savo buvusius draugus, šioje žemėje neliko vietos ir 
jai. Tuo ji buvo įsitikinusi. 

Tokie žmonės kaip ji ilgai kalėjime neišgyvena, — mintyse svarstė 
Karlas. Jis tai žinojo. 

Jie priėjo bėgius. Už kokių šimto jardų stovėjo platforma. Bėgiai 


driekėsi miške tiesia linija, tarsi būtų nubrėžti pridėjus liniuotę. 

— Parodysiu jums, kur yra mano krepšys, — tarė ji, žengdama 
link krūmo, kuris augo arti bėgių. 

— Nekelk jo, pats tai padarysiu, - liepė Asadas, paskubomis 
pralenkdamas ją. 

Jis pakėlė kelioninį krepšį. Tada laikydamas jį atokiau sau nuo 
kūno, tarsi krepšyje būtų koks nors mechanizmas, galintis per- 
smeigti jį, jei tik papurtytų per stipriai, nužingsniavo paskutinius 
dvidešimt jardų iki platformos. Tikras šaunuolis tas Asadas. 

Kai jie priėjo platformos galą, Asadas atsegė krepšį ir apvertė jį 
aukštyn kojomis, nors Kimė protestavo, kad jis to nedarytų. 

Kaip ir buvo galima tikėtis, viduje buvo užrašų knygelė. Pas- 
kubomis pravertus ją paaiškėjo, kad pirmuose keliuose puslapiuo- 
se surašyta informacija apie vietas, išpuolius ir datas. 

Neįtikėtina. 

Tada Asadas paėmė nedidelį, medvilninį ryšulį ir kilstelėjo jo 
kampą. Sulig ta akimirka moteris aiktelėjo ir rankomis susiėmė 
už galvos. 

Tokia pati buvo Asado reakcija, kai jis pamatė, kas viduje. 

Mažytis sudžiūvęs kaip mumija žmogutis, tuščiomis akiduobė- 
mis. Jo galva buvo visiškai juoda, sukietėję pirštai styrojo atsikišę. 
Jis buvo aprengtas drabužiais, kurie buvo vos didesni už lėlės. 

Jie stebėjo, kaip Kimė skubiai pribėga prie vaiko lavonėlio, net 
nebandydami jos sulaikyti. Ji pačiupo kūnelį ir stipriai prisispau- 
dė prie savęs. 

— Mažoji Mile, mažoji Mile. Viskas gerai. Mamytė čia ir daugiau 
niekada tavęs nepaliks, - raudojo moteris. - Mes visada būsime kar- 
tu. Padovanosiu tau mažąjį meškutį ir mudvi žaisime visą dieną. 

Karlas niekada nebuvo pajutęs tokios stiprios sąsajos, kurią 
jaučia žmonės, rankose laikydami ką tik gimusį vaiką. Bet jis jautė 


to jausmo nebuvimą. Bent jau teoriškai. 

Jis pažvelgė į Kimę ir giliai širdyje pajuto stiprų gailesčio ir 
netekties sukeltą skausmą. Emocijos buvo tokios stiprios, kad 
Karlas dabar galėjo suprasti, ką ji jaučia. Jis pakėlė sužeistą ranką 
prie krūtinės ir ištraukė iš viršutinės kišenės nedidelį talismaną — 
pliušinį meškutį, kurį rado metalinėje Kimės dėžutėje. Ištiesė jai. 
Ji nieko neištarė. Stovėjo lyg suparalyžiuota ir stebeilijo į žaislinį 
gyvūną. Iš lėto išsižiojo, pakėlė galvą. Įrempė lūpas, lyg ketintų 
verkti, lyg svyruotų neapsispręsdama — šypsotis ar verkti. 

Šalia jos stovėjo Asadas, kaip niekada bejėgis ir pažeidžiamas. 
Jo kaktą buvo išvagojusios raukšlės, nuo jo dvelkė vidinė ramybė. 

Kimė atsargiai paėmė pliušinį meškutį. Vos tik pajuto jį savo 
rankoje, iš karto atsipalaidavo, giliai įkvėpė ir atlošė galvą. 

Karlas nusišluostė varvančią nosį ir stengėsi nusukti akis į šoną, 
kad neišsiduotų, jog verkia. Pažvelgė į bėgius, į grupelę traukinio 
laukiančių keleivių, į automobilį, stovintį šalia stoginės. Tada apsi- 
gręžė ir pamatė link jų iš kitos pusės atpukšintį traukinį. 

Jis vėl įsistebeilijo į moterį, kuri ramiai kvėpavo ir prie savęs 
glaudė pliušinį meškutį bei vaiko kūnelį. 

— Ką gi, - ištarė ji, giliai iškvėpdama, tarsi išlaisvindama dešim- 
tmečius ją smaugusias emocijas, - dabar balsai visiškai nutilo. — Ji 
nusijuokė. Skruostais upeliais tekėjo ašaros. — Balsai liovėsi, jų 
nebeliko, — pakartojo ji, pakeldama akis į dangų. Netikėtai ėmė 
spinduliuoti Karlui nesuprantamą ramybę. 

— Ak, mažoji Mile, dabar likome tik tu ir aš. Galiausiai viskas 
baigėsi. - Apimta palengvėjimo jausmo Kimė ėmė be paliovos 
suktis ratu. Apsikabinusi kūdikio kūnelį ji šoko šokį be žingsne- 
lių. Atrodė, tuoj atsispirs nuo žemės ir pakils į orą. 

Kai traukinys priartėjo prie platformos dešimties jardų atstu- 
mu, Karlas pamatė, kaip besisukdama Kimė pasiekė platformos 
kraštą. 


Pr PAZANŽUDIRKAK sasas us S 

Asadas šaukė, kad ji pasisaugotų. Karlas pakėlė galvą ir pažvel- 
gė tiesiai Kimei į akis. Jos buvo kupinos dėkingumo. Kimę buvo 
užliejusi absoliuti dvasinė ramybė. 

— Tik tu ir aš, mano mylima, mažoji mergaite, — ištarė ji, išties- 
dama į šoną vieną ranką. 

Po sekundės ji buvo negyva. 

Girdėjosi tik klaikus stabdomo traukinio cypimas. 


EPILOGAS 


Buvo saulėlydžio metas. Nuo traukinio pervažos ir palei kelią, 
kuris driekėsi link Torsteno Florino valdų, kilo mirksinčių, mė- 
lynų švyturėlių stulpai. Visas kraštovaizdis buvo užlietas šio mė- 
lynumo. Kaukė gaisrinių ir policijos automobilių sirenos. Visur, 
kur pažvelgsi, šmirinėjo gausybė policininkų, greitosios pagalbos 
automobilių, daugybė žurnalistų ir hilmavimo kamerų bei fotoa- 
paratų. Kelio pakraščiuose būriavosi smalsūs vietiniai gyventojai. 
Bėgiais zujo nusikaltimo vietas apžiūrintys ir įkalčius surenkantys 
specialistai bei felčeriai. 

Karlas vis dar jautėsi apsvaigęs, bet kraujas iš jo žaizdos petyje 
liovėsi varvėjęs. Gydytojai pasirūpino. Tik jo širdis vis dar buvo 
apsipylusi krauju. Gerklę smaugė jausmų gumulas. 

Jis įsitaisė ant medinio, šalia Duemoso stotelės stovinčio suo- 
lo ir ėmė sklaidyti Kimės užrašų knygelę. Jos užrašai atskleidė 
šutvės darbelius. Užrašai buvo negailestingai atviri ir sąžiningi. 
Išpuolis prieš brolį ir seserį Rorvige. Kaip jie buvo atsitiktinai 


pasirinkti. Kaip jie pažemino vaikiną ir nurengė jį, sudavę mir- 

tiną smūgį. Apie dvynius brolius, kurių pirštus nukapojo. Apie 
porą, kuri dingo jūroje. Korį Bruną ir Kailą Basetą. Gyvūnus ir 
žmones, vieną po kito. Viskas ten buvo surašyta. Nebuvo nu- 
slėptas ir tas faktas, kad visada žudydavo būtent Kimė. Metodai 
buvo skirtingi, ji detaliai aprašė kiekvieną. Karlui buvo sunku 
suvokti, kad tai buvo tas pats žmogus, kuris išgelbėjo jo ir Asado 
gyvybes. Ta pati moteris, kuri gulėjo ten, po traukiniu, kartu su 
negyvu kūdikiu. 

Karlas prisidegė cigaretę ir perskaitė paskutinius puslapius. 
Juose buvo kalbama apie sąžinės graužatį. Ne dėl Albeko, bet 
dėl Tinės. Kad ji nenorėjo duoti Tinei per didelės dozės nar- 
kotikų. Nors žodžiai buvo šlykštūs, bet kartu alsavo švelnumu. 
Buvo kitokie, nei aprašant visus kitus brutalius poelgius. Ji var- 
tojo tokius žodžius, kaip „sudie“ ir „paskutinis dangiškas Tinės 
apkvaitimas“. Šios užrašų knygutės turinys sukels karštligišką 
žiniasklaidos reakciją, o vertybinių popierių vertė smuks, kai pa- 
aiškės, kad trys įtakingi vyrai prisidėjo prie brutalių nusikaltimų 
įvykdymo. 

— Vežk užrašų knygelę į komisariatą ir nedelsdamas padaryk 
jos kopiją. Gerai, Asadai? 

Jis linktelėjo. Dabar, kai jau buvo visiškai aišku, kad prie nu- 
sikaltimų prisidėjo visi trys žuvę vyrai, taip pat ir Bjarnė Thoger- 
senas, kuris šiuo metu sėdėjo kalėjime, pirmiausia reikėjo infor- 
muoti sielvartaujančius aukų artimuosius ir užtikrinti, kad jiems 
būtų atlyginta neabejotinai milžiniška žala, panaudojant pini- 
gus, gautus pardavus Pramo, Florino ir Dybolo Jenseno turtą. 

Jis trumpam apkabino Asadą ir rankos mostu parodė polici- 
jos psichologui, kad jam viskas gerai, pagalbos nereikia. 


Kai tik prireiks, jis galės kreiptis į savo asmeninę psichologę. 

— Dabar važiuosiu į Roskildę. O tu su nusikaltimo vietas 
apžiūrinčiais ir įkalčius surenkančiais specialistais važiuok į ko- 
misariatą. Gerai? Pasimatysim rytoj, Asadai. Tada pasikalbėsime 
apie viską. Sutarta? 

Asadas ir vėl linktelėjo. Jis jau buvo spėjęs pats viską perkra- 
tyti galvoje. 

Jiedu puikiai vienas kitą suprato. 

Roskildėje, Fazanų gatvėje, stovintis namas iš pažiūros atrodė 
tamsus. Naktinės užuolaidos nuleistos ir visiškai tylu. Per radi- 
ją buvo transliuojamas reportažas apie nusikaltimus Ejlstrupe 
ir suimtą dantistą, kurį policija apkaltino įvykdžius išpuolius 
miesto centre. Visus juos siejo bendras braižas — visi lavonai 
buvo įgrūdami į šiukšlių konteinerius. Jis buvo sučiuptas, kai 
bandė užpulti civiliais drabužiais persirengusią pareigūnę Niko- 
lajaus aikštėje, kuri yra netoli Didžiosios bažnyčios gatvės. Po 
galais, ką tas idiotas sau manė? 

Karlas pažvelgė į rankinį laikrodį, tada dar kartą į tamsos 
gaubiamą namą. Jis žinojo, kad pagyvenę žmonės eina anksti 
miegoti, bet dabar buvo tik pusė aštuonių. 

Tada pažvelgė į ant durų pritvirtintas lenteles su vardais. Ant 
jų buvo parašyta: JENSAS-ARNOLDAS IR IVETĖ LARSENAI 
ir MARTA JORGENSEN. Tada paspaudė durų skambutį. 

Jis tebelaikė nuspaudęs durų skambutį, kai duris atidarė liau- 
na, senyva moteris. Ji bandė prisidengti nuo šalčio plonyčiu ki- 
mono. 
kusiu žvilgsniu. 

— Atsiprašau, kad sutrukdžiau jus. Aš Karlas Mjorkas. Polici- 


ninkas. Neseniai lankiausi pas jus. Ar pamenate mane? 


500 


1-2 T L L LT FA Z A N Ų Ž U D I K A | R—————ZZZT— TTT 


Ji nusišypsojo. 

— Ak, taip, — atsakė ji. — Teisingai, atsimenu jus. 

— Turiu gerų naujienų. Norėčiau perduoti jas asmeniškai Mar- 
tai. Mes radome jos vaikų žudikus. Galima sakyti, kad teisingu- 
mas triumfavo. 

— Ak, - atsakė moteris, ranka paliesdama sau krūtinę. — Kaip 
gaila. — Tada keistai nusišypsojo. Toje šypsenoje slypėjo ne tik 
liūdesys, bet ir apgailestavimas. — Turėjau paskambinti jums, at- 
siprašau. Jums būtų nereikėję važiuoti taip toli. Marta mirė. Tą 
pačią naktį, kai jūs apsilankėte čia. Žinoma, ne dėl jūsų vizito. 
Paprasčiausiai, nebeturėjo jėgų. — Ji uždėjo savo ranką ant Karlo 
rankos. — Ačiū jums. Esu įsitikinusi, kad, sužinojusi tiesą, ji pajus- 
tų didžiulį palengvėjimą. 

Karlas ilgą laiką sėdėjo savo automobilyje ir žvelgė į Roskildės 
hordą. Nuo miesto sklindančios šviesos atsispindėjo tamsiame 
vandenyje. Kitomis aplinkybėmis nuo tokio reginio jį užlietų vi- 
dinė ramybė, bet ne šį kartą. 

Karlo galvoje nepaliaujamai sukosi patarlė: „Ką gali atlikti tuoj, 
niekad nesakyk — rytoj.“ Neatidėk nieko rytojui, ką gali padaryti 
šiandien, nes rytojus gali neišaušti. 

Jei viskas būtų išaiškėję vos keliomis savaitėmis anksčiau, Mar- 
ta Jorgensen būtų mirusi žinodama, kad jos vaikų budeliai yra 
negyvi. Ji būtų atgavusi dvasios ramybę. Dvasios ramybę jaustų ir 
Karlas, nes žinotų, kad ji išsiaiškino tiesą. 

— Neatidėk rytdienai to, ką gali padaryti šiandien. 

Jis vėl pažvelgė į laikrodį, tada paėmė mobilųjį telefoną. Ilgai 
stebeilijo į ekraną, kol galiausiai surinko numerį. 

— Hornbeko nugaros smegenų traumų klinika, - pranešė atsi- 


liepęs balsas. Fone garsiai veikė televizorius. Karlas aiškiai girdėjo 

žodžius „Ejlstrupas“, „Dueholtas“, „Duemosas“ ir „didelio masto 
gyvūnų gelbėjimo operacija. 

Taip, naujienos pasiekė netgi kliniką. 

— Jums skambina Karlas Mjorkas, — prisistatė jis. — Esu artimas 
Hardžio Heningseno draugas. Gal malonėtumėte perduoti jam, 
kad aplankysiu jį rytoj? 

— Žinoma. Bet Hardis dabar miega. 

— Gerai. Bet prašau, pasakykite jam tai, vos tik jis nubus. 

Žvelgdamas į vandenį jis prikando lūpą. Dar niekada gyveni- 
me nebuvo priėmęs tokio rimto sprendimo. Jį apniko dvejonės ir 
nuogąstavimai. 

Tada giliai įkvėpė, surinko dar vieną numerį ir, rodos, visą am- 
žinybę laukė, kol atsilieps Mona Ibsen. 

— Sveika, Mona. Atsiprašau dėl paskutinio karto. Kad viskas 
taip susiklostė. 

— Nieko tokio. — Ji ištarė labai nuoširdžiai. — Girdėjau, kas 
šiandien įvyko, Karlai. Apie tai rodo per visus kanalus. Mačiau 
tavo nuotraukas. Daug nuotraukų. Ar tu sunkiai sužeistas? Visi 
taip kalba. Kur dabar esi? 

— Sėdžiu savo automobilyje ir žiūriu į Roskildės hordą. 

Akimirką ji parylėjo, tikriausiai bandydama įvertinti, kokia yra 
jo dvasinė būsena. 

— Ar viskas gerai? — paklausė ji. 

— Ne, - atsakė jis. — Negalėčiau tvirtinti, kad man viskas gerai. 

— Tuoj part atvyksiu pas tave, - pažadėjo ji. - Lik, kur esi, Kar- 
lai. Nesijudink iš vietos. Žiūrėk į vandenį, nesinervink. Greitai 
atvažiuosiu. Pasakyk, kur tavęs ieškoti. Aš rasiu. 

Jis atsiduso. Taip miela iš jos pusės. 

— Ne, ne, - atsakė jis sukikendamas. — Nesijaudink dėl manęs. 


Man viskas gerai. Aš tik norėjau aptarti su tavimi vieną dalyką. 

Kai ką, su kuo negaliu susidoroti pats. Jei galėtume susitikti mano 
namuose, būčiau labai laimingas. 

Jis pasirūpino, kad viskas vyktų sklandžiai. Kad Džesperas ne- 
sišiauštų, Karlas jam davė pinigų, kurių turėjo užtekti vakarienei 
dviem Pizzeria Roma ir filmui A//erod kino teatre. Po to užkąsti 
turkiškų kebabų užkandinėje prie stoties. Taip pat paskambino į 
hilmų nuomos punktą ir paprašė, kad po darbo grįžęs namo Mor- 
tenas eitų tiesiai į rūsį. Karlas užplikė kavą ir užvirino vandenį 
arbatai. Skrupulingai sutvarkė sofą ir paruošė kavos stalelį. 

Mona įsitaisė šalia jo ant sofos, rankas susidėjusi ant kelių. 
Ji žvelgė įdėmiu žvilgsniu. Dėmesingai klausėsi kiekvieno jo žo- 
džio, linkčiojo, kai jis padarydavo pernelyg ilgas pauzes. Bet nie- 
ko neištarė tol, kol jis galiausiai baigė kalbėti. 

— Nori rūpintis Hardžiu savo namuose, bet bijai, — ištarė ji, 
dar kartą palinkčiodama. — Žinai ką, Karlai? 

Jis pajuto, tarsi kas būtų perjungęs jo hizinio kūno pavarą, tarsi 
jis būtų pradėjęs judėti lėta eiga. Jautėsi taip, tarsi visą amžinybę 
būtų kratęs galvą. Kad jo plaučiai veiktų lyg nesandarios dum- 
plės. 

— Žinai ką, Karlai? — paklausė ji. Kad ir kokį klausimą ji už- 
duotų, jis nesugebėtų į jį atsakyti. Karlas tiesiog norėjo, kad ji 
sėdėtų šalia jo amžinai, o jai tarp lūpų kirbėtų neatsakytas klau- 
simas. Lūpų, kurias jis be proto troško pabučiuoti. Jis baiminosi, 
kad sulig išgirstu atsakymu išsisklaidys jos kvapas, išblanks jos 
akių žvilgsnis. 

— Ne, nežinau, - pratarė jis neryžtingai. 

Ji uždėjo ranką ant jo rankos. 

— Tu tiesiog žavus, — ištarė Mona ir prisiglaudė prie jo. Dabar 


Karlas juto jos alsavimą. 

Ji nuostabi, - pagalvojo Karlas ir suskambo jo mobilusis tele- 
fonas. Mona primygtinai reikalavo, kad jis atsilieptų. 

— Labas. Tai Viga! — provokuojančiu tonu prabilo jo buvusi 
žmona. - Skambino Džesperas. Jis sako, kad nori persikelti gy- 
venti pas mane, — pareiškė ji. Dangiškas jausmas, apėmęs Karlą, 
dabar subliuško. — Bet taip nebus, Karlai. Jis negali gyventi su 
manimi. Turime pasikalbėti apie tai. Esu pakeliui pas tave. Pasi- 
matysime po dvidešimties minučių. 

Jis norėjo paprieštarauti. Bet Viga baigė pokalbį. 

Karlas sugavo gundantį Monos žvilgsnį ir nusišypsojo, nutai- 
sydamas apgailestaujančio žmogaus miną. 


Tokia buvo jo gyvenimo realybė. 


PADEKOS ŽODIS 


Nuoširdžiai dėkoju Hanne Adler-Olsen už rai, kad ji kasdien 
drąsina mane kūrybiniame kelyje, už nuostabias įžvalgas. Ačiū El- 
sebeth Wzhrens, Freddy Milton, Eddie Kiran, Hanne Petersen, 
Micha Schmalsteig ir Henning Kure už išsamų komentarą, taip pat 
Jens Wzhrens už konsultaciją bei Anne C. Andersen už įžvalgas. 
Ačiū Gitte ir Peter O. Rannes bei Danijos Hado rašytojų ir vertė- 
jų centrui ir ža/4 dvaro vertėjams už svetingumą, Poul G. Exner 
už tai, kad nesileido į kompromisus. Ačiū Karlo Andersen už išsa- 
mias žinias apie medžioklę ir kitus dalykus, policijos inspektoriui 
Leif Christensen už kilniadvasiškumą, už tai, kad pasidalijo savo 
patirtimi ir už pastabas dėl policijos procedūrų. 

Ačiū jums, fantastiški skaitytojai, kad apsilankėte mano inter- 


neto tinklalapyje www.jussiadlerolsen.com ir padrąsinote rašyti. 


Jussi Adler-Olsen 


Moteris narve 


464 p., kieti viršeliai 


Iš pradžiu ji drasko sienas, kol susikruvina pirštus. Aklina tamsa, nė vieno daikto 
Iš kambario nėra vilties pasprukti. Nėra pagal ką skaičiuoti laiką, dienas, 
savaites, metus. Bet ji prisiekia sau neišprotėti. Ji nesuteiks pagrobėjams 
pasitenkinimo anksčiau, nei ją užklups mirtis. 


Kolegoms iš žmogžudysčių skyriaus įsipykęs Kopenhagos detektyvas Karlas 
Miorkas perkeliamas į naujai sukurtą „O“ skyrių neišspręstoms byloms tirti. 
Pirma į rankas patekusi beviltiška byla - politikės Meretės Liungor, kuri dingo 
prieš penkerius metus. Visi sako, kad moteris seniai Mirusi. Visi tvirtina, kad tai 
tik laiko gaišimas. Bet Karlui neatrodo, kad jie teisūs 


Balsas tamsoje niūrus, iškraipytas ir negailestingas. Jis sako, kad moters 


kančios baigsis, kai ji atsakys į vieną paprastą klausimą. Tą, kurį pati sau uždavė 
milijoną kartų: 


UŽ KĄ VISA TAI? 


UGNIES 


LIJDININKAS 


* 


Lars Kepler 
Ugnies liudininkas 


592 p., kieti viršeliai 


Flora Hansen apsimeta mediume ir verčiasi „bendravimu“ su mirusiaisiais. 
Po žiaurių Žmogžudysčių paaugliu globos namuose Hansen ima regėti 
keistai realistiškas vizijas. Ji praneša policijai, kad bendrauja su mirusia 
mergaite, bet į tai sureaguoja tik vienas detektyvas - Jonas Lina. Šis 
Ilgiausiai užtrunka nusikaltimo, kuris atrodo akivaizdus, vietoje. Viskas liudija, 
kad globotinė Vikė Benet pasišalino vidurnaktį palikusi kruviną lovą ir 
plaktuką po pagalve. Pabėgo nuvariusi pakeleivingą mašiną su joje 
miegančiu keturmečiu berniuku. Ji laikoma vienintele įtariamaja, bet Kodėl 
Hansen tvirtina, kad nužudymo įrankis akmuo, ne plaktukas? Kai detektyvas 
nusprendžia nepasitenkinti lengvais atsakymais, paieškos leidžia Jonui 
praskleisti mistikos šydą ir baigiasi susitikimu su ŽMogumi iš praeities. 


Lars Kepler 
Paganinio kontraktas 


592 p., kieti viršeliai 


Prie Stokholmo krantu dreifuojančiame laive randama mirusi jauna moteris. 
Specialistai nustato, kad jos plaučiai pilni jūros vandens, bet vandens pėdsakų 
nėra ant drabužių ir kūno. Ar gali būti, jog moteris nuskendo laive? Kitą dieną 
prabangiame bute aptinkamas pasikoręs vyras. Niekas negali paaiškinti, kaip 
vyrui pavyko pasiekti aukštoje palubėje kabančią kilpą, kai aplinkui nėra jokių 
daiktų, ant kurių buvo galima pasilypėti. Gal tai ne savižudybė, o žmogžudystė? 
Ar šios dvi keistos mirtys susijusios? Detektyvas Jonas Lina imasi pavojingo, 
įtempto ir netikėtų posūkių kupino tyrimo. 


TARPTAUTINIS BESI- pa 


Lars Kepler 
Hipnotizuotojas 


624 p., kieti viršeliai 


Po žiaurių šeimos skerdynių Stokholmo priemiestyje liko vienas liudininkas - 
penkiolikametis sūnus Josefas Ekas. Jo būklė neleidžia apklausti, todėl komisaras 
Jonas Lina ekstremalioje situacijoje mato vienintelę išeitį - ieškoti hipnotizuotojo 
pagalbos. Erikas Marija Barkas jau dešimt metų neužsiima šia praktika, tačiau padaro 
išimtį Josefui, tikėdamasis, jog taip išgelbės dingusią jo seserį Eveliną. Kai 
hipnotizuotojas sulaužo sau duotą priesaiką ir pasineria į vaikino sąmonę, išaiškėja 
tiesa, kur kas labiau šokiruojanti, nei jis galėjo įsivaizduoti. Paties šeimai iškilusi 
grėsmė priverčia Eriką sugrįžti į siaubinga savo praeitį. 


VIENAS ŠVIS 


Lee Child 
Vienas šuvis 
512 p., kieti viršeliai 


Irodymai prieš Džeimsą Bara akivaizdūs, bet sukrečiančios Žmogžudystės 
kaltininkas neištaria nė žodžio, išskyrus: „Raskite Džeką Ryčerį.“ 


Taip prasideda iš Anglijos kilusio detektyvų meistro ir tarptautinių bestselerių 
autoriaus Lee Childo romanas Vienas šūvis, kuriame Lietuvos skaitytojai pirmą 
kartą susipažins su šiuolaikine Agathos Christie mis Marpl versija - mažakalbiu, 
tvirto sudėjimo ir nepaprastai įžvalgiu Džeku Ryčeriu. Buvęs karininkas gyvena 
realiame šių dienų pasaulyje, tačiau mėgaujasi neiprasta laisve: jis neturi 
socialinio draudimo, mobiliojo telefono, sąskaitos banke, namu adreso... 
Džeką Ryčeri galima rasti tik tuomet, kai jis pats to nori. Džekui Ryčeriui nerūpi 
pinigai, įam nesvarbus pripažinimas. Vienintelis dalykas, kurio jis siekia, — 
išsiaiškinti tiesą.. 


KO GERO, DIDŽIAUSIAS 
LIETUVIŠKAS KNYGYNAS PASAULYJE! 

SKANDINAVIŠKO DETEKTYVO E p 


iekas nežino, kaip ant „O“ skyriaus viršininko Karlo Mjorko stalo 
atsidūrė byla apie brolio ir sesers žmogžudystę vasarnamyje 
1987 m. Tuomet buvo įtariami šeši internatinės mokyklos 
auklėtiniai, bet policija nerado įrodymų. Po devynerių Metų vienas 
iš grupės, vienintelis mokęsis ten valstybės lėšomis, prisipažino 
nužudęs ir sėdo į kalėjimą. Mjorkas su keistuoliu asistentu siru Asadu ir 
skardžiabalse sekretore Rouze, kuri baigė policijos mokyklą geriausiais 
pažymiais, bet neišlaikė vairavimo egzamino, susidomi šiuo keistu 
atveju. Juo labiau kai vyresnybė įsako nekišti prie išspręstos bylos 
nagų, o viskas rodo, kad buvusioji šutvė, dabar - visuomenės 
grietinėlės atstovai, kraujo troškulio neprarado. Tie vyrai bijo tik vieno 
žmogaus - Kimės, kuri anksčiau priklausė jų rateliui, o dabar trainiojasi 
Kopenhagos gatvėse. Prasideda trigubos gaudynės: ar Mjorkas pirmiau 
prisikas prie tikrųjų žudikų, ar jie spės amžiams nutildyti pavojingą 
« liudininkę? O gal Kimė pirma įvykdys savo planą? 


Jussi Adleris-Olsenas gimė Kopenhagoje 1950 m. garsau: 
“psichiatro šeimoje. Mokėsi medicinos, sociologijos ir 
kinematografijos, pradėdamas rašyti dirbo žurnalo 

redaktoriumi ir leidėju. Adleris-Olsenas jau buvo garsus ir 
vertinamas Skandinavijoje, kai parašė Moterį narve, pirmąjį ! 
keturių romanų apie „O“ skyrių. Daugelyje šalių jo kūriniai 
atsidūrė bestselerių viršūnėse, 2012 metais jis buvo 
populiariausias Vokietijos autorius. Jussi yra pelnęs 
vertingiausius Danijos ir Skandinavijos literatūros 
apdovanojimus, tarp jų ir Stiklinį raktą, kurį anksčiau yra gav: 

Henningas Mankellis, Stiegas Larssonas ir Jo Nesbo. 

